
Et  Besøg  hos  Attila. 


JDlandt  alle  de  mægtige  og  vilde  Skikkelser  fra  Folke- 
vandringens Tid  er  der  næppe  nogen,  der  har  efterladt  sig 
et  dybere  Spor  i  Sydboens  Historie  som  i  de  germaniske 
Sagaer  lige  fra  Italien  til  Ishavet  end  Hunneren  Attila,  der 
i  20  Aar  (433 — 53)  forte  Herskerstaven  over  Tyskere,  Ro- 
mere og  Byzantinere.  Ingensteds  danner  han  Midtpunktet  for 
Sagnet;  thi  Hunnernes  Folkeviser  ere  forsvundne  af  Jorden 
tillige  med  selve  Folket;  men  lige  til  Middelalderens  Slutning 
bevarede  Germanerne  i  deres  Fantasi  Træk,  som  bare  Virke- 
lighedens Præg.  Midt  iblandt  Germanerne  stod  han  som 
en  Østerlænder,  fremmed  af  Udseende  og  Karakter;  blandt 
de  velvoxne  tyske  Krigshøvdinger  stod  han  lavstammet, 
bredskuldret,  med  stort  Hoved,  gusten  Hudfarve,  smaa 
Øjne,  stumpet  Næse  og  tynd  Skjægvæxt,  grim  som  det 
Folk,  han  stammede  fra;  men  hans  Holdning  var  stolt, 
Øjnene  spejdede  rundt  om  med  gjennemtrængende  Blik,  han 
var  en  forslagen  Aand  og  optraadte  altid  som  den  fornemme 
Herre,  der  omhyggelig  vejede  Mine  og  Ord,  og,  naar  det 
kom  an  derpaa,  nok  forstod  at  tæmme  det  vilde  Hunner- 
blod,  men  som,  naar  han  gav  efter  for  sin  Lidenskab,  fik 
selv  modige  Mænd  til  at  bæve  ved  sin  rasende  Voldsomhed. 

Han  tronede  i  ophøjet  Afsluttethed  over  sine  Høvdinger 
som  en  Profet  i  sit  Folk,  kun  enkelte  fortrolige  var  det  tilladt 
at   tiltale  ham.      I  Dragt  og  Levevis  optraadte   han    med 

Oldtidens  Tarvelighed,  var  maadeh olden  i  Spise  og  Drikke. 
Han  var  eu  ubarmhjærtig  Krigshøvding,  men  tillige  en  vidt- 
skuende Politiker  og  en  kraftig  Hersker.  Over  sine  trofaste 
herskede  han  naadig  som  en  udødelig;  høflig,  gjæstfri  og 
gavmild  forstod  han  godt  at  vinde  Tilhængere,  at  knytte  de 
højsindede  til  sig  ved  at  vise  dem  Tillid,  de  begjærlige  ved 
Udsigten  til  at  gjøre  Bytte  og  vinde  Guld.  I  hans  konge- 
lige Natur  synes  der  at  have  været  et  Træk  af  virkelig  Vel- 
vilje, der  opvarmede  Hjærterne,  thi  selv  stolte  Folkefyrster 
hang  ved  ham  med  oprigtig  Troskab;  saa  længe  han 
levede,  gjorde  Magten  og  hans  Væsens  Trylleri  ham  til 
Midtpunktet  i  et  Rige,  der  næppe  var  ringere  i  Udstræk- 
ning end  det,  der  en  Gang  var  underkastet  Alexander  den 
stores  Herredømme;  man  sagde,  at  en  halv  Million  Krigere 
lød  hans  Røst,  og  Tallet  er  næppe  overdrevet. 

Hans  Hof,  der  flyttede  fra  Sted  til  Sted  paa  den 
ungarske  Slette,  var  det  største,  mest  brogede  og  efter 
Barbarers  Forhold  det  mest  glimrende  i  de  Tider.  Tyske 
og  slaviske  Stammers  Høvdinger  og  Kongebørn  udgjorde 
tillige  med  Hunnernes  og  de  med  dem  beslægtede  Folke- 
slags Fyrster  hans  Hofstat;  i  den  Livvagt,  der  slog  Kreds 
om  den  skjønt  udskaarne  Indhegning,  hvori  hans  Hoflejr 
laa,  tjente  de  mægtige  af  næsten  ethvert  Folk  imellem 
Persien  og  Pyrenæerne;  ædelbaarne  Gothefyrster  af  Ama- 
1ernes  Slægt  bøjede  ærbødig  Hovedet  for  hans  Bud;  Ge- 
pidernes  tapre  Konge  Ardarik  var  stolt  af  at  regnes  iblandt 
hans  mest  trofaste;  kongelige  Børn  af  Herminernes  Slægt  i 
Thuringen,  ædelbaarne,  sendte  af  Burgunderkongen  Gibika  i 
Worms,  og  Fyrstebørn  fra  frankiske  Lande  bleve  opdragne  som 
Gisler  ved  hans  Hof  sammen  med  Børn  fra  Nomadestammerne 
ved  Volga  og  fra  den  tartariske  Grænse ;  undertvungne  Folke- 
slag ved  Østersøen  bragte  ham  Sobel-  og  Odderskind  fra 
Nordens  Is;  Afsendinge  fra  Rom  og  Byzans  ventede  frygt- 
somt uden  for  Indgangen  til  hans  Hoflejr  for  at  modtage 
hans  strænge  HeAilinger.    Den   Plads,   han  indtog   iblandt 

sine  samtidige,  kan  kun  sammenlignes  med  hin  mægtige 
Fyrste/  der  i  Begyndelsen  af  dette  .Aarhundrede  raadede 
over  Evropas  Skæbne. 

Ligesom  Attila  selv  vare  hans  Hunner  heller  ikke  mere 
de  umenneskelige  Træklodse,  der  for  60  Aar  tilbage  vare 
faldne  ind  i  Evropa.  Hurtig  og  inderlig  havde  do  sluttet 
sig  til  de  germaniske  Folkeslag  ved  Nedre-Donau.  Ved  at 
ægte  germaniske  Kvinder  og  optages  i  fremmede  Slægter, 
ved  at  nærme  Jsig  bosiddende  Menneskers  Sæder  havde  de 
tilegnet  sig  saa  meget  vesterlandsk,  at  allerede  det  andet 
Slægtlod  efter  Indfaldet,  hvilket  Attila  jo  beherskede,  i 
mange  Livsvaner  maa  have  lignet  Germanerne  mere  end 
deres  egne  Fædre,  Og  det  var  naturligt;  thi  den  Hunner- 
stamme,  over  hvilken  Attilas  Slængt  herskede,  sad  særskilt  fra 
Folkets  Hovedmagt,  i  Pannonien,  og  var  neje  knyttet  til 
gothiske  Stammer.  Først  efter  at  have  besejret  Akatsirerne 
blev  Attila  Hersker  over  det  hele  Hunnerfolk. 

Om  Livet  ved  Attilas  Hof  er  der  opbevaret  en  Be- 
retning af  en  Byzantiner,  som  i  Aaret  446  drog  med  et  ost- 
romersk  Gesandtskab  til  Attila.  Grækeren  Prisens,  af  hvis 
historiske  Arbejder  der  des  værre  kun  er  blevet  os  reddet 
Brudstykker,  var  en  forstandig  Mand,  som  iagttog  godt 
og  meget  nøjagtig  skildrede,  hvad  han  selv  oplevede  paa 
sine  Rejser.  Hans  prunkløse  Fortælling  lader  hine  Dages 
Liv  træde  saa  tydeligt  frem  for  os,  at  man  undertiden  tror 
at  se  de  talende  for  sig.  Den  dybe  Fordærvelse  ved  Kejser- 
hoffet i  Byzans,  hvor  den  drengeagtige  Theodosius  den 
anden  herskede,  Romerrigets  hjælpeløse  Svaghed,  hvor  Aetius 
den  Gang  fornemmelig  støttede  sig  til  Attilas  Venskab,  og 
det  vilde  Spil,  Attila  drev  med  de  svage;  Hunnernes  og 
Germanernes  Sæder;  Tilstanden  i  Romerrigets  ødelagte 
nordlige  Grænselande,  alt  dette  bliver  herved  meget  an- 
skueligt, og  med  Forundring  erkjender  man,  hvorledes  ogsaa 
det  vestromerske  Kejserdømmes  Skæ-bne  bliver  forberedt  i 
Attilas    Nærhed;    thi    Beretningen    fremdrager    for    os    det 

Forhold  ved  Hunnerhoffet ,  hvori  Eomeren  Orestes,  Fader 
til  den  sidste  Kejser,  Romulus  Augustulus,  stod  til  Ediko, 
Hevding  over  de  germaniske  Skirer  og  Fader  til  Odoaker, 
der  stødte  den  sidste  Imperator  fra  Tronen.  Hos  Hunnerne 
opstod  den  Tvist  imellem  Fædrene,  der  i  Sønnernes  Tid 
gjorde  Ende  paa  Verdensriget  i  Vest.  Saaledes  begynder 
Prisens  sin  Fortælling*). 


I. 

Efter  at  Freden  var  sluttet,  sendte  Attila  igjen  Ge- 
sandter til  Østromerne  og  fordrede  Overløberne  udleverede; 
Østromerne  toge  imod  Gesandterne,  gave  dem  rige  Gaver  og 
sendte  dem  hjem  med  den  Besked,  at  de  ingen  Overløbere 
husede.  Saa  sendte  han  andre  Gesandter,  da  ogsaa  disse 
fik  Gaver,  kom  der  et  tredje  Gesandtskab  og  derpaa  et 
fjerde,  thi  han  saae  med  Foragt  paa  Romernes  Gavmildhed, 
der  var  fremkaldt  hos  dem  af  Bekymring  for,  at  han  skulde 
bryde  Overenskomsten,  og  han  sendte  til  dem  alle,  hvem 
han  ønskede  at  gjøre  godt  imod  ved  Gaver,  og  fandt  An- 
ledninger og  udtænkte  tomme  Paaskud;  men  Romerne  op- 
fyldte ethvert  Forlangende  og  betragtede,  hvad  han  anbefalede, 
som  et  Herskerbud. 

I  et  af  disse  gjentagne  Gesandtskaber  var  ogsaa  Ediko, 
en  skythisk  Mand**),  der  havde  udført  store  Heltegjerninger, 


*)    Corpus  scriptt.  hist.  Byzant.     (Bonn)  I. 

♦*j  Byzantinerne  kaldte  den  Gang  alle  Folkeslag  Norden  for 
Donau  for  Skyther.  Ediko  var  Høvding  for  de  germaniske 
Skirer  af  Turkilingernes  Slægt;  allerede  Høvdingernes  Navne 
vise ,  i  hvor  høj  Grad  germanisk  Væsen  var  hjemme  ved 
Attilas  Hof.  Selv  Navnet  Attila  er  i  øvrigt  germanisk,  ogsaa 
den  indflydelsesrigeste  Mand  ved  Hunnerhoffet,  som  paa  Græsk 
kaldtes  Onegesios,  bar  et  germanisk  Navn,  der  paa  Gothisk 
lød  Ilunigeis,  og  hvis  første  Del  man  allerede  før  Hunnernes 
Indfald  træffer  i  andre  germaniske  Navne  som  Hunimund, 
Hunila.  Onegesios  var,  hvad  han  selv  fortalte  Grækerne, 
som  Dreng  kommen  til  Hunner-Hoffet. 

Og  med  ham  Orestes,  der  var  af  romersk  Byrd,  bosiddende 
ved  Savefloden  i  Pæonernes  Land,  som  ved  den  vestromerske 
Krigsøverste  Aetius's  Forlig  med  Attila  var  blevet  denne 
underlagt.  Denne  Ediko  gik  ind  i  Kejserens  Slot  og  over- 
rakte Attilas  Brev,  hvori  han  beskyldte  Romerne  for  at 
skjule  Flygtningene  og  truede  med  at  gribe  til  Vaaben, 
hvis  man  ikke  udleverede  Overløberne  og  holdt  op  med  at 
dyrke  hans  ved  Sværdet  vundne  Land;  dette  Grænseland 
strakte  sig  langs  Donaufloden  fra  Pæonerne  til  den  thrakiske 
By  Nova,  dets  Bredde  udgjorde  derimod  5  Dagsrejser.  Heiler 
ikke  skulde  Illyriens  Marked,  som  ellers,  holdes  ved  Bredden 
af  Donau,  men  i  Naissus,  som  han  havde  erobret,  og  som 
han  gjorde  til  Grænse  imellem  Skyther  og  Romere,  5  Dags- 
rejser fra  Donau  for  en  vel  bereden  Mand.  Desuden  for- 
langte han,  at  der  skulde  sendes  Gesandter  til  ham  for  at 
forhandle  om  Stridspunkterne,  dog  ikke  den  ^første  den  bedste, 
men  de  fornemste  af  Konsuls  Rang;  men  vilde  man  ikke  sende 
dem  ud  af  Landet,  vilde  han  selv  komme  til  Serdika  for  at 
tage  imod  dem.  Basileus  *)  læste  dette  Brev,  og  Ediko  gik  ud 
med  Vigila,  der  havde  oversat,  hvad  den  fremmede  mundtlig 
havde  sagt  om  Attilas  Ordrer.  Og  da  Barbaren  gik  ind  i 
andre  Huse  for  at  besøge  Krysaphios,  Basileus's  meget 
betroede  Eunuk,  beundrede  han  de  kejserlige  Bygningers 
Pragt. 

Da  nu  Barbaren  kom  i  Samtale  med  Krysaphios,  for- 
klarede Vigila,  at  Ediko  havde  berømmet  Kojserborgen  og 
priste  den  Rigdom,  der  fandtes  hos  dem;  men  Krysaphios 
sagde,  at  Ediko  ogsaa  kunde  komme  til  at  eje  guldtækkede 
Huse  og  blive  rig,  naar  han  vilde  opgive  sit  Skytherlevned 
og  vælge  at  leve  som  Romerne;  da  Ediko  svarede,  at  det 
ikke  sømmede  sig  for  en  Mand,  der  tjente  en  Herre,  at 
handle    saaledes    uden    sin    Herskers    Tilladelse,    saa   søgte 


*)   Ved  denne  Tiel   den  græske  Benævnelse  tor  den  østromerske 
Kejser. 

Eunuken  at  udforske,  om  han  havde  fri  Adgang  til  Attila 
og  besad  nogen  Indflydelse  hos  Skytherne.  Dertil  svarede 
Ediko,  at  han  stod  højt  anskreven  hos  Attila  og  tillige  med 
andre  dertil  udvalgte  Hovdinger  besørgede  Livvagtstj enesten 
hos  ham;  thi,  sagde  han,  efter  Tur  har  enhver  især  af  dem 
visse  Dage  Vagt  i  fuld  Rustning  hos  Attila.  Derpaa  sagde 
Eunuken,  at  dersom  Ediko  vilde  paatage  sig  en  Forpligtelse, 
skulde  han  skaffe  ham  de  største  Rigdomme;  men  dertil 
udfordredes  en  rolig  Samtale;  denne  kunde  de  faa,  naar 
Ediko  vilde  komme  og  spise  hos  ham  uden  Orestes  og  de 
øvrige  Gesandter.  Ediko  lovede  det  og  kom  til  Eunuken 
til  Aftensmaaltidet;  ved  Hjælp  af  Tolken  Vigila  gave  de 
hinanden  Haandslag  og  edeligt  Løfte,  Eunuken  paa,  at  han 
ønskede  denne  Forhandling  ikke  til  Skade  for  Ediko,  men  til 
hans  højeste  Lykke,  og  Ediko  paa,  at  han  ikke  vilde  bringe, 
hvad  han  sagde,  videre,  selv  om  han  ikke  kunde  fore  Sagen 
igjennem.  Derpaa  sagde  Eunuken  til  Ediko,  at  naar  han 
efter  sin  Hjemkomst  til  Sky ther] andet  vilde  rydde  Attila  af 
Vejen  og  komme  til  Romerne,  saa  vilde  der  blive  skjænket 
ham  et  lykkeligt  Liv  og  de  højeste  Skatte;  men  den  anden 
gik  ind  derpaa  og  bemærkede,  at  til  dette  Foretagende  ud- 
fordredes der  en  Sum  Penge,  ikke  nogen  stor.  men  dog  50 
Pund  Guld,  som  han  maatte  uddele  til  sit  Mandskab,  paa 
det,  at  det  skulde  staa  ham  kraftig  bi  i  hans  Forehavende. 
Eunuken  var  beredt  til  strax  at  give  ham  Guldet;  men 
Barbaren  svarede,  at  man  skulde  lade  ham  være  fri,  for  at 
han  kunde  bringe  Attila  Besked  om  hans  Sendelse,  og  sende 
Vigila  med  ham,  og  saa  kunde  han  modtage  Attilas  Svar 
betræff'ende  Flygtningene ;  thi  med  ham  vilde  han  saa  kunne 
sige  Besked  om  Guldet,  og  paa  hvilken  Maade  det  kunde 
uddeles.  Attila  vilde  nemlig  ved  hans  Tilbagekomst  udspørge 
ham  saa  vel  som  de  andre  om,  hvem  af  Romerne  der  havde 
givet  dem  Foræringer  og  hvilke  Summer,  og  det  vilde 
være  umuligt  at  skjule  Guldet  for  de  medrejsende.  Dette, 
syntes  Eunuken,  var  forstandig  Tale.    Han  bifaldt  Barbarens 

Mening,  bød  ham  efter  Maaltidet  Farvel  og  gav  Beretning 
til  Basileus  om  Raadslagningen. 

Dér  plejedes  nu  Raad  om  Sagen,  og  de  fandt  det  nu 
rigtigt  ikke  alene  at  sende  Vigila,  men  ogsaa  Maximinus  til 
Attila,  og  var  det  Meningen,  at  Vigila  skulde  under  Skjul 
af  at  være  Tolk  handle  i  Overensstemmelse  med  Edikos 
Plan,  medens  Maximinus,  der  ikke  vidste  noget  om  Aftalen, 
skulde  overbringe  Basileus's  Brev,  Og  angaaende  de  af- 
sendte Mænd  skrev  man,  at  Vigila  var  Tolk,  men  Maximinus 
af  højere  Rang  end  Vigila,  af  fornem  Byrd  og  højt  be- 
troet hos  Basileus;  og  desuden,  at  Attila  ikke  maatte  hæve 
Forbundet  og  falde  ind  i  Romernes  Land.  »Foruden  de 
Flygtninge ,  der  allerede  ere  udleverede ,  har  jeg  endnu  70 
i  Forvaring  til  dig,  og  flere  findes  ikke.«  Dette  stod  nu  i 
Brevet;  men  mundtlig  skulde  Maximinus  forestille  Attila, 
at  han  ikke  maatte  fordre,  at  Gesandter  af  højeste  Rang 
skulde  sendes  til  ham;  thi  det  var  hverken  sket  med  hans 
Forfædre  eller  med  andre  Beherskere  af  Skythien,  men  en 
Kriger  eller  Ombudsmand,  som  de  vare  for  Haanden,  havde 
været  Gesandter;  men  for  at  afgjøre  Trætten  tilbørlig  vilde 
man  finde  det  godt,  om  Onegis  blev  sendt  til  Romerne; 
thi  det  kunde  ikke  lade  sig  gjøre,  at  Attila  traf  sammen 
med  en  Mand  af  Konsuls  Rang  i  Serdika,  thi  denne  By 
var  ødelagt. 

Maximinus  fik  ved  sine  Bønner  mig  overalt  til  at 
slutte  mig  til  dette  Gesandtskab.  Vi  begave  os  altsaa  paa 
Vej  tillige  med  Barbarerne  og  kom  til  Serdika,  der  for  en 
vel  udrustet  Mand  ligger  13  Dages  Rejse  fra  Konstantins 
Stad.  Der  holdt  vi  Rast  og  besluttede  at  indbyde  Ediko 
og  hans  Barbarer  til  et  Aftensmaaltid;  Indbyggerne  leverede 
os  Faar  og  Kreaturer,  vi  slagtede  dem  og  holdt  Gilde. 

Og  da  Barbarerne  under  Maaltidet  berømmede  Attila, 
ligesom  vi  Basileus,  sagde  Vigila,  at  det  ikke  var  rigtigt 
at  sammenligne  det  guddommelige  og  det  menneskelige;  thi 
Attila  var  et  Menneske,  Theodosius  derimod  ea  Gud.    Dette 

ærgrede  Hunnerne,  og  strax  bleve  de  vrede  og  opfarende; 
men  vi  ledede  Samtalen  hen  paa  noget  andet  og  formildede 
deres  Forbitrelse  ved  Venlighed.  Og  da  vi  rejste  os  fra 
Sordet,  opvartede  Maximinus  Ediko  og  Orestes  med  Gaver: 
Silkeklædninger  og  indiske  Ædelstene ;  men  Orestes  ventede, 
til  Ediko  var  gaaet  sin  Vej,  og  begyndte  derpaa  at  sige,  at 
Maximinus  var  en  vis  og  behagelig  Mand,  fordi  han  ikke 
tilsidesatte  nogen,  som  Kejserens  Omgivelser;  thi  der  havde 
man  budet  Ediko  til  Gilde  uden  at  tage  ham  med  og  hædret 
denne  med  Gaver.  Denne  Tale  forekom  os  underlig,  da  vi 
intet  vidste,  og  vi  spurgte,  paa  hvilken  Maade  og  til  hvil- 
ken Tid  han  selv  var  bleven  overset,  og  Ediko  ham  fore- 
trukken; men  han  svarede  ikke  og  gik  ud.  PaaEejsen  den 
næste  Dag  fortalte  vi  Vigila,  hvad  Orestes  havde  sagt  til 
os;  men  Vigila  svarede,  at  Orestes  ingen  Ket  havde  til  at 
beklage  sig,  fordi  han  ikke  havde  faaet  lige  saa  meget  som 
Ediko;  han  var  kun  Attilas  Tjener  og  Skriver,  Ediko  der- 
imod en  fornem  Krigshøvding  af  hunnisk  Adel  og  stod  højt 
over  Orestes.  Efter  at  have  givet  dette  Svar  talte  han  med 
Ediko  i  et  fremmed  Sprog  og  sagde  bag  efter,  hvad  enten 
det  nu  var  sandt  eller  kun  for  at  fore  os  bag  Lyset,  at  han 
havde  meddelt  ham  Samtalen  og  kun  med  Meje  formildet 
hans  Vrede. 

Da  vi  naaede  Naissus,  fandt  vi  Staden  menneske- 
tom, thi  den  var  ødelagt  af  Krigerne;  kun  imellem  Ruinerne 
af  de  indviede  Huse  fandtes  endnu  nogle,  heustrakte  paa 
Sygelejet.  Noget  oppe  fra  Floden  traadte  vi  paa  ren  Grund, 
thi  nede  ved  Bredden  laa  overalt  fuldt  af  Ben  af  de  i  Krigen 
fældede. 

Da  vi  rejste  om  Natten  og  fra  Bjærgene  ved  Naissus 
toge  Vejen  til  Donau,  kom  vi  ind  i  en  snæver  Dal,  der  gik 
i  mange  Krumninger,  Omveje  og  Snævringer.  Da  Dagen 
nu  brød  frem,  medens  vi  vare  her,  og  vi  havde  staaet  i  den 
Tro,  at  vi  rejste  mod  Vest,  stod  Solen  op  for  os  paa  den 
forkerte  Side,   og  vi,    der  ikke    vidste  Besked    om  Vejenes 

Eetning,    skreg  op,    fordi  Solen  gik    den  modsatte  Vej    og 
derved  fjendtlig  afveg  fra  den  bestaaende  Orden:  dog  Sagen 
var,    at  paa  Grund  af  Egnens  Uregelmæssighed  førte  denne 
Del  af  Vejen  i  østlig  Retning.      Efter  denne    ildevarslende 
Tildragelse    naaede    vi    en    skovbevoxet    Slette;    her    optog 
nogle   af  Barbarernes  Færgefolk  os  i  Baade,    der  bestaa    af 
en  Stamme,    som  de   selv  hule  ud  og   glatte.      De  satte  os 
over  Floden ;  men  de  vare  ikke  sendte  derhen  for  vor  Skyld, 
men  for  at  overføre  en  Hær  Barbarer,  der  skulde  være  draget 
os  i  Møde;  thi  Attila  vilde  sætte   over  paa  romersk  Grund 
under  Foregivende   af  at    holde  Jagt,  men   i  Virkeligheden, 
fordi    han    rustede  det  skythiske  Rige    til  Krig  under  Paa- 
skud  af,    at   ikke    alle  Flygtningene  vare   blevne    ham  ud- 
leverede.   Og  da  vi  vare  komne  over  Donau  og  vare  dragne 
henved  70  Stadier  (omtrent  to  danske  Mil)  videre  frem  med 
Barbarerne,    bleve  vi  nødsagede   til  at   gjøre  Holdt    paa  en 
Slette,    indtil  Ediko    og   hans   Ledsagere    havde    meldt   vor 
Ankomst  til  Attila;    men   nogle  Barbarer   bleve  hos   os  og 
skulde    give   os  Medfølge.      Da  vi    henimod  Aften  indtoge 
vort  Maaltid,  herte  vi  Hovslag  nærme  sig,  og   to  skythiske 
Mænd   kom  ridende  og   befalede  os  at   bryde  op  til  Attila; 
men  vi  bad  dem  først  at  blive  og  spise  med  os,   de  sprang 
af  Hestene,  satte  sig  til  Bords  med  os  og  viste  os  den  føl- 
gende Dag  Vej. 

Da  vi  nu  ved  den  niende  Time  naaede  Attilas  Telte  — 
der  var  en  Mængde  af  dem  —  vilde  vi  opslaa  vort  Telt 
paa  en  Høj;  men  det  kom  Barbarerne  og  forbød  os,  fordi 
vort  Telt  vilde  rage  op  over  Attilas,  der  var  rejst  paa 
Sletten.  Medens  vi  læssede  af  Hestene,  hvor  Skytherne 
anviste  os  det,  kom  Ediko,  Orestes,  Skotta  og  flere  Høvdinger 
og  spurgte,  hvad  vi  egentlig  tilsigtede  med  vort  Gesandt- 
skab. Vi  studsede  ved  dette  uforstandige  Spørgsmaal  og 
saae  paa  hinanden ;  men  de  bleve  ved  med  deres  og  trængte 
paa,    at  de  maatte  have  Svar.     Da  vi  sagde,    at  det  var  os 

befalet  at  overbringe  Attila  og  ingen  anden  Kejserens  Bud- 
skab, tog  Skotta  det  ilde  op  og  svarede,  at  det  var  efter 
deres  Herskers  Befaling;  han  var  ikke  kommen  til  os  blot 
for  at  gjøre  sig  vigtig;  vi  gjensvarede:  det  er  ingenlunde 
Skik,  at  Gesandter  gjennem  Mellemmænd  gjøre  Regnskab 
for,  af  hvilken  Grund  de  ere  sendte,  uden  personlig  Sammen- 
komst og  uden  at  stedes  for  den,  de  ere  sendte  til.  Det 
var  ogsaa  Skytherne  helt  vel  bekjendt,  da  de  jo  meget  ofte 
sendte  Gesandter  til  Basileus.  Vi  maatte  nyde  de  samme 
Rettigheder,  ellers  vilde  vi  ikke  udrette  vort  Ærende.  De 
sprængte  nu  tilbage  til  Attila,  kom  strax  igjen  med  Und- 
tagelse af  Ediko,  opregnede  for  os  alt,  hvorfor  vi  vare 
sendte,  og  befalede  os  paa  Stedet  at  drage  bort  igjen,  hvis 
vi  ikke  havde  andet  at  melde.  Efter  denne  Tale  bleve  vi 
endnu  mere  usikre,  thi  det  var  os  ikke  muligt  at  begribe, 
hvorledes  al  Verden  var  kommen  i  Kundskab  om  det,  Ba- 
sileus havde  betragtet  som  en  hellig  Hemmelighed,  og  vi 
ansaae  det  for  bedst,  intet  at  sige  om  vort  Ærende,  med 
mindre  vi  stededes  for  Attila.  Derfor  svarede  vi:  »Om  vi 
ere  sendte  for  at  meddele  det,  I  Skythere  have  sagt,  eller 
af  anden  Grund,  det  er  et  Spergsmaal,  som  kun  eders 
Hersker  maa  gjore  os,  og  ingen  Sinde  ville  vi  tale  med 
andre  derom ;«  men  de  befalede  os  strax  at  rejse  bort.  Da 
vi  beredte  os  til  Rejsen,  bebrejdede  Vigila  os  vort  Svar  og 
mente,  at  det  var  bedre  at  være  greben  i  en  Usandhed 
enå  at  rejse  bort  med  uforrettet  Sag;  »thi,«  sagde  han, 
»hvis  jeg  blot  var  kommen  til  at  tale  med  Attila,  skulde 
jeg  let  have  overtalt  ham  til  at  afholde  sig  fra  Stridig- 
heder med  Romerne;  thi  jeg  er  bleven  ganske  fortrolig 
med  ham  ved  de  tidligere  Gesandtskaber  med  Anatolius.« 
Ogsaa  Ediko  var  ham  velsindet,  saa  at  han  under  Skjul  af 
Gesandtskabet  og  ved  sand  eller  falsk  Tale  vilde  finde  et 
Paaskud  til  at  raadslaa  om  noget,  de  havde  for  imod 
Attila,    og  om,    hvorledes    de  Penge,    Ediko   paastod  at  be- 

høve,  kuade  skaffes  hid  for  at  uddeles  imellem  udvalgte 
Mænd.*) 

Han  vidste  imidlertid  ikke,  at  han  var  bleven  forraadt; 
thi  Ediko  havde  enten  kun  af  List  sluttet  Overenskomsten, 
eller  han  frygtede,  atOrestes  ogsaa  kunde  forebringe  Attila, 
hvad  han  havde  sagt  til  os  i  Serdika  efter  Bordet,  og  be> 
brejde  Ediko,  at  han  uden  at  meddele  Orestes  det  havde 
samtalet  med  Basileus  og  Eunuken.  Derfor  aabenbarede 
han  Attila  den  Plan,  der  var  bleven  udtænkt  imod  ham,  og 
hvorledes  han  havde  fordret  en  Pengesending,  og  meddelte 
ved  den  Lejlighed  ogsaa,  hvorfor  vi  vare  rejste  i  Gesandtskab. 

Da  Lastdyrene  atter  vare  læssede,  og  vi  mod  vor 
Vilje  beredte  os  til  at  rejse  om  Natten,  viste  nogle  andre 
Barbarer  sig  og  meldte,  at  Attila  paa  Grund  af  den  sildige 
Time  befalede  at  vente.  Nogle  kom  og  bragte  til  det  Sted, 
hvor  vi  havde  lejret  os,  en  Oxe  og  Fisk  fra  Floden,  som 
Attila  sendte  os.  Vi  holdt  altsaa  Maaltid  og  lagde  os  til 
at  sove.  Da  Dagen  brod  frem,  mente  vi,  at  vi  vilde  faa 
noget  gunstigt  og  naadigt  at  høre  fra  Barbaren;  men  han 
sendte  igjen  de  samme  Mænd  med  Befaling,  at  vi  skulde 
drage  bort,  hvis  vi  ikke  havde  andet  at  sige,  end  hvad  der 
allerede  var  ham  bekjendt.  Vi  svarede  intet  og  lavede  os 
til  at  rejse,  uagtet  Vigila  ivrig  stod  paa,  at  vi  skulde  sige, 
at  vi  havde  andet  at  meddele.  Da  jeg  nu  saae,  at  Maxi- 
minus  var  meget  bedrøvet,  tog  jeg  Rusticus,  der  forstod 
Barbarernes  Sprog  og  var  rejst  med  os  ikke  i  Anledning 
af  Gesandtskabet,  men  i  en  Forretning,  med  mig  og  begav 
mig  hen  til  Skotta,  Onegis's  Broder,  thi  Onegis  var  den 
Gang  endnu   ikke   tilstede,    og    sagde    ham    ved  Rusticus's 


*)  Priscus  glemmer  denne  Meddelelse  længere  hen,  hvor  han 
fremstiller  sig  selv  og  Maximinus  som  ganske  uvidende  ona 
Mordplanen.  Man  ser,  at  han  ved  denne  Lejlighed  fik  i  det 
mindste  Antydninger;  rimeligvis  var  Rænkespillet  fra  Be- 
gyndelsen af  ingen  Hemmelighed  for  ham  og  hans  Velynder, 
Vigila  er  et  Pragtexemplar  af  en  byzantinsk  Diplomat, 

Mund,  at  han  vilde  faa  meget  store  Gaver  af  Maximinus, 
hvis  han  skaffede  ham  Adgang  til  Attila;  vor  Sendelse 
vilde  ikke  alene  være  til  Gavn  for  Hunner  og  Romere,  men 
ogsaa  forOnegis;  thi  det  var  Basileus's  Begjæring,  at  denne 
skulde  sendes  til  ham  for  at  udjævne  Stridighederne  mellem 
Folkene,  og  hvis  han  kom,  vilde  han  faa  de  største  Gaver. 
Da  Onegis  nu  ikke  var  tilstede,  maatte  Skotta  for  vor,  men 
endnu  mere  for  Broderens  Skyld  være  vor  Forbundsfælle  i 
den  gode  Sags  Tjeneste;  »thi,«  sagde  jeg,  »jeg  har  hørt, 
at  Attila  ogsaa  lytter  til  dit  Ord;  men  jeg  vil  ikke  kunne 
fæste  Lid  til,  hvad  der  siges  om  dig,  naar  du  ikke  i 
Gjerning  viser  din  Indflydelse.«  Han  svarede,  vi  skulde 
ikke  tvivle  om,  at  han  talte  og  handlede  for  Attila  med 
lige  saa  stor  Ret  som  hans  Broder,  og  han  besteg  øjeblikke- 
lig sin  Hest  og  i^sprængte  afsted  til  Attilas  Telt.  Da  jeg 
vendte  tilbage  til  Maximinus,  der  tillige  med  Vigila  var  i 
stor  Angest  og  raadslog  om,  hvad  der  forestod,  sagde  jeg 
ham,  hvad  jeg  havde  foresnakket  Skotta  og  havde  hørt  af 
ham,  og  at  Gaverne  til  Barbaren  maatte  haves  paa  rede 
Haand.  og  det  maatte  overlægges,  hvad  man  skulde  fore- 
bringe ham.  De  rejste  sig  derpaa  begge,  thi  jeg  havde 
fundet  dem  liggende  paa  Jorden  i  Græsset,  de  priste,  hvad 
jeg  havde  gjort,  kaldte  Folkene,  der  allerede  vare  i  Færd 
med  at  bryde  op  med  Lastdyrene,  tilbage  og  overlagde, 
hvorledes  man  skulde  tiltale  Attila  og  overrække  ham  Ba- 
sileus's og  Maximinus's  Gaver. 

Medens  vi  vare  beskæftigede  hermed,  sendte  Attila 
Bud  efter  os  ved  Skotta.  Vi  begav  os  derfor  til  hans  Telt, 
der  var  afspærret  for  Mængden  ved  en  Kreds  vagthavende 
Barbarer,  vi  bleve  indladte  og  fandt  Attila  siddende  paa 
et  Sæde  af  Træ.  Vi  bleve  staaende  noget  fra  Tronen, 
medens  Maximinus  traadte  frem  og  hilste  Barbaren.  Han 
overrakte^Basileus's  Brev  og  tilføjede:  »Basileus  nedbeder 
Velsignelse  over  dig  og  dine.«  Han  svarede:  »Gid Romerne 
maa  faa,    hvad  de  ønske  mig.«      Derpaa  henvendte  han  sig 

strax  til  Vigila:  »Dit  skamløse  Dyr,  hvor  tør  du  vove  at 
komme  til  mig,  da  du  véd,  hvad  der  er  blevet  afgjort 
imellem  mig  og  Anatolius  angaaende  Freden,  og  at  jeg 
har  sagt,  at,  forend  alle  Overlobere  fra  Hunnerne  ere  ud- 
leverede, skulde  ingen  Gesandter  komme  til  mig!«  Da  Vigila 
nu  svarede,  at  der  ingen  Overløbere  af  den  skythiske  Stamme 
fandtes  hos  Eomerne,  thi  man  havde  udleveret  dem,  der 
havde  vårret  dér,  blev  han  endnu  vredere,  udskjældte  ham 
svært  med  høj  Stemme  og  raabte,  at  han  vilde  have  naglet 
ham  til  Korset  til  Føde  for  Gribbene,  hvis  ikke  Gesandt- 
skabsretten  afholdt  ham  fra  at  straffe  hans  Skamløshed  og 
hans  frække  Tale;  der  fandtes  endnu  mange  Overløbere  af 
hans  Folk  iblandt  Eomerne,  og  han  befalede  Skriverne  at  op- 
læse Navnene  paa  dem  af  deres  Papirer.  Efter  at  disse  havde 
opregnet  alle  Overløberne,  befalede  han  Vigila  ufortøvet  at 
begive  sig  bort;  han  vilde  sende  Esla  med  ham,  for  at  han 
kunde  sige  Romerne,  at  de  skulde  udlevere  alle  de  Barbarer, 
der  vare  flygtede  til  dem ;  thi  han  vilde  ikke  taale,  at  hans 
Folk  fejdede  imod  ham.  »I  have  ^overdraget  dem  Bevogt- 
ningen af  eders  Fædreland;  men  de  ere  ude  af  Stand  til 
at  hjælpe  eder;  thi  hvilken  Stad  eller  hvilken  Borg  er 
sikker,  naar  jeg  vil  indtage  den?  Naar  I  have  kundgjort 
min  Vilje  betræffende  Overløberne,  vende  1  øjeblikkelig  til- 
bage og  berette,  om  man  vil  give  Overløberne  tilbage  eller 
føre  Krig  for  deres  Skyld.«  Forinden  havde  han  befalet 
Maximinus  at  blive  tilbage,  da  han  ved  ham  vilde  besvare 
Basileus's  Brev,  og  nu  forlangte  han  Gaverne.  Vi  overrakte 
ham  dem  derfor,  gik  til  vort  Telt  og  overlagde  med  hin- 
anden alt,  hvad  han  havde  sagt.  Og  Vigila  var  i  stor 
Angest,  fordi  han  havde  udskjældt  ham  saa  heftig,  da  han 
dog  ved  tidligere  Gesandtskaber  havde  vist  sig  venlig  og 
blid  imod  ham.  Jeg  bemærkede  derfor:  »Naar  blot  ikke 
en  af  de  Barbarer,  som  spiste  hos  os  i  Serdika,  har  gjort 
Attila  fjendtligsindet  imod  os  ved  Beretningen  om,  at  du  har 
kaldet  Komernes  Basileus  en  Gud,  men  Attila  et  Menneske.« 

Dette  holdt  Maximinus  for  troligt,  fordi  han  ikke  var  del- 
agtig i  det  Anslag,  Eunuken  havde  sat  i  Værk  imod  Attila; 
men  Vigila  var  uvis  og  lod  ikke  til  at  vide  Grunden  til, 
at  Attila  saaledes  havde  haanet  ham;  thi,  som  han  senere 
sagde  os,  troede  han  hverken,  at  Samtalen  i  Serdika,  eller 
Anslaget  imod  Attila  var  bleven  røbet.  Ingen  af  de  andre 
vovede  at  tiltale  Attila  paa  Grund  af  den  overvældende 
Frygt,  han  indgød,  og  Ediko  var  tvungen  til  at  tie,  dels 
ved  sin  Ed,  dels  ved  den  Fare,  der  var  forbunden  med 
Foretagendet;  thi  som  Deltager  i  en  saadan  Samtale  kunde 
han  ogsaa  blive  anset  som  medskyldig  og  straffet  med 
Døden.  Medens  vi  svævede  i  denne  Uvished,  overraskede 
Ediko  os,  førte  Vigila  bort,  indbildte  ham,  at  han  vilde 
sige  ham  Besked  om  Anslaget,  og  paalagde  ham  at  skaffe 
det  Guld  tilstede,  som  skulde  uddeles  til  hans  medsammen- 
svorne. Derpaa  bortfjærnede  han  sig.  Da  jeg  søgte  at  ud- 
forske, hvad  Ediko  havde  sagt  til  Vigila,  gjorde  denne  sig 
Umage  for  at  skuffe  mig,  medens  han  selv  blev  skuffet. 
Han  fordulgte  Sandheden  og  paastod,  at  Ediko  havde  sagt 
ham,  at  Attila  i  Anledning  af  Overløberne  ogsaa  var  for- 
tørnet paa  ham.  Enten  maatte  Attila  faa  alle  Overløberne 
tilbage,  eller  der  maatte  sendes  Gesandter  af  den  højeste 
Rang. 

Medens  vi  talte  derom,  kom  der  Folk  fra  Attila  og 
erklærede,  at  hverken  Vigila  eller  vi  andre  maatte  kjøbe 
romerske  Krigsfanger  eller  Barbarernes  Slaver  eller  Heste 
eller  noget  som  helst  andet  end  Levnedsmidler,  førend  Strids- 
punkterne mellem  Romere  og  Hunner  vare  bilagte.  Listig 
var  dette  udta^nkt  af  Barbaren,  der  havde  befalet  det  med 
Hensigt,  for  at  han  lettere  kunde  gribe  Vigila  paa  fersk 
Gjerning;  thi  han  betog  ham  ethvert  Paaskud,  hvor  under 
han  kunde  have  bragt  Guldet  hertil;  men  os  tvang  Attila, 
under  Paaskud  af  at  han  vilde  sende  Svar  med  Gesandt- 
skabet, til  at  oppebie  Onegis's  Ankomst,  for  at  ogsaa  han 
kunde    faa  de  Gaver,    vi  vilde   give  ham,    og   som  Basileus 

havde  medgivet  os;  thi  Onegis  var  tilfældigvis  bortsendt 
med  Attilas  ældste 'Søn.  Saaledes  holdt  Attila  os  tilbage 
og  sendte  Vigila  tillige  med  Esla  til  Romerlandet,  tilsyne- 
ladende for  Flygtningenes  Skyld,  men  i  Virkeligheden  for 
at  skaffe  Guldet  til  Ediko  tilstede. 

II. 

Efter  Vigilas  Afrejse  dvælede  vi  endnu  en  Dag  der  i 
Egnen,  derpaa  droge  vi  længere  Nord  paa  med  Attila.  Nogle 
Dage  rejste  vi  sammen  med  Barbaren,  derpaa  sloge 
vi  paa  Forlangende  af  vor  skythiske  Bedækning  ind  paa 
en  anden  Vej,  fordi  Attila  gjorde  Holdt  i  en  Dal,  hvor  han 
vilde  ægte  Eskams  Datter;  thi  uagtet  han  allerede  havde 
mange  Hustruer,  hjemførte  han  efter  skythisk  Vis  ogsaa 
denne.  Vi  rejste  ad  gode  Veje  over  Sletter,  satte  over 
sejlbare  Floder,  af  hvilke  de  største  næst  efter  Donau  ere 
Drakon,  Ti  gas  og  Tiphisas.  Vi  before  dem  dels  i  Baade, 
dannede  af  en  Stamme,  hvoraf  Beboerne  langs  Flodbredden 
betjene  sig,  dels  i  Færger,  som  Barbarerne  paa  deres  Vogne 
skaffe  over  de  side  Steder.  I  Landsbyerne  blev  der  leveret 
os  Levnedsmidler:  Hirse  i  Stedet  for  Hvede  og  Mjød,  som 
det  kaldes  der  i  Landet,  i  Stedet  for  Vin.  Ogsaa  de  Strids- 
mænd, der  ledsagede  os,  bleve  ernærede  ved  Hirse  og  fik 
leveret  en  Drik,  tilberedt  af  Byg,  som  Barbarerne  kalde 
Kamum*).  Da  vi  havde  tilbagelagt  en  lang  Strækning, 
sloge  vi  i  Tusmørket  Lejr  ved  en  Dam,  der  indeholdt  drikke- 
ligt Vand,    som  hentedes  af  Folkene   i  nærmeste  Landsby. 

Da  rejste  der  sig  pludselig  en  Storm  og  et  Uvejr  med 
Torden,  uafladelige  Lyn  og  stærk  Skylregn.  Stormen  rev 
ikke  alene  vore  Telte  omkuld,  men  kastede  hele  vor  Op- 
pakning ned  i  Dammens  Vand.  Forfærdede  over  Bulderet 
i  Luften   og  Uheldet   forlode  vi  Stedet,    kom  i  Mørket   og 


*)   Dette   Tyndtøl   blev   allerede   i  Diokletians   Tid   udskjænket 
paa  romersk  Grund. 

Regnen  fra  hverandre  og  søgte  hver  for  sig  en  Vej,  der 
g\'Dtes  os  fremkommelig.  Da  vi  naaede  Landsbyens  Hytter, 
—  thi  alle  vare  vi  enkeltvis  slaaede  ind  paa  Veje,  der 
førte  derhen,  —  samledes  vi  og  søgte  med  Raab  og  Skrig 
efter  de  tabte  Sager.  Ved  denne  Støj  sprang  Skytherne  ud 
af  deres  Huse,  antændte  Rør,  som  de  bruge  til  Brændsel, 
tændte  Lys  og  spurgte,  hvad  vor  Skrigen  skulde  betyde. 
Da  vore  Barbarer  svarede,  at  vi  vare  blevne  opskræmmede 
af  Uvejret,  kaldte  de  paa  os,  optog  os  og  gav  os  Herberge, 
samt  tændte  Rørstilke.  1  Landsbyen  herskede  en  Kvinde, 
det  var  en  af  Bleda's*)  i:^nker}  hun  sendte  os  Levneds- 
midler, og  vi  takkede  Kvinderne  for  de  modtagne  Gaver, 
men  gjorde  Afkald  paa  deres  Selskab.  Vi  forbleve  i  Hyt- 
terne til  Dag,  derpaa  gave  vi  os  til  at  opsanke  Oppakningen 
og  fandt  det  alt  sammen  dels  paa  det  Sted,  hvor  vi  om 
Aftenen  havde  læsset  det  af,  dels  paa  Bredden  af  Dammen, 
men  ogsaa  meget  i  selve  Vandet.  Og  vi  tilbragte  denne 
Dag  i  Landsbyen  for  at  tørre  det  alt  sammen,  thi  Uvejret 
havde  lagt  sig,  og  det  var  klart  Solskin.  Da  vi  ogsaa  havde 
sørget  for  Hestene  og  de  øvrige  Trækdyr,  gik  vi  til  Dron- 
ningen, bragte  hende  vor  Hyldest  og  bøde  hende  som  Gaver 
tre  Sølvbægere,  rødt  Læder,  indisk  Peber,  syltede  Palme- 
spirer  og  lignende  Slikkerier,  som  Barbarerne  sætte  Pris 
paa,  fordi  det  ikke  er  indenlandsk,  og  vi  ønskede  hende 
Held  og  Lykke  for  hendes  Gjæstmildhed. 

Da  vi  havde  gjort  syv  Dagsrejser,  holdt  vi  efter  vore 
skythiske  Føreres  Forlangende  Rast  i  en  Landsby,  fordi 
Attila  drog  samme  Vej,  og  vi  skulde  rejse  bag  efter  ham. 
Her  traf  vi  sammen  med  vestromerske  Mænd,  der  ligeledes 
kom  som  Gesandter  til  Attila.  Iblandt  dem  var  Romulus, 
der  havde  en  Greves  Rang,  ft-emdeles  Promutus,  Præfekt  i 
Noricum,  og  Romanus,  Øverste  over  en  Del  af  Hæren. 
Med  dem  var  ogsaa  Konstantins,  som  Aetius  havde  anbefalet 


*)  Attilas  Broder  og  Medregent,  indtil  han  blev  myrdet. 

Attila  til  Skriver,  og  Tatullus,  Fader  til  den  Orestes,  der 
havde  været  Edikos  Ledsager.  De  sidste  gjorde  Kejsen  med 
ikke  som  Gesandter,  men  for  Selskabs  Skyld;  Konstantius, 
fordi  han  kj endte  Mændene  godt  fra  Italien,  men  Tatullus 
for  Slægtskabs  Skyld,  thi  hans  Søn  Orestes  havde  ægtet  en 
Datter  af  Romulus  fra  Patavis  (Passau)  i  Noricum. 

Gesandterne  kom  for  at  formilde  Attila.  Denne  vilde 
nemlig  have,  at  man  skulde  udlevere  ham  Silvanus,  Be- 
styreren af  Armius's*)  Vexelforretning  i  Rom,  fordi  han 
havde  taget  imod  gyldne  Bægere  af  en  Konstantius,  der, 
skjønt  født  i  det  vestlige  Gallien,  i  tidligere  Tid  havde 
været  Skriver  hos  Attila  og  Bleda,  ligesom  nu  efter  ham 
den  anden  Konstantius.  Den  Gang  da  Sirmium  i  Pæonernes 
Land  blev  belejret  af  Skytherne,  havde  hin  Konstantius 
modtaget  Bægrene  af  Stadens  Biskop,  for  dermed  at  udløse 
ham,  hvis  han  havde  det  Held  at  overleve  Stadens  Erobring; 
men  hvis  han  blev  dræbt,  skulde  Konstantins  ved  dem  løs- 
kjøbe  Borgere,  som  faldt  i  Krigsfangenskab.  Efter  Stadens 
Ødelæggelse  agtede  Konstantius  imidlertid  kun  lidet  paa 
denne  Aftale,  og  da  han  engang  kom  til  Rom  i  Forretninger, 
overgav  han  Silvanus  Bægrene  og  fik  af  ham  Guld  paa  den 
Betingelse,  at  han  inden  en  vis  Tid  skulde  betale  Guldet 
tilbage  og  faa  Pantet  igjen;  i  andet  Fald  kunde  Silvanus 
gjøre  med  dette,  hvad  han  vilde.  Samme  Konstantius  havde 
Attila  og  Bleda  senere  ladet  korsfæste,  fordi  de  havde  ham 
mistænkt  for  Forræderi;  men  bag  efter  kom  Attila  til  Kund- 
skab om  Historien  med  Bægrene  og  forlangte,  at  Silvanus 
skulde  udleveres  ham,  fordi  han  havde  stjaalet  hans  Ejen- 
dele. Derfor  kom  Gesandterne,  der  vare  udsendte  af  Aetius 
og   Vestromernes   Basileus    for    at   forklare,     at    Silvanus 


*)  I  446  hørte  Germanerne  allerede  til  de  romerske  Guld- 
smedes bedste  Kunder,  og  man  fristes  til  at  udlede  det 
uromerske  Navn  paa  Guldsmedbanken  fra  et  tysk  Navn.  Be- 
tegnelsen af  romerske  Forretningslokaler  ved  Skilte  rækker 
tilbage  til  tidligere  Tid. 

havde  som  Konstaniius's  Kreditor  faaet  Bægrene  i  Pant  og 
ikke  stjaalet  dem,  og  han  havde  solgt  dem  for  Penge  til 
en  eller  anden  Gejstlig;  thi  det  er  ikke  tilladt  noget 
Menneske  til  eget  Brug  at  anvende  den  til  Gud  indviede 
Kalk.  Hvis  Attila  ikke  af  en  saa  velbegrundet  Indvending 
og  af  Ærefrygt  for  det  guddommelige  lod  sig  afholde  fra 
at  kræve  Bægrene,  sendte  de  deres  Værdi  i  Guld;  men 
Silvanus  vilde  de  bede  fri,  thi  de  kunde  ikke  udlevere  en 
Mand,  der  ikke  havde  begaaet  nogen  Uret.  Dette  var  altsaa 
Aarsagen  til  disse  Mænds  Gesandtskab,  og  de  ventede  med 
Længsel  paa,  at  Barbaren  skulde  sende  dem  tilbage  med 
et  Svar. 

Vi  toge  samme  Vej,  ventede,  til  Attila  var  kommen  i 
Forvejen,  og  fulgte  med  hele  Flokken.  Vi  satte  over  nogle 
Floder  og  kom  endelig  til  en  stor  Landsby,  i  hvilken 
Attila,  efter  hvad  man  sagde,  havde  prægtigere  Huse  end 
noget  andet  Sted.  De  vare  sammentømrede  af  Bjælker  og 
smukt  glattede  Paneler  og  omgivne  af  en  skjønt  udskaaren 
Træindhegning,  der  ikke  var  anbragt  til  Sikkerhed,  men 
til  Prydelse.  Næst  efter  Kongens  Hus  var  Onegis's  det  an- 
seligste.  Ogsaa  dette  havde  en  Indhegning  af  Træ,  men 
denne  var  ikke  som  Attila's  prydet  med  Taarne.  Ikke 
langt  fra  Indhegningen  fandtes  en  Badstue,  som  Onegis, 
der  næst  efter  Attila  var  den  mest  formaaende  Mand  iblandt 
Skytherne,  havde  opført  af  Sten,  der  vare  bragte  dertil  fra 
Pæonernes  Land-,  thi  Barbarerne  i  denne  Egn  have  hverken 
Sten  eller  Træ,  men  anvende  indført  Bygningstømmer. 
Badstuens  Bygmester  var  som  Krigsfange  ført  hertil  fra 
Sirmium;  han  blev  skuffet  i  sit  Haab  om  at  vinde  Friheden 
som  Løn  for  sit  Arbejde,  ja  hans  skythiske  Trældoms  Byrde 
gjordes  ham  endog  tungere,  thi  Onegis  ansatte  ham  som 
Bademester,  og  han  betjente  nu  ham  og  hans  Familie  i 
Badet. 

Da  Attila  drog  ind  i  denne  By,  blev  han  modtagen  af 
Piger,    som    droge  foran    ham  i    lange  Rækker  under   fine. 

hvide  Slør,  som  de  holdt  udspændte  højt  i  Luften,  saa  at 
der  under  hvert  Slør  skred  syv  eller  flere  Piger  frem. 
Der  var  mange  saadanne  Eækker  Kvinder  under  Slørene,  og 
de  sang  skythiske  Sange.  Da  man  var  kommen  nær  til 
Onegis's  Huse,  —  thi  Vejen  til  Kongeborgen  førte  der 
igjennem,  —  traadte  Onegis's  Gemalinde  ud,  ledsaget  af 
mange  Terner,  hvoraf  nogle  bare  Forfriskninger,  andre  Yin, 
thi  dette  gjælder  hos  Skytherne  for  den  største  Artighed; 
de  hyldede  Attila  og  bade  ham  tage  imod  det,  de  bøde 
ham  det  af  et  godt*  Hjerte.  Og  huldrig  mod  sin  betroede 
Mands  Gemalinde,  spiste  han  siddende  paa  Hesten,  medens 
hans  Barbarerfølge  holdt  Bakker,  som  vare  af  Sølv,  i  Vejret. 
Han  nippede  ogsaa  til  Bægeret,  som  blev  holdt  op  til  ham, 
og  drog  derpaa  ind  i  Kongeborgen,  der  ragede  op  over  de 
andre  Huse  og  laa  paa  et  højt  Sted;  men  vi  bleve  paa 
Onegis's  Befaling  i  dennes  Bolig ,  thi  han  var  kommen 
tilbage  med  Attilas  Søn.  Og  vi  spiste  der,  og  hans  Hu- 
struer og  de  fornemme  af  hans  Slægt  bøde  os  velkommen; 
men  selv  var  han  netop  for  første  Gang  efter  sin  Tilbage- 
komst hos  Attila  for  at  gjøre  ham  Meddelelse  om  sin 
Sendelse  og  om  den  Ulykke,  der  var  tilstødt  Attilas  Søn, 
der  var  gleden  ud  og  havde  brækket  den  højre  Haand. 
Derfor  havde  Onegis  ikke  Tid  til  at  holde  Gilde  med  os. 
Efter  Maaltidet  forlode  vi  Onegis's  Bolig  og  opsloge  vore 
Telte  i  Nærheden  af  Attilas  Huse,  for  at  Maximinus,  der 
skulde  stedes  for  Attila  eller  i  alt  Fald  forhandle  med  hans 
Omgivelser,  ikke  skulde  være  langt  fjærnet.  Efter  at  vi 
havde  tilbragt  Natten  paa  det  Sted,  hvor  vi  havde  spændt 
fra,  sendte  Maximinus  mig  ved  Dagens  Frembrud  til  Onegis 
med  de  Gaver,  som  Maximinus  selv  skjænkede,  tillige  med 
dem,  som  Basileus  sendte  Onegis,  og  for  at  jeg  kunde  faa 
at  vide,  om  og  naar  Onegis  vilde  forhandle  med  ham.  Jeg 
gik  altsaa  tillige  med  Tjenerne,  der  bare  Gaverne,  til  Onegis, 
og  da  Dørene  endnu  vare  lukkede,  ventede  jeg,  til  der  kom 
nogen  ud,  som  kunde  melde  vor  Ankomst. 

2* 

Medens  jeg  ventede  og  vandrede  rundt  om  Gaardens  Ind- 
hegning, nærmede  en  Mand  sig,  hvem  jeg  paa  Grund  af  hans 
skythiske  Klædedragt  antog  for  en  Barbar,  og  hilste  mig  i 
det  helleniske  Sprog,  i  det  han  sagde  Chaire!  saa  at  jeg 
undredes  over,  at  en  skythisk  Mand  talte  Hellenisk;  thi  da 
Befolkningen  er  meget  blandet,  betjene  de  sig  foruden  af 
deres  eget  barbariske  Sprog  enten  af  det  hunniske,  gothiske 
eller  italienske,  naar  nogen  netop  har  Samkvem  med  Romere, 
men  vanskelig  taler  nogen  Græsk  med  Undtagelse  af  de 
Krigsfanger,  som  de  have  bortført  fra  Thrakien  og  lllyrien; 
men  de  Folk  ere  lette  at  kjende  som  Mennesker,  der  ere 
geraadede  i  Ulykke,  naar  man  ser  dem  med  deres  forrevne 
Klæder  og  pjuskede  Haar;  denne  Mand  lignede  derimod  en 
velhavende  Skyther  og  barHaaret  tæt  afklippet.  Jeg  hilste 
ham  igjen  og  spurgte,  hvem  han  var,  og  af  hvilken  Grund 
han  var  komnien  til  Barbarerlandet  og  havde  antaget  den 
skythiske  Levemaade.  Han  spurgte,  hvorfor  i  eg  vilde  vide 
det;  men  jeg  svarede,  at  Grunden  til  min  Udfritten  var 
hans  græske  Sprog.  Da  lo  han  og  fortalte  mig,  at  han  var 
en  Græker  af  Herkomst;  i  Handelsforretninger  var  han 
kommen  til  Viminacium,  en  By  i  Møsien  ved  Donau.  Der 
boede  han  lang  Tid  og  ægtede  en  rig  Kone;  men  hans 
Velstand  gik  til  Grunde,  da  Byen  blev  undertvungen  af 
Barbarerne,  og  paa  Grund  af  hans  Rigdom  udtog  Onegis 
ham  ved  Delingen  af  Byttet  som  sin  Del ;  thi  efter  at  Attila 
havde  taget  sin  Part,  havde  Skythernes  Høvdinger  Lov  til 
at  vælge  blandt  de  rige  Fanger,  fordi  de  bøde  over  det 
største  Antal  Mænd.  I  de  seiiere  Kampe  med  Romerne  og 
Akatsirerne  kæmpede  han  tappert  og  afleverede  efter  skythisk 
Lov  det,  han  havde  vundet  i  Krigen,  til  sin  Barbarerherre. 
Dermed  opnaaaede  han  sin  Frihed,  flan  havde  ogsaa  ægtet 
en  Barbarerk vinde  og  havde  Børn  med  hende;  han  var 
Onegis's  Bordfælle  og  ansaa,  efter  hvad  han  sagde.  Nutiden 
for  bedre  end  sit  tidligere  Liv;  thi  hos  Skytherne  levede 
man,    naar    der    ikke   var   Krig,    i   al  Behagelighed.      Man 

nyder  alt,  hvad  man  har,  og  bliver  slet  ikke  eller  kun  i 
ringe  Grad  forulempet,  Hos  Romerne  gik  man  derimod 
let  til  Grunde  i  Krigen,  og  sit  Haab  om  Redning  maatte 
man  sætte  til  andre,  da  Tyranniet  ikke  tillod,  at  nogen  bærer 
Vaaben.  Feltherrernes  Uværdighed  og  Ukyndighed  i  Krigs- 
kunsten geraadede  ogsaa  dem  til  Fordærv,  der  førte  Vaaben; 
men  i  Fredstid  truedes  man  af  en  endnu  haardere  Skæbne 
end  den,  Krigens  Onder  førte  med  sig,  ved  den  meget 
haarde  Inddrivelse  af  Skatterne  og  onde  Menneskers  Plagerier, 
thi  Lovene  vare  ikke  ens  for  alle.  Naar  Lovenes  Over- 
træder hører  til  de  rige,  faar  han  ingen  Straf  for  sin  Over- 
trædelse; er  han  derimod  fattig  og  ikke  véd  Besked  med 
Rettergangen,  saa  hjemfalder  han  til  Lovens  Strænghed, 
hvis  han  ikke  maaske  efter  lang  Tids  Forlob,  og  efter  at 
han  har  sat  den  største  Del  af  sin  Formue  til  derved,  for- 
lader dette  Liv,  inden  der  er  faldet  Dom  i  Sagen.  Dog 
det  uretfærdigste  af  alt  er  den  Betaling,  Retsbetjentene 
faa;  thi  Retten  er  ikke  tilgængelig  for  den  forurettede, 
med  mindre  han  bringer  Dommeren  og  hans  Tjenere 
noget  Sølv. 

Dette  og  meget  andet  kom  han  frem  med;  men  jeg 
svarede  ham  og  sagde,  at  nu  maatte  han  ogsaa  høre  venlig 
paa  min  Mening.  Jeg  udviklede  derpaa,  at  det  romerske 
Riges  Stiftere  havde  været  alt  for  gode  og  vise  Mænd  til 
at  efterlade  Statsstyreisen  i  Uorden,  og  derfor  havde  de 
anordnet,  at  en  skulde  være  Lovens  Vogter,  andre  skulde 
sørge  for  Vaaben  og  Krigsførelsen,  og  de  skulde  kun  have 
Omsorg  for  at  være  rede  til  Kamp  og  at  sørge  for  ved 
bestandig  Krigstugt  at  gjeres  kjække  til  at  drage  i  Striden, 
i  det  Frygten  betages  dem  ved  Vanens  Magt  osv.  Paa  denne 
Maade  fortsatte  jeg.  Og  han  svarede  med  Taarer:  »Loven 
er  skjøn  nok,  og  det  romerske  Statsvæsen  er  godt,  men  de 
styrende  besjæles  ikke  af  de  gamles  Aand  og  nedbryde  det.« 

Medens  vi  saaledes  skiftede  Ord,  kom  der  en  Mand 
inde  fra  og  aabnede  Porten  i  Indhegningen.     Jeg  løb  til  og 

spurgte,  hvad  Onegis  tog  sig  for,  da  jeg  kom  i  et  Ærende  til 
ham  fra  den  romerske  Gesandt.  Han  svarede,  at  hvis  jeg 
ventede  lidt,  vilde  Onegis  komme  mig  i  Mede,  thi  han 
stod  i  Begreb  med  at  gaa  ud.  Ikke  længe  efter  saae  jeg 
ham  komme,  jeg  traadte  frem  for  ham  og  begyndte:  »Ro- 
mernes Gesandt  hilser  .dig,  og  jeg  kommer  og  bringer  dig 
baade  hans  Gaver  og  det  Guld,  Basileus  sender  dig.  Ge- 
sandten ønsker  meget  at  træffe  sammen  med  dig.  Hvor 
og  naar  vil  du  tale  med  ham?«  Og  han  bed  de  tilstede- 
værende at  tage  imod  Guldet  og  Gaverne,  men  mig  at 
melde  Maximinus,  at  han  strax  vilde  komme  til  ham.  Jeg 
gik  altsaa  tilbage  og  meldte,  at  Onegis  vilde  komme.  Strax 
efter  traadte  denne  ind  i  Teltet.  Han  henvendte  sig  til 
Maximinus,  takkede  ham  og  Kejseren  for  Gaverne  og 
spurgte,  i  hvilken  Hensigt  han  havde  sendt  Bud  efter  ham; 
men  denne  begyndte  med  at  sige,  at  det  vilde  være  en  god 
Lejlighed  for  Onegis  til  at  vinde  større  Berømmelse  blandt 
Menneskene,  om  han  rejste  til  Basileus  og  ved  sin  Klog- 
skab udjævnede  Trætten  og  gjenoprettede  Enigheden  imellem 
Romere  og  Hunner.  Derved  vilde  han  ikke  alene  sikre 
Folkenes  Vel,  men  ogsaa  erhverve  dette  Gode  for  sig  og 
sit  Hus;  thi  for  bestandig  vilde  han  og  hans  Sønner  blive 
holdte  i  Ære  af  Basileus  og  hans  Slægt.  Onegis  svarede; 
»Hvad  skal  man  gjøre  for  at  være  Basileus  til  Behag,  og 
hvorledes  kan  Striden  blive  endt  ved  min  Hjælp?«  Ge- 
sandten svarede,  at  naar  Onegis  drog  til  Romerlandet,  vilde 
han  aflægge  sin  Tak  til  Basileus,  og  han  vilde  afgjøre 
Tvistighederne,  i  det  han  eftersporede  Anledningen  til  dem 
og  bortfjærnede  dem  i  Overensstemmelse  med  Fredspagten. 
Onegis  erklærede  imidlertid,  at  han  kun  kunde  sige  Basileus 
og  hans  Omgivelser,  hvad  Attila  befalede.  »Eller  tro 
Romerne,  at  de  saaledes  kunne  besnære  mig  med  Bønner, 
at  jeg  skulde  forraade  min  Herre  og  ikke  mindes  min 
Opdragelse  blandt  Skytherne,  mine  Hustruer  og  Børn? 
Højere    skatter  jeg   Attilas  Tjeneste    end  Romernes  Guld; 

men  jeg  vil  gavne  eder  mere  her  hjemme  ved  at  formilde 
min  Herres  Vrede,  naar  han  fortørnes  paa  Romerne,  end 
om  jeg  kom  til  eder  og  udsatte  mig  for  Bebrejdelser,  hvis 
jeg  dømte  anderledes,  end  det  tyktes  min  Herre  godt.« 
Saaledes  talte  han  og  mente,  jeg  burde  være  Mægler,  hvis 
vi  havde  mere  at  spørge  ham ;  thi  for  Maximinus,  der  var  af 
Rang,  vilde  det  ikke  være  passende,  vedblivende  at  søge  ham. 
Derpaa  bortfjærnede  han  sig. 

Den  følgende  Dag  begav  jeg  mig  ind  i  Attilas  Ind- 
fredning  og  overbragte  hans  Hustru  Gaver;  hendes  Navn 
var  Kerka,  og  Attila  havde  med  hende  tre  Sønner,  af  hvilke 
den  ældste  herskede  over  Akatsirerne  og  de  øvrige  Folke- 
slag, der  bo  ved  det  skythiske  Pontus.  Inden  for  Ind- 
fredningen  laa  mange  Bygninger,  til  Dels  af  udskaaret  og 
sammenføjet  Panelværk,  andre  af  glat  høvlede  Bjælker,  der 
vare  stillede  paa  Enden  i  nogen  Afstand  fra  hinanden,  og 
som  havde  en  Overdel  af  buedannet  og  sammenslynget  Træ- 
værk; disse  Boder  begyndte  ved  Jorden  og  naaede  temmelig 
højt  op*).  Her  boede  Attilas  Gemalinde.  Jeg  blev  indført 
af  de  Barbarer,  der  stode  ved  Døren,  og  fandt  hende  liggende 
paa  et  blødt  Leje,  Gulvet  var  dækket  med  uldne  Tæpper, 
saa  at  man  gik  paa  dem.  En  Mængde  Terner  stode  i  Kreds 
om  hende,  og  paa  Gulvet  lige  over  for  hende  sad  der  andre 
Terner  og  udsyede  fint  Lærred  med  brogede  Farver,  hvormed 
Barbarerne  smykke  deres  Klædninger.  Jeg  traadte  nærmere, 
hilste  og  overrakte  Gaverne. 

Da  jeg  gik  ud  og  var  kommen  til  de  andre  Bygninger, 
som  Attila  beboede,  ventede  jeg,  indtil  Onegis,  som  var 
der  inde,  skulde  komme  ud.  Jeg  stod  midt  i  Hoben;  thi 
jeg  var  kjendt  af  Attilas  Livvagt  og  af  Barbarerne  af  Føl- 
get, og  ingen  viste  mig  tilbage;  da  saae  jeg  Hoben  komme 
i  Bevægelse,    der  blev  Opløb  og  Larm  paa  Pladsen,    fordi 


*)   Det  er  disse  Gallerier,    der  fandtes  paa  de  gamle  Huse  hos 
Sydtyskerne  og  Frankerne. 

Attila  vilde  komme.  Han  traadte  ud  af  Huset,  skred  med 
Værdighed  frem  og  saae  sig  ora  til  alle  Sider.  Han  gik 
op  og  ned  med  Onegis,  derpaa  stod  han  stille  foran  Huset, 
og  mange,  der  laa  i  Tvist  med  hinanden,  traadte  til  og  fik 
Besked  af  ham.  Derpaa  vendte  han  tilbage  til  Huset  og 
modtog  de  af  Barbarernes  Gesandter,  som  kom  til  ham. 

Medens  jeg  endnu  ventede  paa  Onegis,  blev  jeg  tiltalt 
af  de  Gesandter,  der  fra  Italien  vare  komne  angaaende  de 
gyldne  Bægere,  nemlig  Komulus,  Promutus  og  Romanus 
tillige  med  Rusticius,  der  havde  noget  at  gjore  med  Kon- 
stantins, og  en  vis  Konstantiolus ,  en  Mand  fra  den  Del  af 
Pæonien,  der  var  bleven  Attila  underlagt;  de  spurgte  os, 
om  vi  vare  blevne  affærdigede  eller  endnu  maatte  blive. 
Jeg  sagde,  at  jeg  tovede  her  i  Omfredningen  for  at  erfare 
dette  af  Onegis.  Og  jeg  spurgte  dem  til  Gjengjæld,  om 
Attila  havde  givet  dem  noget  mildt  og  velvilligt  Svar  an- 
gaaende deres  Gesandtskab;  men  de  sagde,  at  han  aldeles 
ikke  havde  forandret  sin  Mening,  men  truede  med  Krig, 
hvis  ikke  enten  Silvanus  eller  Kalkene  bleve  sendte.  Og 
da  vi  studsede  over  Barbarens  Afsindighed,  tog  Romulus, 
en  Mand,  der  havde  Rang  som  Gesandt  og  var  meget  for- 
retningsdygtig,  Ordet  og  sagde:  »Hans  vidunderlige  Lykke 
og  den  Magt,  han  har  erhvervet  ved  denne  Lykke,  har  gjort 
ham  hovmodig,  saa  at  han  ikke  længere  hører  paa  et  rime- 
ligt Ord,  naar  det  ikke  stemmer  med  hans  Forgodtbefindende. 
Ingen  Sinde  har  nogen,  der  har  hersket  over  Skythien  eller 
noget  andet  Land,  fuldbragt  saa  store  Ting  i  saa  kort  Tid. 
Han  hersker  over  Øerne  i  Nordsoen,  og  foruden  det  hele 
Skytherland  har  han  gjort  sig  Romerne  skatskyldige;  men 
han  begjærer  endnu  mere,  end  han  har,  han  vil  udstrække 
sin  Herskermagt  endnu  videre  og  vil  drage  ind  i  Persernes 
Land.«  Da  en  af  os  spurgte,  ad  hvilken  Vej  han  kunde 
komme  til  Perserne,  svarede  Romulus:  »Det  er  ikke  noget 
stort  Rum,  der  skiller  Moderlandet  fra  Skythien,  og  Hunnerne 
ere  ikke  ukjendte  med  Vejen,    thi  for  en  Tid  siden  ere  de 

faldne  ind  der,  da  der  var  Hungersnød  i  deres  Land,  og 
Komerne  paa  Grund  af  den  Krig,  de  den  Gang  førte,  ikke 
traadte  dem  i  Vejen;  men  Hunnerne  Barsich  og  Kursich, 
to  Mænd,  der  senere  kom  til  Rom  i  Anledning  af  et  Krigs- 
forbund,  Mænd  af  den  skythiske  Kongeslægt  og  Herrer  over 
meget  Folk,  trængte  ind  i  Moderlandet  De  sagde,  at  de 
paa  Marchen  vare  komne  ind  i  et  ede  Land  og  vare  satte 
over  en  Sø,  —  Komulus  antog,  at  det  raaatte  være  Maotis 
—  derpaa  vare  de  efter  femten  Dages  Marche  stegne 
over  en  Bjærgkjæde  og  vare  faldne  ind  i  Mederlandet. 
Da  de  plyndrede  og  hærjede  der,  kom  der  en  Perser- 
hær  imod  dem,  som  fyldte  Luften  med  sine  Piles  Mængde, 
saa  at  de  maatte  vige  for  den  truende  Fare  og  droge 
tilbage  over  Bjærgene  med  ringe  Bytte,  thi  det  meste 
heraf  blev  taget  tilbage  af  Mederne ;  men ,  da  de  frygtede 
for  at  blive  forfulgte  af  Fjenderne,  sloge  de  ind  paa  en 
anden  Vej,  droge  forbi  den  Flamme,  der  bryder  frem  af 
undersøiske  Klipper*),  og  vendte  hjem  med  den  Erfaring, 
at  Skytherlandet  ikke  er  skilt  fra  Mederne  ved  nogen  stor 
Afstand.  Hvis  Attila  nu  vilde  drage  mod  dette  samme  Land, 
vil  han  ikke  have  nogen  stor  Vanskelighed  at  overvinde  eller 
nogen  lang  Vej  at  tilbagelægge,  saa  at  han  ogsaa  vil  under- 
lægge sig  Meder,  Parther  og  Perser  og  tvinge  dem  til  at 
yde  sig  Tribut;  thi  han  har  en  kampdygtig  Styrke,  som 
intet  Folk  kan  modstaa.« 

Da  vi  nu  inderlig  ønskede,  at  han  maatte  drage  mod 
Perserne  og  vende  Krigen  imod  dem,  sagde  Konstantiolus : 
»Jeg  frygter  for,  at  Attila  med  Lethed  ogsaa  vil  overvinde 
Perserne  og  da  vil  komme  over  os,  ikke  som  Ven,  men 
som  Herre;  thi  nu  kræver  han  Guld  af  Romerne  i 
Følge  sin  Stilling,  men  skulde  han  ogsaa  underkaste  sig 
Parther,    Meder    og   Perser,    vil   han   ikke  mere  taale,    at 


*)   Altsaa  Petroleumskilderne  ved  Baku,  Kjæden  er  følgelig  Kav- 
kasus,  Søen  rimeligvis  det  azovske  Hav. 

et  romersk  Distrikt  skiller  hans  Rige  ad;  da  vil  han 
aabenlyst  betragte  Eomerne  som  Trælle,  paalægge  endnu 
større  Byrder  og  udstede  utaalelige  Befalinger.«  Den  Stilling, 
som  Konstantiolus  hentydede  til,  var  en  romersk  Feltherres, 
og  paa  Grund  af  dette  Embede  fordrede  Attila,  at  Basileus 
skulde  sende  ham  det  Beløb,  der  udgjorde  Feltherrernes 
Gage;  men  hin  sagde  nu:  »Efter  at  have  besejret  Meder, 
Parther  og  Perser,  vil  han  afryste  dette  Navn,  hvormed 
Romerne  finde  Behag  i  at  kalde  ham,  og  dette  Embede, 
hvormed  de  ere  vænnede  til  at  hædre  ham,  og  tvinge  os 
til  at  anerkjende  ham  ikke  som  Feltherre  men  som  Basi- 
leus ;  thi  allerede  nu  udtaler  han  sin  Ærgrelse  over,  at  hans 
Lensmænd  ere  Basileus's  Feltherrer,  medens  Romernes  Høv- 
dinger have  samme  Rang  som  han.  Og  dette  Tidspunkt  er 
ingenlunde  flærnt,  da  hans  Magt  vil  blive  forøget.  -  Dette 
varsler  ogsaa  Guddommen,  den  har  ogsaa  bragt  Åres's 
Sværd  for  Lyset.  Dette  hellige  Sværd,  der  holdtes  højt  i 
Ære  af  de  skythiske  Konger,  var  helliget  Krigens  Styrer,  det 
forsvandt  i  gamle  Dage,  men  er  nu  skrabet  frem  igjen  af 
Jorden  af  en  Oxe.«  Som  nu  alle  vilde  til  at  sige  noget  om 
Sagernes  Tilstand,  kom  Onegis  ud,  vi  traadte  hen  til  ham  og 
søgte  at  faa  noget  at  vide  af  ham  angaaende  vore  An- 
liggender. 

Efter  at  jeg  var  kommen  tilbage  til  Teltet,  viste  Ore- 
stes's  Fader  sig  og  meldte,  at  Attila  indbød  os  begge  til 
Gjæstebud;  det  vilde  blive  holdt  ved  den  niende  Time  paa 
Dagen.  Vi  passede  den  rette  Tid,  og  da  der  blev  kaldt  til 
Bords,  traadte  vi  og  Vestromernes  Gesandter  ind  og  stode 
paa  Tærskelen  lige  over  for  Attila.  Mundskjæjiken  bød  os 
efter  Landets  Skik  et  Bæger,  paa  det  at  vi,  inden  vi  satte 
os  ned,  kunde  udtale  Velsignelsesønsket.  Da  vi  havde  gjort 
det  og  drukket  af  Bægeret,  gik  vi  hen  til  Sæderne,  paa 
hvilke  man  skulde  sidde  under  Maaltidet.  Alle  Sæderne 
stode  langs  Salens  Ysegge  paa  de  to  lige  over  for  hinanden 
vn'HMide  Sider;    men   midt  i  Salen  sad  Attila  paa  en  Slags 

Løjbænk,  og  bagved  ham  stod  en  anden  Lej  bænk,  fra  hvilken 
nogle  Trin  førte  op  til  hans  Natteleje,  hvilket  var  pyntelig 
skjult  af  Slor  og  brogede  Forhæng  paa  samme  Maade,  som 
Komere  og  Hellener  berede  Lejet  for  Brudefolk.  Den  Side, 
der  var  paa  Attilas  højre  Haand,  ansaas  af  Gjæsterne  for 
at  være  den  fornemste,  men  den  paa  hans  venstre  Haand, 
paa  hvilken  vi  sad,  for  den  anden.  Dog  sad  Berich,  der 
var  af  en  ædel  Skytherslægt,  oven  for  os.  Onegis  sad 
paa  et  Sæde  til  højre  for  den  kongelige  Løjbænk,  og 
lige  over  for  Onegis  sad  to  af  Attilas  Sønner  paa  et  Sæde., 
men  den  ældste  Søn  sad  paa  Kongens  Lej  bænk,  ikke  tæt  ved 
ham,  men  paa  et  Hjørne  og  slog  af  Ærbødighed  for  Faderen 
Øjnene  mod  Jorden.  Da  vi  alle  havde  taget  Plads  efter  Kangen, 
kom  Mundskjænken  og  bød  Attila  en  Skaal  med  Vin,  Han 
tog  den  og  bød  den  første  i  Rang  Velkommen.  Den,  der 
blev  beæret  med  en  saadan  Hilsen,  rejste  sig  og  turde  ikke 
sætte  sig  igjen,  førend  Attila  havde  enten  nippet  til  eller  tømt 
Bægeret;  og  givet  det  tilbage  til  Mundskjænken;  men  alle 
tilstedeværende  viste  paa'  samme  Maade  den  siddende 
Attila  deres  Ærbødighed,  i  det  de  toge  Bægeret  og  efter  at 
have  udtalt  Lykønskning  drak  deraf.  Enhver  blev  betjent 
af  en  særskilt  Skjænker,  der  traadte  ind  efter  Tur,  naar 
Attilas  Skjænker  var  traadt  af;  efter  at  den  anden  og  de 
følgende  vare  blevne  hilsede,  bød  Attila  ogsaa  os  Vel- 
kommen paa  samme  Maade  efter  den  Orden,  hvori  Sto- 
lene stode. 

Da  alle  vare  blevne  hædrede  med  denne  Velkomst,  gik 
Skjænkerne  ud,  og  først  blev  der  sat  et  Bord  for  Attila, 
derpaa  for  de  andre,  et  for  hver  tre,  fire  eller  flere  Mænd, 
saa  at  enhver  kunde  tage  for  sig  af  Retterne  paa  Bordet 
uden  at  rejse  sig  fra  Stolerækken.  Og  først  traadte  Attilas 
Overkøgemester  ind;  han  bar  en  Bakke  med  Kjød,  og  de 
Tjenere,  der  vare  til  alles  Opvartning,  satte  derefter  Brød 
og  Gemyse  paa  Bordet.  For  de  øvrige  Barbarer  og  os  blev 
der  anrettet  lækre  Retter,    som  laa   paa  Sølvfade;    men  til 

Attila  laa  der  ikke  andet  end  Kjød  paa  Træbrikken.  Maade- 
holden  viste  han  sig  ogsaa  i  alle  andre  Henseender;  til 
Mændene,  der  deltoge  i  Maaltidet,  blev  der  givet  Bægere  af 
Selv  og  Guld ;  men  hans  Drikkekar  var  af  Træ.  Tarvelig 
var  ogsaa  hans  Dragt  og  tydede  ikke  paa,  at  der  var  taget 
Hensyn  til  andet,  end  at  den  var  ren;  heller  ikke  var  det 
Sværd,  hvormed  han  omgjordede  sig,  eller  Baandene  paa 
de  Sko,  han  efter  Barbarernes  Sædvane  bar,  eller  hans  Gan- 
gers Seletøj  smykket  med  Guld,  Stene  eller  andre  Kost- 
barheder, saadan  som  de  andre  Skyther  bruge  det.  Og  da 
Retterne  i  den  første  Opdækning  vare  fortærede,  rejste  vi 
os  alle,  og  ingen  kom  igjen  til  Sæde,  forend  enhver  efter 
den  tidligere  Rækkefølge  havde  tømt  et  fuldt  Bæger  Vin, 
der  blev  rakt  ham,  og  nedbedt  Himlens  Velsignelse  over 
Attila.  Da  han  var  bleven  hædret  paa  denne  Maade,  satte 
vi  os,  og  paa  hvert  Bord  sattes  den  anden  Opdækning,  der 
bestod  af  andre  Retter.  Efter  at  vi  alle  havde  taget  for  os 
deraf,  rejste  vi  os  paa  samme  Maade,  drak  igjen  og  satte  os 
ned.  Da  det  blev  Aften,  tændtes  der  Fakler,  og  to  Bar- 
barer, der  traadte  frem  for  Attila,  fremsagde  digtede 
Sange,  hvori  de  besang  hans  Sejre  og  krigerske  Dyder. 
Gjæsterne  saae  hen  paa  Sangerne,  nogle  glædede  sig  over 
Digtene,  andre  mindedes  deres  egen  Kamp  og  bleve  be- 
gejstrede; men  mange  græd,  saadanne,  hvis  Legeme  Al- 
deren havde  svækket,  og  hvis  vilde  Mod  den  havde  kuet. 

Efter  Sangerne  traadte  en  skythisk  Nar  ind,  der  buste 
ud  med  Løjerligheder,  vanvittig  Tale  og  Taabeligheder  og 
vakte  almindelig  Latter.  Efter  ham  viste  Zerkon,  Mauru- 
sieren,  sig,  latterlig  paa  Grund  af  sin  Grimhed  og  sin  Stam- 
men; thi  han  var  af  Dværges  Væxt,  pukkelrygget,  krum- 
benet og  med  en  Næse,  der  stod  i  den  Grad  til  Vejrs,  at 
man  næsten  ikke  kunde  se  den  for  Næseborene.  Attila 
kunde  slet  ikke  fordrage  Synet  af  ham;  men  Bleda  havde 
moret  sig  meget  over  ham,  han  havde  ham  om  sig  baade 
ved  Bordet  og  i  Felten,  hvor  han  for  Løjer  puttede  ham  i 

en  Rustning.  Han  havde  ogsaa  skjænket  ham  en  Hustru, 
som  var  af  ædel  Byrd  og  herte  til  Dronningens  Tjenerinder, 
men  paa  Grund  af  en  Forseelse  ikke  mere  turde  komme 
i  hendes  Nærbed.  Efter  Bledas  Død  skjænkede  Attila  denne 
Zerkon  til  Aetius,  Vestromernes  Krigseverste ,  derved  var 
Mennesket  bleven  skilt  fra  sin  Hustru,  og  nu  havde  Ediko 
raadet  ham  til  at  trænge  ind  paa  Attila  og  havde  lovet 
ham  sin  Understøttelse  til,  at  han  kunde  faa  sin  Hustru 
tilbage;  men  Zerkons  Haab  viste  sig  at  være  forfængeligt, 
da  Attila  vrededes  paa  ham,  fordi  han  var  kommen  tilbage 
i  hans  Land.  Han  nærmede  sig  derfor  i  Maaltidets  gode 
Time  og  opvakte  hos  alle  en  ustandselig  Latter  ved  sit  Ud- 
seende, sin  Dragt,  Stammen  og  sammenflikkede  Sprog,  thi 
han  blandede  Latin,  Hunnisk  og  Gothisk  imellem  hinanden. 
Kun  Attila  lo  ikke,  han  forblev  uforanderlig,  og  hans  Aasyn 
ubevægeligt,  og  hverken  ved  Ord  eller  Gjerning  viste  han 
Munterhed,  med  Undtagelse  af,  at  han,  da  hans  yngste 
Søn  —  Irnach  var  hans  Navn  —  traadte  ind  og  kom  hen 
til  ham,  kneb  ham  i  Kinden  og  saae  paa  ham  med  venlige 
Blikke;  men  da  jeg  undrede  mig  over,  at  han  ikke  gav  Agt 
paa  de  andre  Sønner,  men  lod  til  at  have  Tilbøjelighed  for 
denne,  fortalte  min  Nabo  ved  Bordet,  en  Barbar,  der  var 
det  latinske  Sprog  mægtig  og  forud  havde  formanet  mig  til, 
ikke  at  lade  noget  af,  hvad  han  sagde,  komme  videre,  at 
Sandsigerne  havde  forkyndt  Attila,  at  det  vilde  gaa  tilbage 
for  hans  Æt ;  men  at  den  igjen  vilde  hæve  sig  ved  denne 
Søn.  Da  de  trak  Drikkelaget  ud  paa  Natten,  vilde  vi 
til  sidst  ikke  mere  gjøre  Besked  ved  Bægeret  og  bort- 
fjærnede  os. 

Da  det  blev  Dag,  gik  vi  til  Onegis  og  sagde,  at  vi 
maatte  gjøres  færdige,  da  vi  ikke  kunde  tilbringe  vor  Tid 
her  til  ingen  Nytte.  Han  gav  os  den  Besked,  at  Attila 
vilde  sende  os  hjem.  Kort  derpaa  raadslog  han  med  Høv- 
dingerne om  Attilas  Fordringer  og  udstedte  i  Overværelse 
af  Skriverne   og  Rusticius,    der  var  født  i  Øvre-Møsien  og 

var  bleven  tagen  til  Fange  i  Krigen,  og  som  paa  Grund 
af  sin  Sprogkundskab  hjalp  Barbarerne  med  at  affatte  Bre- 
vene, Befaling  angaaende  Brevet  til  Basileus. 

Imidlertid  indbød  ogsaa  Kerka,  Attilas  Gemalinde,  os 
til  Taffels  hos  Adames,  der  besørgede  hendes  Forretninger. 
Vi  gik  til  ham  med  nogle  af  Folkets  Høvdinger  og  fandt 
god  Underholdning;  thi  han  modtog  os  med  huldsalige  Ord 
og  et  udsøgt  Maaltid,  og  enhver  af  de  tilstedeværende  rejste 
sig  og  bød  os  med  skythisk  Høflighed  et  fyldt  Bæger,  og  naar 
man  havde  tømt  det,  faldt  han  en  om  Halsen,  kyssede 
ham  og  tog  Bægeret  igjen;  men  efter  Maaltidet  gik  vi  ind 
i  Teltet  og  lagde  os  til  at  sove.  Næste  Dag  indbød 
Attila  os  til  Gjæstebud;  vi  traadte  paa  samme  Maade  som 
forrige  Gang  ind  til  ham  og  nøde  efter  samme  Orden 
Maaltidet;  men  det  traf  sig  saa.  at  det  ikke  var  hans  ældste 
Søn,  der  sad  hos  ham  paa  Løjbænken,  men  Oébarsios,  hans 
Farbroder. 

Under  hele  Maaltidet  talte  han  venlig  til  os  og  be- 
falede os  at  melde  Basileus,  at  han  skulde  dog  give  Kon- 
stantins, som  Attila  havde  faaet  til  Skriver  af  Aetius,  den 
ham  lovede  Hustru;  thi  da  Konstantins  var  kommen  til 
Basileus  Theodosius  tillige  med  de  af  Attila  udsendte  Ge- 
sandter, havde  han  lovet  at  sørge  for,  at  Freden  for  lang  Tid 
blev  opretholdt  imellem  Romerne  og  Skytherne,  hvis  man  gav 
ham  en  rig  Hustru.  Det  var  Basileus  gaaet  ind  paa,  og 
derfor  befalede  Attila  under  Maaltidet  Maximinus,  at  han 
skulde  sige  sin  Herre,  man  maatte  ikke  skuffe  Kon- 
stantins i  hans  Forhaabninger,  thi  det  var  ikke  kongeligt 
at  bryde  sit  Ord;  men  dette  paalagde  Attila  os,  fordi  Kon- 
stantins havde  lovet  at  give  ham  Penge,  naar  han  blev  for- 
mælet med  en  Hustru  fra  de  rige  Romere. 

Efter  at  det  Gjæstebud  var  forbi,  hengik  foruden  den 
Nat  endnu  tre  Dage;  da  bleve  vi  affærdigede  og  hædrede 
med  de  sædvanlige  Gaver.  Attila  befalede  ogsaa  alle  Stor- 
mænd af  sit  Følge  at  give  Maximinus  Gaver,  og  enhver  af 

dem  sendte  ham  en  Ganger;  men  Attila  sendte  den  Tierich, 
der  havde  siddet  for  Borde  hos  os  ved  Gjæstebudet,  med  os 
som  Gesandt  hos  Basileus.  Paa  Rejsen  mødte  vi  Vigila^ 
der  vendte  tilbage  til  Skytherne ;  vi  sagde  ham,  hvad  Attila 
havde  svaret  paa  vort  Gesandtskab,  og  fortsatte  Rejsen  til 
Konstantinopel. 

Da  Vigila  var  ankommen  til  det  Sted,  hvor  Attila  netop 
dvælede,  kom  Barharer,  der  vare  beskikkede  dertil,  om- 
ringede ham  og  fratoge  ham  den  Skat,  han  bragte  med  til 
Ediko.  Han  blev  ført  frem  for  Attila  og  spurgt,  hvortil 
han  havde  bragt  saa  mange  Penge  med,  og  han  svarede:  af 
Omsorg  for  sig  selv  og  sine  Ledsagere,  paa  det  at  han  ikke 
ved  Mangel  paa  Levnedsmidler  eller  ved,  at  Hestene  ble  ve 
udmattede  paa  den  lange  Rejse,  eller  ved  Tab  af  Lastdyr 
skulde  forhindres  i  at  udrette  sit  Ærende.  Desuden  var 
der  blevet  givet  ham  Penge  med  til  at  frikjøbe  Krigs- 
fangerne; thi  mange  Romere  havde  bedet  ham  udløse 
deres  Paarørende;  men  Attila  sagde:  »Dit  frække  Dyr,«  — 
han  mente  Vigila,  —  »du  skal  ikke  skuife  Retten  med  dine  Ud- 
flugter, og  intet  Paaskud  skal  hjælpe  dig  til  at  undfly  Straffen; 
thi  din  Skat  er  større,  end  der  udkræ^ves  til  din  Udrustning, 
eller  til  at  kjobe  Heste  og  Lastdyr,  eller  til  at  udløse  Krigs- 
fangerne, noget,  jeg  allerede  har  forbudt  dig,  den  Gang  du 
kom  til  mig  med  Maximinus.«  Saaledes  talte  han  og  be- 
falede at  dræbe  Vigilas  Søn,  der  da  for  første  Gang  var 
rejst  med  til  Barbarerne,  hvis  Vigila  ikke  bekjendte,  til 
hvem  og  i  hvilket  Øjemed  han  havde  ført  Skatten  hid.  Da 
Vigila  saae,  at  Døden  hængte  over  hans  Søns  Hoved,  greb 
han  til  Taarer  og  Veklager  og  raabte,  at  det  var  retfær- 
digt at  drage  Sværdet  imod  ham,  og  ikke  mod  Ynglingen, 
der  intet  ondt  havde  gjort.  Og  uden  Tøven  fortalte  han, 
hvad  der  var  blevet  forhandlet  imellem  ham,  Ediko,  Eunuken 
og  Basileus,  og  tryglede  uafladelig  om,  at  man  vilde  dræbe 
ham,  men  løslade  hans  Søn.  Da  Attila  erkjendte,  at  Vigila 
ikke  havde  fordulgt  noget  af  det,  som  Ediko  havde  udsagt, 

befalede  han  at  lægge  ham  i  Lænker  og  truede  med  ikke 
at  løslade  ham,  forinden  han  havde  afsendt  Sønnen,  for  at 
denne  kunde  bringe  ham  endnu  50  Pund  Guld  som  Løse- 
penge for  dem.  Vigila  blev  lagt  i  Lænker,  Sønnen  vendte 
tilbage  til  Romerlandet,  og  Attila  sendte  ligeledes  Orestes  og 
Esla  til  Konstantins  Stad. 

Og  han  befalede  Orestes  at  hænge  den  Taske,  i  hvilken 
Vigila  havde  haft  Guldet  til  Ediko  forvaret,  om  sin  Hals, 
naar  han  traadte  ind  til  Basileus,  vise  ham  Tasken  og  spørge 
Eunuken,  om  han  kjendte  den  igjen;  men  mundtlig  skulde 
Esla  sige,  at  Theodosius  var  en  ædelbaaren  Faders  Søn, 
ædelbaaren  var  ogsaa  Attila,  og  han  holdt  den  Adel,  han 
havde  arvet  efter  sin  Fader  Mundiuch,  godt  i  Hævd,  men 
Theodosius  havde  sat  sin  til  og  var  bleven  Attilas  Træl,  da 
han  havde  forpligtet  sig  til  at  betale  ham  Tribut.  Han 
handlede  derfor  ikke  rettelig,  naar  han  som  en  elendig  Bonde 
nedrig  efterstræbte  den  bedre  Mand,  hvem  Skæbnen  havde 
udkaaret  til  hans  Herre,  og  paa  ingen  anden  Maade  kunde 
han  gjøre  Bod  for  sin  Uret  end  ved  at  sende  Eunuken  hid, 
for  at  han  kunde  lide  sin  Straf.  Med  et  saadant  Budskab 
kom  disse  altsaa  til  Konstantinopel. 


Saa  vidt  Priscus's  Fortælling.  Vi  skulle  endnu  blot  til- 
føje, at  det  lykkedes  Eunuken,  mod  hvem  der  samtidig  ogsaa 
blev  rejst  Klager  fra  Kom,  at  formilde  Attila,  saa  den  stolte 
Barbar  sluttelig  ogsaa  tilgav  ham;  men  da  Kejser  Theodosius 
kort  derpaa  afgik  ved  Døden  (450),  blev  Krysaphios  dog  hen- 
rettet. Den  hunniske  Løve  fortsatte  imidlertid  sin  vilde  Leg 
med  det  kattevenlige  Hof  i  Byzans,  til  endelig  ogsaa  Lykken 
vendte  ham  Ryggen;  den  dygtige  vestromerske  Feltherre 
Aetius  standsede  hans  Sejrsløb  paa  de  catalauniske  Marker, 
hvor  Bækkene  forvandledes  til  Blodstrømme,  og  kun  Mod- 
standernes Uenighed  reddede  Hunnerkongen  fra  et  fuldstæn- 
digt Nederlag.    Endnu  vedblev   han    dog   at   være  Evropas 

mægtige  Behersker,  og  da  han  kort  derpaa  døde  (453),  be- 
gravede Hunnerne  deres  store  Fyrste  paa  den  ungarske 
Slette,  medens  Germanerne  bemægtigede  sig  hans  Person 
og  forherligede  ham  Aarhund reder  igjennem  i  Sagn  og  Sange; 
efterhaanden  afblegedes  vel  Farverne,  og  kun  enkelte  Træk 
holdt  sig  uforandrede,  saaledes:  at  han  var  mild  imod  sine 
trofaste,  en  fornem  og  høflig  Herre,  højsindet  og  en  Mand 
af  Ære  efter  sin  Tids  Begreber;  men  enhver,  som  med  Op- 
mærksomhed vil  læse  anden  Del  af  Nibelungenlied ,  der  er 
forfattet  i  den  første  Tredjedel  af  det  trettende  Aarhundrede 
og  omhandler  det  burgundiske  Eiges  Undergang  ved  Attila, 
vil  med  Forbavselse  opdage,  hvorledes  det  femte  Aarhundre- 
des  Sæder  og  Skikke  titte  frem  bag  den  kristne  Riddertids 
Fernis;  i  Attilas  Hal  færdes  Hedninger  og  Kristne,  hvis 
Kristendom  kun  er  et  ydre  Paahæng,  stolte  Høvdinger  af 
tyske  Stammer  ved  Siden  af  Hunnerne.  Endogsaa  Kamp- 
maaden,  Velkomsthilsenen  til  den  fremmede,  Gjæstfrihedens 
Pligter,  Rejsen  til  Attilas  Land,  den  barske  Færgemand,  de 
badende  Norner  o.  s.  v.,  alt  hører  Oldtiden  til,  bærer  et 
sanddru  Præg  af  Livet  iblandt  de  vandrende  Stammer  og 
lader  os  ane,  hvor  rig  en  Skat  der  er  gaaet  til  Grunde  i 
Karolingernes,  de  sachsiske  og  de  frankiske  Kejseres  Tid. 

E.  R. 

I. 

Den  niende  Thermidor  eller  27de  Juli  1794  var  en 
af  de  indholdsrige  Dage,  paa  hvilke  den  franske  Revolu- 
tion er  saa  rig;  med  denne  Dag  endte  Terrorismens  for- 
færdelige Periode,  levendegjort  i  Robespierre  og  hans  Til- 
hængere, som  snart  efter  bøjede  Hovedet  under  den  Guillo- 
tine, hvortil  de  havde  sendt  deres  Tusender  af  Ofre.  Vel 
kom  der  endnu  svære  Efterdønninger  efter  den  voldsomme 
Storm,  men  Myrderierne  en  masse  vare  dog  forbi,  med  god 
Grund  kunde  man  nu  aande  friere,  atter  aabne  Theatre  og 
Kaféer  og  tillade  sig  at  knuse  Marats  Buste  paa  Scenen 
samt  gjennemprygle  vrede  Jakobinere  i  Parterret. 

Dog  hvad  maa  den  niende  Thermidor  ikke  have  været 
for  en  Dag  for  alle  dem,  hvem  det  styrtede  Tyranni  havde 
indespærret  i  Fængslerne,  hvor  have  de  ikke  jublet,  da 
Barras  og  Tallien,  Hovedlederne  for  den  nye  Bevægelse, 
reviderede  Listerne  over  de  fængslede,  strege  ud  af  Hjær- 
tens  Lyst  og  gav  Hundreder  Friheden!  Tallien  vidste  ret 
vel,  for  hvis  Skyld  han  havde  skabt  den  niende  Thermidor; 
den  foregaaende  Dag  havde  han  fra  en  Damehaand  modtaget 
folgende  Skrivelse:  »Jeg  skal  snart  stilles  for  Revolutions- 
tribunalet;  jeg  dør  med  Fortvivlelse  i  Hjærtet  over  at  have 


*)  Efter  Vilhelm  Muller:    Ilistorische  Frauen.    Berlin  1876. 

tilhørt  en  Kryster  som  Dem.«  Denne  Billet  gjorde  sin 
Virkning,  og  i  Forbindelse  med  Robespierres  Ytring:  »Hver 
Dag,  Tallien  endnu  lever,  gj  emmer  eu  Fare  for  Republiken,« 
kunde  den  nok  hjælpe  til  at  tage  en  modig  Beslutning. 
Robespierre  blev  styrtet,  og  dermed  var  den  skjønne  Brev- 
skriverinde  frelst,  som  havde  været  i  Fængsel  tillige  med 
Josephine  Beauharnais;  denne  sidste  havde  den  omtalte 
Dames  Indflydelse  hos  Tallien  at  takke  for  sin  Befrielse; 
saa  turde  vi  maaske  nok  ofre  hende  et  Par  Ord,  førend  vi 
vende  os  til  den  senere  Kejserinde. 

Da  Konventet  havde  sendt  Tallien  til  Bordeaux  for 
ogsaa  her  at  opsøge  Slagtofre  for  Guillotinen,  var  det  Synet 
af  en  af  hin  Tids  smukkeste  Kvinder,  som  standsede  ham 
paa  hans  blodige  Vej;  det  var  Therese  Cabarrus,  Datter  af 
en  spansk  Bankier,  som  imod  sin  Vilje  var  bleven  gift  med 
Parlam entsraad  de  Fontenay;  denne  havde  maattet  tage 
Flugten  for  Jakobinernes  Mistanke,  og  heraf  benyttede  hans 
Hustru  sig,  lod  sig  skille  fra  ham  og  begav  sig  til  Bordeaux. 
Her  bragte  imidlertid  hendes  Rigdom  hende  i  Fængsel,  og 
her  saae  hun  da  den,  som  skulde  raade  over  hendes  Liv; 
men  Tallien  kunde  ikke  faa  hendes  fortryllende  Billede  ud 
af  sine  Tanker,  han  valgte  den  skjønne  Therese  til  sin 
Hustru  og  førte  den  tilbedte  »Borgerinde«  fra  Fængslet  til 
sit  Hjem.  Hermed  begyndte  et  nyt  Liv  for  ham;  med 
Skræk  bemærkede  hans  Venner,  hvorledes  den  blodtørstige 
Tiger  var  bleven  from  som  et  Lam  og  næppe  kunde  bringe 
det  over  sit  Hjærte  at  underskrive  en  Dødsdom.  Pludselig 
kom  et  Dekret  fra  Paris ,  hvori  Robespierre  kaldte  sin 
Kollega  tilbage,  Fru  de  Fontenay  fulgte  ham  og  blev  snart 
efter  sin  Ankomst  fængslet.  I  Fængslet  lærte  hun  Josephine 
at  kjende,  og  begge  de  unge  smukke  Enker,  som  i  mange 
Henseender  lignede  hinanden,  sluttede  Venskab.  Uden  den 
niende  Thermidor  vilde  Therese  have  været  fortabt,  thi 
Jakobinerne  kunde  ikke  tilgive  hende,  at  hun  igjen  havde 
gjort  et  menneskeligt  Væsen  ud    af  den  vilde  Tallien.     Nu 

ægtede  hun  denne  Mand ;  den  lille  Dalter,  som  hun  fik,  kaldte  hun 
meget  betegnende  »Thermidor«,  og  som  Fru  Tallien  spillede 
hun  en  Tid  lang  en  af  de  første  Roller  i  Paris.  Dog  blev 
hun  heller  ikke  sin  anden  Mand  tro;  medens  han  var  med 
Napoleon  i  Ægypten,  lod  hun  sig  skille  fra  ham;  men  hendes 
Forventning  om  som  Josephines  Veninde  at  komme  til  at 
indtage  en  fremragende  Stilling  ved  Førstekonsulens  og 
Kejserens  Hof  gik  ikke  i  Opfyldelse,  Napoleon  yndede  ikke  disse 
republikanske  Damer,  som  havde  en  saa  broget  Fortid  bag 
sig,  og  nægtede  hende  ligefrem  Adgang  til  Hoffet.  Saa 
sluttede  hun  sig  til  hans  svorne  Fjende,  Fru  von  Staél,  og 
for  ikke  at  blive  alt  for  langt  bag  efter  den  korsikanske 
Officers  raske  Avancement  giftede  hun  sig  1805  med  Fyrst 
Chimay;  men  hvad  havde  dog  denne  ganske  vist  dristige 
Flugt  at  sige  imod  den,  som  den  skjønne  Kreolerinde  tog  i 
Armene  paa  sin  anden  Gemal! 

Marie  Rose  Josephine  var  født  paa  Øen  Martinique,  en 
af  de  smaa  Antiller,  den  9de  Juni  1763.  Hendes  Fader, 
Tascher  de  la  Pagerie,  af  gammel  fransk  Adel,  beklædte 
der,  i  Byen  St.  Pierre,  en  Stilling  som  Havuekaptejn.  Om- 
given af  en  skjøn  og  3^ppig  Natur  og  betjent  af  opmærksomme 
Slaver  henlevede  hun  her  i  en  behagelig  Tilstand  en  lykke- 
lig Barndomstid,  femten  Aar  gammel  kom  hun  til  Frankrig 
og  giftede  sig  i  Aaret  1780  med  Vikomte  Alexander  Beau- 
harnais,  hvis  Fader  tidligere  havde  været  Generalguvernør 
over  Antillerne;  hun  havde  allerede  for  længst  mistet  begge 
sine  Forældre.  Ved  sin  Gemal,  som  den  Gang  var  Major, 
blev  hun  indført  i  de  højeste  Kredse  og  gjorde  der  ikke 
liden  Opsigt  ved  sin  Skjønhed,  Ynde  og  Elskværdighed. 
S^Jy,  Pro,nning  Marie  Antoinette,  ved  hvis  Hof  der  dog  var 
samlet  saa  mange  Skjonheder,  fandt  Behag  i  hendes  nydelige 
Percioiilighed  og  viste  hende  megen  Bevaagenhed. 

Vikomte  Beauharnais  var  en  ædel  Karakter,  udmærket 
dannet  og  en  ægte  Fædrelandsven.  I  den  amerikanske  Fri- 
hedskrig havde  han  kæmpet  under  General  Hochambeau  med 


Kejserinde  Josephine.  37 

Berømmelse  og  var  efter  sin  Hjemkomst  vel  set  ved  Hoffet ; 
men  da  Revolutionen  udbred,  sluttede  han  sig  til  National- 
forsamlingen og  var  med  hin  berømte  Nat  den  4de  Avgust 
til  at  stemme  for  Afskaffelsen  af  alle  Adelens  og  Gejst- 
lighedens Privilegier  og  de  øvrige  gjennemgribende  Refor- 
mer. Paa  den  anden  Side  søgte  han  dog  at  holde  Hæren  borte 
fra  alt  revolutionært  Væsen  og  saa  vidt  muligt  at  bevare  god 
Disciplin  og  en  smuk  Aand  mellem  Tropperne.  I  politisk 
Henseende  hørte  han  til  de  maadeholdne  Monarkister,  var 
frisindet  og  klog  i  sin  Optræden,  men  en  aaben  og  afgjort 
Modstander  af  Anarki  og  Terrorisme*).  Det  er  let  at  for- 
staa,  at  alt  efter  som  Revolutionen  kom  videre  og  videre, 
kunde  en  Mand  med  saadanne  Grundsætninger  ikke  staa 
uanfægtet.  I  Hovedsagen  var  det  to  Omstændigheder,  som 
bleve  fordærvelige  for  Beauharnais:  Umuligheden  af  at 
undsætte  Mainz  og  hans  Stilling  som  Adelsmand.  Da  Ja- 
kobinerne i  deres  afsindige  Had  til  alle  adelige  udstødte 
samtlige  adelige  Officerer  af  Hæren,  erklærede  Beauharnais, 
at  han  ikke  mere  vilde  være  General,  og  tog  sin  Afsked. 
Snart  efter  rejste  hans  Fjender  den  Beskyldning  imod  ham, 
at  han  som  Overgeneral  for  Rhinarmeen  i  flere  Uger  havde 
forholdt  sig  uvirksom  og  derved  væsentlig  været  Skyld  i 
Fæstningen  Mainz^s  Fald.  Fra  sin  Landejendom  blev  han 
slæbt  til  Paris  og  uden  videre  dømt  til  Døden ;  hans  Gemal- 
indes Bønner  havde  kun  til  Følge,  at  ogsaa  hun  blev  kastet 
i  Fængsel;  men  han  endte  rolig  sit  Liv  paa  Retterstedet 
den  23de  Juni  1794;  hans  Navn  gik  i  Arv  til  de  rigt 
begavede  Børn,  Josephine  havde  skjænket  ham:  Eugen, 
den  senere  Hertug  af  Leuchtenberg,  og  Hortense,  en  Gang 
Dronning  af  Holland,  Moder  til  Kejser  Napoleon  den  tredje. 


*)  Han  var  to  Gange  Præsident  i  Nationalforsamlingen,  den  ene 
Gang  da  Kongen  foretog  sit  uheldige  Flugtforsøg.  Ved  denne 
Lejlighed  viste  han  et  rosværdigt  Maadehold  og  sagde  kun: 
„Mine  Herrer!  Kongen  er  rejst  i  Nat;  lad  os  gaa  over  til 
Dagsordenen." 

Saaledes  stod  da  Josephine  nu  alene  med  sine  to 
Børn,  og  nær  havde  det  kunnet  hænde,  at  disse  vare  komne 
til  at  gaa  forældreløse  igjennem  Verden;  men  ogsaa  i  et 
Fængsel  kan  man  gjøre  interessante  Bekjendtskaber  og 
knytte  vigtige  Forbindelsen  Det  Venskab,  hun  i  sit  Fangen- 
skab sluttede  med  den  oven  for  omtalte  Fru  de  Fontenay, 
friede  hende  ud  af  hendes  pinlige  Stilling ;  paa  dennes  For- 
bøn hos  Tallien  blev  Josephine  løsladt  og  kom  atter  tilbage 
til  sine  Børn.  Vel  var  hun  nu  fri,  men  saa  omtrent  bragt 
til  Bettelstaven ,  thi  hendes  Ejendomme  vare  konfiskerede 
under  Revolutionen.  Ude  af  Stand  til  at  kunne  leve  i 
Paris  tog  hun  imod  en  Indbydelse  af  en  gammel  Ven, 
Chanvrier,  som  aabnede  hende  sit  Hus  i  Landsbyen  Crqissy, 
hvor  hun  maatte  fortjene  Underholdet  for  sig  og  sine  Børn 
ved  Haandarbejde.  Ja,  man  kunde  her  se  den  senere  Vice- 
konge  af  Italien  staa  ved  Høvlebænken  hos  en  Snedker,  me- 
dens den  tilkommende  Dronning  af  Holland  beskæftigede 
sig  med  at  kniple.  Saa  underlig  kunne  Menneskenes 
Skæbner  vexle! 

Josephine  blev  dog  ikke  længe  i  denne  fortrykte  Stil- 
ling. Barras,  en  af  Tidens  Magthavere  og  en  af  de  be- 
kj endte  Revolutionsmænd  (han  blev  siden  Medlem  af  Di- 
rektoriet),  begyndte  paa  Talliens  og  hans  Hustrus  An- 
befaling at  interessere  sig  for  den  smukke  Enke,  skaffede 
hende  en  Del  af  hendes  Ejendom  tilbage  igjen,  og  Josephine 
vendte  nu  atter  tilbage  til  Paris  og  glimrede  snart  ved  sin 
Skjønhed  og  Elskværdighed  i  de  Saloner,  som  Barras  og 
Tallien  aabnede.  Under  den  meget  frie  Tone,  som  herskede 
i  disse  broget  sammensatte  Selskabskredse ,  hvor  Revolutio- 
nens Mænd  og  Kvinder  færdedes  sammen  med  Damer  af 
den  gamle  Adel,  lykkedes  det  dog  vel  for  Josephine  at  be- 
vare sin  Værdighed  ved  den  fine  Takt,  som  bestandig  ud- 
mærkede hende.  Det  var  under  disse  Forhold,  at  hun  skulde 
lære  sin  anden  Mand  at  kjende. 

General  Bonaparte  levede  i  Aaret  1795  i  Paris  uden 
nogen  Ansættelse,  hvad  man  ikke  skulde  have  troet  mulig 
efter  den  fremragende  Dygtighed,  han  havde  udvist  ved  Ero- 
bringen af  Toulon.  Grunden  hertil  var  imidlertid  hans  da- 
værende ivrige  republikanske  Sindelag,  der  ikke  kunde  være 
ham  til  Anbefaling  efter  den  niende  Thermidor.  Han  blev 
sat  fast,  men  snart  igjen  løsladt  med  det  Vidnesbyrd,  »at 
hans  militære  og  stedlige  Kundskaber  kunde  være  til  Nytte 
for  Staten.«  Dog  mistede  han  ved  Keduktionen  iblandt 
Hærens  mange  Generaler  sin  Kommando,  og  den  26aarige 
General,  en  spinkel  Figur  med  skarpe,  magre  Ansigtstræk, 
som  undertiden  var  tavs  og  tilbagetrukken,  til  andre  Tider 
livlig  og  ildfuld,  spaserede  nu  omkring  i  Hovedstaden,  en 
Gaade  for  de  fleste,  og  mere  frastødende  end  tiltrækkende. 
Kun  den,  som  forstod  sig  paa  Militærvæsen  og  paa  dette 
Omraade  kom  i  Berøring  med  ham,  maatte  her  beundre 
hans  sjældne  Gaver,  som  ogsaa  den  daværende  Krigsminister 
vidste  at  benytte  sig  af  til  Held  for  Staten  og  sig  selv.  I 
tre  Maaneder  var  Bonaparte  den  egentlige  Leder  afKevolu- 
tionskrigene ,  indtil  en  ny  Begivenhed  atter  stillede  ham  i 
Forgrunden.  Den  13de  Vendémiare  eller  5te  Oktober  1795 
førte  ham  et  stort  Skridt  videre  fremad  mod  Ophøjelsen. 
Det  var  paa  denne  Dag,  at  han  ved  sin  resolute  Optræden 
frelste  Konventet  fra  den  Storm,  som  Paris  havde  rejst 
imod  det,  og  med  sit  militære  Geni  i  faa  Timer  knuste  en 
femdobbelt  Overmagt  og  fejede  den  bort  med  Kardætsker. 
Barras  havde  haft  Overkommandoen  over  Tropperne,  men 
klogelig  udbedt  sig  Bonaparte  som  Næstkommanderende,  og 
nu,  da  Faren  var  overstaaet,  erklærede  Konventet,  at 
dets  Forsvarere  havde  gjort  sig  fortjente  af  Fædrelandet, 
og  forlængede  Kommandoen  for  dem  begge;  men  da 
Barras  strax  indgav  Ansøgning  om  Afsked,  blev  Bona- 
parte alene  »general  de  l'intérieur«,  en  indflydelses- 
rig Post,    som    den    ærgjerrige   unge    Mand   vel    vidste    at 

benytte    sig    af  for   at   sætte  sig   fast   imellem   de    magt- 
havende*). 

Konventet  havde  efter  Opstanden  befalet,  at  Sektionerne 
skulde  afvæbnes,  og  nogle  Dage  derefter  kom  en  tolvaarig 
Dreng  op  til  Bonaparte  og  bad  ham  med  Taarer  i  Øjnene 
og  med  begejstrede  Ord  om,  at  han  maatte  faa  sin  Faders, 
en  henrettet  republikansk  Generals,  Kaarde  tilbage.  Drengen 
var  Eugen  de  Beauharnais,  og  hermed  blev  Bekjendtskabet 
indledet  imellem  Josephine  og  Bonaparte.  Uagtet  hun  var 
sex  Aar  ældre  end  han,  følte  den  unge  Mand  sig  dog 
uimodstaaelig  fængslet  af  den  endnu  skjønne  og  yndefulde 
Kreolerinde.  Det  er  muligt,  at  ved  Siden  af  en  virkelig 
og  sand  Kjærlighed  ogsaa  Ærgjerrigheden  har  spillet  ind 
med  i  Bonapartes  Giftermaal  med  Josephine;  den  Gunst, 
hvori  hun  stod  til  Tidens  Magthavere,  Barras  og  Tallien, 
hendes  adelige  Fødsel  og  ikke  ubetydelige  aarlige  Rente 
kunde  nok  have  været  medvirkende  Faktorer  hos  en  fremad- 
stræbende ung  Mand;  men  hvad  kan  have  bevæget  Madame 
de  Beauharnais  til  at  række  den  unge  Mand  sin  Haand? 
Kan  man  ikke  vel  slaa  sig  til  Ro  med  den  meget  natur- 
lige Slutning,  hvad  ogsaa  begges  hele  senere  Samliv  be- 
kræfter, at  hun  ligeledes  har  følt  sig  tiltrukken  af  denne 
mærkelige  unge  Mand,  fgjennem  hvis  Blik  Geniet  lynede 
og  røbede  en  mægtig  Aandsbegavelse,  og  som  tilmed  elskede 
hende  lidenskabelig?  Er  det  ikke  saare  naturligt,  at  hun 
kan  have  ønsket  at  give  sine  Børn  en  stærk  Støtte  for 
deres  Fremtid  igjennem  en  Mand,  der  allerede  i  en  saa  ung 
Alder  havde  aflagt  talende  Vidnesbyrd  om  sin  ualmindelige 
Begavelse?  Mon  man  virkelig  skulde  behøve  medLanfrey**) 
at  sætte  en  af  Hovedbevæggrundene  til  Josephines  Gifter- 
maal  med   Bonaparte   i   Barras's  Løfte    til   hende    om,    at 


*)  Se  nærmere  Hist.  Archiv  1874.  II.  232—35. 
**)   Jvnf.  hans  Napoleon  den  førstes  Historie  (Overs,  af  N.  Bache 


1  Del  S.  63). 

hendes  Mand  i  saa  Fald  skulde  faa  Overkommandoen  over 
den  italienske  Hær?  Hvilken  Interesse  skulde  den  for  øvrigt 
ikke  ærgjerrige  Dame  have  heraf,  naar  hun  ikke  følte  nogen 
sand  Tilbøjelighed  for  den  unge  General?  Det  forekommer 
os,  at  man  her  tilskriver  Josephine  en  Bevæggrund,  som 
ikke  vilde  vidne  synderlig  smukt  om  hendes  Karakter,  og 
som  man  i  Virkeligheden  ikke  har  saa  stor  Berettigelse  til, 
med  mindre  man,  som  Tilfældet  er  med  Lanfrey,  har  sat 
sig  til  Maal  at  fratage  den  første  Napoleon  enhver  god  og 
smuk  Hjærtets  Følelse  for  at  ofre  dem  paa  hans  Ærgjerrig- 
heds  Alter.  At  Napoleon  ganske  vist  selv  har  gjort 
dette  paa  et  senere  Stadium  af  sit  Liv,  kan  vel  ingen 
nægte;  men  allerede  nu  at  ville  føre  den  ind  i  hans  den 
Gang  sande  og  virkelige  Kjærlighed  til  Madame  de  Beau- 
harnais  og  tillige  at  ville  berøve  ham  ogsaa  hendes  Kjær- 
lighed for  at  skyde  den  ind  under  en  simpel  Bereg- 
ning, synes  os  ikke  berettiget.  Da  Direktoriet  den  23de 
Febr.  1796  betroede  Bonaparte  Kommandoen  over  den 
italienske  Hær,  har  Hovedbevæggrunden  ganske  vist  været 
en  anden  end  at  gjøre  Josephine  Beauharnais  en  Glæde 
derved,  snarest  har  Hensigten  været  baade  at  vise  ham  en 
Anerkj endelse  og  tillige  at  fjærne  en  fremadstræbende  Ær- 
gjerrighed  fra  Paris*).  Den  9de  Marts  foregik  den  borger- 
lige Vielse  hos  Øvrigheden  i  Paris;  nogen  kirkelig  Velsig- 
nelse ansaas  den  Gang  ikke  for  nødvendig.  Lanfrey  for- 
tæller, at  i  Ægteskabsakten  gjorde  Bonaparte  sig  et  Aar 
ældre,  og  Josephine  sig  fire  Aar  yngre,  hvorved  deres  Alders- 
forskjel  saaledes  udjævnedes  for  de  uindviede. 

n. 

Faa  Dage  efter  Vielsen  afrejste  Bonaparte  til  Italien, 
og  fra  1796  til  1797  foretog  han  hint  glimrende  Felttog, 
som   lagde   hele  Over-Italien   for   hans    Fødden      Han    lod 


*)    Smlgn.  Hist.  Arch.  1874  II.  S.  211-235. 

Josephine  komme  efter,  og  hun  fik  ogsaa  sin  Del  af  den 
glimrende  Hyldest  og  de  store  Festligheder,  som  de  be- 
gejstrede Italienere  i  forskjellige  Byer  bragte  deres  sejrrige 
Befrier.  Bonaparte  blev  til  sidst  bange  for,  at  hun  for 
lutter  Fornøjelser  ganske  skulde  glemme  ham;  naar  man 
læser  det  glødende  Kjærlighedssprog,  som  den  unge  Ægte- 
mand fra  Lejren  tilskriver  sin  feterede  Gemalinde,  falder 
det  vanskeligt  at  tro,  al  den  samme  Mand  ti  Aar  efter, 
betagen  af  Herskesyge  og  Ærgjerrighed,  kan  opofre  hende 
for  politiske  Hensyn.  Saaledes  skriver  han  en  Gang:  »Efter 
at  jeg  har  forladt  dig,  er  jeg  bestandig  sørgmodig;  min 
Lykke  er  at  være  i  din  Nærhed.  Atter  og  atter  maa  jeg 
mindes  dine  Kys,  dine  Taarer,  din  elskelige  Skinsyge,  og 
den  uforlignelige,  yndige  Josephine  har  tændt  en  stedse- 
varende, levende  og  fortærende  Flamme  i  Sind  og  Tanke. 
Naar  skal  dog  den  Tid  komme,  at  jeg,  i  Ro  og  Fred  og 
fri  for  Tjenestens  Fligter,  kan  tilbringe  al  min  Tid  i  din 
Nærhed,  kun  elske  dig  og  kun  tænke  paa  den  Lykke  at 
sige  og  bevise  dig  det!  Du  maa  tro,  at  jeg  ikke  mere  er 
i  Stand  til  at  fatte  nogen  Tanke  og  Ide,  uden  at  du  er 
med  i  den«. 

I  lang  Tid  pinte  han  hende  med  sine  Bønner  om,  dog 
at  skrive  oftere  til  ham,  og  saae  i  hendes  Efterladenhed 
Mangel  paa  Kjærlighed,  »Bestandig  haabede  jeg«  —  skriver 
han  en  Gang  —  »at  faa  et  Brev  fra  dig;  det  satte  mig  i 
en  skrækkelig  Uro.  Du  var  ved  min  Afrejse  en  Smule  syg, 
jeg  beder  dig,  lad  mig  ikke  blive  i  en  saadan  Angest.  Du, 
hvem  Naturen  har  skjænket  sine  yndigste  Qaver,  hvor  kan 
du  glemme  den  Mand,  som  elsker  dig  saa  varmt?  Tre 
Dage  uden  Brev  fra  dig!  Adskillelsen  er  forfærdelig, 
Nætterne  saa  lange  og  ikke  til  at  udholde.  Dagene  ensfor- 
mige ...  Jeg  har  ladet  Kureren  kalde,  han  forsikrer,  at 
han  har  været  hos  dig,  og  at  du  har  erklæret  ham,  at  du 
intet  Bud  havde  at  medgive  ham.  Du  skjændige,  grusomme, 
du  Tyran !    Du  ler  af  mine  Trusler  og  spotter  mig.    Kunde 

jeg  indeslutte  dig  i  mit  Hjærte,  laa  du  allerede  for  længst  i 
Fængsel.  Det  er  Højforræderi  at  skuffe  en  stakkels  Ægtemand, 
en  øm  Elsker.  Skal  han  da  miste  sin  Ret,  fordi  han  er  langt 
borte  og  overlæsset  med  Kaldspligter,  Strabadser  og  Besvær- 
ligheder? .  ..  Hvad  ejer  han  paa  Jorden  uden  sin  Josephine, 
uden  Visheden  om  hendes  Kjærlighed?  .  ,  .«  Kom  saa  de 
ventede  Breve,  vare  de  ikke  den  fyrige  General  ømme  nok,  han 
klager  over  deres  Kulde,  og  at  de  vidne  mere  om  Venskab 
end  om  Kjærlighed.  »Du  havde  ikke  Tid  at  skrive  mig 
til«  —  klager  han  en  Gang  — ,  »jeg  kan  vel  tænke  mig 
det.  Omgiven  af  Glæder  og  Adspredelser  vilde  du  gjøre 
højlig  Uret  i  at  ofre  mig  det  ringeste.  Jeg  skal  ikke  for- 
styrre dig  i  dine  Planer  og  Forlystelser;  jeg  er  ingen 
Umage  værd,  og  en  Mands  Lykke  eller  Ulykke,  som  du 
ikke  elsker,  har  intet  Krav  paa  din  Deltagelse.« 

Det  italienske  Felttogs  Tid  var  Josephines  bedste  Dage. 
Saadanne  Breve  fik  hun  ikke  mere,  Aaret  1798  førte  hendes 
Mand  til  Ægypten,  og  der  hen  maatte  hun  ikke  følge  ham. 
De  halvandet  Aar,  han  var  borte,  tilbragte  hun  for  største 
Delen  paa  sit  Landgods  Malmaison,  som  blev  hendes  Ynd- 
lingsopholdssted;  der  kunde  hun  ogsaa  i  en  senere  Tid  unddrage 
sig  den  besværlige  kejserlige  Etikette  og  samle  et  utvungent 
Selskab  af  Kunstnere,  Lærde  og  andre  Notabiliteter  omkring  sig. 

Efter  Bonapartes  Tilbagekomst  fra  Ægypten  gik  Sagerne 
deres  raske  Gang,  Direktorialregeringen  blev  styrtet,  de 
gamle  Venner  og  Velyndere  tilsidesatte,  og  Førstekonsulen 
skred  med  Fasthed  fremad  mod  sit  Maal,  dog  ikke  uden 
Hindringer.  Det  manglede  ikke  paa  republikanske  Sammen- 
sværgelser mod  det  nye  Militærherredømme,  de  begyndte 
med  Helvedsmaskinen  og  endte  med  Hertugen  af  Enghiens, 
Cadoudals  og  Pichegrus  Død  samt  Moreaus  Landsforvisning. 
Det  var  mørke  Tider  ogsaa  for  Josephine;  thi  hun  delte 
ikke  sin  Mands  Ærgjerrighed,  som  igjennem  disse  Angreb 
banede  sig  Vejen  til  Kejsertronen;  meget  mere  havde  hun 
al  Aarsag  til  næsten  at  frygte,  hvad  han  saa  længselsfuldt 

stræbte  efter.  Det  kunde  vel  nok  oftere  lykkes  hende  ved 
sine  betagende  Forbønner  at  afnøde  den  mægtige  Gemal 
Benaadning,  at  skaffe  mange  Emigranter  Fædreland  og 
Formue  igjen;  men  for  Enghiens  Skyld  knælede  hun  for- 
gjæves  for  Bonaparte,  han  stødte  hende  fra  sig  og  vilde 
intet  høre.  Heller  ikke  hendes  Advarsler  for  Kejserkronen 
frugtede,  hun  for  sit  Vedkommende  havde  helst  set  Bour- 
bonerne  vende  hjem,  naar  man  atter  skulde  tilbage  til 
Monarkiet;  men  med  god  Grund  kunde  Napoleon  spørge 
hende,  hvilken  Stilling  han  skulde  indtage  under  Ludvig 
den  attende,  og  hvor  længe  et  saadant  Forhold  vilde  vare. 
Saa  kom  da  hin  pompøse  Scene  2  Decbr.  1804  i  Notre- 
dames  Kathedral,  da  Pave  Pius  den  syvende  salvede  Na- 
poleons og  Josephines  Pande  og  Hænder  og  viede  Kron- 
insignierne,  medens  Napoleon  selv  hentede  Kronen  fra  x\ltret 
for  at  sætte  den  paa  sit  Hoved  og  derpaa  kronede  sin 
Gemalinde,  der  med  taarefyldte  Øjne  knælede  ned  loran  ham. 
Josephine  ventede  sig,  som  sagt,  ingen  Lykke  eller 
Glæde  af  det  nye  prægtige  Kejserdømme;  thi  hendes  høje 
Stilling  syntes  hende  farlig  for  hendes  dyrebareste  Anlig- 
gender. Sagen  var  nemlig  den,  at  det  allerede  den  Gang 
drejede  sig  om  intet  mindre  end  om  en  Skilsmisse.  Det 
var  Spøgelset,  som  ikke  lod  hende  nogen  Ko  paa  Tronen 
og  ved  enhver  vigtig  Begivenhed  skræmmede  hende  op, 
indtil  hun  endelig  ubarmhjærtig  blev  greben  af  det.  Maaske 
havde  man  kunnet  mene,  at  hendes  Ægteskab  netop  da  stod 
paa  fastere  Fødder  end  nogen  Sinde.  Napoleon  havde 
nemlig  Aftenen  for  sin  Kroning  ladet  sit  borgerlige  Ægte- 
skab give  kirkelig  Vielse,  og  hans  Onkel,  Kardinal  Fesch, 
havde  foretaget  Vielsen.  Ved  denne  Lejlighed  skal  Josephine 
have  gjort  Kardinalen  opmærksom  paa,  at  Nærværelsen  af 
en  af  Parternes  Sognepræst  eller  hans  Stedfortræder  samt 
to  Vidner  var  nødvendig,  hvis  ikke  Ægteskabets  Gyldighed 
skulde  kunne  bestrides;  men  Fesch  erklærede  hende,  at  for 
disse  Formaliteter  havde  Paven  dispenseret   ham.     I  Virke- 

ligheden  skal  det  have  været  den  snilde  Kardinals  Hensigt 
paa  denne  Maade  at  lade  Napoleon  en  Vej  aaben  for  en 
eventuel  Skilsmisse  fra  Josephine*).  Det  paastodes  senere 
af  Mænd  som  Talleyrand  og  Berthier,  at  Napoleon  oftere 
havde  sagt  til  dem,  at  den  kirkelige  Velsignelse  for  ham 
var  en  tom  Ceremoni,  og  at  det  var  hans  Mening,  naar 
Kejserdømmets  Interesser  fordrede  det,  at  have  frie  Hænder 
til  at  løse  sit  Ægteskab  med  Josephine  og  indgaa  et  nyt. 
Paa  denne  Maade  har  Napoleon  altsaa  ligefrem  spillet 
Komedie  for  sin  Hustru,  det  har  været  hans  Hensigt  kun 
paa  Skrømt  at  lade  sig  kirkelig  vi,  eftersom  ellers  en 
Skilsmisse  i  Følge  den  katholske  Kirkes  Bestemmelser  vilde 
have  været  en  Umulighed,  hvorimod  den  nu  kunde  støttes 
til  de  stedfundne  Uregelmæssigheder  ved  Vielsen.  Hvilken 
Vægt  de  herfra  hentede  Grunde  for  øvrigt  maatte  have  for 
dem,  der  senere  kom  til  at  afgjere  Spergsmaalet  om  Skils- 
missen, tør  man  dog  vistnok  dristig  drage  den  Slutning,  at 
deres  Betydning  i  Eealiteten  kun  kunde  blive  forsvindende 
over  for  den  almægtige  Kejsers  bestemt  udtalte  Vilje.  Selv 
om  den  kirkelige  Vielse  havde  været  nok  saa  gyldig,  vilde 
vel  alle  Indvendinger  have  forstummet  over  for  det  kejser- 
lige:    Sic  volo,  sic  jubeo,  stat  pro  ratione  voluntas! 

Om  end  Kejserinde  Josephine  aldrig  med  rene  Ord 
havde  hørt  noget  om  den  Plan,  hendes  Gemal  i  al  Hemme- 
lighed nærede,  var  hun  dog  klog  og  fintfølende  nok  til  at 
mærke,  hvilket  Uvejr  der  var  i  Anmarche.  Hun  ytrede  ved 
den  Tid  følgende  til  en  af  sine  fortrolige  Venner,  Statsraad 
Noel:  »Jeg  sørger  nu  ikke  mere  over  ikke  at  have  skjænket 
min  Gemal  Børn;  thi  jeg  vilde  kun  bestandig  skjælve  for 
deres  Skæbne.     Selv  vil  jeg  aldrig  skille   min  Skæbne   fra 


*)  Saaledes  mener  Lanfrey  dog  ikke,  etter  hvem  Kardinal  Fesch 
netop  senere  bestemt  paastod,  at  for  Mangelen  af  disse  For- 
maliteter havde  han  faaet  pavelig  Dispensation.  Som  Mulig- 
hed for  en  Skilsmisse  kunde  derefter  kun  fastholdes,  at  Na- 
poleon imod  sin  Vilje  var  gaaet  ind  paa  en  kirklig  Vielse. 

Bonapartes,  hvor  [mange  Farer  den  endogsaa  kan  gjemme, 
saa  længe  han  bevarer  den  Hensynsfuldhed  og  det  Venskab 
for  mig,  som  han  altid  har  bevist  mig;  men  skulde  jeg  op- 
leve nogen  Forandring  heri,  da  forlader  jeg  Tuilerierne; 
jeg  véd  jo  desuden,  at  man  gjærne  vil  have  mig  bort,  og 
at  Lucian  giver  sin  Broder  de  sletteste  Raad«.  Heri  havde 
Kejserinden  vistnok  Ret;  thi  alle  Napoleons  Brødre  og 
Søstre,  Ludvig  alene  undtagen,  havde  intet  inderligere  Ønske 
end  i  Ro  og  Fred  at  nyde  de  Værdigheder  og  Skatte,  som 
Kejserens  Krigs-  og  Statskunst  havde  forskaffet  dem;  men 
dette  kunde  efter  deres  Beregning  kun  ske,  naar  han  havde 
en  Tronarving,  som  sikrede  Dynastiets  Bestaaen,  medens 
man  under  de  bestaaende  Forhold  hvert  Øjeblik  maatte  be- 
frygte, at  Kejseren  kunde  blive  bortreven,  saa  mange  Farer 
som  han  var  udsat  for  i  de  evindelige  Krige,  og  dermed 
Hovedbygningen  samt  alle  Sidefløjene  styrte  sammen.  Derfor 
kunde  man  ikke  tilgive  den  4  laa rige  Josephine,  at  hun  ikke 
siden  Kroningen  havde  skjænket  Kejseren  en  Arving,  og 
Misundelsen  over  den  højere  stillede  Kejserinde  gjorde  vel 
ogsaa  sit.  Josephine  dansede  sandelig  ikke  paa  Roser  i  sit 
Forhold  over  for  Bonapartes  Familie,  hun  stod  saa  godt 
som  alene;  thi  den  Støtte,  hun  havde  ventet  af  sin  Datter 
Hortenses  Giftermaal  med  Napoleons  Broder  Ludvig  svigtede 
ganske.  Som  Konge  af  Holland  blev  Ludvig,  som  bekjendt, 
uens  med  sin  Broder  og  uden  al  Indflydelse,  og  Hortense 
gav  kun  alt  for  tydelig  sin  Mand  at  forstaa,  hvor  lidt  hun 
elskede  ham.  Kongeparret  havde  vel  en  Søn,  Ludvig  Na- 
poleon, hvem  Kejseren  holdt  meget  af  og  tænkte  paa  at 
adoptere;  men  da  han  døde  1807,  syntes  det  sidste  Haab 
at  være  udslukket.  Engen  Beauharnais,  en  af  Kejserrigets 
ædleste  Skikkelser,  var  af  sin  Stiffkder  udnævnt  til  Vice- 
konge af  Italien  og  formælet  med  Kongen  af  Bayerns 
Datter;  men  Onklerne  betragtede  ham  med  stadig  Mistro, 
og  de  Forhaabninger,  som  tidligere  bleve  stillede  ham  i 
Udsigt,  antoge  bestandig  beskednere  Dimensioner.      Der  var 

vel  engang  iblandt  nogle  Generaler  Tale  om  ved  Kejserens 
dødelige  Afgang  at  skaffe  ham  Tronen;  men  Josephine 
vogtede  sig  vel  for  ved  slige  nærgaaende  Rænker  selv  at 
arbejde  med  til  sit  Fald. 

Det  er  saaledes  let  forstaaeligt,  at  Aarene  1804  til 
1809  ikke  bragte  Josephine  nogen  forøget  Lykke.  Hendes 
Mands  endeløse  Erobringspolitik,  hans  fuldstændige  Opgaaen 
i  Krig  og  Berømmelse,  de  hyppige  og  lange  Adskillelser 
imellem  dem,  som  gjorde  dem  kolde  og  fremmede  for  hin- 
anden, maatte  gjøre  hende  ængstet  og  bekymret.  I  dette 
Tidsrum  falde  Slagene  ved  Austerlitz,  Jena  og  Friedia nd, 
Freden  i  Tilsit,  Mødet  i  Erfurt  og  det  østerrigske  Felttog, 
som  begyndte  med  Aspern  og  endte  medWagram.  Medens 
Kejseren  opholdt  sig  i  Tyskland,  levede  hans  Gemalinde 
dels  i  Paris,  dels  i  Straszburg,  Aachen  eller  Mainz.  Under 
den  preussiske  Krig  dvælede  hun  længe  i  den  sidst  nævnte 
By,  stadig  ventende,  at  Napoleon  vilde  lade  hende  komme 
til  Berlin  eller  Warschau.  I  ethvert  Brev  trøstede  han 
hende  med  bedre  Vejr  og  fastere  Vinterkvarter,  indtil  han 
endelig  sagde,  at  hun  for  at  opmuntre  sig  skulde  vende  til- 
bage til  Paris.  Han  kan  ikke  forstaa,  at  hun  efter  Talleyrands 
Beretning  ikke  bestiller  andet  end  græde,  da  hun  dog  har 
sin  Datter  hos  sig  og  bestandig  faar  gode  Efterretninger. 
Dog  foruroliges  han  ogsaa  af  denne  megen  Græden.  »Jeg 
forlanger  mere  Kraft  af  dig.  Man  siger  mig,  du  græder 
altid;  fy,  hvor  det  er  hæsligt!  Vær  mig  værdig  og  vis 
mere  Karakter!  Dan  en  dygtig^ Hofstat  i  Paris  og  frem- 
for alt  vær  tilfreds!  Jeg  befinder  mig  meget  godt  og 
elsker  dig  inderlig;  men  naar  du  altid  græder,  maa  jeg  tro, 
at  du  mangler  Mod  og  Karakter.  Jeg  holder  ikke  af  de 
fejge;  en  Kejserinde  maa  have  Hjærtet  paa  rette  Sted«. 
En  anden  Gang  skriver  han:  »Jeg  forbyder  dig  at  græde, 
at  være  bekymret  og  urolig.  Jeg  forlanger,  du  skal  være 
vel  til  Mode,  venlig  og  behagelig«;  det  er  Manden,  som 
vil  byde  over  sin  Hustrus  Sindsstemning,  ligesom  han  kom- 

manderer  sine  Marschaller  deres  Marcheroiiter.  Foruden 
disse  Tilrettevisninger  indeholde  Napoleons  Breve  fra  hin 
Tid  kun  korte  militære  Efterretninger  og  Ordrer  angaaende 
Hoflivet,  Josephine  var  ham  ikke  fornem,  ikke  stolt,  ikke 
monarkisk  nok.  Forhold,  som  ikke  kunde  andet  end  gjøre 
hende  Ære:  at  hun  ogsaa  som  Kejserinde  omgikkes  paa  en 
venlig,  ligefrem  Maade  med  Folk  af  enhver  Stand,  at  hun 
ikke  skød  gamle  Bekjendtskaber  til  Side,  ja  endogsaa  en  Gang 
besøgte  et  Theater  af  anden  Rang,  det  var  i  Napoleons 
Øjne  store  Fejl,  eftersom  han,  jo  højere  han  steg,  desto 
mere  vilde  glemme  sit  Udspring.  Han  omgav  sig  og  sine 
med  et  uigjennemtrængeligt  Ceremoniel,  og  derfor  udtaler 
han  oftere,  at  Kejserinden  aldrig  niaa  modtage  visse  Per- 
soner hos  sig,  at  det  ikke  passede  sig  for  hendes  Rang  at 
gaa  i  et  mindre  Theater,  men  kun  i  de  fire  store.  »Jeg 
ønsker,  at  du  kun  spiser  med  Personer,  som  have  spist  rned 
mig,  at  du  følger  samme  Liste  for  din  Selskabskreds,  at  du 
i  Malmaison  aldrig  optager  Gesandter  og  fremmede  i  din 
fortrolige  Omgang.  Du  mishager  mig  ved  at  handle  ander- 
ledes ;  kort,  lad  dig  ikke  alt  for  meget  omspinde  af  Personer, 
som  jeg  ikke  kjender,  og  som  ikke  kom  til  dig,  da  jeg 
var  der.« 

At  Josephine  inderlig  længtes  efter  sin  Gemal,  finder 
for  en  Del  sin  Forklaring  i  hendes  ganske  vist  ikke  ube- 
grundede Skinsyge.  Man  forsømte  ikke  at  forebringe  hende 
alle  Slags  Rygter  om  skjønne  Damer,  i  hvilke  hendes  Mand 
sagdes  at  finde  stort  Behag.  Af  den  Grund  vare  Josephines 
Breve  fulde  af  Klager  og  Bitterheder;  Napoleon  søger  paa 
sin  Side  at  besværge  Uvejret  ved  lette,  lunefulde  Bemærk- 
ninger. I  øvrigt  tør  man  dog  vist  paa  ingen  Maade  antage,  at 
Napoleon  ikke  holdt  af  sin  Gemalinde,  for  saa  vidt  Kjær- 
lighed til  en  Kvinde  kunde  faa  Plads  hos  ham,  hos  hvem 
Berømmelse,  Magt  og  Herskerstorhed  spillede  en  saadan 
Rolle.  Store  Fejl  havde  Josephine  næppe  nogen  af,  som 
hendes  Ægtefælle  kunde  bebrejde  hende.    Kun  hendes  Ødsel- 

hed  gav  undertiden  Anledning  til  huslige  Optrin;  hun  holdt 
det  for  en  Kejserindes  skjenne  Forret,  ikke  at  lade  nogen 
ulykkelig  gaa  uhjulpen  bort  fra  hendes  Dør  og,  hvor  hun  hørte 
om  Nød  og  Trang,  der  at  afhjælpe  den.  Fattige  Piger  gav 
hun  Udstyr,  hun  understøttede  trængende  Emigranter  og 
skaffede  en  Skare  Børn  en  glædelig  Nyaarsdag;  men  hvor- 
ledes det  stod  sig  med  Kassen,  spurgte  hun  ikke  om.  Des- 
uden havde  hun  ogsaa  en  anden  Tilbøjelighed,  som  slugte 
langt  større  Summer.  Perler  og  Ædelstene,  kostbare  Stoffer 
og  Schawler  øvede  en  uimodstaaelig  Tiltrækningskraft  paa 
hende;  blindt,  uden  at  spørge  om  Prisen,  greb  hun  derefter 
som  et  Barn.  Det  skjønneste  og  kosteligste,  Paris  kunde 
byde,  maatte  i  hendes  Garderobe,  at  den  ene  Dag  kunde 
overbyde  den  anden  i  et  smagfuldt  Toilette.  Det  var  en 
kreolsk  Svaghed,  som  hun  trods  alle  sin  Gemals  Bebrej- 
delser ikke  formaaede  at  atiægge;  hendes  priselige  Vel- 
gj  ørenhed  og  forkastelige  Pyntesyge  bragte  hende  ofte  i  den 
dødeligste  Forlegenhed,  naar  den  frygtede  Ebbe  indtraadte, 
og  Sælgerne  trængte  paa  med  Betaling.  En  Tid  kunde 
hun  vel  tilfredsstille  Fordringerne  eller  dække  gammel 
Gjæld  med  ny;  men  til  sidst  maatte  dog  den  kejserlige 
Ægteherre  i  Skranken  og  redde  sit  Huses  Ære  ved  at  betale 
adskillige  hundrede  Tusende  Francs.  Dog  gjorde  han  dette 
alt  andet  end  gjærne  og  blev  i  Særdeleshed  vred,  naar 
han  maatte  se  sin  egen  Gemalinde  gaa  med  de  fra  hele 
Fastlandet  bandlyste  engelske  Varer;  dog  Josephines  Taarer 
og  Bønner  rørte  bestandig  den  vrede  Imperator,  og  han 
kunde  med  rette  sige:  j>Naar  jeg  vinder  Slag,  saa 
vinder  hun  Hj ærter.«  Dog  hvad  hjalp  dette  den  stakkels 
Kvinde;  da  Tiden  var  der,  blev  hun  dog  alligevel  Offer  for 
sin  Ægtefælles  Ærgjerrighed  og  kolde  politiske  Beregninger! 

(Sluttes). 
Viggo  H.  Petersen. 


Historisk  Archiv.    1878. 

Jlinkelte  af  vore  Lærere  mindes  muligvis  endnu  nogle 
Artikler,  der  under  Titlen:  »Nordtyskland  under  den  franske 
Besættelse  1806 — 7«  findes  optagne  i  de  to  første  Bind  af 
nærværende  Tidsskrift;  de  dvælede  særlig  ved  hele  denne 
tyske  Fornedrelsestid,  viste  Modsætningen  mellem  den  franske 
Energi  og  Dygtighjed  paa  den  ene  og  det  preussiske  Hov- 
mod og  Jammerlighed  paa  den  anden  Side,  men  fremhævede 
dog  samtidig  enkelte  Antydninger  til  den  opvaagnende 
Nationalbevidsthed,  som  senere  skulde  herede  Rejsningen  af 
1813  og  den  napoleonske  Vældes  Undergang.  De  ni  Aar, 
som  ere  forløbne,  siden  hine  Artikler  saae  Lyset,  have  set 
nye  mægtige  verdenshistoriske  Begivenheder  udvikle  sig, 
det  tyske  Kejserdømme  er  fremtraadt  igjen  med  fornyet 
Glans,  og  det  andet  napoleonske  Kejserdømme  er  bukket 
under  fuldt  saa  meget  for  sine  egne  Svagheder  og  Fejl  som 
for  sine  Fjenders  Vaaben;  men  lige  fuldt  vil  det  dog  vistnok 
interessere  vore  Læsere  at  dvæle  ved  nogle  andre  Begiven- 
heder  fra  hin   mærkelige  Periode. 

I.    Fra  Kurfyrstendømmet  Hessen-Kassel*). 

L    Kurfyrst  Vilhelm.  —  Hans  Gjerrighed.  —  Landets  militære 
Organisation.  —  En  Drøftelse  om  Haarpiskene.  —  Fritzlars  Er- 
obring. —  Den  syv  og  tyvende  Bulletin.  —  Fyrsten  af  Waldeck 
og  hans  Hær  paa  ni  Mand. 

Hvis  der  fandtes  en  Stat  i  Tyskland,  hvor  den  franske 
Besættelse   virkelig  var   en    relativ  Velgjerning   og   en  ret- 

*)   Baron  Ernouf:    Les  Fran^ais  en  Prusse  (1807-8).  Paris  1872. 

færdig  Tugtelse  af  den  bestaaende  Regerings  Misgreb,  maatte 
det  i  Sandhed  være  Kurfyrstendømmet  Hessen-Kassel;  et 
Flyveskrift,  der  blev  udgivet  i  Leipzig  1807  af  en  gammel 
Officer  i  den  hessiske  Hær,  indeholder  interessante  Oplys- 
ninger om  Kurfyrstens  militære  og  civile  Administration, 
og  Forfatterens  Upartiskhed  kan  man  ikke  godt  drage  i 
Tvivl,  siden  han  havde  afslaaet  at  tage  Tjeneste  hos  den 
nye  Konge  af  Westfalen. 

Det  var  England,  som  i  Løbet  af  det  attende  Aarhun- 
dredes  anden  Halvdel  havde  bragt  de  hessiske  Kurfyrsters 
forfaldne  Finanser  pua  Fode  igjen  ved  til  gode  Priser  at 
leje  deres  Tropper  under  Krigene  i  Indien  og  Amerika. 
Vilhelm,  den  regerende  Kurfyrste  i  Aaret  1806,  havde  yder- 
ligere forøget  sin  Formue  ved  mod  høje  Renter  at  udlaane 
store  Summer  til  forskjellige  'Sider;  hvad  derimod  Ager- 
dyrkningen og  Industrien  i  hans  egne  Stater  angik,  bestod 
hele  den  Omsorg,  han  ydede  samme,  i  enkelte  Forskud, 
som  han  af  og  til  indrømmede  nogle  store  Fabrikanter, 
uden  at  der  nogen  Sinde  var  Tale  om  blot  at  eftergive  dem 
en  eneste  Dag  med  Hensyn  til  Erlæggelsen  af  Renterne 
eller  Tilbagebetalingen  af  Kapitalen.  For  øvrigt  gjorde  han 
Regning  paa  en  skjønne  Dag  ogsaa  at  kunne  gjere  en  god 
Forretning  med  Englænderne,  og  hans  Hovedbeskæftigelse 
var  derfor  at  have  sit  Menneskemarked  vel  forsynet;  derfor 
holdt  han  en  Hær  paa  Benene,  der  aldeles  ikke  stod  i  noget 
Forhold  til  hans  Undersaatters  Tal;  i  denne  lille  Stat  paa 
en  halv  Million  Sjæle  bare  33,000  Mand  Uniform! 

Denne  Hær  var  ham  dog  langt  fra  saa  kostbar,  som 
man  skulde  tro;  kun  de  egentlige  Linietropper,  de  saa  kaldte 
»Feldregimenter«,  hvis  Tal  næppe  oversteg  3300  Mand,  fik 
regelmæssig  Sold,  hele  Resten,  det  vil  sige  de  ni  Tiende- 
dele af  den  militære  Styrke,  bestod  af  saa  kaldte  »Landregi- 
menter« og  »Garnison«,  hvis  Militær-Forpligtelse  var  en 
Slags  Lensbyrde;  de  havde  at  møde  ved  Revner  og  Øvelser, 

maatte  udruste  og  ekvipere  sig  paa  egen  Bekostning 
og  uden  at  hæve  Sold  i  Fredstid. 

Den  samme  Kurfyrst  Vilhelm  var  forholdsvis  den 
rigeste  Fyrste  i  Evropa  og  uden  Sammenligning  den  gjerrigste. 
Efter  de  rimeligste  Beregninger  ejede  han  paa  den  Tid 
omtrent  35  Millioner  Kroner,  og  hele  hans  Smule  Forstand 
gik  med  til  Bestyrelsen  af  denne  kolossale  Formue;  i  øvrigt 
var  han  en  Tosse  i  Ordets  fulde  Betydning,  der  hadede 
Frankrig  næsten  lige  saa  højt,  som  han  elskede  Guldet ;  han 
beskæftigede  sig  meget  med  sin  Hær;  men  hans  smaalige 
Omhyggelighed,  der  udelukkende  syslede  med  de  mest  barn- 
agtige Enkeltheder  i  Exercitsen  og  Udrustningen,  havde 
voldet  ham  Tabet  af  hans  bedste  Officerer,  der  vare  ud- 
dannede i  den  amerikanske  Frihedskrig,  men  nu  toge  Tjeneste 
i  andre  Stater.  Saaledes  beholdt  Kurfyrsten  alene  sine 
adelige  Klodrianer  tilbage,  hvem  ingen  faldt  paa  at  gjere 
ham  stridig;  thi  i  Hessen  var  næsten  endnu  mere  end  i 
Preussen  alle  højere  Grader  saa  godt  som  uden  Uudtagelse 
beklædte  af  Folk,  »som  kun  havde  gjort  sig  den  Ulejlighed 
at  fødes«.  Drenge  paa  Qorten  Aar,  som  lige  vare  slupne 
ud  af  et  Kadetinstitut,  hvor  de  havde  ladet  haant  om  at 
lære  noget,  eftersom  de  jo  vidste,  at  det  ikke  gjordes  nødigt, 
forfremmedes  paa  Bekostning  af  dem,  som  ikke  havde  anden 
Adkomst  end  deres  personlige  Fortjeneste.  Borgerfolk  og 
Kjøbmænd  bleve  i  Hessen  endnu  mere  ringeagtede  end  i 
Preussen,  og  en  uniformeret  Adelsmand  nedlod  sig  ikke  til 
at  besøge  en  Borgermands  Hus,  med  mindre  han  her  fandt 
en  kjøn  Kone  eller  en  vel  forsynet  Pengekasse.  Efter  deres 
Herres  Exempel  lagde  Officererne  den  højeste  Foragt  for 
Franskmændene  for  Dagen,  og  Felttoget  1805  havde  ikke 
kunnet  kurere  dem  herfor;  Ulm  og  Austerlitz  vare  efter 
deres  Mening  kun  Følgerne  af  Forræderi. 

Underofficererne  vare  i  Reglen  dygtige  Folk,  men  i 
Egenskab  af  uadelige  maatte  de  vegetere  hele  deres  Liv  i 
de  lavere  Grader,  som  Tilfældet  jo  ogsaa  var  i  den  franske 


Nordtyskland  for  halvfjerdsindstyve  Aar  siden.  53 

Armé  efter  det  ulyksalige  Reglement  af  1781;  hos  de 
hessiske  Underofficerer,  og  selv  blandt  Soldaterne,  kunde 
man  finde  mere  Religion,  Moralitet  og  større  Kundskaber 
end  hos  største  Parten  af  de  adelige  Officerer. 

Den  hessiske  Hærs  Annaler  fra  denne  Tid  ere  fulde 
af  Enkeltheder,  som  skulde  synes  snarest  at  høre  hjemme 
blandt  Karnevalsløjer; "  det  alvorlige  Spørgsmaal  om  Solda- 
ternes Haarpiske  var  saaledes  i  mere  end  et  Aar  Gjenstand 
for  Debat  mellem  Kurfyrsten  og  hans  intime  Raadgivere; 
men  saa  blev  det  Reglement,  de  udarbejdede,  da  rigtig  nok 
ogsaa  et  Mesterstykke:  alt  havde  man  forudset,  bemeldte 
Appendix's  Tykkelse  og  Længde,  Baandets  Farve  og  Sløjfens 
Form,  alle  mulige  Enkeltheder  ved  denne  Haarbeklædning, 
de  stigende  Straffe  for  Efterladenhed  fra  de  underordnedes 
Side  og  for  manglende  Paapasselighed  hos  de  overordnede. 
Kurfyrsten  lagde  en  saa  stor  Vægt  paa  alle  disse  Enkelt- 
heder, at  Officererne  sluttelig  maatte  indskrive  disse  regle- 
mentariske Forskrifter  paa  deres  Spanskrør,  største  Delen 
af  Paradetiden  gik  hen  med  at  forvisse  sig  om  alt  her- 
hen hørende,  og  imidlertid  bleve  langt  vigtigere  Ting  til- 
sidesatte; Soldatens  Paaklædning  vedblev  at  være  lige  ube- 
kvem, hans  Gevær  var  tungere  end  i  nogen  anden  Hær  og 
rakte  dog  næppe  nok  tresindstyve  Skridt  o.  s.  v. 

Nogle  Aar  før  sin  Forjagelse  havde  Kurfyrsten  haft 
den  Fornøjelse  at  spille  Erobrer,  i  det  han  tog  Fritzlar  i 
Besiddelse,  som  var  bleven  ham  afstaaet  ved  Freden  i 
Lunéville.  I  Følge  hans  Ordre  rykkede  en  hel  Division  i 
fuld  Feltrustning  og  med  Musik  i  Spidsen  midt  om  Natten 
ind  i  denne  fredelige  By,  hvor  man  pludselig  vakte  Ind- 
byggerne, der  ikke  havde  nogen  Anelse  om,  hvor  denne 
krigerske  Oversvømmelse  kom  fra;  efter  et  frygteligt  Spek- 
takel af  Trompeter  og  Trommer  forkyndte  man  den  for- 
skrækkede Befolkning,  at  den  for  Fremtiden  havde  den  Ære 
at  staa  under  hans  kgl.  Højheds  Scepter. 

Napoleons    sidste  Historieskriver   har   ikke    undladt  at 

tage  Parti  for  Kurfyrsten  af  Hessen,  han  søger  at  bevise, 
at  Fyrstens  Opførsel  baade  var  rigtig  og  klog  og  snarere 
fortjente  Tyrannens  Taknemmelighed  end  hans  Vrede.  For 
at  komme  til  et  saadant  Resultat  har  Lanfrey  ikke  undladt 
at  forvanske  selve  Fakta ;  saaledes  er  alt,  hvad  han  fortæller 
om  de  diplomatiske  Forbindelser  mellem  de  tvende  Stater 
før  Katastrofen,  ligefrem  i  Strid  med  Dokumenterne*); 
Kurfyrsten  var  saa  langt  fra  at  holde  sig  ubevægelig, 
som  hans  Forsvarer  paastaar,  at  han  tvært  imod  i  de  første 
Maaneder  af  1806  var  endog  alt  for  livlig;  han  gjorde 
saaledes  de  mest  indtrængende  Skridt  hos  Frankrig  for  at 
blive  optagen  i  Rhinforbundet;  men  hans  indstændige  An- 
modninger førte  af  en  dobbelt  Grund  ikke  til  det  forønskede 
Resultat;  for  det  første  vilde  Napoleon  ikke  indrømme  denne 
Fyrste,  for  hvem  han  nærede  saare  ringe  Agtelse  og  endnu 
mindre  Tillid,  den  største  Del  af  hans  Fætter,  Storhertugen 
af  Hessen-Darmstadts  Lande,  hvad  Kurfyrsten  imidlertid 
som  en  god  Slægtning  havde  stillet  som  en  Betingelse 
sine  qva  non  for  sin  Indtrædelse;  men  dernæst  vilde 
Kejseren  heller  ikke  under  den  Forudsætning,  at  man  kunde 
komme  til  et  Arrangement  med  England,  berøve  sig  den 
Mulighed  at  kunne  tilbyde  Preussen  Hessen-Kassel  som  en 
Erstatning  for  Hannover,  —  naturligvis  mod  at  holde  Kur- 
fyrsten skadesløs  efter  hans  Fortjeneste.  I  øvrigt  blev 
Napoleon  snart  underrettet  om,  at  Fyrsten  spillede  dobbelt 
Spil,  at  han  samtidig  med  Forlangendet  om  at  optages  i 
Rhinforbundet  røbede  denne  Plan  for  Preussen,  i  det  han 
falskelig  paastod,  at  man  vilde  tvinge  ham  til  at  tiltræde 
Forbundet,  o.  s.  v. 

Lanfrey  paastaar  fremdeles,  at  Kurfyrsten  uigjenkalde- 
lig  var  dømt  forud,  men  til  Støtte  for  denne  Paastand 
anfører  han  kun  et  eneste  Dokument,  der  netop  beviser  det 


•)   8e  P.  Lanfrey:     Napoleon  den   førstes  Historie  III,    379-81 
(i  den  danske  Oversættelse). 

modsatte.  Den  30te  September  betroede  Kejseren  sin  Broder 
Ludvig,  at  han  engang,  naar  Krigen  var  endt,  maaske 
vilde  paalægge  ham  at  erobre  Kassel;  det  var  endnu  kun 
en  Mulighed,  som  Kurfyrsten  havde  kunnet  besværge  lige 
til  Slaget  ved  Jena.  »Skjønt  Kurfyrsten  var  Hoffet  i  Berlin 
fuldstændig  hengiven  .  .  .,  felte  han  dog  ikke  Lyst  til  at 
gaa  i  Spænd  sammen  med  det  forinden  en  heldig  Debut  .  .  . 
Samtidig  med  at  han  holdt  sig  saaledes  tilbage  fra  mere 
kompromitterende  Handlinger,  .  .  .  satte  han  sin  lille  Hær 
paa  Krigsfod  for  at  kunne  overholde  sin  Neutralitet,  som 
han  sagde,  og  for  at  undgaa  besværlige  Forespørgsler  .  .  ., 
havde  hans  Minister  i  Frankrig  forladt  Paris  under  Paaskud 
af  private  Anliggender ;  de  sidste  Forhandlinger  fandt  altsaa 
Sted  ved  Mellemkomst  af  den  franske  Minister  i  Kassel; 
de  franske  Fordringer  indskrænkede  sig  til  de  simpleste 
Ting;  vilde  eller  kunde  Kurfyrsten  holde  sig  neutral?  Vilde 
han  forene  sig  med  Preussen  eller  med  Frankrig?  Han 
paastod,  at  det  var  hans  mest  indtrængende  Ønske  at  holde 
sig  neutral;  men  naar  man  spurgte  ham,  om  han  ogsaa 
vilde  blive  neutral  imod  Preussens  Vilje,  gav  han  kun  und- 
vigende Svar*).« 

I  de  sidste  Dage   af  September  blev  den   franske  Mi- 
nister  af  Kejseren  kaldet  til  Mainz;    Kurfyrsten   holdt    sig 

*)  Disse  Enkeltheder  ere  tagne  af  Baron  Bignons  Værk;  For- 
fatteren var  den  Gang  netop  Minister  i  Kassel  og  førte  de 
omtalte  Underhandlinger,  Baron  Ernouf  er  for  øvrigt  en 
Svigersøn  af  Bignon,  og  hvad  der  giver  hans  Værk  et  saa 
betydeligt  Værd,  er  netop  den  Omstændighed,  at  han  har 
kunnet  benytte  en  betydelig  Række  Flyveskrifter,  som  hans 
Svigerfader  havde  samlet  under  sin  Bestyrelse  af  de  preussiske 
Lande,  og  som  det  nu  til  Dags  næsten  er  umuligt  at  opdrive 
selv  i  Tyskland.  Med  den  tyske  Høflighed,  der  grænser  saa 
tæt  op  til  Uforskammethed,  sagde  derfor  ogsaa  en  højt- 
staaende  preussisk  Officer  til  Baron  Ernouf:  „Hvis  jeg 
havde  haft  det  Held  at  stifte  Bekjendtskab  med  disse  Sjælden- 
heder, medens  Krigen  endnu  stod  paa,  vilde  jeg  ikke  have 
undladt  at  rekvirere  dem." 

paa  sin  Side  heller  ikke  ubevægelig  i  sin  Hovedstad,  som 
Lanfrey  paastaar,  men  begav  sig  tvært  imod  til  det  preussiske 
Hovedkvarter  i  Weimar.  Formaalet  for  hans  Eejse  var  at 
erholde  Kongens  Indrømmelse  af  Hessens  Neutralitet;  saa- 
ledes  sagde  Kurfyrsten  i  det  mindste  til  Bignon,  som  troede 
sin  Part  deraf;  selv  havde  Gesandten  i  god  Tro  gjort  det 
tilsvarende  Skridt  hos  Kejseren  og  fik  ogsaa  en  Bemyn- 
digelse til  at  afslutte  en  Overenskomst  om  Neutralitet  paa 
den  Betingelse,  at  Kurfyrsten  satte  sine  Tropper  paa  Freds- 
fod  og  ikke  modtog  de  preussiske  Tropper.  Bignon  vendte 
tilbage  til  Kassel,  men  kun  for  at  overvære  Byens  Besæt- 
telse af  preussiske  Tropper,  med  Magt,  som  det  hed  sig, 
medens  man  samtidig  kunde  se  Kurfyrsten  i  preussisk 
Generalløjtenants  Uniform  drage  de  samme  Tropper  i  Mode 
og  modtage  militær  Honnør  af  dem;  paa  en  mere  blid 
Maade  kunde  en  Voldshandling  da  ikke  godt  gaa  for  sig. 
Kurfyrsten  vendte  først  tilbage  den  følgende  Nat ;  han  havde, 
fortalte  han,  gjort  en  forgjæves  Rejse.  Saa  snart  han  var 
vendt  tilbage,  indtraf  der  Time  paa  Time  preussiske  Kurerer, 
som  opfordrede  ham  til  ufortøvet  at  erklære  sig  for  eller 
imod;  »men  han  holdt  ikke  den  rette  Middelvej ;  thi  medens 
Frankrig  som  Betingelse  for  Kurfyrstens  Neutralitet  fordrede, 
at  han  skulde  sætte  sin  Hær  paa  Fredsfod,  fuldstændig- 
gjorde han  tvært  imod  sine  Krigsforberedelser  . . .,  han  for- 
øgede sin  Styrke,  som  han  foresatte  sig  under  ingen  Be- 
tingelse at  anvende  til  Fordel  for  Frankrig.  Endnu  den 
13de  Oktober  vovede  han  ikke  at  love  Neutralitet  mod  hans 
preussiske  Majestæts  Vilje !  .  .  .  Efter  Slaget  gjorde  han,  hvad 
han  skulde  have  gjort  tidligere,  han  lod  sine  Tropper  vende 
tilbage  til  deres  Kantonnementer;  men  nu  var  det  for  sent!« 
Den  31te  Oktober  blev  Kassel  besat  af  Mortiers  Tropper, 
men  Kejseren  havde  dog  paa  den  Tid  endnu  ikke  taget 
nogen  afgjørende  Beslutning,  ja  saa  vidt  var  han  endnu 
ikke  naaet  selv  den  4de  November,  da  Bignon  aflagde  ham 
Beretning   om  et   sidste  Skridt   fra  Kurfyrstens  Side;   han 

var  nu  af  Skræk  bleven  odsel,  han  tilbød  alt,  sine  faste 
Pladser,  sine  Tropper,  endog  sine  Penge,  mange  Penge!!! 
»Kejseren,«  fortæller  Bignon,  »gjorde  mig  mange  Sporgs- 
maal  angaaende  de  hessiske  Tropper,  betræffende  visse 
Egenskaber  hos  Kurfyrsten,  som  ikke  mishagede  ham  .  .  . 
Han  talte  i  flere  Minutter,  saa  han  vakte  Haab  hos  mig, 
om  at  han  vilde  slaa  til  .  .  .  Pludselig  brød  han  imidlertid 
af,  slog  om  i  en  anden  Tone  og  sagde:  »Aah!  .  .  .  Bruns- 
vig, Nassau,  Kassel,  alle  disse  Fyrster  ere  helt  og  holdent 
Englændere,  de  ville  aldrig  blive  vore  Venner.« 

To  Dage  senere  udkom  den  27de  Bulletin  (dateret  den 
4de  November),  som  udtalte  alle  disse  Fyrsters  Afsættelse. 
Denne  ■  Bulletin  var  ingenlunde,  som  Lanfrey  paastaar,  et 
Væv  af  Fabler  og  lave  Porhaanelser;  det  var  et 
strængt,  men  sandfærdigt  Aktionsindlæg ;  han  mindede  navnlig 
om,  »at  det  hessiske  Hus  i  en  Række  af  Aar  havde  beriget 
sig  ved  at  sælge  sine  Undersaatters  Blod  til  England  for  at 
føre  Krig  mod  os  paa  begge  Halvkugler« ;  det  var  da  ingen- 
lunde nogen  Fabel. 

Denne  Fyrste,  for  hvem  Lanfrey  nærer  en  saa  over- 
raskende Sympathi,  er  af  engelske  Forfattere  bleven  bedømt 
endnu  strængere  end  af  Napoleon;  den  berømte  Vralter  Scott 
siger  saaledes  rent  ud,  at  Kurfyrsten  kun  hyklede  Neutralitet 
i  Forventning  om  engelske  Subsidier* 

Paa  sin  Flugt  standsede  Fyrsten,  efter  hvad  man  for- 
tæller, nogle  Timer  i  Arolsen  hos  Fyrsten  af  Waldeck,  en 
af  Tysklands  mindste  Smaasuveræner.  Til  Ære  for  sin 
Gjæst  lod  denne  Herre  sine  ni  Mand,  hele  hans  Hær,  træde 
under  Vaaben,  og  ved  Synet  af  denne  Udfoldelse  af  Tropper 
udbrød  Kurfyrsten  med  Taarer  i  Øjnene:  »De  er  meget 
lykkelig.  De  har  da  endnu  Soldater.« 

Hans  Ulykke  var  dog  ikke  ganske  uden  Trøst;  thi 
vare  hans  Stater  end  konfiskerede,  var  hans  Kasse  dog  frelst 
og  trivedes  heldig  under  Rothschilds  Hænder. 

II.    Hessiske  Anekdoter.  -    Indbyggerne    i  Eisenaeh  mellem 

Hammer  og  Ambolt  —  En  protestantisk  Præsts  Gjenvordigheder. 

—  Gravkapellet  i  Sankt  Nikolai  i  Eisenaeh.  —  Saaledes   er 

Krigens  Gang. 

En  Samling  Anekdoter,  som  ved  denne  Tid  udkom  i 
Leipzig  og  nu  er  meget  sjælden,  indeholder  interessante 
Enkeltheder  angaaende  Hessen-Kassels  Besættelse  af  franske 
Tropper  samt  om  de  oprørske  Bevægelser,  der  ved  denne 
Lejlighed  forefaldt  især  paa  Landet  og  bleve  støttede  ved 
engelske  Penge*  Fra  denne  Samling  laane  vi  en  Beretning, 
hvis  Forfatter  synes  at  have  villet  dølge  sig,  siden  han 
fortier  sit  Navn  og  kun  betegner  den  By,  han  bebor,  med 
et  Begyndelsesbogstav*  Ved  at  sammenholde  enkelte  Om- 
stændigheder i  hans  Fortælling,  faar  man  dog  ud,  at  han 
var  Præst  i  Eisenaeh,  en  By,  der  er  vel  bekjendt  ved  det 
nærliggende  romantiske  Slot  Wartburg,  som  Tid  efter  anden 
er  blevet  berømt  ved  den  hellige  Elisabet,  Martin  Luther 
og  Richard  Wagner. 

I  Begyndelsen  af  Aaret  1807  svævede  Eisenaeh  i  stor 
Uro;  en  Del  af  dens  Beboere  vilde  deltage  i  Rejsningen  til 
Gunst  for  den  faldne  Suveræn,  og,  som  sædvanlig,  pustede 
Folk,  der  ikke  havde  noget  at  tabe,  til  Ilden,  medens  om- 
vendt de  brave  Borgere  modsatte  sig  Rejsningen;  de  nærede 
Frygt  for,  at  disse  Fusentasterier  skulde  drage  et  eller 
andet  Uvejr  over  Staden,  og  efter  hele  otte  Dages  Forhand- 
linger bevægede  de  endelig  deres  urolige  Medborgere  til  at 
nedlægge  Vaabnene  og  finde  sig  i  det  uundgaaelige. 

Den  gode  Pastor,  en  Fredens  Mand  baade  af  Natur 
og  i  Følge  sin  Stand,  hilsede  med  Glæde  denne  Beslutning, 
som  syntes  at  fjærne  al  Fare.  »Ligervis  som  Naturen  efter 
et  frygteligt  Uvejr  synes  gjenoplivet  og  forynget,  saaledes 
forekom  det  os,  at  vi  efter  disse  angestfulde  Dage  atter 
vendte  tilbage  til  Livet;  enkelte  af  os,  der  havde  anset  det 
for  forsigtigst  at  holde  sig  tilbage  under  denne  Krisis  (vor 
Præstemand  var   blandt   disses  Tal),   kom   atter   frem,   der 

var  ingen  Ende  paa  Lykønskninger  og  Omfavnelser,  thi 
man  havde  mistvivlet  om  at  gjense  hinanden  .  .  .;  men 
ak!  det  hele  var  kun  et  Vindstille,  en  flygtig  Solstraale 
mellem  to  Uvejr.« 

Den  næste  Dag  fik  man  nemlig  paa  én  Gang  to  meget 
slemme  Nyheder;  først  indtraf  der  Melding  om,  at  fem 
Tusende  franske,  italienske  og  badensiske  Tropper  nærmede 
sig  for,  som  det  hed,  at  tugte  Oprørerne  med  Ild  og  Sværd. 
Eædselen  blandt  Risenachs  Indbyggere  vaagnede  paa  ny, 
nogle  foresloge  at  sende  en  Deputation  for  at  udvikle  den 
ny  Sagernes  Stilling  og  erholde  Pardon,  andre  tænkte 
simpelt  hen  paa  at  skjule  sig  eller  flygte,  da  pludselig  den 
offentlige  Udraabers  Kost  atter  lod  sig  høre.  »Frem  Borger- 
mænd!« (Burger  heraus)  lød  det,  og  man  modtog  en  ny, 
endnu  mindre  beroligende  Nyhed:  en  Samling  Bønder  og 
hessiske  Soldater  vare  ogsaa  i  Fremrykning  mod  Staden, 
som  de  agtede  at  overgive  til  Plyndring;  man  skulde  lære 
de  gode  Borgere  at  lamme  Folkerejsningen!  Sagerne  toge 
den  mest  fortvivlede  Vending,  Eisenach  svævede  i  den  lidet 
misundelsesværdige  Stilling  mellem  Hammer  og  Ambolt. 

Medens  man  lukkede  Byens  Porte  og  i  al  Hast  traf 
nogle  Foranstaltninger  til  Forsvar  mod  Oprørerne,  hvem 
man  frygtede  endnu  mere  end  Franskmændene,  var  vor 
Fortæller  kun  optagen  af  den  lidet  evangeliske  Tanke  at 
finde  et  godt  Gjemmested  for  sig  og  Familie;  han  havde 
en  Kollega,  der  ligeledes  var  fast  bestemt  paa  —  at  krybe 
i  Skjul,  og  de  bestemte  sig  for  Kirkens  Krypt,  hvor  de 
første  thiiringske  Landgrevers  jordiske  Levninger  havde 
fundet  Hvile.  Kun  meget  faa  Mennesker  vare  kjendte  med 
dette  Gravkapel,  hvis  Indgang  laa  tæt  ved  det  gamle  katholske 
Højalter  og  var  skjult  af  en  stor  Stenflise. 

Natten  var  mørk  og  stormfuld,  da  vore  to,  ikke  syn- 
derlig modige,  Præstemænd  i  Følge  med  deres  skjælvende 
Ægtehalvdele  snege  sig  hen  til  Kirken  forsynede  med  for- 

nødent  Værktøj  og  en  Blændlygte.  »Hos  de  døde  skulde 
vi  altsaa  søge  Ly.  Aabningen  af  Krypten  faldt  os  ikke 
saa  let,  som  vi  havde  tænkt;  men  jeg  lærte  nu  af  egen 
Erfaring,  hvor  stor  Del  af  vor  Styrke  der  ligger  unyttet 
hen  under  Livets  dagligdags  Sysler;  vore  Redskaber  bøjede 
sig,  de  gik  itu,  men  vi  arbejdede  kun  med  desto  større 
Iver,  og  endelig  lykkedes  det  os  ved  Hjælp  af  vor  stær- 
keste Løfstestang  at  løfte  og  fjærne  den  uhyre  Flise; 
med  koldt  Blod  vilde  et  saadant  Værk  aldrig  være  lykke- 
des os!« 

Dog  Eædsler  af  en  anden  Art  begyndte  nu  at  knuge 
dem,  da  de  hældede  sig  ud  over  det  gabende  Hul,  som  midt 
i  Mørket  aabnede  sig  til  en  endnu  dybere  Nat;  deres  Hals 
ligesom  sammensnøredes  af  Gravlugten ,  deres  Tilflugtssted 
begyndte  at  forfærde  dem.  Denne  natlige  Undersøgelse  paa 
et  saadant  Sted  og  under  saadanne  Omgivelser  maatte  gjøre 
et  stærkt  Indtryk  paa  de  optrædende  Personer,  især  da  Hand- 
lingen foregik  paa  en  Tid,  da  Oversættelserne  af  Lewis  og 
Anna  Radcliffe,  Schillers  Geisterseher  og  lignende  Rædsels- 
historier  bleve  slugte  med  Begjærlighed  i  enhver  Vraa  af 
Tyskland.  Vinden,  Jean-Pauls  »ewige  Windesbraut«,  hylede 
sine  truende  Klagesange  gjennem  Kirkeruderne,  nu  og  da 
afbrudte  af  det  gamle  Taarnurs  Tik-Tak,  der  lød  som  en 
usynlig  Skildvagts  tunge  Skridt,  vore  Folk  listede  sig  ned-  ad 
de  sidste  Trin  tiljKrypten  og  fik  nu  ved  det  usikre  Skin,  som 
deres  Lygte  spredte  gjennem  Aarhundreders  Mørke,  Øje  paa  en 
rædselsfuld  og  bedrøvelig  Dynge,  Brudstykker  af  Kister,  Stum- 
per af  Tøj,  Levninger  af  Skeletter;  de  gamle  thiiringske  Land- 
grevers Gravkammer  henlaa  endnu  i  den  Tilstand,  hvori  det 
var  blevet  efterladt  af  vanhellige  Røvere  fra  Reformationstiden 
eller  Trediveaarskrigen;  disse  forstyrrede  Ben  vare  alt,  hvad 
der  var  tilovers  af  hine  Lenstidens  Titaner,  det  sachsiske 
og  det  hessiske  Hus's  Forfædre;  her  hvilede  altsaa  Ludvig 
Springeren,  Eisenachs  og  Wartburgs  Grundlægger,  hans  Søn 


Nordtyskland  for  halvfjerdsindstyve  Aar  siden.  61 

Jærn- Ludvig  og  deres  nærmeste  Efterkommere,  hvis  sidste 
Hvilested  man  ustraffet  havde  vovet  at  haaiie*). 

Synet  af  dette  vanhelligede  Gravkammer  vilde  have 
interesseret  en  Arkæolog  eller  Digter  meget  levende; 
men  de  Personer,  som  ;hin  Januarnat  1807  trængte 
ned  i  samme,  vare  optagne  af  ganske  andre  Tanker.  De 
havde  endnu  ikke  betraadt  Kryptens  Gulv,  da  en  usæd- 
vanlig Støj  naaede  deres  Øren  5  den  syntes  at  komme  fra  en 
Dør,  som  med  Larm  blev  smækket  til  i  det  fjærne ;  det  var 
rimeligvis  kun  et  særlig  voldsomt  Vindstød,  men  grebne  af 
vild  Rædsel  ilede  de  op  ad  Trappen,  kastede  hurtig  Flisen 
tilbage  over  Aabningen,  som  om  de  frygtede  for,  at  Død- 
ningerne skulde  rejse  sig  og  forfølge  dem,  og  ilede  derpaa 
af  Sted;  de  havde  tabt  al  Lyst  til  at  bede  de  gamle  Land- 
grevers Spøgelser  om  Ly. 

I  sit  Hjem  fik  Pastoren  lidt  bedre  Efterretninger;  Pa- 
trouiller  havde  undersøgt  Omegnen  i  en  Mils  Omkreds,  men 


*)  Ludvig  Springeren  (f  1130)  er  en  af  de  mest  interessante 
Typer  paa  hine  Landgrever  fra  Lensvældens  heroiske  Tids- 
alder; sit  Tilnavn  lik  han,  fordi  han  ved  et  dristigt  Spring 
undkom  fra  sit  Fangetaarn,  hvori  han  sad,  da  han  havde 
slaaet  en  af  sine  Naboer  ihjel,  som  vilde  formene  ham  at  jage 
paa  sine  Jorder,  hvorpaa  han  yderligere  havde  bortført  hans 
Enke ;  man  forsikrede,  at  han  paa  mere  end  én  Maade  jagede  paa 
denne  sin  Nabos  Vildtbane,  og  at  Hustruen  var  iForstaaelse 
med  ham.  Senere  gjorde  han  fælles  Sag  med  Prins  Henrik, 
da  denne  gjorde  Oprør  mod  sin  Fader,  Henrik  den  fjerde, 
derpaa  sloges  han  med  samme  Prins ,  da  denne  var  bleven 
Henrik  den  femte,  og  endelig  gjorde  han  Bod  for  sine  talrige 
Synder  i  Klostret  Reinhartsbrunn,  som  han  selv  havde  grundet. 
Ogsaa  Springerens  Søn  Ludvig  (f  1172)  var  en  meget  net 
Landgreve;  han  blev  kaldet  Jærn-Ludvig,  fordi  han  aldrig 
aflagde  sin  Rustning;  en  af  hans  Adspredelser  var  at  spænde 
sine  gjenstridige  Vasaller  for  Ploven. 

St.  Nikolais  Krypte  gjemmer  kun  de  ældste  thuringske  Land- 
grevers jordiske  Levninger;  fra  det  trettende  Aarhundrede 
bleve  deres  Efterfølgere  bisatte  i  den  smukke  Kirke  i  Marburg, 
som  blev  stiftet  af  den  hellige  Elisabet  (f  1251). 

alt  var  roligt.  Senere  fik  man  at  vide,  at  Oprørerne  havde 
opgivet  deres  Plan;  thi  da  de  fra  det  fjærne,  hen  ad 
Byen  til,  havde  faaet  Øje  paa  de  Baal,  man  havde  antændt 
i  Forventning  af  et  natligt  Angreb,  kom  de  paa  den  fejl- 
agtige Mening,  at  Franskmændene  allerede  vare  rykkede 
ind  i  Eisenach.  En  Smule  beroliget  kastede  Præsten  sig 
fuldt  paaklædt  paa  sm  Seng  og  vaagnede  ved  Daggry. 
Nu  først  huskede  han  paa,  at  det  var  Søndag,  og  at  han 
skulde  prædike;  den  stakkels  Mand  var  ikke  synderlig  op- 
lagt hertil,  men  netop  som  han  havde  faaet  lidt  Orden  i 
sine  forstyrrede  Tanker,  fornyedes  hele  hans  Skræk  ved 
Lyden  af  skingrende  Trompeter.  Denne  Støj  meldte  Fransk- 
mændenes Ankomst,  og  han  troede  sig  nu  aldeles  fortabt, 
medens  hans  Hjemsøgelser  netop  i  Virkeligheden  vare  forbi; 
thi  i  Stedet  for  de  vilde  eller  dog  i  det  mindste  umætte- 
lige Folk,  han  frygtede  for,  fik  han  til  sin  store  Glæde  i 
Indkvartering  to  Officerer,  hvis  Ydre  allerede  var  overordent- 
lig sympathetisk,  og  som  meget  høflig  bade  ham  undskylde 
den  Forstyrrelse,  de  voldte  ham,  og  toge  til  Takke  med 
hans  tarvelige  daglige  Kost.  Den  Slags  heldige  Over- 
raskelser, tilføjer  vor  franske  Forfatter  bittert,  fik  vi  sjælden 
i  det  Vredens  Aar  1870.  De  første  Tropper  forlode  Eise- 
nach  allerede  efter  tre  Dages  Forløb,  da  de  skulde  støde 
til  den  store  Armé  ved  Weichsels  Bredder.  Vor  Pastor  var 
imidlertid  bleven  saa  indtagen  i  sine  Gjæster,  at  han  ved 
Afskeden  ikke  kunde  holde  sine  Taarer  tilbage  »ved  Tanken 
om,  at  de  efter  al  Sandsynlighed  aldrig  mere  skulde  gjense 
hverandre.«  De  franske  Officerer  lovede  paa  deres  Side 
at  ville  beskytte  Præstens  gamle  Fader  mod  al  Ulempe; 
han  var  nemlig  Skolemester  i  en  Flække,  hvor  deres  Soldater 
skulde  holde  Rast;  og  de  holdt  ogsaa  Ord. 

Hessens  Besættelse  giver  os  endnu  Lejlighed  til  at  om- 
tale en  smuk  lille  Anekdote  over  det  berømte  Udsagn :  »Saa- 
ledes  er  Krigens  Gang!«  et  Udsagn,  Preusserne  i  deres 
sidste  Krige   have  misbrugt   saa   skammelig.     Dagen    efter 

Franskmændenes  Indtog  i  Kassel  jamrede  en  fattig  gam- 
mel Kone  over  den  overdrevne  Pris,  man  forlangte  for  et 
Pund  Smør.  »Det  er  Krigens  Gang!«  svarede  Sælgeren, 
der,  som  Spekulanter  til  alle  Tider  have  gjort,  uden  Sam- 
vittigheds Skrupler  drog  Fordel  af  de  heldige  Konjunkturer. 
En  fransk  Soldat,  der  havde  været  Vidne  til  Ordstriden,  gaar 
imidlertid  ganske  rolig  hen  til  den  bestyrtede  Kjøbmands 
Hylde,  tager  Smørret  og  rækker  det  til  den  gamle,  i  det  han 
udbryder:  »Vær  saa  artig,  min  gamle!  saaledes  er  ogsaa 
Krigens  Gang!« 

III.    Wilhelmshohe.   —  Kurfyrsten  af  Hessen  og  Jérome  Bona- 
parte. —  Kongeriget  Westfalens  Forfatning.  —  En  Restaurations 
Velgjerninger. 

Tilsiterfreden  skabte  et  nyt  Kongerige  Westfalen,  der 
kom  til  at  bestaa  af  de  forhenværende  preussiske  Besid- 
delser vest  for  Elben,  af  Kurfyrstendømmet  Hessen,  Hertug- 
dømmet Braunschweig  og  det  sydlige  Hannover;  Napoleon 
udnævnte  sin  yngste  Broder  Jérome  til  Konge  over  dette 
Land,  som  omtrent  var  700  Q  M.  med  2  Millioner  Ind- 
byggere, og  den  20de  December  1807  indtraf  den  nye  Re- 
gent i  sin  Hovedstad  Kassel  og  opslog  sin  Residens  i  Kur- 
fyrsternes Slot  Wilhelmshohe,  som  man  nu  omdøbte  til 
Napoleonshohe ,  og  som  i  vor  Tid  under  ganske  for- 
andrede Forhold  paa  ny  skulde  tjene  til  Opholdssted  for  en 
anden  Napoleon.*) 

Til  Jéromes  Ankomst  vare  hans  Stater  blevne  styrede 
af  et  Regentskab,  som  bestod  af  de  tre  Statsraader,  Simeon, 


*)  Vore  Læsere  fatte  vel ,  at  hermed  sigtes  til  Napoleon  IIFs 
Fangenskab  efter  Slaget  ved  Sedan ;  derimod  ere  de  fleste  vist 
nok  ubekjendte  med ,  at  Slottet  ogsaa  spiller  en  vigtig  Rolle 
i  den  franske  Industris  Annaler.  I  Begyndelsen  af  det  syttende 
Aarhundrede  var  den  berømte  og  ulykkelige  Papin  ansat  som 
Ingeniør  i  den  regerende  Kurfyrstes  Tjeneste;  paa  "Wilhelms- 
hohe udførte  han  sine  Forsøg  med  Dampkraner,  og  fra  Kassel 

Jollivet  Og  Beugnot;  den  sidste  kjedede  sig  saare  i  sin 
Tredjedel  af  et  provisorisk  Kongedømme  og  skrev  blandt 
andet  til  den  forhenværende  franske  Gesandt,  at  naar  man 
havde  besøgt  Vandspringene,  Kaskaderne  og  de  andre  Herlig- 
heder paa  Wilhelmshohe,  »længtes  man  kun  efter  én  Ting, 
saa  snart  som  mulig  at  kunne  vende  hjem  til  Paris  for  at 
fortælle,  hvor  smukt  det  alt  sammen  var.« 

Napoleon  1.  havde  lovet  Hesserne  en  Forbedring  i  deres 
Kaar,  en  Lempelse  i  Militærtjenesten,  en  Nedsættelse  og  en 
retfærdigere  Fordeling  af  de  offentlige  Byrder.  Disse  Løfter 
have  indbragt  ham  en  stræng  Irettesættelse  fra  den  For- 
fatters Side,  hvem  vi  allerede  oftere  have  citeret;  efter 
Lanfrey  »skulde  de  ulykkelige  Hessere,  (hvis  Ben  ved  Siden 
af  vore  skulde  bleges  paa  a  1 1  e  Evropas  Valpladser,  snart  faa 
at  vide,  hvad  man  skulde  dømme  om  denne  dueagtige 
Kurren;  de  skulde  kun  alt  for  snart  faa  Lejlighed  til  at 
drage  en  Sammenligning  ♦  .  .« 

Denne  franske  Forfatter  indbilder  sig  rimeligvis,  at  den 
hessiske  Befolkning  nød  en  ublandet  Lykke  under  denne 
saa  lavt  fornærmede  Kurfyrste,  at  den  brat  maatte  gaa 
over  fra  Guldalderens  Fryd  til  Jærnalderens  Lidelser;  vi 
skulle  nu  ingenlunde  jævnføre  Jérdme  Bonapartes  Regimente 
med  Antoninus's  eller  Mark-Aurels;  men  at  ville  hævde,  at 
disse  Befolkningers  Skæbne  i  mærkelig  Grad  var  bleven  for- 
værret under  det  franske  Regimente,  er  rigtig  nok  at  gaa 
vel  vidt  i  modsat  Retning.  Vi  ville  angaaende  dette  Punkt 
henholde  os  til  Vidnesbyrd  fra  Forfattere,  der  ere  Bona- 
parterne  mest  fjendske,  især  til  den  interessante  og  skanda- 
løse Pamflet  med  Titlen :  Kongeriget  Westfalen  og  J.  Bona- 
parte (1820). 


foretog  han  1707  en  Tur  med  en  Baad,  som  han  selv  ma- 
nøvrerede ved  Hjælp  af  en  Maskine;  han  kom  rigtig  nok 
ikke  langt;  thi  hans  Baad,  denne  ufuldkomne  Forløber  for 
Dampskibet,  blev  nogle  Mil  længere  ned  ad  Floden  stoppet 
og  hugget  i  Stykker  af  Baadfolkene  paa  Weser. 

Forfatningen  for  det  nye  Kongerige  var  et  Værk  af 
Napoleons  Statssekretær  Hugo  Maret.  Denne  brave  og 
særdeles  arbejdsomme  Mands  politiske  Uddannelse  faldt, 
som  bekjendt,  under  den  konstituerende  Forsamling,  de  senere 
revolutionære  Udskejelser  modificerede  vel  hans  gamle  libe- 
rale Grundsætninger,  men  tilintetgjorde  dem  ikke,  og  i  alle 
de  Forfatninger,  hvorpaa  han  lagde  Haanden,  søgte  han  at 
indføre  noget  af  Grundsætningerne  fra  1789;  at  handle 
anderledes  forekom  ham  uværdigt  mod  Frankrig  og  mod 
Napoleon  selv,  hvis  trofaste  Tjener  og  ivrige  Beundrer  han 
var.  Westfalens  Grundlov  indrømmede  ganske  vist  Kongens 
Myndighed  et  vidt  Spillerum;  men  for  hine  Befolkninger, 
som  nylig  havde  været  underkastede  alle  en  forældet  Lens- 
vældes  Misbrug,  maatte  det  allerede  være  et  betydeligt 
Fremskridt  at  komme  til  at  staa  under  en  Grundlov,  som 
indrømmede  »alle  Borgere  fuldstændig  Lighed  for  Loven, 
undertrykte  alle  Lavsprivilegier ,  alle  særlige  Privilegier, 
enhver  Art  Livegeuskab,  under  hvad  Navn  det  end  maatte 
være«;  som  ganske  vist  opretholdt  Adelen,  men  »hverken 
gav  den  nogen  udelukkende  Ret  til  nogen  Bestilling  eller 
Fritagelse  for  nogen  som  helst  offentlig  Byrde.«  Blandt 
det  nye  Kongeriges  organiske  Love  figurerede  fremdeles  den 
franske  Civil-Lovbog,  det  franske  Mønt-,  Vægt-  og  Maal- 
systera,  Retsvæsenets  Offentlighed  og  Edsvorneretterne. 
Stænderne,  som  havde  den  lovgivende  og  skattebevilgende 
Myndighed,  talte  hundrede  Medlemmer,  hvoraf  halvfjerd- 
sindstyve hørte  til  Grundejerstanden,  femten  vare  Handels- 
mænd, og  Resten  lærde,  som  bleve  udnævnte  af  Departe- 
ments-Kollegierne; denne  sidste  Bestemmelse  var  en  videre 
Udførelse  af  den  italienske  Grundlov  og  passede  særdeles  vel 
for  den  nye  Stat,  hvor  Universiteterne  spillede  en  saa  be- 
tydelig Rolle. 

Kejseren  sendte  sin  Broder  denne  Forfatning  med  en 
Tilføjelse  af  de  mest  indtrængende  Formaninger;  han  skrev 
blandt   andet:     »Hvad  Tysklands  Befolkninger    ønske  med 

Utaalmodighed,  er  navnlig,  at  Personligheder,  som  ikke  here 
til  Adelen,  men  ellers  udmærke  sig  ved  Talenter,  maa  faa 
lige  Adgang  til  Æresbevisninger  og  Embeder  .  .  .  Den 
franske  Lovbogs  Velgjerninger,  Rettens  Offentlighed,  Ind- 
førelsen af  Edsvorneretter,  alt  dette  vil  være  berettigede 
Udmærkelser  for  dit  Monarki;  jeg  gjor  mere  Kogning  paa 
Virkningerne  heraf  end  paa  de  største  Sejre  .  .  .  Jeg  har 
nu  i  mange  Aar  styret  Evropas  Politik  og  overtydet  mig 
om,  at  de  priviligerede  Kasters  Surmuleri  staar  i  Mod- 
strid med  den  offentlige  Mening.  Vær  en  konstitutionel 
Fyrste.«  Desto  værre  bleve  disse  mærkelige  Formaninger 
hyppig  forglemte,  og  det  nok  saa  meget  af  den,  der  gav 
dem,  som  af  den,  der  modtog  dem. 

Man  har  imidlertid  med  rette  gjort  opmærksom  paa, 
at  alle  disse  Reformer,  som  saaledes  kom  ind  i  Forfatnin- 
gerne og  Grundlovene,  selv  om  de  kun  bleve  satte  i  Værk 
paa  en  tarvelig  Maade,  dog  vare  en  Udsæd,  som  ikke  kunde 
forgaa;  man  kunde  vel  for  en  Tid  underkue  dem,  men  de 
vedble  ve  at  leve  og  spire  i  Sjælenes  Dyb.  Ministrene  i  de 
absolute  Monarkier  opfattede  bedre  Napoleon  med  Hensyn 
til  dette  Punkt  end  selv  nu  til  Dags  enkelte  Franskmænd, 
som  i  ham  ville  se  en  Repræsentant  for  Revolutionen. 
Allerede  i  Aaret  1807  begyndte  den  berømte  Baron  v.  Stein, 
som  var  bleven  første  Minister  i  det  tilovers  blevne  Preus- 
sen, paa  flere  af  disse  Reformer  fra  89,  som  den  kejserlige 
Regering  samtidig  satte  i  Værk  i  Westfalen  og  Polen;  et 
Regeringsedil^t  bemyndigede  Borgere  til  at  erhverve  visse 
urørlige  Godser,  som  indtil  da  havde  været  forbeholdte 
Adelsmænd;  et  andet  Edikt  afskaffede  Hoveriet  o.  s.  v. ; 
man  var  med  andre  Ord  nødt  til  at  efterligne  Frankrig 
for  med  Udsigt  til  noget  Held  paa  ny  at  kunne  konspirere 
mod  det. 

Endelig  var  ogsaa  Indførelsen  af  en  militær  Organisation 
efter  fransk  Mønster  en  umaadelig  Velgjerning  for  Be- 
folkningen i  det  nye  Kongerige,  særlig  da  for  det  tidligere 

Kurfyrstendømmes  Beboere.  Denne  Sandhed  vil  maaske  fua 
visse  franske  Demokrater  til  at  fare  op,  men  den  lader  sig 
mathematisk  bevise. 

Efter  Forfatningen  skulde  Hæren  for  heleKongeriget 
Westfalen  ved  Udskrivning  bringes  op  til  25,000  Mand, 
medens ,  som  vore  Læsere  mindes ,  alene  den  tidligere  hes- 
siske  Armé  talte  33,000  Mand.  »Kekrutudskrivning  var  i 
øvrigt  slet  ikke  noget  nyt  for  Tyskland,  hvor  man  allerede 
i  umindelige  Tider  havde  ladet  Bønderne  trække  Lod  .  .  . 
Hesserne  især  fandt  sig  med  Villighed  heri,  hver  Gang 
deres  Fyrster  fik  Lyst  til  at  sælge  dem*).«  Anvendelsen  af 
den  franske  Lov  fremkaldte  imidlertid  en  betydelig  For- 
andring i  dette  Forhold,  og  det  i  liberal  Retning.  Alle 
Klasser  af  Borgere  skulde  for  Fremtiden  underkaste  sig 
Udskrivningen,  som  Adelen  tidligere  udtrykkelig  havde 
været  fri  for  .  .  .  Den  nye  Organisation  bragte  ligeledes 
flere  vilkaarlige  Reglementer  til  at  forsvinde,  som  især 
havde  hvilet  tungt  paa  Landet,  hvor  Kurfyrsterne  stadig 
nærede  Frygt  for  ikke  at  kunne  finde  Rekrutter  nok  til  Ud- 
førsel. Visse  Industrigrene  vare  udtrykkelig  forbudte  disse 
militære  Livegne;  saaledes  maatte  f*  Ex.  ingen  nedsætte  sig 
som  Urtekræmmer,  med  mindre  han  led  af  en  eller  anden 
Svaghed,  der  gjorde  ham  absolut  ubrugelig  til  Militær- 
tjenesten. Efter  sin  Gjenind sætteis e  1813  skyndte  Kur- 
fyrsten sig  med  at  indføre  disse  Reglementer  paa  ny;  det 
angaaende  Urtekramhandelen  stod  i  Kraft  endnu  i  1828! 

Kongeriget  Westfalens  militære  Lovgivning  havde  i 
øvrigt  endnu  det  Fortrin  fremfor  den  tidligere  Tilstand,  at 
den  gjorde  de  højere  Grader  tilgængelige  for  de  uadelige 
Underofficerer.  Blændværket  om  »de  hessiske  Ben,  som 
hvidnede  paa  alle  Slagmarker«  ,  lader  sig  heller  ikke  opret- 
holde  over    for   Kjendsgjerningerne.      I   Krigen    paa   den 


*)   Det     tidligere    anførte    Værk:      Kongeriget    Westfalen      og 
Jérome,  p.  56. 

Spanske  Halve  blev  der  i  alt  kun  anvendt  sex  Tusende 
Mand  fra  hele  Kongeriget  Westfalen,  og  de  spillede  kun 
en  væsentligere  Rolle  ved  Geronas  Belejring.  Største  Delen 
af  Officererne  opførte  sig  meget  vel;  men  Soldaterne,  der 
stede  lige  over  for  Tyskere  i  engelsk  Sold,  deserterede 
massevis  for  at  stede  til  deres  Landsmænd,  som  fik  en 
bedre  Lønning,  end  de.  Saaledes  gik  det  ikke  lAaret  1812; 
det  westfalske  Kontingent  sloges  med  Mod  og  led  frygtelige 
Tab;  men  det  samlede  Kontingent  oversteg  ikke  atten 
Tusende  Mand,  stadig  af  hele  Kongeriget.  Under  Felt- 
toget 11813  bleve  de  westfalske  Tropper  stærkt  bearbejdede 
af  engelske  og  Tugendbunds  (Dydsforbundets)  Agenter;  de 
Dyder,  man  prædikede  for  dem,  vare  kun  Flugt  og  De- 
sertion, og  disse  Kænker  havde  i  det  hele  kun  alt  for  stort 
Held;  strax  i  Begyndelsen  af  Felttoget  gik  saaledes  et 
helt  Rytterregiment  over  til  Fjenden,  og  senere  hen  kunde 
man  se  en  Kolonne  paa  sex  Hundrede  westfalske  Soldater, 
som  kommanderedes  af  en  General,  der  ligeledes  var  en  West- 
faler,  flygte  af  alle  Kræfter  og  uden  at  løsne  et  Skud  for 
ti  preussiske  Ulaner,  der  kun  vare  væbnede  med  daarlige 
Pistoler  og  de  velbekjendte  Lanser;  i  Følge  et  Øjenvidne 
samledes  Flygtningene  fra  dette  sidste  Felttog  slet  ikke, 
men  skyndte  sig  med  at  ombytte  deres  Uniformer  med 
Bondeklæder*).  Alt  i  alt  faldt  i  den  sidste  Halvdel  af  det 
attende  Aarhundrede  i  Kamp  mod  Franskmændene  i  Indien 
og  Amerika  alene  tyve  Gange  saa  mange  Hessere,  som  der 
i  Aarene  1808— 13  faldt  under  franske  Faner  fra  hele  Konge- 
riget Westfalen. 

Næppe  var  Kurfyrsten  gjenindsat  i  sine  Stater,  fer 
han  udførte,  hvad  de  franske  Royalister,  som  »intet  havde 
lært  og  intet  glemt«,  gjærne  ønskede;  han  gjenoprettede 
helt  og  holdent  det  gamle  Regimente.     »Censuren  blev  saa- 


*)    Der   gaves    naturligvis    hæderlige    Undtagelser,    især   i   Ar- 
tilleriet. 

ledes  gjenindført;  »denne  Forholdsregel«,  siger  en  samtidig 
tysk  Forfatter,  »var  den  nødvendige  Følge  af  en  Restaura- 
tion, som  foregik  i  en  Landsdel,  der  under  Fremmed- 
herredømmet  havde  set  sine  Skatter  formindskes,  Hoveri- 
byrderne afskaffes,  Fyrstens,  Adelens  og  Gejstlighedens 
Godser  bortsælges.  Naar  man  vilde  gjenindføre  Hoveriet 
0.  s.  V.  ♦ . .,  og  betragte  Kjøberne  af  de  retmæssig  bortsolgte 
Godser  som  Ransmænd,  maatte  Misfornøjelsen  blive  almin- 
delig. Intet  var  mere  upolitisk,  mere  uretfærdigt  end  det 
Regeringsdekret,  som  erklærede,  at  Besidderne  i  Stedet  for  al 
G odtgj øreise  simpelt  hen  bleve  henviste  til  af  de  tidligere 
Ejere  at  fordre  Forskjellen  mellem  de  tvende  Vurderingssum- 
mer.«    (Stein). 

For  at  fuldstændiggjøre  vor  Skildring  af  den  Lyksalig- 
hed, Befolkningen  nød  ved  at  blive  skjænket  tilbage  til 
deres  gamle  Herre,  maa  vi  endnu  tilføje,  at  deres  Skatter 
bleve  meget  forhøjede.  Af  alt,  hvad  der  var  blevet  indført 
under  hans  Forjagelse,  respekterede  Kurfyrsten  kun  én  Ting, 
det  franske  Skattesystem;  han  paalagde  blot  de  gamle 
Skatter  igjen  som  en  Tilgift.  Saaledes  handlede  han  ene 
og  alene  af  Begj ærlighed ,  og  ikke  af  Trang;  thi  ikke  blot 
var  hans  Formue  bleven  forøget  under  hans  Udlændighed, 
men  han  havde  af  England  faaet  omtrent  et  Par  Millioner  i 
Skadesløsholdelse,  og  næsten  lige  saa  meget  af  Frankrig; 
den  stakkels  Mand! 

C.  H. 


Paracelsus*). 


iraracelsus  hører  til  de  Mænd,  som  baade  i  levende 
Live  gjøre  stor  Opsigt  og  efter  deres  Død  bevare  et  betyde- 
ligt Ry,  men  maa  se  sig  overvældede  med  de  værste  Be- 
skyldninger. Først  lidt  efter  lidt  baner  Sandheden  sig  Vej 
ogsaa  med  Hensyn  til  ham,  skjønt  alt  endnu  er  mer  eller 
mindre  henunelighedsfuldt,  ja  ikke  engang  hans  Navn  eller 
Herkomst  er  uomtvistet. 

Det  latinske  Navn  Paracelsus  (den  meget  ophøjede), 
hvorunder  han  sædvanligvis  gaar,  synes  efter  den  Tids  SMk 
og  Brug  kun  at  være  en  Oversættelse  af  hans  tyske  Navn; 
selv  kalder  han  sig  hyppigst  Theophrast  von  Hohen- 
heim,  og  nogle  Forfattere  have  da  ogsaa  villet  gjøre  ham 
til  et  Medlem  af  den  adelige  Familie  Bombast  von  Hohen- 
heim,  hvis  Stammesæde,  der  ligger  to  Mil  syd  for  Stuttgart, 
nu  til  Dags  er  omdannet  til  en  stor  Landbrugsskole,  men 
Paracelsus  er  ingenlunde  en  Schwaber  af  Fødsel;  »jeg 
er  en  Schweizer,  fra  Einsiedeln,«  siger  han  selv.  Hans 
Fader,  Vilhelm  Hohener,  var  fra  Landsbyen  Gaiss  i  Ap- 
penzell,  men  havde  nedsat  sig  som  Læge  i  Kanton  Schwyz; 
hans  Moder  var  før  sit  Giftermaal  Bestyrerinde  for  et 
Hospital  i  Einsiedeln.  I  Nærheden  af  dette  Kloster  blev 
Paracelsus  født  1493,  og  indtil  1814  kunde  man  endnu  se 
hans    Fødehus    tæt   ved   Dj  ævlebroen    over   Sihl,    mellem 

*)  Efter  Philippe  Bridel. 

Ziirichersøen  og  Flækken  Einsiedeln;  senere  hen  fulgte  han 
^in  Fader  til  Villach  i  Kårnthen,  hvor  denne  flyttede  hen 
og  døde  i  1534. 

Fra  sin  Barndom  bestemt  for  Lægekunsten  fik  Paracelsus 
rimeligvis    den  nødtørftige  Undervisning  af  sin  Fader,    stu- 
derede  maaske  ogsaa  i  Karnthens  Klostre  og   sandsynligvis 
ogsaa  i    Schweiz,    hvor  Sigurd    Fugger    skal   have   indviet 
ham  i  Alkymien    og  lod  ham  læse  den  berømte  Spanheimer 
Abbed,    Johan    Trithemius's    Skrifter.      Derpaa   faldt   den 
Tanke    ham  med   rette  ind,    »det  er  ikke  nok  at   læse   de 
gamle   og   nye  Forfattere,«    og   han   gav  sig   til  at   rejse 
meget;    »Sygdommene  rejse  gjennem  Verden,«    sagde   han, 
»og  hvis  en  Læge  vil  kjende  nøje  til  dem,   maa  han  ogsaa 
rejse;    derved  vil    han  lære   bedre  end  i  Kakkelovnskrogen; 
Naturen  er  en  Bog,  som  man  maa  gjennemgaa,  hvert  Land 
er    et  Blad   i   samme.«      Saaledes    besøgte   han  de   tyske, 
franske  og  italienske  Universiteter,  gjennemrejste,  efter  hvad 
man  paastaar,  ogsaa  Spanien,  England,    Preussen  og  Øster- 
rig,  raadspurgte  ikke  blot  lærde,    men  indsamlede  Recepter 
og  Oplysninger   fra  alle,    hvem    han   stødte  sammen   med, 
som   Alkymister ,    Nonner    og   Bødler.      Traditionen   lader 
ham   endog   rejse  til  Ægypten    og  Konstantinopel,    den   af- 
maler ham  som   en  Charlatan,    der  baade  spaaede  og  søgte 
de  vises  Sten.    Dette  forholder  sig  dog  langt  fra  saa,    han 
grublede  tvært  imod  nøje  over  sine  Iagttagelser  og  kom  til 
den  sørgelige  Slutning :     »Den  største  Del  af  Lægerne  sige, 
hvad  de  ikke  vide;    deres  hele  Kunst  er   kun  Fabler  for  at 
lokke  Penge  ud  af  Lommen  paa  Folk.«      Det  synes  endog, 
at   han  modløs  stod  i  Begreb  med  at  opgive  Lægekunsten, 
men   i  det  han,    som  han  fortæller,   mindedes   Kristi  Ord: 
»De  syge  have  Lægedom  behov,«  fattede  han  Mod  paa  ny. 
I  1526  blev  han   paa  Grund  af    flere  heldige  Kure  og 
navnlig  paa  Oekolampadius's  Anbefaling  af  Byen  Basel  ud- 
nævnt  til   Stadslæge    og    efterfulgte    V.  Copus,    der   nylig 
var  død;   med  dette  Embede,    som  var  stiftet  1504,    synes 

der  at  have  været  forbundet  et  Professorat  ved  Universi- 
tetet. Den  nye  Læge  fik  en  udstrakt  Praxis  og  vandt 
navnlig  stort  Ey  ved  at  helbrede  den  berømte  Bogtrykker 
Johan  Froben,  som  efter  et  Fald  havde  paadraget  sig  en 
indgroet  Gigt  i  Fodankelen;  Lægerne  havde  hidindtil  be- 
handlet ham  saa  taabelig,  at  en  Amputation  syntes  aund- 
gaaelig,  men  Paracelsus  kurerede  ham  med  saa  stort  Held, 
at  han  senere  efter  til  Hest  kunde  tage  til  Frankfurter- 
Messerne.  Ved  Siden  af  disse  lykkelige  Kure  hævdede 
Paracelsus  sine  medicinske  Grundsætninger:  »Jo  mere  ind- 
viklet og  lang  en  Recept  er,  jo  mindre  virksom  er  den,« 
og  han  udtaler  sig  med  Bitterhed  om  Apothekerne,  hvis 
Varer  kun  ere  noget  »skammeligt  Rodsammen«,  og  »som 
sælge  for  Gylden,  hvad  de  ikke  vilde  kjobe  igjen  for  en 
Penning. « 

I  Juni  1527  begyndte  han  sine  Forelæsninger*),  i  det 
han  udslyngede  en  Krigserklæring,  hvori  han  med  det 
sextende  Aarhundredes  voldsomme  Udtryk  erklærer  ikke  at 
ville  holde  sig  til  Galenos  eller  til  Araberen  Avicenna, 
»der  ikke  forstaa  mere  end  mine  Skoremme;«  disse  to  Læger, 
der  den  Gang  betragtedes  som  sande  Orakler,  forkaster  han 
med  samt  deres  Theori  om  Vædskerne,  anbefaler  omvendt 
den  forglemte  og  foragtede  Hippokrates  og  roser  Studiet  af 
Naturen,  der  er  belyst  gjennem  en  ny  Theori**).    I  Stedet 


*)  Dette  var  det  første  Exempel  i  Evropa  paa  en  Uuiversitets- 
forelæsning  over  Kemi. 

*)  Avicenna  (egentlig  Ibn  Sina),  en  berømt  arabisk  Læge  og 
Philosoph,  blev  født  980  i  det  nuværende  Khanat  Bokara, 
studerede  i  samme  By,  var  senere  Livlæge  hos  forskjellige 
Sultaner,  en  Tid  lang  ogsaa  Vesir  i  Hamadan  og  docerede 
sluttelig  Medicin  og  Philosophi  i  Isfahan;  han  døde  1037  i 
Hamadan.  I  Philosophien  gaar  han  ud  fra  en  med  Nyplato- 
nismen  beslægtet  Retning,  som  han  dog  søger  at  forene  med 
Aristoteles;  i  Medicinen  er  hans  vigtigste  Værk  „Kanon", 
der  mange  Gange  er  udgivet  og  oversat  og  i  henved  600  Aar 
dannede  Grundlaget   for    det  medicinske  Studium  i  Frankrig 

for  efter  Skik  og  Brug  at  læse  over  en  gammel  Forfatter 
og  forklare  ham  paa  Latin  gav  han  sig  til  at  udvikle  sine 
egne  Ideer  paa  Tysk.  Alle  disse  Nyheder,  der  maaske  bleve 
fremførte  med  alt  for  stor  Fordringsfuldhed  (man  paastaar, 
at  han  offentlig  brændte  Avicenna  og  Gale  nos),  hans  An- 
klager mod  x4pothekerne,  som  han  gjærne  vilde  have  tagne 
i  Ed,  og  endelig  Misundelsen,  der  altid  følger  med  et  afgjort 
Held,  samlede  en  Uvejrssky  over  hans  Hoved.  Hertil  kom 
endnu  et  smerteligt  Tab,  Frobens  Død;  »ham,  hvem  jeg 
elskede  mere  end  mine  Øjne,  min  bedste  Ven  i  Basel,« 
skrev  han  i  et  Brev  til  Studenterne  i  Ztirich,  hvor  han  netop 
opholdt  sig  under  Vennens  dødelige  Afgang. 

Der  var  næppe  forløbet  et  Aar  siden  hans  Kaldelse  til 
Basel,  og  allerede  var  Paracelsus  nødsaget  til  at  forlade 
Byen.  En  Kannik,  Kornelius  Lichtenfels,  som  led  af  Mave- 
smerter, havde  udlovet  hundrede  Gylden  til  enhver,  der 
kunde  helbrede  hanri;  tre  Piller,  som  Paracelsus  sendte  ham, 


og  Tyskland.  Hans  Skrifter  bleve  allerede  i  det  tolvte  Aar- 
hundrede  oversatte  paa  Latin  og  trykte  i  Venedig  i  Slutnin- 
gen af  det  femtende  Aarhundrede.  —  Claudius  G  al  en  o  s, 
næst  Hippokrates  Oldtidens  berømteste  Læge,  var  født  131 
eft.  Kr.  i  Pergamum,  hvor  hans  Fader  var  Architekt,  stu- 
derede først  Aristoteles,  dernæst  Lægekunsten  i  Smyrna,  Korinth 
og  Alexandria  og  kom  i  164  til  Rom,  hvor  han  vandt  et  be- 
rømt Navn  ved  sine  heldige  Kure  og  sine  anatomiske  Fore- 
læsninger; men  da  Misundelsen  herved  vaktes  mod  ham,  forlod 
han  Verdensstaden  efter  et  treaarigt  Ophold  og  vendte  til- 
bage til  Grækenland,  hvor  fra  han  foretog  forskjellige  viden- 
skabelige Rejser  til  Palæstina  og  de  græske  Øer.  Senere 
blev  han  dog  af  Kejser  Markus  Aurelius  kaldt  tilbage  til 
Italien,  hvor  han  opholdt  sig  hos  ham  i  Lejren  ved  Akvileia 
og  170  blev  Livlæge  hos  Commodus;  endnu  197  opholdt  han 
sig  i  Rom,  men  synes  at  have  forladt  Hovedstaden  mod  Slut- 
ningen af  sit  Liv;  han  skal  være  død  i  sit  halvljerdsinds- 
tyvende  Aar.  Vi  besidde  endnu  70  utvivlsomt  ægte  Skrifter 
af  ham,  som  vandt  overordentlig  Betydning,  oversattes  paa 
Arabisk  og  lige  til  Paracelsus  gjaldt  for  uomstødelig  Avtoritet. 
En  latinsk  Oversættelse  af  hans  Værker  udkom  allerede  1490 
i  Venedig,  senere  fulgte  den  græske  Original. 

havde  den  forønskede  Virkning,  men  kunde  ikke  formaa  Kan- 
niken  til  at  rykke  ud  med  den  lovede  Belønning,  og  Dom- 
stolen, livortil  Paracelsus  appellerede,  befalede  ham  at  nøjes 
med  sex  Gylden.  Vor  Læge,  der  blev  rasende  over  denne 
Fornærmelse  og  ikke  var  vant  til  at  veje  sine  Udtryk,  synes 
at  have  udladt  sig  i  fornærmelige  Udtryk  om  Øvrigheden, 
og  hans  Venner  formaaede  ham  til  at  forlade  Byen. 

Trods  sin  Afrejse  bevarede  han  længe  sin  Indflydelse 
over  sine  Disciple  i  Basel,  især  gjennem  sine  Manuskripter. 
Selv  begyndte  Paracelsus  sit  omflakkende  Liv  paa  ny; 
undertiden  godt,  i  Keglen  slet  modtagen  levede  han  som 
oftest  i  Fattigdom,  thi  af  fattige  tog  han  intet,  og  den 
Smule,  han  fik  ind  hos  rige,  gav  han  ud  eller  lod  sig  fra- 
stjæle.  Ved  sin  Afrejse  var  han  ledsaget  af  flere  Elever, 
som  haabede  at  faa  hemmelighedsfulde  Recepter  af  ham, 
men  hurtig  skuffede  i  deres  Forventninger  forlode  de  deres 
ulykkelige  Lærer.  Han  havde  forudset  det:  »Jeg  venter 
ikke  Erkjendtlighed  af  nogen,  de  have  plukket  Fjerene  af 
mig,  de  have  tjent  og  slikket  mig  som  Hunde,  og  derpaa 
vende  de  sig  mod  mig.« 

Hans  mest  fortrolige  Elev  Oporins  Frafald  skulde  skaffe 
ham  de  fleste  Sorger.  Johan  Oporin  (Herbst),  som  senere 
blev  Professor  i  Græsk  og  sluttelig  en  udmærket  Bogtrykker 
i  Basel,  havde  efter  Oekolampadius's  Raad  i  Aaret  1527 
begyndt  at  studere  Medicin  under  Paracelsus,  han  var  hans 
ivrigste  Tilhører,  ja  endogsaa  hans  famulus  (o:  Tjener 
og  Elev).  Efter  at  have  fulgt  ham  endnu  to  Aar  efter 
Afrejsen  fra  Basel  forlod  Oporin  sin  Lærer;  han  havde 
utvivlsomt  haabet  at  faa  Hemmeligheder  at  kjende,  som 
Mesteren  ikke  engang  var  i  Besiddelse  af;  han  var  bleven 
skuffet  og  samtidig  ogsaa  fornærmet  over  enkelte  Sær- 
heder hos  Paracelsus,  Oporin  blev  fra  nu  af  en  af  hans 
bitreste  Fjender,  og  hans  Bagtalelser  have  bidraget  mest 
til  at  sværte  hans  forhenværende  Lærers  Rygte. 

Paracelsus  begav  sig  først  til  Elsass,    gjennemstrejfede 

derpaa  Bayern  og  vendte  tilbage  til  Schweiz,  iivor  han 
synes  at  have  opholdt  sig  nogle  Aar  især  i  Kanton  Ap- 
penzell,  hvor  han  har  efterladt  Manuskripter.  I  1 535  træffe 
vi  ham  i  Pfeffers,  hvor  han  dedicerede  Klosterets  Abbed 
sin  Afhandling  om  denne  Landsbys  mineralske  Vande ;  snart 
efter  gik  han  atter  til  Bayern,  derpaa  til  Kårnthen,  og 
her  fra  vilde  han  begive  sig  til  Wien,  da  han  blev  kaldet 
til  Salzburg  af  Ærkebiskop  Ernst.  Længe  kom  han  dog  ikke 
til  at  glæde  sig  over  den  gode  Modtagelse  her;  thi  han 
døde  selv  samme  Aar,  24de  September  1541,  i  en  Alder 
af  otte  og  fyrgetyve  Aar.  Denne  for  tidlige  Død  var  en 
naturlig  P'elge  af  hans  mange  Besværligheder  og  store 
Sorger,  og  man  behøver  ikke  at  tale  om  et  Fald,  som  hans 
Fjender  skulle  have  foraarsaget,  eller  med  hans  Fjender  at 
paastaa,  at  hans  Endeligt  var  en  Folge  af  hans  egne  Ud- 
svævelser, og  at  Djævelen  sikkert  havde  taget  hans  Sjæl. 
Ærkebispen  lod  ham  trods  al  denne  Snak  begrave  paa  Kirke- 
gaarden  Sankt  Sebastian,  den  Marmorsten,  som  dækkede 
hans  Grav,  blev  senere  flyttet  til  Salzburgs  Kirke.  Ved  et 
Testament,  der  var  skrevet  tre  Dage  fer  hans  Død,  testa- 
menterede han  sin  Smule  Formue,  lidt  over  sexten  Dukater 
(omtrent  150  Kroner),  til  Hospitalet  i  Salzburg  og  sine  faa 
Bøger  til  Vennen,  Barber  Wendel.  Den  beskedne  Bogsam- 
ling bestod  kun  af  en  trykt  Bog  over  Medicinen,  nogle 
Manuskripter  over  samme  Æmne,  samt  Bibler  og  theologiske 
Skrifter. 

Naar  man  fra  Paracelsus' s  Levned  gaar  over  til  Studiet 
af  hans  Skrifter,  maa  man  først  tage  særlige  Forsigtigheds- 
regler; thi  de  forskjellige  Udgaver  af  hans  Værker*)  inde- 
holde en  Mængde  Arbejder,  som  ikke  ere  af  ham.  Efter 
den  tyske  lærde  Marx's  Kritik  ere  ogsaa  de  Arbejder,  der 
kunne  betragtes  som  authentiske,  rimeligvis  fulde  af  fremmede 


*)  Blandt   andre   saaledes  Hubers  (Basel  1589)  og   den  store 
Genfer-Udgave  (1658,  3  voll.  in  fol.). 

Indskud;  saaledes  siges  hans  Hovedskrift  »Opus  parami- 
rum«  (det  vidunderlige  Værk)  at  være  blevet  forøget  af 
Alkymisten  Bodenstein,  som  offentliggjorde  det  1575.  Heraf 
følger,  at  det  ikke  er  let  at  ordne  og  fastholde  Paracelsus's 
Tanker.  I  det  han  t.  Ex.  træder  op  mod  den  herskende 
Lægekunst  og  særlig  fordrer  Iagttagelser  og  Naturstudiet, 
opbygger  han  ikke  desto  mindre  selv  et  Værk  a  priori. 
Grundlaget  for  hans  Philosophi  er  den  Antagelse,  som  alle- 
rede var  udbredt  før  ham,  at  Mennesket  og  Universet  svare 
til  hinanden;  Mennesket  er  en  Mikrokosme,  en  lille 
Verden,  som  i  sig  afspejler  alle  Makrokosmens  eller  Yder- 
verdenens Ejendommeligheder;  det  er  Universet  i  en  Sum,  og 
dette  er  fuldstændig  repræsenteret  i  samme.  Følgelig  er 
altsaa  Kosmologi  og  Anthropologi  to  parallele  Videnskaber, 
af  hvilke  den  ene  er  nødvendig  til  en  fuldstændig  Tilegnelse 
af  den  anden;  kun  i  Meimesket  alene  kan  man  gribe  Na- 
turens Hemmeligheder,  ligesom  man  ene  gjennem  Studiet 
af  Naturen  kan  undersøge  Menneskets  Organisation.  Til 
hver  Stjærne  svarer  en  Del  af  det  menneskelige  Legeme. 
til  Jupiter  svarer  Leveren,  til  Merkur  Galden,  til  Solen 
Hjærtet,  til  Maanen  Hjærnen  o.  s.  v.,  enhver  Fremtoning  i 
vort  Legeme  svarer  til  en  lignende  i  Naturen;  Vattersot 
er  en  Oversvømmelse,  Feberpulsen  et  Uvejr,  Apoplexien  et 
Lynslag. 

Naar  man  dernæst  henholder  sig  til  nogle  andre  Skrifter, 
hvis  Authencitet  imidlertid  er  tvivlsom,  kommer  man  til  et  mere 
fuldstændigt,  men  ogsaa  mere  indviklet  og  endnu  besynder- 
ligere System  over  Tingenes  Natur.  Den  materielle  Verden 
skulde  herefter  være  sammensat  af  tre  Grundstoffer:  Svovlet, 
Saltet  og  Kviksølvet,  og  ligesaa  skulde  Mennesket  bestaa 
af  tre  Dele,  Legemet,  Sjælen  og  iVanden,  der  hver  maa 
have  sin  særlige  Næring;  disse  Granskninger  skyldes  rime- 
ligvis Paracelsus's  Elever,  der  have  ladet  deres  Lærer  sige 
mere,  end  han  virkelig  sagde. 

Derimod    er  det  virkelig  Paracelsus,    som  ordner  Syg- 

dommene  efter  den  Faktor  (ens),  som  har  fremkaldt  samme, 
saaledes:  ens  astrorum,  Stjærne-Faktoren  eller  den  kosmiske 
Indflydelse;  ens  naturale,  Mangel  paa  Organisation;  ens 
spirituale,  Aandsufuldstændighed;  ensdeale,  guddomme- 
lig Indflydelse,  og  ens  ven  en  i.  Det  sidste  Element  er 
en  Virkning  af  de  Næringsmidler,  som  ikke  kunne  assimi- 
lere sig  med  vort  Legeme,  og  som  ved  at  afsætte  sig  under 
Form  af  Tartar  frembringe  de  Besværligheder,  der  ere 
kj endte  under  Navn  af  Tæring,  Hoste,  Gigt  o.  s.  v. 

En  ret  sindrig  Tanke  af  Paracelsus  bestaar  i  en 
Personifikation  af  Sygdommene;  enhver  Sygdom  er  efter 
ham  en  Organisme,  besjælet  af  en  vulcanus,  et  Livs- 
princip,  der  ligesom  Misteltenen  hos  Egen  søger  at  udvikle 
sig  paa  Bekostning  af  det  Legeme,  som  ernærer  det;  men 
hvert  organisk  Væsen  kæmper  paa  sin  Side  imod  Sygdom- 
men ved  Hjælp  af  sit  Livsprincip  eller  arkæum,  som  det 
besidder  i  sig  selv.  Lægen  kan  ikke  dræbe  Sygdommen, 
hans  Rolle  bestaar  i  at  styrke  Arkæet  i  dets  Kamp  mod 
det  ødelæggende  Princip.  Den  Tanke,  »at  hvert  Lem  i 
sig  bærer  sit  Livets  Træ,«  fører  i  Kirurgien  til  at  advare 
mod  enhver  unyttig  Bortskæren;  saa  vidt  mulig  maa  man 
indskrænke  sig  til  at  løsrive  Saaret,  »Snittet  er  kun  et 
ydre,    et  Forsvarsmiddel  for  at  tillade  Naturen  at   handle.« 

Med  Hensyn  til  Lægemidlerne  vil  Paracelsus,  at  man 
skal  holde  sig  til  Landets  Frembringelser:  »Hvor  Syg- 
dommene ere,  findes  ogsaa  Læ-gemidlerne  og  Lægerne.« 
Han  anbefaler  især  Diæt  og  mineralske  Bade;  desuden 
bør  Lægen  udvinde  de  forskjellige  virksomme  Principper 
(Arkanaer),  som  indeholdes  i  de  forskjellige  naturlige 
Legemer. 

De  samme  Grundsætninger  lede  ham  i  Kemien.  Denne 
Videnskab  har  ikke  til  Formaal,  siger  han,  at  fabrikere 
Guld,  men  at  løsne  Arkan åerne  fra  de  Forbindelser, 
hvori  de  ere  afkræftede;  det  er  en  af  Paracelsus's Fortjenester 
at  have  indført  de  kemiske  Stoffer  som  Medikamenter,  hvad 


Y3  Paracelsus. 

der  før  ham  kun  var  lidet  brugeligt,  og  navnlig  da  Sammen- 
sætninger af  Jærn,  Bly,  Antimon,  Arsenik  og  Kviksølv. 
Den  videnskabelige  Kemi  har  ham  at  takke  for  flere  Ana- 
lyser af  mineralske  Vande,  f.  Ex.  af  Badene  ved  Pfeffers, 
fremdeles  for  den  Iagttagelse,  at  der  udvikles  en  Luftart 
(Brint),  naar  Jærn  opløses  i  Svovlsyre,  og  at  Svovlsyre  af- 
bleger; endelig  tilskriver  man  ham  endogsaa  Opdagelsen 
af  Zink. 

Paracelsus  synes  ikke  at  have  dyrket  Astronomien  i 
nogen  højere  Grad;  man  har  af  ham  to  Smaaskrifter  om 
Kometerne,  hvori  han  bekæmper  den  gængse  Overtro  med 
Hensyn  til  disse  Himmellegemer;  det  betydeligste  af  disse 
Arbejder  handler  om  Kometen  af  1531  (Halleys  Komet)  og 
er  dediceret  Zwingli  og  Leon  Juda. 

Flere  Steder  hos  Paracelsus,  f.  Ex.  ogsaa  i  Opus  para- 
mirum,  synes  at  antyde,  at  vor  lærde  hældede  til  Astro- 
logien; det  er  ogsaa  ganske  rimeligt,  at  han  ikke  kunde 
holde  sig  aldeles  fri  for  denne  Overtro,  som  den  Gang  var 
saa  gæ^ngs,  og  som  jo  selve  Melanchthon  var  henfalden  til; 
men  man  maa  imidlertid  huske  paa,  at  Paracelsus  ved 
as  tron  ikke  saa  meget  forstaar  selve  Stjærnen  som  et  Slags 
Livsprincip,  der  virker  i  Naturen  og  efter  hans  Opfattelse 
særlig  maatte  have  sit  Hjem  i  paagjældende  Himmellegeme. 
I  andre  meget  klare  Citater  modsætter  han  sig,  tydelig 
og  klart  enhver  Tanke  om  at  indrømme  Stjærnerne  en  Magt 
over  det  menneskelige  Liv.  »Hvad  gavne  Planeterne  og 
Stjærnerne  vel  Barnet?  er  Moderen  ikke  Barnets  Planet  og 
dets  Stjærne?«  Et  Skrift  »om  Tingenes  Natur«,  der 
ikke  var  bestemt  til  Offentliggj  øreise,  og  hvori  han  taler  om 
en  magisk  Skabelse  af  homunculus  (et  lille,  levende 
Menneske)  gjennem  Fremgangsmaader,  der  ere  lige  saa  taabe- 
lige  som  uanstændige,  er  rimeligvis  ikkun  en  Mystifikation. 

Dette  er  ingenlunde  de  eneste  Beskyldninger,  man  har 
udslynget  mod  Paracelsus;  han  er  ikke  blot  bleven  angreben 
af   flere    samtidige    lærde,    men  endog   forhaanet   paa   den 

raaeste  Maade  af  hans  gamle  Discipel  Oporin  og  af  Baseler- 
Lægen  Eraste  eller  Liebler;  de  tilskrive  ham  de  værste 
Laster  og  Forkertheder:  Udsvævelse,  Drukkenskab,  Gjerrig- 
hed  og  Skidenfærdighed;  man  paastod,  at  han  skrev  sine 
Afhandlinger  i  en  drukken  Tilstand,  og  at  de  noksom  bare 
Vidne  herom.  Man  kan  dog  ikke  fæste  Lid  til  disse  liden- 
skabelige Anklager;  lad  Paracelsus  end  undertiden  efter 
Datidens  Sæd  og  Skik  have  holdt  alt  tor  rigelige  Libationer, 
og  selv  om  vi  under  alle  Omstændigheder  maa  erkjende,  at 
han  ikke  var  meget  omgængelig,  saa  er  det  ikke  desto 
mindre  uomtvisteligt,  at  denne  Original  altid  opfattede  sit 
Kald  paa  det  alvorligste,  han  anbefaler  en  Læge  at  være 
ren  af  Sæder  og  aldrig  udøve  sit  Kald  som  en  Lejesvend, 
men  med  Troskab  og  af  Kjærlighed  til  de  syge.  Den  saa 
kaldte  Charlatan  synes  endog  at  have  været  en  virkelig 
from  Personlighed;  »man  maa  i  alt  gaa  ud  fra  Bibelen«, 
siger  han,  »og  fra  Kristi  Lære,  det  eneste  urokkelige  Grund- 
lag; lad  os  lægge  Vægt  paa  Troen,  Guds  Kjærlighed, 
Bønnen  o.  s.  v.« 

Naar  alt  kommer  til  alt,  maa  man  indrømme,  at  den 
hele  Udgave  af  hans  mer  eller  mindre  authentiske  Værker 
denne  Samling  af  uforstaaelige  Theorier,  denne  Blanding  af 
Plumphed  og  Affekterthed,  ved  sin  besynderlige  Stil  ganske 
vist  med  rette  har  skabt  Udtrykket  »Bombast« ;  men  efter  at 
Marx  ved  sine  lærde  Arbejder  har  udskilt,  hvad  der  virkelig  er 
af  Paracelsus,  og  hvad  man  med  urette  har  tilskrevet  ham, 
maa  man  ogsaa  erkjende,  at  disse  Bebrejdelser  ikke  mere 
passe  til  denne  lærdes  authentiske  Arbejder.  Hans  Sprog 
er  ganske  vist  haardt,  Paracelsus  indrømmer  det  selv:  »I 
vort  Land  lever  man  ikke  af  Pigener  og  Honning,  men  af 
Ost  og  Rugbrød«;  men  Stilen  er  kraftfuld,  uden  at  være 
mere  plump  end  hos  andre  af  Datidens  Forfattere,  og  disse 
enkelte  Afhandlinger  indeholde  nye  Ideer  og  flere  virkelige 
dybe  Tanker,  der  staa  i  Samklang  med  dem,  Schelling  og 
hans  Skole  i  vore  Dage  have  fremført  i  deres  Naturphilosophi. 

Naar  man  altsaa  fjæriier  hans  Fjenders  Bagvaskelser 
og  ser  bort  fra  hans  ikke  autheutiske  Skrifter,  naar  man 
ser  ham  i  sin  Tids  Belysning  og  husker  paa,  at  Bacon  først 
blev  født  fem  og  tyve  Aar  efter  Paracelsus's  Død,  maa 
man  komme  til  den  Slutning,  at  der  stak  et  virkeligt  Geni 
i  denne  Schweizerlæge,  som  forkastede  Aristoteles  og  Ga- 
lenos  for  at  vende  tilbage  til  Naturen,  og  hvem  man  alt  i 
i  levende  Live  kaldte  »Lægekunstens  Luther.«  Hans  vig- 
tigste Fortjeneste  bestaar  i  at  have  skaffet  Medicinen  en 
Bække  nye  Hjælpemidler  fra  Kemien,  denne  Videnskab,  som 
næppe  endnu  var  født,  og  som  man  i  det  sextende  Aar- 
hundrede  i  Reglen  blandede  sammen  med  Alkymien. 


Kejserinde  JosepMne. 

(Slutning). 


III. 

U  agtet  Napoleons  Beslutning  om  at  skille  sig  fra  Jose- 
phine stod  uigjenkaldelig  fast,  kunde  han  dog  i  Efteraaret 
1809  tilskrive  hende  smaa  Breve  fra  Miinchon  og  Wien 
ganske  som  en  Ægtemand,  der  inderlig  længes  efter  at 
komme  til  Eo  i  sit  Hjem.  »Det  vil  være  mig  en  Fest  at 
se  dig  igjen;  med  Utaalmodighed  venter  jeg  dette  Øjeblik.« 
—  »Den  26de  eller  27de  Oktober  vil  jeg  komme  til  Fon- 
tainebleau, du  kan  begive  dig  der  hen  med  nogle  Damer.« 
Den  26de  rejste  Josephine  til  det  nævnte  Sted;  men  alle 
Ansigter,  som  hun  der  saae,  syntes  med  deres  stumme, 
hemmelighedsfulde  Væsen  at  forkynde  hendes  Dom. 

Napoleon  var  allerede  ankommen  om  Formiddagen  og 
havde  strax  en  lang  Samtale  med  sin  fortrolige,  Rigets 
Ærkekansler,  Fyrst  Cambacérés,  en  særdeles  klog  og  snild 
Mand,  der  havde  stor  Dygtighed  i  at  behandle  Personer  og 
Forhold.  Der  kunde  ogsaa  være  adskilligt  at  tale  om,  Stem- 
ningen i  Frankrig  var  ingenlunde  efter  Napoleons  Ønske, 
forskjellige  Begivenheder  som  Nederlaget  ved  Aspern,  Op- 
standen i  Tirol,  Frederik  Stabs  Attentat  paa  Kejseren  og 
mere,  vare  ikke  skikkede  til  at  opretholde  Uovervindelig- 
hedens Nimbus  og  Troen  paa  en  lang  Varighed  for  det  nye 
Dynasti.      Muligheden   af  Napoleons  Død  eller  Fald  kunde 

paa  ingen  Maade  skydes  til  Side,  og  paa  Grundlag  heraf 
var  der  allerede  adskillige  Kænker  i  Scene.  Herom  var  Kej- 
seren vel  vidende ,  og  det  gjaldt  nu  for  ham  om  paa  ny  at 
vinde  Frankrigs  Tillid  og  Hengivenhed,  der  var  ham  noget 
af  det  allervigtigste  at  eje.  Han  formente,  at  dette  bedst 
lod  sig  sætte  i  Værk,  naar  han  kunde  faa  en  Tronarving, 
hvorved  Tiltroen  til  hans  Dynastis  Varighed  kunde  fast  be- 
grundes baade  i  Indland  og  Udland,  og  dermed  hans  Fjen- 
der miste  alt  Haab  om  en  Forandring  i  Tingene;  men 
hvorledes  skaffe  sig  en  Arving  uden  at  skille  sig  ved  den 
46aarige  Josephine?  Tanken  om  en  Skilsmisse  var  i  øvrigt 
gammel  hos  Napoleon,  allerede  ved  Kroningen  tænkte  han 
derpaa.  Ved  Sammenkomsten  i  Erfurt  (1808)  med  Kejser 
Alexander  taltes  der  gjennem  Talleyrand  om  en  mulig  For- 
bindelse med  dennes  Søster,  Storfyrstinde  Katarina,  og  Alexander 
mente  nok  at  kunne  stemme  sin  Moder  gunstig  for  Planen; 
men  Enkekejserinden  var  dette  saaledes  imod,  at  hun  for 
at  undgaa  at  give  et  Afslag  hurtigst  mulig  formælede 
Datteren  med  en  oldenburgsk  Prins.  Efter  Tilendebringelsen 
af  Felttoget  mod  Østerri'g,  og  under  Indflydelse  af  de  for- 
uroligende Efterretninger  fra  Paris  var  Napoleon  nu  fast 
besluttet  paa  at  ofre  sin  første  Gemalinde  for  den  forment- 
lige Statsinteresse.  Opfjddt  af  denne  Tanke  og  besjælet  af 
Ønsket  om  saa  hurtig  som  mulig  at  faa  Sagen  afgjort,  frem- 
satte han  den  nævnte  Dag  sine  Tanker  for  Cambacérés;  han 
forklarede  denne,  at  af  alle  hans  Slægtninge  duede  ingen 
til  at  blive  hans  Efterfølger,  selv  hans  udmærket  dygtige 
Stifsøn,  Prins  Eugen ,  vilde,  dersom  han  adopterede  ham, 
ikke  kunne  holde  sig  paa  Tronen  paa  Grund  af  Bonaparternes 
Had  og  Misundelse.  Der  stod  intet  andet  tilbage  for  ham  for 
at  sikre  sit  Kiges  Ro  og  sit  Dynastis  Varighed  end  at  være 
betænkt  paa  at  faa  en  Livsarving,  for  hvis  ubestridelige 
Ret  alle  vilde  bøje  sig.  Da  han  ikke  kunde  haabe  en  saa- 
dan  af  Josephine,  var  han  fast  besluttet  paa  at  skille  sig 
ved  hende  og  indgaa  et  nyt  Ægteskab.     Cambacérés  vovede 

vel  nogle  svage  Indvendinger  herimod  og  forestillede  Kej- 
seren, hvilken  ubegrænset  Popularitet  Josephine  nød-  hos 
Hæren  og  Folket,  hvorledes  man  ærede  hende  som  Revolu- 
tionens milde  Genius  og  kun  vilde  fortolke  hans  Skridt, 
som  om  han  vilde  bryde  med  Erindringerne  fra  1789  og 
træde  ind  i  de  gamle  Dynastiers  Række ;  men  Napoleon  lod 
sig  imidlertid  ikke  rokke  og  gjentog  kun  sin  uforanderlige 
Vilje.  Ærkekansleren  siger  i  sine  Memoirer:  »Under  denne 
Forhandling  syntes  Napoleon  mig  udelukkende  at  være  ind- 
tagen af  sin  egen  Storhed,  han  saae  ud,  som  vandrede  han 
om  imellem  Erindringerne  om  sin  Magt  og  sin  Berømmelse 
ligesom  i  et  Galleri  af  Statuer.« 

Trods  den  Venlighed,  hvormed  Napoleon  i  Fontainebleau 
modtog  sin  Gemalinde,  lagde  denne  dog  Mærke  til  en  vis 
ængstelig  Tilbageholdenhed  hos  ham,  som  om  han  havde  en 
Hemmelighed  at  skjule  for  hende.  Var  Josephine  end  ikke 
særlig  begavet,  besad  hun  dog  en  meget  fin  Takt  og  stor 
Skarpsindighed,  hvor  det  gjaldt  hendes  personlige  Anliggen- 
der og  Interesser.  Ved  en  skjændig  Indiskretion  var  hun 
desuden  for  flere  Aar  siden  bleven  forberedt  paa  sit  Fald; 
Fouché  kj endte  nemlig  sin  Herres  Hensigter  og  troede  at 
vise  denne  en  stor  Tjeneste,  naar  han  forberedte  ikke  blot 
den  offentlige  Mening,  men  ogsaa  Kejserinden  selv  derpaa. 
Hun  skal  have  svaret  ham:  »Vor  Skæbne  har  forenet  os; 
er  det  Napoleons  Vilje  at  se  dette  Baand  løst,  venter  jeg 
Forslaget  derom  fra  ham  selv,  og  kun  ham  alene  vil  jeg 
svare.«  Kejseren  fik  Sagen  at  vide,  og  Fouché  hostede  kun 
Skam  til  Tak  for  sin  Bjørnetjeneste.  Josephine  kunde  hin 
Eftermiddag  i  Fontainebleau  ikke  være  i  Tvivl  om,  at  det 
nu  drejede  sig  om  hendes  Stilling.  Der  var  vel  ingen,  som 
for  hende  udtalte  det  frygtelige  Ord,  men  alle  og  enhver 
talte  om  Nødvendigheden  af  at  konsolidere  Kejserdømmet. 
Medens  alt  i  Fontainebleau  endnu  var  indhyllet  i  den  dybeste 
Hemmelighedsfuldhed,  holdt  man  i  Paris  allerede  Optælling 
paa  de  Prinsesser,    der  kunde  komme  i  Betragtning  ved  et 

nyt  Ægteskab.  Josephine  havde  kvalfulde  Timer,  hvor  kun 
hendes  Datters  Nærværelse  ydede  hende  nogen  Trest,  og 
dog  maatte  hun  samle  alle  sine  Kræfter  for  at  holde  sig 
oppe,  da  mange  fyrstelige  Personer  kom  i  Besøg.  Kongerne 
af  Holland,  Westfalen  og  Neapel  vare  mødte  efter  Napo- 
leons Indbydelse  for  at  fremføre  Undskyldninger  eller  Be- 
sværinger, vel  ogsaa  for  lejlighedsvis  at  høre  Kejserens  Be- 
brejdelser; Khinforbuadets  Fyrster,  Kongerne  af  Sachsen  og 
Wiirtemberg  samt  Kongen  og  Dronningen  af  Bayern  havde 
ligeledes  givet  Møde  for  at  knytte  de  gamle  Baand  fastere 
og  udbede  sig  nye  Gunstbevisninger.  Skuespil,  Jagter  og 
Baller  afløste  rask  hverandre,  og  Napoleon,  som  følte  sig 
inderlig  trykket,  hengav  sig  med  synlig  Lyst  til  disse  Ad- 
spredelser. Dog  tabte  han  under  disse  Festligheder  intet 
Øjeblik  sit  Hovedmaal  af  Syne;  det  faldt  ham  svært  at  til- 
kjendegive  Josephine  sin  Beslutning,  og  dog  maatte  det 
ske.  Han  vilde  forberede  hende  derpaa  ved  sin  Opførsel, 
viste  sig  mere  kold,  haard  og  tilbageholdende  over  for  hende, 
viste  i  hendes  Nærværelse  skjønnere  Damer  den  mest  ud- 
søgte Opmærksomhed,  aflagde  hende  kun  sjældne  og  korte 
Besøg,  lod  Dørene  aflaase,  som  forbandt  deres  Gemakker  og 
bragte  ved  alle  disse  Forberedelser  den  stakkels  Kvinde  til 
den  mest  brændende  Skinsyge  og  rasende  Fortvivlelse.  Det 
var  grusomt  at  lade  denne  Tilstand  vare  hele  Uger  igjennem. 
Josephines  Skinsyge  førte  naturligvis  til  heftige  Optrin, 
i  hvilke  Napoleon  viste  sig  barsk  og  opfarende;  hyppige 
Gjentagelser  af  disse  Scener  maatte  blive  uudholdelige  for 
begge  Parter,  og  Kejseren  søgte  at  gjøre  en  rask  Ende  paa 
den  gj  ensidige  Pine. 

Dog  vilde  han  sætte  Katastrofen  i  Scene  under  de  mest 
skaansomme  Former,  og  i  Særdeleshed  var  det  ham  magtpaalig- 
gende,  at  begge  hendes  Børn  vare  til  Stede  i  det  kritiske 
Øjeblik,  for  at  de  kunde  trøste  og  styrke  Moderen  ved  deres 
Deltagelse.  Napoleon  afsendte  derfor  en  Kurer  til  Milano 
og  befalede  Vicekongen  af  Italien  strax  at  komme  til  Paris  J 

Hoffet  var  nemlig  midt  i  November  taget  tilbage  til  Hoved- 
staden. Med  Cambacérés  raadferte  han  sig  om  Skilsmissens 
Form  og  erklærede  udtrykkelig,  at  alt,  hvad  der  kunde  se 
ud  som  en  Forskydeise,  maatte  undgaas,  og  at  han  ogsaa 
efter  sit  andet  Ægteskab  ansaa  Josephine  for  sin  bedste  og 
ømmeste  Veninde  og  ønskede  at  beholde  hende  i  sin  Nær- 
hed. Samtidig  talte  han  med  Hr.  de  Champagny  om  Valget 
af  en  Gemalinde.  Vilde  man  henvende  sig  til  de  store 
Hoffer,  kunde  der  kun  være  Tale  om  Rusland  eller  Østerrig. 
Det  første  Hof  maatte  ligge  nærmest,  saa  meget  mere  som 
Forbundet  med  det  stod  paa  svage  Fødder,  og  den  22de 
November  afgik  en  Depeche  til  den  franske  Gesandt  i  St. 
Petersborg,  Hr.  de  Caulaincourt,  hvem  det  paalagdes  privat 
og  i  al  Hemmelighed  at  spørge  Kejser  Alexander,  om  Napo- 
leon, i  Tilfælde  af  en  Skilsmisse,  turde  gjøre  Regning  paa 
Kejserens  Søster,  Storfyrstinde  Anna.  En  Kurer  brugte 
den  Gang  fjorten  Dage  til  en  Rejse  mellem  de  to  Hoved- 
stæder, og  Svar  kunde  altsaa  ikke  ventes  førend  ved 
Juletid. 

Saaledes  var  alt  paa  det  bedste  forberedt  til  at  opløse 
det  gamle  Forhold  og  indgaa  et  nyt,  og  med  Utaalmodighed 
ventede  Napoleon  Prins  Fugens  Ankomst;  men  det  pinlige 
i  den  hele  Situation,  den  ophidsede  Josephines  Klager  og 
Taarer  bevirkede,  at  Kejseren  allerede  om  Aftenen  den  30te 
November  afslørede  sin  Hemmelighed.  Han  erklærede  hende 
ganske  tørt,  at  Skilsmissen  imellem  dem  stod  for  Døren,  at 
Kejserdømmets  Interesse  krævede  en  stor  Beslutning  af 
hende,  »at  han  gjorde  Regning  paa  hendes  Mod  og  Hen- 
givenhed til  at  indvillige  i  en  Skilsmisse,  som  det  selv 
havde  kostet  ham  det  største  Besvær  at  beslutte  sig  til.« 
Ved  disse  Ord  brast  Josephine  ud  i  en  Strøm  af  Taarer, 
sank  halv  afmægtig  om  og  fik  heftige  Anfald  af  Krampe; 
med  den  tjenstgjørende  Kammerherres  Hjælp  bar  Napoleon 
hende  ned  i  hendes  egne  Gemakker.  Derefter  havde  han  en 
Samtale  med  Dronning  Hortense,    hvem   han  meddelte    det 

forefaldne  og  med  haarde  Ord  erklærede,  at  hverken  Klager 
eller  Taarer  kunde  forandre  hans  Beslutning.  Den  stolte, 
rolige  og  alvorlige  Maade,  paa  |hvilken  hun  svarede  Kej- 
seren, brød  endelig  den  stolte  Mands  Kulde;  med  bevæget 
Stemme  bad  han  hende  roligere  overveje  Sagen  og  ikke 
strax  se  denne  fra  den  værste  Side.  Han  fortalte  hende, 
hvilke  Bestemmelser  han  havde  i  Sinde  at  tage  med  Hensyn 
tilJosephine,  som  skulde  vedblive  at  være  hans  Veninde,  og 
bad-hende  om  ikke  at|;svigte  ham,  men  sammen  med  Broderen 
Eugen  at  støtte  ham  i  den  Opgave  at  trøste  eller  berolige  deres 
Moder.  Efter  denne  Samtale  søgte  Hortense  sin  Moder,  som 
endnu  ikke  havde  mistet  alt  Haab. 

Den  niende  December  indtraf  Prins  Eugen  endelig  til 
Paris;  fuld  af  Forventning  var  han  afrejst  fra  Milano,  og 
hans  Gemalinde  havde  endogsaa  ytret  den  Formodning,  at 
Napoleon  vilde  adoptere  ham  og  erklære  ham  for  Tron- 
arving. Da  traf  han  kort  fra  Paris  sin  Søster  Hortense, 
som  var  ilet  ham  i  Møde  for  at  spare  ham  den  pinligste 
Overraskelse.  Stødet  ramte  ham  svært  ikke  blot  som  Søn, 
men  ogsaa  som  Mand  og  JFader.  Paa  Frankrigs  Trone 
havde  han  vel  aldrig  gjort  Regning,  men  anderledes  var  det 
med  Kongeriget  Italien,  til  hvilket  han  mente  at  have  en 
vis  Ret  gjennem  dets  mangeaarige  Bestyrelse,  og  som  han 
havde  haabet  at  kunne  efterlade  sine  Børn.  Fik  Napoleon 
nu  en  Søn  med  sin  nye  Gemalinde,  svandt  ogsaa  denne 
Drøm  om  Italien ;  thi  man  kunde  sikkert  antage,  at  Kejseren 
ikke  vilde  torholde  sin  Søn  nogen  af  de  Kroner,  som  han 
forenede  paa  sit  eget  Hoved.  Rigtigheden  heraf  blev  ogsaa 
godt  nok  bevist,  da  Napoleon  gav  sin  nyfødte  Søn  Titelen: 
»Konge  af  Rom.« 

Efter  at  Kejseren  havde  modtaget  Eugen  paa  det  hjærte- 
ligste,  forklaret  ham  sine  Bevæggrunde  og  opregnet,  hvilke 
Erstatninger  han  havde  bestemt  for  Familien  Beauharnais, 
førte  han  Eugen  og  Hortense  til  deres  Moder  og  havde  der 
en  lang  Samtale    med    dem.  alle.    Strax  kunde  Sønnen  ved 

Synet  af  den  grædende  og  skjælvende  Moder  slet  ikke  tænke 
paa  nogen  Eftergivenhed.  »Vor  Moder  kan  efter  et  saadant 
Slag  ikke  mere  dvæle  i  Hoffets  Nærhed,«  sagde  han  gjen- 
tagne  Gange;  »hun  og  vi  maa  fjærne  os  og  i  et  stille, 
tilbagetrukkent  Liv,  berøvet  al  ydre  Glans,  søge  at  for- 
glemme en  os  paatvungen  Storhed  og  Fremtidens  Forhaab- 
ninger.«  Alligevel  sejrede  dog  efterhaanden  Forstanden  over 
Følelsen,  Eugen  og  Hortense  havde  Børn,  og  hvilken  Frem- 
tid vilde  disse  gaa  i  Møde,  om  de  brød  med  Kejseren? 
Saaledes  lykkedes  det  endelig  Napoleon  at  formaa  Josephine 
og  hendes  Born  til  at  gaa  ind  paa  hans  Plan;  ogsaa  her 
viste  han  sig  som  den  uimodstaaelige  Hersker;  ingen  af  de 
tre  Personer,  hvor  dybt  de  end  ramtes,  vovede  at  skille  deres 
Skæbne  fra  hans. 

Den  femtende  December  om  Aftenen  var  bestemt  til 
den  højtidelige  Opløsningsakt  af  det  borgerlige  Ægteskab* 
I.  Kejserens  Kabinet  i  Tuilerierne  forsamlede  hans  Familie 
sig:  Kongerne  og  Dronningerne  af  Holland,  Neapel  og 
Westfalen,  Fyrstinde  Borghese,  hans  Søster,  og  Prins  Eugen 
vare  til  Stede.  Rigets  Ærkekansler,  Fyrst  Cambacérés,  og 
Stats raad  Grev  Regnault  de  St.  Jean  d'Angely  havde  lige- 
ledes indfundet  sig.  Med  den  grædende  Josephine  ved 
Haanden  traadte  Napoleon  ind  i  Gemakket  og  oplæste 
staaende  en  Tale.  Hovedindholdet  af  dennes  første  Del  var, 
at  Napoleon  og  Josephine,  paa  Grund  af  deres  barnløse 
Ægteskab  og  den  tvingende  Nødvendighed  af  at  have  en 
Tronarving,  havde  besluttet  sig  til  at  bringe  Frankrig  det 
Offer  at  hæve  deres  ægteskabelige  Forbindelse.  Slutningen 
af  Talen  lød  saaledes:  »Det  er  mig  en  Trang  at  tilføje, 
at  jeg,  langt  fra  nogen  Sinde  at  have  haft  Grund  til  Klage, 
tvært  imod  kun  kan  udtale  mig  rosende  med  Hensyn  til 
min  højt  elskede  Gemalindes  Troskab  og  Kjærlighed.  Hun 
har  i  femten  Aar  forskjønnet  mit  Liv;  Mindet  derom  vil 
stedse  forblive  indskrevet  i  mit  Hjærte.  Hun  er  bleven 
kronet  af  minHaand;  jeg  vil,  at  hun  skal  beholde  en  Kejser- 


gg  Kejserinde  Josephine. 

indes  Rang  og  Titel,  men  i  Særdeleshed,  at  hun  aldrig 
tvivler  paa  mit  Hjærtelag  og  stedse  anser  mig  for  sin  bedste 
og  kjæreste  Ven.« 

Derefter  beredte  Josephine  sig  til  at  læse  sit  Svar,  som 
var  opskrevet  paa  et  Blad  Papir,  hun  holdt  i  Haanden,  men 
maatte  paa  Grund  af  sin  Bevægelse  give  Grev  Regnault  det, 
som  nu  læste  følgende:  »Med  min  højædle  og  dyrelare 
Gemals  Tilladelse  maa  jeg  erklære,  at  jeg,  da  der  intet 
Haab  mere  er  for  mig  om  at  erholde  Børn,  hvorved  hans 
Politik  og  Frankrigs  Interesser  kunne  ske  Fyldest,  har  be- 
sluttet mig  til  at  give  ham  det  største  Bevis  paa  Kjærlighed 
og  Hengivenhed,  som  er  givet  paa  Jorden.  Jeg  bar  alt  af 
hans  Godhed;  hans  Haand  er  det,  som  har  kronet  mig,  og 
fra  Tronens  Ophøjelse  har  jeg  kun  faaet  Vidnesbyrd  om  det 
franske  Folks  Hengivenhed  og  Kjærlighed.  Jeg  tror  tak- 
nemmelig at  anerkjende  alle  disse  Følelser,  i  det  jeg  ind- 
villiger i  at  opløse  et  Ægteskab,  som  nu  er  en  Hindring 
for  Frankrigs  Vel,  der  berøver  det  den  Lykke  en  Gang  i 
Tiden  at  blive  regeret  af  en  stor  Mands  Efterkommere,  hvem 
Forsynet  saa  øjensynlig  har  kaldt  til  Live  for  at  udviske  en 
frygtelig  Revolutions  Onder  og  gjenrejse  Altret,  Tronen,  den 
indre  Ro  og  Orden;  men  Opløsningen  af  mit  Ægteskab  vil 
intet  forandre  i  mit  Hjærtes  Følelser;  Kejseren  vil  stedse  i 
mig  have  sin  bedste  Veninde.  Jeg  véd,  hvor  smertelig 
denne  Handling,  som  Politiken  og  saa  store  Interesser 
byder,  har  været  for  hans  Hjærte;  men  det  Offer,  vi  bringe 
Fædrelandets  Vel,  regne  vi  os  begge  til  Berømmelse.« 

Herpaa  førte  Ærkekansleren  begge  disse  Erklæringer 
til  Protokols.  Napoleon  omfavnede  Josephine  og  førte  hende 
til  hendes  Gemakker,  hvor  han  lod  hende  tilbage  næsten 
afmægtig  i  begge  hendes  Børns  Arme.  Strax  efter  begav 
han  sig  til  Statsraadet  for  der  at  gjøre  Udkast  til  det  De- 
kret, som  skulde  forelægges  Senatet.  Dagen  efter  var 
dette  samlet,  og  Senatet  stadfæstede  Familicraadets  Beslut- 
ning, Ægteskabet  imellem  Napoleon  og  Josephine  erklæredes 

for  opløst,  men  Josephine  beholdt  Titel  og  Rang  af  Kejser- 
inde, fik  en  aarlig  Apanage  af  Statskassen  paa  to  Millioner 
Francs  og  desuden  en  tredje  af  Civillisten.  Et  Palads  i 
Paris,  Slottet  Malmaison  og  Navarra  og  mange  værdifulde 
Sager  tilsikredes  hende.  Moniteuren  af  17de  Decbr.  be- 
kjendtgjorde  samtlige  Aktstykker  og  afslørede  for  Publikum 
en  Hemmelighed,  som  allerede  for  længst  havde  ophørt  at 
være  dette.  Man  beklagede  den  ulykkelige  Josephine,  men 
havde,  som  det  gaar,  snart  andre  Sager  at  tænke  paa.  Rus- 
land eller  Østerrig?    Det  var  nu  Dagens  Spørgsmaal. 

En  Ting  manglede  dog  endnu,  og  den  havde  Napoleon 
helst  forbigaaet  med  Tavshed,  om  det  havde  kunnet  lade 
sig  gjøre.  Han  havde  jo  før  sin  Kroning  ladet  sig  vie  af 
Kardinal  Fesch,  han  kunde  umulig  formæle  sig  med  en  ka- 
tholsk  Prinsesse,  førend  ogsaa  dette  Baand  var  løst;  men 
Sagen  havde  sine  Vanskeligheder,  thi  en  katholsk  Suveræns 
Ægteskab  kunde  efter  Skik  og  Brug  kun  opløses  ved  en 
formelig  Kjendelse  af  Paven,  og  kunde  man  haabe  at  opnaa 
en  saadan  af  Pius  den  syvende?  Havde  Napoleon  ikke 
Stykke  for  Stykke  frataget  ham  Kirkestaten  og  siden  ladet 
ham  slæbe  fra  Rom  til  Grenoble  og  der  fra  til  Savona,  hvor 
han  endnu  blev  holdt  i  Forvaring?  Han,  som  ikke  vilde 
gaa  ind  paa  noget  af  Kejserens  Forslag,  vilde  naturligvis 
ikke  vise  nogen  Føjelighed  i  den  nævnte  Sag,  og  man 
maatte  derfor  tænke  paa  andre  Raad.  Her  var  Cambacérés 
paa  sin  Plads,  ingen  kunde  være  d3^gtigere  og  behændigere 
under  saadanne  Forhold.  Den  kirkelige  Vielse  var  jo  fore- 
gaaet  med  saadanne  Uregelmæssigheder,  at  ingen  formelig 
Skilsmisse  behøvedes;  man  behøvede  kun  at  henvise  til 
disse  Forrafejl  for  simpelt  hen  at  annullere  Ægteskabet. 
Cambacérés  forsamlede  derfor  en  Kommission  af  syv  Bi- 
skopper, forelagde  dem  Sagen,  og  efter  deres  Kjendelse 
blev  Ægteskabet,  fordi  Sognets  Præst  trods  de  kanoniske 
Bestemmelser   ikke  havde  været  til  Stede  ved  Vielsen,    er- 

klæret   for   ugyldigt   ved  Stiftets  gejstlige  Ret   i  første  og 
anden  Instans. 


IV. 

Napoleon  var  nu  igjen  fri,  og  Pariserne  holdt  ham  for 
et  godt  Parti.  Selv  mente  han,  at  han  kun  behøvede  at 
gribe  til;  det  gik  dog  ikke  saa  rask.  Caulaincourts  Hverv 
med  Hensyn  til  at  bringe  en  Formæling  i  Stand  med  Stor- 
fyrstinde Anna  kom  ikke  paa  nogen  rigtig  belejlig  Tid. 
Kejser  Alexander  var  meget  utilfreds  med  den  nyere  na- 
poleonske Politik,  og  særlig  havde  Galiziens  Forbindelse  med 
Storhertugdømmet  Warszava  ved  den  nylig  afsluttede  Wiener- 
fred været  Rusland  en  komplet  Streg  i  Regningen.  Man 
frygtede  dér  intet  saa  meget  som  Polensi  Gjenoprettelse  som 
en  ny  selvstændig  Stat  ved  Landets  vestlige  Grænse,  der 
maatte  blive  Ruslands  Dødsfjende  og  en  vigtig  Forpost  for 
Frankrig.  Ved  det  russiske  Hof  var  alt  Fyr  og  Flamme; 
man  forlangte  i  det  mindste  et  formeligt  Løfte  af  Napoleon 
om  aldrig  at  gjenoprette  et  Kongerige  Polen.  Dette  maatte 
blive  Betingelsen  for,  at  Kejseren  kunde  faa  Storfyrstinden. 
Dette  blev  dog  paa  ingen  Maade  ligefrem  meddelt  den 
franske  Afsending;  Napoleon  skulde  selv  komme  paa,  at 
den  ene  Villighed  var  den  anden  værd.  I  fden  Hensigt  skød 
Alexander  det  afgjørende  Svar  ud  fra  Uge  til  Uge ;  men  en 
saadan  Udsættelse  faldt  kun  lidet  i  Napoleons  Smag:  den 
nye  Kejserinde  skulde  senest  i  Marts  være  i  Paris.  Dog 
lod  han  sig  endnu  nogen  Tid  holde  hen  med  de  smukke 
Ord  og  de  gunstigste  Udsigter,  som  Alexander  bestandig 
havde  til  Rede  for  Caulaincourt ;  thi  Spørgsmaalet  var  al- 
vorlig, og  Situationen  kritisk.  Det  drejede  sig  ved  denne 
Giftermaals-Forhandling  om  intet  mindre  end  enten  en  nøje 
Tilslutning  til  Rusland  eller  et  fuldstændigt  Brud  og  Rus- 
lands Forbindelse  med  alle  Napoleons  Fjender.  Napoleon 
sendte  sin  Gesandt  den  ene  Kurer  efter  den  anden  og  drev 

paa  Sagen  af  al  Magt;  men  det  var  ikke  saa  let  at  komme 
til  rette  med  Hoffet  i  St.  Petersborg.  Den  21de  Januar 
forelagde  han  Spørgsmaalet  for  et  hemmeligt  Raad,  i  hvilket 
hvert  Medlem  aabent  skulde  udtale  sig  om,  hvor  vidt  et 
russisk,  østerrigsk  eller  sachsisk  Giftermaal  stemmede  bedst 
med  Frankrigs  Interesser.  Prins  Eugen  sad  ogsaa  i  dette 
Raad  og  hjalp  sin  forrige  Stiffader  med  at  udvælge  en  ny 
Gemalinde;  da  Italien  og  Bayern  laa  ham  nærmest  |paa 
Hjærte,  vilde  han  staa  paa  en  god  Fod  med  Østerrig 
og  stemte  for  en  Ærkehertuginde.  Selv  Josephine,  som 
efter  sit  Fald  kun  var  betænkt  paa  sine  Børns  Interesser, 
skal  hos  Fru  von  Metternich,  der  da  opholdt  sig  i  Paris, 
havde  intrigueret  til  bedste  for  en  Østerrigerinde  som  sin 
Efterfølgerske.  Murat  talte  derimod  og  mindede  om  Maria 
Antoinette.  Napoleon  lod  enhver  sige  sin  Mening,  takkede 
dem  alle  og  forlod  dem  uden  med  saa  meget  som  en  Mine 
at  forraade,  hvad  han  personlig  mente.  Alle  imødesaa  med 
Spænding  den  næste  Kurers  Ankomst  fra  Rusland,  han  kom 
først  den  6te  Februar,  og  hans  Depecher  gjentog  den  gamle 
Vise,  at  Alexander  saa  omtrent  havde  ryddet  alle  Hindringer 
af  Vejen,  men  dog  endnu  behøvede  nogen  Tid,  førend  han 
kunde  give  sit  endelige  Svar.  Dette  var  mere,  end  Napoleon 
kunde  bære,  nu  havde  man  forhandlet  i  et  Fjerdingaar  uden 
endnu  at  være  kommen  et  Skridt  videre.  Vovede  denne 
Alexander,  hørte  man  Napoleon  spørge,  han,  som  for  tre 
Aar  siden  var  kastet  til  Jorden  ved  Friedland,  at  behandle 
den  vældige  Imperator  som  en  smægtende  Prins?  Var,  ret 
beset,  den  femtenaarige  sygelige  Storfyrstinde  Anna  ikke 
det  mindst  fordelagtige  Parti  for  Napoleon?  Ogsaa  For- 
skjellen  imellem  begges  Religion  blev  nu  lagt  i  Vægtskaa- 
len,  og  man  formente,  at  det  franske  Folk  vilde  føle  sig 
fornærmet,  om  Kejserinden  havde  sin  særlige  Guds- 
tjeneste. I  sin  Vrede  befalede  Napoleon  ufortovet  at  sende 
en   Depeche    til    St.  Petersborg,    hvori    Hoffets   Tøven   var 

betegnet  som  en  Vægring,  og  Underhandlingerne  fuld- 
stændig afbrødes. 

Napoleon  var  ikke  i  Tvivl  om,  hvorhen  man  nu  skulde 
vende  sig.  Tvært  imod  havde  man  for  en  Sikkerheds  Skyld 
alt  i  nogen  Tid  drevet  Underhandlinger  om  Giftermaal  med 
det  østerrigske  Hof,  saaledes  at  Kejseren  endnu  den  nævnte 
Dags  Aften  (6te  Februar)  kunde  lade  forhøre  hos  Fyrst 
Schwarzenberg,  Østerrigs  Gesandt,  om  han  var  beredt  til  at 
undertegne  en  Ægteskabskontrakt.  Allerede  Dagen  efter 
skete  dette  i  Tuilerierne,  og  nu  var  Kejser  Frants's  Datter, 
Marie  Louise,  udset  til  Napoleons  Gemalinde.  I  Wien  var 
man  pmeget  begejstret  for  Sagen  og  haabede  ved  dette 
Giftermaal,  at  en  ny  og  lykkeligere  Tid  skulde  oprinde  for 
det  nylig  saa  dybt  ydmygede  Østerrig.  Alt  gik  med  en 
forbavsende  Hurtighed:  Den  1ste  April  forrettede  Camba- 
cérés  den  borgerlige  Vielse  i  St.  Cloud  i  Nærværelse  af 
hele  Hoffet,  Dagen  efter  holdt  Napoleon  med  Marie  Louise 
et  pragtfuldt  Indtog  i  Paris,  hvorpaa  den  kirkelige  Vielse 
foregik  i  det  af  Guld  og  Lys  straalende  Tuileri-Kapel.  Den 
ene  Festlighed  fulgte  paa  den  anden,  alle  overlode  sig  til  de 
gladeste  Forhaabninger ,  og  kun  den  skrækkelige  Ulykke  i 
Festsalen  i  det  østerrigske  Gesandtskabshotel ,  da  i  det 
kejserlige  Pars  Nærværelse  Salen  kom  i  Brand,  og  Gesand- 
tens Svigerinde  blev  et  Offer  for  Uden,  klang  som  en  ad- 
varende Røst  ind  i  den  almindelige  Jubel  og  Forgudelse. 

Kun  én  Person,  som  ellers  havde  været  alle  Festlig- 
heders Pryd,  kunde  og  maatte  ikke  mere  deltage  i  den; 
hendes  offentlige  Løbeban  e  var  afsluttet  fra  den  1 5de  Decbr., 
Josephine  kunde  ikke  mere  vise  sig  ved  Hoffet.  Ogsaa 
Kejseren  følte,  hvad  et  saadant  Brud  havde  at  betyde.  Da 
han  den  nævnte  Dag  kom  tilbage  til  sit  Kabinet,  sank  han 
ned  i  en  Lænestol  og  blev  længe  siddende  tankefuld  og  uden 
at  røre  sig;  derpaa  gik  han  ned  ad  en  lille  Vindeltrappe 
til  Kejserindens  Værelse,  hvor  hun  sad  alene  i  sin  Sorg. 
Hulkende    kastede   hun  sig  i  hans  Arme  og  overlod  sig  til 

sin  uendelige  Smerte.  Da  hun  atter  blev  roligere,  befalede 
Napoleon  sin  Sekretær  Meneval,  der  havde  ledsaget  ham,  at 
blive  hos  Kejserinden,  saa  længe  det  var  nødvendigt,  gik 
rask  ud  af  Døren  og  steg  ind  i  en  Vogn ,  som  kjørte  ham 
til  Trianon.  Da  Meneval  senere  fulgte  efter  sin  Herre,  paa- 
lagde  hun  denne  at  sige  Kejseren,  at  han  ikke  maatte  glemme 
hende;  hendes  Kjærlighed  til  ham  vilde  først  ophøre  med 
hendes  Liv.  Kejseren  sendte  hende  endnu  samme  Aften  et 
Brev  og  besøgte  hende  i  Malmaison,  hvor  hen  hun  næste 
Dag  havde  trukket  sig  tilbage.  Efter  otte  Dages  Ophold  i 
Trianon  vendte  Napoleon  atter  tilbage  til  Tuilerierne,  som 
han  fandt  meget  ensomme.  Da  Slottet  Malmaison  ikke  var 
tilstrækkelig  skjærmet  imod  Vinterkulden,  tillod  Kejseren 
Josephine  at  tilbringe  de  følgende  Maaneder  i  Elyseet  i 
Paris;  men  forinden  den  nye  Kejserindes  Ankomst  afrejste 
hun  til  Slottet  Navarra.  I  øvrigt  henlevede  hun  for  største 
Delen  Resten  af  sit  Liv  paa  Malmaison,  hvor  hun  holdt 'et 
lille  Hof;  hvem  der  vilde  være  Napoleon  til  Behag,  maatte 
kunne  sige,  at  han  undertiden  aflagde  Besøg  der.  Ved 
Kongen  af  Roms  Fødsel  kunde  Josephine  ikke  skjule  Ønsket 
om  at  se  dette  Barn;  uden  at  Kejserinde  Marie  Louise,  der 
betragtede  Hoffet  i  Malmaison  med  skinsyge  øjne,  vidste 
noget  derom,  lod  Napoleon  Fru  de  Montesquieu  bringe 
Barnet  til  et  lille  Lystslot  i  Boulogneskoven ,  her  tog  Jose- 
phine det  i  sine  Arme  og  kyssede  det  under  bitre  Taarer. 

Selv  om  Josephine  ikke  mere  var  Kejserens  Gemalinde, 
forblev  hun  dog  hans  Veninde,  selv  i  en  højere  Forstand 
end  M  arie  Louise ;  hun  modtog  mange  Breve  fra  ham,  hvori 
han  trøster  og  opmuntrer  hende  og  meddeler  hende  sine 
Planer.  »Du  kan  ikke  tvivle  paa  min  Trofasthed  og  emme 
Kjærlighed  og  kj ender  mine  ømme  Følelser  for  dig  meget 
slet,  dersom  du  tror,  jeg  kunde  være  lykkelig,  naar  du  ikke 
er  det.«  Han  beskæftigede  sig  ogsaa  med  hendes  Arrange- 
menter og  Pengeanliggender,  som  aldrig  vare  i  Orden.  »Jeg 
har   anvist  100,000   Francs    til    overordentlige  Udgifter    for 

Malmaison  i  Aaret  1810.  Du  kan  derfor  plante,  saa  meget 
du  vil,  og  bruge  denne  Sum  efter  Behag.  Din  Vexel  for 
Diamanter  har  jeg  ladet  betale;  de  bleve  vurderede  af 
Intendanten,  thi  jeg  kan  ikke  taale  Juvelerernes  Bedragerier. 
Se,  det  koster  mig  igjen  400,000  Francs.  Desuden  faar  du 
ogsaa  5—600,000  Francs  til  dermed  at  besørge  dit  Sølv- 
service og  Dækketøj ;  endelig  har  jeg  ogsaa  befalet ,  at  der 
skal  anskaifes  et  meget  smukt  Porcellænsservice  til  di^:,  og 
man  vil  indhente  dine  Ordrer,  for  at  det  kan  blive  rigtig 
smukt.«  Men  det  er  ham  meget  ubehageligt  at  høre,  at 
hendes  aarlige  Indtægter  ikke  kunne  slaa  til:  »Giv  ikke 
mere  end  1,500,000  Francs  ud  aarlig  og  læg  hvert  Aar 
lige  saa  meget  til  Side.  Det  udgjør  i  ti  Aar  et  Reserve- 
fond for  dine  Børn  af  15  Millioner;  det  er  behageligt  at 
kunne  give  dem  noget  og  være  til  Nytte.  I  Stedet  derfor 
siger  man  mig,  at  du  har  Gjæld,  og  det  er  taabeligt.  Be- 
skæftig dig  med  dine  Anliggender  og  giv  ikke  enhver,  som 
vil  tage.  Naar  du  vil  behage  mig,  saa  lad  mig  erfare,  at 
du  ejer  en  stor  Skat.  Betænk  selv,  hvilken  slet  Mening  jeg 
maa  have  om  dig,  naar  jeg  erfarer,  at  du  med  en  Indtægt 
af  3  Millioner  endogsaa  har  Gjæld.«  Disse  Breve  synes  ikke 
at  have  gjort  det  bedste  Indtryk  paa  den  pirrelige  Josephine, 
derfor  kom  faa  Dage  efter  et  nyt:  »Gjør  dig  ikke  nogen 
Sorger  derfor  og  tvivl  ikke  om  mit  Venskab  for  dig.  Lad 
mig  vide,  at  du  betinder  dig  vel.  Man  siger,  du  lægger  dig 
ud  som  en  god  normannisk  Bondekone.« 

Josephines  Ophold  i  Malmaison  blev  kun  i  kort  Tid  af- 
brudt ved  en  Rejse  i  Schweiz  og  et  Besøg  hos  hendes 
Svigerdatter  i  Milano.  Saa  kom  Aaret  1814,  og  hun  maatte 
erfare  Napoleons  Afsættelse.  »Hvorfor  har  jeg  indvilliget  i 
denne  Skilsmisse?«  udbrød  hun,  »Napoleon  er  ulykkelig, 
og  jeg  kan  ikke  være  hos  ham.  Man  anklager  ham  falske- 
lig. Ingen  véd  saa  godt  som  jeg,  at  det  modsatte  er  Til- 
fældet af  det,  man  bebrejder  ham.« 

Ved    de   allierede  Troppers  Fremrykning  flygtede  hun 


Kejserinde  Josephine.  95 

til  det  fjærnere  liggende  Navarra,  men  vendte  snart  igjen 
tilbage  til  Malmaison,  da  hun  herte,  at  den  russiske  Kejser 
og  den  preussiske  Konge  havde  stillet  hende  under  deres 
særlige  Beskyttelse.  Ogsaa  Bourbonerne  vare  hende  vel- 
sindede; men  hun  viste  sig  dog  ikke  ved  det  nye  Hof. 
Kejser  Alexander  besøgte  hende  gjentagne  Gange  og  var 
fængslet  af  hendes  Ynde.  Imidlertid  undergravedes  hendes 
Sundhed  ved  den  bestandige  Ængstelse  og  Uro  for  hendes 
forrige  Ægtefælle ;  hun  fik  en  katarrhalsk  Lidelse,  som  snart 
gik  over  til  en  livsfarlig  Halsbetændelse.  Kejser  Alexander 
sendte  hende  sin  Livlæge,  de  første  Læger  i  Paris  ilede  til, 
men  deres  Kunst  var  forgjæves.  Omgiven  af  begge  sine 
Børn,  beskæftigede  hun  sig  meget  med  den  Mand,  som 
ogsaa  efter  deres  Skilsmisse  fyldte  hendes  hele  Sjæl,  og  som 
nu  maatte  erfare,  at  selv  Besvogring  med  gamle  Dynastier 
intet  formaar  imod  Evropas  faste  Vilje,  og  at  man  kan  have 
en  Arving  til  Tronen  uden  at  have  en  Trone  til  Arvingen* 
Alle  de  stolte  Beregninger  ved  hans  Skilsmisse  og  nye  Ægte- 
skab havde  vist  sig  som  falske,  og  han  maatte  i  det  følgende 
Aar  opleve,  at  hans  Gemalinde  Marie  Louise  fra  Wien  lod 
ham  sige,  at  hun  smigrede  sig  med,  han  vilde  indvillige  i 
en  venskabelig  Skilsmisse  og  ikke  derover  vredes  paa  hende. 
Josephine  var  hævnet. 

Det  var  hende  en  Tilfredsstillelse  paa  Dødssengen  at 
kunne  sige:  »Jeg  har  villet  Frankrigs  Lykke;  jeg  har  gjort 
alt  for  at  bevirke  den,  og  jeg  kan  med  Sandhed  sige :  Aldrig 
har  Napoleon  Bonapartes  første  Gemalinde  bragt  nogen  til 
at  græde.«  Hendes  Datter  maatte  tage  hans  Billede  ned 
fra  Væggen  og  bringe  hende  det.  Endnu  [i  Dødskampen  var 
han  hendes  eneste  Tanke.  »Elbal  Napoleon!«  vare  hendes 
sidste  Ord.  Den  29de  Maj  1814  døde  hun  i  sine  Berns 
Arme  og  omgiven  af  trofaste  Venner.  Faa  Minutter  efter 
hendes  Bortgang  kom  Kejser  Alexander  til  Malmaison  og 
kunde  ved  Synet  af  hendes  Lig  ikke  tilbageholde  sin  Be- 
vægelse.    »Hun  er  ikke  mere,«  sagde  han,   »denne  Kvinde, 

som  Frankrig  kaldte  den  velgjørende ;  hun  er  ej  mere,  denne 
Engel  i  Godhed ;  men  de,  som  have  kjendt  hende,  ville  ikke 
forglemme,  at  Josephine  har  levet.«  Den  2den  Juni  blev 
hendes  Lig  under  Tilstrømning  af  en  uhyre  Menneskemængde 
bisat  i  Landsbyen  Kuels  Kirke  der  i  Nærheden,  et  glimrende 
Følge  af  franske  og  udenlandske  Berømtheder  vare  til  Stede 
ved  Jordefærden.  En  simpel  Sten  dækker  Stedet,  hvor  den 
skjønne  Kreolerinde  hviler;  den  20de  Oktbr.  1837  nedsænkedes 
en  anden  Kiste  ved  hendes  Side,  den  gjemte  de  jordiske 
Levninger  af  Dronning  Hortense,  Moder  til  Kejser  Napoleon 
den  tredje. 

Viggo  H.  Petersen. 

j!  ra  Tjansjan  og  til  Altaibjærgene  og  her  fra  mod  Syd- 
vest til  det  kaspiske  Hav  strækker  sig  et  uhyre  Steppeland, 
som  man  nu  til  Dags  kalder  Dsungariet,  de  kirgisiske 
Stepper  og  Turan.  Her  findes  ingen  Træer,  ingen  rig,  af- 
vexlende  Plantevæxt,  kun  vidtstrakte,  temmelig  tørre  Græs- 
sletter. Talrige  Nomadestammer,  den  eneste  Befolkning  i 
denne  Græsørken,  drage  omkring  fra  Sted  til  Sted  med  deres 
Telte,  deres  Faar,  Oxer  og  Kameler.  Saaledes  er  det  i 
Dag,  saaledes  har  det  været  for  Aarhundreder  siden.  Paa 
disse  Sletter  stod  Tyrkernes  Vugge,  og  af  en  saadan  om- 
vandrende Nomadestamme  er  fremgaaet  den  osmanniske  Race, 
som  her  særlig  skal  beskæftige  os.  Ligesom  Tyrkernes 
vidt  forgrenede  Stammes  Udspring  taber  sig  i  Oldtidens 
Skygger,  saaledes  frembyder  Osmannernes  ældste  Historie, 
som  vi  kjende  den,  kun  dunkle  Sagn  om  enkelte  Heltes 
Bedrifter,  kun  Navne,  hvortil  de  senere  Tider  knytte  store 
Erindringer.  Det  staar  fast,  at  Osmannerne  allerede  tidlig 
antoge  Islam,  og  denne  Religion  har  hos  dem  ligesom  hos 


O  Kilder:  Byzantinerne  Pachymeres,  Nikephoras  Gregoras, 
Dukas,  Johannes  Kantakuzenos ,  Chalkondylas,  Phrantzes.  — 
E.  Gibbon:  History  of  the  decline  and  fall  ol"  the  Roman 
empire  XI — XII.  B.  —  Hammer:  Geschichte  des  osman- 
nischen  Reiches  I.  B.  1829.  —  Zinkeisen:  Geschichte  des 
osmannischen  Reiches  I.  B.  1840. 

Araberne  og  Perserne  forstyrret  al  Oldhistorie;  thi  der 
staar  i  Koranen:  »Hvad  Koranen  ikke  stadfæster,  er 
usandt.« 


De  osmanniske  Tyrkers  ældste  Traditioner  vinde  først 
en  fast  Skikkelse  med  Sulej man- Shah ,  som  levede  i  Slut- 
ningen af  det  12te  og  Begyndelsen  af  det  13de  Aarhundrede 
efter  vor  Tidsregning  og  var  Bedstefader  til  den  osmanniske 
Stammeheros  Osman. 

Sulejman  var  samtidig  med  Alaeddin  Kejkobad,  en 
Seldschukersultan,  som  fra  Ikonium  i  Lilleasien  beherskede 
den  vidt  udbredte  Seldschukerstammes  vestlige  Gren.  For- 
trængt fra  sine  Fædres  Land  ved  de  Østen  fra  under 
Dschengischan  fremstormende  mongolske  Horder,  drog  Su- 
lejman mod  Vesten  i  Spidsen  for  50,000  af  sin  Stamme; 
hans  Flugt  gjennem  Aserbejdjan  forte  ham  mod  Armeniens 
Højland,  hvor  han  nedsatte  sig  med  sit  og  sine.  Dog  op- 
holdt han  sig  kun  faa  Aar  her;  thi  Mongolernes  voxende 
Magt  og  Mangel  paa  Levnedsmidler  for  en  til  Krig  og  Bytte 
vant  Befolkning  bragte  ham  snart  til  at  bryde  op  og,  om 
muligt,  forsøge  igjen  at  naa  sit  Stammesæde,  Korasan. 
Denne  Gang  fulgte  han  Floden  Euphrat's  Løb  og  var  allerede 
naaet  tilHaleb,  da  han  dumdristig  til  Hest  vilde  sætte  over 
Floden.  Bortført  af  den  rivende  Strøm  fandt  han  tillige  med 
sin  Ganger  Døden  i  Bølgerne  (1231). 

Efter  Sulejmans  bratte  Endeligt  delte  hans  store  Skare 
sig  i  to  Dele.  Den  større  vendte  sig  under  Anførsel  af 
Sulejmans  to  Sønner  mod  Østen  for  at  tiltræde  Tilbagetoget 
til  deres  Hjemstavn;  en  mindre  Afdeling,  maaske  den  raske 
Ungdom,  som  i  indre  Uro  higede  efter  Bytte  og  Bedrifter, 
drog  mod  Vest.  Den  anførtes  af  en  tredje  Søn  af  Sulejman, 
Ertoghrul,  et  Navn,  hvortil  Osmannernes  tidligste  Historie  i 
Forasien  paa  det  nøjeste  knytter  sig.  Ertoghrul  havde  besluttet 
at  tage  sin  Tilflugt  til  den  før  omtalte  seldschukiske  Sultan 

Alaeddin  i  Ikonium.  Undervejs  med  sin  lille  Skare  (omtrent 
500  Familier)  stedte  han  paa  to  kæmpende  Hære.  Uden 
at  betænke  sig  og  uden  at  vide,  hvem  den  større  og  hvem 
den  mindre  Hær  tilhørte,  greb  Ertoghrul,  et  Navn ,  der  be- 
tyder Manden  med  »Hj ærtet  paa  det  rette  Sted« ,  og  som 
svarede  til  sit  Navn,  den  ridderlige  Beslutning  at  under- 
støtte det  svagere  Parti  mod  det  mægtigere.  Ertogruls 
Hjælp  afgjorde  Slaget,  og  Sejren  tilfaldt  den  Hær,  Ertoghrul 
havde  hjulpet.  De  besejrede  vare  mongolske  Tartarer,  og 
Sejrherren  netop  den  Mand,  han  søgte,  Seldschukersultanen 
Alaeddin.  Til  Belønning  for  hin  Tjeneste  gjorde  Sultanen 
Ertoghrul  til  sin  Vasal  og  gav  ham  i  Forlening  Provinsen 
Angora  i  det  gamle  Frygien. 

Efter  denne  lykkelige  Begyndelse  gik  den  tyrkiske 
Nomadefyrste  hurtig  frem  paa  Ærens  og  Berømmelsens  Vej. 
Den  senere  Tids  Digtere  have  i  Østerlandets  Aand  udsmykket 
og  forherliget  hans  Navn,  og  der  fortælles,  at  allerede  hans 
Forfædre  af  to  af  hine  Tiders  anseteste  Sheiker  havde  faaet 
det  Tilsagn,  at  deres  Afkom  en  Gang  i  Tiden  skulde  be- 
stige Seldschukernes  faldefærdige  Trone.  End  videre  berettes 
der,  at  Ertoghrul  selv  i  to  Drømmesyner  havde  set  sine 
Efterkommeres  tilkommende  Storhed.  Kort  før  sin  Søn 
Osmans  Fødsel  skal  han  i  Drømme  have  set  en  sprudlende 
Kilde  risle  frem  fra  sit  Hus  og  med  voxende  Fart  og  rivende 
Strøm  svulme  op  til  en  Flod,  som  oversvømmede  hele  Jor- 
dens Kreds.  Bestyrtet  over  dette  sælsomme  Syn  forlangte 
han  dets  Udlæggelse  af  en  erfaren  Drømmetyder,  »Berolige 
dig,«  lød  Svaret,  »din  Slægt  er  velsignet  af  Gud;  snart  vil 
du  faa  en  Søn,  som  vil  blive  Stifter  af  et  Rige,  der  vil  om- 
fatte alle  Jordens  Lande.«  Noget  senere,  fortæller  Sagnet, 
overnattede  Ertoghrul  i  en  from  Eneboers  Hus.  Da  han 
vilde  gaa  til  Hvile,  fandt  han  ved  sit  Leje  Koranen,  hvis 
Syn  greb  ham  med  hellig  Begejstring.  I  from  Andagt,  med 
bøjet  Hoved  og  foldede  Hænder,  læste  han  mere  og  mere 
fordybet  den  hele  Nat.    Henad  Morgenstunden  faldt  han  i  en 

let  Sovn,  og  halvvaagen  hørte  han  disse  Ord  fra  de  him- 
melske Sfærer:  »Ertoghrul!  du  har  æret  mit  Ord,  og  jeg 
vil  velsigne  dit  Hus;  et  stort  Rige  skal  det  en  Gang  be- 
sidde, og  dets  Ros  og  Berømmelse  skal  vare  til  Aarhundre- 
dernes  Ende.« 

Der  staar  i  Koranen:  »De  gode  Drømme  komme  fra 
Herren.«  Derfor  tillægger  Muselmanden  Drømmen  en  stor 
Betydning,  en  Betydning,  som  Occidentaleren  slet  ikke  kjen- 
der,  og  tilvisse  har  det  religiøse  Sind,  den  faste  Tro  paa 
guddommelig  Forjættelse,  i  sin  kraftige  Virkning  paa  det 
osmanniske  Folks  Aand  væsentlig  bidraget  til  dets  hurtige 
Fremvæxt  og  senere  Storhed. 

Fra  sit  Vasalrige  iFrygien  hævede  Ertoghrul  sig  snart 
til  Magt  og  Anseelse.  Medens  han  i  Østen  i  Sultan 
Alaeddins  Tjeneste  med  Held  bekrigede  Mongolerne,  vendte 
han  tillige  sine  Vaaben  mod  Vest  for  at  tilkæmpe  sig  et 
eget  Rige  paa  det  græske  Kejserdømmes  Ruiner. 

Da  Konstantinopel  i  April  Maaned  1204  efter  to  Be- 
lejringer faldt  for  de  latinske  Korsfareres  Sværd*),  udstykke- 
des det  byzantiske  Rige,  som  bekjendt,  i  mindre  Dele.  Den 
største  Fordel  havde  Venezianerne ,  hvem  hele  Levantens 
Handel  tilfaldt,  og  hvis  talrige  Lensmænd  forhøjede  den  hav- 
beiierskende  Kjøbmandsstats  Berømmelse;  men  Balduins 
nye  latinske  Kejserdømme  havde  intet  fast  Grundlag  og 
ingen  lang  Varighed.  Allerede  i  det  første  Aar  bukkede 
han  selv  under  for  Bulgarerne;  hans  svage  Efterfølgere  for- 
svarede Tronen  under  indre  Kampe,  og  det  latinske  Kejser- 
dømme holdt  sig  kun  med  Møje  og  ved  vesterlandsk  Hjælp 
et  halvt  Aarhundrede  mod  sine  talrige  Fjender.  De  for- 
drevne Grækere  grundede  uafhængige  Riger  i  Epirus,  i 
Trapezunt  og  Nikæa  i  Lilleasien.  Af  disse  er  det  lille 
Kejserdømme  i  Nikæa  det  mærkeligste,  thi  her  fra  udgik 
Konstantinopels  Befrielse  fra  det  latinske  Herredømme,  og 


')  Historisk  Archiv  Aarg.  1874  I.,  pag.  503—16. 


Osman,  det  tyrkiske  Riges  Stifter.  101 

her  fra  bemægtigede  Michael  Palæologus  sig  Østens  Hoved- 
stad den  25de  Juli  1261.  Palæologus,  som  ved  Forbrydelse 
havde  tilranet  sig  Purpuret,  var  alt  for  beskæftiget  af  Ve- 
stens Anliggender  og  skismatiske  Eeligionsstridigheder ,  til 
at  han  kunde  skjænke  sine  asiatiske  Provinser  nogen  al- 
vorlig Opmærksomhed.  For  at  befæste  Tronen  i  sin  Familie 
antog  han  i  Aaret  1273  sin  femtenaarige  Søn  Andronikus 
(siden  kaldet  den  ældre)  til  Medregent  og  herskede  som 
Kejser  til  sin  Død  i  Aaret  1282. 

Den  første  Stad,  som  faldt  i  Ertoghruls^  Magt,  var  Ka- 
rahissar  ved  Floden  Thymbris's  Bredder.  Hans  Lensherre, 
Sultan  Alaeddin  i  Ikonium,  skjænkede  ham  Byen,  og  herfra 
satte  han  i  Spidsen  for  Alaeddins  Hære  gjentagne  Gange 
over  Floden  Sangaris,  slog  Grækerne  under  Brussas  Mure  og 
forfulgte  dem  til  Marmarahavets  Bredder,  hvorfra  de  med 
Nød  og  næppe  reddede  sig  til  Kallipolis  (Gallipoli).  Imid- 
lertid kan  man  paa  Grund  af  de  sparsomme  og  utilstrække- 
lige Kilder  hverken  nærmere  bestemme  Udstrækningen  af 
Ertoghruls  Hærtog  mod  Vest  eller  Omfanget  af  hans  Rige, 
De  senere  byzantiske  Historieskrivere  Chalkondylas  og 
Phrantzes,  Hovedkilderne  til  disse  Begivenheder,  overføre 
paa  Ertogrul  Krigstog  og  Erobringer,  som  aabenbart  høre 
hans  Efterfølgere  til.  At  allerede  han  skulde  have  brand- 
skattet Kykladerne,  sat  over  Hellespont,  gjort  Indfald  i 
Thrakien,  hjemsøgt  Hellas  og  Peloponnes  og  fra  alle  disse 
Lande  bortslæbt  Tusender  af  Kristenslaver  og  umaadelige 
Skatte  til  Asien ,  er  baade  usandt  og  urimeligt.  Det  er 
sandsynligt,  at  Ertogruls  Tog  ikke  have  strakt  sig  ud  over 
Lilleasien;  derfor  kan  han  ikke  blive  den  første  osraanniske 
Søhelt,  hvortil  Phrantzes  vil  gjøre  ham. 

I  mere  end  et  halvt  Aarhundrede  stod  Ertoghrul  i  Spid- 
sen for  den  turkomanniske  Nomadestamme,  som  han  nu 
havde  uddannet  til  haardføre  Krigere.  Omsider  endte  han 
sin  hæderkronede  Heltebane  i  sin  Alders  halvfemsindstyvende 
Aar,  1288,    sex  Aar    efter  at  Palæologernes  Stamfader   paa 

den  byzantiske  Trone  var  stegen  i  Graven.  Ertogruls  jor- 
diske Levninger  hvile  i  Nærheden  af  Byen  Søgud,  hans  Re- 
sidens, og  endnu  er  hans  Grav  en  Gjenstand  for  fromme, 
muselmanske  Pilegrimes  Ærefrygt.  Under  det  nuværende 
osmanniske  Riges  Forfald  og  Hensygnen  søger  man  Trøst  i 
taknemmelig  Erindring  om  dets  Stammeheltes  Berømmelse 
og  Storhed. 

IL 

Da  Ertoghrul  endte  sin  jordiske  Løbebane,  stod  Osman, 
hans  Søn,  i  sin  fulde  Manddom;  han  havde  nylig  fyldt 
sit  tredivte  Aar.  Ogsaa  over  hans  Ungdom  har  Dig- 
ternes Fantasi  slynget  sin  brogede  Krans;  Sandhed  og 
Digtning,  M\^the  og  Historie  smelte  sammen  i  disse  øster- 
landske Fortællinger  og  bebude  den  tilkommende  Storhed 
hos  det  Folk,  hvem  han  skjænkede  sit  Navn. 

Af  alle  disse  Beretninger  er  ingen  mærkeligere  end 
hans  Drøm  i  Sheiken  Edebalis  Hus*  Osman,  hedder  det, 
plejede  gjærne  Omgang  med  fromme  Mænd  og  besøgte 
ofte  denne  Scheik,  der  stod  i  stort  Ry  for  sin  store 
og  dybe  Viden.  En  Aften,  som  han  underholdt  sig  med 
den  vise,  saae  han  haus  skjønne  Datter  Malchatun.  Strax 
ved  Synet  blev  han  betagen  af  en  heftig  Kjærlighed  og 
anholdt  hos  Faderen  om  hendes  Haand,  men  fik  Afslag, 
fordi  denne  ikke  antog  Ynglingens  hurtig  opflammende 
Elskov  for  varig  og  bestandig.  To  Aar  svandt  hen  for  den 
kjærlighedssyge  Osman  i  haables  Længsel,  uden  at  han  saae 
sig  sine  hede  Ønskers  Maal  nærmere.  Da  hændte  det  sig 
en  Gang,  at  han  overnattede  i  Edebalis  Hus.  Om  Natten 
svævede  der  et  dejligt  Syn  forbi  ham.  Hans  Øje  slumrede, 
men  hans  Sjæl  var  vaagen.  Maanen  stod  op  af  Edebalis 
Bryst,  bøjede  sig  ned  mod  den  sovende  Osman  og  forsvandt 
i  hans  Skjød;  da  fremskød  der  af  hans  Lænd  et  Træ,  der 
voxede  og  voxede,  bestandig  større  i  Kraft  og  Skjønhed  og 
bredte  sine  Grene  stedse  videre  over  Lande  og  Have  til  den 

yderste  Synskreds;  under  Kæmpetræet  stode  Bjærgene  Kav- 
kasus  og  Atlas,  Tavrus  og  Hæmus  som  Piller  for  det 
uendelige  Løvtelt;  fra  Træets  JRødder  fremvældede  Floderne 
Euphrat  og  Tigris,  Ml  en  og  Donau.  Enge  og  Dale,  Skove 
og  Lunde,  Stæder  med  Taarne  og  Kupler,  Pyramider  og 
Obelisker  frembøde  det  mest  storartede,  brogede  Skue,  me- 
dens tusendtungede  Nattergale  og  tusendfarvede  Papegøjer 
sang  og  legede  under  de  sværdformede  Blades  kølige  Skyg- 
ger. En  sagte  Vind  hævede  sig  og  sænkede  Sværdbladenes 
Spidser  mod  Stæderne  og  især  mod  Byernes  By,  Kon- 
stantinopel, der  funklede  som  en  Diamantring,  indfattet  med 
Smaragder  og  Saphirer.  Osman  vilde  just  til  at  gribe  Rin- 
gen; da  forsvandt  Synet,  og  han  vaagnede. 

Dybt  greben  af  den  sælsomme  Drøm  iler  han  til  den 
vise  Edebali  og  fortæller  ham  den.  Edebali  synker  hen  i 
Eftertanke  under  Osmans  Fortælling,  grunder  længe  over 
den,  og  udbryder  til  sidst:  »Min  Søn!  Hil  dig!  du  er 
Lykkens  udkaarede!  dit  Folk  vil  du  føre  til  Lykke  og 
Hæder.«  Han  opfylder  strax  Ynglingens  længe  attraaede 
Ønske  og  skjænker  ham  sin  Datter  Malchatun  til  Ægte.  I 
samme  Aar,  som  den  gamle  Ertogrul  gik  til  Hvile,  fødte 
den  skjønne  Malchatun  Osman  en  Sen,  Urchan  kaldet,  der 
aabnede  Rækken  af  de  Krigerhelte,  som  skulde  gjøre  Ede- 
balis  Udtydning  af  Osmans  Drøm  til  Sandhed. 

Der  staar  i  Koranen:  »Navnene  komme  fra  Himlen;« 
derfor  tillægger  Muselmanden  disse  ligesom  Drømme  en 
større  Betydning,  end  den  Kristne.  Ordet  Osman  betyder 
»Benbryderen«  og  sigter  efter  Østerlandets  Forestilling  til 
Lammegribben,  fordi  den,  hedder  det,  forsmaar  levende 
Bytte  og  kun  lever  af  døde  Dyrs  Ben.  Lammegribben  er  i 
hele  Orienten  Symbol  paa  Herskermagt  og  Storhed.  Siden 
Kalifen  Osmans  Dage,  Profetens  tredje  Efterfølger,  havde 
ingen  Fyrste  paa  Islams  Trone  baaret  dette  Navn  med  Ære 
og  Hæder.  Til,  denne  Kalifs  Navn  knyttede  Moslemim  stolte. 
Minder;  hans  Rige  strakte  sig  fraAmu-Darja  til  Bosporus; 

Kypern,  Kreta  og  Rhodos  adlede  hans  Scepter,  og  han  satte 
sin  Fod  paa  det  mægtige  Perserriges  Nakke.  Den  Glorie 
af  Magt  og  Storhed,  som  omgav  dette  Navn,  skulde  nu 
—  saaledes  hed  det  i  Spaadommen  —  efter  syv  Aarhun- 
dreder  paa  ny  fremstraale  over  hans  Ætling  af  Navn,  den 
unge  Nomadefyrste  fra  Asiens  Stepper,  og  over  dennes  kom- 
mende Efterfølgere. 

Osman  skildres  af  de  tyrkiske  Historieskrivere  som  en 
smuk*  Mand  med  en  meget  mørk  Hudfarve.  Deraf  opstod 
det  Tilnavn,  som  han  bar  fra  sin  Ungdom,  »Kara-Osman« 
(den  sorte  Osman),  idet  Ordet  Kara  hos  Orientaleren  er  en 
almindelig  Benævnelse  for  mandig  Skj enhed.  Hans  Øjne 
havde  bevaret  den  Azurfarve,  der  var  en  Arv  fra  hans 
Fædres  Fosteiland  paa  Tartariets  kolde  Stepper;  men  Lille- 
asiens Sol  havde  brunet  hans  Kind,  og  hansHaar,  Skjæg  og 
Øjenbryn  vare  sorte  som  Ravnen  fra  Bjærget  Tavrus.  Hans 
Arme  vare  lange,  en  Legemsbj^gning,  som  i  Orienten  an- 
tages for  lykkevarslende  for  en  Fyrste;  hans  Klædning  var 
simpel  som  hans  Sæder:  en  Kaftan  af  grovt  Klæde  med 
lange  Ærmer  og  med  en  Krave  af  samme  Stof  og  Farve 
som  Foret,  og  en  høj  rød  Turban  med  hvidt  Bind.  Grund- 
trækket i  Osmans  Karakter,  som  den  viste  sig  i  alle  hans  Hand- 
linger, var  høj  Begejstring  for  sit  Folks  og  sin  Stammes 
Berømmelse.  Hans  Dyd  laa  i  Kraften  af  hans  Sværd,  en 
stor  personlig  Tapperhed,  en  dyb  religiøs  Overbevisning,  en 
fast  Tro  paa  Profetens  Ord  og  Løfter,  et  ædelt  Højsind  og 
hin  vindende  Jævnhed  og  Ligefremhed,  som  har  udmærket 
saa  mange  store  Erobrere.  De  enkeltstaaende  Grusom- 
heder, som  plette  hans  Navn,  dækkes  af  Forholdenes 
tvingende  Magt,  hans  fyrige,  ildfulde  Sjæl  og  hans  Folks 
Sæder. 

Osman  havde  allerede  lagt  sin  Krigerdygtighed  for 
Dagen,  medens  hans  Fader  levede.  Paa  Vejen  fra  Bithy- 
niens  Hovedstad  Brussa  til  Kjutahija  laa  en  Flække  ved  Navn 
Angelokoma,  hvis  græske  Befalingsmænd  idelig  foruroligede 

Ertoghruls  Hjorder,  naar  de  om  Sommeren  førtes  op  paa 
Taurus's  Græsgange,  og  atter  naar  de  om  Vinteren  dreves 
tilbage.  For  at  bringe  Stammens  Skat  i  Sikkerhed,  naar 
Kvæget  var  paa  Græsgangene  mellem  Bjærgene,  sluttede  Erto- 
ghrul  den  venskabelige  Overenskomst  med  den  græske  Be- 
falingsmand i  Fæstningen  Biledschik,  at  Skatten  maatte  for- 
vares hos  ham  om  Sommeren  og  tilbagegives  om  Vinteren, 
naar  Hjordene  dreves  hjem.  Dette  blev  en  Tid  neje  over- 
holdt, og  Osman  bragte  hvert  Aar  paa  sin  Faders  Vegne 
Foræringer  til  Biledschik;  men  Herren  af  Angelokoma  be- 
gyndte Fjendtlighederne  paa  ny,  og  efter  Raadslagning  med 
sin  Faders  Høvdinge  besluttede  den  krigerske  Osman  ikke 
at  taale  dem  længere,  det  kom  til  en  blodig  Træfning,  i 
hvilken  Osmans  Fætter  faldt,  og  Herren,  af  Angelokoma  for- 
bandt sig  nu  med  Befalingsmanden  iKarahissar,  som  for  et 
halvt  Aarhundrede  siden  var  bleven  indtaget  af  Ertoghrul, 
men  senere  tagen  tilbage  af  Grækerne.  Kampen  mellem 
disse  og  Osmans  Krigere  var  haard  og  kostede  svære  Ofre 
paa  begge  Sider,  selv  Osmans  yngre  Broder  lod  sit  Liv  paa 
Valpladsen;  han  faldt  nær  ved  et  Pinietræ,  som  efter  ham 
blev  kaldet  »Lampepinien«  efter  det  senere  opstaaede  Sagn, 
at  en  himmelsk  Glorie  hver  Nat  oplyste  det  Træ,  hvor  den 
unge  Fyrste  fandt  Martyrdøden. 

Denne  første  Sejr  i  aaben  Mark  hævede  Osmans  An- 
seelse i  Stammen,  med  Klogskab  benyttede  han  det  gunstige 
Øjeblik  og  rykkede  ufortøvet  mod  Byen  Karahissar.  Sultan 
Alaeddin  den; anden,  Ertoghruls  Lensherre,  hjalp  i  Begyndel- 
sen Osmannerne  med  at  belejre  Byen,  men  han  blev  snart 
bortkaldt  anden  Steds  ved  Mongolernes  fornyede  Fremrykken 
mod  hans  Grænser.  I  samme  Aar,  i  hvilket  Ertogrul  døde, 
og  Malchatun  fødte  en  Søn,  som  fik  Navnet  Urchan,  i  Aaret 
1288  faldt  den  belejrede  By,  og  som  Belønning  for  tro 
Tjeneste  modtog  Osman  det  følgende  Aar  at  sin  Lensherre, 
der  var  Herre  af  Navn  over  alle  de  i  Syrien  og  Lilleasien 
boende  Tyrkestammer,    fyrstelige  Ærestegn,    nemlig  Fane, 

Pavker  og  Hestehale  tillige  med  Forlening  af  den  erobrede 
By  Karahissar.  Under  Pavkers  og  Trompeters  Klang 
overraktes  disse  Ærestegn  til  Osman,  som  med  korslagte 
Arme  gik  dem  i  Møde  og  bøjede  sig  med  dyb  Ærefrygt 
for  dem*  Denne  Skik  vedblev  under  hans  fem  nærmeste 
Tronfølgere;  ved  Dagens  fem  Bedetimer,  naar  Imamen  ud- 
raabte  Herskerens  Navn  fra  Moskeerne,  udførte  Sultanen 
under  Janitscharmusikens  skingrende  Fanfarer  denne  Ce- 
remoni. 

Det  var  Osmans  første  Omsorg  at  forvandle  den  ind- 
tagne By,  hvori  han  nu  havde  opslaaet  sin  Kesidens,  til  en 
muhamedansk  By  med  Moske,  Udraaber  (Imam)  og  Dommer, 
som  skulde  udjævne  de  ved  det  ugentlige  Fredagsmarked 
opstaaede  Stridigheder;  han  lyttede  til  sin^  Svigerfader  Ede- 
balis  vise  Raad,  og  han  selv  forvaltede  Retten  med  Mildhed 
og  Retfærdighed  uden  Hensyn  til  Folk  og  Religion.  Syv 
Aar  gik  nu  hen  i  Fred,  og  Osman  fik  Tid  til  at  beskæftige 
sig  med  sit  Riges  indre  Styrelse  og  Ordning. 


III. 

Det  fordum  saa  mægtige  vest-seldschukiske  Rige  i 
Lilleasien  besad  ikke  længer  sin  gamle  Kraft;  det  var  svæk- 
ket, faldefærdigt  og  stod  sin  Undergang  nær.  Medens  Mon- 
golerne stedse  heftigere  stormede  løs  fra  Østen  og  udbredte 
deres  Magt  videre  og  videre,  herskede  Hungersnød  og  Anarki 
i  det  Indre.  Endnu  en  Gang  mod  Rigets  Undergang  kastede 
Sultan  Alaeddin  den  andens  korte  Regering  en  forbigaaende 
Glans  over  det  faldefærdige  Rige,  og  sine  store  Aner  ikke 
uværdig  indtog  han  en  bestemt  Holdning  lige  over  for 
Mongolerne.  Osman,  hans  kloge  og  tro  Vasal,  stod  ham  bi 
og  støttede  hans  Magt  mod  de  oprørske  Emirer;  men  denne 
Herlighed  varede  ikke  længe;  forbitret  over  hans  Modstand 
og  Bestemthed  lod  Mongolerkanen  ham  hemmelig  rydde  af 
Vejen  i  Aaret  1300. 

Da  det  vest-seldschukiske  Kige  saaledes  efter  en  Til- 
værelse af  200  Aar  havde  fundet  sin  Undergang,  hævede 
sig  paa  dets  Ruiner  under  idelige  Stridigheder  og  Kampe 
et  Antal  smaa  selvstændige  Riger;  indesluttede  paa  den 
ene  Side  af  Mongolerne,  paa  den  anden  af  det  svage,  græske 
Rige,  var  deres  Tal  ligesom  deres  Omfang  underkastet 
Tidernes  Vexel.  Ved  Begyndelsen  af  det  fjortende  Aar- 
hundrede  (Osmans  Regering)  nævnes  ti  saadanne  Smaa- 
stater,  hvis  Historie  kun  faar  verdenshistorisk  Betydning 
og  Interesse  ved  deres  Forbindelse  og  Berøring  med  det 
osmanniske  Rige,  hvori  de  i  Tidens  Længde  lidt  efter  lidt 
gaa  op. 

Imidlertid  opvakte  Osmans  tiltagende  Anseelse  og  Magt 
Misundelse,  Frygt  og  Bekymring  hos  de  nærmeste  græske 
Befalingsmænd,  med  hvilke  han  i  øvrigt  for  det  meste  levede 
i  en  god  Forstaaelse.  Hermed  forbandt  sig  et  ulmende 
Religionshad ;  man  higede  efter  at  svække  den  fremad- 
stræbende kraftige  Muhamedanerfyrste  og  i  Tide  standse  ham 
i  hans  om  sig  gribende  Magt.  Da  man  ikke  længere  vovede 
at  gaa  aabenlyst  til  Værks  og  angribe  ham  med  Vaaben- 
magt,  —  saa  fast  og  bydende  en  Stilling  indtog  Osman 
allerede  nu  — ,  tog  man  sin  Tilflugt  til  List  og  Forræderi. 
Som  en  gunstig  Lejlighed  til  at  bemægtige  sig  hans  Person 
valgtes  Herren  af  Belokomas  Bryllupsfest,  en  Mand,  med 
hvem  Osman  hidtil  havde  staaet  paa  en  venskabelig  Fod; 
saa  meget  lettere,  tænkte  man,  vilde  han  gaa  i  Fælden. 
Det  var  denne  Herre  af  Belokoma  eller  Biledschik,  hos  hvem 
den  tyrkiske  Stamme  efter  den  oven  omtalte  Overenskomst 
nedlagde  sin  Skat  eller  Kostbarheder,  for  at  de  ikke  skulde 
røves  i  disse  lovløse  Tider,  naar  Befolkningen  om  Sommeren 
var  paa  Bjærgene  med  deres  Hjorder.  AfFr3^gt  for  Osman- 
nernes vilde  Tapperhed  havde  Befalingsmanden  udtrykkelig 
betinget  sig,  at  Skatten  skulde  overgives  ham  til  Forvaring, 
ikke  af  Mænd,  men  af  Kvinder.  Dette  blev  bestandig  nøje 
overholdt,   man  havde  hidtil  levet  i  bedste  Forstaaelse,    og 


108  Osman,  det  tyrkiske  Riges  Stifter. 

Osman,  som  saaledes  ikke  havde  Grund  til  at  ane  noget 
ondt  fra  denne  Kant,  tog  derfor  imod  den  Indbydelse,  Her- 
ren af  Biledschik  sendte  ham*  Nær  havde  han  fundet  sin 
Undergang  hos  den  lumske  Grækar,  hvis  han  ikke  i  Tide 
var  bleven  advaret  af  en  Ven,  som  var  bleven  underrettet 
om  Sammensværgelsen.  Denne  Ven  var  Kese  Michael,  en 
Græker,  der  fra  Osmans  Fjende  var  bleven  hans  Ven  og 
under  hele  hans  Eegering  stod  trofast  ved  hans  Side  som 
en  af  hans  vigtigste  Medhjælpere  og  Kaadgivere.  For- 
bitret over  dette  lave  Forræderi  hos  den,  fra  hvem  han 
mindst  kunde  vente  det,  optændtes  Osman  af  heftig  For- 
bitrelse og  pønsede  paa  Hævn;  han  satte  List  mod  List, 
benyttede  sig  snildt  af  den  gamle  Overenskomst  og  for- 
klædte fyrretyve  af  sine  tapreste  Krigere,  disse  bragte  uden 
Hindring  til  Slottet  den  foregivne  Skat,  som  kun  bestod 
af  Krigernes  Vaaben.  Saa  snart  de  vare  inden  for  Slottets 
Mure,  kastede  de  Klæderne,  grebe  deres  Vaaben  og  stode  for 
den  rædde  Besætning  som  Osmans  frygtede  Krigere.  Slot- 
tet var  snart  erobret,  især  da  Besætningen  var  uden  An- 
fører, thi  Slottets  Befalingsmand  var  borte  for  at  fejre  sin 
Bryllupsfest  hos  sin  Svigerfader.  Medens  Osmans  Soldater 
indtoge  Biledschik,  overfaldt  Osman  selv  med  sine  tapre 
dets  Herre  paa  Tilbagevejen  til  hans  Hjem.  Osmannernes 
uventede  Overfald  røvede  ham  baade  Bruden  og  Livet;  uden 
at  tøve  drog  derpaa  Osman  mod  Svigerfaderens  Slot,  hvor 
han  skulde  være  tagen  til  Fange,  hvis  Sammensværgelsen 
var  lykkedes,  og  indtog  det  efter  kort  Belejring.  Herren  af 
Biledschiks  Brud,  en  skjøn  Grækerinde  ved  Navn  Nilufer 
(Lotosblomsten),  gav  Osman  sin  tolvaarige  Søn  Urchan  til 
Gemalinde. 

Efter  Erobringen  af  tre  andre  græske  Fæstninger 
var  Osmannerfyrstens  Magt  fast  sikret.  Da  paa  samme 
Tid  (1300)  Alaeddin,  den  sidste  vestseldschukiske  Sultan, 
som  oven  for  omtalt,  døde  en  voldsom  Død,  var  Osman 
ikke     længer    Vasal,    men    en    uafhængig    Hersker,     fra 

nu  af  løde  Bønnerne  fra  Karahissars  Moskeer  ikke  længere  for 
Alaeddin,  men  for  Osman,  og  den  anden  af  Islams  Su- 
verænitets-Rettigheder, Retten  til  at  slaa  Mønt,  gik  ogsaa 
over  til  ham.  Det  staar  ikke  klart,  om  Osman  af  egen 
Magtfuldkommenhed  eller  med  sine  Stammehøvdingers  Sam- 
tykke og  Vilje  erklærede  sig  for  Suveræn.  Medens  de 
fleste  Kilder  tale  for  det  første,  beretter  Byzantineren 
Chalkondylas,  at  de  mægtigste  Vasaller  i  det  sønderlemmede 
vestseldschukiske  Rige  vare  komne  overens  om  at  overdrage 
Osman  uafliængig  Herskermagt.  Det  er  ikke  usandsynligt, 
at  de  smaa  Vasaller  og  Høvdinger,  der  hver  for  sig  ikke 
vare  i  Stand  til  at  holde  sig  under  den  almindelige  For- 
virring, søgte  den  lykkelige  og  tapre  Osmans  Forbund  som 
et  Redningsmiddel  for  dem  selv;  frivillig  eller  nødtvungne 
traadte  de  da  snart  i  et  afhængigt  Forhold  til  ham.  De 
mægtigere  Vasaller  i  det  opløste  Seldschukerrige,  der  lige- 
som Osman  havde  hævet  sig  til  Selvstændighed,  forbleve 
derimod  endnu  i  lang  Tid  hans  og  hans  Efterfølgeres  far- 
ligste Medbejlere.  Det  er  altsaa  en  sikker  historisk  Kjends- 
gjerning,  at  det  fjortende  Aarhundredes  første  Aar  af  samt- 
lige Krønnikeskrivere  meget  tidlig  er  betegnet  som  en  be- 
tydningsfuld Epoke  i  det  osmanniske  Riges  Historie,  dets 
faste  Begrundelse  i  Lilleasien. 


IV. 

Ved  sin  Regerings-Tiltrædelse  fordelte  Osman  sit  Riges 
Forvaltning  til  de  Krigere,  som  havde  hjulpet  ham  med  at 
erobre  det.  Han  selv  opslog  sin  Residens  i  Jenischer,  den 
nordligste  Grænsestad  i  hans  Rige,  som  mod  Vest  og  Syd 
omsluttedes  af  Bjærget  Olympus  med  sin  Arm  Murad-Dhag 
og  mod  Øst  af  Sangarfloden.  I  den  Hensigt  at  g;jøre  denne 
By  til  Hovedstad  forskjønnede  han  den  med  offentlige  Byg- 
ninger, Moskeer,  Kaserner  og  Bade.  Jenischer  blev  dog 
kun  kort  Tid  Hovedstad  i  det  hurtig  voxende  Rige;    førend 

en  Menneskealder  var  henrunden,  havde  Osman  og  hans 
Søn  Urchan  baaret  deres  Vaaben  til  Havets  Bredder  og 
plantet  deres  Sejrstegn  paa  Brussas,  Nikomedias  og  Nikæas 
Mure,  det  byzantiske  Kejserdømmes  tre  vigtigste  Besiddelser 
paa  den  asiatiske  Kyst. 

Grunden  til  det  osmanniske  Riges  hurtige  Fremvæxt 
maa  ganske  vist  søges  i  Osmans  personlige  Krigerdygtighed 
og  hans  Hæres  Tapperhed,  men  maaske  endnu  mere  i  Til- 
standen i  den  Del  af  Lilleasien,  hvorpaa  han  fornemmelig 
havde  rettet  sit  Blik  og  sine  Vaaben.  Den  palæologiske 
Kejser  var  kun  betænkt  paa  at  beskytte  Hovedstaden,  Kon- 
stantinopel og  dens  nærmeste  Omgivelser;  en  kraftig  Provins- 
forvaltning og  et  gjennemgribende  Forsvarssystem  manglede 
aldeles.  Michael  Palæologus  og  hans  Son  og  Medregent 
søgte  at  udvide  deres  Magt  mod  Vest.  Medens  derfor 
deres  bedste  Stridskræfter  opbrugtes  i  deres  Krige  i  Thra- 
kien,  Makedonien  og  Grækenland,  bleve  deres  Besiddelser  i 
Asien,  det  vil  sige  den  endnu  ikke  af  Osmannerne  besatte 
Del  af  det  gamle  Landskab  Bithynien,  uden  al  Beskyttelse 
og  Hjælp.  Kejseren  inddrog  endogsaa  Befalingsmændenes 
Sold  og  plagede  dem  yderligere  med  Skatter.  Det  aabne 
Land,  der  ganske  var  overladt  til  sig  selv,  drev  Nødværgen 
til  et  Selvforsvar,  som  snart  udtømte  dets  svage  Kræfter. 
Kun  de  store,  med  stærke  Mure  omgivne  Stæder  Brussa, 
Nikæa  og  Nikomedia  ved  Havet  formaaede  at  holde  sig 
længere,  fordi  Osmannerne,  som  alle  erobrende  Nomadefolk, 
manglede  Midler  til  langvarige  Belejringer  og  derfor  i  Be- 
gyndelsen skyede  at  angribe  stærkt  befæstede  Byer. 

De  byzantiske  Historieskriveres  Skildring  frembyder  et 
sørgeligt  Billede  paa  Landets  Tilstand.  Det  aabne  Land 
var  prisgivet  Tyrkernes  Plyndringer  og  Voldsomheder;  ingen 
troede  sig  mere  sikker  i  Nærheden  af  de  osmanniske  Vagt- 
taarne,  alle  trængte  sig  mod  Havet,  og  mange  foretrak 
hellere  ganske  at  forlade  deres  Fædreland  og  sætte  over  til 
Evropa.    Byzautineren  Pachymeres  beretter,   at  Udvandring 

fra  Asien  til  Evropa  blev  hvert  Aar  hyppigere  og  herte 
ikke  op,  førend  hele  Bithynien  ganske  var  i  Osmannernes 
Hænder.  Fra  Tid  til  anden,  naar  Hovedstaden  Konstantinopel 
selv  syntes  at  svæve  i  aabenbar  Fare,  og  de  hjælpeløse  Under- 
saatters  Veraab  naaede  Kejserens  Øren,  samlede  han  i  Hast 
nogle  Tropper,  satte  over  til  Asien,  leverede  Osmannerne 
med  vexlende  Held  nogle  Fægtninger  og  vendte  tilbage 
uden  at  have  udrottet  noget.  De  berygtede  saa  kaldte 
»katalanske«  Hjælpetropper,  som  Kejseren  en  Tid  lang 
brugte  i  Asien,  gjorde  lige  saa  megen  Skade  som  Gavn, 
saa  at  det  blev  til  et  Ordsprog  i  Folkemunde:  »Hellere 
tyrkisk  Fjendskab  end  katalansk  Venskab.«  Andronikus 
den  ældre,  en  lærd,  men  overtroisk  Mand,  der  i  sin  næsten 
halvtredsindstyveaarige  Regering  mere  gav  sig  af  med 
theologiske  Kjævlerier  end  sit  Riges  Anliggender,  fattede 
omsider,  da  alt  syntes  tabt,  den  Beslutning  at  underholde 
en  staaende  Hær  i  Bithynien;  men  det  blev  ved  Beslut- 
ningen, og  Osman  beholdt  frit  Spil  for  sine  Erobringer. 

Maalet  for  Osmans  Sværd  var  ikke  længer  det  aabne 
Land  og  de  forladte  Landsbyer,  men  de  store  Stæder  og 
især,  da  han  endnu  ikke  vovede  sig  til  disse,  de  øvrige 
faste  Pladser  og  Fæstninger,  som  Grækerne  endnu  havde 
inde.  Den  første  betydelige  af  disse,  som  han  erobrede  fra 
sin  Hovedstad  Jenischer,  var  Kdprihissar.  Da  han  med 
sine  Høvdinger  holdt  Krigsraad  om  at  indtage  denne  Fæst- 
ning, rejste  hans  Onkel  Dindar  Indvendinger  mod  Byens 
Erobring.  Dindar  havde  fulgt  Osmans  Fader  Ertoghrul  paa 
hans  Vandring  fra  Evfrats  Bredder  ind  i  Lilleasien  og  var 
nu  en  bedaget  Olding  paa  over  halvfemsindstyve  Aar.  Den 
forsigtige  Olding  frygtede  Stammens  Ødelæggelse  i  de  ende- 
løse Krige.  »Du  er  rundt  omkring  omgiven  af  Fjender  og 
misundelige  Naboer,«  ytrede  han  til  Osman;  »ved  dette 
Foretagende  vil  du  endnu  mere  ægge  dem  til  forenet  Mod- 
stand.« Ved  disse  besindige,  maaske  alt  for  besindige  Ord 
bruste  Osman  op   i  heftig  Vrede;  uden  at  give  sig  Tid  til 

roligt  Overlæg,  greb  han  i  vild  Forbitrelse  sin  Bue  og 
strakte  ved  et  Pileskud  den  gamle  til  Jorden;  at  han  har 
fortrudt  sin  Udaad  og  sørget  over  den,  maa  sikkert  an- 
tages og  er  i  Overensstemmelse  med  hans  højsindede 
Karakter;  men  i  sin  Beslutning  lod  han  sig  ikke  rokke, 
Kdprihissar  blev  stormet  og  faldt  i  hans  Vold. 

Efter  denne  Erobring  fulgte  snart  andre  af  de  i  Nær- 
heden af  Nikæa  beliggende  Fæstninger.  Da  han  herfra 
rykkede  videre  mod  Nord,  stødte  han  ikke  langt  fra  Niko- 
media  paa  en  kejserlig  Hær,  som  kommanderedes  af  den 
kejserlige  Hetæriark  Muzalo.  Det  kom  til  et  Hovedslag 
mellem  Grækerne  og  Osmannerne,  man  kæmpede  med 
Heftighed  fra  begge  Sider,  men  Grækerne  lede  til  sidst  et 
fuldstændigt  Nederlag,  da  Osman  ved  forstilt  Flugt  lokkede 
dem  ind  i  en  Bjærgkløft  og  her  med  Lethed  nedsablede 
dem.  General  Muzalo  selv  undslap  med  Nød  og  næppe 
Døden  eller  Fangenskabet  Efter  denne  Sejr  gjennem- 
strejfede  osmanniske  Skarer  Landet  i  alle  Retninger,  hærgede 
og  plyndrede  overalt;  hvor  de  intet  fandt,  røvede  de  det 
nylig  slaaede  Korn  paa  Markerne  og  kastede  det  som  Poder 
for  deres  Heste.  Det  hele  Landskab  Bithynien  lige  til 
Brussa,  Nikæas  Porte  og  Nikomedias  Forstæder  blev  for- 
vandlet til  en  Ørken  og  fra  alle  Sider,  fra  Paphlagonien, 
ja  fra  Mæanders  Bredder  strømmede  byttelystne  Skarer  til 
Osmans  Faner.  Dog  vovede  han  endnu  ikke  at  angribe  de 
tre  store  Stæder,  som  med  deres  høje  og  stærke  Mure 
trodsede  ethvert  Anfald,  de  vare  ligesom  Øer,  fra  alle 
Kanter  omsluttede  og  omringede  af  osmanniske  Besiddelser. 
Det  staar  ikke  fast,  om  han  allerede  nu  for  at  skræmme 
Nikæas  Besætning  anlagde  en  lille  Bjærgfæstning  i  dets 
Nærhed. 

Sex  Aar  henrandt  i  Fred  og  Rolighed.  Osman  havde 
begivet  sig  til  sin  Hovedstad  Jenischer  og  anvendte  denne 
Tid  til  at  sysle  med  sit  Riges  indre  Ordning  og  Styrelse. 
I  Aaret  1307  begyndte  Fjendtlighederne  igjen,  denne  Gang 

med  Hadrianus,  den  kejserlige  Kommandant  i  Brussa.  Græ- 
kerne forudsaa  kun  alt  for  klart  det  endelige  Udfald  af 
Osmans  Erobringer,  og,  ladte  i  Stikken  af  deres  Herre  og 
Beskytter,  besluttede  de  at  slutte  sig  sammen  for  endnu  en 
Gang  at  giibe  Offensiven  og  vove  en  Dyst  med  den  ube- 
tvingelige Osman.  Hadrianus  havde  derfor  forenet  sig  med 
de  omkringboende  græske  Befalingsmænd  for  med  samlede 
Kræfter  at  tæmme  den  osra anniske  Leve  og  sætte  de  om 
sig  gribende  Erobringer  en  Grænse.  Forgjæves!  Hadrianus 
var  ikke  heldigere  end  sine  Forgængere,  og  efter  et  tabt 
Slag  maatte  han  redde  sit  Liv  ved  Flugten.  Osman  ind- 
lemmede nu  den  Landstrækning,  som  ligger  mellem  Brussa 
og  Fæstningen  Kete,  i  sit  Rige  og  udstykkede  den  som 
Ridderlen  til  sit  Kavalleri.  Han  vidste  godt,  at  dette  var 
det  eneste  Middel  til  at  sikre  sig  det  erobrede  Land  og 
standse  de  Røverier,  Plyndringer  og  Grusomheder,  so;n  hans 
Folk  begik  imod  hans  Vilje.  Det  bliver  udtrykkelig  be- 
mærket, rigtig  nok  kun  i  de  tyrkiske  Kilder,  at  han  paa  det 
strængeste  indskærpede  sine  Landsmænd  at  vise  Skaansel 
og  Mildhed  mod  den  indfødte  græske  Befolkning,  lade  dem 
i  Ro  i  deres  Hnse  og  ikke  paa  nogen  Maade  fortrædige 
dem  i  den  lovmæssige  Besiddelse  af  deres  Ejendom;  men 
dette  Forbud  blev  kun  overholdt,  saa  langt  Osmanner- 
fyrstens  personlige  Indflydelse  strakte  sig;  hans  Horder  ved- 
bleve  endnu  bestandig  at  gjennemstrejfe  de  fjærnere  Egne 
lige  til  Mamarahavet  og  udøve  de  største  Grusomheder, 
som  gjorde  Osmannernes  Navn  til  en  Gru  og  Rædsel  for 
Befolkningen. 

Osmans  Besiddelser  strakte  sig  nu  til  Havet.  I  Ma- 
marahavet, lige  uden  for  Mudaniabugten,  ligger  en  lille  0, 
Kalolimno.  Denne  0  blev  Aaret  efter  Hadrianus's  Neder- 
lag (1308)  paa  Osmans  Befaling  besat  og  indtagen  af  Kara 
Ali  (den  sorte  Ali),  og  denne  Erobring  er  for  saa  vidt 
mærkelig,  som  den  er  de  osmanniske  Tyrkers  første  Berøring 
med  Havet  og  første  Heltebedrift  til  Søs.     Af  det  rige  Bytte 

udtog  Ali  for  sig  selv  en  græsk  Pige  af  overordentlig  Skj en- 
hed og  formælede  sig  med  hende. 

Naar  vi  paa  samme  Tid  hore  om  et  stort  tyrkisk 
Sørøvertog  paa  tredive  Skibe,  som  plyndrede  og  ødelagde 
den  fortryllende  0  Kios,  nedsablede  Indbyggerne  eller  bort- 
slæbte dem  som  Slaver,  kan  dette  ikke  tilskrives  de  osman- 
niske,  men  de  seldschukiske  Tyrker,  som  den  Gang  beboede 
den  sydlige  Del  af  Lilleasien  og  hele  Kysten  fra  Mudania- 
bugten  til  Telmissusbugten.  Disse  tyrkiske  Pirater  hærgede 
fra  nu  af  Middelhavets  dejlige  Øer  fra  Bosporus  til  Gibral- 
tar, og  de  byzantinske  Historieskrivere  Pachymeres  og  Nike- 
phoras  Gregoras  fortælle  os  endog  om  tyrkiske  Flaaders  Land- 
gang paa  selve  Prinseøerne,  nogle  smaa  Øer  lige  uden  for 
Konstantinopel. 

Medens  disse  seldschukiske  Sørøvere  rasede  paa  Havet, 
anrettede  deres  Landsmænd  ikke  færre  Røverier  og  Plyn- 
dringer paa  Landjorden  i  Lilleasiens  sydlige  Fastland.  Det 
aabne  Land  plagedes  vidt  og  bredt  af  deres  Røvertog,  som 
især  fandt  Sted  paa  Festdage ,  naar  Indbyggerne  vare  borte 
for  at  overvære  Gudstjenesten;  Stæder  og  Landsbyer  gik  op 
i  Luer,  Beboerne  bleve  enten  dræbte  eller  bortførte  i  Slaveri. 
Saaledes  bleve  Sardes,  Efesus  og  andre  store  græske  Byer 
prisgivne  deres  Plyndringer. 

Imidlertid  var  Brussa  efter  Hadrianus's  Fredsbrud  det 
længselsfulde  Maal  for  Osmans  Ærgjerrighed.  Brussa  er  en 
gammel  By,  som  efter  Plinius's  Beretning  skal  være  bygget 
af  Hannibal,  Kartaginiensernes  berømte,  men  ulykkelige 
Feltherre,  da  han  i  Landflygtighed  fra  sit  utaknemmelige 
Fædreland  opholdt  sig  som  Gjæsteven  hos  den  bithyniske 
Konge  Prusias.  Brussa  (Prusa)  er  endnu  en  stor  By  med 
en  skjøn  og  malerisk  Beliggenhed,  trindt  omgiven  af  Skove 
og  Olivenlunde  og  berømt  for  sine  varme  Kilder,  Osman 
vovede  dog  ikke  endnu  at  foretage  et  Hovedangreb  paa  den 
stolte  By,  da  han  baade  manglede  Midler  til  en  langvarig 
Belejring  og  til  en  Storm;  derfor  lod  han  sig  foreløbig  nøje 

med  at  indeslutte  Staden  og  Omegn  og  saa  meget  som 
mulig  spærre  dens  Tilførsel.  I  denne  Hensigt  opførte  han, 
noget  senere,  i  Nærheden  af  Byen  to  smaa  Fæstninger,  som 
skulde  beherske  eller  i  det  mindste  bevogte  Byen,  den  ene 
lige  uden  for  Byens  Porte,  den  anden  nogle  Mil  længere 
mod  Vest,  sandsynligvis  for  at  afskære  Provianteringen  fra 
Havet.  I  denne  sørgelige  og  betrængte  Tilstand  holdt 
Brussa  sig  dog  endnu  i  ti  Aar.  Denne  sejge  Udholdenhed 
maa  forklares  af  forskjellige  Omstændigheder;  det  osman- 
niske  Belejringssk3^ts  var  endnu  i  sin  Barndom,  ringe  ud- 
viklet og  afmægtigt  til  langvarige  Belejringer.  Dernæst 
stod  Osman  ikke  længere  i  sin  Manddoraskraft ;  i  sit  tre- 
sindstyvende Aar  kunde  han  ikke  lede  sine  Foretagender  med 
den  samme  Kraft  og  Energi  som  i  det  tredivte.  Endelig 
kunde  han  ikke  koncentrere  sine  Stridskræfter  paa  ét  Punkt, 
da  han  paa  samme  Tid  blev  truet  fra  en  anden  Kant,  af 
Mongolernes  fremrykkende  Horder. 


V. 

Haardt  betrængt  af  Tyrkernes  osmanniske  og  ikke- 
osmanniske  Stammer,  som  baade  til  Lands  og  til  Vands 
angrebe  de  asiatiske  Besiddelser,  havde  den  græske  Kejser 
Andronikus  den  ældre  i  sin  Fortvivlelse  søgt  Hjælp  og  Bi- 
stand, hvor  man  mindst  skulde  vente  det  —  hos  den  øverste 
Mongolkan  Ghasan  og  tilbudt  ham  som  Løn  sin"  Halv- 
søster Marias  Haand.  Da  Ghasan  døde,  fornyedes  Tilbuddet 
hos  hans  Efterfølger  Chodabende,  og  Fyrstinde  Maria,  der 
havde  været  lovet  tre  Mongolerkaner ,  naaede  lykkelig  efter 
den  lange  Underhandling  sit  Bestemmelsessted,  Nikæa,  for 
der  at  afvente  sin  fjerde  mongolske  Brudgom;  men  Mon- 
golernes Vaaben  indgød  ikke  længere  den  gamle  Skræk,  og 
Ghasans  Trusler  og  Chodabendes  Rustninger  skræmmede 
ikke  de  asiatiske  Tifyrster  fra  Sardes's  og  Efesus's  Plyndring. 
Endnu   mindre   bred  den  krigerske   og  heltemodige  Osman 

sig  om  Mongolerbruden  Marias  Trusler,  at  hun  vilde  anklage 
ham  hos  sin  Gemal,  som  allerede,  erklærede  hun,  havde 
sendt  30,000  Mand  mod  hans  Grænser;  tvært  imod  angreb 
Osman  den  faste  By  Nikæas  Formur,  det  stærkt  befæstede 
Kastel.  Dette  blev  forsvaret  af  dygtige  Bueskytter,  som  i 
Begyndelsen  tilføjede  Osmans  Krigere  betydelig  Skade,  ind- 
til de  havde  udfyldt  den  dybe  Borggrav  med  Træer  og 
Klippestykker,  da  overgav  Fæstningen  sig,  og  Tyrkerne  an- 
rettede et  stort  Blodbad  paa  Besætningen,  Ved  dette  og 
andre  Kastellers  Indtagelse  troede  Osman  sig  sikker  for  den 
fra  Mongolerne  truende  Fare;  dog  Mongolerbruden  Marias 
Trusel  havde  ikke  været  uden  Grund.  Medens  den  utrætte- 
lige Osmannerfyrste  var  beskæftiget  med  at  mdtage  byzan- 
tinske Grænsefæstninger  ved  Sangaris  Bredder,  nærmede 
Chodabendes  Hjælpetropper  sig  Sydgrænsen,  faldt  ind  i  hans 
Rige,  rykkede  frem  for  Byen  Karahissars  Mure  og  plyndrede 
det  derværende  Marked. 

Karahissars  Statholderskab  og  Bevogtning  var  betroet 
til  den  unge  Fyrst  Urchan,  en  stærk  og  kraftig  Yngling, 
som  ganske  traadte  i  sin  krigerske  Faders  Spor;  to  af  de 
tapreste  og  klogeste  Høvdinger  stode  ved  hans  Side,  den 
ene  var  Osmans  fer  omtalte  trofaste  Ungdomsven,  Grækeren 
Køse  Michael,  som  nylig  var  traadt  over  til  Islam.  Ved  disse 
Krigeres  Hjælp  lykkedes  det  Urchan  med  sin  lille  vel- 
disciplinerede Hær  at  besejre  Barbarernes  vilde  Horder,  han 
drev  dem  tilbage  over  Grænsen,  fangede  deres  mest  ansete 
Høvdinger  og  førte  dem  i  Lænker  og  Baand  til  Karahissar; 
senere  skjænkede  Osman  dem  Friheden.  Dette  var  den 
unge  Urchans  første  Vaabendaad,  i  hvilken  han  viste  sig 
sin  Fader  værdig,  hvis  Kraft  og  Energi  han  havde  arvet, 
og  hvem  han  senere  blev  jævnbyrdig  i  Krigerære  og  Berøm- 
melse. Urchan  var  af  en  kraftig,  herkulisk  Legemsbygning, 
havde  blondt  Hovedhaar,  stærkt  Skjæg,  blaa  Øjne,  udtryks- 
fulde, godmodige  Ansigtstræk  og  en  blomstrende,  sund  Hud- 
farve.   Et  Modermærke  paa  det  højre  Øre  fremhævede  efter 

Orientens  Forestillinger  endnu  mere  hans  velformede  Hoveds 
mandige  Skjønhed. 

Efter  Osmannernes  Sejr  over  Mongolerne  var  den 
græske  Kejsers  Haab  om  Hjælp  fra  den  Kant  afskaaret, 
Fyrstinde  Maria,  den  uheldige  »Mongolerbrud«,  undslap 
senere  Osmannerne  og  kom  lykkelig  til  Nikomedia,  hvorfra 
hun  efter  Byens  Overgivelse,  som  først  indtraf  under  Urchans 
Kegering,  fik  Tilladelse  af  Sejrherrerne  til  at  vende  tilbage 
til  Konstantinopel,  Osmannerne  indtoge  bestandig  en  far- 
ligere og  mere  truende  Stilling,  og  Kejseren  havde  desto 
større  Grund  til  at  gribe  ind,  da  den  fra  Asien  fordrevne 
Befolkning  i  tætte  Skarer  samlede  sig  under  Konstantinopels 
Mure  og  i  dens  Forstæder,  og  Elendigheden  blev  endnu 
større,  da  der  udbrød  Pest  og  Hungersnød  iblandt  dem. 
Kejseren  maatte  nu  med  egne  Øjne  se  paa  denne  Jammer; 
men  næppe  sikker  i  sin  egen  Hovedstad  manglede  han  des 
værre  Midler  til  at  standse  Osmannernes  Fremskridt  og  raade 
Bod  paa  sine  Undersaatters  Elendighed.  Kasserne  vare 
tomme,  og  ingen  vilde  gjøre  Krigstjeneste,  fordi  det  var  en 
bekjendt  Sag,  at  det  kejserlige  Skatkammer  ikke  var  i  Stand 
til  at  betale  Lønningen.  Andronikus  greb  da  til  det  usalige 
Middel  at  forhøje  Afgifterne  for  de  endnu  tilbageværende 
Lydlande.  Det  svækkede  kun  Provinserne,  men  afhjalp  ikke 
Nøden,  og  det  kom  saa  vidt,  at  Kejseren  saae  sig  tvungen 
til  at  afhænde  de  fra  sine  Forfædre  nedarvede  Smykken 
Under  disse  Omstændigheder  var  der  ikke  stor  Hjælp  at 
vente  for  de  græske  Statholdere  i  de  store  Stæder  fra  det 
byzantinske  Hof.  Vel  havde  Kejser  Andronikus  den  ældre 
den  Hensigt  at  udruste  en  Flaade  paa  tyve  Tredækkere  og 
et  staaende  Kavallerikorps  paa  tusende  Mand  til  Arkipelagus's 
og  de  truede  Kystlandes  Beskyttelse ;  »men  heller  ikke  det,« 
siger  Nikephoras  Gregoras,  »har  Gud  tilladt,  og  saaledes  er 
alt  under  den  almindelige  Forvirring  gaaet  sin  Undergang  i 
Møde.«  Imidlertid  synes  det  dog,  at  Kejseren  gjorde  et 
Forsøg   paa   at   sende    den    haardt    betrængte    Statholder   i 

Nikæa  nogen  Nødhjælp.  Det  fortælles,  ikke  af  Byzan- 
tinerne,  men  af  den  store  osmanniske  Historieskriver  Seaded- 
din,  —  en  lærd  Prinse  op  drager  og  den  første  osmanniske 
Kigshistoriograf  under  Murad  den  tredje  —  at  paa  denne 
Tid  en  kejserlig  Eskadre  stak  i  Soen  og  landsatte  Hjælpe- 
tropper ved  den  asiatiske  Kyst,  sandsynligvis  i  den  Hensigt 
at  undsætte  Nikæa;  men  næppe  satte  Hæren  sig  i  Be- 
vægelse —  hvor  stor  den  var,  fortælles  ikke  —  for  at  slaa 
sig  igjennem  Osmannerne,  forend  Abdurrhaman,  en  af  Prins 
Urchans  Vaabenbrødre,  overfaldt  den  med  sine  vilde  Skarer, 
nedsablede  eller  drev  Grækerne  ud  i  Havet,  hvor  de  masse- 
vis fandt  deres  Død  i  Bølgerne;  faa  undkom  til  Skibene  og 
bragte  Sørgebudskabet  til  Hovedstaden.  Denne  Abdurrhaman 
skildres  som  en  meget  smuk  Mand  og  spiller  senere  en 
stor  Rolle  under  Urchans  Regering  som  en  af  hans  tapreste 
Generaler.  Hans  Søn,  Kara  Abdurrhaman,  overgik  endnu 
Faderen  i  Tapperhed,  saa  hans  Navn,  der  levede  langt  ned  i 
Tiden,  kom  i  Folkemunde  og  blev  til  et  Ordsprog.  Græske 
Mødre  brugte  hans  Navn  til  at  skræmme  deres  uartige  Børn : 
»Der  kommer  den  sorte  Abdurrhaman!« 

Den  græske  Kejser  maatte  snart  opgive  Haabet  om  at 
frelse  sine  asiatiske  Stæder  Nikæa,  Brussa  og  Nikomedia, 
thi  det  viste  sig  nu  ikke  længer  muligt  at  gjenoprette  en 
saadan  Kommunikation  med  disse  ulykkelige  Byer,  at  en 
regelmæssig  Proviantering  kunde  finde  Sted.  Indbyggernes 
Nød  og  Modløshed  steg  bestandig,  alligevel  hoidt  de  sig 
længere,  end  man  skulde  vente.  Osman  blev  selv  til  sidst 
kjed  af  den  langvarige  Belejring  og  besluttede  at  foretage 
et  Stormangreb  paa  Brussa,  den  By,  der  af  de  tre  var  ble- 
ven længst  belejret,  nemlig  i  et  fuldt  Decennium.  De  to 
andre,  Nikæa  og  Nikomedia,  forekom  ham  endnu  for  stærke. 
Osmannerfyrsten  ledede  dette  Angreb  med  sin  energiske 
Aand,  ikke  med  sin  Person;  han  var  allerede  til  Aars 
og  havde  allerede  længe  skrantet;  dertil  kom  et  heftigt 
Anfald  af  Podagra,    der   kastede   ham   paa  Lejet.    Derfor 

følte  han  sig  ikke  den  vanskelige  Opgave  voxen  og  overdrog 
Overbefalingen  til  sin  livskraftige,  mandige  Søn,  som  nu 
stod  i  sin  bedste  Manddomsalder  og  nærmede  sig  sit  fyrre- 
tyvende Aar. 

Imidlertid  var  i  Brussa  Nøden  stegen  til  det  højeste, 
og  alvorlig  Modstand  var  næppe  mere  at  vente.  Da  allerede 
alt  syntes  tabt,  ifattede  Andronikus  den  yngre,  den  græske 
Kejsers  modige,  men  forkjælede  og  [fordærvede  Sønnesøn, 
den  dristige  Tanke  om  ikke  at  afvende  Stadens  Fald,  saa 
dog  i  det  mindste  at  trække  det  ud  paa  ubestemt  Tid; 
han  iler  fra  Trakien,  hvor  han  opholdt  sig,  til  Konstantinopel, 
søger  ved  indtrængende  Forestillinger  at  bevæge  sin  Bedste- 
fader, den  gamle  Kejser,  til  at  tilvejebringe  de  til  Staden 
Brussas  Undsætning  og  Proviantering  nødvendige  Midler  og 
lover,  at  han,  hvis  man  vil  følge  hans  Eaad,  selv  i  Spidsen 
for  en  Hær  vil  sætte  over  til  Asien  og  endog  med  Livsfare 
slaa  sig  igjennem  Osmannerne  til  Brussa,  som,  paa  ny  for- 
synet med  Levnedsmidler,  ved  Hjælp  af  sine  stærke  Mure 
endnu  vil  kunne  holde  sig  en  Tid ;  men  Kejseren,  det  være 
sig  nu  af  Frygt  eller  rimeligere  af  Mangel,  vil  ikke  gaa 
ind  paa  Andronikus's  Forslag.  »Derfor,«  bemærker  Johan- 
nes Kantakuzenos,  som  selv  havde  spillet  med  i  det  sørge- 
lige Drama  og  taget  den  oprørske  Sønnesøns  Parti  mod 
sin  Kejser,  »maatte  Kejseren  senere  efter  Brussas  Fald 
høre  bitre  Bebrejdelser  af  Andronikus,  at  hans  Vægring 
egentlig  var  Grunden  til,  at  Byen  var  falden  i  Barbarer- 
nes Magt«. 

Medens  man  saaledes  i  Hovedstaden  kivedes,  om  man 
skulde  sende  Tropper  til  Asien  eller  ikke,  var  allerede  hele 
den  osmanniske  Styrke  under  Urchans  Overbefaling  i  Frem- 
rykning mod  Brussa.  Efter  at  have  holdt  et  Krigsraad  be- 
sluttede man  ikke  strax  at  angribe  Brussa,  men  først  at 
bestorme  Edrenos,  en  Fæstning  ved  Olympos,  der  dækkede 
Byen  mod  Syd.  Ved  Osmannernes  Anmarche  gjorde  Edrenos 
Mine  til  Modstand;    men  efter  det  første  Angreb  flygtede 

dets  Befalingsmand  til  Bjærgene;  forfulgt  af  Fjenderne 
styrtede  han  sig  ned  fra  en  Klippe  og  fandt  saaledes  sin 
Død;  Staden  selv  blev  plyndret  og  sløjfet.  Efter  Urchans 
udtrykkelige  Befaling  ble  ve  Beboerne  behandlede  med  saa 
stor  Skaansel,  som  Omstændighederne  tillode.  Saaledes  faldt 
Fæstningen  Edrenos,  og  dennes  Fald  blev  ikke  uden  Ind- 
flydelse paa  Brussa.  Næppe  havde  Urchan  plantet  sine 
Sejrstegn  paa  Borgens  Tinder,  førend  den  ved  Hunger 
og  Sygdom  til  det  yderste  drevne  By  erklærede  sig  beredt 
til  at  kapitulere,  Statholderen  betingede  sig  paa  billige  Vil- 
kaar  fri  Bortmarche  for  sig  og  sin  Familie,  Sejrherren 
Urchan  gik  ind  paa  disse  Betingelser,  og  Køse  Michael,  der 
tidligere  havde  staaet  paa  en  venskabelig  Fod  med  Brussas 
Statholder,  blev  valgt  til  Underhandler.  Efter  kort  Raad- 
slagning  kom  man  overens  om,  at  der  tilstodes  ham  fri 
Bortmarche  med  Kone  og  Barn  med  sikkert  Lejde  mod  en 
Løsepenge  af  30,000  Guldstykker  (den  fra  nu  af  fastslaaede 
Løsesum  for  slige  Tilfælde).  De  fastsatte  Betingelser  bleve 
fra  begge  Sider  redelig  opfyldte,  og  medens  Brussas  Kom- 
mandant indskibede  sig  til  Evropa,  holdt  Urchan  sit  trium- 
ferende Indtog  i  den  erobrede  By  (1326).  Den  blev  snart 
derpaa  valgt  til  det  osmanniske  Riges  Hovedstad*). 

Den  gamle  Osman  erholdt  paa  sin  Dødsseng  det  Sejrs- 
Budskab,  som  opfyldte  hans  kjæreste  Ønske.  Ved  Efter- 
retningen om  sin  Faders  nærforestaaende  Endeligt  ilte 
Urchan  til  Søgud,  hvor  Osman  boede.  Omgiven  af  sine 
Høvdinger  og  Vaabenfæller  modtog  den  osmanniske  Tron- 
følger den  døendes  sidste  Ønsker  og  Formaninger.  »Dyrk 
Retfærdigheden,«  saaledes  lød  i  Korthed  den  gamles  Ord, 
»og  gjør  den  til  dit  Lands  Prydelse.  Hold  Venskab  med 
de  kristne  Magter.  Hold  nær  ved  din  Person  dem,  som 
ere  oplyste  i  Loven;  lad  den  guddommelige  Lov  være  dit 
sidste  Maal   og   lad   alle   dine  Skridt  stræbe  mod  Herren. 

*)  Nikomedia  overgav  sig  i  Urchans  tørste  Regeringsaar,  Nikæa 
først  i  Aaret  1330. 

Den  høje  Stilling,  du  skal  indtage,  tvinger  dig  til  at  vise 
Venlighed  mod  alle,  og  en  Drots  bedste  Smykke  er  Godhed 
og  Mildhed.«  Osman  døde  i  sit  halvfjerdsindstyvende  Aar 
efter  at  have  regeret  i  38  Aar,  11  Aar  som  Sultan  Alaed- 
dins  Vasal,  og  27  Aar  som  uafhængig  tyrkisk  Emir.  Fire 
Maaneder  tidligere  var  hans  Svigerfader,  den  fromme  Scheik 
Edebali,  gaaet  til  Hvile  i  den  høje  Alder  af  120  Aar,  og 
en  Maaned  efter  fulgte  ham  hans  Datter,  Osmans  højt- 
elskede Gemalinde,  den  skjøune  Malchatun,  der  af  de  tyr- 
kiske Skribenter  kaldes  Skjønhedsmaanen.  Efter  Osmans 
udtrykkelige  Vilje  ble  ve  hans  jordiske  Levninger  bisatte  i 
Brussa  i  Slotskirkens  Kapel,  i  den  saakaldte  Sølvhvælving. 
Hvad  han  havde  ønsket  i  sit  virksomme,  daadkraftige  Liv, 
naaede  han  først  i  Døden.  Ligesom  Ertogruls  Hvilested 
saaledes  blev  ogsaa  hans  Søn  Osmans  Grav  et  betydnings- 
fuldt Erindringstegn  om  den  Sejrsbane,  hans  Stamme  i 
mindre  end  et  Aarhundrede  havde  gjennemlobet  fra  Evfrats 
Bredder  til  Propontis  Kyster;  Osman  den  1stes  Grav  har 
indtil  den  Dag  i  Dag  været  et  af  de  mest  besøgte  Valfarts- 
steder for  osmanniske  Pilgrimme. 

Indtil  Begyndelsen  af  det  nittende  Aarhundrede  frem- 
viste man  endnu  i  Gravkapellet  som  en  Relikvie  en  Rosen- 
krans af  Træ  med  store  Koraller,  der  sagdes  at  have  tilhørt 
Osman ;  ligeledes  en  stor  Tromme,  som  den,  hvormed  han  blev 
belenet  af  Sultan  Alaeddin.  Begge  disse  Kuriositeter  bleve 
et  Rov  for  den  store  Ildebrand,  som  ødelagde  Slottet  og 
Staden  Brussa  i  Aarhundredets  første  Aar.  Den  Fane  og  Sabel, 
hvormed  Osmannernes  Stamfader  ogsaa  var  bleven  hædret, 
skal  endnu  opbevares  i  det  osmanniske  Skatkammer  i  Kon- 
stantinopel. Intet  karakteriserer  bedre  Osmans  hele  Væsen 
og  Sindbeskaffenhed  end  den  historiske  Overlevering  om  hans 
simple  Efterladenskaber.  Den  jævne  Kriger,  hvis  Ærgjerrig- 
hed  og  Tapperhed  udsprang  af  Gudsfrygt  og  Tro,  havde 
ikke  samlet  Guld  og  Sølv;  han  efterlod  sig  kun  en  Ske,  et 
Saltkar,  en  Kaftan,  en  Linnedturban  og  nogle  Faner;    end 

videre  en  Stald  af  fortræffelige  Heste,  nogle  Stykker  Horn- 
kvæg, som  havde  dyrket  hans  Marker,  og  nogle  Faare- 
hjorder,  fra  hvilke  den  osmanniske  Sultans  Faar,  der  den 
Dag  i  Dag  græsse  omkring  Brussa,  siges  at  nedstamme. 

Osman  hører  ikke  til  de  almindelige  Erobrere,  som  for 
en  Sejrsrus  opofre  Aarhundreders  Fremtid  og  Efterverdenens 
Dom.  Medens  mægtige  seldschukiske  Riger  forsvandt  i 
Østen,  og  det  byzantinske  Rige  i  Vesten  med  Kæmpeskridt 
gik  sin  Undergang  i  Møde,  var,  den  muhamedanske  Kriger 
gjennemtrængt  af  en  fast,  urokkelig  Tro  paa  en  ny  Tingenes 
Ordning,  paa  sin  Stammes  verdenshistoriske  Kald  og  Be- 
stemmelse, Med  koldblodigt  Krigermod  forbandt  han  et  klart 
politisk  Blik,  som  skuede  ud  i  Fremtidens  Fjærne.  En  ny 
Verden  og  et  nyt  Liv  opdukkede  for  hans  ildfulde  Tanke  og 
gav  hans  Sværd  Kraft  og  Styrke.  Osmans  Værk  var  til 
Ende,  men  den  osmanniske  Race  var  ung  og  stærk,  medens 
den  græske  var  gammel  og  udlevet.  Orienten  havde  fundet 
sin  Tro  og  sin  Profet  i  Arabien;  den  manglede  en  Helt, 
som  kunde  føre  Islam  ud  over  Asien  og  fra  Bosporus  plante 
Halvmaanen  paa  Bvropas  Kyster,  og  denne  Helt  blev  ikke 
Osman,  men  hans  Søn  Urchan. 

Chr.  Stremme. 

II.    Folkerejsningen  og  de  preussiske  Frikorps  1806-7. 

Jjegivenhederne  i  Preussen  1806-7  give  paa  flere  Punkter 
Anledning  til  interessante  Sammenstillinger  med  tilsvarende 
under  den  sidste  fransk-tyske  Krig,  og  Sammenligningen  falder 
i  det  hele  ikke  ud  til  Tyskernes  Fordel.  I  foreliggende  Afsnit 
skulle  vi  dog  kun  beskæftige  os  med  de  enkeltstaaende  For- 
søg paa  at  tilvejebringe  en  national  Rejsning,  Forsøg,  som 
imidlertid  i  det  hele  kun  fik  et  kummerligt  Udfald.  Noget 
anderledes  og  mere  loftet  viste  Folkestemningen  sig  allerede 
et  Par  Aar  senere;  men  da  havde  ogsaa  Spanierne  givet 
det  øvrige  Evropa  et  glimrende  Exempel  paa,  hvad  en 
Folke  rejsning  vil  sige. 

I.    Partigængerkrigen  i  Øvre-Schlesien.  —  En  By,   tagen  af  en 
eneste  Mand.  —  Preussiske  Frikorps,  —  Den  bosiddende  Befolk- 
nings uheldige  Stilling.  —  Et  Par  nette  Pædrelandsforsvarere.  — 
Badene  i  Warmbrunn. 

Forfatteren  til  de  interessante  Forta41inger ,  vi  i  det 
følgende  kortelig  skulle  gjengive,  boede  under  Krigen  i 
Hirschberg,  som  ligger  i  Boberdalen,  ganske  tæt  ved  de 
mineralske  Bade  i  Warmbrunn;  Byen,  der  allerede  længe 
har  været  bekjendt  som  Midtpunktet  for  en  stor  Lærreds- 
industri,  tæller  11,000  Indbyggere  og  er  nu  til  Dags  en 
Jærnbanestation  mellem  Berlin  og  Breslau. 

I  Begyndelsen  af  Krigen  passerede  flere  Kegimenter 
vor  By,  deres  krigerske  Holdning  fyldte  os  med  Tillid,  og 
ingen  havde  nogen  Anelse  om,  at  Fjenden  kunde  være  stærk 
nok  til  med  ét  Slag  at  trænge  frem  og  sætte  sig  fast  i 
Hjærtet  af  Kiget;  her,  som  overalt,  satte  man  sit  Lid  til 
Hærens  gamle  Berømmelse,  man  slog  sig  til  Ko  med  den 
store  Frederiks  krigerske  Lavrbær.  Opvaagningen  blev  der- 
ved kun  desto  føleligere,  paa  de  falske  Rygter  om  Sejre 
fulgte  Slag  i  Slag  som  Tordenbudskaber  Efterretningerne  fra 
Saalfeld,  Jena  og  Halle;  den  taabelige  Glæde  maatte 
pludselig  vige  for  den  dybeste  Nedslagenhed. 

Den  berlinske  Befolknings  Holdning  er  bekjendt  nok, 
og  Læserne  ville  derfor  næppe  blive  saa  højlig  forundrede, 
naar  de  høre,  at  vor  lille  By  under  denne  Krise  blev  sat 
paa  den  anden  Ende  ved  en  eneste  fjendtlig  Jægers  Tilsyne- 
komst; vi  havde  nylig  erfaret  Franskmændenes  Indtog  i 
Leipzig,  ventede  derfor  med  hver  Dag  at  se  dem  trænge  ind 
i  Schlesien  fra  Lausitz,  og  saaledes  kunde  følgende  tragi- 
komiske Hændelse  finde  Sted.  En  Jæger,  der  hørte  til  det 
wiirtembergske  Kontingent,  som  den  Gang  kæmpede  ved 
Franskmændenes  Side,  indfandt  sig  pludselig  for  en  af  vore 
Byporte,  satte  Skildvagten,  en  Mand  af  Borgervæbningen,  sin 
Pistol  for  Brystet,  og  den  stakkels  Djævel  skyndte  sig 
med  at  udlevere  sine  Vaaben,  det  vil  sige  et  gammelt, 
rustent  Gevær,  hvis  Laas  i  umindelige  Tider  havde  været  i 
Uorden.  Denne  første  Fjende  paastod  at  være  fulgt  af 
mange  andre,  og  vi  toge  os  vel  i  Agt  for  at  betvivle  hans 
Udsagn;  efter  at  have  holdt  et  rigeligt  Maaltid  tog  han 
afsted  i  største  Hast,  og  vi  fik  snart  at  vide,  rigtig  nok  ikke 
uden  at  det  afstedkom  nogen  Forvirring,  at  vi  kun  havde 
haft  at  bestille  med  en  Desertør,  som  havde  forvildet  sig 
og  med  behørig  Frækhed  forstaaet  at  redde  sig  ud  af  sin 
Forlegenhed. 

For  Øjeblikket  tænkte  Fjenden  slet  ikke  paa  os,  han 
koncentrerede  sine  Tropper  omkring  Glogau,    og   snart  for- 

kyndte  Kanontordeuen ,  der  drønede  tilbage  fra  Riesen- 
gebirge,  at  Belejringen  af  denne  Fæstning  havde  taget  sin 
Begyndelse  *). 

Imidlertid  strømmede  Officerer  og  flygtende  Soldater 
sammen  i  vor  Omegn;  man  saae  dem  indtræffe  flokkevis  i 
den  ynkeligste  Tilstand,  men  Fyrsten  af  Anhalt-Pless ,  som 
nylig  var  bleven  udnævnt  til  Guvernør  i  Schlesien,  samlede 
dem  snart  i  Schweidnitz  og  Glatz,  hvor  de  skulde  udrustes 
igjen  og  findp  Anvendelse  ved  disse  Fæstningers  Forsvar; 
det  skortede  imidlertid  paa  Vaaben,  og  man  udskrev  dem 
derfor  rundt  om  paa  Landet  ogi  Smaabyerne;  vor  Hjemmels- 
mand saae  selv  et  stort  Forraad  blive  bragt  til  Schweidnitz, 
og  denne  Bortføring  af  Ild  vaaben  gjorde  senere  enhver  Or- 
ganisation af  Landstormen  umulig. 

»Sandt  at  sige,  troer  jeg  ogsaa,  at  denne  Forholdsregel 
snarere  vilde  have  været  skadelig  end  gavnlig.  Forudsat, 
at  man  havde  kunnet  finde  en  Mand,  som  ejede  Mod  nok 
til  at  overtage  Kommandoen  over  en  saa  blandet  Mængde, 
vilde  han  saa  ogsaa  have  kunaet  erhverve  sig  den  nødven- 
dige Tillid  og  Subordination  V  En  Militær  af  Stand  vilde 
mer  end  nogen  anden  have  været  uanvendelig  til  dette 
Hverv;  thi  siden  vore  store  Ulykker  betragtede  man  største 
Parten  af  Officererne  i  den  regulære  Armé  med  rette  eller 
urette  som  Klodrianer  eller  Forrædere,  Største  Delen  af 
Bybeboerne  og  Bønderne  vilde  dog  lige  fuldt  have  hjulpet 
med  til  Forsøgene  paa  lokal  Modstand,  men  det  fattedes 
baade  paa  Tillid  og  Vaaben.  Et  saadant  Forsøg  kunde 
altsaa  kun  bringe  os  en  Tilvæxt  i  Ulykken,  hvad  saa  end 
adskillige   exalterede  Mænd  maatte    sige  i  saa  Henseende«. 

Efter  Glogaus  Overgivelse  bleve  nogle  Grænsejægere 
tagne  til  Fange  i  denne  Plads,  men  løsladte  paa  Æresord; 
ikke  desto  mindre  fandt  de  paa  at  angribe  en  bayersk  De- 


*)   Scener  fra  flere  af  de  schlesiske  Fæstningers  Belejring  findes 
gjengivne  i  Hist.  Archiv  1869  II,  p.  5—10. 

ling  og  gjorde  nogle  Fanger,  som  de  paa  Vejen  til  Schweid- 
nitz  førte  gjennem  Hirschberg;  de  bleve  skarpt  forfulgte, 
og  dette  gav  Anledningen  til,  at  vor  Hjemmelsmands 
Hjemstavn  for  første  Gang  fik  et  virkeligt  Besøg  af 
Fjenden. 

Kommandanten  i  Schweidnitz,  som  havde  ladet  største 
Delen  af  de  i  Provinsen  rekvirerede  Vaaben  fere  til  Breslau, 
fik  den  Ide  at  anvende  Resten  til  at  udruste  et  Par  Hun- 
drede frivillige,  som  han  sendte  ud  i  den  bjærgfulde  Del 
af  Landet.  Denne  Trop  gjorde  et  kort  Ophold  i  Hirschberg, 
dens  Holdning  stod  i  en  ynkelig  Modsætning  til  den  gamle 
Armés,  og  Befolkningens  Hjærter  sammensnøredes  ved  Synet 
af  disse  pjaltede  Infanterister  og  disse  Blænkere,  som  rede 
paa  daarlige  Arbejdsheste.  Denne  saa  kaldte  militære  Pro- 
menade havde  til  Maal  at  inddrive  forskjellige  Gjenstande, 
som  for  største  Delen  kun  meget  indirekte  havde  noget 
med  Tjenesten  at  gjøre;  saaledes  bortførte  man  t.  Ex.  med 
Magt  Flasker  med  Brændevin  og  Malaga  til  General  Hackes 
Taffel.  Naar  han  saa  endda  havde  forsvaret  sig  ordentlig, 
kunde  man  have  set  igjennem  Fingrene  dermed;  men  vore 
Læsere  have  alt  i  den  oven  for  citerede  Afhandling  kunnet 
stifte  Bekjendtskab  med  denne  Herre,  som  ved  sit  Fraadseri, 
sin  Fedme  og  sin  Fejghed  levende  mindede  om  Shakspeares 
Falstaff. 

I  December  1806  var  Glogau  tagen,  Breslau  inde- 
sluttet, og  næsten  hele  Schlesien  prisgivet  Erobrernes  Naade; 
Krigs  -  Kontributionerne  og  Udskrivningerne  regnede  ned, 
men  paa  den  anden  Side  vedligeholdt  den  preussiske  Ee- 
gering,  som  var  forflyttet  til  Glatz,  hvor  Franskmændene 
endnu  ikke  vare  trængte  frem,  stadig  Forbindelsen  med 
det  øvrige  Schlesien  gjennem  Bjærgene  og  gjorde  For- 
dring paa  at  hævde  Isin  Myndighed  samme  Steds.  Det 
gik  Befolkningen  her,  som  det  gik  enkelte  franske  Terri- 
torier i  1870,  der  svævede  i  den  ubehagelige  Stilling  mel- 
lem Hammer   og  Ambolt;   hver   af   de    krigsførende  Parter 

forbød  under  stræng  Straf  Befolkningen  at  feje  sig  efter 
den  andens  Paalæg;  de  preussiske  Tilhængere  skyndte  sig 
at  bortføre  de  Pengesummer,  som  vare  inddrevne  for  at 
fyldestgjøre  Sejrherrens  Fordringer,  hvorpaa  de  strax  re- 
p lierede  uden  i  øvrigt  at  bryde  jsig  om  de  ubehagelige 
Følger,  disse  Overfald  meget  ofte  medførte  for  Indbyggerne. 
Man  kunde  maaske  have  trøstet  sig,  hvis  disse  Pengesummer 
endda  vare  komne  Laudets  Forsvar  til  gode ;  men  ...  i  alle 
fjendtlige  Indfalds  Annaler  Jigne  Frikorps  saa  temmelig 
hverandre. 

Befalingsmanden  for  et  af  disse  Frikorps  i  Øvre-Schle- 
sien  lod  sig  kalde  v.  Wolfersdorlf  og  udgav  sig  for  Lojtenant 
i  den  regulære  Armé,  men  hans  Adfærd  var  alt  andet  end 
reglementarisk.  Denne  Personage  havde  faaet  overdraget 
eller  ogsaa  selv  tiltaget  sig  Ret  til  at  holde  Udskrivninger  i 
Omegnen,  og  han  betalte  alt,  men  efter  en  selvlavet  Taxt, 
der  var  alt  andet  end  fyldestgjørende ;  ved  den  mindste  Ind- 
vending blev  han  rasende,  svor  at  ville  afgjøre  Resten  med 
Stokkeprygl,  beskyldte  Bønderne  for  at  gjemme  deres  For- 
raad  til  Fjenden  o.  s.  v.  Ogsaa  Franskmændene,  tilføjer  vor 
franske  Forfatter,  vide  nu  til  Dags,  hvad  man  siger,  og  hvor- 
ledes man  bærer  sig  ad  ved  saadanne  Lejligheder. 

Saaledes  gjennemstrejfede  Wolfersdorff  hele  Landet,  lod 
sig  godvillig  eller  med  Magt  og  for  ringe  Pris  udlevere 
Levnedsmidler,  Heste,  Udrustnings-Gjenstande  og  Klædnings- 
sager,  alt  lige  til  Præstekjoler.  Hans  Opførsel  var  særlig 
skandaløs  i  Hirschberg,  hvor  han  var  bleven  kun  alt  for 
godt  modtagen;  som  han  stod  i  Færd  med  at  drage  afsted, 
blev  han  i  det  uendelige  ved  med  at  tømme  Afskedsbægeret, 
drak  paa  Kongens,  paa  Dronningens  og  hele  den  kongelige 
Families  Sundhed  og  gik  saa  vidt  i  sin  Loyalitet,  at  han 
sluttelig  var  helt  beruset.  Paa  drukne  Folks  Vis  slog  han 
nu  pludselig  over  i  en  hel  anden  Toneart,  kom  i  fuldstændig 
Raseri,  fornærmede  Indbyggerne,  svor  at  udlevere  deres  By 
til  Plyndring  og  vilde  jage  sin  Kaarde  gjennem  Livet  paa 

Værten,  hvem  han  nogle  Minutter  i  Forvejen  rørt  havde  om- 
favnet. Denne  opbyggelige  Scene  gik  for  sig  i  hele  hans 
Delings  og  mangfoldige  nysgjerriges  Overværelse,  og  Folkene 
i  Hirschberg  vare  derfor  ikke  synderlig  bedrøvede,  da  de  noget 
senere  erfarede,  at  den  noble  Herre  var  bleven  fangen  i 
Sachsen,  hvorhen  han  havde  villet  forlægge  Skuepladsen  for 
sine  Bedrifter. 

Han  blev  dog  snart  erstattet  af  en  anden  Anfører,  en 
Hr.  Negro,  som  oftere  kom  til  Syne  i  Hirschberg  og  Warm- 
brunn.  Dette  Individ,  der  var  bekjendt  for  nylig  uden 
synderligt  Held  at  have  forsøgt  sig  i  forskjellige  Eetninger, 
præsenterede  sig  med  en  Ritmesters  Rang,  var  klædt  i  en 
Uniform,  overlæsset  med  Broderier,  og  lod  sig  ledsage  af  tre 
lige  saa  straalende  Adjutanter,  af  hvilke  den  ene  var  en 
forhenværende  Parykmagers  vend.  Ritmester  Negros  Spe- 
cialitet var  at  borttage  de  offentlige  Kasser,  og  han  drev 
sin  Iver  saa  vidt,  at  han  endog  aabnede  private  Breve  og 
opsnappede  Penge  forsendelser;  en  Gang  lagde  han  saaledes 
Beslag  paa  den  Summa,  en  Dame  havde  ladet  afsende  til 
sin  Mand,  en  Officer,  der  opholdt  sig  som  Fange  i  Frankrig; 
Negro  paastod,  at  det  var  upatriotisk  under  noget  som  helst 
Paaskud  at  sende  Penge  til  det  fjendtlige  Land. 

I  dette  Tilfælde  lykkedes  det  dog  at  faa  ham  til  at 
give  Slip  paa  Byttet;  men  saa  heldig  gik  det  ikke  ved  en 
mere  alvorlig  Lejlighed.  De  franske  Myndigheder  havde 
paalagt  adskillige  Distrikter  i  Hirschbergs  Omegn  at  udrede 
en  samlet  Krigsskat  paa  16,000  Thaier.  Gfter  en  kun  alt 
for  vel  kjendt  Skik  og  Brug  skulde  denne  Sum  betales 
inden  en  vis  Frist  under  Trusel  om  Inddrivelse  ad  militær 
Vej;  de  16,000  Thaier  vare  deponerede  i  Hirschberg  og 
skulde  den  følgende  Dag  afsendes  til  de  franske  Myndig- 
heder i  Glogau;  men  man  havde  gjort  Regning  uden  Negro, 
der  Aftenen  forud  som  en  Lavine  styrtede  ned  fra  Riesen- 
gebirge  og  uden  at  tage  Hensyn  til  de  gjorte  Forestillinger 
lagde  Beslag  paa  bemeldte  Sum,    hvorpaa  han  strax  vendte 

tilbage  til  Bjærgene,  da  han  hverken  havde  Midler  eller 
Lyst  til  at  forsvare  Beboerne,  hvem  han  saaledes  stillede 
blot  ved  dette  sit  Røveri.  Følgen  heraf  blev,  at  Egnen  efter 
Fristens  Udløb  blev  militærisk  besat;  forgjæves  gjorde  Ind- 
byggerne Indvendinger  og  forklarede  deres  Uheld,  de  franske 
Øvrigheder  toge  ikke  mere  Hensyn  hertil,  end  de  preussiske 
Myndigheder  ved  tilsvarende  Lejligheder  i  Frankrig;  man  maatte 
rykke  ud  med  Pengene  for  anden  Gang  og  ydermere  i  flere 
Uger  finde  sig  i  en  militær  Indkvartering;  dette  var  det 
mest  iøjnefaldende  Resultat  af  denne  Bortførelse  af  Penge- 
summer, som  for  største  Delen  aldrig  naaede  til  hs.  preus- 
siske Majestæts  Kasser*). 

Hr.  Ritmesteren  havde  ikke  givet  Livstegn  fra  sig,  saa 
længe  hele  denne  Tvangsexekution,  der  var  betroet  Wiirtem- 
bergerne,  gik  for  sig;  men  næppe  vare  disse  Soldater  dragne 
bort,  før  Negro  atter  kom  til  Syne,  spillede  Diktatoren, 
paastod,  at  han  tog  Provinsen  igjen  i  Besiddelse  i  Preusser- 
kongens Navn,  og  forlangte,  at  Indbyggerne  skulde  føle  sig 
lykkelige  ved  at  sørge  for  deres  brave  Forsvarers  For- 
nødenheder; naar  nogen  ikke  syntes  overtydede  om  denne 
Lykke,  søgte  han  at  indpode  ham  den  behørige  Patriotisme 


*)  Krigen  i  1870  leverede  uheldigvis  Franskmændene  mere  end 
én  tilsvarende  Historie;  en  af  de  mest  oplysende  forefaldt  i 
Departementet  Aisne  og  fortælles  af  Fleury  paa  følgende 
Maade:  Den  25de  November  indfandt  sex  Hundrede  Mand  sig 
hos  Mairen  i  Rosoy,  truede  med  at  ville  skyde  ham  paa  Stedet 
og  tvang  ham  ved  denne  Trusel  til  at  udlevere  26,164  Francs, 
hvilke  han  som  Maire  i  Kantonets  Hovedstad  havde  hævet  fra 
Mairerne  i  tyve  Kommuner  som  Afdrag  paa  Kontributioner,  der 
vare  paalagte  af  Preusserne.  Den  preussiske  Generalguvernør, 
som  blev  underrettet  herom,  svarede,  som  man  nok  kunde 
tænke  sig ,  at  hans  Regering  ikke  kunde  nøjes  med  denne 
Snak,  og  man  maatte  betale  tvende  Gange.  Følgen  heraf  blev, 
at  da  andre  Franctireurs  nogle  Dage  senere  vilde  udføre  den 
samme  Streg  i  Kanton  Sissone,  saae  de  sig  ved  Indbygger- 
nes truende  Holdning  nødsagne  til  at  afstaa  fra  deres  Fore- 
havende.    (V.  Fleury:  Ephémérides). 

Historisk  Archiv.     1878.    I.  9 

ved  en  dygtig  Portion  Prygl,  og  enkelte  Civil-Embedsmænd, 
hvis  hele  Forbrydelse  bestod  i  at  have  modvirket  hans  Re- 
kvisitioner, lod  han  anholde  og  føre  til  Glatz  som  mistænkte 
for  Forstaaelser  med  Fjenden.  En  Dag,  da  han  forhørte  en 
Person,  der  var  mistænkt,  maaske  med  urette,  for  Spioneri, 
lod  han  ham  tildele  en  saadan  Dragt  Stokkeprygl  for  at 
tvinge  ham  til  Bekjendelse,  at  den  stakkels  Djævel  døde 
heraf.  »Hans  hele  Adfærd,«  tilføjer  vor  Hjemmelsmand, 
3>var  af  den  Natur,  at  den  kun  kunde  gjøre  Befolkningen 
uvillig,  og  sluttelig  var  man  mere  bange  for  disse  Venners 
Besøg. end  for  Fjendernes.« 

For  øvrigt  gjorde  man  med  Hensyn  til  Negro  og  andre 
Herrer  af  hans  Art  lejlighedsvis  den  Iagttagelse,  at  de  ud- 
stødte mægtige  Trusler  mod  Fjenden,  gjorde  Marcher  og 
Contramarcher,  men  sluttelig  ikke  udsatte  sig  synderlig*); 
en  Dag  eller  rettere  en  Nat  var  Negro  dog  virkelig  i  Kast 
med  Fjenden;  i  Nærheden  af  Bunzlau  overrumplede  han 
nogle  Khinforbunds-Soldater,  der  eskorterede  en  Penge-For- 
sendelse, mistede  en  Mand  og  nedhug  et  Par  Fjender,  ikke  at 
tale  om  en  stakkels  Kvinde,  der  i  Skjærmydslen  blev  ramt 
af  en  Kugle.  Negros  Deling  bemægtigede  sig  Pengekassen 
og  bortførte  nogle  Fanger,  og  nu  optraadte  Hr.  Ritmesteren 
fuldstændig  som  Schlesiens  Befrier ;  i  Stedet  for  skyndsomst 
at  bringe  sit  Bytte  i  Sikkerhed  marcherede  han  med  stor 
Bram  gjennem  forskjellige  Distrikter  og  holdt  et  sandt 
Triumf-Indtog  i  Hirschberg.  Om  Aftenen  tog  han  med 
sine  Officerer  ud  til  Warmbrunn,  hvor  man  endnu  under 
disse  bedrøvelige  Forhold  fandt  Adspredelser  af  enhver  Art, 
og  her  i  dette  schlesiske  Capua  hvilede  de  paa  deres  Lavr- 
bær,  inter  pocula  et  mulieres,  og  vendte  først  sent  den 
næste  Dag  tilbage  til  Hirschberg,  hvor  Anføreren  Resten  af 
Dagen  viede  sig  til  sine  to  Yndlings-Adspredelser,    Flasken 


*)    Samme  Iagttagelse  har  man  kunnet  gjøre  ved  et  langt  senere 
Tidspunkt  og  et  helt  andet  Sted  end  i  Schlesien !  (Ernouf). 

Og  Uddeling  af  Stokkeprygl.  Den  følgende  Nat  kom  hele 
Byen  i  Skræk  derved,  at  et  Gevær  tilfældigvis  gik  af,  man 
ventede  sig  en  fjendtlig  Overrumpling,  og  alle  vare  strax 
paa  Benene  paa  Ritmesteren  og  hans  Folk  nær,  hvem  det 
var  umuligt  at  faa  vækkede.  De  kom  først  til  Besindelse 
hen  imod  Kl.  ti  om  Morgenen  og  gave  sig  forst  nu  i  Færd 
med  at  bringe  deres  Bytte  i  Sikkerhed  til  Glatz.  En  saa 
slet  ledet  Affære  maatte  naturligvis  tage  en  Ende  med  For- 
skrækkelse; endnu  medtagne  af  Gaarsdagens  Udsvævelser 
gave  Negro  og  hans  Folk  sig  langsomt  og  i  Uorden  paa 
Vejen,  de  traf  ingen  som  helst  Forsigtighedsregler  og  løb 
saaledes  lige  lukt  i  et  Baghold  af  fransk-tyske  Soldater,  som 
sprængte  Delingen,  tilbageerobrede  det  gjorte  Bytte  og 
gjorde  flere  Fanger,  der  iblandt  den  værdige  Fører,  der  sad 
som  Fange  i  Breslau  til  Fredsslutningen.  T  Løbet  af  nogle 
Uger  havde  han  udsuget  Landet  og  forødt  omtrent  100,000 
Thaier;  det  var  den  Nytte,  man  i  det  hele  taget  havde  af 
disse  Frikorps. 

Levningerne  af  vort  meget  omtalte  Korps  kastede  sig 
ind  i  Bjærgene  henad  Hirschberg  til  og  toge  deres  Kvarter 
i  Schreibershau ,  der  den  Gang  som  i  vore  Dage  var  be- 
kjendt  for  sine  Glaspusterier;  Adgangen  til  denne  Flække 
var  meget  vanskelig,  og  for  at  jage  Preusserne  bort  eller 
dog  holde  dem  i  Tømme  detacheredes  en  lille  Deling  fra 
de  Forbundstropper,  som  ved  denne  Tid  belejrede  Neisse. 
Disse  Tropper  toge  Kvarter  i  Hirschberg,  og  det  kom  til 
enkelte,  me?et  ubetydelige  Sammenstød  mellem  Blænkere 
fra  begge  Partier,  hvilke  Sammenstød  dog  havde  meget 
ubehagelige  Følger  for  den  uskyldige  Befolkning;  de  wiirtera- 
bergske  og  bayerske  Soldater  beskyldte  den  for  at  staa  i 
Forbindelse  med  de  preussiske  Blænkere  og  fandt  heri  et 
Paaskud  til  at  tilfredsstille  den  Hang  til  Plyndring,  som 
synes  at  være  et  arveligt  Særkjende  for  det  store  tyske 
Fædrelands  Hære;  flere  Landsbyer  ble  ve  saaledes  brand- 
skattede, flere  Bønder  gjennempryglede,  og  deres  Hytter  ud- 

plyndrede,  alt  til  Gjengjæld  for  en  bayersk  Dragonhest,  som 
var  bleven  dræbt  ved  et  Bøsseskud,  uden  at  man  kunde 
faa  Fingre  i  Gjerningsmanden*).  Selve  Byen  Hirschberg 
stod  flere  Gange  Fare  for  at  blive  prisgiven  til  Plyndring 
og  blev  kun  frelst  ved  den  brave  bayerske  Pladskommandant 
Leibelfings  faste  Holdning.  Vor  tyske  Hjemmelsmand  be- 
retter forskjellige  hæderlige  Træk  om  denne  Officer;  saa- 
ledes  bragte  man  ham  en  Dag  to  Bønder,  som  vare  over- 
beviste om  at  have  skjult  preussiske  Tirailleurer ,  de  stak- 
kels Folk  ventede  sig  i  det  mindste  en  Dragt  Prygl  eller 
en  Fængselstur,  men  Kommandanten  bad  dem  blot  for  Frem- 
tiden at  tage  sig  mere  i  Agt. 

Paa  tilsvarende  enkelte  ædelmodige  Træk  nær  ligner 
vor  Fortælling  i  det  hele,  hvad  der  nylig  gik  for  sig  i 
Frankrig;  men  der  er  den  Forskjel  mellem  1806  og  1870, 
at  de  Voldshandlinger,  som  i  hin  Periode  bleve  udøvede 
mod  den  bosiddende  Befolkning,  for  saa  vidt  den  tog  Del 
i  Modstanden,  havde  en  frivillig  og  ren  individuel  Oprin- 
delse; man  havde  ikke  lagt  Hovedet  i  Blod  for  at  udtænke 
militære  Reglementer,  som  stillede  det  nationale  Forsvar  i 
Række  med  Røveri;  man  truede  ikke  ethvert  Individ,  som 
var  skyldig  i  at  have  grebet  til  Vaaben  for  at  afvise  et 
Angreb  paa  sin  By  eller  Landsby,  med  Døden  eller  Galejerne, 
»for  saa  vidt  han  ikke  er  iført  en  Uniform,  som  paa  Bøsse- 


*)  Paa  en  lignende  Maade  maatte  i  April  1871,  det  vil  sige  efter 
Fredens  Slutning,  fiere  ansete  Personligheder  fra  tvende  Kom- 
muner i  Departementet  Eure  se  deres  Ejendomme  beslag- 
lagte og  bleve  saaledes  nødsagne  til  at  udrede  en  Bøde  paa 
ti  Tusende  Francs  i  Straf  for  et  Skud  Hagl,  som  man 
paastod,  at  en  ukjendt  Krybskytte  havde  aflyret  paa  to  preus- 
siske Ryttere.  Det  mærkeligste  var  imidlertid,  at  det  slutte- 
lig oplystes,  at  Bøsseskuddet  kun  var  til  i  den  preussiske 
Kommandants  Indbildning,  og  at  han  slet  ikke  havde  gjort 
sine  overordnede  Rede  for  dette  Sammenstød.  Pengene  bleve 
sluttelig  betalte  tilbage  igjen,  men  Gislerne  havde  maattet 
lide  to  Maaneders  haardt  Fængsel  og  lik  ingen  Oprejsning 
herfor. 

skuds  Afstand  lettelig  og  uden  Kikkert  kan  skjelnes«. 
(Kongens  Proklamation  af  28de  Avgust).  Æren  for  dette 
Fremskridt,  hvis  det  da  er  et  Fremskridt,  var  forbeholdt 
Preusserne  i  1870. 

Da  den  fransk-tyske  Garnison  var  trukken  bort  fra 
Hirschberg,  begyndte  de  preussiske  Frikorps  snart  igjen  at 
udstrække  deres  Spejdertog  til  denne  By ,  og  da  de  ikke 
længere  bleve  foruroligede,  førte  de  et  lystigt  Liv  og  hen- 
gave sig  til  Flasken,  Kortspil  og  lignende  Fornøjelser.  For  at 
bestride  disse  mer  eller  mindre  militære  Udgifter,  foresloge  de 
Indbyggerne  i  Hirschberg  at  give  dem  et  Laan  paa  40,000 
Thaier  mod  Pant  i  Grevskabet  Glatz's  Skove.  Uheldigvis 
vare  disse  Skove  rigtig  nok  for  største  Delen  i  Franskmæn- 
denes Besiddelse,  men  Laansogerne  svarede,  at  paa  den 
anden  puniske  Krigs  Tid  havde  Senatet  kunnet  finde  Kjø- 
bere  til  de  Jorder,  hvor  Hannibal  slog  sin  Lejr  uden  for 
Roms  Porte;  dog  Hirschbergs  Lærredsfabrikanter  vare  ikke 
Romere  og  undsloge  sig  ved  at  overtage  Laanet  paa  Grund 
af  Landets  Forarmelse  og  Forretningernes  Standsning.  Fol- 
kene fra  Schreibershau  fandt  naturligvis  denne  Vægring  meget 
upatriotisk,  mente,  med  rette  eller  urette,  at  disse  gjen- 
stridige  Kapitalister  nok  skulde  have  vidst  at  opdrive  Pen- 
gene, hvis  det  havde  været  til  Fjenden,  og  toge  sig  derfor 
den  vel  store  Frihed  at  gaa  frem  som  i  et  erobret  Land. 
En  smuk  Nat  bleve  altsaa  flere  af  Byens  ansete  Borgere 
slæbte  afsted  til  den  preussiske  Lejr,  og  her  betydede  man 
dem,  at  de  skulde  holdes  tilbage  som  Gisler  for  Laanets 
Afslutning;  dog  bleve  de  efter  et  Par  Dages  Forløb  slupne 
løs  igjen,  og  denne  besynderlige  Forhandlingsmaade  førte  ikke 
til  noget;  Befolkningen  i  Hirschberg  havde  truet  med  at 
føre  Klage  til  Kongen. 

Lidt  senere  blev  Kommandoen  over  dette  Frikorps  over- 
dragen til  en  brav  Soldat,  en  Major  Putlitz,  der  tog  sit 
Hverv  fra  den  alvorlige  Side;  han  vilde  forurolige  de  Trop- 
per, som  belejrede  Fæstningen  Glatz,  men  allerede  ved  det 

første  Sammenstød  blev  han  saaret  og  gjort  til  Fange. 
Derpaa  faldt  Frikor pserne  igjen  tilbage  til  deres  gamle  Ud- 
skejelser, udsendte  Strejfkorps  i  Lavlandet,  naar  P'jenden 
flærnede  sig,  og  trak  bort,  naar  han  atter  nærmede  sig. 
Warmbrunn  vedblev  særlig  at  være  Maalet  for  deres 
Virkekreds,  de  vilde  med  al  Magt  opdage  Spioner;  som 
man  kan  tænke  sig,  var  deres  Mistanke  især  henledet  paa 
de  rigeste  Badegjæster,  og  under  dette  Paaskud  mishand- 
lede og  brandskattede  man  syge  og  fuldstændig  uskadelige 
Personer.  Saaledes  blev  Godsforvalteren  hos  Fyrsten  af 
Hohenzollern  et  af  deres  Ofre ;  han  brugte  Badene  for  Gigt, 
men  blev  nu  slæbt  op  i  Bjærgene  og  nødt  til  i  dyre  Domme 
at  løskjøbe  sig.  Ogsaa  en  Harpevirtuos,  der  ganske  tro- 
skyldig var  kommen  til  Warmbrunn  for  at  give  Concerter, 
maatte  finde  sig  i  at  rykke  ud  med  en  Løsesum;  Op- 
dagelsen af  et  Par  Sølvsporer,  som  han,  det  være  sagt  i  en 
Parenthes,  aldrig  mere  gjensaa,  syntes  Preusserne  et  til- 
strækkeligt Indicium  paa  formodet  Strafskyld.  Ligesom  visse 
franske  Patrioter,  der  virkede  til  Fædrelandets  Frelse  1870, 
vare  ogsaa  disse  preussiske  Frikorps  meget  oplagte  til  at 
finde  fjendtlige  Hjælpere  i  alle  de  Folk,  som  egnede  sig  til 
at  udplyndres. 

Da  den  preussiske  Eegering  fik  paalidelig  Underretning 
om  disse  og  andre  Bedrifter  fra  de  frivillige  Fædrelands- 
Forsvareres  Side,  befalede  den  endelig,  at  de  paagjældende 
Korpser  skulde  opløses.  Det  var  en  klog,  men  noget  sen 
Forholdsregel;  paa  Schills  smaa  Bedrifter  i  Pommern  nær 
havde  de  i  Almindelighed  snarere  gjort  Skade  end  Gavn,  de 
havde  ikke  udøvet  nogen  Indflydelse  paa  de  store  Operationer 
og  ikke  udrettet  synderlig  andet  end  til  ingen  som  helst 
Nytte  at  forøge  den  bosiddende  Befolknings  Lidelser  under 
Landets  Besættelse. 

II.    Anekdoter   om  Schill.   -—   Hans   første  Held.   —  En  Folke- 
sang. —  Hans  største  Bedrift.   —  Kolbergs  Belejring.  —  Gamle 
Nettelbeck. 

Af  alle  preussiske  Fæstninger  var  der  kun  tvende,  som 
undgik  den  Skæbne  at  blive  erobrede  af  Franskmændene; 
alle  de  øvrige  bukkede  under,  nogle  efter  et  tappert  Forsvar 
som  Danzig  og  Kosel,  andre  efter  et  tarveligt,  eller  endog 
slet  intet  Forsvar.  Den  ene  af  hine  Fæstninger  var  Kol- 
berg,  og  denne  Bys  Belejring  og  tapre  Forsvar  udøvede 
en  stor  moralsk  Indflydelse  under  den  fjendtlige  Besættelse; 
thi  her  var  det  Befolkningens  patriotiske  Holdning,  som  paa 
det  bedste  støttede  og  opretholdt  Soldaternes  Mod,  og  det 
var  navnlig  tvende  energiske  Mænd,  Schill  og  Nettelbeck, 
hvem  Preussen  havde  at  |takke  for  dette  lysende  Punkt  i 
denne  ellers  saa  triste  Periode. 

Ferdinand  v.  Schill,  som  den  Gang  var  fyldt  sit  tredivte 
Aar,  var  ved  Krigens  Begyndelse  Sekondløjtenant  ved  Dron- 
ningens Regiment.  Han  hørte  til  en  lidet  kjendt  og  af 
Lykken  ikke  videre  begunstiget  Familie  og  var,  som  en  af 
hans  tidligste  Biografer  fortæller,  kun  lidet  anset  af  sine 
overordnede  og  sine  Kammerater,  fordi  han  ikke  kastede 
Penge  ud  ad  Vinduet;  i  Fredstid  undselig  indtil  Kejtethed, 
holdt  han  sig  tilbage  fra  Spil  og  larmende  Gilder,  viste  sig 
høflig  mod  Borgere  og  Smaafolk  og  kom  saaledes  til  at  gjælde 
for  en  meget  raiddelmaadig  Officer. 

Saaret  i  Slaget  ved  Auerstådt  tog  han  først  sin  Tilflugt  til 
Magdeburg,  undveg  fra  denne  Fæstning,  da  den  stod  i 
Begreb  med  at  kapitulere,  og  naaede  lykkelig  Kolberg* 
Denne  Fæstning  ligger,  som  bekjendt,  ved  Østersøen  og  ved 
Mundingen  af  den  lille  Flod  Persante  paa  et  Højdedrag,  der 
næsten  helt  og  holdent  er  omgivet  af  Sumpe.  Medens  de 
overvældende  Nederlag  udbredte  Modløshed  vidt  og  bredt, 
fattede  Schill  den  Plan  at  holde  den  aabne  Mark  som  Fører 
for  et  Frikorps  og  saaledes  muligvis  ved  enkelte  lykkelige 
Overfald   hæve  Garnisonens    og   den    omboende  Befolknings 

moralske  Mod.  Han  vogtede  sig  imidlertid  vel  for  at  gjere 
Guvernøren  Major  Lucadou,  en  gammel,  stiv  Gamaschehelt, 
bekjendt  med  disse  sine  Planer,  da  denne  ikke  vilde  have  und- 
ladt at  modsætte  sig  samme;  han  talte  kun  om  Nødvendig- 
heden af  at  gjennemstrejfe  Landet  for  at  indsamle  og  skaffe 
Korn  til  Fæstningen,  da  man  maatte  belave  sig  paa  en  Be- 
lejring som  en  nærliggende  Mulighed. 

I  Løbet  af  November  gjennerastrejfede  han,  kun  led- 
saget af  tvende  Dragoner  fra  sit  Kegiment,  det  omliggende 
Land,  skjønt  det  Saar,  han  havde  faaet  i  Hovedet,  endnu 
ikke  var  rigtig  lægt.  Hans  første  Tog  blev  fulgt  af  Held; 
thi  det  lykkedes  ham  at  opsnappe  et  Tog  Skansegravere  og 
Proviantvogne,  som  vare  undervejs  til  Stettin  under  Led- 
sagelse af  fem,  sex  Mand.  Et  Hurra  fra  de  tre  Dragoner 
jog  Eskorten,  der  til  alt  Held  for  Schill  kun  bestod  af  ba- 
densiske  Rekrutter,  paa  Flugten;  han  sendte  Jordarbejderne 
hjem  til  deres  Landsbyer  og  afsøgte  derpaa  forskjellige  andre 
Distrikter,  hvor  han  i  Kongens  Navn  hævede  de  offentlige 
Kasser,  som  nogle  Dage  senere  vilde  være  blevne  borttagne 
af  Fjenden,  saa  overhængende  var  Faren.  Dagen  efter  sit 
Udfald  havde  han  allerede  inddrevet  13,000  Thaier,  som  han 
umiddelbart  derpaa  lod  afgaa  til  Kolberg;  mere  virksom  og 
vistnok  ogsaa  mere  retskaffen  end  de  fleste  øvrige  Partigængere 
lod  Schill  ikke  Staten  tabe  noget  ved  de  Beløb,  han  ind- 
kasserede i  dens  Navn. 

Som  en  kløgtig  Mand  udbredte  han  paa  sin  Vej  den 
Nyhed,  at  Russerne  nylig  vare  landede  i  Kolberg,  hvad  de 
ogsaa  skulde  have  gjort.  Som  han  havde  forudset,  forenede 
de  Soldater,  der  vare  undkomne  fra  Stettin  og  Prenzlau,  sig 
nu  med  ham,  tredje  Dagen  derefter  stod  han  allerede  i 
Spidsen  for  tre  og  tyve  Mand,  dels  til  Hest  og  dels  til 
Fods,  og  med  denne  lille  Flok,  der  voxede  ved  hvert  Skridt 
fremad,  gik  han  løs  paa  Golnow,  hvor  der  var  et  preussisk 
Militær-Depot.  En  Deling  af  den  badensiske  Fortrop  var 
kommen  Schill  i  Forkjebet,   men  han   forfølger  og  fratager 

den  en  Del  af  Byttet.  Samtidig  faar  lian  imidlertid  at 
vide,  at  en  anden  Deling  paa  to  Hundrede  Mand  manøvrerer 
for  at  afskære  ham  fra  Tilbagetoget  hen  imod  Gultrow  til, 
en  vanskelig  Gjennemgang,  som  Schill  ikke  kunde  undgaa 
paa  Tilbagevejen  til  Kolberg.  Uden  at  spilde  et  Øjeblik  be- 
giver han  sig  i  den  angivne  Retning,  overrasker  Fjenden, 
som  havde  villet  overraske  ham,  og  han,  der  havde  forladt 
Byen  selv  tredje,  ferte  nu  tilbage  med  sig  tyve  Fanger 
(Badensere),  flere  Heste  og  Bagagevogne. 

Denne  første  Fordel  blev  fulgt  af  flere  lignende,  hvis 
Betydning  blev  meget  overdreven  af  den  preussiske  For- 
fængelighed. 1  Løbet  af  mindre  end  tre  Maaneder  var  Schill 
bleven  en  Helt  i  de  folkelige  Legender  i  saa  hej  en  Grad, 
at  det  nu  til  Dags  falder  temmelig  vanskeligt  deraf  at  ud- 
rede hans  virkelige  Historie.  Flere  uomtvistelige  Hændelser 
vidne  dog  om  stor  Fasthed.  Hans  Dristighed  voxede  med 
Heldet,  og  den  16de  Februar  1807  søgte  han  at  overrumple 
den  lille  By  Stargard,  som  var  besat  af  en  italiensk  Forpost- 
Deling  under  Kommando  af  en  fortræffelig  Officer,  General 
Bonfanti.  Muligvis  var  denne  forud  underrettet  herom,  i 
hvert  Fald  var  han  fuldstændig  parat,  og  Schill,  der  med 
Tab  blev  kastet  tilbage  til  Naugardt,  maatte  nu  selv  kort 
efter  udholde  et  fjendtligt  Angreb.  Strax  i  Begyndelsen  af 
Kampen  blev  han  temmelig  alvorlig  saaret,  men  overtydet 
om,  at  hans  Soldater  ikke  vilde  holde  Stand,  naar  han  ikke 
længere  opmuntrede  dem  ved  sin  Nærværelse,  holdt  han  ud 
i  den  fjendtlige  Ild  fra  Klokken  et  om  Eftermiddagen  til 
Nattens  Frembrud,  i  det  han  ikke  gav  sig  Stunder  til  at 
lade  sig  forbinde  og  truede  med  at  skyde  enhver  ned,  som 
maatte  falde  paa  at  vige.  Man  vidste  ham  fuldt  vel  i 
Stand  til  at  udføre  denne  Trusel  til  Trods  for  hans  blide 
Ansigt;  saaledes  holdt  han  Stillingen,  og  hans  Biografer 
hævde,  at  han  vilde  have  forvandlet  Italienernes  Tilbagetog 
til  et  Nederlag,  hvis  ikke  hans  Blodtab  havde  forment  ham 
at  stige  til  Hest;  hvad  der  imidlertid  staar  fast,  er,  at  han 

to  Dage  senere  paa  ny  blev  angreben  og  kastet  tilbage  til 
Kolberg,  men  denne  Gang  rigtig  nok  af  en  meget  overlegen 
Styrke. 

Ved  denne  Tid  solgte  man  i  Kenigsberg,  ja  selv  i  Ber- 
lin, Portrætter  af  Schill,  og  hans  Navn  gjenlød  i  Sange,  af 
hvilke  flere  have  holdt  sig  i  Folkemunde;  vi  skulle  anføre 
enkelte  Strofer  af  en  af  de  bedste,  der  var  forfattet  af  en 
pommersk  Soldat,  som  faldt  under  Belejringen. 

»E'remad!  vi  er  endnu  de  gamle  Preussere,  som  nødig 
taale  det  fjendtlige  Aag;  vi  skulle  holde  dig,  Kolberg,  du 
vor  Fæstning. 

»Schill,  vor  højt  elskede  Høvdings  Navn  være  vort  Felt- 
raab!  et  Pant  paa  Sejr  eller  hæderlig  Død. 

»Takket  være  dig  kj ender  den  flendtlige  Marodør  nu 
ogsaa  til  Frygt,  og  Agerdyrkeren  finder  nogle  Timers  Hvile. 

»Han  frier  vore  fangne  Brødre  og  hjemsender  atter 
Bonden,  som  mod  i  Hu  skulde  opkaste  Fjendens  Skanser. 

»Naar  hans  Kaarde  drages  af  Skede,  funkler  den  paa 
vor  Vej  som  en  Sejrsstjærne. 

»Nej !  vor  Vaabenære  er  ikke  udslukt  for  stedse.  Sla- 
gets Lykke  er  som  en  Kugle,  der  uophørlig  drejer  sig  om 
sig  selv;  Gaarsdagens  besejrede  kan  vorde  Sejrherre  i 
Morgen.« 

Folkets  Sympathier  for  denne  Partigænger  antog  næsten 
en  revolutionær  Karakter,  Patrioterne  drømte  i  deres  Ind- 
bildningskraft allerede  langt  ud  i  Fremtiden  og  troede  i 
denne  lille  Flok  slet  udrustede  og  næppe  bevæbnede  fri- 
villige at  finde  Spiren  til  en  Nationalbevægelse,  svarende  til 
den  republikanske  Eejsning  1792  eller  til  Vendeernes  Oprør. 
Man  kunde,  sagde  de,  ikke  modstaa  Frankrig  uden  ved  at 
efterligne  Franskmændene*  De  samtidige  Smaaskrifter,  som 
paa  denne  Tid  hemmelig  cirkulerede  i  Preussen,  indeholde 
.  mange  overdrevne  eller  mistænkelige  Fortællinger,  men  ere 
interessante  som  Udtryk  for  denne  Sindsstemning.  Man 
fremhævede    med  Bitterhed    den  borgerlige  Schills  og  hans 

Medhjælperes  utrættelige  Virksomhed  og  deres  Mod  midt 
under  de  haardeste  Savn  i  Modsætning  til  hine  adelige 
Ungersvendes  Umaadehold  og  Blødagtighed,  som  drak  saa 
godt  og  sloges  saa  slet,  og  som  kun  gik  i  Felten  med 
Rustvogne,  fuldt  stoppede  med  Madrasser  og  alle  Slags 
Levnedsmidler.  »Ved  Rosbach,«  siger  Forfatteren  til  et  af 
disse  Smaaskrifter ,  »havde  den  simpleste  franske  Kaptejn 
større  Bagage  end  de  preussiske  Generaler;  ved  Jena  var 
lige  det  omvendte  Tilfældet.« 

Man  fortalte  ogsaa,  at  Schill  havde  skyndt  sig  med  i 
sin  Trop  at  afskaffe  den  beskæmmende  Pryglestraf,  som  blev 
anvendt  i  den  gamle  Armé  for  de  mindste  Fejl.  Han 
havde  efter  Sigende  ombyttet  denne  Straffemaade  med  en 
anden,  meget  original ;  naar  en  Soldat  blev  overbevist  om  at 
have  forladt  sin  Plads  i  Kampen,  maatte  han  iføre  sig  en 
Kvindedragt,  tage  en  Rok  og  spinde  i  sine  Kammeraters 
Overværelse. 

Her  kunne  vi  passende  finde  Plads  for  følgende  Anek- 
dote, der  en  Stund  fornøjede  hele  Landet.  En  af  Schills 
Vaabenfæller  ved  Navn  Muller,  der  fra  simpel  Tambur  var 
forfremmet  til  Officer,  kom  paa  et  Strejftog  med  en  Snes 
Ryttere  til  en  pommersk  Flække  ved  Navn  Kønigsberg, 
hvor  han  forlangte  at  indkvarteres.  Kort  Tid  i  Forvejen  var 
Borgemesteren  i  en  lille  Naboby  bleven  skudt,  fordi  han 
havde  givet  preussiske  Partigængere  Kvarter  (og  rimeligvis 
vel  ogsaa  nogle  militære  Oplysninger);  vor  Kønigsberger- 
Borgemester  André  skjøttede  nu  ikke  meget  om  at  lide  en 
lignende  Medfart,  lod  ringe  med  Stormklokken  og  søgte  at 
forjage  Muller  med  hans  Folk.  Dog  Indbyggerne,  være  sig 
nu  af  Frygt  eller  af  Skamfølelse,  vilde  ikke  adlyde  deres 
Borgemesters  Opfordring,  men  gave  ham  til  Pris  for  Sol- 
daterne, der  tildelte  ham  en  ordentlig  Dragt  Prygl.  Denne 
ubehagelige  Historie  blev  meget  bel^jendt,  man  digtede 
Viser  derom,  man  tegnede  Karrikaturer  deraf,  og  den 
ulykkelige  André  gjorde   sig  paa  ny  til  Latter  ved  at  lade 

en  Slags  Retfærdiggj øreise  indrykke  i  liere  Aviser;  han 
anerkjendte,  at  han  nok  havde  faaet  Bank,  men  ikke  en 
regelret  Pryglestraf,  hvorover  der  rejste  sig  en  Polemik  til 
Afgjørelse  af  det  Spørgsmaal,  paa  hvilken  Del  af  sit  Korpus 
han  havde  faaet  bemeldte  Tugtelse.  Man  indrømmede  for 
øvrigt,  at  han  havde  handlet  rigtig,  thi  mellem  en  Prygletur 
og  Døden  kunde  det  ikke  være  tvivlsomt,  hvad  en  forsigtig 
Borgemester  vilde  vælge. 

Schill  blev  udmærket  af  Kongen,  som  havde  givet  ham 
det  særlige  Hverv,  at  rejse  et  Korps  Frivillige,  og  han 
blev  i  Løbet  af  nogle  Maaneder  forfremmet  til  Major,  men 
dette  hurtige  Avancement  og  hans  Folkeyndest  skaffede 
ham  mange  Misundere;  man  bebrejdede  ham,  at  han  havde 
frataget  den  lovlige  Øvrighed  et  Antal  Jagtbøsser  for  at 
udruste  sine  Mænd;  men  denne  ukorrekte  Adfærd  var  saa 
meget  mere  undskyldelig,  som  han  havde  at  kæmpe  mod 
en  systematisk  Uvilje  fra  Guvernørens  Side.  Naar  Schill 
forlangte  Hjælp  for  sine  Strejftog,  svarede  Lucadou  ufra- 
vigelig: »Jeg  har  Kolberg  at  forsvare,  Resten  kommer 
ikke  mig  ved,«  skjønt  disse  Udfald  havde  været  meget 
nyttige  til  Fæstningens  Proviantering.  En  Dag  tabte  Schill 
endelig  Taalmodigheden ,  og  efter  en  meget  bevæget  Scene 
fik  han  Husarrest.  I  den  Anledning  kom  en  af  Kolbergs 
Borgere,  Nettelbeck,  hvem  vi  snart  skulle  nærmere  omtale, 
op  til  ham  for  i  sine  Medborgeres  Navn  at  bevidne  Majoren 
deres  Harme  over  den  ham  vederfarne  Tort,  men  Schill, 
der  foretrak  at  hævde  Disciplinen  fremfor  sin  Folkeyndest, 
bad  Nettelbeck  at  benægte  Rygtet  om  hans  Tvist  med  Gu- 
vernøren og  at  paastaa,  at  han  kun  holdt  sig  hjemme  paa 
Grund  af  Sygdom;  denne  Anekdote  maatte  afgive  Texten 
til  en  Tegning,  som  forestillede  de  tvende  folkelige  Helte  fra 
Kolberg. 

Det  lykkedes  Schill  at  samle  et  Korps  paa  omtrent  to 
Tusende  Mand,  saa  vel  Fodfolk  som  Rytteri ;  for  at  udruste 
dem  havde  han  i  Begyndelsen  maattet  ty  til  gamle  Lanser, 

der  opbevaredes  lige  fra  Trediveaarskrigen,  og  hvis  hen- 
smulreiide  Skafter  gik  itu  ved  det  mindste  Stød.  I  Løbet 
af  Vinteren  1807  foruroligede  denne  lille  Trop  flere  Gange 
Forbindelserne  mellem  Stettin  og  Kolberg  paa  den  ene  og 
det  store  Hovedkvarter  paa  den  anden  Side  og  opsnappede 
Transporter  af  Vaaben  og  Levnedsmidler,  ja  en  Dag  trængte 
Schill  endog  frem  til  selve  Kiistrins  Fæstningsværker  og 
havde  her  et  Æventyr,  der  tjente  ham  til  saa  megen  større 
Ære,  som  han  denne  Gang  havde  franske  Jæ^gere,  halv- 
fjerdsindstyve i  Tallet,  til  Modstandere.  Han  viste  dem 
først  kun  et  ringe  Antal  Mænd,  trak  dem  derpaa  ved  et 
fingeret  Tilbagetog  ind  i  en  Skov,  hvor  Resten  af  hans 
Trop  laa  i  et  Baghold,  og  omringede  nu  pludselig  Jægerne 
fra  alle  Kanter  med  langt  overlegne  Kræfter,  saa  deres 
Anfører  maatte  overlevere  sin  Kaarde  til  Schill,  som  paa 
Fransk  og  med  sin  blideste  Stemme  bad  ham  saa  meget  at 
undskylde;  denne  lille  Bedrift  fortælles  i  flere  samtidige 
Skrifter  og  med  en  Udførlighed,  der  viser,  hvor  sjældent  noget 
saadant  den  Gang  vederfores  Preusserne. 

Schill  opholdt  sig  ikke  længere  i  Kolberg  under  den 
mest  kritiske  Del  af  Belejringen;  thi  han  havde  faaet  Ordre 
til  at  gjøre  Tjeneste  i  et  svensk-preussisk  Korps,  som 
skulde  komme  Fæstningen  til  Hjælp,  men  ikke  blev  organi- 
seret i  rette  Tid.  Æren  for  Kolbergs  smukke  Forsvar  til- 
kommer derimod  for  en  stor  Del  Nettelbeck,  en  højst  inter- 
essant Figur,  som  med  stor  Urette  hyppig  forbigaas  af 
franske  Historieskrivere. 

Denne  Nettelbeck  var,  sandt  at  sige,  kun  Borger  af 
Navn;  det  var  en  gammel  Ulk,  der  til  Trods  for  sin  frem- 
rykkede Alder  havde  bevaret  en  ungdommelig  Energi,  skjønt 
han  for  længst  havde  opgivet  Søen  og  var  bleven  en  frede- 
lig Brændevinsbrænder.  Allerede  i  sin  Ungdom  havde  han 
taget  Del  i  sin  Fødebys  Forsvar  mod  Russerne  under  de 
tre  Belejringer  1758,    60  og  61;    den    sidste  af  disse,  som 

varede  fra  den  24de  Avgust  til  den  17de  December,  var  den 
eneste,  som  endte  med  en  Kapitulation. 

I  1807  var  Nettelbeck  en  Olding  paa  halvfjerdsinds- 
tyve Aar,  skaldet,  af  Middelvæxt  og  allerede  en  Smule 
krumbøjet,  men  for  øvrigt  i  Besiddelse  af  en  Jærnhelbred 
og  en  utrættelig  Virksomhed.  Hans  markerede  Ansigtstræk 
gaa  uforanderlig  igjen  i  alle  Tidens  Tegninger;  de  bære 
Præget  af  en  stor  Fasthed,  som  dog  mildnes  ved  et  Udtryk  af 
en  med  lidt  Lune  blandet  Godmodighed.  En  af  Tidens 
Tegninger  fremstiller,  hvorledes  han  ved  Belejringens  Be- 
gyndelse holder  følgende  truende  Tale  til  Byens  Komman- 
dant og  Vicekommandant,  hvis  Holdning  forekom  ham  tve- 
tydig: »Mine  Herrer!  Kolberg  maa  for  enhver  Pris  holdes 
for  Kongen.  Vi  have  Vaaben  og  Levnedsmidler  i  Overflod, 
og  vi  Borgere  ere  bestemte  paa  at  holde  Stand,  skulde  saa 
end  det  sidste  Hus  brændes  af  over  vore  Hoveder.  Bryd 
Dem  derfor  ikke  om  nogle  Kujoners  Jamren  og  tænk  for 
vort  Vedkommende  kun  paa  at  kæmpe;  jeg  for  min  Part 
vil  jage  denne  Kaarde  gjennem  Livet  paa  den  første,  han 
være  civil  eller  militær,  som  vover  at  nævne  det  forbandede 
Ord:  Kapitulation.« 

Den  egentlige  Belejring  begyndte  først  Natten,  mellem 
den  13de  og  14de  Marts  og  blev  ledet  med  stor  Kraft  af 
General  Mortier;  men  Forsvaret  var  lige  saa  kraftigt  som 
Angrebet,  især  efter  at  Major  Lucadou  var  bleven  afløst  af 
den  mere  dannede  og  energiske  Major  Gneisenau,  den 
samme,  som  senere  spillede  en  saa  stor  Eolle  under  Preus- 
sens militære  Reorganisation.  Gneisenau  kom  fortræfi'elig 
ud  af  det  med  Nettelbeck,  hvis  Sømandskundskab  var  ham 
til  stor  Nytte.  Kolberg,  der  ligger  paa  en  Høj  midt  i 
Persantes  Delta,  havde  sit  bedste  Forsvarsmiddel  i  do  om- 
givende Sumpstrækninger,  men  ingen  kjendte  bedre  end 
Nettelbeck  dette  kunstige  Søterrain,  hvor  han  hyppig  havde 
færdedes  under  de  tidligere  Belejringer;  han  tjente  som 
Lods   paa   de  engelske    og  svenske  Skibe,    der    bragte  For- 

stærkninger  og  Ammunition,  og  af  hvilke  enkelte,  takket 
være  hans  Angivelser,  kunde  nærme  sig  de  angrebne  Værker 
saa  meget,  at  de  kunde  tage  Del  i  Forsvaret. 

Dog  Nettelbecks  Tjenester  indskrænkede  sig  ikke  alene 
hertil;  i  de  sidste  Uger  naaede  Bombardementet  en  frygte- 
lig Højde,  man  levede  under  en  sand  Ildregn,  ved  hvert 
Klokkeslæt  om  Natten  som  om  Dagen  brede  Ildebrande  løs 
paa  alle  Kanter,  men  overalt  kunde  man  se  gamle  Nettelbeck 
i  sin  graa  Overfrakke  og  med  sin  trekantede  Hat  ile  til 
blandt  de  første;  han  stillede  sig  selv  paa  det  mest  udsatte 
Sted,  ordnede  Slukningen  og  fjærnede  sig  først,  naar  Faren 
var  forbi*);  han  syntes  at  have  den  Evne  at  kunne  mang- 
foldiggjøre  sig ;  man  forlod  ham,  medens  han  indskibede  sig 
for  at  udspejde  et  Skib,  der  viste  sig  inden  for  Synskredsen, 
og  man  fandt  ham  igjen  til  Hest  i  Færd  med  at  dække  en 
Transport  eller  midt  i  Kugleregnen,  ledende  Bortførelsen  af 
de  saarede. 

For  at  bringe  Flygtningene  tilbage  til  deres  Pligt  havde 
han  fundet  paa  et  meget  snildt  Middel,  der  ikke  undlod  at 
gjøre  sin  Virkning.  I  de  rummelige  Lommer  af  sin  Over- 
frakke førte  han  altid  hos  sig  to  Bægre  og  en  Dunk  med  sin 
bedste  Brændevin.  Naar  han  nu  paa  sine  Udflugter  hen  mod 
de  fremskudte  Værker  stødte  paa  en  eller  anden  Soldat,  der 
var  i  Færd  med  at  trække  sig  tilbage  til  Byen,  stoppede 
han  ham,  foreslog  ham,  at  de  skulde  drikke  et  Bæger  sammen,  og 
førte  ham  derpaa  ganske  sagtmodig  ad  den  Kant,  hvor  man 
sloges.  »Det  er  nu  min  Opfattelse,«  sagde  han,  »at  man 
trænger  mere  til  dig  der  henne  end  hist  inde;  Byen  skal 
jeg  nok  passe.« 


')  Han  var  for  øvrigt  ikke  nogen  Lærling  i  Spørgsmaalet  om 
Ildsvaader;  tyve  Aar  tidligere  havde  man  set  ham  med  samme 
Uforfærdethed  vove  sig  op  i  det  højeste  Taarn  paa  Sogne- 
kirken ,  der  var  ramt  af  Lynet  og  allerede  omspændt  af 
Luer;  ingen  havde  vovet  at  følge  ham  paa  denne  Tur,  men 
han  slukkede  Ilden  alene. 

Fjendens  kraftige  Angreb  og  de  mest  nedslaaende  Efter- 
retninger, saasom  Danzigs  Fald  og  Nederlaget  ved  Friedland, 
havde  ikke  kunnet  trætte  Garnisonens  eller  Borgernes  Ud- 
holdenhed*  Efter  mange  Omvexlinger  vare  de  fremskudte 
Værker  sluttelig  faldne;  Reduten  Maikuhle,  der  dækkede 
Forbindelsen  med  Havet,  blev  dog  forst  tagen  den  første 
Juli;  samme  Dag  blev  Bombardementet  mere  intensivt  og 
ødelæggende  end  nogen  Sinde  tidligere,  flere  Krudtmagasiner 
sprang  i  Luften,  de  vigtigste  Bygninger  ramlede  sammen, 
Ildsvaader  udbrøde  paa  flere  Steder,  trodsede  denne  Gang  alle 
Anstrængelser,  udbredte  sig  og  truede  med  at  støde  sammen 
og  forvandle  hele  Byen  til  et  flammende  Baal;  men  allige- 
vel talte  ingen  om  Overgivelse,  ingen  tænkte  derpaa,  siger 
man,  da  den  næste  Dag  Efterretningen  indtraf  om  den  al- 
mindelige Vaabenhvile,  der  fulgte  paa  Russernes  Nederlag. 
Byen  var  bragt  til  det  yderste  og  opfyldt  af  Lig  og  Ruiner, 
men  her  i  det  mindste  var  Æren  reddet. 


III.    Preussiske  Tilstande  i  Foraaret  1807. 

Tilstanden  paa  Landet  nnder  den  fjendtlige  Besættelse.  —  Et 
Par  Anekdoter.  —  Berlin  under  Krigens  sidste  Maaneder:  Illu- 
sioner og  Kontributioner.  —  Kosels  og  Graudenz's  Belejringer.  — 
Indtrykket  af  Danzigs  Overgivelse.  —  Lange ,  Telegrafens  Re- 
daktør. —  Slaget  ved  Friedland.  —  Folkestemningen  mod  Rus- 
serne og  Englænderne.  —  Konigsberg  under  den  franske  Be- 
sættelse. —  Et  tvungent  Te  Deum;  evangeliske  Prædikener.  — 
Slutnings-Bemærkninger. 

En  Berliner,  som  tog  Flugten  under  den  første  al- 
mindelige Forskrækkelse*),  men  senere  rolig  vendte  hjem, 
har  forfattet  et  lille  Skrift,  hvoraf  vi  her  meddele  nogle 
Udtog,  da  de  give  et  nøjagtigt  Begreb  om  Tilstanden  ude 
paa  Landet  og  om  Franskmændenes  Adfærd  under  Be- 
sættelsen. 


^)    Jvf.  Hist.  Arcb.  1869  L,  S.  432-33. 


Nordtyskland  for  halvfjerdsindstyve  Aar  siden.         145 

»Man  havde  fortalt  mig,  at  jeg  paa  Vejen  fra  Frankfurt 
til  Berlin  vilde  finde  Landsbyerne  øde  og  nedbrændte, 
Vejene  opkjørte,  samt  en  fuldstændig  Mangel  paa  Levneds- 
midler, og  at  jeg  vilde  udsætte  mig  for  Marodørernes  Ud- 
plyndringer. I  Frankfurt  traf  jeg  de  første  Franskmæ,nd, 
Pladskommandanten  var  meget  høflig  ...  Vi  mødte  paa 
Vejen  saa  vel  hele  Regimenter  som  enkelte  Soldater,  men 
ingen  sagde  os  et  ondt  Ord.  Vi  vare  paa  Bukken  og  inde 
i  Vognen  tilsammen  en  Snes  rejsende,  hvoriblandt  flere 
franske  Militære  og  otte  Kvinder;  af  disse  sidste  vilde  et 
Par  Stykker  maaske  ikke  have  været  uvillige  til  at  knytte 
en  Samtale,  men  alt  gik  aldeles  anstændig  til,  og  vore  smaa 
adelige  Officerer  vilde  vistnok  næppe  have  udvist  den  samme 
Tilbageholdenhed;  jeg  saae  ingen  ødelagt  eller  forladt  Landsby, 
alt  var  i  samme  Tilstand  som  før  Krigen. 

»Da  Vognen  standsede  mellem  Frankfurt  og  Miinchberg 
for  at  skifte  Heste,  vovede  ingen  at  gaa  ind  i  Kroen,  som 
var  fuld  af  franske  Soldater.  Jeg  med  samt  min  Madkurv 
trodsede  dristig  Faren.  I  Spisestuen  sade  Jægere  og  Dra- 
goner rundt  om  det  store  Bord,  og  i  en  Krog  spillede  sex 
Bønder  Kort  lige  saa  rolig,  som  om  man  var  midt  i  den 
dybeste  Fred.  Soldaterne  skyndte  sig  med  at  gjøre  Plads 
for  mig  og  indbøde  mig  meget  høflig  til  at  dele  deres  frugale 
Maaltid  Kartofler  med  dem;  deres  Adfærd  gjorde  et  saa 
dybt  Indtryk  paa  mig,  at  jeg  stillede  mit  Flaskefoder  til 
Disposition,  og  Skinke,  Rullepølse,  Steg,  Rom,  ungarsk  Vin, 
alt  forsvandt  i  en  Fart. 

»Paa  hele  Vejen  faldt  det  meget  let  at  skaff'e  mig  For- 
friskninger, og  jeg  opdagede  ikke  en  knust  Vinduesrude. 
Nogle  Træer,  som  vare  omhuggede  for  at  skaff'e  Bra'udsel, 
nogle  andre,  paa  hvilke  Soldaterne  under  Forbimarchen  havde 
prøvet  deres  Sabler  og  Bajonetter,  se  det  var  det  eneste 
Spor,  jeg  kunde  opdage  af  Ødelæggelser;  jeg  gjenfandt  mit 
Hus  i  samme  Stand,  hvori  jeg  havde  forladt  det,  og  Byen 
i  langt  bedre  Orden,  end  jeg  havde  antaget  det  muligt;  efter 

Historisk  Archiv.     1878.     I.  10 

Slaget  fem  om  Aftenen  mødte  man  ikke  en  eneste  Soldat 
mere  enkeltvis,  om  Natten  gjennemstrejfede  talrige  Patrouiller 
Gaderne  o.  s.  v.« 

Vi  ville  just  ikke  paastaa,  at  alle  Franskmænd  viste 
den  samme  Venskabelighed  over  for  Bonden,  som  Tilfældet 
er  i  følgende  Anekdote,  der  en  Stund  skaffede  Preusserne 
stor  Morskab,  skjønt  en  af  deres  Landsmænd  er  den  lidende 
Part  i  samme.  Under  en  stor  Forbimarche  af  Tropper  blev 
en  brandenburgsk  Bonde  hver  Dag  rekvireret  til  at  trans- 
portere medtagne  Soldater  og  Officerer;  hans  Uvidenhed  i 
det  franske  Sprog  var  imidlertid  saa  stor,  og  hans  Forstand 
saa  lidet  udviklet,  at  hans  utaalmodige  medrejsende  ofte 
tyede  til  Stokken  for  at  gjøre  sig  forstaaelig.  Heldigvis 
traf  han  en  Dag  paa  en  Sergent  fra  Elsass  eller  Lothringen, 
hvem  han  nu  fortalte  sin  Kvide.  »Lær  mig  et  Par  franske 
Ord,  somjeg  kan  anbringe  paa  passende  Sted  for  i  det  mindste 
at  vise  min  gode  Vilje  og  undgaa  Prygl.«  —  »Det  er  meget 
simpelt,«  svarer  Sergenten  med  uforstyrret  Ro;  »hver Gang 
man  spørger  dig  om  noget  paa  Fransk,  skal  du  bare  tage 
en  elskværdig  Mine  paa  og  sige:  Ja,  blæse  være  med  Dem!« 
Den  ubarmhjærtige  Spasmager  giver  derpaa  sit  Offer  en 
Time  i  den  korrekte  Udtale  af  bemeldte  Ord;  han  stod  jo 
ellers  let  i  Fare  for,  at  man  ikke  kunde  forstaa  ham.  Den 
næste  Dags  rejsende  var  en  af  disse  lidet  taalmodige  Em- 
bedsmænd, som  vore  Jenser  kalde:  Officerer  ved  Flæsket, 
og  for  hvilke  de  franske  Soldater  have  opfundet  det  lige 
saa  betegnende  Navn:  Ris-Brød-Salt  (Riz-pain-sel).  Næppe 
havde  han  taget  Plads  i  Vognen,  før  han  i  en  barsk  Tone 
raabte  til  Kusken,  at  det  skulde  gaa  i  Galop.  »Jo,  blæse 
være  med  Dem!«  svarede  den  anden  med  et  forbindligt 
Smil.  Den  rasende  Intendant  giver  strax  Gjensvar  med  sin 
Spanskrørsstok,  og  saaledes  gaar  Resten  af  Vejen,  den  ene 
prygler  løs,  og  den  anden  gjentager  de  magiske  Ord.  »Hvor 
det  dog  var  en  slem  Fyr,  ham,  jeg  kjørte  for  i  Dag,«  sagde 
den  stakkels,  mørbankede  Djævel  om  Aftenen  til  sin  Kone; 

»han  havde  ganske  sikkert  slaaet  mig  helt  ihjel,  hvis  den 
brave  Mand  ikke  i  Gaar  havde  lært  mig  de  Par  franske  Ord.« 

Her  kunne  vi  passende  fortælle  en  anden  Anekdote,  der 
viser  en  pommersk  Bondemands  fiffige  List.  Han  fik  Besøg 
af  nogle  Marodører,  og  da  de  ikke  fandt  noget,  som  var 
værdt  at  nappe,  fattede  de  Mistanke  om,  at  han  maatte 
have  et  Skjulested,  og  søgte  med  lidet  beroligende  Gebær- 
der at  skaffe  sig  Vished  herom.  »Ja,  det  har  jeg  |ganske 
vist!«  svarede  Manden  flæbende,  »men  eders  Kammerater 
pryglede  mig  saa  slemt,  at  jeg  ikke  kunde  holde  det  ud. 
De  aabnede  derpaa  det  Hul,  som  jeg  med  saa  stor  Umage 
havde  gravet  i  min  Have,  og  lod  ingen  Ting  blive  tilbage, 
som  I  jo  selv  kunne  se.«  Røverne  skulle  i  Følge  For- 
tællingen have  ladet  sig  narre  af  denne  List,  det  faldt 
ingen  af  dem  ind  at  undersøge  den  Jordbunke,  som  hidrørte 
fra  det  udgravede  Hul,  og  som  var  det  rigtige  Skjulested* 
Gud  véd,  om  Røverne  fra  1870  have  været  lige  saa  lette  at 
føre  bag  Lyset? 

Exempler  paa  Marodering  vare,  som  vi  alt  have  set, 
forholdsvis  temmelig  sjældne;  vi  skulle  dog  anføre  ét,  som 
gav  Stof  til  en  Karikatur.  En  ulykkelig  Spækhøker^,  hos 
hvem  nogle  Efternølere  gjorde  rent  Bord,  søgte  at  frelse  en 
Skinke  ved  at  binde  den  fast  til  sit  Bælte  med  et  Stykke 
Seglgarn  og  skjule  det  under  sin  Overfrakke.  Røverne  vilde 
allerede  begive  sig  bort,  da  de  ikke  fandt  mere  at  plyndre; 
men  en  af  dem  syntes,  at  Mandens  Gang  var  noget  genert, 
han  slaar  Frakkeskj ederne  til  Side  og  bemægtiger  sig  Skin- 
ken med  det  Udraab:  »Bon!  pour  moi!«  (Godt!  det  er  til 
mig!  de  franske  Ord,  som  læses  under  Karikaturen). 

De  første  Efterretninger  om  Slaget  ved  Pultusk  og 
senere  om  Eylau  satte  den  franske  Garnisons  Aarvaagenhed 
og  Fasthed  paa  Prøve.  Man  fortalte  i  Berlin,  at  den  kejser- 
lige Armé  var  ødelagt,  og  Napoleon  paa  Flugten;  rejsende 
paastode  at  have  set  ham  i  Sachsen.  Bevægelsen  voxede 
end  yderligere,  da  man  erfarede,    at  Mortiers  Korps  skulde 

10* 

have  hævet  Stralsunds  Blokade,  og  at  han  trak  sig  tilbage 
for  en  overlegen  Styrke.  Fra  Haand  til  Haand  sneg  sig 
hemmelig  en  svulstig  Bulletin  fra  den  russiske  General 
Essen,  som  havde  tvunget  nogle  Forposter  tilbage  og  nu 
indbildte  sig  at  have  aftvættet  Skændselen  fra  Auerstådt. 
Folk  med  rig  Indbildningskraft  mente  alt  at  høre  Gevær- 
ilden ad  Oranienburg  til,  og  tiere  vare  enfoldige  nok  til  at 
drage  Russerne  og  Svenskerne  i  Møde,  som  kom  tids  nok, 
sagde  man,  til  at  fri  Berlin  for  at  udrede  den  sidste  Tredjedel 
af  deres  Krigskontribution.  Alle  disse  Illusioner  bleve  dog 
snart  spredte  ved  den  authentiske  Efterretning  om  Essens 
Nederlag  ved  Posewalk. 

Vi  nævnte  nylig  den  tapre  og  brave  Mortier.  Ingen 
fransk  General  har  efterladt  sig  et  mere  anset  Navn  i 
Preussen;  han  nøjedes  ikke  blot  med  at  overholde  den  nøj- 
agtige Disciplin  blandt  sine  Soldater,  men  mere  end  én 
Gang  saae  man  ham  holde  Krigens  ulykkelige  Ofre  skades- 
løse af  sin  egen  Lomme.  Hans  Intendant  Dumay  fulgte  ofte 
sin  Generals  Exempel;  det  er  et  smukt  og  temmelig  sjæl- 
dent Træk  i  Intendanturens  Annaler. 

En  Million  Thaier,  hvormed  Krigsskatten  blev  forøget 
i  de  sidste  Maaneder  af  Aaret,  gjenoplivede  i  høj  Grad 
Berlins  Patriotisme.  En  vis  Artikel  8  i  General  Estéves 
Befaling  voldte  navnlig  de  ulyksalige  Skatteydere  mange 
søvnløse  Nætter.  Dette  yderligere  Skattepaalæg  skulde 
være  erlagt  den  30te  April  og  31de  Maj;  efter  disse  Fri- 
sters Udløb  skulde  enhver,  som  havde  Restancer,  anses  med 
to  Dalers  Beder  for  hver  af  de  to  første  Dage,  han  var  i 
Baghaanden,  med  fire  Daler  for  den  tredje  Dag,  otte  Daler 
for  den  fjerde  og  saa  fremdeles.  Denne  Straffebestem- 
melse vilde  have  bragt  Halvdelen  af  Befolkningen  til 
Bettelstaven ;  men  det  hele  skulde  imidlertid  kun  være 
en  Paamindelse,  thi  Bøderne  bleve  aldrig  bragte  i  An- 
vendelse. 

I  Foraaret  1807    gjorde    endnu  sex  Fæstninger:  Glatz, 

Neisse,  Kosel,  Danzig,  Graudenz  og  Kolberg,  Modstand  mod 
Franskmændene;  de  to  sidste  vare  de  eneste,  der  holdt  ud 
til  Krigens  Ende.  Kosels  Forsvar  tjente  den  gamle  Major 
Neumann  til  megen  Ære.  Hans  Svar  paa  den  tapre  og 
hæderlige  bayerske  General  Derois  Opfordring  om  Kapitula- 
tion er  et  Monster  paa  Anstand  og  Fasthed.  Det  lød  om- 
trent saaledes:  »Til  Trods  for  al  den  personlige  Agtelse, 
jeg  nærer  for  Deres  Excellence,  kan  jeg  dog  ikke  rette  mig 
efter  Deres  Ønske.  Hans  Majestæt  Kongen  af  Preussen, 
hvem  jeg  agter  og  ærer  efter  Fortjeneste,  har  befalet  mig 
at  forsvare  Byen  til  det  yderste;  hvis  jeg  var  ham  ulydig, 
vilde  jeg  være  uværdig  til  Agtelse  fra  en  saa  udmærket 
Militærs  Side  som  Deres  Excellence,  og  denne  Agtelse 
sætter  jeg  den  største  Pris  paa.  Denne  Fæstnings  Skæbne 
er  afhængig  af  Krigens  Gang,  men  skal  den  falde,  vil  det 
ske  med  Ære  .  .  .  Jeg  vover  at  smigre  mig  med,  at 
Deres  Excellence  som  en  kompetent  Dommer  i  saadanne 
Sager  ikke  kan  andet  end  billige  mit  Svar,  og  jeg  vil  føle 
mig  lykkelig  derved.  Følelsen  af  at  have  opfyldt  sin  Pligt 
er  en  god  Soldats  bedste  Belønning,  ja  ham  kjærere  end 
Livet.«  Den  hæderlige  Olding  blev  sparet  for  den  Sorg 
at  overgive  sig;  thi  han  døde  under  Belejringen  efter  at 
have  udholdt  et  fjorten  Dages  Bombardement,  som  ødelagde 
en  stor  Del  af  Byen.  Fra  Marts  Maaned  indskrænkedes 
Belejringen  til  en  simpel  Blokade,  og  Neumanns  Efter- 
følger Putkammer  blev  den  18de  Juni  nødt  til  at  under- 
skrive en  betinget  Kapitulation;  men  Freden,  som  i 
Mellemtiden  blev  afsluttet,  friede  ham  fra  at  overgive 
Fæstningens  Nøgler. 

Graudenz's  Forsvar  var  ikke  mindre  hæderligt.  Guver- 
nøren Courbiére  hørte,  som  Navnet  viser,  til  en  af  disse 
protestantiske  Familier,  der  maatte  udvandre  i  det  syt- 
tende A århundrede,  og  hvis  Efterkommere  nu  til  Dags  søge 
at  bringe  deres  Oprindelse  i  Forglemmelse   ved  at  overgaa 

selv  de  ægte  Tyskere  i  Had  til  Franskmændene*).  Den 
sidste  Parlamentær,  som  Courbiére  modtog  efter  Slaget  ved 
Friedland,  svarede  han:  »I  sige,  at  der  ikke  mere  gives 
nogen  Konge  af  Preussen;  nu  vel!  saa  er  jeg  Konge  af 
Graudenz  og  slipper  ikke  mit  Kongedømme.-?? 

Og  dog  var  Parlamentærens  Udsagn  sandfærdigt  eller 
dog  nær  ved  at  være  det ;  thi  Frederik|  Vilhelm  III  var 
ikke  andet  end  Konge  af  Memel.  Langs  den  smalle  og  slet 
brolagte  Havnegade  i  denne  smudsige  lille  By  kunde  man 
hver  Dag  se  ham  spasere  med  sin  Hustru,  der  i  faa  Uger 
var  bleven  ti  Aar  ældre  og  allerede  bar  Spor  af  den  gru- 
somme Sygdom,  som  skulde  bortrive  hende  nogle  Aar  senere 
midt  under  Ulj^kken.  Fortabt  og  ligesom  hensunken  i 
Ulykken  gik  eller  rettere  slæbte  Luise  sig  afsted,  fulgt  af 
sine  Børn,  der  ligesom  hun  selv  vare  Gjenstand  for  en  dyb 
Medlidenhed;  det  sidste  af  disse  Børn  bærer  nu  til  Dags 
Tysklands  Kejserkrone. 

De  preussiske  Patrioter  grundede  store  Forhaabninger 
paa  Danzig;  de  gjorde  Regning  paa,  at  en  engelsk-russisk 
Hær  kunde  gjøre  Landgang  her  og  falde  Napoleon  i  Ryggen. 
Da  derfor  Journalisten  Julius  Lange**)  forst  i  sin  Telegraf 
bragte  Nyheden  om  Danzigs  Overgivelse,  begyndte  man  at 
raabe  paa  Løgn. 

Denne  Journalist  var  i  det  hele  Gjenstand  for  den  al- 
mindelige Harme.  Ved  Fredsbruddet  var  han  den,  som 
havde  skrevet  de  mest  rasende  Artikler  mod  Frankrig,  under 
Ulykkens  første  Timer  havde  man  set  ham  fare  fra  Gruppe 
til  Gruppe,  gestikulerende  og  øvende  sig  i  at  spille 
Tyrtæus;  han  udskjældte  de  frygtsomme,  raadede  til  en 
Folkerejsning,  vilde  selv,  om  fornødent  gjordes,  drage  ud 
med  de  første  og  som  en  anden  Winkelried  blotte  sit  Bryst 


■*)    Under   den    sidste    fransk-tyske  Krig   havde   Franskmændene 

mere  end  én  Gang  Lejlighed  til  at  gjøre  denne  Erfaring. 
**)   Lange  hed  for  øvrigt  egentlig  Dawison  og  var  Jøde  af  Fødsel. 

for  Fjendens  Bajonetter.  Otte  Dage  senere  kunde  man 
under  Napoleons  Indtog  paa  ny  se  den  samme  Lange  fare 
fra  Gruppe  til  Gruppe,  men  denne  Gang  for  at  henlede 
Opmærksomheden  paa  Sejrherren  og  anspore  Befolkningen 
til  Bifaldsraab*  Denne  Patriot  havde  allerede  længe  som 
Spion  staaet  i  fransk  Sold. 

Al  den  Harme,  der  i  Tidens  Løb  havde  opsamlet  sig 
mod  Lange,  gav  sig  nu  Luft  i  Anledning  af  Danzig. 
Man  kastede  Sten  og  Snavs  ind  i  hans  Kontor,  der  laa  tæt 
ved  Slottet;  man  kom  og  forlangte  for  en  Groschen  Løgn 
(saa  meget  kostede  et  Nummer  af  Bladet) ;  en  Arbejdsmand 
kastede  et  Keb  ind  til  ham  og  raabte:  »Telegraf,  hæng 
dig!«  Politiets  Mellemkomst  var  mere  end  én  Gang  nød- 
vendig for  at  skærme  ham  mod  Vold;  men  den  slog  ikke 
til  for  at  fjærne  de  Hobe,  der  idelig  samledes  paa  hans 
Vej  eller  foran  hans  Hus.  Man  tegnede  ogsaa  Karikaturer 
af  ham;  en  var  et  meget  ligt  Portrait,  som  blot  bar  den 
simple  Underskrift:  Lange?  for  at  antyde,  om  man  endnu 
længe  skulde  taale  hans  Nærværelse.  En  anden  Tegning 
forestillede  Djævlen,  der  medede  en  grotesk,  men  meget 
lignende  Lange,  medens  han  udbryder:  »Puh!  han  vil  for- 
gifte hele  Helvede  for  mig.«  Denne  grove  Spas  gjorde  saa 
stor  Lykke,  at  Ophavsmanden  blev  kaldt  op  til  Kom- 
mandanten, men  slap  med  en  meget  blid  L'ettesættelse ; 
man  beskytter  altid  meget  ilde  den,  man  ikke  kan  agte. 

I  samme  Anledning  viste  General  Hullin  sig  mere 
stræng  mod  en  Officer  Kanacker,  der  var  Fange  paa  Æres- 
ord, men  allerede  længe  havde  lagt  sine  patriotiske  Følelser 
for  Dagen  paa  en  altfor  støjende  Maade.  Han  havde  offent- 
lig væddet  paa,  at  Efterretningerne  fra  Danzig  vare  falske; 
men  nu  havde  Hullin  alt  ved  flere  Lejligheder  anmodet  ham 
om  at  vise  Maadehold  og  sagde  derfor  til  ham:  »De  er 
fuldkommen  berettiget  til  at  have  Deres  Mening  om  For- 
holdene ved  Danzig,  men  maa  ikke  lægge  denne  for  Dagen 

paa  en  Maade,  som  forstyrrer  den  offentlige  Orden.«  Ka- 
nacker  blev  altsaa  transporteret  til  Frankrig,  hvorfra  han 
først  kom  tilbage  efter  Fredens  Afslutning.  Denne  strænge 
Adfærd  anføres  i  samtidige  Skrifter  som  en  Undtagelse; 
Preusserne  have  i  1870  været  mindre  overbærende. 

Da  man  ikke  længere  kunde  tvivle  om  Overgivelsen, 
var  Skuffelsen  dyb,  og  hverken  Kalkreuths  gamle  Ky  eller 
hans  lange  og  smukke  Forsvar  kunde  beskytte  ham  mod 
den  mest  fornærmelige  Mistanke.  Nu  véd  man,  at  denne 
Kapitulation  var  en  Følge  af  den  Forsømmelse,  hvori  Kalk- 
reuths Formand  havde  gjort  sig  skyldig,  og  som  denne 
ikke  havde  faaet  Tid  til  at  gjenoprette;  det  var  Mangel  paa 
Ammunition,  som  tvang  ham  til  Overgivelse. 

Ved  denne  Lejlighed  skulle  vi  ikke  forbigaa  en  lille 
Hændelse,  der  gjorde  den  nye  franske  Guvernør  Rapps 
strænge  Retfærdighed  al  Ære;  det  var  den  samme  General 
Rapp,  som  i  1813  vidste  saa  vel  at  forsvare  det  vundne 
Danzig.  En  fransk  Kaptejn,  som  var  indkvarteret  hos  en 
engelsk  Handelsmand,  havde  haft  en  heftig  Tvist  med  sin 
Vært,  hvorunder  hele  Uretten  var  paa  Øboerens  Side,  der 
troede  at  burde  hævde  sit  Flags  Ære  ved  at  udvise  den 
største  Uforskammethed.  Rapp  lagde  øjeblikkelig  fem  og 
tyve  Soldater  i  Kvarter  hos  ham  og  idømte  ham  en  Bøde 
paa  fire  Hundrede  Rigsdaler  til  bedste  for  Danzigs  fattige. 
Denne  Kjendelse  vandt  almindeligt  Bifald,  thi  endogsaa  de, 
der  vare  mest  mistrøstige  over  de  franske  Vaabens  Held, 
vare  den  Gang  yderlig  forbitrede  paa  Englænderne  for 
deres  overmodige  Fordringer  om  Herredømmet  paa  Havet,  og 
fordi  de  i  saa  utilstrækkelig  Grad  understøttede  deres  Allierede 
paa  Fastlandet. 

IJuni  1807  vare  den  franske  og  den  russisk-preussiske 
Hær  lejrede  omtrent  paa  det  samme  Terrain,  de  havde  ind- 
taget Vinteren  over;  alle  Landsbyer  i  Omegnen  vare  for- 
ladte, og  Beboerne  af  hine  alt  for  historiske  Land  strækninger 
havde  ført  den  Smule  Kvæg,    de  havde  kunnet  frelse  under 

Slaget  ved  Eylau,  ud  i  Skovene,  flere  af  Bøndernes  Lejre 
bleve  i  den  mellemliggende  Tid  overraskede  og  udplyndrede 
af  Blænkere  fra  begge  Parter. 

De  første  Efterretninger  om  Slagene  ved  Heilsberg  og 
Friedland  bleve  i  Berlin  modtagne  med  stor  Vantro;  Med- 
delelsen om  Vaabenhvilen  var  heller  ikke  i  Stand  til  at 
overtyde  Befolkningen,  man  paastod,  at  den  besejrede  Na- 
poleon havde  anmodet  om  denne  Stilstand.  Sandheden  kom 
imidlertid  snart  for  Dagen,  og  nu  havde  man  ikke  Forban- 
delser nok  til  Benningsen.  Man  beskyldte  ham  for  For- 
ræderi, Udygtighed  og  Dorskhed,  man  fortalte,  at  han  havde 
tilbragt  hele  Dagen  i  Ko  og  Mag  uden  for  Skudvidde,  og 
at  russiske  Stabsofficerer  forud  havde  meddelt  deres  Værter 
i  Friedland,  at  Slaget  uundgaaelig  maatte  tabes  paa  Grund 
af  den  russiske  Overgenerals  slette  Dispositioner. 

Der  var  baade  noget  sandt  og  noget  falskt  i  disse  Be- 
brejdelser; en  nøjagtig  Undersøgelse  af  det  mindeværdige 
Slags  Enkeltheder  viser,  at  Benningsens  Plan  Natten  mellem 
den  13de  og  14de  Juni  at  debouchere  i  Masse  paa  den 
modsatte  Bred  af  Allefloden  var  forholdsvis  god;  Slaget 
kunde  have  taget  en  slem  Vending  for  Franskmændene,  hvis 
han  ikke  derpaa  havde  begaaet  den  betydelige  Fejl  at  lade 
sig  holde  i  Skak  lige  til  Middag  af  en  Styrke,  der  ikke  var 
meget  over  en  Tredjedel  af  den,  han  selv  raadede  over; 
sandt  nok  vare  de  nogle  og  tyve  Tusende  Franskmænd,  som 
udholdt  Kampen  med  fem  og  halvfjerdsindstyve  Tusende 
Russere,  Kjærnetropper  under  Lannes,  som  derhos  havde  til 
Underkonimanderende  baade  Oudinot  og  Grouchy,  der  begge 
gjorde  sande  Vidundere  i  disse  afgjørende  Timer.  Denne 
lige  saa  dygtige  som  heltemodige  Modstand  blændede  deres 
Angribere  og  gav  Napoleon  Tid  til  at  komme  til  Hjælp; 
men  det  var  paa  Tide,  og  hvis  han  ikke  havde  haft 
saadanne  Anførere  til  at  møde  den  »Fare,  som  voxede 
frem  paa  Friedlands  Slette«,  vilde  han  være  kommen 
for  silde.    Napoleon  vilde   i  Begyndelsen   ikke  engang  tro 

paa  et  saadant  Slag  fra  russisk  Side  paa  Grund  af  de  Føl- 
ger, denne  dumdristige  Fremstormen  uundgaaelig  maatte 
medføre,  saa  snart  den  franske  Hær  var  koncentreret;  han 
kunde  ikke  tænke  sig,  at  Fjenden  vilde  give  ham  et  saa  let 
Spil.  Oudinots  første  Meldinger  vare  i  Begyndelsen  blevne 
mødte  med  megen  Vantro,  og  han  sendte  sex  efter  hver- 
andre, Slag  i  Slag.  »Meld  Kejseren,  at  mine  smaa 
Øjne  se  rigtig,  at  det  er  hele  den  russiske  Hær; 
i  dette  Øjeblik  rykke  de  russiske  Kolonner  frem  inden  for 
Synsvidden  som  en  vandrende  Skov*).«  Denne  Kejserens 
Vantro,  som  forsinkede  Troppernes  Koncentrering,  var  atter 
en  Chance  for  den  russiske  General;  hvor  mange  store  Hær- 
førere have  ikke  tabt  Slag,  fordi  de  have  tvivlet  paa  Mulig- 
heden af  Bevægelser,  som  vare  alt  for  dristige. 

Da  Kejseren  ankom  til  Oudinot,  sagde  han:  »Jeg 
bringer  Dem  hele  Hæren,  den  følger  mig.«  I  det  han  der- 
paa  lod  Blikket  vandre  hen  over  Sletten,  der  var  sort  af 
kæmpende  Tropper,  søgte  han  Floden,  som  skjultes  bag 
Jordsmonnets  Ujævnheder.  »Hvor  er  Alle?«  spurgte  han.  • 
—  »Hist  nede,  bag  Fjenden,«  svarede  Oudinot;  »jeg  havde 
kastet  ham  paa  Enden  i  Vandet,  hvis  jeg  havde  haft  Mand- 
skab nok;  men  jeg  har  udtømt  mine  Grenaderer.«  I  dette 
Øjeblik  havde  Oudinot  virkelig  heller  ingen  anden  Reserve 
end  en  eneste  Bataillon,  som  bevogtede  Ammunitionsparken. 
Resten,  der  var  i  spredt  Kamp  mod  Fjenden,  vilde,  for  at 
benytte  selve  Oudinots  lldtiyk,  være  bleven  sprængt  som 
et  Edderkoppespind,  hvis  Fjenden  havde  angrebet  med 
al  Kraft.    Da  Napoleon   forlod    sin  tapre  Divisionsgeneral, 


*)  De  ro  de:  Nouvelle  relation  de  la  bataille  de  Friedland. 
1839.  Forfatteren  til  dette  fortræffelige  Værk  har  kunnet  be- 
nytte mundtlige  Meddelelser  fra  fiere  af  Hoveddeltagerne  i 
dette  store  l^rama,  og  Thiers  liar  derfor  ikke  blot  laant  store 
Partier  hos  Derode,  men  citerer  ham  under  Navn  og  med 
Ros,  en  Ære,  han  ellers  kun  sjælden  viser  franske  For- 
fattere. 

lod  han  til  ham  falde  en  af  disse  Ytringer,  som  paa  hin 
Tid  var  en  hundredfoldig  Belønning  for  al  Moje  og  alle 
Farer:  »Jeg  vidste  vel,  at  hvor  De  var,  behøvede  jeg  kun 
at  nære  Bekymring  for  Dem  selv.« 

Tropperne  vare  nu  koncentrerede,  alle  Udsigter  til 
Held  vare  vendte  tilbage  for  Franskmændene,  og  Fjenden 
skulde  dyrt  bøde  for  sin  alt  for  store  Forsigtighed  efter 
saa  megen  Dristighed.  Hans  Nederlag  blev,  som  bekjendt, 
især  forfærdelig  ved  Friedlands  Erobring;  her  bedækkede  Ney 
og  især  Dupont  sig  med  Hæder;  her  burde  den  sidste  General 
være  falden. 

En  imponerende  Ceremoni  fandt  Sted  i  den  katholske 
Kirke  i  Anledning  af  Vaabenhvilen.  De  preussiske  og 
franske  Myndigheder  overværede  i  fuld  Galla  Udførelsen  af 
Grauns  Te  Deum,  der  dirigeredes  af  Kapelmester  Righiui. 
Bevægelsen  var  dyb  saa  vel  hos  Sejrherrerne  som  hos  de 
overvundne ;  blandt  de  sidste  var  der  flere,  som,  overvældede 
og  fortryllede  af  denne  nye  Aabenbarelse  af  Kejserens  mili- 
tære Geni,  ganske  højt  ytrede,  at  en  saadan  Mand  nød- 
vendigvis maatte  være  ædelmodig;  han  maatte  forstaa,  at 
Maadehold  og  Mildhed  værdig  burde  krone  saa  stor  en 
Hæder.  Enkelte  vedbleve  endnu  haardnakket  at  hævde, 
at  denne  Vaabenhvile  kun  var  en  Krigslist  af  Kejser 
Alexander;  men  Kjendsgjerningerne  tvang  dem  snart  til 
Tavshed.  Den  offentlige  Mening  var  i  dette  Øjeblik  mere 
gunstig  stemt  mod  Franskmændene  end  mod  Russerne  og 
Englænderne.  Alle  Klasser  af  Befolkningen  imødesaa  med 
Glæde  Slutningen  paa  en  Krig,  der  stadig  havde  været  saa 
ulykkelig. 

Den  19de  Juli  var  der  i  Berlin  paa  ny  Te  Deum, 
gratis  Skuespil  og  Illumination  for  Fredens  Afslutning,  alt 
i  Følge  højere  Ordre.  Det  var  forbudt  at  raabe:  Leve 
Frederik  Vilhelm!  hvad  der  for  klart  seende  Mænd 
varslede  uheldig  om  Fredsbetingelserne.   Kongens  Palads,  der 

stod  ensomt  og  øde,  dannede  en  sørgelig  Modsætning  til  de 
Lyspyramider,  som  smykkede  andre  Bygninger. 

Den  næste  Morgen  vidste  man,  hvad  man  havde  at 
holde  sig  til  med  Hensyn  til  Betingelserne.  Kongerigets 
Flademaal,  der  ved  Hannovers  kortvarige  Indlemmelse  var 
steget  til  6047  Kvadratmil,  blev  formindsket  til  2868!  Mere 
end  én  Berliner  angrede,  at  han  havde  illumineret  saa  glim- 
rende den  foregaaende  Dag.  Der  havde  været  al  Anledning, 
sagde  man,  til  at  efterligne  hin  Stockholmer-Skomager,  som 
ligeledes  var  bleven  nødt  til  at  fremhykle  Glæde  i  Anled- 
ning af  en  skammelig  Fred;  han  stillede  i  Vinduet  en 
ussel  Tællepraas,  som  han  omsluttede  med  et  Stykke  Olie- 
papir for  at  dæmpe  Skinnet  saa  meget  som  mulig.  Pa- 
piret havde  derhos  Indskriften:  »Som  Freden,  saa  Illumina- 
tionen.« 

Byen  Konigsberg,  der  efter  Slaget  blev  taget  af  Mar- 
skalk Soult,  havde  kun  en  kort  Stund  at  bære  alle  den 
fjendtlige  Besættelses  Byrder;  men  dette  var  dog  ingen 
Grund  til  Glæde.  Medens  den  simple  Befolkning  morede 
sig  over  de  smaa  Haver,  som  Soldaterne,  der  vare  lejrede  i 
Forstæderne,  indrettede  omkring  deres  Barakker,  havde  Bor- 
gerne ingen  Anledning  til  at  le;  Byen  blev  ramt  af  en 
Krigsskat  paa  tyve  Millioner  Francs,  der  dog  ved  en  over- 
ordentlig Naade  blev  nedsat  til  otte.  Denne  Fordring  frem- 
kaldte i  Tidsrummet  fra  den  16de  Juni  til  Begyndelsen  af 
Avgust  en  Række  publicanda,  offentlige  Bekjendtgjørelser 
(og  det  af  en  meget  ubehagelig  Art)  fra  de  offentlige  Myn- 
digheder. Disse  Øvrighedspersoner  havde  fuldstændig  tabt 
Hovedet,  de  dyngede  de  mest  uheldbringende  Forsøg  paa 
hinanden:  overordentlige  Skatter  paa  Løsøre,  paa  Lejere,  paa 
de  formentlige  Indtægter,  Trusler  om  Skatteinddrivelser  ved 
militære  Foranstaltninger  o.  s.  v.,  og  dog  lykkedes  det  dem 
kun  at  sammenbringe  en  ringe  Del  af  Beløbet.  General- 
intendant  Daru,  der  var  lige  saa  retskaffen  som  ubønhørlig, 
gjentog  idelig,    at  Besætnings-Tropperne   forst   vilde  drage 

bort,  iiaar  Krigsskatten  var  fuldstændig  betalt,  eller  dens 
Betaling  i  det  mindste  tilstrækkelig  garanteret;  de  rigeste 
Grosserere  gik  sluttelig  i  Borgen  herfor,  men  i  Mellemtiden 
vare  de  Udgifter,  som  Soults  og  lians  Soldaters  Underhold 
voldte  Staden,  stegne  til  fabelagtige  Summer. 

I  hine  Sorgens  Dage  følte  Evangeliets  Tjenere  sig 
oftere  fristede  til  i  deres  Prædikener  at  sigte  til  de  offent- 
lige Ulykker  eller  hentede  endog  herfra  Hovedtexterne  til 
deres  Trøstetaler.  En  af  de  mærkeligste  er  forfattet  af 
hs.  Velærværdighed,  Hofpræst  Sack,  som  lod  den  udgaa  i 
Trykken  i  Avgust  1 807,  da  han,  som  han  sagde,  paa  Grund 
af  sin  Helbredstilstand  var  bleven  hindret  i  at  holde  samme. 
Man  finder  i  denne  Tale  mere  end  én  Betragtning,  som  i 
1871  vare  lige  saa  anvendelig  paa  Frankrig  som  i  1807 
paa  Preussen*).  »Som  en  almindelig  Grundsætning  kan  det 
vel  fastholdes,  at  vi  bor  holde  Politiken  ude  fra  vore  Præ- 
dikener ;  men  i  Dag  er  det  netop  vor  Ret  som  vor  Pligt  at 
berøre  det  sørgelige  Ærane,  som  opfylder  alle  vore  Tanker  . . 
I  disse  frygtelige  Dage  er  alt  saa  vel  uden  for  os  som  inden 
i  os  fuldstændig  bragt  i  Forvirring,  Begivenhederne  have 
gjort  den  menneskelige  Visdom  som  den  menneskelige 
Egoisme  til  Skamme:  de  roligste,  de  koldeste  Mennesker 
have  følt  et  sandt  elektrisk  Stød,  da  den  stolte  Bygning, 
som  skjærmede  os  alle,  saa  pludselig  styrtede  sammen  .  .  . 
Dog    gives    der   Mennesker,    heldigvis    kun   i   ringe    Grad, 


Dr.  Sack:  Ein  Wort  der  Ermunterung.  Berlin  1807.  Hvad 
oven  for  er  sagt  om  Sacks  Prædiken,  lader  sig  ogsaa  an- 
føre om  Præsten  Bliihdorn:  Die  erste  Stimme  des  Vater- 
lands, der  oven  i  Kjøbet  blev  holdt  allerede  i  Fasten  1807, 
og  det  i  selve  Magdeburg,  som  vrimlede  af  franske  Tropper, 
og  som  Napoleon  ved  dette  Tidspunkt  vistnok  allerede  havde 
besluttet  at  løsrive  fra  Preussen.  Ikke  desto  mindre  kunde 
Præsten  baade  holde  og  udgive  sin  Tale,  uden  at  de  franske 
Myndigheder  forulempede  ham.  En  lignende  Overbærenhed 
udvistes  ikke  af  de  preussiske  Myndigheder,  saaledcs  blev  i 
Januar  1872  en  Præst  udvist  af  Strassburg,  blot  fordi  han  havde 
nævnt  det  sorgklædte  Elsass. 

egenkjærlige  eller  taabelige  Personer,  som  man  har  set  blive 
upaa virkede  af  den  fælles  Ulykke,  ret  som  der  her  blot  var 
Tale  om  Historier  fra  svundne  Tider  eller  Begivenheder  fra 
Qæme  Egne.  Man  nævner  endog  dem,  der  have  felt  en 
uren  Glæde  ved  de  Ulykker,  som  de  tilmed  drage  Fordel  af. 
Saadanne  undgaar  jeg,  og  jeg  undgaar  ogsaa  at  tale  om 
dem  ...  I  flere  Maaneder  have  vi  alle  haft  Feber  og  leve 
kun  ved  denne  Feber.  Denne  ophidsede  Tilstand  kan  ikke 
ophøre  fra  Dag  til  anden,  saaledes  som  den  er  begyndt. 
Det  forholder  sig  med  vore  dybt  rystede  Sjæle  som  med 
Havets  Bølger,  der  endnu  længe  ere  i  Opror  efter  Uvejrets 
Ophør  .  .  .;  ligesom  Organismen  længe  vedbliver  at  være 
svækket  og  Nervesystemet  i  en  særlig  pirrelig  Tilstand, 
skjønt  Sygdommen  er  ophørt,  .  .  ♦  saaledes  behøver  ogsaa 
Sjælen  ved  Udgangen  af  en  saadan  Krisis  en  lige  saa  nød- 
vendig Diæt.« 

Hans  Velærværdighed  minder  dernæst  om,  at  disse  Om- 
væltninger have  givet  Anledning  til  en  frygtelig  Strøm  af 
frække  Domme.  »Man  troede  det  tilladt  at  sige  alt,  at 
skrive  alt.  Personer,  der  stode  mest  flærne  fra  Begiven- 
hederne, vare  mindst  bekjendte  med  og  mindst  i  Stand  til 
at  bedømme  dem,  dømte  netop  paa  den  mest  skærende 
Maade  om,  hvad  man  havde  gjort,  og  hvad  man  burde  have 
gjort.  Overalt  vilde  man  kun  se  Forræderi  og  Fejghed, 
man  indbefattede  skyldige  og  uskyldige  i  den  samme  fælles 
Fordømmelse.  .  .  .  Det  saae  næsten  ud  til,  at  vor  be- 
rettigede Smerte  fandt  nogen  Lindring  i  disse  Udbrud  af 
blind  Vrede.  .  .  .  Dog  denne  første  Opbrusning  er  gaaet 
over;  Lyset  begynder  at  gry,  og  Begivenhederne  vise  sig 
allerede  for  os  i  en  ganske  ny  Belysning  .  .  .  Lader  os 
altsaa  være  mere  forsigtige  i  vor  Bedømmelse  af  de 
Mænd,  som  ere  optraadte  i  denne  ulykkelige  Krig;  lader 
os  vise  den  samme  Forsigtighed  i  vor  Bedømmelse  af  Sa- 
gernes Tilstand.  Mangen,  som  nylig  sagde,  det  er  umuligt, 
at  vi  nogen  Sinde  skulde  kunne  bukke  under,    siger  i  Dag^ 

at  vi  umulig  kunne  rejse  os  igjen,  at  det  for  stedse  er 
forbi  med  vor  Velstand  som  med  vor  Ære.  Saaledes  op- 
staar  den  blinde  Indbildskhed  skæbnesvangert  af  Medgang, 
som  den  blinde  Fortvivlelse  af  Modgang,« 

Forfatteren  gjor  derpaa  i  forbi gaaende  et  Angreb  paa 
sin  Tids  Fritænkere.  »Iblandt  de  Mennesker,  hvis  Dømme- 
kraft er  bleven  forvildet  ved  de  os  nylig  overgaaede  Uheld, 
er  ingen  mere  ubetænksom,  ingen  mere  skyldig  end  disse 
haardnakkede  Skeptikere,  som  i  saadanne  Begivenheder  kun 
ville  se  Virkninger  af  Hændelsen,  den  brutale  Styrke  eller 
rent  menneskelige  Kombinationer.  Lad  dem  trøste  sig,  hvis 
de  kunne  det,  med  deres  saa  kaldte  Filosofi.«  For  sit  Ved- 
kommende ser  Sack  i  disse  store  private  og  offentlige  Sorger 
en  fortjent  Tugtelse  for  Vantroen  og  den  almindelige  Sæder- 
nes Slappelse.  »En  Nation  kan  gjere  Fremskridt  i  Civilisa- 
tion og  dog  samtidig  fordærves;  vi  ereet  godt  Bevis 
herpaa!  Der  findes  utvivlsomt  endnu  hos  os  baade  fromme, 
retskafne  og  patriarkalske  Familier  i  Provinserne  som  i 
Hovedstaden-,  men  det  er  ikke  mere  Tidens  Aandl 
Tidens  Aand  er  en  fræk  Fornægtelse  af  Menneskets  Pligter 
mod  sin  Næste  som  imod  Gud,  det  er  Egenkjærligheden, 
som  kvæler  enhver  patriotisk  Følelse ;  det  er  Ligegyldigheden 
over  for  Last  og  Dyd,  det  er  endelig  en  brændende,  en  dy- 
risk Attraa  efter  alle  sanselige  Nydelser  .  .  .  Maaske  vil 
man  i  alt  dette  kun  se  en  vranten  Oldings  Klager;  maaske 
vil  man  beskylde  mig  for  ikke  at  vise  Retfærdighed  mod  de 
ædle  Følelser,  som  dog  endnu  gjøre  sig  gjældende  blandt 
enkelte  af  os.  Det  faar  saa  være!  Jeg  tror  at  udfylde  en 
Pligt  ved  uden  Skaansel  at  sige,  hvad  jeg  synes  er  den  hele 
Sandhed.  Jeg  henholder  mig  til  enhver,  som  uden  Fordom 
vil  afgjøre,  hvilke  Retninger  der  ere  fremherskende  blandt 
den  nuværende  Slægt.  De  ville  utvivlsomt  med  mig  være 
enige  om,  at  uden  en  fuldstændig  moralsk  Reform  kan 
intet  frelses  af  det,  der  endnu  staar  til  at 
frelse.« 

Dr.  Sack  ender  sin  Prædiken  med  at  udtrykke  det 
Haab,  at  Preussen  til  Trods  for  alt  dette  atter  godt  kan  blive 
paa  ny,  hvad  det  én  Gang  har  været,  en  Forudsigelse,  som 
Begivenhederne  have  gjort  til  Sandhed,  ja  endog  langt  over- 
gaaet.  Dog  det  er  Fremtiden  forbeholdt  at  vise,  om  denne 
vidunderlige  Lykkevexling  virkelig  er  en  Følge  af  og  en 
Belønning  for  en  virkelig  Regeneration,  eller  der  her  kun 
er  Tale  om  en  af  disse  utallige  Triumfer,  som  snarest  lede 
til  et  desto  dybere  og  mere  opsigtvækkende  Fald. 

Tilsiter- Freden,  der  tilsyneladende  var  saa  hæderfuld, 
indesluttede  Spirer  til  Ødelæggelse,  som  senere  med  skæbne- 
svanger Nødvendighed  maatte  udvikle  sig.  Krigen  paa  Kni- 
ven, der  nylig  har  ført  til  et  saa  uheldigt  Resultat  for 
Frankrig,  havde  været  endnu  mere  ulykkesvanger  for  Preus- 
sen; man  havde  nu  kunnet  prøve  paa  at  udvise  Mildhed 
mod  det;  man  havde  ogsaa  kunnet  ødelægge  det,  og  Be- 
givenhedernes G-ang  har  vist,  at  det  havde  været  bedre  for  Frank- 
rig. Napoleon  foretrak  imidlertid  at  gaa  en  Mellemvej,  han 
lod  Preussen  kun  beholde  en  æreløs  Tilværelse  og  overvæl- 
dede det  med  Ofre  af  Penge  og  Land.  Sex  Aar  senere 
skulde  han  dyrt  bøde  for  denne  politiske  Fejl,  en  af  de 
største  i  hans  Regering. 

(Sluttes). 

an. 

I. 

1  Følge  Staden  Goslars  Kirkebog  fødte  »den  fornemme 
Dame  i  Winkels  Hus«  den  28de  Oktober  1696  i  denne  By 
en  Dreng,  der  i  Daaben  fik  Navnet  Moritz.  Til  Trods  for 
al  anvendt  Omhu  for  at  omgive  Moderen  med  Hemmeligheds- 
fuldhedens Slør  udbredtes  dog  snart  det  Rygte,  at  den  for- 
nemme Dame  ikke  var  nogen  anden  end  den  smukke,  ugifte 
Grevinde  Marie  Aurora  von  Konigsmark,  der,  som  Gud  og  Hver- 
mand vidste,  i  omtrent  to  Aar  ved  Hoffet  i  Dresden  havde 
vedligeholdt  en  Kjærlighedsforbindelse  med  den  unge  Kur- 
fyrste, Avgust. 

Denne  galante  Fyrste,  der  i  det  følgende  Aar  tillige 
blev  Konge  i  Polen,  havde  under  sin  næsten  ni  og  tredive- 
aarige  Eegering  et  stort  Antal  Kj  ærlighedsfor  bind  eiser ; 
Rygtet  har  tillagt  ham  et  meget  stort  Antal  uægte  Børn; 
men  med  Sikkerhed  kan  man  kun  paavise  otte,  fire  Sønner 
og  fire  Døtre.  Havde  der  været  flere,  er  det  sandsynligt, 
at  disse  ogsaa  vilde  have  været  bekjendte  i  en  Tidsalder, 
hvor  det  kongelige  Blod  gjaldt  for  at  være  saa  kostbart  og 
saa  helligt,  at  det  selv  i  uægte  Afkoms  Aarer  var  Gjenstand 
for  Ærbødighed,    og   hvor  Mødrene    til    et   saadant  Afkom 


*)    Efter:     Jahrbucher    fur    die    deutsche    Armee    und   Marine, 
Novbr.-Decbr.  1877. 

Historisk  Archiv.     1878.     I  11 


I  62  Marskalk  Moritz,  Greve  af  Sachsen. 

samt  deres  Familier  ikke  plejede  at  skamme  sig  over  den 
fortrolige  Omgang  med  Fyrsterne,  men  betragtede  et  saadant 
Forhold  med  Stolthed. 

De  fire  Sønner  havde  alle  efter  Faderen  arvet  ridderlig 
Tapperhed  og  naaede  alle  i  deres  tidlige  Ungdom  de  mili- 
tære Graders  højeste  Trin;  men  kun  den  ældste,  Grev 
Moritz,  viste  sig  at  være  besjælet  af  den  sande  Feltherre- 
aand.  Fra  Moderens  Slægt  havde  han  arvet  en  umaadelig 
Ærgjerrighed,  Tørst  efter  Daad  og  Hang  til  det  æventyr- 
lige,  og  om  han  end  i  sit  Ydre,  ved  sin  overordentlige 
Legemsstyrke  og  ved  enkelte  Karaktertræk  mindede  om 
Faderen,  hørte  han  dog  i  det  hele  og  væsentlige  til  den 
Konigsmarkske  Slægt. 

Grevinde  Aurora  havde  tidligere  opholdt  sig  ved  det 
kurfyrstelige  Hof  i  Hannover,  men  havde  forladt  dette  i 
1694,  da  hendes  Broder,  Grev  Filip,  var  bleven  myrdet  i 
det  kurfyrstelige  Slot.  Hun  tog  til  Sachsen  for  at  besøge 
en  gift  Søster,  blev  i  Dresden  bekjendt  med  Kurfyrst 
Avgust  og  indgik  med  ham  den  omtalte  Forbindelse,  hvis 
Fortrolighed  dog  ophørte  ved  Moritz's  Fødsel.  Kort  efter 
denne  blev  Drengen  bragt  til  Hamburg,  der  fra  til  Berlin  og 
endelig  til  Warschau.  I  1703  var  han  i  Breslau,  i  hvis 
Nærhed  Grevinde  Aurora  havde  et  Gods;  men  kort  derpaa 
finde  vi  ham  i  Leipzig,  hvor  han  blev  betroet  til  to  franske 
Hovmestre.  Efter  Kong  Avgust's  Befaling  rejste  disse  i 
1704  med  ham  til  Holland,  i  det  der  samtidig  anvistes  en 
Sum  af  tre  Tusende  Thaier  aarlig  til  hans  Opdragelse  og 
Underhold.  Man  mente  maaske,  at  denne  Stedforandring 
skulde  have  en  god  Indflydelse  paa  hans  Aandsudvikling;  thi 
til  hans  Moders  store  Sorg  viste  han  ingen  Lyst  til  at  lære 
noget,  og  de  franske  Hovmestre,  der  i  øvrigt  ikke  synes 
at  have  været  i  Besiddelse  af  noget  pædagogisk  Talent,  vare 
aldeles  ikke  fornøjede  med  ham.  De  kunde  ikke  faa  Bugt 
med  ham  og  forlede  ham  derfor  i  det  følgende  Aar,  hvor- 

efter  hans  Opdragelse  blev  overdragen  til  en  Tysker,  en 
forhenværende  Officer,  Hr.  von  Stotteroggen. 

Moritz  spotter  selv  i  sine  Memoirer  over  sin  ringe 
Lærelyst  og  sin  Distraktion  ved  Undervisningen  og  omtaler, 
at,  hvad  man  gjorde  sig  Umage  for  at  lære  ham,  kunde 
han  ikke  huske,  hvorimod  han  uden  Undervisning  i  et  halvt 
Aar  lærte  det  hollandske  Sprog.  I  Memoirerne  siger  Moritz, 
at  han  først  regner  sit  Livs  Begyndelse  fra  det  Øjeblik,  da 
han  traadte  under  Fanerne.  Dette  skete  i  Aaret  1708,  da 
han  i  den  Anledning  var  kaldt  tilbage  til  Sachsen,  hvor  han 
blev  overgivet  til  General  Schulenburg,  en  Ven  af  hans 
Moder,  der  efter  Kongens  Befaling  overtog  den  tolvaarige 
Drengs  militære  Opdragelse.  Schulenburg,  der  i  1702  var 
traadt  i  sachsisk  Tjeneste,  var  en  bekjendt  dygtig  General, 
der  havde  udmærket  sig  særdeles  i  Krigen  i  Polen  mod 
Karl  XII  af  Sverige;  han  var  imidlertid  en  erklæret  Fjende  af 
General,  Grev  Flemming,  Kong  Avgust's  intrigante  Yndling, 
der  som  General  kun  var  middelmaadig ,  men  ellers  aldeles 
ikke  nogen  ubetydelig  Mand,  og  dette  Fjendskab  i  Forbindelse 
med  Schulenburgs  Venskab  for  Grevinde  Aurora,  med  hvem 
han  underholdt  en  regelmæssig  Brevvexling,  var  nok  til 
ogsaa  at  paadrage  Moritz  Flemmings  Uvilje,  som  han  længe 
fik  at  føle. 

Efter  Kod  gens  udtrykkelige  Befaling  maatte  Moritz 
den  (ite  Januar  1 709  afmarchere  til  Flandern  med  Schulen- 
burgs Korps,  og  marchere  i  Ordets  fulde  Betydning,  det  vil 
sige  til  Fods  med  Geværet  paa  Skulderen;  thi  hans  Ønske 
om  at  komme  ind  i  Kavalleriet  var  ikke  blevet  opfyldt.  Den 
15de  Januar  holdt  Schulenburg  Revne  paa  Valpladsen  ved 
Ltitzen,  ved  hvilken  Lejlighed  Moritz  aflagde  Faneeden  med 
Haanden  paa  Mindesmærket  for  Gustaf  Adolf,  efter  at 
Schulenburg  havde  holdt  en  opflammende  Tale  til  ham. 
Da  Marchen  fortsattes,  gik  Moritz  sine  Fødder  itu  og  maatte 
sætte  sig  til  Hest;  men  da  Soldaterne  spottede  derover, 
skyndte   han   sig  saa  snart  som   mulig  at  komme  til  Fods 

igjen.  Til  Trods  for  den  Strænghed,  man  saaledes  anvendte 
ved  hans  militære  Opdragelse,  blev  han  dog  behandlet  som 
en  stor  flerre;  thi  Kongen  havde  til  Felttoget  forsynet 
ham  med  en  tirspæudig  Ekvipage  og  tolv  Muldyr,  ligesom 
han  ogsaa  havde  faaet  en  egen  Staldmester,  flere  Tjenere 
og,  hvad  der  var  mindre  efter  hans  Smag,  tillige  en 
Hovmester. 

Sin  llddaab  fik  Moritz  ved  Belejringen  af  Tournay  i 
Juli  1709.  Den  10de  September  var  han  nær  bleven  fan- 
gen i  en  Rekognoscerings-Fægtning;  men  den  næste  Dag,  da 
Slaget  ved  Malplaquet  udfægtedes,  kom  han  ikke  i  Ilden, 
fordi  Schulenburg  til  Beroligelse  for  hans  Moder,  men  ikke 
til  Drengens  egen  Glæde,  befalede  ham  at  blive  ved  Re- 
serven. Efter  Felttoget  1709  bestemte  Schulenburg  med 
Kongens  og  Auroras  Billigelse,  at  Moritz  skulde  tage  al- 
vorlig fat  paa  videnskabelige  Studier,  han  blev  i  den  An- 
ledning i  Nederlandene  under  Stotieroggens  Opsyn,  og 
Schulenburg  lagde  selv  Undervisningsplanen,  som  nøjagtig 
skulde  følges.  Resultatet  af  Schulenburgs  Bestræbelser 
svarede  imidlertid  ikke  til  Forventningerne;  Erindringerne 
fra  Felttoget  og  den  Omstændighed,  at  Moritz  flyttedes  fra 
Bryssel  til  Haag  og  der  fra  til  Utrecht,  tjente  ikke  til  at 
bibringe  Drengen,  der  desuden  adspredtes  paa  andre  Maa- 
der,  Smag  for  Studeringerne.  Da  Schulenburg  mærkede,  at 
Moritz  ingen  Fremskridt  gjorde,  og  var  overbevist  om  en 
omhyggelig  Uddannelses  Nødvendighed,  gjorde  han  det  For- 
slag, at  han  skulde  optages  i  Jesuiterkollegiet  i  Bryssel; 
men  heri  mødte  han  en  heftig  Modstand  fra  Grevinde 
Auroras  Side,  fordi  hun  frygtede  for,  at  Sønnen,  der  var 
døbt  og  opdragen  i  den  lutherske  Tro,  skulde  drages  bort 
fra  denne. 

Paa  samme  Tid  begyndte  den  trykkende  Pengenød,  der 
siden  fulgte  Moritz  den  største  Del  af  hans  Levetid.  For- 
gjæves  forhøjede  Kongen  paa  Auroras  Forbon  det  for  Sønnen 
bestemte  Tilskud  til  fire  Tusend  Thaier,    ogsaa  denne  Sum 

viste  sig  at  være  for  lille  til  de  Fornødenheder,  som 
Stotteroggen  ansaa  for  aldeles  nødvendige  for  den  unge 
Kavaler. 

Da  Krigen  i  Flandern  atter  udbrød  i  1710,  fik  til 
Moritz's  store  Glæde  det  videnskabelige  Vinterkursus  en 
Ende,  han  fik  Tilladelse  til  at  begive  sig  til  Hæren  og  bi- 
vaanede  Belejringerne  afDouay,  Béthune  ogAire.  Man  for- 
tæller, uden  at  det  dog  er  historisk  sikkert,  at  Prins  Eugen 
af  Savoyen,  der  i.  1710  havde  Befalingen  over  den  kejser- 
lige Hær,  søgte  at  sætte  en  Dæmper  for  Moritz's  alt  for 
dristige  Ungdomsmod  ved  at  sige  til  ham:  »Unge  Mand, 
søg  at  lære  ikke  at  forvexle  Dumdristighed  med  Tapper- 
hed.« Næppe  vare  efter  den  daværende  Krigsbrug  Hærene 
rykkede  i  Vinterkvarter,  før  Undervisningens  Plage  igjen  be- 
gyndte for  Moritz  ;  men  til  hans  store  Tilfredsstillelse  bleve 
hans  Studeringer  afbrudte  ved  en  Skrivelse  fra  Flemming; 
Kong  Avgust,  der  var  meget  glad  over  det  Ey  for  Tapper- 
hed, Moritz  havde  erhvervet  sig  i  to  Felttog,  kaldte  ham  i 
December  1710  tilbage  til  Sachsen,  hvor  han  fik  sine  Ind- 
komster forhøjede  til  ti  Tusend  Thaier,  i  det  han  fik  et 
Riddergods  til  Foræring.  Desuden  lykkedes  det  ogsaa  Grev- 
inde Aurora  næste  Aar  ved  indtrængende  Bønner  at  faa 
Kongen  til  at  anerkjende  ham  som  sin  Søn  under  Navn  af 
Greve  af  Sachsen  Samme  Aar  (1711)  ledsagede  Moritz 
Kongen  til  Pommern,  hvor  han  under  Felttogene  1711  og 
1712  flere  Gange  fik  Lejlighed  til  at  vise  sit  Mod  i  den 
lille  Krig;  i  disse  Felttogs  eneste  større  Træfning,  Slaget 
ved  Gadebusch  den  20de  December  1712,  synes  han  der- 
imod ikke  at  have  deltaget.  Forholdet  til  Flemming,  der  i 
det  sidste  Felttog  førte  Kommandoen  over  Sachserne,  blev 
bedre  i  1712;  ogsaa  Grevinde  Aurora,  der  efter  Schulenburgs 
Udtræden  af  sachsisk  Tjeneste  i  1711  savnede  en  Støtte, 
forstod  at  vinde  den  indflydelsesrige  Mands  Gunst  og  begyndte 
en  Brevvexling  med  ham. 

1    September    1713   tildelte   Kongen  Grev   Moritz    det 

Benstske  Kyradserregiment  og  forhojede  samtidig  hans  Pen- 
sion med  to  Tusend  Thaier;  Regimentet  befandt  sig  ved 
denne  Tid  paa  Marchen  til  Sandomierz,  de  sachsiske  Trop- 
pers Samlingsplads  i  Polen;  men,  da  der  ikke  var  nogen 
krigersk  Virksomhed  i  Vente,  blev  Moritz  til  Slutningen  af 
Aaret  ved  Kongens  Hof  i  Warschau  i  en  Kreds  af  aand- 
rige,  men  letfærdige  Damer,  som  han  bragte  sin  Hyldest 
med  en  Iver,  der  viste,  at  han  i  denne  Eetning  slægtede 
baade  sin  Fader  og  sin  modrene  Slægt  paa.  I  de  sidste 
Dage  af  Aaret  1713  kom  Moritz  til  Dresden,  efter  at  han 
ved  det  udsvævende  Liv,  han  havde  fort  i  Warschau,  var 
kommen  i  en  betydelig  Gjæld.  Om  Kong  Avgust  end  glæ- 
dede sig  ved  at  se  sin  Søn  i  saa  mange  Henseender  træde 
i  hans  Fodspor,  var  hans  Ødselhed  ham  dog  meget  ube- 
hagelig, da  hans  Kasse  havde  ondt  ved  at  bestride  hans 
egne  Fornødenheder;  han  fattede  da  den  Plan  at  befri  sig 
fra  Omsorgen  for  denne  kostbare  Gren  af  sit  Hus  ved  saa 
snart  som  mulig  at  lade  ham  gjore  et  godt  Parti,  hvilket 
iværksattes  ved  en  Forlovelse  mellem  den  letsindige  Moritz 
og  en  rig  Arving  af  en  gammel,  anset  sachsisk  Familie, 
Viktoria  von  Loben,  der  endnu  næsten  var  et  Barn.  At 
denne  mangelfuldt  opdragne,  unge  Dame  fra  Landet  ikke 
passede  til  Moritz's  allerede  fordærvede,  tøjlesløse  Natur  blev 
ikke  taget  i  Betragtning,  og  Bryllup  et  blev  med  megen  Pragt 
fejret  i  Moritzburg,  den  12te  Marts  1714. 

Ægteskabet  var  imidlertid  saa  ulykkeligt  som  vel  muligt, 
og  den  uijge  Kone  blev  hensynsløst  behandlet  og  forsømt 
af  sin  Gemal,  der  efter  at  have  faaet  Fingre  i  hendes 
Formue  blev  endnu  mere  udsvævende,  og  efter  at  Viktoria 
forgjæves  havde  søgt  at  forandre  Moritz's  Levevis,  fandt 
hun  et  tilsyneladende  godt  Tilflugtssted  hos  sin  Sviger- 
moder, men  kom  i  Virkeligheden  fra  Scylla  i  Charybdis; 
thi  den  listige  Aurora  havde  kun  Interesse  for  at  befri  sin 
Søn  fra  et  byrdefuldt  Ægteskabs  Lænker,  efter  at  alle  Fordelene 
derved  vare  vundne,  det  vil  sige,  efter  at  Hustruens  Godser 

ikke  kunde  behæftes  med  mere  Gjæld.  Hun  forstod  mester- 
lig ved  List  og  Bagtalelse  at  bringe  Viktoria  i  en  saadan 
Situation,  at  man  for  Kongen  kunde  føre  Klage  over  den 
unge  Grevindes  Liv;  til  sidst  gav  Kongen  sit  Samtykke  til 
en  Skilsmisse,  der  fandt  Sted  1721  og  lod  Tæppet  falde  for 
et  af  de  modbydeligste  Billeder  af  hin  Tids  Sæder.  Den 
fraskilte  Grevinde  ægtede  senere  en  Kaptejn  von  Runkel, 
der  igjen  bragte  nogen  Orden  til  Veje  i  hendes  Formue,  af 
hvilken  Moritz  i  deres  syvaarige  Ægteskab  havde  brugt  over 
to  hundrede  Tusend  Thaier.  At  hendes  andet  Ægteskab 
blev  lykkeligt,  taler  ikke  til  Gunst  for  Moritz. 

Medens  Moritz  var  gift,  færdedes  han  i  øvrigt  meget 
i  Felten  og  skiftede  saa  ofte  Opholdssted,  at  det  er  vanske- 
ligt at  afgjøre,  hvilke  Krigsbegivenheder  han  i  denne  Periode 
har  deltaget  i.  Uden  Tvivl  var  han  med  sit  Regiment  nær- 
værende ved  Stralsunds  Belejring  i  1715;  sikkert  er  det,  at 
han  efter  denne  Fæstnings  Indtagelse  var  med  de  sachsiske 
Tropper,  som  i  Januar  1716  afgik  til  det  nordlige  Polen 
for  at  undertrykke  en  der  udbrudt  Opstand.  Moritz  blev 
dog  ikke  ved  sit  Regiment,  men  rejste  til  Sandomierz,  paa 
hvilken  Rejse  han  tillige  med  fem  Officerer  og  tolv  Tje- 
nere, der  fulgte  med  ham,  blev  overfalden  af  flere  Hundrede 
Oprørere  i  Landsbyen  Krasniec.  Til  Trods  for  den  store 
Overmagt  forsvarede  den  lille  Skare  sig  dog  under  Moritz^s 
heltemodige  Anførsel  haardnakket  i  fem  Timer  i  det  Hus, 
hvori  han  befandt  sig,  og  tilføjede  Oprørerne  store  Tab.  Disse 
holdt  om  Aftenen  inde  med  Angrebet  og  lode  sig  nøje  med 
at  holde  Huset  omringet  om  Natten,  men  Moritz,  der  havde 
tre  Mand  døde,  flere  saarede  og  selv  var  saaret  i  det  ene 
Ben,  gjorde  et  Udfald  i  Mørket,  huggede  Skildvagterne  ned, 
tog  de  nødvendige  Heste  og  var  borte,  førend  Oprørerne 
kunde  samle  sig. 

Da  man  ved  Underhandlingerne  i  Lublin  i  Sommeren 
1716  var  i  Begreb  med  at  gjere  en  Ende  paa  de  polske 
Uroligheder,   ilede  Moritz,    der  længtes  mere  efter  krigersk 


168  Marskafk  Moritz,  Greve  af  Sachsen. 

Daad  end  eiter  sin  Gemalinde,  til  Ungarn  for  der  under 
Prins  Eugen  at  tage  Del  i  Kampen  mod  Tyrkerne.  Han 
kom  tids  nok  til  at  bivaane  Slaget  ved  Peterwardein  i 
Avgust  1716,  deltog  ogsaa  i  Felttoget  1717  og  var  under 
dette  med  i  det  blodige  Slag  ved  Belgrad  den  16de  Avgust. 

Den  uafbrudte  Krigstilstand,  hvori  Sachsen  havde  be- 
fundet sig  siden  Udbruddet  af  den  store  nordiske  Krig,  lik 
sin  Afslutning  ved  Freden  i  Warschau  med  de  polske  In- 
surgenter  i  Februar  1717.  Landets  udtømte  Tilstand  for- 
drede nødvendigvis  Indskrænkninger  i  Militærbudgettet,  og 
Kongen  befalede  derfor  i  Foraaret  1717,  at  fire  Kyradser-, 
fire  Dragon-  og  to  Infanteri  regimenter  skulde  ophæves.  Paa 
Grund  af  de  Kettigbeder,  som  Regimentscheferne  den  Gang 
havde,  maatte  man  gaa  yderst  hensynsfuldt  til  Værks  med 
Udførelsen  af  denne  Befaling,  og  det  bestemtes  derfor,  at 
de  omtalte  Regimenter  skulde  udtages  ved  Lodtrækning. 
Moritz  var  den  Gang  fraværende  og  havde  det  Uheld,  at 
hans  Stedfortræder  trak  en  sort  Kugle,  saa  at  han  mistede 
sin  Regimentschefspost.  Dette  Tab  var  meget  smerteligt 
for  ham,  da  han  havde  megen  Interesse  for  sine  Soldaters 
taktiske  Uddannelse;  han  havde  nu  ingen  Virkekreds  og 
blev  et  fuldstændigt  Bytte  for  sine  Lidenskaber,  Spil  og 
Kvinder.  Han  ansøgte  i  1718  om  Tilladelse  til  at  følge 
med  et  sachsisk  Kontingent  paa  sex  Tusend  Mand,  der  blev 
sendt  Kejseren  til  Hjælp  mod  Tyrkerne ,  men  som  ikke 
blev  brugt,  da  der  blev  sluttet  Fred  i  Passarowitz;  men 
denne  Ansøgning  blev  afslaaet.  For  at  trøste  ham  fik  han 
i  1719  den  polske  hvide  Ørns  Orden  og  samme  Aar  en  ny 
Pension  paa  sex  Tusend  Thaier,  der  skulde  hjælpe  lidt  paa 
den  stadige  Pengenød,  hvori  han  til  Trods  for  Kongens 
Gavmildhed  og  Viktoria  von  Lobens  Formue  befandt  sig. 
Disse  Penge  forsloge  imidlertid  kun  lidt,  og  Moritz  fik  dem 
senere  ombyttede  med  et  nyt  Gods,  som  han  bortforpagtede 
til  Rentekammeret  for  ti  Tusend  Thaier.    Foruden  de  For- 

æringer,    som  Kongen   ofte   gav  ham,    beløb  hans   aarlige 
Indkomster  sig  til  henimod  otte  og  tyve  Tusend  Thaier. 

Vi  ere  nu  komne  til  det  Tidspunkt,  da  Moritz  forlod 
sit  Fædrelands  Tjeneste  for  at  gaa  i  Frankrigs.  Man  har 
ment,  at  Grunden  til  denne  Forandring  maatte  søges  i 
Uenigheden  med  Flemming;  men  dette  var  ikke  Tilfældet. 
Det  er  omtalt,  at  Flemmings  Forhold  til  Grevinde  Aurora 
og  Moritz  var  blevet  bedre  efter  Schulenburgs  Afrejse  fra 
Sachsen,  og  dette  gode  Forhold  blev  l^un  for  en  kort  Tid 
forstyrret,  da  Moritz  mistede  sit  Regiment,  hvilket  han  i 
sin  første  opbrusende  Vrede  tilskrev  Partiskhed  fra  Mini- 
sterens Side,  en  Beskyldning,  som  denne  dog  med  Lethed 
kunde  modbevise.  Da,  som  vi  senere  skulde  se,  andre  Om- 
stændigheder igjen  forstyrrede  det  gode  Forhold,  optraadte 
Flemming  paa  en  Maade,  der  ganske  vist  ikke  var  til 
Moritz's  Fordel;  men  det  kan  ikke  paavises,  at  Generalen 
handlede  anderledes,  end  hans  Pligt  som  Minister  paabød 
ham»  Aarsagen  til,  at  Moritz  gik  i  fransk  Tjeneste,  maa 
derfor  søges  andet  Steds,  og  man  finder,  at  det  var  Kongen 
selv,  der  foranledigede  det.  Det  Otium,  som  Krigsbegiven- 
hedernes Ophør  gav  Moritz,  besluttede  han  i  1720  at  be- 
nytte til  en  Fornøj elsesrej se  til  Paris;  det  Liv,  der  den 
Gang  under  Hertugen  af  Orleans's  Regentskab  førtes  ved 
det  franske  Hof,  faldt  fuldstændig  i  Moritz's  Smag,  og  han 
styrtede  sig  i  et  Hav  af  Fornøjelser,  der  hurtig  opslugte 
hans  Hjælpekilder.  Kong  Avgust  tik  snart  Underretning  om 
det  Liv,  hans  Søn  førte ;  men  da  han  under  de  nu  indtraadte 
fredelige  Forhold  og  Sachsens  store  Pengetrang  ikke  saae 
noget  Middel  til  at  beskæftige  eller  forsørge  Moritz,  til- 
skyndede han  denne  til  at  tage  imod  et  Tilbud,  som  Her- 
tugen af  Orleans  gjorde  ham  om  at  indtræde  i  den  franske 
Hær  som  Marechal-de-camp  med  ti  Tusend  Livres  Gage, 
Betænkeligheder  ved  at  træde  i  fremmed  Tjeneste  kunde 
Moritz  med  sin  æventyrlige  Karakter  ikke  have,  saa  meget 
mindre  som  det  den  Gang  var  meget  almindeligt,  at  saa  vel 

højere  som  lavere  militære  Førere  skiftede  Fædreland;  men 
dersom  Kongen  havde  levet  i  det  Haab,  at  han  nu  var  be- 
friet for  Anmodninger  om  Penge  fra  Moritz,  blev  han 
skuffet;  thi  Følgen  af  hans  Ansættelse  i  fransk  Tjeneste 
var,  at  han  kjøbte  et  af  tysk  Mandskab  bestaaende  Regiment 
og  henvendte  sig  til  Kong  Avgust  om  Penge  til  at  betale 
det  med.  Da  Moritz  havde  behandlet  denne  Sag  med  sin 
sædvanlige  Flothed ,  var  Prisen  bleven  saa  høj ,  at  man  i 
Sachsen  kunde  have  kjøbt  to  Regimenter  derfor  og  et 
Generalløjtenantspatent  oven  i  Kjøbet.  For  at  føre  Sagen 
igjennem  begav  Moritz  sig  i  September  til  Dresden,  og  det 
lykkedes  ham,  understøttet  af  sin  Moders  Bønner,  at  faa 
Kongens  Løfte  om,  at  den  kongelige  Kasse  maatte  staa 
i  Forskud  for  Kjøbesummen;  men  Kassen  var  des  værre 
tom,  saa  Moritz  maatte  sælge  et  af  de  Godser,  han  havde 
faaet  af  Kongen,  til  Rentekammeret  for  at  skaffe  Pengene 
til  Veje. 

Da  Moritz  i  April  1721  efter  at  være  bleven  skilt  fra 
sin  Gemalinde  var  vendt  tilbage  til  Frankrig,  ofrede  han 
sig  med  Iver  for  sit  Regiments  taktiske  Uddannelse  og 
indførte  i  Exercitsen,  navnlig  med  Hensyn  til  en  hurtigere 
Skydning,  saadanne  Forbedringer,  at  alle  Kjendere  bleve 
opmærksomme  paa  ham.  Han  tilbragte  de  følgende  Aar  ind- 
til 1725  dels  hermed,  dels  til  alles  Forbavselse  med  ma- 
thematiske  og  tekniske  Studier,  dels  med  Rejser  til  War- 
schau,  Dresden  og  England  og  dels  endelig  med  vilde  For- 
lystelser, medens  han  samtidig  grublede  over  Midler  til  at 
tilfredsstille  sin  Ærgjerrighed. 


II. 

I  December  1725  indtraf  Moritz  i  Warschau  hos 
Kong  Avgust.  Denne  Rejse  foretog  han  med  det  Maal  for 
Øje,  at  vinde  Kurlands  Hertugkrone,  og  han  troede  sig  saa 
sikker  paa  at  faa  den,  at  han  strax  vilde  opgive  sin  militære 

Stilling  i  Frankrig,  hvilket  dog  Kong  Avgust,  skjønt  med 
Møje,  fik  forhindret.  Kurlands  Hertugkrone  sad  den  Gang 
paa  en  Kvindes,  Enkehertuginde  Annas,  senere  Kejserinde 
af  Ruslands  Hoved,  og  der  var  kun  én  direkte  Arving,  den 
afdøde  Hertugs  Broder,  Ferdinand;  men  han  var  barnløs, 
gammel  og  svag.  Under  disse  Omstændigheder  optraadte 
flere  fyrstelige  Personer,  hvoriblandt  Moritz  og  den  rus- 
siske Premierminister,  Fyrst  Menschikoff,  som  Aspiranter 
til  den  snart  ledig  blivende  Arv;  selv  Grev  Flemming 
nærede  en  Tid  lang  Forhaabninger  i  denne  Retning.  Enke- 
hertuginde Anna  var  endnu  i  den  Alder,  at  der  kunde  være 
Tale  om  et  nyt  Ægteskab  for  hende,  og  hendes  eventuelle 
Gemal  vilde  da  efter  al  Sandsynlighed  blive  Landets  Hertug. 
Da  hun  tik  at  vide,  at  den  paa  Kjærlighedens  Omraade 
vidt  berømte,  men  hende  personlig  ubekj  endte  Moritz  tragtede 
efter  hendes  Haand,  viste  hun  sig  ogsaa  beredt  til  at  dele 
Tronen  med  ham,  og  Flertallet  i  Landets  Stænder  billigede 
hendes  Valg.  Med  saadanne  gode  Udsigter  viste  Moritz  sig 
i  Begyndelsen  af  Juni  1726  i  Mietau,  gjorde  et  yderst 
fordelagtigt  Indtryk  paa  Anna  og  blev  af  Landdagen  tre 
Uger  senere  valgt  til  Tronarving  efter  Ferdinand.  Alle 
Moritz's  Venner  og  navnlig  de  mange  Veninder,  han  allerede 
havde  erhvervet  sig  i  Kurland,  hilste  hans  Valg  med 
Glæde,  og  flere  af  de  sidste  viste  deres  Hengivenhed  paa 
en  glimrende  Maade  ved  at  stille  betydelige  Pengebeløb  til 
hans  Raadighed.  Ogsaa  hans  Elskerinde  i  Paris,  Skue- 
spillerinden Lecouvreur,  solgte  sine  Juveler  og  kastede 
Pengene  herfor  i  hans  Pungs  bundløse  Svælg,  og  Grevinde 
Aurora  solgte  i  samme  Øjemed  sine  sidste  Smykker. 

Dersom  Moritz  hurtigst  mulig  havde  søgt  at  faa  For- 
mælingen med  Anna  bragt  i  Stand,  vilde  den  næppe  have 
stødt  paa  nogen  Hindring;  men  den  ustadige  Greve  af 
Sachsen  havde  allerede  sat  sig  et  nyt  Maal,  der  blev  Aarsag 
til,  at  Kurlands  Hertugkrone  gik  tabt  for  ham.  Prinsesse 
Elisabet  af  Rusland,    Peter    den   stores  Datter  og  ligeledes 

senere  Kejserinde  af  Rusland,  havde  uden  at  kjende  Moritz 
fattet  en  levende  Tilbøjelighed  for  ham,  dette  kom  ham  for 
Øre,  og  han  fattede  nu  den  Plan  at  dele  Hertugkronen 
med  denne  unge,  smukke  Prinsesse  i  Stedet  for  med  den 
tre-  og  trediveaarige ,  korpulente  Anna.  Som  en  Folge 
heraf  kom  der  en  betænkelig  Vaklen  i  hans  Optræden,  og 
da  Anna  j^derligere  saaiedes  ved  Opdagelsen  af  et  Elskovs- 
Æventyr  i  hendes  eget  Slot  mellem  Moritz  og  en  af  hendes 
Hofdamer,  slog  hendes  Tilbøjelighed  for  ham  over  i  en 
Uvilje,  der  tillod  hans  Modstandere  at  komme  til  Orde. 
Kabinettet  i  St.  Petersburg  var  ingenlunde  tilfreds  med 
Moritz's  Valg  til  Hertugdømmets  Tronfølger,  hvorfor  Fyrst 
Menschikoff  fjorten  Dage  efter  Valget  indfandt  sig  i  Mietau 
med  tre  Hundrede  Dragoner  og  erklærede  i  Kejserinde  Ka- 
tarinas Navn,  at  hun  ansaa  Valget  for  ugyldigt  og  forlangte 
et  nyt  foretaget.  Moritz  og  hans  Tilhængere  vilde  imid- 
lertid ikke  bøje  sig,  og  tre  Dage  efter  maatte  Menschikoff 
atter  begive  sig  bort.  Der  havde  udbredt  sig  Rygter  om, 
at  Menschikoff  havde  i  Sinde  at  bemægtige  sig  Moritz's 
Person,  hvorfor  deune  sidste  barrikaderede  sig  i  sit  Hus 
den  sidste  Nat,  Russerne  vare  i  Mietau;  men  der  skete 
intet  Attentat  imod  ham.  Til  Trods  for  det  truende  i 
Ruslands  Optræden  havde  Kabinettet  i  St.  Petersburg  dog 
maaske  til  sidst  givet  efter;  thi  den  sachsiske  Gesandt  ved 
det  russiske  Hof  arbejdede  hemmelig,  men  ivrig  paa  at 
bringe  Forbindelsen  mellem  Prinsesse  Elisabet  og  Moritz  i 
Stand;  men  til  alt  Uheld  fandt  han  Modstand  fra  en  Side, 
hvorfra  han  ikke  havde  ventet  den.  Da  Kurland  var  et 
Len  af  den  polske  Krone,  havde  det  længe  været  den  polske 
Adels  Mening,  at  naar  Mandsstammen  i  Kurland  uddøde, 
burde  Lenet  inddrages,  i  det  den  haabede,  at  Bestyrelsen 
af  den  nye  Provins  da  vilde  tilfalde  den.  Kong  Avgust 
blev  i  den  Anledning  allerede  før  Moritz's  Valg  af  Adelen 
tvungen  til  at  gjøre  Indsigelse  mod  ethvert  Tronfølgervalg  i 
Kurland,    og  da  Moritz  alligevel   blev  valgt,   rejste  der  sig 

en  Storm,  som  Kong  Avoust,  hvor  nedig  han  end  vilde,  dog 
efter  Flemmings  Raad  bøjede  sig  for,  i  det  han  huskede 
paa,  hvor  megen  Modstand  han  allerede  havde  medt  fra  den 
samme  Adels  Side.  Da  Moritz  i  Oktober  1726  fik  Be- 
faling fra  sin  Fader  til  at  nægte  at  modtage  Valget  og  af- 
staa  fra  enhver  Fordring  paa  Kurland,  traf  denne  Befaling 
ham  som  et  Lyn  fra  klar  Himmel;  hans  Vrede  derover 
var  højrøstet,  selv  lige  over  for  Faderen,  hvilket  paadrog 
ham  dennes  Vrede,  og  han  betegnede  lydelig  Flemming 
som  den,  der  havde  foranlediget  Befalingen.  I  November 
erklærede  den  polske  Landdag  Valget  for  ugyldigt;  men 
Kong  Avgust  gav  af  Hensyn  til  Sønnen  ikke  denne  Er- 
klæring synderligt  Eftertryk  og  billigede  i  al  Hemmelighed, 
at  den  sachsiske  Gesandt  i  St.  Petersburg  fortsatte  sine 
Bestræbelser  for  at  vinde  det  russiske  Kabinet  for  Moritz. 
Dette  var  ogsaa  paa  gode  Veje  til  at  lykkes,  da  døde 
Kejserinde  Katarina  i  Maj  1727,  og  dette  Dødsfald  for- 
andrede atter  Situationen.  I  Foraaret  1727  var  Moritz 
tagen  til  Paris  for  at  søge  at  bevæge  den  franske  Regering 
til  at  understøtte  ham,  men  rejste  ved  Efterretningen  om 
Kejserindens  Dod  strax  tilbage  til  Kurland,  paa  hvilken 
Rejse  han  traf  sammen  med  sin  Fader  og  forsonede  sig 
med  ham.  Næppe  var  han  derpaa  kommen  til  Kurland,  før 
Menschikoff,  der  var  almægtigere  end  nogen  Sinde  før,  lod 
otte  Tusend  Russere  rykke  frem  mod  Mietau  for  at  bringe 
Orden  i  Hertugdømmet.  Det  kurlandske  Ridderskab  var 
vel  Moritz  hengivent,  men  saae  sig  ikke  i  Stand  til  at  til- 
vejebringe de  fornødne  Midler  til  at  stille  selv  en  lille  Hær 
paa  Benene,  Moritz  havde  derfor  kun  to  Hundrede  og  tredive 
Mand  og  tolv  Officerer  at  stille  mod  Russerne,  og  med 
denne  lille  Skare  trak  han  sig  nu  tilbage  til  Øerne  og 
Holmene  ved  Usmaiten;  men  da  han  indsaa,  at  Modstand 
kun  vilde  føre  til  unyttig  Blodsudgydelse,  flygtede  han,  og 
hans  Folk  overgave  sig  til  Russerne,  der  efter  at  have 
overleveret   Hertugdømmet    til    en    polsk    Kommission    og 

sammenkaldt  en  Landdag,  som  annullerede  Moritz^s  Valg, 
atter  trak  sig  tilbage.  Saaledes  endte  dette  Foretagende, 
der  havde  kostet  Moritz  to  Aar  af  hans  Liv  og  bragt 
ham  i  endnu  større  Gjæld.  Vel  levede  hans  Haab  op 
igjen  i  Fremtiden,  hver  Gang  der  frembød  sig  nogen  Ud- 
sigt, men  Kurlands  Hertugkrone  var  uigjenkal delig  tabt 
for  ham. 

Moritz  rejste  strax  til  Paris,  hvorfra  han  dog  i  Februar 
1728  atter  maatte  begive  sig  til  Tyskland  for  at  ordne 
Arven  efter  sin  Moder,  hvis  Sorg  over  Sønnens  Uheld 
havde  hidført  hendes  Død.  Fra  Dresden  ledsagede  han 
om  Foraaret  Kong  Avgust  ved  et  Besøg  i  Berlin,  hvor  han 
gjorde  Bekjendtskab  med  Kronprinsen,  den  senere  Frederik 
den  anden,  og  erhvervede  sig  hans  Venskab. 

I  Frankrig  havde  Moritz's  Expedition  til  Kurland  ikke 
vakt  nogen  som  helst  Opsigt,  og  man  havde  næsten  glemt 
ham  under  hans  lange  Fraværelse.  Det  var  derfor  paa 
høje  Tid,  at  han  atter  et  helt  Aar,  1729,  beskæftigede  sig 
med  sine  militære  Forretninger,  som  han  kun  afbrød  for  at 
give  sig  af  med  Kjærligheds-Æ ventyr,  Jagt  og  nogle  Spe- 
kulationer, hvoriblandt  et  Projekt  om  Anlæggelsen  af  en 
Staal-  og  Svovlfabrik  i  Sachsen.  I  de  tre  følgende  Aar  af- 
lagde han  korte  Besøg  i  Dresden  og  var  i  1732  netop 
vendt  tilbage  til  Paris  fra  et  saadant,  da  han  blev  angreben 
af  en  hidsig  Feber,  der  havde  til  Følge,  at  han  længe  led 
af  Søvnløshed.  I  denne  Tilstand  skrev  han  i  tretten  Nætter 
et  militært  Værk,  som  han  kaldte  »Réveries«,  og  som  er 
blevet  berømt,  ikke  alene  fordi  det  den  Gang  var  en  stor 
Sjældenhed,  at  taktiske  Spørgsmaal  bleve  behandlede  med 
Pennen,  men  ogsaa  fordi  de  deri  indeholdte  Lærdomme  i 
lang  Tid  bleve  betragtede  som  Mønstre.  Bogen  udkom 
først  efter  Forfatterens  Dod  og  tildrog  sig  alle  Militæres 
Opmærksomhed.  Mærkeligt  er  det,  at  meget  af,  hvad  han 
allerede  deri  har  fremsat,  har  behøvet  et  Aarhundrede  og 
mere  for  at  blive  anerkjendt  som  rigtigt,    f.  Ex.  almindelig 

Værnepligt,  Vaabenarternes  gjensidige  Understøttelse,  Ar- 
tilleriets Bevægelighed  og  Indførelse  ved  Fodfolket  af 
taktiske  Enheder,  hvis  Styrke  omtrent  svarer  til  vore  nu- 
værende Kompagnier. 

Den  1ste  Februar  1733  døde  Kong  Avgust,  og  Moritz's 
Halvbroder,  den  hidtilværende  Kronprins,  fulgte  som  Avgust 
III.  sin  Fader  paa  Sachsens  og  kort  efter  tillige  paa 
Polens  Trone.  Hans  Valg  til  Konge  i  Polen  understøttedes 
af  Østerrig  og  Eusland,  medens  Frankrig  arbejdede  for 
hans  Modkandidat,  Stanislaus,  og  da  denne  sidste  ikke  blev 
valgt,  erklærede  Frankrig,  Spanien  og  Sardinien  den  tyske 
Kejser  Krig.  Ingen  var  gladere  herover  end  Moritz,  der 
aldeles  ikke  tog  i  Betænkning  at  kæmpe  mod  sine  Lands- 
mænd, ja  endogsaa  mod  sin  gamle  Lærer  i  Krigskunsten, 
Prins  Eugen,  og  som  slet  ikke  følte  sin  Samvittighed  for- 
uroliget ved,  at  Kejseren  reklamerede  ham  som  en  Søn  af 
Tysklaud.  Moritz  haabede  i  denne  Krig  at  faa  Lejlighed  til 
at  føre  en  større,  selvstændig  Kommando,  men  blev  skuffet; 
thi  han  blev  skudt  til  Side  for  andre  Generaler,  der  tilhørte 
Frankrigs  højeste  Adel  og  bleve  foretrukne  for  Udlændingen 
og  Protestanten. 

Krigen  blev  i  øvrigt  ikke  ført  med  stor  Kraft  fra 
nogen  af  Siderne.  Da  den  blev  erklæret  i  Oktober  1733, 
gik  den  franske  Hær,  hvis  Avantgarde  Moritz  komman- 
derede, over  Rhinen  ved  Kehl  og  belejrede  denne  By,  der 
kapitulerede  efter  fjorten  Dages  Forlob.  Hermed  mente 
den  franske  Marskalk  Berwick  at  have  gjort  nok  for  dette 
Aar  og  trak  sig  atter  tilbage  over  Rhinen  for  at  gaa  i 
Vinterkvarter.  Under  Felttoget  1734  opholdt  Moritz  sig 
først  ved  en  fransk  Hærafdeling,  der  opererede  ved  Mosel, 
men  begav  sig  siden  til  den  franske  Hovedhær,  som  under 
Berwick  var  gaaet  over  Rhinen  ved  Kehl  for  at  angribe  de 
næsten  ti  Mil  lange  forskansede  Linier  ved  Ettlingen,  der 
toges  en  af  de  første  Dage  i  Maj.  Ved  denne  Lejlighed 
udmærkede  Moritz  sig  saaledes   i  Spidsen    for   to  Brigader 

Infanteri,  at  han  troede  sig  berettiget  til  at  henvende  sig 
til  sine  Foresatte  med  Ben  om  at  indstilles  til  Forfrem- 
melse til  Generalløjtenant.  Bønskriftet  var  holdt  i  en 
temmelig  selvbevidst  Tone,  men  gjorde  dog  sin  Virkning, 
i  det  han  den  1ste  Avgust  opnaaede  den  attraaede  For- 
fremmelse. Efter  Erobringen  af  Ettlinger-Linierne  paa- 
begyndte Franskmændene  Belejringen  af  Philipsburg,  der 
efter  mange  Vanskeligheder,  for  en  stor  Del  foraarsagede 
af  Rhinens  Oversvømmelser,  endte  med  Fæstningens  Over- 
givelse midt  i  Juni.  Belejringen,  under  hvilken  Moritz 
flere  Gange  udmærkede  sig  særdeles,  havde  kostet  Fransk- 
mændene mange  Folk,  deriblandt  Marskalk  Berwick,  der 
dræbtes  i  Løbegravene  af  en  Kanonkugle;  til  Trods  for 
den  ringe  Virksomhed,  der  fra  begge  Sider  var  udfoldet  i 
1734,  havde  den  franske  Hær  dog  lidt  saa  meget,  at  den  i 
1735  ikke  vovede  at  begynde  Fjendtlighederne,  og  da  Ty- 
skerne forgjæves  hele  Sommeren  havde  ventet  paa  at  blive 
angrebne,  gjorde  Prins  Eugen  endelig  i  Begyndelsen  af  Sep- 
tember Anstalter  til  at  gaa  over  Rhinen  ved  Mannheim. 
Moritz,  der  for  at  forhindre  dette  sendtes  imod  ham  med 
fjorten  Batailloner  og  ti  Eskadroner,  oprettede  en  forskan- 
set Lejr  paa  den  venstre  Rhinbred,  hvilket  foranledigede 
Eugen  til  ikke  at  iværksætte  Overgangen,  hvorimod  han 
gav  en  anden,  tredive  Tusend  Mand  stærk  Hærafdeling,  der 
stod  ved  Bingen,  Befaling  til  at  rykke  frem  over  Trier  og 
forurolige  Lothringen.  Ogsaa  her  kom  Franskmændene 
imidlertid  i  rette  Tid  til  at  standse  Tyskernes  Fremrykning, 
men  de  formaaede  ikke,  trods  gjentagne  heftige  Angreb,  at 
fordrive  dem  fra  deres  forskansede  Stilling  ved  Kloster 
Clausen.  Ved  et  af  disse  Angreb  bemægtigede  Moritz  i 
Spidsen  for  sex  og  tredive  Grenaderkompagnier  sig  efter  en 
varm  Kamp  Landsbyen  Røvenig,  men  blev  af  sine  Lands- 
mænd Sachserne,  der  med  en  Styrke  af  sex  Tusend  Mand 
befandt  sig  ved  den  tyske  Hær,  atter  fortrængt  der  fra  med 
store  Tab.    I  November  sluttedes   en  Vaabenstilstand ,    der 


Marskalk  Moritz,  Greve  af  vSachsen.  177 

gjorde  Ende  paa  Fjendtlighederne,  men  den  endelige  Fred 
i  Wien  blev  dog  først  sluttet  i  Oktober  1736.  Strax  efter 
Freden  besøgte  Moritz  Dresden,  hvor  Kong  Avgust,  der 
ikke  med  Glæde  havde  set  ham  i  de  fjendtlige  Kækker,  dog 
lod  sig  forsone  og  dekorerede  ham  med  den  for  militær  For- 
tjeneste nylig  oprettede  St.  Heinrichsorden. 

(Sluttes). 
A.  P. 

Jrolens  Delinger  og  de  umiddelbart  forud  for  disse 
bestaaende  Tilstande  i  det  ulykkelige  Land  ere  i  Hoved- 
trækkene almindelig  bekjendte;  men  til  fuld  Forstaaelse 
af  den  endelige  Katastrofe  maa  man  gaa  længere  til- 
bage i  Tiden  og  paavise,  hvorledes  allerede  tidligere  lidt 
efter  lidt  Spiren  til  et  uundgaaeligt  Forfald  fremvoxede,  og 
en  højst  sandsynlig  Tilintetgj øreise  under  de  to  sachsiske 
Konger  (1697 — 1763)  udviklede  sig  til  en  Modenhed,  der 
ikke  kunde  lade  Katastrofen  længe  vente  paa  sig.  Da  B. 
Roepells  nedenfor  citerede  Værk  i  denne  Henseende  inde- 
holder lige  saa  instruktive  som  interessante  og  paa  omhygge- 
lige Kildestudier  grundede  Oplysninger,  skulle  vi  i  det 
væsentlige  følge  hans  Fremstilling,  i  det  vi  dog  tillige  lejlig- 
hedsvis ved  Siden  af  dette  Værk  benytte  andre  Killer. 

I.    Repnbliken. 

Under  Johan  Kasimirs  ulykkelige  Regering  (1648—68) 
havde  Repnbliken  allerede  staaet  i  Fare  for  at  gaa  til 
Grunde;  under  Johan  Sobieski  (1674—96)  viste  den  sig 
endnu  en  Gang  som  en  Magt  i  Verden;  men  selv  hans  be- 
rømmeligste Foretagende,  Wiens  Befrielse  for  Tyrkerne  (1683), 
havde  kun  været  en  sidste  opblussende  Lysstraale,  og  med 

*)  R.  Roepell:     Polen  um  die  Mitte  des  ISten  Jahrhunderts. 
Gotha  1876. 

Johan  Sobieski  sænkedes  den  sidste  Rest  af  Polens  nationale 
Selvstændighed  og  Magt  i  Graven.  Allerede  den  første  Be- 
gyndelse af  den  sachsiske  Epoke  var  lige  saa  karakteristisk 
som  skæbnesvanger  for  Republikens  Stilling  udadtil  saa  vel 
som  for  dens  indre  Tilstande.  Frederik  Avgust  (Avgust  II) 
opnaaede  nemlig  sin  Ophøjelse  paa  Tronen  i  det  væsentlige 
kun  derved,  at  han  anvendte  Bestikkelser  efter  en  stor 
Maalestok,  rykkede  ind  i  Landet  med  flere  Tusende  Mand 
dygtige  sachsiske  Tropper  og  understøttedes  af  Østerrig. 
Rusland  og  Paven. 

Som  Begyndelsen  havde  været,  saaledes  vedblev  det  at 
gaa*  De  samme  Magter,  som  havde  sat  Avgust  paa  Tro- 
nen, maatte  ogsaa  holde  ham  paa  den.  Vel  lykkedes  det 
Karl  XII  af  Sverige  at  tvinge  Avgust  II  til  at  frasige  sig 
den  polske  Trone  til  Fordel  for  den  polske  Adelsmand  Sta- 
nislaus  Leszczynski;  men  da  Peter  den  store  senere  sejrede 
over  Karl  XII,  fordrev  Avgust  —  væsentligst  ved  Ruslands 
Hjælp  —  Stanislaus  og  den  svenske  Hær  fra  Polen  (1710) 
og  blev  paa  ny  erkjendt  for  Konge,  og  da  han  døde,  var 
det  atter  Østerrigs  og  især  Ruslands  Vaaben,  som  under 
den  polske  Tronfølgekrig  (1733—35)  til  sidst  satte  Valget 
af  hans  Søn  igjennem.  Selve  Nationen  havde  med  en  be- 
tydelig Overvægt  erklæret  sig  for  den  franske  Konge  Lud- 
vig XV's  Svigerftider,  Stanislaus  Leszczynski,  der  anden  Gang 
meldte  sig  som  Medbejler  til  den  ledige  Trone;  efter  en 
kort  og  kraftesløs  Modstand  lod  Nationen  ham  dog  atter  falde, 
da  den  ingen  Hær  havde,  som  formaaede  at  holde  Stand 
mod  de  vaabenøvede  og  disciplinerede  russiske  og  sachsiske 
Tropper,  og  da  Adelen  kun  ugjærne  fulgte  det  gamle  al- 
mindelige Opbud  og  ikke  holdt  det  for  Umagen  værd  at  ud- 
gyde sit  Blod  for  en  saa  ligegyldig  Sag,  om  den -ene  eller 
den  anden  blev  deres  Skyggekonge. 

Følgen  af  den  polske  Tronfølgekrig  var,  at  Ruslands 
Indflydelse  i  Polen  blev  jo  længere  desto  større,  og  at  Re- 
pubiikens   Selvstændighed    og   Uafhængighed    tabte    sig  fra 

12* 


180  Polen  ved  Midten  af  det  attende  Aarhundrede. 

Dag  til  Dag.  Alt  forenede  sig  i  saa  Henseende  heldig  for 
Rusland,  Østerrig  var  i  de  følgende  Decennier  næsten  stedse 
i  Forbund  med  Eusland,  og  heller  ikke  fra  Frankrigs  Side 
behøvede  det  sidst  nævnte  Land  at  befrygte  nogen  Rivalitet 
i  Warschau,  især  efter  at  Ludvig  XV  havde  tiltraadt  den 
russisk-østerrigske  Alliance  mod  Frederik  II  af  Preussen. 
Avgust  III,  som  var  en  ringe  begavet  Mand  af  en  svag, 
næsten  indolent  Karakter,  bød  selv  Haanden  til  Ruslands 
stigende  Indflydelse;  ogsaa  han  sluttede  sig  til  det  store 
Forbund  mod  Frederik  II  og  tog  som  Kurfyrste  af  Sachsen 
Del  i  den  syvaarige  Krig,  medens  Republiken  selv  i  det 
mindste  af  Navn  vedblev  at  være  i  Fred  med  Preussen. 
Af  hvad  Beskaffenhed  dens  Nevtralitet  var,  fremgaar  imid- 
lertid deraf,  at  de  russiske  Hære  uden  Modstand  droge  igj en- 
nem  polsk  Territorium,  opsloge  deres  Kvarter  der,  udskreve 
Leverancer,  oprettede  Magasiner  og  i  det  hele  opførte  sig 
som  Herrer  i  Landet,  hvor  Avgust,  fortrængt  fra  Sachsen 
af  Frederik  II,  kun  følte  sig  sikker  ved  den  russiske  Be- 
skyttelse. 

Og  det  var  ikke  alene  Avgust  III's  ydre  Politik,  som 
holdt  ham  fast  i  Afhængighed  af  Rusland;  heller  ikke  for 
de  indre  Anliggenders  Vedkommende  kunde  han  undvære 
fremmed  Hjælp  uden  at  føle  sig  fuldstændig  magtesløs. 
Vel  var  Kongen  endnu  stedse,  som  man  yndede  at  udtrykke 
sig,  »alle  Naadesbevisningers  Kilde«  og  bortgav  ikke  blot 
alle  de  store  Kronembeder,  hvis  Ihændehavere  —  Kans- 
lerne, Skatmestrene  og  Feltherrerne  —  stode  i  Spidsen  for 
Justitsen,  Finanserne  og  Hæren;  ikke  blot  Ærkebispe- 
dømmerne,  Bispedømmerne  og  de  større  Abbedier,  men 
ogsaa  Palatinaterne ,  Kastellanierne ,  Starostierne  og  en 
Mængde  ringere  Embeder  og  Værdigheder;  men  hvor  fuld- 
kommen frit  Kongen  end  i  Følge  Lovenes  Ordlyd  turde 
udøve  disse  sine  Prærogativer ,  var  han  dog  faktisk  bunden 
ved  de  mest  rnangfoldigartede  Hensyn.  Først  og  fremmest 
turde  han  ikke    tildele  andre  end    fødte    polske  Adelsmænd 

noget  verdsligt  eller  gejstligt  Embede,  og  jo  storre  den 
Indflydelse,  den  Magt  og  de  Indtægter  vare,  som  disse  Em- 
beder ydede  Ihændehaverne,  desto  heftigere  og  lidenskabeligere 
førtes  Kampen  om  dem  med  alle  Midler:  Rænker,  Kabaler, 
Bestikkelser  osv.  Det  tabende  Parti  fattede  Nag  til  Kongen, 
og  det  vindendes  Taknemmelighed  fordunstede  snart  paa  Grund 
af  Embedernes  Livsvarighed.  Denne  gjaldt  nemlig  for  alle 
de  høje  Kron-  og  Landsembeder ,  som  forvaltede  saa  vel 
Central-  som  Provinsi airegeringen ,  og  hertil  kom,  at  de 
paagjældende  Embedsmænd;  Kanslere.  Feltherrer,  Skat- 
mestre, Marskalker,  Woiwoder,  Kastellaner  og  Staroster,  vare 
udstyrede  med  saa  selvstændige  Rettigheder  og  Magt- 
fuldkommenheder, at  de  hver  i  sit  Omraade  kunde  skalte  og 
valte  næsten  aldeles  uafhængig  af  Kongen.  Man  kan  i 
Virkeligheden  sige,  at  de  store  Familier  levede  paa  Re- 
publikens Bekostning,  og  det  var  ikke  ualmindeligt,  at  deres 
Sønner  alt  i  Dreiigealderen  bleve  forsørgede  ved  indbringende 
Beneficier.  Kong  Stanislaus  Avgust  Poniatovskis  Fader 
havde  saaledes  sørget  saa  godt  for  sin  ældste  Søn  Kasimir, 
at  denne  i  Aaret  1759  alene  af  tre  Starostier  havde  en 
aarlig  Indtægt  af  100,000  Kroner  Da  Avgust  II  første 
Gang  kom  til  Polen,  skal  han  derfor  ogsaa  have  ytret,  at  hvis 
han  havde  vidst,  hvad  en  Kronstorfeltherre  var  i  dette  Land, 
vilde  han  hellere  have  andraget  om  dette  Embede  end  om 
Kronen*  Og  ligesom  Feltherrerne  vare  ogsaa  Kanslerne  og 
de  andre  højere  Embedsmænd  stillede;  vare  Kongens  Dekre- 
ter, Udnævnelser  o.  s.  v.  ikke  Kansleren  behagelige,  vægrede 
han  sig  simpelt  hen  ved  at  sætte  sit  Segl  under,  uden  hvil- 
ket de  ikke  havde  Lovskraft. 

Ligesom  Forvaltningen  saaledes  laa  ogsaa  Lovgivningen 
og  Retsplejen,  Finanserne  og  Krigsvæsenet  næsten  udeluk- 
kende i  Adelens  Hænder.  r>ovgivningen  afhang  af  Land- 
og  Rigsdagen,  paa  hvilke  Adelen  saa  at  sige  alene  var  re- 
præsenteret; Justitsen  haandhævedes  af  Domstole,  hvis  Med- 
lemmer  den   alene  valgte;    Skatterne   afhang   af  dens  Be- 

villing,  og  Krigsmagtens  Kjærne  dannedes  ved  det  alniinde- 
lige  Opbud,  hvori  Adelen,  naar  det  udgik  fra  Eigsdagen, 
mødte  til  Hest.  Kort  sagt,  Adelen  alene  havde  al  Magten 
i  Landet  og  var  i  sin  Helhed  Suveræn  over  hint  Stats- 
væsen,  som  —  ikke  med  urette  —  blev  kaldt  »Republiken.« 
Denne  Republik  var  vel  i  Følge  sin  Statsret  for  saa  vidt  et 
Demokrati,  som  hver  Adelsmand  efter  Lovens  Bogstav  stod 
fuldstændig  lige  i  Henseende  til  Rettigheder  og  Pligter,  og 
de  fyrstelige  og  grevelige  Titler,  som  nogle  enkelte  Fa- 
milier førte,  ydede  ikke  disse  endog  blot  den  mindste  po- 
litiske Forret  fremfor  den  fattigste  Adelsmand.  Hertil  kom, 
at  paa  alle  Land-  og  Rigsdage  laa  Afgj  øreisen  formelt  i 
Adelsmassens  Haand,  men  hver  enkelt  Adelsmand  kunde 
ved  sit  »nie  pozwalam«  (jeg  vil  ikke)  hvert  Øjeblik  forhindre 
Land-  og  Rigsdagens  Beslutninger.  Denne  Frihed,  hvoraf 
Nationen  var  saa  stolt,  at  den  hovmodig  saae  ned  paa  alle 
andre  Folk,  var  imidlertid  i  det  væsentlige  mere  Skin  end 
Virkelighed,  og  Republiken  i  det  mindste  lige  saa  meget  et 
Oligarki  som  et  Demokrati;  thi  faktisk  havde  Masse- 
adelen allerede  for  længe  siden  mistet  Afgj  øreisen  af  alle 
vigtige  Anliggender,  denne  var  gaaet  over  til  Landets  store 
Familier,  de  saakaldte  Magnater  eller  »Herrer«  (panowie), 
som  de  fortrinsvis  bleve  kaldte  i  selve  Polen,  og  disse 
regerede  faktisk  Riget,  for  saa  vidt  som  der  overhovedet 
paa  den  her  omhandlede  Tid  kan  være  Tale  om  en  egentlig 
Regering. 

I  Henseende  til  Grundbesiddelse,  Rigdom*)  og  Dan- 
nelse ragede  de  højt  op  over  den  mellemste  og  den  lavere 
Adel,  og  da  de  derhos  vare  i  næsten  udelukkende  Be- 
siddelse  af   alle    de   mest  indflydelsesrige  og  indbringende 


♦)  For  nogle  Familiers  Vedkommende  —  Potocki,  Radzivil, 
Sapieha,  Lubomirski,  Czartoryski  o.  a.  —beregnede  man  deres 
Indtægter  til  flere  Millioner. 

Embeder*),  uden  at  der  lige  over  for  dem  stod  et  stærkt 
Kongedømme,  havde  de  derved  Midler  i  Hænde  til  blandt 
Adelens  Masse  at  danne  sig  et  Klientel,  som  ved  de  mang- 
foldigste personlige  og  offentlige  Interesser  og  Hensyn  var 
forbundet  med  og  afhang  af  dem.  Hundreder  og  Tu- 
sender  af  Adelen  (szlachta)  stode  i  »Herrernes«  umiddelbare 
Tjeneste  som  Godsforvaltere  o.  1.,  andre  vare  afhængige  af 
dem  som  Forpagtere,  Skyldnere  osv*,  og  atter  andre  søgte 
deres  Beskyttelse  for  at  komme  frem  i  Verden.  Ogsaa  disse 
Klientelforhold  vare  faktisk  arvelige,  og  ved  »Herrernes« 
Hoffer,  som  de  med  rette  kunne  kaldes,  fandtes  der  derfor 
ofte  hele  Skarer  af  unge  Adelsmænd  og  Adelskvinder,  der 
opdroges  paa  deres  Bekostning,  og  for  hvis  Forsørgelse  de 
droge  Omhu.  Ved  offentlige  Lejligheder  maatte  de  saa  til 
Gjengjæld  paradere  som  en  Slags  Livvagt  eller  Æresgarde  i 
prægtig  Udstyrelse,  der  ret  egnede  sig  til  at  give  en  Fore- 
stilling om  »Herrens«  Magt  og  Kigdom.  Fra  Kongens  Side 
havde  Masseadelen  intet  at  haabe  og  intet  at  frygte,  der- 
imod traadte  »Herrernes«  Protektion  i  Stedet  for  Lov  og 
Ret,  der  for  længe  siden  vare  blevne  døde  Bogstaver.  Vel 
tiltalte  Herrerne  endnu  efter  gammel  Skik  i  Forsamlingerne 
Masseadelen  som  deres  »Herrer  Brødre«;  men  til  samme 
Tid  behandlede  de  dem  med  et  Overmod  og  en  Ringeagt, 
der  i  alt  Fald  kun  blev  overgaaet  af  den  Taalmodighed, 
Ydmyghed  og  Kryben,  hvormed  Klienterne  fandt  sig  i  deres 
Beskytteres  Luner.  De  bekj endte  i  Samkvemmet  med 
»d'Hrr.  Brødre«  brugelige  Talemaader  som:  »Jeg  falder  for 
Herrens  Fødder«,    »jeg   kysser    Herrens  Fødder«,    »jeg   er 


'■)  Disse  vare  i  saa  regelmæssig  Besiddelse  hos  en  og  samme 
Slægt,  at  de  saa  at  sige  vare  arvelige,  og  det  ikke  blot  fra 
Fader  til  Søn,  men  ogsaa  stundum  fra  Svigerfader  til  Sviger- 
søn osv. ,  medens  derimod  den  højeste  Værdighed,  hvortil  en 
szlachcic  eller  sædvanlig  Adelsmand,  som  ikke  hørte  til 
nHerrernes"  Familier,  kunde  drive  det,  var  at  blive  Under- 
oppebørselsmand  i  et  bestemt  Distrikt. 

Herrens  uværdige  Fodskammel«,  karakterisere  træffende  det 
hele  Forhold,  hvori  »Herrerne«  og  Masseadelen  til  Trods  for 
al  den  priste  Rigslighed  stod  til  hinanden. 

Saadanne  Forhold,  der  nedarvedes  fra  Slægt  til  Slægt, 
maatte  nødvendigvis  virke  fordærvelig  saa  vel  paa  dem ,  der 
havde  og  udøvede  Magten,  som  paa  dem,  der  af  den  ene 
eller  den  anden  A årsag  vare  nødte  til  at  bøje  sig.'  Da 
Protektionssystemet  strakte  sig  gjennem  alle  Samfundets 
Lag  og  Forhold,  fæstede  Fordærvelsen  dybere  og  dybere 
Rødder  hos  hele  Nationen.  Sans  og  Agtelse  for  Lov  og 
Ret  forsvandt  næsten  ganske;  »Herrerne«  kunde  tillade  sig 
alt  og  tillode  sig  alt,  og  Schlachtaen  var  tilfals  til  alt,  hvad 
Herrerne  ønskede  og  vilde.  Ofte  steg  deres  Overmod  og 
Vilkaarlighed  til  Foragt  for  alle  guddommelige  og  menneske- 
lige Rettigheder,  og  de  vænnede  sig  til  at  agte  Mord, 
Mened,  Tyveri  af  offentlig  Ejendom,  voldsom  Indgriben  mod 
de  svagere  Naboers  Ejendomsret  o.  desl.  for  intet,  medens 
den  lavere  Adel  villig  rakte  Haanden  til  deres  Voldsomheder 
og  Forbrydelser  og  øvede  i  det  smaa,  hvad  hine  øvede  i  det 
store.  Ganske  vist  fandtes  der  baade  blandt  »Herrerne«  og 
i  den  lavere,  især  i  den  mellemste  Adel  enkelte,  som  i  det 
mindste  holdt  sig  fri  for  denne  Fordærvelses  Yderligheder 
og  til  Dels  levede  i  patriarkalsk  Simpelhed,  Tugt  og  Renhed ; 
men  disse  holdt  sig  isolerede  og  øvede  ingen  Indflydelse  paa 
det  offentlige  Liv. 

Det  var  dog  ikke  alene  disse  social-politiske  Forhold, 
som  hidførte  Nationens  Degeneration,  men  ogsaa  hele  den 
Retning  og  Karakter,  som  det  nationale  Liv  overhovedet 
siden  det  syttende  Aarhundrede  mere  og  mere  havde  taget. 
Efter  de  vældige  Kampe  og  Skæbnens  Omskiftelser,  Na- 
tionen havde  oplevet  i  dette  Aarhundrede  under  Brydningen 
med  Protestantismen  og  i  Krigene  mod  de  Svenske,  Rus- 
serne og  Kosakkerne,  indtraadte  der  en  aandelig  Slappelse, 
hvis  Symptomer  allerede  vise  sig  under  den  nordiske  Krig. 
Fra  den  Tid  blev  Nationen  ikke  mere  greben  af  store,  al- 

mindelige  Ideer.  Den  stræbte  hverken  efter  Magt  udadtil 
eller  efter  noget  som  helst  indre  Fremskridt,  og  skjent  det 
nationale  Liv  endnu  stedse  gav  sig  et  lydeligt  og  harmfuldt 
Udtryk  i  de  med  hverandre  rivaliserende  store  Familiers 
Partikampe,  som  holdt  Land-  og  Kigsdagene,  Domstolene 
og  Tribunalerne  i  uophørlig  Gjæring  og  Uro,  havde  det 
ikke  længer  noget  i  Sandhed  historisk  Indhold,  da  det  sav- 
nede alle  højere  og  ædlere,  paa  Almenvellet  rettede  Im- 
pulser. For  Republiken  som  Helhed  blev  det  fuldstændig 
uden  Frugt,  om  Familien  Radzivil,  Potocki  eller  nogen  som 
helst  anden  af  de  store  Familier  sejrede  i  disse  Parti- 
kampe; thi  dens  Tilstande  vedbleve  efter  enhver  saadan 
Vexel  at  være  de  samme  som  tidligere.  Bevægelsen  var 
kun  rent  overfladisk  og  tilsyneladende ;  i  Virkeligheden  stag- 
nerede det  politiske  Liv  og  udartede  selvfølgelig  mere  og 
mere  under  denne  Stagnation.  Og  ikke  blot  i  den  politiske, 
men  ogsaa  i  alle  andre  Livets  Sfærer  træder  den  samme 
Fremtoning  os  i  Mede.  Nationens  almindelige  aandelige 
Dannelse  saa  vel  som  hele  dens  Literatur  var  i  uophørlig 
Tilbagegang;  hin  sank  selv  hos  Masseadelen  hurtig  ned 
til  en  næsten  utrolig  og  exempelløs  Uvidenhed,  og  denne 
forfaldt  til  en  Smagløshed  og  et  Barbari,  der  staar  i  grel 
Modsætning  til  det  aandelige  Opsving,  som  ellers  i  Al- 
mindelighed karakteriserer  det  attende  Aarhundrede.  Je- 
suiterne,  i  hvis  Hænder  Undervisningen  og  Opdragelsen  af 
den  adelige  Ungdom  langt  overvejende  laa,  docerede  efter 
deres  overfladiske  Methode  næsten  udelukkende  kun  Re- 
ligion og  opdroge  efter  et  for  deres  Fievers  Moralitet  for- 
dærveligt System,  der  bl.  a.  fremmede  de  unge  Adelsmænds 
Ærgjerrighed  og  Overmod  i  Stedet  for  at  bekæmpe  den  og 
i  ét  og  alt  —  alene  med  Undtagelse  af  Indskærpelsen  af 
Lydighed  mod  Kirken  —  bibragte  dem  lose  og  kasuistiske 
Grundsætninger,  som  de  snart  hk  rig  Brug  for,  naar  de  ved 
Udgangen  fra  Skolen  traadte  ind  i  et  Liv,  der  paa  den  ene 
Side  karakteriseredes  ved  kirkelig  Devotion  og  Skinhellighed, 

påa  den  anden  ved  Tøjlesløshed  og  Usædelighed.  Ligesom 
den  højere  Klems  for  største  Delen  fremgik  fra  de  mest  an- 
sete Familier,  saaledes  delte  den  ogsaa  ganske  »Herrernes« 
Anskuelser,  Sæder,  Sædvaner,  Lidenskaber  og  Fejl;  den 
lavere  Klerus  hævede  sig,  hvad  Dannelse  og  Levemaade 
angik,  kun  lidt  over  den  laveste  Adel  og  Massen  af  Folket. 
Ved  »Herrernes«  Hoffer  ledede  Jesuiterne,  paa  Schlachtaens 
Godser  Tiggerordenerne,  Bernhardinerne ,  Kapucinerne  osv. 
det  religiøse  Liv.  Til  Hobe  fremmede  de  med  alle  Midler, 
deres  Stilling  gav  dem,  Devotion  og  Bigotteri,  Skinhellighed 
og  Fanatisme  mod  alle  Kjættere;  men  de  havde  sjælden 
Mod  til  at  træde  eftertrykkelig  op  mod  den  fremherskende 
Usædelighed  hos  deres  Skriftebørn,  gav  dem  tvært  imod  let 
Absolution  for  alle  deres  Synder  og  anviste  dem  Trosiver 
og  Velgjørenhed  mod  Kirken  som  den  sikreste  Vej  til  evig 
Salighed.  I  Overensstemmelse  hermed  opførte  Adelen  endnu  paa 
denne  Tid  en  Mængde  Kirker  og  Klostre,  udstyrede  dem 
med  rige  Godser  og  prydede  dem  med  kostbare  Smykker, 
men  lod  sine  undergivne  nedsynke  i  den  trøstesløseste  For- 
fatning og  behandlede  dem  med  en  Vilkaarlighed,  Haardhed 
og  Grusomhed,  som  »savnede  enhver  kristelig  Følelse  og 
nedkaldte  Himlens  retfærdige  Straf  over  dem.«  Og  det 
Liv,  som  denne  Adel  selv  i  Almindelighed  førte,  skildres 
efter  Polakkers  egen  Forsikring  træffende  ved  Ordsproget: 
»Za  krdla  Sasa  jedli  pili ,  popuszali  pasa«  (under  den  sach- 
siske  Konge  spiste  de,  drak  de  og  gjorde  deres  Livbælte 
videre).  Nu  er  det  vel  saa,  at  Avgust  IFs  pragtfulde, 
ødsle,  nydelsesrige  og  udsvævende  Liv  og  hans  Hofs  slette 
Exempel  virkede  fordærvelig  paa  Nationens  Sæder;  men 
Hovedkilden  til  dens  tiltagende  Usædelighed  laa  dog  deri, 
at  den  tabte  ethvert  højere  og  ædlere  Livsformaal  af  Sigte 
og  som  Følge  heraf  under  en  langvarig  P'red  udadtil  for- 
faldt til  Lediggang  og  et  Nydelsesliv,  som  hurtig  gjorde 
den  uduelig  til  ethvert  alvorligt  Arbejde  og  enhver  An- 
strængelse.    Larmende  Forlystelser  og  vilde  Drikkelag  traadte 

hos  Adelen  i  Stedet  for  alvorlige  Forretninger  og  den  tid- 
ligere yppige  Kraft;  de  største  Drankere,  Slagsbrødre  og 
Drukkenbolte  bleve  berømte  ligesom  tidligere  Krigsheltene 
eller  Rigsdagens  Talere,  og  hele  Aaret  hengik  under  den 
salige  Nydelse  af  uophørlig  paa  hinanden  følgende  Festlig- 
heder i  de  mest  forskjellige  Anledninger.  Saadanne  Sammen- 
komster af  Adelen  endte  imidlertid  ofte  med  Slagsmaal  af 
den  værste  Art,  ved  hvilke  det  gik  blodig  til;  især  efter 
1717,  da  Hæren  som  Følge  af  Warschauertraktaten  blev  væ- 
sentlig formindsket,  tiltog  de  haandværksmæssige  Slagsbrødres 
Antal  meget  betydelig,  ja  der  gaves  nu  hele  Familier,  der 
holdt  Berømmelsen  for  Slagsbroderskab  højt  i  Ære  og  be- 
tragtede den  som  en  særlig  Udmærkelse;  hvor  de  viste  sig, 
kom  det  altid  til  Sammenstød. 

Selv  højtstaaende  Embedsmænd,  der  ellers  vare  temme- 
lig ædruelige  og  nøde  stor  Anseelse,  kunde  efter  slige  Drikke- 
lag forfalde  til  de  besynderligste  Udskejelser.  Saaledes  for- 
tælles der  om  Michael  Granovski,  der  besad  store  Godser  i 
Lithauen,  beklædte  flere  Starostier  og  var  yndet  saa  vel  af 
Kongen  som  af  Adelen,  at  naar  han  »var  fuld  af  Vin,  havde 
han  den  Mani  at  klæde  sig  halvt  nøgen  af  og  tvinge  sine 
Drikkebrødre  til  det  samme.  Da  vovede  ingen  at  modsige 
ham,  og  enhver  maatte  enten  adlyde  eller  fly.  En  Gang 
gik  han  i  Lublin  saaledes  halvt  nøgen  omkring  i  Gaderne 
med  et  Bæger  i  Haanden ;  paa  hans  Opfordring  kastede  ogsaa 
hans  anstændig  klædte  Ledsagere  deres  Klæder  af,  og  da  de 
tilstedeværende  lavere  Adelsmænd  i  Bevidstheden  om  ^den 
Smuds,  der  skjultes  inden  for  deres  lange  polske  Klædning, 
vilde  smutte  bort,  bleve  de  hindrede  deri  af  hans  Tjener- 
skab, som  med  de  andre  Gjæsters  Hjælp  trak  Klæderne  af 
dem,  hvorpaa  hele  Skaren,  henved  80  halvnøgne  Mennesker, 
i  Spidsen  for  hvilken  der  kjørte  en  med  to  Fade  Vin  be- 
læsset Vogn,  i  Procession  drog  igjennem  Byens  Gader  under 
alskens  støjende  Lystighed.  Paa  Granovskis  Opfordring 
begav  den   sig  hen  til  Raadhuset,    og  da  Tribunalets  Præ- 

sident.  som  i  Tide  var  bleven  advaret,  hurtig  havde  hævet 
dets  Møde,  brød  man  voldsomt  ind  i  hans  private  Bolig  og 
trak  ham  ud  af  Sengen;  kun  ved  at  paaberaabe  sig  Syg- 
dom slap  han  for  at  komme  med  i  Processionen.  Lignende 
Scener  fortælles  om  Gejstlige,  selv  højt  ansete  Biskopper. 

Paa  disse  Drikkelag  og  selskabelige  Sammenkomster, 
som  skulde  udfylde  et  ørkesløst  Liv,  anvendte  en  meget  stor 
Del  af  x-^delen  med  urimelig  Ødselhed  næsten  alle  sine  risfe 
Indtægter,  eller  de  medgik  i  alt  Fald  til  Indkjøb  af  kost- 
bare Luxusartikler.  Den  taabelige  Ødselhed,  der  var  saa 
meget  uforsvarligere,  som  de  stakkels  Bønder  levede  i  den 
største  Armod  og  Elendighed,  styrtede  i  Forbindelse  med 
Jordernes  Vanrøgt  selv  de  rigeste  Familier  i  umaadelig 
Gjæld  og  forøgede  det  frygtelige  Tryk,  hvorunder  Bønderne 
allerede  i  Forvejen  levede.  Hvad  Stæderne  angaar,  da 
havde  de  for  længe  siden  mistet  de  Friheder  og  Kettigheder, 
som  de  havde  glædet  sig  ved  i  tidligere  A århundreder ,  og 
de  vare  givne  til  Pris  for  Starosternes  og  hele  Adelens  Over- 
mod og  Vilkaarlighed ,  der  var  saa  n^eget  mere  trykkende, 
som  det  forrige  Aarhundredes  Krige  havde  nedsænket  dem  i 
Armod,  tilintetgjort  deres  Handel  og  Industri  og  lammet  al 
Foretagelsesaand. 

Alle  disse  Forholds  Tilbagevirkning  paa  det  offentlige 
Liv  maatte  blive  saa  meget  fordærveligere,  jo  svagere  Kro- 
nens Magt  var,  og  de  samme  Tilstande,  som  karakteriserede 
det  private  Liv,  gjorde  sig  derfor  ogsaa  gjældende  paa  det 
offentlige  Livs  Omraader.  Vel  levede  der  hos  »Herrerne« 
og  Schlachtaen  en  kraftig  national  Selvfølelse  og  en  Pa- 
triotisme, som  ofte  nok  var  beredt  til  at  ofre  Liv  og  Gods 
for  Fædrelandet;  men  der  fattedes  saa  vel  hine  som  denne 
Følelse  for  Lov  og  Bet  og  Sans  for  borgerlige  Pligter. 
Enhver  handlede  kun  efter  sit  eget  personlige  Forgodt- 
befindende; i  Overensstemmelse  med  dette  var  han  i  Stand 
til  at  ofre  alt  for  Fædrelandet ;  men  i  modsat  Fald  var  han 
lige  saa  beredt  til  at  ofre    alt,    selv  Landets  Vel,    for  sine 


Polen  ved  Midten  af  det  attende  Aarhundrede.  189 

personlige  Anskuelser  og  Interesser.  Af  alle  Nationens 
Dyder  og  Laster  var  Stoltheden  dens  mægtigste  Lidenskab, 
og  den  tillod  ikke  den  ene  at  underordne  sig  under  den 
anden.  Fremfor  alt  vare  »Herrerne«  opfyldte  af  en  saadan 
Stolthed.  I  deres  Familier,  som  i  over  et  Aarhundrede 
havde  rivaliseret  med  hinanden,  nedarvedes  Fjendskaberne 
fra  Slægt  til  Slægt  og  steg  ikke  sjælden  til  et  gj ensidigt 
Had,  lige  over  for  hvilket  ethvert  andet  Hensyn  maatte 
vige.  Enhver  Konge,  hvem  ikke  de,  men  deres  Modstan- 
dere havde  bragt  paa  Tronen,  enhver  Regering,  som  ikke 
laa  i  deres  Hænder,  bekrigede  disse  Familier  paa  enhver 
Maade,  ofte  ved  de  forkasteligste  Midler,  og  de  skyede  end 
ikke  at  bejle  til  fremmede,  selv  fjendtlige  Hoffers  Gunst  og 
Understøttelse  blot  for  at  fordrive  deres  egne  Modstandere 
fra  Eegeringen  og  styrte  Kongen  fra  Tronen.  »Lad  ham 
nu  kun  blive  Konge,  men  lader  os  strax  efter  tænke  paa, 
hvorledes  vi  kunne  støde  ham  fra  Tronen  igjen« ;  disse 
Ord,  som  den  bekjendte  Biskop  Soltyk  henvendte  til 
sine  Venner,  da  Stanislaus  Poniatovskis  Valg  syntes  uund- 
gaaeligt,  udtale  træffende  den  Stilling,  som  alle  disse  »Herrer« 
indtoge  og  holdt  sig  for  fuldkomment  berettigede  til  at  ind- 
tage over  for  Kronen. 

Den  væsentligste  Løftestang  for  al  deres  Gjoren  og 
Laden  var  imidlertid  den  grænseløst  uvidende  Schlachta, 
hvis  hele  politiske  Trosbekjendelse  bestod  i  de  to  Ord: 
Frihed  og  Tro,  og  som,  hvor  utroligt  det  end  synes,  i  Virke- 
ligheden —  hvad  Stanislaus  Leszczynski  allerede  udtalte  i 
Aaret  1733  —  troede  paa  det  uhyggelige  Ordsprog,  at 
»Polen  bestod  ved  sit  Anarki«.  I  denne  Uvidenheds  Til- 
stand var  den  tilgængelig  for  alle,  selv  de  simpleste  For- 
førelseskunster  fra  »Herrernes«  Side,  og  ved  Siden  af  »Pro- 
tektionen« forsmaaede  disse  trods  al  deres  Stolthed  ikke  at 
søge  at  gjøre  sig  populære  hos  »d'Hrr.  Brødre« ;  men  po- 
pulær blev  den,  som  bedst  forstod  at  omgaas  Masseadelen 
i  Overenstemmelse  med  dennes  Smag  og  Tilbøjeligheder,  gav 

de  mest  overdaadige  Gjæstebud  og  Drikkelag,  ikke  sparede 
paa  Dukaterne,  havde  de  berømteste  Slagsbrødre  i  sin  Tje- 
neste, i  ethvert  Tilfælde  kraftig  beskyttede  sine  Klienter, 
hvad  enten  de  havde  Ket  eller  Uret,  sørgede  for  deres 
Fremkomst,  endelig  paa  Landdagene  djærvest  og  mest  hen- 
synsløst forstod  at  tale  for  »Friked  og  Tro«  og  smigre 
Massens  Lidenskaber.  Man  vil  derfor  forstaa,  at  hin  Radzivil 
med  Tilnavnet  »kjære,  lille  Herre«,  hvem  vore  Læsere  kjende 
fra  en  tidligere  Artikel*),  i  det  attende  Aarhundrede  maatte 
være  Schlachtaens  »Ideal  af  en  Herre.« 

Paa  disse  Landdage,  hvor  bl.  a.  de  Deputerede  til  Rigs- 
dagen valgtes,  viste  »Herrerne«  sig  i  Reglen  med  et  tal- 
rigt, bevæbnet  Følge,  der  i  Forbindelse  med  de  Hundre- 
der eller  stundom  Tusender  af  Klienter,  som  forud  vare 
beredte  til  at  stemme  og  handle  i  Overensstemmelse  med 
»Herrernes«  Vilje,  var  bestemt  til  —  i  NødsfaM  med 
Magt  —  at  sætte  »Herrens«  Kandidat  og  Vilje  igjennem. 
Kunde  dette  ikke  opnaas,  hidførte  man  enten  Dobbeltvalg 
eller  lod  Landdagen  sprænge  ved  at  forhindre  den  saa  vel 
paa  Land-  som  Rigsdagene  til  at  fatte  Beslutning  nød- 
vendige Enstemmighed.  Disse  tumultuariske  Scener,  der 
sjælden  løb  af  uden  Blodsudgydelse,  foregik  midt  i  Kir- 
kerne, hvor  Forsamlingerne  i  Reglen  holdtes;  og  naar  der 
ved  en  saadan  Lejlighed  kun  omkom  to  eller  tre  Adelsmænd, 
holdt  man  det  for  at  være  gaaet  særdeles  fredelig  til. 

Ikke  meget  bedre  gik  det  til  paa  Rigsdagene.  Her 
fattedes  næsten  aldrig  Deputerede  (Landbud),  som  af  Kra- 
kileri eller  i  en  anden  »Herres«,  Kronens  eller  en  fremmed 
Gesandts  Tjeneste  sprængte  Rigsdagene  ved  det  dem  til- 
kommende »liborum  veto« ,  der  er  blevet  kaldt  »Frihedens 
Øjesten.«  Af  de  atten  i  Aarene  1717—33  afholdte  Rigs- 
dage ere  saaledes  elleve  blevne  sprængte,  fem  kom  i  Stand, 
og  to  bleve  uden  Frugt,  fordi  den  lovmæssige  Varighed  var 

udløben.  Det  blev  rent  ud  Skik  og  Brug  raed  Forsæt  at 
opsætte  Beslutningerne  til  det  sidste  Øjeblik,  og  Eigsdagen 
i  1746  maatte  opløses  uden  at  have  udrettet  noget,  fordi 
man  havde  opsat  at  underskrive  de  fattede  Beslutninger  til 
den  lovmæssige  Dags  Aften  og  ikke  vilde  have  Lys  ind  i 
Salen  for  at  oprette  det  forsømte.  De  voldsomste  Optrin 
fattedes  ikke,  og  Stanislaus  Leszezynski  skriver  derfor  om 
Rigsdagsfærden :  »Naar  jeg  skal  give  et  Billede  af  vore 
Raadslagninger ,  kan  jeg  ikke  sammenligne  dem  bedre  end 
med  et  udmærket,  af  de  bedste  Musikanter  sammensat 
Kapel,  hvori  imidlertid  enhver  spiller  paa  ustemte  In- 
strumenter og  alle  i  forskjellige  Melodier,  saa  at  Tilhørerne 
døves  af  den  uharmoniske  Koncert.  Ingen,  som  uden  at 
kjende  dem  træder  ind  i  vore  raadslaaende  Forsamlinger, 
kan  falde  paa  den  Tanke,  at  her  handles  om  Kongerigets 
Skæbne;  thi  han  finder  her  hverken  Ærefrygt  indgydende 
Holdning  eller  Opmærksomhed  eller  Hensyn  til  de  farlige 
Tidsforhold.  Skjønt  Fædrelandet  aabent  bærer  sine  Smertens- 
saar  til  Skue,  gjore  vi  dem  kun  endnu  værre  i  Stedet  for 
at  læge  dem,  saa  at  man  er  berettiget  til  at  raabe  Ak  og 
Ve  over  os.« 

Endnu  heftigere  og  lidenskabeligere  end  ved  de  De- 
puteredes Valg  og  paa  selve  Rigsdagen  formede  Partier- 
nes Kampe  sig  ved  den  aarlige  Fornyelse  af  de  højeste 
Rigsdomstole ,  hvis  Dommere  ligeledes  valgtes  paa  Land- 
dagene; thi  disse  Valg  vare  saa  vel  for  »Herrerne«  som  for 
Adelen  i  det  hele  af  stor  Betydning,  navnlig  ogsaa  derved, 
at  af  dem  afhang  en  Mængde  Processer  om  »mit  og  dit«. 
Det  Parti,  som  sejrede  ved  disse  Valg,  fik  derved  et  Middel 
i  Hænde  til  under  lovlige  Former  og  et  Skin  af  Ret  at 
skade  sine  politiske  og  personlige  Modstandere  og  disses 
Klienter  i  enhver  Retning.  Disse  Domstole  vare  nemlig 
fuldstændig  korrumperede.  Dommerne  dømte  enten  i  Folge 
Bestikkelser  eller  af  Partihensyn ,  og  de  udmærkede  sig 
lige  saa  hyppig  ved    uordentlig  Forretningsførelse    som  ved 

Drukkenskab.  Partikampene  fortsattes  derfor  ikke  sjælden 
endnu  ved  Tribunalernes  Konstituering,  og  det  var  for- 
gjæves,  at  Rigsdagen  1726  ved  en  hel  Række  Beslutninger 
segte  at  hemme  dette  Uvæsen,  Beslutningerne  kom  ikke 
til  Udførelse,  og  det  ved  hine  Retstilstande  fremkaldte  polske 
Ordsprog,  at  »i  Polen  lignede  Retten  en  Spindelvæv,  der 
sønderrives  af  Spurven,  men  hvori  Myggen  fanges«,  vedblev 
at  være  sandt. 

Kort  sagt,  i  Midten  af  det  attende  Aarhundrede  var 
Republiken  i  det  dybeste  Forfald  paa  alle  det  sociale  og 
politiske  Livs  Oraraader,  og  efter  at  det  var  blevet  Skik  og 
Brug  at  sprænge  Rigsdagen,  havde  den  ingen  Magt  mere 
til  at  træffe  Bestemmelser  og  have  sin  egen  Vilje.  Faktisk 
havde  den  saa  godt  som  ingen  Lovgivning,  Forvaltning  og 
Regering;  dens  Finanser  vare  i  den  største  Forvirring,  da 
ingen  betænkte  sig  paa  at  bedrage  den  for  Skatterne,  og 
da  Skatmestrene,  der  alene  skyldte  Rigsdagen  Regnskab, 
næsten  vare  ganske  uden  Kontrol.  Den  lille  Hær,  som  ofte 
ingen  Sold  fik  udbetalt,  var  netop  af  denne  Grund  udisci- 
plineret, uøvet  og  i  en  halvt  opløst  Tilstand.  Domstolene 
spottede,  som  vi  have  hørt,  al  Retfærdighed;  i  Stedet  for 
Ret  og  Pligt  herskede  Vilkaarlighed  og  Magt  i  alle  Livets 
Sfærer,  og  den  Beskyttelse,  som  Staten  skulde  3^de,  søgte 
nogle  i  deres  egen  Families  Magt  og  Rigdom,  andre  i  Tje- 
nesteforhold til  »Herrerne«  og  disses  Protektion.  Med 
andre  Ord:  Republiken  var  modstandsløs  given  til  Pris  for 
store  Herrers  Interesser,  Intriger  og  Partikampe  samt  for 
Nabomagternes  Rænker;  thi  »Herrerne"  havde  alt  længe 
været  vante  til  at  slutte  sig  til  disse  sidste,  at  bejle  til 
deres  Beskyttelse  og  Understøttelse  mod  Modstanderne  og 
modtage  Ordener  og  Pensioner  af  dem.  Derfor  kunde  til 
sidst  ingen  Konge  holde  sig  paa  Tronen  uden  fremmed 
Hjælp,  selve  Nationen  tvang  Kongen  til  en  saadan;  den  trak 
da  vedblivende  de  fremmede  Magter  ind  i  Landet  uden  at 
betænke,    at    Resultatet   deraf  til    sidst    maatte   blive   Af- 

hængighed   af  Udlandet.     Den   mest   skrigende  Misbrug  af 
Friheden  førte  ogsaa  her  til  Trældom. 

II.    Reformideen.  —  Czartoryskiernes  voxende  Magt  —   Krisen 

i  1733-36. 

Midt  under  det  almindelige  Forfald  fattedes  det  dog 
ikke  paa  enkelte  Mænd,  som  med  et  skarpere  Blik  end  Na- 
tionens Masse  erkj endte  de  Farer,  hvoraf  den  truedes,  samt 
indstændig  anbefalede  Læge-  og  Frelsemidler.  Allerede 
Kong  Johan  Kasimir  havde  i  1661  paa  en  i  Sandhed  pro- 
fetisk Maade  forudsagt  Nationen  dens  Skæbne:  »Gid  jeg 
maatte  være  en  falsk  Profet,«  sagde  han  til  de  forsamlede 
Rigsstænder,  »men  vi  maa  befrygte  en  Deling  af  Republi- 
ken.  Moskau  vil  bemægtige  sig  Lithauen,  Brandenburgeren 
vil  udvide  sig  til  Storpolen  og  enten  træffe  Forstaaelse 
eller  kæmpe  med  Svenskerne  om  Preussen,  og  heller  ikke 
Østerrig  vil,  selv  om  det  nærer  de  redeligste  Hensigter, 
glemme  sig  selv,  men  gribe  efter  Krakau  og  Nabopala- 
tinaterne.« 

Et  helt  Aarhundrede  hengik,  uden  at  denne  Spaadom 
gik  i  Opfyldelse,  og  heller  ikke  i  det  Tidsrum  fattedes  det 
paa  advarende  Stemmer.  Nogle  dadlede  den  moralske  For- 
dærvelse, andre  —  som  Karvicki  (c.  1706)  og  Kong  Sta- 
nislaus  Leszczynski  —  de  politiske  Brøst  og  Mangler;  men 
fælles  for  alle  er  den  Aabenhed  og  usminkede  Djærvhed, 
hvormed  de  skildre  de  bestaaende  Tilstande.  Hvad  Poli- 
tikerne angaar,  bestod  der  en  væsentlig  Forskjel  mellem 
deres  Opfattelse  af  Frelsemidlerne.  Karvicki  gaar  ud  fra 
den  Grundsætning,  at  Monarkiets,  Aristokratiets  og  Demo- 
kratiets Principer  staa  i  en  uforsonlig  Modsætning,  og  at  al  Re- 
publikens Ulykke  følgelig  stammede  fra  disse  tre  Statsformers 
Sammenblanding,  medens  Frelse  kun  kunde  haabes  ved  Gjen- 
oprettelse  af  det  rene  Monarki  eller  af  den  rene  Republik. 
Alle  hans  Reformforslag  gik  derfor  til  sidst  ud  paa  saa 
godt  som  fuldstændig  at  afskaffe  Kongedømmet,  bryde  det 

hojere  Aristokratis  Magt  og  lægge  al  Indflydelse  i  Hæn- 
derne paa  Masseadelen.  Leszczynski  finder  derimod  Grunden 
til  alle  Onderne  ikke  i  Unauligheden  af,  at  »Majestæt  og 
Frihed«  kunne  bestaa  ved  Siden  af  hinanden ,  men  i ,  at  de 
i  Polen  ikke  vare  bragte  i  den  rette  Ligevægt.  Ham  fore- 
svæver Englands  Forfatning  som  Ideal;  men  da  han  udgav  sit 
Skrift  (»Glos  wolny«)  under  Mellemregeringen  efter  Avgust 
II's  Død  som  et  Valgmanifest,  undgaar  han  synlig  ved  sine 
Keformforslag  at  træde  alt  for  skarpt  op  mod  Polakkernes 
Frihedsbegreb  og  sætter  derfor  lige  saa  fuldt  faste  Skranker 
for  Kronens  Magt  som  for  Adelens  Frihed. 

Disse  og  lignende  Skrifter  øvede  imidlertid  hverken 
strax  eller  senere  nogen  særlig  Virkning.  Masseadelen  gav 
sig  overhovedet  paa  den  Tid  næsten  slet  ikke  af  med  Læs- 
ning, og  alene  deraf  lader  det  sig  forklare,  at  hine  Skrifter 
snart  bleve  glemte.  Først  under  den  paafølgende  Generation 
fandt  deres  Ideer  Anklang  hos  nogle  enkelte,  og  andres 
Øjne  aabnedes  ved  Forfaldets  rivende  Fremskridt  og  Rus- 
lands enormt  stigende  Indflydelse.  Hertil  kom,  at  de  yngre 
»Herrers«  Rejser  til  Udlandet,  flere  polske  Adelsmænds  læn- 
gere Ophold  ved  Leszczynskis  Hof  i  Luneville  og  Nancy, 
Sammenligningen  med  andre  Nationers  Tilstande,  og  endelig 
Eftervirkningen  af  den  Opl3^sningsaand ,  som  ved  Midten 
af  det  attende  Aarhundrede  brød  frem  overalt  i  Evropa,  lidt 
efter  lidt  skærpede  Blikket  for  Nationens  Saar  og  Farer  og 
henledede  Tanken  paa  Nødvendigheden  af  Reformer,  og  da 
tilmed  i  det  væsentlige  netop  de  samme,  hvis  Ønskelighed 
Karvicki  og  Leszczynski  havde  udtalt,  og  som  ogsaa  — 
men  alt  for  sent  —  bleve  lagte  til  Grund  for  Forfatningen 
af  1791. 

Blandt  de  Mænd,  som  stræbte  at  føre  disse  Reformideer 
ud  i  det  praktiske  Liv,  staa  Brødrene  Michael  Frederik  og 
Avgust  Alex.  Czartoryski  i  første  Række.  Hele  deres  Liv 
var  opfyldt  af  denne  Stræben,  og  de  have  øvet  en  dybt  ind- 
gribende  Indflydelse   paa   Nationens  Skæbne.    Deres  Slægt 

nedstammede  fra  Lithauens  gamle  Fyrster,  hvis  Vaaben,  den 
fremspringende  Rytter,  den  endnu  fører.  Ligesom  andre 
Grene  af  denne  Fyrsteslægt  fiyttede  de  sandsynligvis  tidlig 
til  de  allerede  i  det  fjortende  Aarhundrede  af  Lithauerne 
erobrede  russiske  Landskaber,  hvor  der  1422  nævnes  en 
Fyrst  Czartoryski,  og  hvor  den  ældgamle  Fæstning  Czartorysk 
ved  Floden  Styr  i  Volhynien  formodentlig  har  været  deres 
Besiddelsers  Midtpunkt.  I  det  syttende  Aarhundrede  traadte 
Jersy  Czartoryski  over  til  den  romerske  Katholicisme  og 
blev  en  af  Jesuiternes  ivrigste  Tilhængere  og  Beskyttere. 
Saa  længe  Familien  bekj endte  sig  til  den  græske  Kirke, 
naaede  den  ingen  fremragende  Indflydelse  i  Eepubliken, 
ihvorvel  dens  Medlemmer  allerede  da  beklædte  højere  og 
lavere  Æresposter  og  ikke  sjælden  tumlede  sig  i  de  talrige 
Kampe  mod  Tyrkerne,  Tatarerne  og  Russerne*  En  højere 
politisk  Livsstilling  opnaaede  først  Florian  Czartoryski,  en 
Sønnesøn  af  den  ovennævnte  Jersy.  Fra  Ungdommen  viet 
til  den  gejstlige  Stand,  blev  han  i  1650  Biskop  af  Posen, 
senere  af  Cujavien,  og  paa  Johan  Kasimirs  Tid  tog  han  som 
Senator  ikke  sjælden  en  fremragende  Del  i  alle  vigtige  po- 
litiske Forhandlinger  uden  dog  at  forsømme  sine  gejstlige 
Pligter.  Kort  før  sin  Død  (f  1674)  blev  han  Ærkebiskop  af 
Gnesen  og  Rigets  Primas,  og  først  ved  ham  vandt  Navnet 
Czartoryski  Ry  og  Glans  i  Republiken. 

Netop  i  det  samme  Aar,  da  Florian  døde,  fødtes  der 
hans  Broder,  der  var  Woiwod  af  Sandomir,  en  Søn  ved  Navn 
Kasimir,  som  ligeledes  fremmede  Familiens  Anseelse  og  Ind- 
flydelse. Ved  at  gifte  sig  med  Isabella  Morstyn  skaffede 
han  sig  ikke  blot  en  Formue,  men  kom  ogsaa  i  nærmere 
Forbindelse  med  Hoffet,  ved  hvilket  hendes  Søster,  Kron- 
stormarskalinden  Bielinska  havde  betydelig  Indflydelse.  Isa- 
bella var  en  i  Polen  endnu  sjælden  Fremtoning.  Opvoxet  i 
Paris  ved  Ludvig  XIV's  Hof  havde  hun  tilegnet  sig  de  der 
fremherskende  Anskuelser,  Sæder  og  Sædvaner,  og  hun  var 
den    første,    der    i  Warschau   aabnede    en  Salon    efter  Ver- 

sailles's  og  Paris's  Mønster.  Yndig  og  aandrig,  som  hun 
var,  samlede  hun  snart  hele  den  fornemme  Verden,  Mini- 
stre, Hofmænd  og  Adel,  om  sig  og  fik  derved  ogsaa  — 
først  af  alle  polske  Kvinder  —  Indflydelse  paa  Landets 
politiske  Anliggender.  Hendes  Forbindelser  kom  selvfølgelig 
ogsaa  hendes  Mand  og  hendes  tre  Sønner  til  gode.  Disse 
Sønner  vare:  Michael  Frederik  (f.  1696)  og  Avgust 
Alexander  (f.  1697),  hvis  Navne  ere  uadskillelig  knyttede 
til  Polens  Historie,  samt  Theodor  Kasimir,  Biskop  af 
Posen  (f.  1704  eller  1709).  Af  to  Døtre  gik  den  ene  i 
Kloster,  den  anden,  Konstantia,  ægtede  General  Stanislaus 
Poniatovski,  Fader  til  Polens  sidste  Konge.  Moderen  op- 
levede at  se  sine  to  ældste  Sønner  opnaa  den  største  Ind- 
flydelse i  Republiken  og  døde  først  1758,  87  Aar  gammel. 
Hun  skal  en  bestemt  Dag  hver  Uge  have  set  dem  hos  sig 
og  raadslaaet  med  dem  om  alle  vigtige  Anliggender,  og  det 
tør  antages,  at  hun  har  øvet  stor  Indflydelse  paa  deres  Op- 
dragelse, Dannelse  og  hele  Aandsretning.  Om  deres  Ung- 
domstid vide  vi  i  øvrigt  kun,  at  de  i  en  Alder  af  henholds- 
vis 18  og  17  Aar  bleve  sendte  paa  Rejser  sammen  og  bl.  a. 
ogsaa  kom  til  Frankrig  efter  Ludvig  XTV's  Død.  Der  fra 
synes  Michael  strax  efter  at  være  vendt  tilbage  til  Polen, 
Avgust  traadte  derimod  ind  i  Maltheserordenen  og  begyndte 
sin  Løbebane  paa  dennes  Galejer.  Efter  et  Par  Aars  Forløb 
gik  han  dog  i  østerrigsk  Tjeneste  og  deltog  i  det  berømte 
Slag  ved  Belgrad  under  Prins  Fugens  Kommando  (1717). 
Han  naaede  dog  ikke  at  blive  Oberst;  men  alligevel  vilde 
han  næppe  have  forladt  den  østerrigske  Tjeneste,  dersom 
han  ikke  under  et  Besøg  i  Fædrelandet  var  bleven  forelsket 
i  den  skjønne  Enke  Dehnhof,  f.  Sieniawa  og  eneste  Arving 
til  sin  Families  meget  betydelige  Formue.  Først  efter  en 
treaarig  Bejlen  naaede  Fyrst  Avgust  sine  Ønskers  Maal  og 
sejrede  over  sine  mange  fornemme  Medbejlere.  Ved  dette 
Ægteskab,  der  fejredes  i  Juni  17.31,  opnaaedes  der  store 
Fordele  for  hele  Familien  Czartoryski,  som  nu  —  efter  hidtil 

at  have  været  forholdsvis  fattig  i  Sammenligning  med  Fa- 
milierne Radzivil,  Potocki,  Sapieha  osv.  —  kom  i  Besiddelse 
af  de  nødvendige  Pengemidler. 

I  Mellemtiden  havde  den  ældre  Broder  Michael  allerede 
skaffet  sig  en  anset  Stilling  i  Republikens  Tjeneste.  Vel 
havde  Faderon  efter  Sobieskis  Død  tillige  med  Svogeren 
Bielinski  sluttet  sig  til  Prins  Contis  franske  Parti  og  senere 
til  Stanislaus  Leszczynski ;  men  ligesom  alle  andre  havde  han 
dog  til  sidst  sluttet  Fred  med  Avgust  II  og  endog  vundet 
dennes  Velvilje,  hvad  der  endnu  mere  var  Tilfældet  med 
hans  Svigersøn  Poniatovski.  Denne,  der  var  20  Aar  ældre 
end  begge  Brødrene  og  tilhørte  en  Familie  af  den  lavere 
Adel,  var  en  homo  novus,  der  først  var  stegen  i  Vejret  ved 
Krigstjeneste  under  Leszczynski,  derpaa  ved  Pultava  væsent- 
lig havde  bidraget  til  at  redde  Karl  XII' s  Liv  og  senere 
tjent  ham  med  stor  Troskab  i  Tyrkiet,  Stralsund  og  Sverige 
som  Diplomat  og  Soldat.  Efter  Karl  XII's  Død  sendte 
Ulrika  Eleonora  ham  tilbage  til  Polen  med  Fredsforslag,  og 
han  skal  strax  have  vundet  Kong  Avgusts  Bevaagenhed  ved 
at  medbringe  Originalen  til  hans  Aftakkelse  til  Fordel  for 
Leszczynski.  Han  var  nu  to  og  fyrretyve  Aar  gammel,  og 
ved  sin  Erfaring,  Forretningsdygtigbed,  Ærlighed,  Oprigtig- 
hed og  sit  hele  oprømte  og  vindende  Væsen  steg  han  hur- 
tig op  ad  Embedsstigen.  Allerede  1724  blev  han  General 
over  Krongarden,  og  fire  Aar  senere  vilde  Kongen  gjøre 
ham  til  Kronstorfeltherre,  men  maatte  lade  dette  Embede 
staa  ubesat,  da  Familierne  Sapieha,  Radzivil,  Lubimirski  og 
Potocki,  der  havde  vænnet  sig  til  at  betragte  Feltherre- 
staven som  en  Familiebesiddelse  og  med  Stolthed  saae  ned 
paa  »Parvenuen«  Poniatovski,  bestemt  modsatte  sig  dennes 
Valg.  I  Stedet  herfor  blev  han  Hærens  »General-Regimen- 
tarius«,  og  i  Aaret  1731  gjorde  Avgust  II  ham  end  videre 
til  Woiwod  af  Masovien  og  som  saadan  til  Medlem  af 
Senatet.  Det  er  uvist,  om  hans  Ægteskab  (i  Aaret  1720) 
med  Konstantia  Ozartoryski  bidrog    til   at  hæve   ham  eller 

omvendt  til  at  hæve  Czartoryskierne ;  men  vist  er  det,  at 
han  hele  sit  Liv  igjennem  stod  i  det  intimeste  Forhold  til 
sin  Kones  Forældre  og  Brødre  og  Haand  i  Haand  med  dem 
deltog  i  de  offentlige  Anliggender;  at  han  trolig  stod  Mi- 
chael bi,  da  denne  som  en  tyveaarig  Yngling  vendte  hjem 
fra  Udlandet,  er  lige  saa  sandsynligt,  som  det  er  vist,  at  han 
ved  sine  behændige  og  ihærdige  Bestræbelser  bidrog  til 
Avgust  Czartoryskis  Ægteskab  med  Enken  Dehnhof.  Mi- 
chael kom  hurtig  i  Yndest  hos  Avgust  Il's  første  og  for- 
troligste Minister,  Feltmarskalk  Flemming  og  gjennem  denne 
ogsaa  hos  Kongen,  som  i  Aaret  1724  gjorde  ham  til  Under- 
kansler i  Lithauen.  Ogsaa  for  Avgusts  Frier-Anliggender 
interesserede  Kongen  sig,  og  faa  Dage  efter  Brylluppet  gav 
han  ham  den  hvide  Ørns  Orden,  ligesom  han  et  Par  Maa- 
neder  senere  gjorde  ham  til  Woiwod  af  Rusland,  i  hvilket 
Landskab  hans  Kones  fleste  Godser  laa. 

Saaledes  indtog  »Familien« ,  et  Udtryk,  man  nu  be- 
gyndte at  anvende  om  Czartoryskierne,  Poniatovskierne  og 
deres  nærmeste  Slægtninge,  allerede  i  det  sidste  Decennium 
af  Avgust  Il's  Regering  en  meget  betydelig  Stilling.  Po- 
niatovski  gjaldt  lige  over  for  Potockiernes,  Radzivilernes,  Sa- 
piehaernes  og  andres  Opposition  for  at  være  Hovedet  for 
Kongens  Parti,  og  han  skal  til  Tak  for  Kongens  Bevaagen- 
hed  over  for  Czartoryskierne  have  lovet  ved  det  næste  Konge- 
valg at  stemme  paa  og  virke  for  Kongens  ældste  Søn,  hvori- 
imod  det  er  uvist,  om  han  og  Czartoryskierne  ere  gaaede 
ind  paa  Kongens  yderligere  Planer  om  at  gjøre  sig  til  Arve- 
konge i  Polen,  noget,  som  dog  ikke  er  usandsynligt,  da  det 
i  det  mindste  om  Avgust  Czartoryski  med  Bestemthed 
vides,  at  han  allerede  som  ganske  ungt  Menneske  nærede 
Had  til  og  Modbydelighed  for  den  nedarvede  Forfatning  og 
det  deraf  følgende  Uvæsen.  Avgust  II  døde  imidlertid  plud- 
selig den  1ste  Febr.  1733,  og  hans  Planer  bleve  i  det 
mindste  foreløbig  begravne  med  ham. 

Umiddelbart   efter  Kongens    Død   overtog   Ærkebiskop 

Th.  Potocki  af  Gnesen  som  Kigets  Primas  Sagernes  Ledelse. 
Hans  og  hans  Families  Kandidat  til  den  ledige  Trone  var 
Stanislaus  Leszczynski,  og  de  gjorde  Regning  paa  Ludvig  XVs 
Bistand.  Det  lykkedes  dem  ogsaa  at  vinde  det  hidtilværende 
Hofparti  for  ham,  hvad  enten  nu  »Familien«  lod  sig  bevæge 
af  gammel  Forkjærlighed  for  Frankrig  og  Stanislaus,  eller 
den  blev  reven  med  af  den  nationale  Strøm,  hvis  Løsen 
var,  at  »ingen  Fremmed«,  men  en  »Piast«  skulde  vælges. 
De  allerfleste  af  de  Landdage,  som  efter  Skik  og  Brug  gik 
forud  for  Konvokationsrigsdagen,  erklærede  sig  for  en  Piast, 
og  Kurfyrsten  havde  i  Begyndelsen  næsten  slet  intet  Parti 
for  sig  i  selve  Polen,  hvor  selv  de  Familier,  der  vare  imod 
Leszczynskis  Valg,  ingen  fremmed  Tronkandidat  vilde  have  i 
Haab  om  selv  at  komme  paa  Tronen. 

Til  Valgbevægelsen  i  Polen  sluttede  sig  en  livlig  Virk- 
somhed hos  hele  Evropas  Diplomati,  hvorved  Eivaliteten 
mellem  Husene  Bourbon  og  Habsburg  atter  stærkt  kom  til 
Syne.  Rusland,  Østerrig  og  Preussen  havde  allerede  længe 
før  Avgust  IFs  Død  plejet  Forhandlinger  om  det  polske 
Tronfølgespørgsmaal ,  og  de  vare  til  sidst  blevue  enige  om, 
at  hverken  Leszczynski  eller  Kurprinsen  maatte  komme  paa 
Tronen.  I  Paris  var  man  derimod  trods  de  tidligere  Be- 
stræbelser for  Leszczynski  i  de  første  øjeblikke  efter  Avgust 
IFs  Død  endnu  i  Tvivl  om,  hvor  vidt  Frankrig  alvorlig 
skulde  tage  sig  af  ham.  Kardinal  Fleury  vilde  gjærne  have 
undgaaet  den  deraf  nødvendig  følgende  Krig,  men  Hoffet 
og  Generalerne  trængte  ind  paa  ham,  og  da  den  polske 
Primas's  Bøn  om  Frankrigs  Beskyttelse  for  Nationens  Valg- 
frihed indtraf  til  Paris,  besluttede  Ludvig  XV  sig  til  Kri- 
gen. »Mine  Herrer,«  sagde  han  til  Prinserne  og  Hoffet, 
som  hilsede  ham  med  Jubel  efter  Oplæsningen  af  den  paa- 
gj ældende  Deklaration,  »de  have  villet  Krigen,  der  er  den.« 
Østmagterne  kom  i  Uenighed  med  Hensyn  til  Kurprinsens 
tidligere  besluttede  Udelukkelse;  Avgust  HI  vandt  Østerrig 
for  sig  ved  at  anerkjende  Karl  VFs  pragmatiske  Sanktion, 


200         Polen  ved  Midten  af  det  attende  Aarhundrede. 

Rusland  ved  at  love  den  indflydelsesrigeste  Mand  ved 
Hoifet  i  St.  Petersburg  Hertugdømmet  Kurland,  og  den  16de 
Juli  1733  sluttede  Kurfyrsten  en  af  Rusland  tiltraadt 
Traktat  med  Østerrig,  hvori  han  forpligtede  sig  til  at  blive 
i  »evig«  Alliance  med  disse  to  Magter,  som  derpaa,  men 
forgjæves  søgte  at  vinde  Preussen  for  ham. 

Som  man  ser,  var  det  en  hej  Pris,  Avgust  III  betalte 
for  Ruslands  og  Østerrigs  Understøttelse,  og  man  kan  ikke 
fortænke  den  polske  Nation  i,  at  den  efter  det  passerede 
endnu  mindre  vilde  vide  noget  af  ham  at  sige.  Ligesom 
paa  Landdagene  saaledes  gik  det  ogsaa  paa  Konvokations- 
og  Valgrigsdagen.  Endrægtigere  end  nogen  Sinde  valgte 
Polakkerne  —  100,000  Adelsmænd  til  Hest  og  i  Vaaben  — 
paa  Valpladsen  Vola  ved  Warschau  Leszczynski  til  deres 
Konge  (ll^te  Sept.  1733);  kun  en  eneste  Adelsmand  havde 
ved  Afstemningen  nævnt  Kurfyrsten  af  Sachsen,  men  allige- 
vel skilte  de  efter  Kronen  lystne  Familier  sig  fra  Nationen, 
gik  over  til  Avgust  og  hidkaldte  selv  Russerne,  hvis  Hær 
stod  i  Nærheden  af  Warschau.  Under  dennes  Beskyttelse 
valgte  de  —  en  forsvindende  Minoritet  —  i  Praga  Avgust 
III,  Østerrigs  og  Ruslands  Kandidat. 

Vi  skulle  her  ikke  dvæle  ved  den  polske  Tronfølgekrigs 
Gang  og  Resultat.  Da  Sverige  og  Tyrkiet,  paa  hvis  Hjælp 
Polakkerne  havde  stolet,  holdt  sig  tilbage,  og  Frankrig 
næsten  ganske  lod  dem  i  Stikken,  maatte  Leszczynski  flygte 
til  Danzig;  efter  denne  Bys  Overgivelse  og  Afslutningen 
af  Fredspræliminærerne  i  Wien  1735  maatte  han  i  Januar 
173(i  takke  af  og  vende  tilbage  til  Frankrig.  Blandt  de 
Polakker,  som  vare  fulgte  med  ham  til  Danzig  og  bleve 
hos  ham  under  hele  denne  Bys  Belejring,  var  ogsaa  »Fa- 
milien«, baade  Kasimir  Czartoryski  med  sine  tre  Sønner  og 
den  gamle  Poniatovski  med  Sønnen  Stanislaus.  Poniatovski 
senior  var  allerede  i  Slutningen  af  Novbr.  1733  bleven 
sendt  af  Leszczynski  til  Berlin  for  i  Forening  med  den  da- 
værende franske   Gesandt   at  vinde  Frederik  Vilhelm  I  for 

Leszczyiiski,  bl.  a.  ved  Tilbud  om  at  aftræde  et  Landstrøg, 
som  forbandt  Østpreussen  med  Pommern;  Preusserkongen 
afslog  imidlertid  saa  vel  dette  Tilbud  som  et  lignende  fra 
Kuslaiids  Side.  Efter  sin  Tilbagekomst  fra  Berlin  ledede 
Poniatovski  Forsvaret  af  Danzigs  Forstæder,  medens  Avgust 
Czartoryski  førte  Kommandoen  over  den  polske  Krongarde. 
Efter  Byens  Kapitulation  underskrev  »Familien«  med  Und- 
tagelse af  den  lithauiske  Kansler,  der  synes  at  have  forladt 
Danzig  tidligere,  ligesom  de  fleste  af  deres  Landsmænd  et 
Aktstykke,  hvori  de  erkjendte  Avgust  III  som  deres  Konge 
og  Herre  under  Forudsætning  af,  at  han  vilde  respektere 
alle  deres  Friheder  og  Forrettigheder.  Kort  efter,  da 
Avgust- III  selv|kom  til  Danzig,  svore  de  ham  Troskabs- 
eden, hvorpaa  Kongen  gav  dem  alle  Bekræftelse  paa  deres 
Embeder  og  Værdigheder,  og  det  af  »Familien«  givne 
Exempel  fulgtes  i  Aaret  1735  lidt  efter  lidt  ogsea  af  de 
andre  mægtige  Familier.  Alligevel  strandede  Avgust  III's 
første  Forsøg  (i  Septbr.  1735)  med  en  saa  kaldet  Pacifika- 
tionsrigsdag,  og  først  den  anden  (i  Juni  1736)  lykkedes, 
skjønt  mange  af  Leszczynskis  Tilhængere  vare  blevne  valgte 
til  Landbud,  og  skjønt  en  af  Førerne  for  [dette  Parti  blev 
valgt  til  Marskalk.  Ved  at  stadfæste  alle  under  Interregnet 
fattede  Beslutninger,  ved  at  love  de  russiske  og  sachsiske 
Troppers  Bortmarche  inden  40  Dage  og  ved  at  tildele  saa 
vel  sine  Modstandere  som  sine  Tilhængere  Embeder  og 
Værdigheder  beroligede  Kongen  Nationen. 

Det  er  betegnende  for  den  Stilling,  som  »Familien« 
til  Trods  for  deres  politiske  Nederlag  indtog  i  Republiken, 
at  den  i  en  væsentlig  Grad  skal  have  bidraget  til  Pacifika- 
tionen  til  Dels  paa  russisk  Tilskyndelse.  Vist  er  det,  at 
Rusland  allerede  under  Krigen  gav  sine  Hærførere  i  Polen 
Ordre  til  at  skaane  »Familiens«  Godser,  at  denne  Beskyt- 
telse ogsaa  —  efter  hvad  den  unge  Poniatovski  senere  for- 
talte —  kom  den  til  gode  efter  Danzigs  Kapitulation  lige 
over  for  Avgust  III's  daværende  Minister  Sulkovskis    Had, 

Og  at  den  fra  nu  af  i  en  Række  af  Aar  støttede  det  rus- 
siske Parti  i  Polen  ganske  i  Overensstemmelse  med  Kon- 
gen, der  søgte  og  fandt  sin  Støtte  i  Si  Petersburg.  Efter 
Skuffelserne  i  1698  og  1733  havde  »Familien«  opgivet  alt 
Haab  om  at  vente  Frelse  fra  Frankrig  og  vendte  fra  nu  af 
sine  Sympathier  mod  Rusland. 

(Fortsættes.) 

F.  Bøggild. 


Om  Bondesønnen,  der  blev  Riddersvend*). 

(Et  sydtysk  Digt  fra  det  trettende  Aarhundredes  Midte.) 


Jindnu  ved  det  tolvte  Aarhundredes  Udgang  var  Mod- 
sætningen mellem  de  forskjellige  Stænder,  særlig  da  mellem 
Adelsstanden  paa  den  ene  og  de  ufrelse  Stænder  paa  den 
anden  Side,  ikke  saa  skarpt  udviklet,  som  man  i  Alminde- 
lighed forestiller  sig;  i  det  mindste  var  dette  ikke  Tilfældet 
i  Tyskland  og  de  skandinaviske  Lande.  Man  kunde  se 
Adelsmanden  deltage  i  Bøndernes  Gilder,  gjere  Kur  til 
deres  Koner  og  Døtre,  vel  ogsaa  lejlighedsvis  med  Skamme 
jaget  paa  Flugten,  naar  han  var  gaaet  for  vidt  med  sine 
Artigheder.  Det  var  heller  ikke  usædvanligt  at  se  en  for- 
armet Adelsmand  gifte  en  fattig  kvindelig  Slægtning  ind  i 
en  rig  Bondefamilie,  ja  han  forsmaaede  end  ikke  at  fylde 
sine  tomme  Kister  ved  selv  at  ægte  en  rig  Bondepige. 
Dog  Modsætningerne  skærpedes  efterhaanden,  især  i  Løbet 
af  det  trettende  Aarhundrede  5  alt  som  det  egentlige  Ridder- 
væsen mere  og  mere  forfaldt,  og  Ridderen  hyppig  sank  ned 
til  en  simpel  Landevejsrøver,  saae  han  med  større  og  større 
Hovmod  ned  paa  Bonden,  der  søgte  at  kappes  med  ham  i  Klæder 
og  Vaaben;  og  dog  var  det  ganske  naturligt,  at  Bonden  i 
denne  vilde  Tid  søgte   at  vinde  Ridderstandens  Rettigheder 


')    Gustav  F  reytag:  Bilder  aus  der  deutschen  Vergangenheit. 
II,  Ister  Abth. ,  pag.  51—63. 

Og  Privilegier.  Hvor  uvant  og  ukjendt  han  end  var  med 
Kidderskik  og  Brug,  bøjede  han  sig  dog  under  Modens 
Trylleri;  det  skjønneste,  Spillemanden  sang  for  ham,  det 
mest  tillokkende,  hans  Øjne  mødte,  var  Turneringskampen 
med  dens  krigeriske  Berømmelse.  Enhver,  der  havde  Be- 
vidsthed om  sin  svulmende  Kraft,  der  higede  ud  over  Hjem- 
stavnens snævre  Grænser  og  hellere  selv  vilde  slaa  end 
lade  sig  slaa,  drog  som  Væbner  til  Borgen;  her  haabede 
han  at  vinde  Berømmelse  og  Kidderslag.  Denne  Higen  efter 
at  hæve  sig  over  sin  egen  Stand,  vakte  imidlertid  ikke  blot 
Adelsmandens  Vrede  og  Spot,  men  den  fordærvede  Bondens 
Selvfølelse,  voldte  hyppig  selve  den  paagjældende  Men  og 
gjorde  mange  til  slette  og  ryggesløse  Personligheder;  dog 
den  hele  Udviklingsgang  lod  sig  ikke  trænge  tilbage,  hvor 
skarp  en  Fordømmelse  den  saa  end  fandt  hos  Lægprædikan- 
ten, hos  den  alvorlige  Digter,  og  blandt  selve  Bønderne,  der 
fredelig  dyrkede  deres  Jorder. 

En  af  de  mærkeligste  Overleveringer  fra  det  trettende 
Aarhundrede  kaster  et  grelt  Lys  over  disse  Forhold.  Det 
er  en  sandfærdig  Historie,  der  har  tildraget  sig  paa  gammel- 
bayersk  Grund  i  det  nuværende  østerrigske  Innviertel  paa 
det  Sted,  hvor  Salzach  løber  sammen  med  Inn.  Den,  der 
overskrider  Salzach  ved  Burghausen  og  er  vandret  en  halv 
Mil  ad  den  gamle  Harterstrasse  gjennem  en  Skov,  som 
under  Navnet  Weilhart  breder  sig  over  store  Strækninger 
af  Innviertel  et,  ser,  kort  efter  at  have  forladt  Skoven,  paa 
venstre  Side  af  Landevejen  to  Bøndergaarde,  hvoraf  den 
første  nu  hedder  Lenzengut,  men  tidligere  kaldtes  Helmbrecht- 
hof ;  gamle  Folk  kjende  den  endnu  under  dette  Navn.  Denne 
Gaard,  som  tidligere  var  større  end  nu  og  en  af  de 
største  Selvejergaarde  i  Egnen,  er  Midtpunktet  for  følgende 
Fortælling,  som  er  overleveret  os  i  poetisk  Form  i  et  Digt, 
der  ikke  blot  som  Tidsbillede  har  stor  Værdi,  men  ogsaa 
som  Digt  betragtet  er  af  stor  Skjønhed.  Forfatteren,  der  ned- 
skrev denne  Landsbyhistorie  i  Tidsrummet  mellem  Aarene 

1234  og  1250,  kalder  sig  selv  Wernher,  Gartneren;  hans 
Digt,  Helmbrecht,  er  bevaret  i  tvende  Haandskrifter  og  ud- 
givet af  Moritz  Haupt.  Des  værre  kunne  vi  her  kun  gjen- 
give  Digtets  Indhold  i  en  meget  sammentrængt  Form,  men 
selv  i  denne  ufuldkomne  Skikkelse  vil  man  kunne  skjønne 
hvilket  Værd  Fortællingen  har. 

Saaledes  lyder  Wernher,  Gartnerens,  Beretning: 
»Den  gamle  Selvejerbonde  Helmbrecht  havde  en  Son. 
Den  unge  Helmbrechts  blonde  Lokker  naaede  ham  til 
Skuldrene,  han  dækkede  dem  med  en  skjen  Silkehue,  der  var 
udsyt  med  Duer  og  Papegøjer  og  mange  Figurer;  denne 
Hue  var  baldyret  af  en  Nonne,  der  paa  Grund  af  en 
Elskovshandel  var  flyeftet  fra  sin  Celle,  som  det  gaar  saa 
mange.  Af  hende  lærte  Helmbrechts  Søster  Gotelind  at 
baldyre  og  sy;  Figen  og  hendes  Moder  kunde  nok  fortjene 
det  af  Nonnen,  thi  de  gavef^hende  et  Stykke  Kvæg,  mange 
Oste  og  Æg  til  Løn.  Søsteren  og  Moderen  smykkede  des- 
uden Ungersvenden  med  fint  Linned,  med  Ringbrynje  og 
Sværd,  med  Taske,  Klædning  og  en  skjøn  Overkjortel  af 
blaat  Klæde,  prydet  med  Guld,  Sølv  og  Krystalknapper,  der 
straalede  prægtig,  naar  han  gik  til  Dans ;  Sømmene  vare  der- 
hos besatte  med  Bjælder;  saa  snart  han  traadte  i  Dansens 
Ring,  klang  det  i  Kvindernes  Øren. 

Da  den  stolte  Svend  nu  var  saaledes  prydet,  talte  han 
til  sin  Fader:  »Nu  vil  jeg  drage  til  Hove,  giv  ogsaa  du, 
kjær  Fader  min,  mig  noget  til  Hjælp.«  Faderen  gjen- 
svarede:  »Vel  kunde  jeg  kjøbe  dig  en  rask  Hingst,  der 
kunde  sætte  over  Grøfter  og  Gærder;  men,  min  kjære 
Søn,  opgiv  denne  Rejse  til  Hove;  Borgskik  falder  vanskelig 
for  den,  der  ikke  er  vænnet  dertil  fra  Ungdommen.  Grib 
Ploven  og  dyrk  Jorden  med  mig,  saa  lever  og  dør  du  med 
Ære.  Se,  hvordan  jeg  lever,  tro,  ærbar  og  redelig;  jeg  be- 
taler hvert  Aar  min  Tiende  og  har  hverken  vædret  udsat  for 
Had  eller  Misundelse.  Odelbonden  Ruprecht  vil  give  dig 
sit  Barn   og    med   hende  mange  Faar,    Svin   og  ti  Stykker 

Hornkvæg.  Ved  flove  lider  du  Sult,  maa  ligge  haardt  og 
undvære  al  Kjærlighed;  der  bliver  du  til  Spot  for  de  rigtige 
Hoffolk,  forgjæves  bestræber  du  dig  for  at  gjøre  som  de; 
og  paa  den  anden  Side  rammes  netop  du  af  Bondens  bitreste 
Had;  dig  vil  han  helst  lade  undgjælde  for,  hvad  de  andre 
fornemme  Røvere  have  taget  fra  ham.«  Dog  saa  talede 
Sønnen:  »Ti,  kjære  Fader!  ingen  Sinde  skulle  dine  Korn- 
sække kradse  mig  paa  Halsen,  ingen  Sinde  læsser  jeg  Møg 
paa  dine  Vogne,  det  vilde  klæde  mine  lange  krusede  Lokker, 
min  skjønne  Kjortel  og  min  udsyede  Hue  ilde;  ingen  Sinde  vil 
jeg  forblive  daadløs  for  en  Kvindes  Skyld.  Skulde  jeg  i  tre 
Aar  trække  med  et  F0I  eller  et  Stykke  Kvæg,  da  jeg  dog, 
hvad  Dag  det  skal  være,  kan  tage  mit  Bytte?  Jeg  vil 
drive  fremmed  Kvæg  over  Markskjellet ,  og  jeg  vil  trække 
Bønderne  ved  Haaret  gjennem  Hegnet.  Skynd  dig,  Fader 
hos  dig  bliver  jeg  ikke  lænfere.«  Da  kjøbte  Faderen 
Hingsten  og  sagde:  »Ak,  det  er  spildte  Penge!«  Men 
Svenden  rystede  paa  Hovedet,  kastede  Blikket  ned  over  sine 
Skuldre  og  udbrød :  »Jeg  kunde  bide  Sten,  saa  ustyrligt  er 
mit  Mod,  jeg  gad  sluge  Jærn.  Tværs  over  Markerne  vil 
jeg  trave,  uden  Bekymring  for  mit  Liv  og  hele  Verden  til 
Trods.«  Ved  Afskeden  talede  Faderen  saaluude:  »Jeg 
kan  ikke  holde  dig  tilbage,  jeg  maa  slippe  dig;  men  endnu 
en  Gang  vil  jeg  advare  dig,  du  skjenne  Ungersvend.  Vogt 
din  Hue  med  de  silkesyede  Fugle,  og  vogt  dit  lange  Lokke- 
haar!  Du  slutter  dig  nu  til  dem,  hvem  man  forbander,  og 
som  leve  af  Folks  Fordærv.  Jeg  drømte,  jeg  saae  dig  gaa 
ved  en  Stav  og  med  udstungne  Øjne ;  og  atter  drømte  jeg,  at 
du  stod  paa  et  Træ;  halvanden  Favn  var  der  vel  fra  dine 
Fødder  til  Græsset,  paa  en  Gren  over  dit  Hoved  sad  en 
Ravn  og  en  Krage,  i  Uorden  var  dit  lokkede  Haar;  til 
højre  kæmmede  Ravnen  det,  til  venstre  skilte  Kragen  det 
ad.  Jeg  angrer  at  have  opdraget  dig.«  Men  Sønnen  sva- 
rede: »Ingen  Sinde  opgiver  jeg  mit  Forsæt  før  ved  min 
Død.     Gud  skjærme  dig.  Fader,  Moder  og  eders  Børn.« 

Saa  travede  han  ud  igjennem  Leddet  og  red  til  en 
Borg,  hvis  Herre  levede  af  Strid  og  gjærne  beholdt  dem 
hos  sig,  der  vilde  gjøre  Væbnertjeneste.  Her  blev  Knøsen 
optagen  blandt  Svendene  og  blev  snart  den  dygtigste  Krigs- 
karl af  dem  alle.  Intet  Bytte  var  ham  for  smaat,  og  intet 
for  stort,  han  tog  Hesten,  og  han  tog  Koen,  han  tog  Kappe 
og  Kjortel,  og  hvad  andre  lode  ligge,  puttede  han  alt  i  sin 
Sæk.  Det  første  Aar  gik  alt  efter  Ønske,  og  hans  Skib  gik 
for  Medbør.  Da  begyndte  han  at  tænke  paa  Hjemmet,  tog 
Orlov  fra  Borgen  og  red  til  sin  Faders  Hus.  Alle  løb  til. 
Karlen  og  Pigen  raabte  ikke:  »Vær  velkommen,  Helm- 
brecht!«  Det  havde  man  fraraadet  dem;  de  sagde:  »Vor 
unge  Herre,  vær  Gud  velkommen!«  Han  svarede  i  sachsisk 
Mundart*):  »Kindeken,  jek  ønsker  eder  at  leve  vel.«  Sø- 
steren løb  ham  i  Møde  og  slyngede  sine  Arme  om  ham,  da 
talte  han  til  Søsteren:  »Gratia  vestra.«  De  gamle  kom 
sidst  og  omfavnede  ham  mange  Gange,  da  tilraabte  han 
Faderen:  »Dieu  vous  salue!«  og  til  Moderen  talte  han 
Bøhmisk:  »Dobra  ytra.«  Fader  og  Moder  saae  til  hin- 
anden, Moderen  sagde  til  sin  Mand:  »Husbond,  vore  San- 
ser maa  være  forvirrede,  denne  er  ikke  vort  Barn,  det  er  en 
Bøhmer  eller  en  Vender.«  Da  raabte  Faderen:  »Det  er 
en  Vælskmand;  min  Søn,  hvem  jeg  befalede  Gud  i  Vold,  er 
det  ikke,  hvor  meget  han  end  er  ham  lig,«  og  hans  Søster 
Gotelind  sagde:  »Det  er  ingenlunde  eders  Son;  til  mig 
talte  han  Latin,  det  maa  sagtens  være  en  Klerk«;  og  Kar- 
len mente:  »Efter  hvad  jeg  har  hørt  af  ham,  hører  han 
hjemme  i  Sachsen  eller  Brabant,  han  sagde  jek  og  Kindeken, 
han  maa  nok  være  en  Sachser.« 

Da  udbrød  Husbonden  med  jævn  Tale:  »Er  det  dig, 
min  Søn,  Helmbrecht?    Ær  din  Moder  og  mig,  tal  et  tysk 


*)  Den  pyntelige  Maade,  hvorpaa  Væbneren  her  blander  Sproget 
med  forskjellige  Dialektudtryk  og  fremmede  Talemaader,  lader 
sig  vanskelig  gjengive. 

Ord,  saa  vil  jeg  selv  afguide  din  Hingst,  jeg  selv  og  ikke 
min  Tjenestekarl.«  »Ej,  hvad  siger  I  der,  liden  Graa- 
Bonde;  min  Ganger,  mit  rene  Liv,  skal  ingen  Bondemand 
røre  ved.«  Da  forfærdedes  Husbonden  saare  og  talte  igjen: 
>Er  du  Helmbrecbt,  min  Søn,  da  vil  jeg  endnu  i  denne 
Nat  stege  dig  en  Høne  og  koge  en.  Men  er  I  derimod  en 
fremmed,  en  Bøhmer  eller  en  Vender,  da  far  bort  med 
Vinden.  Er  I  en  Sachser  eller  er  I  fra  Brabant,  da  maa 
I  selv  føre  eders  Kost  med  eder,  af  mig  faar  I  intet,  var 
Natten  end  saa  lang  som  et  helt  Aar.  Til  eder,  Junker, 
har  jeg  hverken  Mjød  eller  Vin,  den  maa  T  søge  hos 
Herrerne.« 

-Det  var  blevet  sent,  og  ingen  Bonde  fandtes  i  Nær- 
heden, der  vilde  have  taget  imod  Svenden,  saa  besindede 
han  sig  og  sagde:  »Ganske  vist  er  det  mig,  jeg  er  Helm- 
brecbt, en  Gang  var  jeg  eders  Søn  og  Tjener.«  Faderen 
sagde:  »I  er  ikke  den,  I  siger.«  —  »Det  er  jeg  dog.«  — 
»Nævn  mig  da  først  Navnene  paa  mine  fire  Øxne«;  da 
nævnede  Sønnen  de  fire  Øxne:  »Auer,  Ræme,  Erke  og 
Sonne,  jeg  har  tit  svunget  min  Pisk  over  dem,  de  ere 
de  bedste  Øxne.  Vil  I  nu  kj endes  ved  mig?  Lad  Porten 
blive  aabnet  for  mig.«  Faderen  raabte:  »Dør  og  Port, 
Stue  og  Skrin,  alt  skal  nu  aabnes  for  Sønnen  min.« 

Saalunde  blev  Sønnen  da  godt  modtagen  og  blødt 
bænket  af  Moder  og  Søster.  Moderen  raabte  til  Datteren: 
>Hent  en  Hynde  og  en  blød  Pude.«  De  bleve  lagte  under 
hans  Arm  paa  den  varme  Ovn,  og  velbehagelig  ventede  han 
paa,  at  Maaltidet  blev  tilberedt.  Det  var  et  Herremaaltid, 
smaat  skaarne  Grøntsager  med  godt  Kjød,  en  fed  Gaas, 
saa  stor  som  en  Trapgaas,  stegt  paa  Spid,  stegte  og 
kogte  Høns.  Og  Faderen  sagde:  »Havde  jeg  Vin,  da 
maatte  den  drikkes  i  Dag;  men  drik  nu,  kjære  Søn,  af  den 
bedste  Kilde,  der  nogen  Sinde  er  vældet  frem  af  Jorden.« 

Og  den  unge  Helmbrecbt  kom  frem  med  sine  Gaver. 
Til  Paderen   en  Slibesten,  en  Le  og  en  Bil,   for  Bonden  de 

bedste  Klenodier  i  Verden,  til  Moderen  en  Ræveskindspels, 
som  han  havde  trukket  af  en  Klerk,  til  sin  Søster  Gotelind 
et  Silkeskj  ær  fog  en  broderet  Bræmme,  der  havde  passet  bedre 
for  en  Adelsfrue;  han  havde  taget  den  fra  en  Kræmmer. 
Derpaa  sagde  han :  »Numaajeg  sove,  jeg  har  redet  langt,  i 
Nat  trænger  jeg  til  Hvile.«  Da  sov  han  langt  op  paa  næste 
Dag  i  en  Seng,  over  hvilken  hans  Søster  Gotelind  havde 
bredet  en  nyvasket  Skjorte;  thi  et  Sengelagen  var  ukjendt 
der  paa  Stedet. 

Saaledes  forblev  Sønnen  i  otte  Dage  hos  Faderen. 

Derpaa  udspurgte  Faderen  Sønnen  om,  hvorledes  Skik 
og  Brug  var  ved  Hove,  hvor  han  hidtil  havde  levet.  »Ogsaa 
jeg,«  sagde  han,  »vandrede  fordum,  mens  jeg  kun  var 
en  Dreng,  til  Borgen  med  Ost  og  Æg;  den  Gang  vare 
Bidderne  af  en  anden  Art,  høflige  og  høviske;  de  øvede  sig 
i  ridderlig  Vaabenleg,  dansede  derefter  med  Kvinderne  og 
sang  dertil,  saa  kom  Spillemanden  med  sin  Gige,  og  naar 
han  begyndte,  rejste  Kvinderne  sig  op,  Ridderne  gik  dem  i 
Møde,  rakte  dem  pyntelig  Haanden  og  dansede  smukt. 
Naar  det  var  forbi,  kom  der  en  anden  og  læste  højt  af  en 
Bog  om  en  Mand,  der  hed  Ernst*).  Alle  levede  den  Gang 
i  munter  Selskabelighed.  Nogle  skøde  til  Maals  med  Bue, 
andre  droge  ud  for  at  jage  og  skyde.  Hvem  der  den  Gang 
var  den  ringeste,  vilde  vel  nu  regnes  for  den  allerbedste; 
thi  nu  bliver  den  holdt  i  Ære,  der  kan  lure  og  ly  vej,  Tro- 
skab og  Ærlighed  ere  afløste  af  Falskhed;  nu  ere  Ridder- 
spillene fra  gammel  Tid  ikke  mere  i  Brug,  i  deres  Sted 
gaa  andre  i  Svang.  Tidligere  løde  ved  Ridderspillene  Til- 
raab  som:  »Hejda,  Ridder,  vær  munter!«  Nu  gjenlyder 
Luften  af:  »Jag,  Ridder,  jag,  jag,  stik,  slaa  og  lemlæst  I 
Hug  Foden  af  denne,  Hænderne  af  hin.  Denne  skal  du 
hænge,   hin  rige  Mand  skal    du  fan8:e,    han    er  os  saa  god 


^)   Hertug  Ernst  af  Schwaben,  et  berømt  Digt  fra  Middelalderen. 

som  hundrede  Pund.  Saa  mener  jeg  da,  at  det  var  bedre 
før  end  nu.     Fortæl  du,  min  Sen,  mere  om  den  nye  Sæd.« 

»Det  skal  jeg.  Nu  er  det  Skik  ved  Hove:  »Drik, 
Herre,  drik,  drik;  drikker  du  dette,  saa  drikker  jeg  hint.« 
Man  sidder  ikke  mere  hos  Kvinderne,  kun  ved  Vinen.  Tro 
mig,  de  gamles  Levevis,  der  levede  som  I,  den  skys  nu  af 
Kvinde  og  Mand  som  selve  Rakkeren.  Band  og  Fredløs- 
hed ere  nu  kun  til  Spot.« 

»Søn,«  sagde  Faderen,  »lad  Hofskikken  fare,  den  er 
bedsk  og  sur.  Langt  hellere  vilde  jeg  være  en  Bonde  end 
en  fattig  Væbner,  der  til  enhver  Tid  maa  ride  for  sit  Liv 
og  frygte  for,  at  hans  Fjender  skulle  fange,  lemlæste  og 
hænge  ham.« 

»Fader,«  sagde  Knøsen,  »du  skal  have  Tak;  men  det 
er  nu  over  en  Uge  siden,  jeg  smagte  Vin,  og  jeg  har 
maattet  spænde  Livbæltet  tre  Huller  længere  ind.  Jeg 
maa  gjøre  adskilligt  Kvæg  til  Bytte,  førend  Spænden  igjen 
kommer  til  at  sidde,  hvor  den  sad.  En  Rigmand  har  voldet 
mig  stor  Fortræd,  jeg  saae  ham  en  Gang  ride  hen  over  min 
Gudfaders,  Ridderens  Sæd;  det  skal  komme  ham  dyrt  at 
staa,  hans  Kvæg,  hans  Faar  og  Svin  skulle  komme  til  at 
trave  af  Sted,  fordi  han  nedtrampede  min  Gudfaders  Ager. 
Der  er  ogsaa  en  anden  Rigmand,  som  har  krænket  mig  dybt ; 
han  spiste  Brød  til  Pandekager;  saa  sandt  jeg  lever,  det  vil 
jeg  hævne.  Endnu  en  Rigmand  kjender  jeg,  han  har  voldet 
mig  større  Sorg  end  nogen  anden;  jeg  vilde  ikke  tilgive 
ham  det,  selv  om  en  Biskop  bad  for  ham ;  thi  som  han  en 
Gang  sad  til  Bords,  spændte  han  paa  ret  uhøvisk  Vis  sit 
Bælte  ned.  Faar  jeg  Fingre  i,  hvad  dor  kan  kaldes  hans, 
skal  han  hjælpe  mig  til  en  Juleklædning.  Saa  er  der  endnu 
en  anden  taabelig  Nar,  han  blæste  saa  saare  kejtet  Skum- 
met bort  af  et  Bæger  01 ;  hævner  jeg  ikke  det,  saa  vil  jeg 
aldrig  mere  spænde  Sværd  ved  Lænd  eller  være  værdig 
til  nogen  Kvindes  Elskov.  Man  skal  spørge  nyt  fra 
Helmbrecht.« 

Faderen  sagde:  »Ej,  nævn  mig  dog  Navnene  paa  de 
Svende,  dine  Stalbrødre,  der  have  lært  dig  at  udplyndre 
en  rig  Mand,  fordi  han  spiser  Brød  til  Pandekager.«  Da 
nævnede  Sønnen  sine  Stalbredre:  »Lammesnare  og  Vædder- 
sluger,  Helvedssæk  og  Rysteskrin,  Kosluger,  Kalkenbryder, 
Ulvegane,  Ulvesnude  og  Ulvetarm,  —  denne  sidste  fik  sit 
Hofnavn  af  den  ædle  Hertuginde  af  Nonorra  Narreja*);  disse 
ere  mine  Læremestre.« 

Faderen  sagde:     »Og  hvad  kalde  de  dig?« 

»Jeg  kaldes  Landesvøbe  og  er  ikke  Bondens  Lyst;  hans 
Børn  maa  spise  Vandvælling;  hvad  Bonden  ejer,  det  er  mit. 
Paa  den  ene  stikker  jeg  Øjet  ud ,  den  anden  hugger  jeg  i 
Ryggen,  denne  binder  jeg  fast  i  en  Myretue,  hin  hænger  jeg 
op  ved  Benene  i  Piletræet.« 

Da  brast  Faderen  ud:  »Sen,  hvor  forvovne  de  end 
ere,  hvem  du  der  nævner,  haaber  jeg  dog,  saa  sandt  der 
lever  en  retfærdig  Gud,  at  den  Dag  skal  oprinde,  da  Mester- 
manden griber  dem  og  steder  Stigen  bort  under  deres 
Fødder.« 

»Fader!  Dine  Gæs  og  Høns,  dit  Kvæg  og  Foder  har 
jeg  tit  hyttet  for  mine  Stalbrødre;  herefter  gjør  jeg  det 
ingen  Sinde  mere.  I  forklejner  alt  for  meget  fromme  Sven- 
des Ære.  Eders  Datter  Gotelind  vilde  jeg  have  givet  min 
Stalbroder  Lammesnare  til  Hustru;  hos  ham  vilde  hun 
have  ført  det  behageligste  Liv.  Nu  er  det  forbi,  I  har  talt 
alt  for  groft  om  os.«  Sin  Søster  Gotelind  tog  han  afsides 
og  sagde  hemmelig  til  hende:  »Da  min  Stalbroder  Lamme- 
snare første  Gang  begjærede  dig  af  mig,  sagde  jeg  til  ham: 
»Du  vil  omgaas  hende  godt.  Tager  du  hende,  behøver  du 
ikke  at  nære  Frygt  for   at  komme   til  at  hænge  længe  paa 


*)  Disse  vilde  Navne  ere  næppe  opfundne  af  Digteren  for  at 
karakterisere  Røverne ;  efter  det  følgende  er  det  sansynligt, 
at  de  ryggesløse  Borgmænd  i  vildt  Lune  have  kaldt  sig  saa, 
og  at  de  senere  bleve  brugte  som  Krigsnavne. 

14* 

Træet;  hun  vil  med  egen  Ha  and  skære  dig  ned  og  trække 
dig  til  Graven  ved  Vejskjellet;  i  et  helt  Aar  vil  hun  dvæle 
paa  Stedet,  hvor  dine  Ben  hvile,  rogende  med  Virak  og 
Myrrha,  Og  er  du  saa  lykkelig  kun  at  blive  blindet,  saa 
leder  hun  dig  ved  Haanden  paa  Veje  og  Stier  gjennem 
Landet.  Bliver  Foden  hugget  af  dig,  bringer  hun  dig  hver 
Morgen  Træbenet  hen  til  Sengen,  og  tager  man  ogsaa  din 
flaand,  saa  skærer  hun  dit  Bred  og  Kjod  for  dig  indtil 
din  Død.«  Da  sagde  Lammesnare  til  mig:  »Jeg  har  tre 
Sække,  der  ere  tungere  end  Bly;  de  ere  fyldte  med  fint 
Linned,  Kjoler,  Særke  og  kostelige  Klæder,  med  Skarlagen 
og  Zobel;  jeg  har  skjult  dem  i  en  nærliggende  Kløft,  dem 
vil  jeg  give  hende  i  Morgengave.  Alt  dette  er  du  gaaet 
glip  af  for  din  Faders  Skyld,  Gotelind.  Nu  tager  en 
Bonde  dig,  for  hvem  du  maa  grave  Roer  op,  og  om  Natten 
maa  du  hvile  ved  ufrels  Mands  Hjærte.  Ve  over  din 
Fader!  thi  min  Fader  er  han  ikke.  Jeg  er  vis  paa,  at  en 
Borgherre  har  sneget  sig  til  min  Moder,  fra  ham  har  jeg 
det  høje  Mod.« 

Og  den  taabelige  Søster  svarede:  »Kjære  Broder, 
Landesvøbe,  sørg  for,  at  din  Stalbroder  Lammesnare  ægter 
mig,  saa  forlader  jeg  Fader  og  Moder  og  min  hele  Slægt.« 
Forældrene  hørte  intet  til  den  Tale,  som  Broderen  plejede 
hemmelig  med  Søsteren.  »Jeg  vil  sende  dig  mit  Bud,  som  du 
skal  følge,  hold  dig  rede.  Gud  beskytte  dig!  jeg  drager 
her  fra;  Husbonden  her  er  nu  lige  lidt  for  mig,  som  jeg  for 
ham.  Moder,  Gud  velsigne  dig.«  Saa  vendte  han  tilbage 
til  sin  gamle  Vej  og  kundgjorde  sin  Stalbroder  sin  Søsters 
Beslutning.  Denne  kyssede  af  Glæde  derover  sin  Haand 
og  bøjede  sig  for  den  Vind,  der  blæste  ham  i  Møde  fra 
Gotelind. 

Mangen  en  Enke  og  faderløs  blev  berøvet  sin  Ejendom, 
da  Helten  Lammesnare  og  hans  Hustru  Gotelind  sade  paa 
Brudebænk.  Paa  Heste  og  Vogne  dreve  og  kjørte  Svendene 
flittig  de  stjaalne  Fødevarer  til  Lammesnares  Fædrenehus ;  men 

da  Gotelind  kom,  gik  Brudgommen  hende  i  Mode  og  mod- 
tog hende  med  den  Hilsen:  »I  være  velkommen,  Dame 
Gotelind.«  »Gud  lønne  eder,  Hr.  Lammesnare.«  Saalunde 
hilste  de  venlig  hinanden,  og  en  gammel  Mand,  der  var 
vis  og  veltalende,  stillede  dem  begge  op  i  en  Ring  og 
spurgte  tre  Gange  Manden  og  Pigen:  »Ville  I  tage  hin- 
anden til  Ægte,  saa  svarer  Ja.«  Derpaa  forenede  han  dem. 
De  istemmede  alle  Bryllupssangen ,  Brugdommen  traadte 
Bruden  paa  Foden*),  og  derpaa  blev  Bryllupsmaaltidet  be- 
redt; men  sælsomt  var  det.  Maden  svandt  for  Svendene, 
som  om  Vinden  havde  blæst  den  bort  af  Bordet,  de  spiste 
umaadelig,  hvad  end  Køgemesteren  bar  ind  til  dem  fra 
Køkkenet,  og  der  blev  ikke  levnet  saa  meget,  at  Hundene 
kunde  faa  noget  at  gnave  af  Benene.  Man  siger,  at  det 
Menneske,  der  spiser  saa  umaadeholdent,  er  sin  Ende  nær  **); 
Bruden  Gotelind  blev  uhyggelig  til  Mode,  og  hun  blegnede: 
»Ve  mig,  der  forestaar  os  en  Ulykke,  jeg  bliver  saa  tung 
om  Hj ærtet!  Ve  mig,  at  jeg  har  forladt  Fader  og  Moder; 
den,  der  begjærer  for  meget,  faar  lidet;  denne  Graadighed 
fører  ned  i  Helvedes  Afgrund.« 

Endnu  en  Stund  sade  de  efter  Maaltidet,  allerede  havde 
Spillemændene  modtaget  deres  Gave  af  Brud  og  Brudgom, 
da  saae  man  Dommeren  nærme  sig  med  fem  Mand.  Det 
blev  en  kort  Kamp,  med  de  fem  sejrede  Dommeren  over  ti. 


*)  Den  gammeltyske  Formælingsskik.  I  det  trettende  Aarhun- 
drede  blev  Kirken  endnu  langt  fra  tagen  i  Brug,  hverken  ved 
Afslutningen  af  Almuens  eller  Borgherrernes  Ægtepagt. 
Først  i  det  fjortende  Aarhundrede  gjaldt  det  for  udannet  ikke 
at  blive  viet  af  en  Gejstlig,  dog  endnu  i  det  femtende  Aar- 
hundrede kunde  det  hændes,  at  Bønder  haanede  deres  Præsti 
fordi  han  efter  en  slig  Formæling,  der  havde  fundet  Sted  i 
Kredsen  af  Standsfæller ,  fordrede,  at  der  skulde  følge  en 
Tillysning  fra  Prædikestolen,  for  at  forebygge  mulige  Ind- 
sigelser. Bønderne  lo  og  udbrøde :  „Førend  der  fandtes  Munke 
og  Præster,  var  Ægteskabet  til." 

'*)  Ældgammel  Folkeovertro ;  tilsvarende  er  Forholdet  med  Frierne 
i  Odysseen,  kort  før  deres  Drab. 

thi  en  rigtig  T3^v,  han  være  saa  kjæk,  han  være  vil,  ja 
kunde  han  end  slaa  en  hel  Hær  paa  Flugt,  er  dog  værge- 
løs mod  Bøddelknægtene.  Røverne  smuttede  ind  i  Ovnen 
og  ned  under  Bænken,  hvo  der  før  ikke  flyede  for  fire,  ham 
trak  Bøddelens  Svend  frem  ved  Haarene.  Gotelind  mistede 
sin  Brudedragt,  man  fandt  hende  ved  et  Hegn,  forfærdet, 
blottet  og  forhaanet;  men  om  Tyvenes  Hals  bandt  man 
Huderne  af  det  Kvæg,  de  havde  rovet;  de  tilfaldt  Domme- 
ren. Til  Ære  for  sin  Højtidsdag  slap  Brudgommen  med  at 
bære  to,  de  andre  maatte  bære  flere.  Bøddelen  hængte  de 
ni,  den  tiende  skjænkede  han,  i  Følge  sin  Rettighed  som 
Bøddel,  Livet,  og  denne  tiende  var  Landesvøben,  Helmbrecht. 
Bøddelen  hævnede  hans  Fader  paa  ham,  han  stak  hans 
Øjne  ud,  han  hævnede  Moderen,  han  afhuggede  en  Haand 
og  en  Fod.  I  denne  Tilstand  førte  en  Knægt  den  blinde 
Helmbrecht,  støttet  til  Bettelstaven ,  hjem  til  hans  Fa- 
ders Hus. 

Hør  nu,  hvorledes  hans  Fader  hilste  ham:  »Dieu 
salue,  Hr.  Blindemand;  af  Sted  med  Jer,  Hr.  Blindebuk! 
Tøver  I,  lader  jeg  eder  piske  bort  af  min  Karl,  pak  Jer 
bort  fra  Døren!«- 

»Herre,  jeg  er  eders  Barn!« 

»Er  den  Svend,  der  kaldte  sig  Landesvøbe,  bleven 
blind?  Nu  frygter  I  ikke  længere  Bøddelens  Trusel,  ikke 
al  Verdens  Dommere!  Ej,  hvor  I  slugte  Jærn,  den  Gang  I 
red  den  Hingst,  jeg  havde  betalt  med  mine  Øxen.  Bort, 
og  kom  ingen  Sinde  mere  tilbage.« 

Atter  talte  den  blinde:  »Vil  I  end  ikke  anerkjende 
mig  som  eders  Barn,  saa  tilsted  mig  dog  i  min  Elendig- 
hed at  maatte  krybe  ind  i  eders  Hus,  som  I  tilsteder 
fattige  syge  at  gjøre.  Landboeren  er  mig  ond,  jeg  kan  ikke 
bjærge  mig,  hvis  I  er  uden  Barmhjærtighed  imod  mig.« 

Husbondens  Hjærte  bævede;  thi  han,  der  stod  blind 
foran  ham,  var  dog  hans  eget  Blod,  hans  Søn;  men  allige- 
vel raabte  han  med  Haanlatter:    »I  drog  saa  overmodig  ud 

i  Verden,  mangt  et  Hjærte  sukker  for  eders  Skyld,  mangen 
en  Bonde  er  ved  eder  bleven  udplyndret.  I  drage  eder 
nu  min  Drøm  til  Minde.  Karl,  luk  i  og  slaa  Slaaen  for, 
jeg  vil  have  Ro  i  Nat;  før  beholdt  jeg  en  fremmed,  hvem 
end  mit  Øje  aldrig  saae,  hos  mig  hele  mit  Liv  igjennem, 
end  jeg  gav  Jer  et  halvt  Brød!«  Og  han  slog  den  blindes 
Vejviser.  »Bort  fra  mit  Ansigt  med  ham,  hvem  Solen 
hader;  jeg  vilde  handle  paa  denne  Vis  med  din  Herre,  om 
jeg  ikke  skammede  mig  ved  at  slaa  en  blind.«  Saalunde 
raabte  Faderen;  men  Moderen  gav  ham  dog  et  Brød  i 
Haanden,  som  man  giver  et  Barn  det.  Saa  vandrede  den 
blinde  Tyv  derfra,  og  Bønderne  raabte  efter  ham  og 
haanede  ham. 

Et  helt  Aar  led  han  Nød.  En  Gang  vandrede  han 
tidlig  en  Morgenstund  gjennem  Skoven  for  at  betle  om 
Brød,  da  fik  nogle  Bønder,  der  vare  ude  at  sanke  Brænde, 
Øje  paa  ham.  Fra  en  af  dem  havde  han  taget  en  Ko,  der 
havde  kælvet  syv  Gange;  denne  raabte  nu  til  de  andre,  at 
de  skulde  hjælpe  ham.  Han  havde  krænket  dem  alle.  I 
den  enes  Hytte  var  han  brudt  ind  og  havde  udplyndret  den; 
den  andens  Datter  havde  han  skjændet;  den  fjerde  skjælvede 
af  Hidsighed  som  et  Espeløv  og  sagde:  »Jeg  dræber  ham 
som  en  Kylling ;  han  puttede  ved  Nattetid  mit  sovende  Barn 
ned  i  en  Sæk,  og  da  det  vaagnede  og  skreg,  rystede  han  det 
ud  i  Sneen,  saa  at  det  vilde  være  omkommet,  hvis  jeg  ikke  var 
kommen  det  til  Hjælp.«  Alle  vendte  de  sig  mod  Helmbrecht: 
»V^ogt  nu  din  Hue!«  Broderiet,  som  Bøddelen  en  Gang 
havde  skaanet,  blev  sønderrevet  og  strøet  paa  Vejen  tillige 
med  hans  Haar.  De  tillode  den  elendige  at  skrifte,  en  af 
dem  brød  en  Jordklump  løs  og  stak  den  hæderlige  Mand 
den  i  Haanden  som  Portpenge  til  Helvedes  Ud.  Derefter 
hængte  de  ham  op  i  et  Træ.  — 

Hvor  der  endnu  hos  Fader  og  Moder  skulde  findes 
Børn,  der  ere  lystne  efter  Herrefærd,  de  lade  sig  vare  af 
Helmbrechts  Skæbne.«  E.  R. 

(Slutning). 


IV.    Preussens  begyndende  Gjenfødelse. 

I.     Det  gamle  Monarkis  Dødskamp.   —  Friherre   v.   Stein.    — 

Indre  Reformer.  —  Det  preussiske  Krigsvæsens  Reform.  —  En 

ny  Tilstand  forberedes. 

blagene  ved  Auerstådt  og  Jena  med  alle  de  paaføl- 
gende Jammerligheder  havde  styrtet  den  gamle  preussiske 
Stat  i  Stevet;  dog  intet  Veraab,  intet  Smertens-  eller  Hævn- 
skrig hævede  sig  fra  Landets  Masse  mod  Sejrherrerne.  I 
Aarhundreder  havde  man  jo  lært  Folket  at  betragte  Staten  som 
en  fyrstelig  Anstalt,  der  tilhørte  Regenten,  ikke  de  re- 
gerende; Folket  var  kun  vant  til  at  handle  efter  Kommando, 
altsaa  holdt  det  sig  stille,  da  Øvrighederne  som  i  Berlin 
befalede:  »Rolighed  er  nu  den  første  Borgerpligt*)«,  og 
Befolkningens  Harme  vendte  sig,  som  vi  tidligere  have  paa- 
vist,  nærmest  mod  Adelen,  mod  de  forhadte  Junkere,  hvis 
Udygtighed  og  Forræderi  havde  bragt  saa  navnløs  Elendig- 
hed over  Fædrelandet.  Tilsiterfreden  gjorde  en  Ende  paa 
det  gamle  preussiske  Monarki;  af  al  dets  Hæder  var  nu 
kun  Mindet  tilbage,  og  Frugten  af  alle  dets  Anstrængelser 
var  kun  bleven  den  yderste  Udmattelse  og  den  dybeste  Ned- 


*)  Grev    Schulenburg8    Proklamation,    se    Hist.   Archiv    1869 
I,  452. 

værdigelse;  det  gamle  absolutistisk -feudale  System  havde 
baade  materielt  og  moralsk  spillet  fuldstændig  Bankerot. 

Tilsiterfreden  dannede  imidlertid  ogsaa  Indledningen  til 
det  preussiske  Eiges  Gjenfødelse*  Den  grænseløse  Elendig- 
hed brød  de  regerende  Kredses  Hovmod,  og  det  frygtelige 
Tryk,  som  Franskmændene  vedbleve  at  udøve  selv  efter 
Freden,  spredte  den  Letfærdigheds  Aand,  der  herskede  blandt 
de  dannede,  saa  vel  som  Mængdens  sløve  Ligegyldighed. 
Ulykken  viste  sig  i  Preussen  som  den  bedste  Læ.ge,  den 
blottede  alle  svage  Sider  og  manede  til  Bod  og  Bedring. 
»Kun  en  fuldstændig  moralsk  Reform  kan  frelse«,  havde 
Dr.  Sack  med  rette  prædiket*).  Tidens  Nød  tvang  selv  den 
mest  gjenstridige  til  at  vedgaa  denne  Sandhed. 

»Det  bliver  mig  stadig  klarere  og  klarere,«  skrev 
Dronning  Luise  i  Aaret  1808  til  sin  Fader,  Hertugen  af 
Strelitz,  »at  alt  maatte  komme,  som  det  er  kommet.  Det 
guddommelige  Forsyn  indleder  umiskjendelig  en  ny  Verdens- 
ordning;  der  maa  blive  en  anden  Orden  i  Tingene,  da  den 
gamle  har  overlevet  sig  selv  og  er  styrtet  sammen  under 
sin  egen  Byrde.  Vi  ere  faldne  i  Slummer  paa  Frederik  den 
stores  Lavrbær:  han,  der  var  sit  Aarhundredes  Herre,  skabte 
en  ny  Tid,  men  vi  ere  ikke  gaaede  frem  med  Tiden,  og 
derfor  har  den  overfløjet  os.  Af  Napoleon  kunne  vi  lære 
meget,  og  hvad  han  har  gjort  og  udrettet,  vil  ikke  gaa 
tabt.  Det  vilde  være  en  Gudsbespottelse  at  sige,  at  Gud 
er  med  ham;  men  aabenbart  er  han  i  den  Almægtiges 
Haand  et  Redskab  til  at  begrave  det  gamle,  som  ikke  mere 
har  Livskraft,  men  dog  er  inderlig  sammenvoxet  med  de 
ydre  bestaaende  Forhold.«  Ogsaa  Kongen  lagde  sig  den 
frygtelige  Lære  paa  Hjærtet,  men  det  skyldtes  dog  navnlig 
Dronningens  udholdende  Paavirkning,  at  han  ikke  blot  an- 
ordnede Reformer,  men  ogsaa  gjennemforte  dem  trods  sine 
fortrolige  Omgivelsers  Uvilje. 


*)  Se  oven  for  S.  159. 

Den  eneste  Mand,  der  igjen  kunde  bringe  Staten  paa 
Fode,  var  efter  alle  forstandiges  Formening  Frederik  v. 
Stein;  men  Kongens  Forhold  til  denne  højtbegav.ede  Mand 
var  alt  andet  end  venligt.  1  Slutningen  af  November  det 
foregaaende  Aar  havde  Frederik  Vilhelm  III  vel  udnævnt 
Stein  til  Minister,  men  denne  havde  ikke  længe  beholdt  det 
tilbudte  Hverv,  da  hele  den  hemmelige  Kabinets-Regering, 
hvis  skandaløse  Færd  han  paaviste  i  en  Indberetning  til  Kongen, 
skulde  vedblive  at  bestaa  som  tidligere,  noget,  Stein  ikke 
vilde  gaa  ind  paa,  og  hvortil  han  idelig  og  idelig  kom  til- 
bage. »Ministeriet  kan  ikke  udrette  noget  dygtigt  uden  at 
erholde  en  virkelig  Magt;  det  maa  være  ansvarligt  ogsaa 
over  for  Folket  og  bør  ikke  som  et  lydigt  Redskab  idelig 
se  sig  lammet  af  uansvarlige,  hemmelige  Raadgivere  og 
Kabinets- Skrivere.«  Dog  dette  Steins  Skridt  opirrede  Kongens 
absolutistiske  Aand  heftigere  end  nogen  Sinde,  og  han  til- 
stillede ham  en  Haandskrivelse ,  der  kan  betragtes  som  De- 
visen over  det  gamle,  hendøende  Monarki.  »De  er,«  saa- 
ledes  skrev  Kongen  under  tredje  Januar,  »en  gjenstridig, 
trodsig,  haardnakket,  ul3^dig  Statstjener,  som  pukker  paa 
deres  Geni  og  Talenter  og  langt  fra  at  have  Statens  Bedste 
for  Øje  kun  lader  Dem  lede  af  Kapricer,  af  Lidenskaber  og 
personligt  Had  .  .  .  Naar  De  ikke  er  til  Sinds  at  ændre 
Deres  respektstridige  og  upassende  Adfærd,  kan  Staten 
ikke  gjøre  sig  store  Forventninger  om  Deres  fremtidige  Tje- 
neste.« Herpaa  havde  Stein  naturligvis  ikke  andet  at  gjøre 
end  at  indlevere  sin  Begjæring  om  Afsked,  som  Kongen 
tilstod  ham  i  Unaade.  Nu,  i  det  yderste  Øjeblik,  bragte 
Frederik  Vilhelm  sin  Uvilje  til  Tavshed,  han  paakaldte 
Stein  som  Monarkiets  Redningsmand,  og  Stein  glemte, 
hvorledes  man  havde  behandlet  ham,  og  modtog  Udnæv- 
nelsen; den  30te  September  1807  indtraf  han  i  Memel, 
og  den  4de  Oktober  blev  han  stillet  i  Spidsen  for  hele 
Civilstyrelsen. 

Friherre  Henrik  Frederik  Karl  von  und  zum  gtein  var 

en  Rhinlænder,  født  i  Nassau  ved  Lahn  1757,  og  herte  til 
en  gammel  rigsridderlig  Familie.  I  over  tyve  Aar  havde 
han  som  Diplomat  og  Embedsmand,  først  i  Rigets,  senere  i 
preussisk  S tatstj eneste,  vundet  en  rig  Skat  af  Erfaring;  men 
hertil  kom  et  genialt  Statsmandsblik ,  og  i  sin  Begejstring 
for  det  ædle  og  store,  for  Ret  og  Frihed,  for  Tysklands  Ære 
og  Lykke  higede  han  aldrig  ud  over  det  praktisk  opnaae- 
lige,  og  til  Trods  for  sit  hele  ideale  Sving  vidste  han  dog 
altid  at  træffe  det  nødvendige  og  reelle,  Sagens  egentlige 
Kjærnepunkt.  Han  var  i  Besiddelse  af  en  mangesidig  Dan- 
nelse, der  var  erhvervet  i  Livets  Skole  og  ved  Studium, 
Theori  og  Praxis  smeltede  hos  ham  sammen  i  en  sjælden 
Harmoni,  men  fremfor  alt  var  han  en  karakterfast  Personlig- 
hed, som  en  Tidens  Reformator  maa  være,  stræng  indtil 
Haardhed  mod  alt  forkert  og  vanslægtet,  udholdende  og 
sejg  i  Kampen  mod  Ufornuft  og  Ondskab.  Lige  alvorlig 
og  udholdende  i  Had  som  i  Kjærlighed  vilde  han  altid  kun 
Sagen,  aldrig  sig  selv,  hans  hele  Stræben  var  fri  for  al 
Ege nkj ærlighed  og  gjaldt  kun  det  almene  Vel;  han  var 
ingen  Fyrstetjener,  tvært  imod  kantet  og  stødende  i  hele 
sit  Væsen,  men  han  var  en  Statstjener  og  en  Adelsmand  i 
Ordets  bedste  Betydning.  Det  skulde  være  Adelens  sande 
Særkjende  at  udmærke  sig  fremfor  de  øvrige  Stænder  ved 
virkelige  Fortjenester  af  Stat  og  Fædreland;  saaledes 
tænkte  og  stræbte  han  selv,  og  Vanskeligheder,  Uheld  og 
Utak  ledede  ham  aldrig  vild,  han  blev  stadig  sig  og  sit 
Livsmaal  tro. 

Hvad  han  efterstræbte,  var  de  store  Tanker  af  1789, 
men  han  vilde  undgaa  den  franske  Jagen  efter  Lighed  og 
Massens  Overvægt;  det  historiske  og  det  overleverede  var 
ham  kun  ærværdigt,  saa  længe  det  var  livskraftigt,  de  døde 
Former  knuste  han  derimod  uden  Nølen  og  Betænkning,  hvor 
tyske  og  ærværdige  de  end  maatte  være;  han  tilintetgjorde 
dem  lige  saa  ubarmhjærtig  som  de  nye,  fremmede  Misbrug. 
Han    skaanede,    plejede,    gav  enhver  sit,  men  fordrede  da 

ogsaa,  at  alle  skulde  bidrage  deres  for  Almenvellet.  De 
enkeltes  Rettigheder  og  Friheder  skulde  gaa  op  i  den  al- 
mindelige Ret,  i  den  almindelige  Frihed,  og  Undersaatten 
saaledes  forvandles  til  Statsborger;  thi  det  stod  ham  klart, 
at  Ondets  Rod  maatte  søges  i  den  Umyndigheds-Tilstand, 
hvori  man  holdt  selve  Folket;  det  skulde  raade  med  og 
handle  med.  Det  gjaldt  om  at  oprette  et  Monarki  paa 
demokratisk  Grundlag,  et  virkelig  tysk  Statssamfund,  grun- 
det paa  en  fri  Borgerstand,  støttet  og  baaren  af  Kommuner- 
nes og  Provinsernes  Selvregering  og  besjælet  af  den  ægte 
Frihed  paa  Lovens  Grund.  Den  absolute,  feudale  Stat  skulde 
forandres  til  et  monarkisk  Samfund,  Militærstaten  fuldstæn- 
dig omformes  til  en  Retsstat;  thi  først,  naar  de  enkeltes 
trykkende  Rettigheder  vare  afskaffede,  og  alle  stillede  lige 
for  Loven,  naar  alle  og  enhver  gjennem  den  kommunale 
Selvstyrelse  med  Raad  og  Daad  toge  Del  i  den  hele  Stats- 
stjTelse,  og  naar  en  Stænderforsamling  omgav  Tronen,  først 
da  vilde  den  hele  Nation  ret  fatte  Kjærlighed  til  Fædre- 
landet og  vinde  ubetvingelig  Kraft  til  dets  Forsvar.  Stein 
var  saaledes  ikke  en  Revolutionsmand,  men  en  Reformator, 
en  liberal  Politiker  og  dannede  en  skarp  Modsætning  til 
Napoleonismen,  denne  underlige  Blanding  af  Despotisme  og 
Radikalisme.  Han  var  derfor  ogsaa  Kejserens  mest  for- 
bitrede Fjende,  og  medens  hans  Statskunst,  som  han  selv 
sagde,  satte  sit  endelige  Maal  i  »at  fremkalde  en  sædelig, 
religiøs  og  fædrelandskj ærlig  Aand  i  hele  Nationen«,  skulde 
den  dog  tillige  »atter  indgyde  den  Mod,  Selvtillid,  [Bered- 
villighed til  ethvert  Offer  for  Nationens  Uafhængighed  og 
Ære,  for  at  man  ved  den  første  gunstige  Lejlighed  kunde 
begynde  den  blodige,  dristige  Kamp  for  samme.« 

Stein  var  forsynet  med  overordentlig  Fuldmagt  til  at 
omdanne  Statsordningen  paa  et  folkeligt  Grundlag,  og  han 
fandt  til  alt  Held  fortræffelige  Hjælpere  til  sit  store  Værk 
som  Schon,  Stågemann,  Niebuhr,  v.  Klewitz  og  v.  Harden- 
berg.  Mænd,   der  vare  Aristokrater  af  Fødsel,   men  Demo- 

krater  af  Sindelag,  Dronningen  højagtede  ham  som  Landets 
Kedningsmand,  og  Kongen  gjorde  Vold  paa  sig  selv,  kom 
ham  i  Møde  med  ubetinget  Tillid  og  bar  over  med  sin 
Ministers  kantede  Sider;  thi  Stein  var  og  blev,  som  sagt, 
aldrig  Hofmand;  men,  hvad  der  var  langt  bedre,  han 
hævede  ved  sin  mægtige  Karakter  atter  Kongens  sunkne 
Mod,  og  Frederik  Vilhelm  begyndte  paa  ny  at  haabe. 

Den  første  store  Forbedring  gjaldt  Landbefolkningen, 
der  endnu  for  største  Delen  led  under  Middelalderens  Ufri- 
heds-Tilstand. Allerede  den  9de  Oktbr.  1807  udkom  Edikt 
om  Lettelser  i  den  frie  Brug  og  Besiddelse  af 
Jordejendomme.  I  Følge  samme  vare  alle  Statens 
Borgere  berettigede  til  Eje  og  Pant  i  faste  Ejendomme; 
Godsejer-Rettighederne  vare  saaledes  ikke  mere  knyttede  til 
Ejermandens  personlige  Stand,  enhver  Adelsmand  kunde 
drive  et  borgerligt  Erhverv,  hver  Borger  træde  over  i  Bonde- 
standen, hver  Bonde  i  Borgerstanden.  Det  var  tilladt  at 
sammenlægge  og  udstykke  Jorderne,  ethvert  Afhængigheds- 
Forhold  til  Godsejerne  faldt  bort  som  Lønningspenge,  Hus- 
bondhold og  tvungen  Tyendepligt,  og  Bonden  kunde  frem- 
tidig uden  Herrens  Samtykke  sælge  og  pantsætte  Arvejord, 
frit  gifte  sig  og  drive  et  borgerligt  Erhverv.  For  sine  egne 
Domæner  udstedte  Kongen  tre  Uger  senere  følgende  For- 
ordning: »Fra  den  1ste  Juni  1808  ophæves  paa  mine 
samtlige  Domæner  Vornedskab,  Livegenskab,  arveligt  Under- 
danigheds-Forhold og  Stavnsbaand  af  hvilken  som  helst 
Art  .  .  ,  Jeg  erklærer  mine  Domænefæstere  for  ifri  og 
uafhængige  Mennesker,  saa  at  de  altsaa  ogsaa  ere  fritagne 
for  tvungen  Tyendepligt  samt  Løsepenge,  naar  de  ville 
flytte  bort.«  Saaledes  faldt  de  feudale  Standsforskjellig- 
heder  og  de  indsnævrende  Skranker  mellem  By  og  Land,  og 
der  fremstod  en  fri  Bondestand;  den  27de  Juli  1808 
skjænkede  Kongen  alle  Fæstere  paa  Domænerne  (nærmest  i 
det  egentlige  Preussen)  deres  Gaarde  til  fuldstændig  Selv- 

eje  Og  skabte  saaledes  paa  et  Omraade  af  105  Kvadratmil 
ikke  mindre  end  47,000  Selvejerbønder. 

Imidlertid  fortsatte  Napoleon  sit  Udsugelses-System  mod 
Preussen  paa  det  mest  ubarm hj ærtige ;  under  de  tarveligste 
Paaskud  vægrede  han  sig  ved  at  rømme  Landet  og  udpres- 
sede gjennem  sine  Hære  den  sidste  Skilling  af  Staten  og 
Kommunerne.  Denne  hans  Haardhed  var,  som  vi  oftere 
have  fremhævet,  en  af  hans  største  Fejl;  thi  ret  beset  var 
dette  Land  hans  eneste  naturlige  Allierede,  medens  det 
senere  mægtig  bidrog  til  at  styrte  ham.  Kejseren  synes 
selv  at  have  haft  en  Anelse  om  sit  Misgreb,  men  han  troede 
mulig  at  besværge  Faren  og  gjere  Preussen  aldeles  afmægtig 
ved  sine  Udsugeiser. 

For  at  redde  Staten  fra  Bankerot  traf  Stein  de  mest 
omgribende  Finans-Forholdsregler,  den  kongelige  Familie 
gav  Exemplet  paa  den  strængeste  Sparsommelighed;  men 
kun  helt  nye  Udveje  kunde  her  slaa  til.  Paa  Steins  Raad 
besluttede  Kongen  at  bortsælge  en  Mængde  Krongodser; 
saaledes  opdrev  man  de  nødvendige  Penge  for  at  fremskynde 
Franskmændenes  Afmarche,  og  samtidig  opstod  herved  en 
Mængde  nye  Selvejerbønder.  Der  udfordredes  imidlertid 
endnu  langvarige  diplomatiske  Anstrængelser  for  at  blive 
Fjenderne  kvit,  og  samtidig  maatte  Stein  paa  ny  gjøre 
Front  mod  Junkerne  og  Hofsnogene,  der  harmedes  over  hans 
»revolutionære  Forandringer«  og  søgte  at  trænge  sig  mellem 
ham  og  Kongen.  Stein  trættedes  dog  ikke,  men  gik  dristig 
videre  i  sine  Reformer.  Efter  at  have  fjærnet  Kabinets- 
regeringen,  omordnede  han  hele  Forvaltningen.  Hans  Grund- 
sætninger vare:  den  størst  mulige  Enhed  og  Kraft  i  den 
øverste  Statsstyrelse  ved  at  samle  alle  Regeringshandlin- 
ger  under  ansvarlige  Ministre;  en  gjennemført  Ensartethed, 
saaledes  at  sammenhørende  Ting  ikke  behandles  provinsvis; 
Tilkaldelse  af  raadgivende  videnskabelig -tekniske  Udvalg; 
endelig  Udvikling  af  Stænderne  med  disses  Delagtighed  i 
og  Indflydelse  paa  Administrationen.     Den  klare,   gjennem- 

førte  Plan,  som  han  havde  udarbejdet  i  alle  Enkeltheder, 
kunde  først  den  24de  November  1808  erholde  kongelig 
Stadfæstelse;  men  da  Ministeren  samtidig  maatte  afskediges, 
lykkedes  det  Hofpartiet  igjen  at  forpurre  vigtige  Dele  af 
hans  Værk,  særlig  Oprettelsen  af  et  Statsraad  og  Indførelsen 
af  en  Forfatning.  Dog  allerede  i  denne  lemlæstede  Tilstand 
vare  hans  For valtnings-Kef ormer  et  overordentligt  Frem- 
skridt; thi  Retsplejen  blev  sifilt  fra  Administrationen,  For- 
retningsgangen blev  simplere,  og  Regeringsmaskineriet  langt 
mindre  forviklet. 

Derimod  lykkedes  det  at  tilendebringe  et  andet  vigtigt 
Lovarbejde;  den  19de  November  1808  udkom  den  af  Stein 
og  Schrotter  udarbejdede  By- Lov.  Staten  forbeholdt  sig 
kun  en  øverste  Tilsynsret,  og  Forskj ellen  mellem  middelbare 
og  umiddelbare  Stæder  faldt  bort  tillige  med  enhver  Af- 
hængighed af  Jordegodsejerne.  I  Stedet  herfor  skjelnede 
man  efter  Indbyggerantallet  mellem  store,  middelstore  og 
smaa  Byer;  der  blev  indfort  fuldstændigt  Selvstyre  med 
Borgerrepræsentanter  og  selvvalgte  Øvrigheder;  kun  en 
mindre  Del  af  disse  sidste  fik  Lønning,  ellers  skulde  Be- 
stillingerne* anses  for  Æres-  og  Tillidsposter.  Atter  andre 
Forordninger  fjærnede  de  Lænker,  som  hæmmede  Sam- 
handelen og  det  frie  P^rhverv,  saaledes  mange  Lavsbaaud; 
dog  Stein  sigtede  endnu  videre,  og  ligesom  han  havde  be- 
kæmpet Adelens  forrettigheder,  vilde  han  ogsaa  bryde  det 
bureaukratiske  Herredømme  over  Staten,  Formynderskabet 
fra  oven  og  selve  Landsherrens  Absolutisme.  Som  en  Kon- 
sekvens af  alle  øvrige  Reformer  fordrede  han  en  Folke- 
repræsentation. Først  og  fremmest  skulde  der  af  alle 
Grundejere  uden  Hensyn  til  Fødselen  vælges  Provinsialstænder, 
som  gjennem  Udvalg  kunde  tage  Del  i  Provinsstyrelsen. 
Her  kunde  Landadelen  efter  hans  Formening  finde  en  gavn- 
lig Virkekreds;  man  burde  »formindske  Tallet  paa  Adels- 
mændene, ophæve  den  fattige  Adel  og  anvise  det  tilovers 
blivende  ringere  Antal   af  rige  Familier  en   politisk  og  ad- 

ministrativ  Virkekreds,  som  kunde  anspore  dem  til  at  ud- 
danne og  udvikle  deres  Kræfter«.  Herved  og  ved  den  yder- 
ligere Fordring  om  en  virkelig  Rigsrepræsentation  stedte  han 
imidlertid  ikke  blot  an  mod  Bureaukratiets  Interesser,  men 
ogsaa  mod  Kongens  udprægede  Anskuelser,  og  paa  Grund  af 
Steins  Afsked  kom,  som  alt  anført,  disse  Planer  ikke  til 
Udførelse;  dog  Ministeren  og  hans  Venner  kunde  slaa  sig 
til  Ro  med  det  alt  vundne  Resultat;  der  var  i  det  mindste 
dannet  et  godt  Grundlag  for  den  fremtidige  Udvikling. 

1  ingen  anden  Gren  af  Statsvæsenet  var  der  dog  en 
saa  gjennemgaaende  og  tvingende  Nødvendighed  for  Reformer 
som  i  Hæren;  det  ind  saa  Kongen  særdeles  godt,  og  umiddel- 
bart efter  Freden,  allerede  den  25de  Juli  1807,  nedsatte 
han  en  »Militær-Reorganisations-Kommission«,  som  skulde 
sætte  hele  Hærvæsenet  paa  en  ny  Fod.  Med  stor  Indsigt 
valgte  han  til  samme  de  dygtigste  og  mest  talentfulde 
Mænd  af  sin  Hær,  Officerer,  der  hidindtil  havde  maattet 
lade  sig  nøje  med  underordnede  Poster,  men  snart  skulde 
vise  sig  som  de  franske  Marskalkers  jævnbyrdige  Mod- 
standere. Blandt  disse  Officerer  skulle  vi  nævne  Major 
Gneisenau,  senere  Bliichers  dygtige  Stabschef,  hvem  vi 
allerede  kjende  fra  Kolbergs  heltemodige  Forsvar;  men 
Hovedet  og  Sjælen  i  den  hele  og  store  Reform  var 
Scharnhorst. 

Gerhard  Johan  David  Scharnhorst  var  født  den  10de 
November  1756  i  Hannover,  lagde  tidlig  rige  Aandsgaver, 
stor  Videbegjærlighed  og  en  udpræget  Lyst  til  militære 
Studier  for  Dagen  og  kunde  til  alt  Held  frit  følge  sin 
Tilbøjelighed,  da  hans  Fader,  en  fattig  Forpagter,  ved  Arv 
naaede  en  beskeden  Velstand.  Nu  skaffede  han  sin  Søn  op- 
tagen i  den  berømte  Krigsskole  i  Steinhude,  hvor  den  unge 
Scharnhorst  erhvervede  sig  fortræffelige  theore tiske  Kund- 
skaber, som  han  fandt  Lejlighed  til  at  lægge  praktisk  for 
Dagen  under  Felttoget  i  1793,  medens  han  samtidig  paa 
første  Haand   kunde    gjøre  grundigt  Bekjendtskab  med  den 

nye  franske  Kampmaade.  Fra  hannoveransk  Krigstjeneste 
traadte  han  i  Aaret  1801  over  i  den  preussiske  Hær  som 
Artillerioberst,  men  vandt  ikke  nogen  betydelig  Indflydelse; 
han  var  jo  en  Udlænding,  tilmed  af  borgerlig  Stand,  og 
Junkerne,  der  den  Gang  forte  det  store  Ord,  vilde  i  det 
højeste  indrømme  ham  Betydning  som  lærd  Theoretiker; 
men  netop  denne  »Pennehelt«  var  i  Felttoget  1806—7  en 
af  de  faa  højere  Officerer,  der  kæmpede  med  Udmærkelse, 
og  nu  stillede  Kongen  ham  paa  hans  rette  Plads.  Ligesom 
Stein  var  han  en  skarp  Tænker,  en  urokkelig,  fast,  ren  og 
ædel  Karakter,  og  med  al  sin  theoretiske  Viden  dog  et 
praktisk  Geni.  I  Modsætning  til  sin  civile  Kollega  gik 
han  imidlertid  frem  paa  stille  Vis,  hans  Personlighed  var 
fordringsløs,  i  Omgang  var  han  kantet  og  ubehjælpsom,  og 
hans  Tale  var  tor  og  langsom.  Dog  hans  Handlinger 
vidnede  for  ham,  og  hans  klare,  simple  Tanker  maatte  over- 
bevise enhver,  der  vilde  lade  sig  overbevise.  Et  Folk  i 
Vaaben,  og  ingen  hvervet  Lejehær;  selvbevidste  Krigere,  og 
ikke  døde  Exercermaskiner;  Embeder  og  Æresposter  kun 
efter  Fortjenesten  —  det  var  Hovedpunkterne  i  hans 
Program. 

Først  og  fremmest  gjaldt  det  at  rense  Officerskorpset 
for  alle  uværdige  Elementer.  Alle  Officerer,  der  i  Krigens 
Løb  havde  gjort  sig  skyldige  i  Fejl,  bleve  straifede,  de 
ubrugbare  og  udlevede  fjærnedes,  de  dygtige  droges  frem 
efter  Fortjeneste.  Soldaterne  fik  simplere,  mere  hensigts- 
mæssige Uniformer,  Piske,  Lokker  og  Pudder  blev  fjærnet, 
godt  Materiel  anskaffet,  og  Hærafdeligerne  gjorte  mere  be- 
vægelige. Den  udenlandske  Hverving  ophørte,  thi  Hæren 
skulde  fremtidig  kun  bestaa  af  Landets  Bom.  Den  3dje 
Avgust  1808  udkom  de  nye  Krigsartikler;  de  stillede  Krigs- 
tugten  paa  bedre  Fod,  afskaff'ede  Spidsrod sstraffen  og  til- 
lod kun  Pryglestraffen  mod  de  Soldater,  der  havde  gjort 
sig  skyMige  i  vanærende  Forbrydelser  eller  paa  Grund  af 
gjentagne  Forseelser  vare  degraderede  til  Menige  af  anden 

Historisk  Archiv.    1*^78.     I.  15 


226  Nordtyskland  for  halvfjerdsindstyve  Aar  siden. 

Klasse.  Yderligere  bestemte  Artiklerne,  at  fremtidig  skulde 
hver  Soldat  og  Underofficer  i  Forhold  til  sine  Kundskaber 
og  Evner  og  uden  Hensyn  til  Fødselen  kunne  for- 
fremmes til  de  højeste  Poster.  Officererne  skulde  behandle 
deres  undergivne  mildt  og  venlig  og  omgaas  Civilpersoner 
med  Agtelse  og  Beskedenhed;  Udsvævelser  af  enhver  Art 
gjorde  vedkommende  uværdig  til  Avancement.  Rt  Reglement 
om  Officersposternes  Besættelse  fastslog  de  antydede  Grund- 
sætninger med  større  Udførlighed:  »I  Fredstid  giver  Kund- 
skaber og  Dannelse,  i  Krigstid  udmærket  Tapperhed  i 
Forening  med  Overblik  Adgang  til  Officersposter.  Ethvert 
Individ  i  den  hele  Nation  kan  gjøre  Krav  paa  de  højeste 
Æresposter  i  Hæren,  naar  han  er  i  Besiddelse  af  bemeldte 
Egenskaber.  Ethvert  tidligere  Stands- Fortrin  i  Hæren 
ophører  herved,  og  enhver  har  uden  Hensyn  til  sin  Herkomst 
lige  Rettigheder  og  lige  Pligter.« 

Man  kan  gjøre  sig  et  Begreb  om  den  Uvilje,  disse 
folkelige  Forandringer  maatte  fremkalde  hos  Junkerpartiet, 
der  hidtil  havde  haft  Officersposterne  til  Adelen  og  Prygle- 
straffen til  den  simple  Mand;  men  til  Held  for  Preussen 
var  deres  Indflydelse  hos  Kongen  endnu  ikke  stærk  nok 
til  med  Held  at  krydse  og  hemme  Scharnhorsts  Værk. 


Vi  have  omtalt  Steins  og  Scharnhorsts  Virksomhed  lidt 
udførligere,  for  at  vore  Læsere  skulle  kunne  danne  sig  et 
Begreb  om  den  nye  Aand,  der  besjælede  Resterne  af  det 
preussiske  Monarki  og  sluttelig  skulde  bidrage  saa  mægtig 
til  det  napoleonske  Vældes  Undergang.  Dog  vilde  disse 
Mænds  Virksomhed  have  været  forgjæves  eller  dog  ikke 
medført  et  saa  storslaaet  Resultat,  hvis  der  ikke  samtidig 
var  foregaaet  et  Omslag  i  selve  Folkeaanden.  Den  gamle 
Stat  var  falden  ved  de  regerendes  Skyld ,  men  ogsaa  de 
regerede  havde  en  stor  Part  i  Ulykken  og  havde  meget  at 

gjøre  godt  igjen;  denne  Sandhed  trængte  under  Tidens 
Elendighed  ogsaa  igjennem  i  Folkets  Bevidsthed,  og  saaledes 
gik  en  Reform  fra  neden  Haand  i  Haand  med  Reformen 
fra  oven.  Dette  Menings-Omsving  brod  først  igjennem  i 
de  dannedes  Kreds.  Den  æsthetiske  Livsbetragtning,  denne 
Glæde  over  »rolig  Dannelse«  og  denne  kosmopolitiske  Lige- 
gyldighed over  for  det  hjemlige  Statssamfunds  Skæbne, 
som  efter  Gøthes  Forbillede  hidtil  havde  gjort  sig  gj ældende, 
var  nu  ude  af  Kurs;  derimod  søgte  man  Trøst  i  de 
Schillerske  Digterværker  med  deres  nationale  Pathos,  og 
navnlig  da  i  hans  Vilhelm  Tell,  medens  den  romantiske 
Skole,  der  nu  brød  sig  en  Bane  i  Literaturen,  vakte  In- 
teresse for  den  tyske  Middelalder  og  for  Tyskheden  i  det 
hele  taget.  Samtidig  øvede  Kants  Filosofi  med  sin  sæde- 
lige, strænge  Alvor  og  mandige  Karakter  en  større  og 
større  Indflydelse,  og  Jordbunden  var  saaledes  forberedt  for  den 
Mand,  der  som  en  Profet  kunde  hæve  sin  Stemme  til  et 
knust  og  beskæmmet  Folk.  Johan  Gottlieb  Fich  tes 
»Taler  til  den  tyske  Nation«,  som  han  Vinteren  1807—8 
holdt  i  Berlin,  var  en  Daad,  der  udøvede  samme  vækkende 
Indflydelse  i  de  dannedes  Kredse  som  de  Steinske  Reformer 
blandt  selve  Folkets  Masse*  Han  paaviste  skarpt  og  klart, 
at  »intet  Menneske  og  ingen  Gud  og  ingen  mulig  Til- 
dragelse kan  hjælpe  os;  vi  maa  alene  hjælpe  os  selv,  saa- 
fremt  vi  skulle  hjælpes.«  Som  det  eneste  Middel  hertil 
fremhævede  Fichte  en  fuldstændig  Forandring  i  det  hid- 
tidige Opdragelsesvæsen;  at  uddanne  Viljen  og  Karakteren 
maatte  være  Hovedsagen,  og  Kjærligheden  til  Ideen,  til  det 
sande  og  gode  skulde  træde  i  Stedet  for  Egenkjærligheden. 
Hver  enkelt  burde  kun  gjore  sin  Skyldighed,  saa  vilde  det 
staa  sig  bedre  med  Helheden;  Uddannelsen  af  den  rene 
Sædelighed  skulde  da  fore  til  den  sande  Religion.  Samtidig 
skildrede  han  med  den  dristigste  Frimodighed  det  fremmede 
Despoti  og  Nutidens  Skjændsel,  men  dvælede  ogsaa  med 
henrivende  Veltalenhed   ved   det  tyske  Væsens  høje  Fortrin. 

15* 

Saaledes  straffede,  lærte  og  trøstede  han  den  talrige  og  ud- 
valgte Tilhørerkreds,  der  begejstret  samlede  sig  om  hans 
Katheder  i  Berliner- Akademiets  runde  Sal,  medens  de  franske 
Trommer  lode  sig  høre  uden  for.  Fichtes  Tilskyndelser 
skyldtes  det  fremdeles  navnlig,  at  man  nu  i  Preussen  be- 
gyndte at  forbedre  Folkeundervisningen  efter  Pestalozzis 
Methode,  at  tilsigte  Viljens  og  Karakterens  Uddannelse  og 
ikke  lægge  Vægt  paa  en  død  Kundskabsmasse. 

Paa  det  religiøse  Omraade  arbejdede  Schleier  mach  er 
ligeledes  med  stort  Held  paa  Folkeaandens  Fornyelse;  hans 
friske,  aandfulde  Prædikener  fængslede  og  omvendte  snart 
det  hidtil  saa  frivole  Berlin,  de  letsindige  og  vantro  bleve 
vakte  og  lutrede  i  Sindet,  den  bedre  Del  i  dem  sejrede,  og 
de  opfyldtes  af  en  sand  Fromhed.  Han  fordrede  ikke  Til- 
egnelsen af  stive,  dogmatiske  Trossætninger,  men  viste  Vejen 
til  en  oprigtig,  mandig  Stræben  efter  Hjærtets  Helliggj øreise, 
og  ligesom  han  forkastede  den  gammeldags,  forstenede 
Dogmatisme,  saaledes  vilde  han  heller  ikke  vide  noget  af 
»de  sammenstumpede  Brudstykker  af  Metafysik  og  Moral, 
som  man  nu  til  Dags  kalder  den  oplyste  Kristendom.«  Den 
største  Værd  lagde  han  paa  den  praktiske  Side  af  Hellig- 
gjørelsen,  og  som  ivrig  Patriot  stillede  han  Ofrene  for 
Fædrelandet  øverst;  enhver  Preusser  og  god  Kristen  holdt 
den  Gang  Napoleon  for  det  onde  Princip,  for  en  Djævel  i 
Menneskeskikkelse. 

I  samme  Retning  som  Fichte  og  Schleiermacher  virkede 
fremdeles  i  Ord  og  Skrift  mange  andre  fortræffelige  lærde 
som  Vilhelm  v.  Humboldt,  Niebuhr,  Frederik  Avgust 
Wolf,  o.  fl.  De  forberedte  Grundlæggelsen  af  Berlins 
Universitet  (stiftet  1810),  der  i  Følge  Stifternes  Aand 
skulde  sætte  Forskningen  og  Granskningen  i  Forbindelse 
med  Livet  og  vise  Videnskabens  Betydning  for  Staten,  i  det 
dens  Hovedopgave  skulde  være  Tyskhedens  og  Fædrelands- 
kjærlighedens  Oplivelse    og    Fremme;    Universitetets   Elever 

skulde  ikke  blot  opdrages  til  lærde   og  Embedsmæud ,    men 
fremfor  alt  til  tyske  Statsborgere. 

De  her  skildrede  Stemninger  og  Følelser  forenede  alle 
brave  og  dygtige  Aander  i  Preussen  til  en  usynlig  Hær,  der 
brændte  af  Iver  efter  at  slaa  løs  i  Folkekampen.  Midlet 
hertil  saae  mange  i  et  Forbund,  der  skulde  inderlig  sammen- 
knytte alle  ligesindede,  og  saaledes  stiftede  nogle  Fædrelands- 
venner i  Foraaret  1809  i  Kønigsberg  en  »sædelig- viden- 
skabelig Forening«,  der  fik  Navnet  »Dydsforbuudet«  og 
navnlig  vandt  Udbredelse  i  Provinsen  Preussen,  dog  ogsaa  i 
andre  Dele  af  Staten,  men  hvis  Virksomhed  og  Betydning 
man  vistnok  har  overdrevet  meget.  Forbundets  egentlige 
Opgave  at  forberede  en  Folke  rejsning  til  Kamp  for  Uaf- 
hængigheden var  jo  overhovedet  det  Maal,  hvortil  alle  Ke- 
former,  militære  som  politiske,  sædelige  som  religiøse, 
sigtede  hen,  der  udfordredes  ingen  Tegn  og  Mysterier  til  at 
samle  alle  rette  Patrioter  i  den  samme  Følelse  af  Had  mod 
Fremmedherredømmet,  og  derfor  vare  heller  ikke  de  bedste 
af  disse  Mænd  som  Scharnhorst  eller  Gneisenau  Med- 
lemmer af  dette  Forbund. 

II.    Stilstand  og  Reaktion.  —  Steins  Afsked.  —  Tyskland  1809. 
—  ScMlls  Rejsning.  —  Stralsunds  Erobring. 

Kun  den  egentlige  Nationalkraft  kunde  redde  fra  Bo- 
napartismen; derom  havde  alle  ligesom  en  Anelse,  og  det 
fik  i  Sommeren  1808  en  glimrende  Bekræftelse  fra  det 
fjærne  Spanien.  Med  ringe  Møje  havde  Napoleon  her  styrtet 
Regeringen  og  erklæret  Halvøen  for  en  fransk  Vasalstat; 
men  det  spanske  Folk  rejste  sig  med  endrægtig  Kraft  til 
Kamp  for  sin  nationale  Tilværelse,  trængte  de  forhadte 
fremmede  tilbage  og  bød  modig  hele  det  franske  Kejser- 
dømme Spidsen.  »Jeg  véd  ikke,  hvorfor  vi  ikke  skulle 
holde  os  for  lige  saa  gode  som  Spanierne?«  skrev 
Bliicher  ved  denne  Tid  til  en  ligesindet,  og  det  samme 
Spørgsmaal    opkastede    allerede   nu    alle    fædrelandssindede 

Preussere.  Bliicher,  Stein,  Scharnhorst,  Gneisenau  og  mange 
andre  trængte  ind  paa  Kongen,  at  man  skulde  drage  Fordel 
af  den  gunstige  Stemning  og  af  Hærens  fornyede  Dygtig- 
hed; foruden  de  80,000  Mand  regulære  Tropper,  man  kunde 
raade  over,  burde  man  ordne  en  Folkerejsning  i  Preussen 
og  i  hele  Nordtyskland,  hvor  man  havde  udstrakte  For- 
bindelser, og  derpaa  skulde  man  slaa  løs  i  Forening  med 
Østerrig.  Kongen  nærede  imidlertid  Mistillid  til  sit  Folks 
Kraft,  det  syntes  ham  utroligt,  at  den  lille  preussiske  Stat 
skulde  være  den  umaadelige  Kraftanstrængelse  voxen,  som 
Stein  fordrede  af  det;  han  nærede  derhos  Mistillid  til 
Østerrig,  var  bange  for,  at  dette  Land  vilde  vælte  Hoved- 
byrden af  den  tyske  Krig  over  paa  Preussen  og  satte  stadig 
sin  hele  Lid  til  den  russiske  Czar,  som  netop  af  al  Kraft 
raadede  til  Fred,  da  han  for  sin  Part  endnu  ventede  anse- 
lige Fordele  af  sit  Venskab  med  Napoleon.  Frederik  Vilhelm 
vaklede  altsaa  ubestemt  frem  og  tilbage,  da  der  indtraf  et 
Mellemspil,  som  bestemte  Kongens  Beslutning.  Stein  havde 
skrevet  et  Brev  til  en  højt  staaende  preussisk  Embedsmand, 
Fyrst  Wittgenstein  i  Doberan,  hvori  han  blandt  andet  ud- 
viklede Nødvendigheden  af  de  to  tyske  Hovedmagters 
Sammenhold  mod  Napoleon.  Dette  Brev  afsendte  han  fra 
Kønigsberg  over  Berlin  ved  et  Bud,  til  hvis  Paalidelighed 
han  nærede  Tillid;  men  Ministerens  Fjender  laa  paa  Lur 
og  forraadte  Brevets  Vigtighed  til  den  franske  Kommandant 
i  Berlin,  Buddet  blev  stoppet  i  Spandau,  og  Brevet  ham  fra- 
taget og  sendt  til  Napoleon,  som  lod  det  offentliggjere  i 
Moniteuren.  Det  fransksindede  Parti  ved  Hove  haabede,  at 
Napoleon  nu  vilde  fremkalde  Steins  Afsked,  og  Kejseren 
skyndte  sig  virkelig  ogsaa  med  at  drage  Nytte  af  dette 
Mellemspil.  Ved  alle  Slags  Trusler  havde  han  allerede 
skræmmet  de  preussiske  Sendemænd  i  Paris  til  at  indgaa  et 
Forlig,  som  nøjere  forklarede  Tilsiterfreden ,  og  i  Følge 
hvilket  Preussen  tilkjebte  sig  Franskmændenes  Afmarche 
ved  nye    uhyre  Ofre;    foruden   de    allerede    udredede  Kon- 


Nordtyskland  for  halvfjerdsindstyve  Aar  siden.  231 

tributioner  skulde  man  endnu  betale  140  Millioner  Francs, 
underholde  10,000  Franskmænd  i  Fæstningerne  Glogau,  Kiistrin 
og  Stettin,  til  disse  Summer  vare  præsterede,  fremdeles  be- 
villige syv  Militærveje  og  forpligtige  sig  til  ikke  at  holde 
mere  end  42,000  Soldater  og  ikke  organisere  noget  Lande- 
værn eller  Folkevæbning.  Spergsmaalet  var,  om  Kongen 
vilde  billige  dette  Forlig,  og  det  meget  omtalte  Brev  gav 
nu  Kejseren  et  kjært  Paaskud  til  at  indtage  en  endnu 
barskere  Holdning  og  anstille  sig,  som  om  han  havde  været 
overordentlig  mild;  han  vidste  ret  godt,  hvor  gjærne  Kongen 
vilde  holde  Fred,  og  hans  Beregninger  sloge  ogsaa  til.  For- 
gjæves  trængte  Stein,  Scharnhorst,  Gneisenau  og  andre 
energiske  Mænd  ind  paa  Kongen  for  at  bevæge  ham  til  at 
afvise  Overenskomsten  og  slutte  sig  nøje  til  Østerrig.  Freds- 
partiet i  Kongens  Omgivelser  vandt  desuagtet  Ovevhaand; 
det  bestod  af  meget  forskjellige  Elementer,  forst  og  frem- 
mest det  egentlige  »Junker-Parti« ,  som  i  de  politiske  Re- 
former ikke  saae  andet  end  en  forkastelig  Revolution  og 
følgelig  hadede  Stein,  der  —  horribile  dictu  —  endog  fore- 
slog ved  Krigens  Udbrud  at  ophæve  Adelen  og  kun  an- 
erkjende  dem,  der  udmærkede  sig  under  Kampen,  som  Adels- 
mæ^nd.  Til  Junkerne  sluttede  sig  fremdeles  et  egentligt 
fransk  Parti,  der  dels  bestod  af  Kongens  gamle  Omgangs- 
venner, som  ønskede  Fred  for  enhver  Pris  og  haabede  at 
vinde  den  ved  Eftergivenhed  mod  Napoleons  Ønsker,  dels  af 
ligefremme  Forrædere  eller  fejge  Personligheder,  som  nøje 
havde  sluttet  sig  til  de  franske  Magthavere.  Saaledes  mod- 
arbejdedes Stein  og  hans  Fæller  fra  forskjellige  Sider,  den 
Mening  udbredte  sig  fra  Hoffet,  at  Stein  kunde  være  god 
nok  som  Minister  for  Folket,  men  ikke  for  Kongen,  medens 
Franskmændene  vandt  den  Overbevisning,  at  Stein  var  Na- 
poleons farligste  Fjende.  Man  skød  Skylden  for  den  for- 
dærvelige Pariser-Overenskomst  over  paa  Ministerens  ube- 
tænksomme Kampiver;  det  syntes  raadeligere  at  formilde 
den  mægtige  Kejsers  Harme  og  bære  med  Klogskab  Aaget, 

for  at  det  kunde  blive  lettere*  Fremfor  alt  henviste  man 
til  Czarens  venskabelige  Møde  med  Napoleon  i  Erfurt  (27de 
Septbr.  1808),  hvor  den  franske  Kejser  samtidig  modtog 
Hyldning  af  alle  sine  kronede  Vasaller,  Rhinforbundets  Fyr- 
ster og  sine  kongelige  Brødre.  Heller  ikke  Wieuerhoffet 
støttede  tilbørlig  det  preussiske  Krigsparti,  og  saaledes  gav 
Frederik  Vilhelm  efter;  uden  at  Stein  vidste  deraf,  fik  den 
preussiske  Gesandt,  Grev  Golz,  Ordre  til  at  undertegne 
Pariserforliget,  Kongen  gav  Afkald  paa  enhver  dristig  Tanke 
om  Modstand,  og  Steins  Afskedigelse  var  saaledes  bleven  en 
Nødvendighed;  den  paafulgte  (24de  Novbr.  1808)  og  vakte 
almindelig  Sorg  hos  Folket;  men  hans  Fjender  jublede,  hans 
Eeformer  stoppede  for  største  Delen  op,  thi  de  Middel- 
maadigheder,  som  nu  igjen  omgave  Kongen,  havde  hverken 
Kraft  eller  Vilje  til  at  fortsætte  Steins  Værk,  og  han  selv 
kunde  ikke  engang  som  Privatmand  mere  nytte  sit  Fædre- 
land. Den  16de  December  udgik  et  kejserligt  Dekret,  hvori 
Napoleon  erklærede  »en  vis  Stein,  som  søger  at  vække 
Uroligheder  iJTyskland,«  for  en  Fjende  af  Frankrig  og  Rhin- 
forbundet og  befalede  at  fængsle  ham.  Preussen  kunde  ikke 
skjærme  sin  højt  fortjente  Søn  mod  Fredløsheden,  men  han 
undkom  lykkelig  til  Bohmen  og  fandt  senere  et  Fristed  i 
Rusland,  hvor  han  vedblev  at  modvirke  Napoleon  som 
dennes  farligste  Fjende;  det  var  ham,  som  i  1812  efter 
Moskaus  Brand  fik  Alexander  til  at  afvise  de  franske  Freds- 
forslag og  saaledes  afgjorde  Napoleons  Skæbne. 

Preussen  holdt  sig  altsaa  rolig  i  Foraaret  1809;  det 
stillede  ganske  vist  ikke  Tropper  til  Frankrigs  Raadighed, 
men  paa  den  anden  Side  maatte  Øslerrig  ogsaa  kæmpe  alene 
og  bukkede  saaledes  paa  ny  under  for  den  forenede  fransk- 
tyske Magt;  thi  de  Hære,  hvormed  Napoleon  sejrede  langs 
Donau  lige  til  Wagram,  bestod  for  største  Delen  af  Rhin- 
forbundets Tropper.  En  Folkerejsning  i  større  Maalestok  fandt 
kun  Sted  i  Tirol  under  Andreas  Hofer;  i  Mellem-  og  Nord- 
tyskland havde  der  maaske  været  en  Mulighed  herfor,   hvis 

Preussen  havde  stillet  sig  i  Spidsen  og  ved  sit  Exempel 
havde  revet  Masserne  med,  nu  var  der  kun  enkelte  Mænd, 
som  sloge  løs  paa  egen  Haand;  i  Hessen  sogte  Oberst  v. 
Dornberg  at  rejse  en  Opstand,  i  Preussen  gjorde  Ferdinand 
V.  Schill  et  tilsvarende  Forsøg ;  ved  det  sidste  som  det  mere 
betydelige  ville  vi  dvæle  lidt  længere*). 

Vi  have  tidligere  omtalt,  hvorledes  denne  Mand  spillede 
en  hæderlig  Rolle  som  Friskarefører  i  Pommern  og  deltog  i 
den  første  Del  af  Kolbergs  Forsvar**).  Ved  Armé-Re- 
organisationen var  han  bleven  udnævnt  til  Major  for  det 
brandenburgske  Husarregiment,  som  laa  i  Garnison  i  Berlin, 
og  her  betragtede  Berlinerne  ham  som  en  anden  Horatius 
Cocles,  som  en  Mand,  der  muligvis  var  i  Besiddelse  af 
et  Feltherre  talent  som  Napoleons.  »Den  statelige,  livsglade 
sex  og  trediveaarige  Mand  i  den  maleriske  Husaruniform  var 
ikke  blot  en  martialsk,  menogsaa  en  elskværdig  Fremtoning; 
hans  fyrige,  livfulde  Øje,  hans  venlige  og  velvillige  Væsen  var 
paa  én  Gang  vindende  og  imponerende;  sparsom  og  maade- 
holden  med  Hensyn  til  sine  egne  Fornødenheder,  højmodig 
mod  trængende,  gavmild  mod  sine  Vaabenfæller,  derhos 
glimrende  tapper  og  udrustet  med  en  naturlig,  folkelig  Vel- 
talenhed var  han  i  højeste  Grad  skabt  til  at  blive  Folkets 
Yndling.«  Man  oversaa  hans  noget  krampagtige,  overspændte 
Væsen,  hans  urolige  Jagen  fra  det  ene  til  det  andet  og  det 
Stivsind,  hvormed  han  mødte  mere  betænksomme  Raad, 
medens  han  fastholdt  sine  kjække  Husarstreger;  man  glemte 
ogsaa  hans  Mangel  paa  Skarpsind  og  Aand,  der  hos  en 
Partigænger  vel  kan  erstattes  ved  Tapperhed  og  List,  men 
som  gjorde  det  utænkeligt,  at  han  nogen  Sinde  kunde  være 
bleven  en  god  Feltherre. 


*)    Jfr.  foruden  Ernoufs    tidligere   citerede  Værk   bl.  a.  ogsaa 
Otto    Francke:    Aus     Stralsunds     Franzosenzeit.       Stral- 
sund  1870. 
**)    Se  oven  for  S.  135-141. 

Den  28de  April  1809*)  drog  Schill  med  sit  Regiment 
ud  af  Halle-Porten ,  tilsyneladende  for  at  foretage  nogle 
Øvelser  paa  Exercerpladsen.  Pludselig  lod  han  gjøre  Holdt 
og  forkyndte  sin  Beslutning  at  optage  Kampen  mod  de 
fremmede  Undertrykkere,  »hellere  en  rædselsfuld  Ende  end 
en  uendelig  Rædsel«  (eine  Ende  mit  Schrecken  als  ein 
Schrecken  ohne  Ende).  Hele  Regimentet,  Officerer  med 
Soldater,  hilste  hans  Beslutning  med  begejstrede  Hurraraab, 
ikke  en  eneste  svigtede  ham  i  hans  fortvivlede  Foretagende. 
Schill  havde  naturligvis  gjort  Regning  paa,  at  de  øvrige 
Regimenter  skulde  følge  hans  Exempel,  at  saaledes  hele  den 
preussiske  Hær  efterhaanden  kunde  blive  revolutioneret  mod 
Napoleon,  og  at  Kongen  altsaa  sluttelig  ikke  skulde  have 
noget  andet  Middel  tilbage  for  at  sikre  sig  imod  Kejserens 
Vrede  end  selv  at  rejse  Hær  og  Folk  imod  ham.  Dog 
snart  skulde  han  mærke  hele  sit  Foretagendes  Planløshed, 
for  ikke  at  sige  Afsindighed.  Rask  drog  han  frem  mod 
Elben,  i  Dessau  udstedte  han  et  fyrigt  Opraab  til  en  al- 
mindelig Rejsning,  og  den  3dje  Maj  trængte  han  ind  i 
Halle.  Dog  Tyskerne  vare  ingen  Spaniere,  kun  hist  og  her 
sporedes  en  svag  Bevægelse,  men  hele  det  uhyre  Flertal 
holdt  sig  rolig,  og  det  viste  sig  snart,  at  Schill  aldeles  ikke 
var  sin  Opgave  voxen. 

Magdeburg,  som  Schill  syntes  at  true,  havde  ved  denne 
Tid  den  gamle  General  Michaud  til  Guvernør,  den  samme 
Mand,  som  i  Aaret  1793  kommanderede  Hæren  ved  Rhinen 
—  til  alt  Held  for  Franskmændene  dog  kun  i  kort  Tid. 
Den  vigtige  Fæstning  havde  blot  en  Garnison  af  et  Ingeniør- 
kompagni og  to  Kompagnier  franske  Jægere;  hele  Resten 
af  Garnisonen  var  under  en  eventuel  Kamp  snarere  en  Hin- 
dring og  Fare  end  en  Støtte.    Magdeburg  var  derhos  yder- 


*)  I  Dagene  fra  19de— 23de  April  stod  den  Række  blodige  Træf- 
ninger fra  Hausen  til  Eckmiihl  og  Regensburg,  som  aabnede 
Napoleon  Vejen  til  Wien. 

lig  svag  mod  Elbsiden;  et  kompetent  Øjenvidne  paastaar,  at 
»halvtredsindstyve  Mand  i  Ly  af  Nattens  Mørke  kunde  have 
sat  over  Floden,  være  trængte  frem  lige  til  Guvernørens 
Dør  og  have  taget  ham  til  Fange  i  hans  egen  Seng.«  Et 
heldigt  Udfald  af  et  saadant  Forsøg  vilde  strax  have  givet 
Rejsningen  i  det  nordlige  Tyskland  en  afgjort  gunstig  Ven- 
ding; thi  i  denne  saa  slet  bevogtede  Plads  opbevaredes  ikke 
mindre  end  500  Kanoner,  120,000  Geværer  samt  betydelige 
Forraad  af  Ammunition  og  øvrige  Fornødenheder. 

Hvis  dette  Forsøg  imidlertid  syntes  for  dristigt,  havde 
Schill  ogsaa  kunnet  kaste  sig  ind  i  Harzen  og  overrumple 
Kassel.  Her  havde  han  kunnet  forstærke  sig  med  alle  de 
Elementer,  som  vare  i  dump  Gjæring  ved  de  engelske 
Guiueaer;  i  faa  Dage  vilde  han  have  samlet  tredive  til  fyrre- 
tyve lusende  Bønder  om  sig,  og  med  dem  havde  han  kunnet 
rejse  hele  det  øvrige  Kongerige  Weslfalen;  thi  Kong 
Jérome  vilde  i  det  Øjeblik  næppe  kunne  opdrive  mere  end 
to  Tusende  gode  Tropper,  der  vare  spredte  paa  en  Afstand 
af  hundrede  Mil. 

Schill  skulde  altsaa  strax  have  bestemt  sig  for  en  af 
to  næsten  lige  fordelagtige  Planer;  han  skulde  enten  have 
besluttet  sig  til  at  overrumple  Magdeburg  eller  være  falden 
ind  i  Harzen;  han  gjorde  hverken  det  ene  eller  det  andet, 
men  efter  at  være  gaaet  over  Elben,  spildte  han  hele  otte 
Dage  med  at  gjennemstrejfe  det  aabne  Land  mellem  Halle  og 
Magdeburg,  medens  han  tømte  Skattekontorerne  og  kun 
samlede  en  Haandfuld  Landstrygere  om  sig,  der  fulgte  ham 
i  Haab  om  Plyndringer.  Under  saa  farefulde  Omstændig- 
heder, hvor  han  burde  have  spillet  stort  Spil,  optog 
han  altsaa  igjen  hele  sin  lille  Krig  fra  Pommern  og 
godtgjorde  derved  slaaende,  at  han  heller  ikke  duede 
til  andet. 

Medens  Schill  brugte  sin  Tid  saa  slet,  glippede  imidlertid 
Dornbergs  Forsøg  i  Hessen,  og  Magdeburg  havde  allerede 
modtaget  nogle  Forstærkninger.     Nu  vendte  Schill  sig  ende- 

lig  mod  Fæstningen  og  opstillede  sig  paa  Vejen  fra  Halle 
omtrent  to  Mil  fra  Byen ;  hans  hele  Styrke  bestod  af  Rytteri, 
og  ved  en  af  de  Hændelser,  som  undertiden  medføre  saa 
store  Resultater,  var  der  i  Magdeburg  af  Hestfolk  kun  en 
lille  Afdeling  Gendarmer  —  sex  i  det  hele.  Guvernørens 
Sag  havde  det  været,  ganske  rolig  at  afvente  den  Forstærk- 
ning af  Ryttere,  man  havde  lovet  ham,  og  imidlertid  lade 
Schill  lebe,  thi  han  vilde  visselig  ikke  være  falden  paa  at 
storme  Fæstningen  med  sine  Husarer;  men  Michaud  begik 
tvært  imod  den  Uforsigtighed  at  sende  fire  Kompagnier  Fod- 
folk, hvoraf  Halvdelen  vare  Tyskere,  ud  i  aabenMark 
mod  det  fortræffelige  preussiske  Rytteri,  og  derhos  gav  han 
oven  i  Kjøbet  ligeledes  Kommandoen  til  en  tysk  General, 
som  ganske  vist  var  Adjutant  hos  Kong  Jér6me,  men  dog 
lige  fuldt  denne  Tillid  kun  lidet  værdig.  Da  de  to  Troppe- 
styrker vare  komne  hinanden  i  Sigte,  forsøgte  Schill,  som 
saae  eller  ogsaa  forud  vidste,  at  der  var  Tyskere  imellem,  at 
indlede  Underhandlinger  for  at  hidføre  et  Frafald.  De  franske 
Soldater  begyndte  at  fyre  paa  Parlamentærerne,  Jéromes 
Adjutant  gav  Befaling  til  at  standse  med  Ilden,  og  det 
havde  maaske  været  ude  baade  med  denne  Deling  og  selve 
Fæstningen,  hvis  ikke  den  franske  Bataillonskommandør 
havde  bevaret  sin  fulde  Aandsnærværelse.  Han  lader  sine 
Kompagnier  slutte  Karré,  erklærer  Adjutanten,  at  han  ikke 
mere  vil  bryde  sig  om  hans  Kommando,  og  rettede  en  Rode- 
ild mod  Fjenden;  de  westfalske  Tropper  lode  sig  rive  med 
af  Exemplet,  holdt  Stand,  og  Schill  kastes  tilbage  med  Tab. 
Saaledes  endte  denne  Træfning  ved  Dodendorf  (den  5te 
Maj),  der  i  og  for  sig  var  tragisk  nok  for  hele  Togets  Ud- 
fald; men  Schill  søgte  at  hævne  sig  ved  en  flov  Vittighed, 
i  det  han  for  at  spotte  Napoleon  udnævnte  en  menig  Husar, 
som  havde  holdt  sig  tappert,  til  Hertug  af  Dodendorf. 
General  Michaud  havde  imidlertid  forladt  Fæstningen  for 
med  egne  Øjne  at  iagttage  Sagernes  Udfald;  det  var  en 
sidste  Uforsigtighed,  som  endnu  kunde  være  kommen  Fransk- 

mændene  dyrt  at  staa;  thi  Befolkningen  var  i  Gjæring,  og 
Tyskerne,  som  udgjorde  den  større  Del  af  den  tilbageblevne 
Garnison,  bleve  stærkt  bearbejdede;  Kygtet  gik,  at  den 
franske  General  havde  forladt  Byen  for  ikke  mere  at  vende 
tilbage,  og  at  Schill  snart  vilde  indfinde  sig  for  en  af 
Byens  Porte:  det  er  vanskeligt  at  sige,  hvad  Udfaldet  var 
blevet,  hvis  han  var  kommen;  men  Schill  lod  ogsaa  denne 
sidste  gunstige  Lejlighed  undslippe  og  drog  videre  ned  ad 
Elben;  den  12te  Maj  stødte  ved  Arneburg  endnu  160  Fod- 
folk til  ham;  de  førtes  af  Lejtenant  Quistorp,  som  hemme- 
lig var  brudt  op  fra  Berlin  for  at  dele  hans  Skæbne;  men 
ellers  kunde  han  ikke  rose  sig  af  at  finde  nogen  større  Til- 
slutning, og  den  preussiske  Konge  fandt  sig  for  sin  egen 
Sikkerheds  Skyld  foranlediget  til  i  de  skarpeste  Udtryk  at 
desavouere  hans  »utrolige  Gjerning«  og  befalede  enhver 
preussisk  Soldat  at  forholde  sig  rolig.  Schill  vidste  nu  ikke 
mere,  hvad  han  skulde  tage  sig  for  med  sine  femten  Hun* 
drede  Mand,  men  drev  planløst  omkring  i  Harzen  og  Alt- 
mark,  medens  den  westfalske  Regering  fra  alle  Kanter  trak 
franske  og  Rhinforbundstropper  sammen  mod  ham  og  satte 
en  Pris  paa  »Røverkaptejnens«  Hoved;  efter  den  strænge 
Ret  var  han  da  nu  egentlig  heller  ikke  andet,  siden  hans 
egen  Regering  havde  erklæret  ham  for  Desertør. 

Schill  afventede  saaledes  snarere  Begivenhederne,  end 
han  søgte  at  bestemme  deres  Gang.  og  »forvoldte  saaledes«, 
for  at  bruge  en  meget  betegnende  Ytring  af  Kejseren,  »selv 
Tabet  af  sin  Proces.«  Da  han  endelig  saae  sin  Tilbagetogs- 
linie  til  Havet  paa  Nippet  til  at  afskæres,  tanikte  han  paa 
at  naa  en  Havn  ved  Østersøen  for  at  indskibe  sig  til  p]ng- 
land.  Han  kastede  sig  derfor  ind  i  Mecklenburg,  hvor  han 
stormede  den  lille  Fæstning  Dømitz;  men  heller  ikke  her 
kunde  han  vente  at  holde  sig  og  ilede  derfor  videre  over 
Wismar  og  Rostock  til  Stralsund,  der  tilhørte  Sverige,  men 
den  Gang  var  i  de  Franskes  Hænder.  Besætningen  bestod  i 
alt    af   en    Bataillon    Mecklenburgere ,    en  Eskadron    polske 

ridende  Jægere  Og  en  Deling  af  det  syvende  Artilleriregiment 
under  Candras;  den  28de  Maj  forlod  denne  General  Byen 
med  sine  Polakker  og  Mecklenbm-gere  for  ai  besætte  det 
nærliggende  Pas  Damgarten,  Borgerne  anede  intet  ondt,  og 
om  Morgenen  den  25de  Maj  hvirvlede  Trommerne  lystig  i 
Stralsunds  Gader,  medens  Artilleriet  fyrede  Glædessalut 
fra  Voldene  til  Ære  for  Kejserens  Indtog  i  Wien.  Ingen 
havde  nogen  Anelse  om,  at  Schill  i  Spidsen  for  sine  frygtede 
Skarer  travede  lige  løs  paa  Byen.  Dagen  forud  var  det  nemlig 
lykkedes  ham  efter  en  fire  Timers  Kamp  at  forjage  og  fange 
en  fjendtlig  Styrke  i  den  nævnte  stærke  Stilling,  og  Candras, 
som  ikke  var  naaet  frem  i  rette  Tid,  maatte  ilsomt  flygte 
og  søge  Ly  paa  Øen  Usedom.  Schill  turde  imidlertid  ikke 
unde  sine  udmattede  Folk  nogen  længere  Rast;  det  gjaldt 
om  at  overrumple  Stralsund,  inden  Efterretningen  om  Træf- 
ningen naaede  Fæstningen,  og  den  næste  Morgen  brød  han 
derfor  op  og  ilede  med  sine  Husarer  og  Ulaner  til  den  fuld- 
stændig trygge  By. 

Klokken  ti  om  Morgenen  naaede  han  frem  til  Forstaden, 
og  medens  de  fleste  Ryttere  maatte  lade  deres  Heste  puste 
ud,  sprængte  han  med  omtrent  et  halvt  Hundrede  af  sine  bedst 
beredne  Folk  gjennem  Tribseerthor  lige  ind  i  Byen,  hvor 
Borgervagten  naturligvis  ikke  tænkte  paa  at  gjøre  Modstand, 
og  saaledes  holdt  han  pludselig,  som  om  han  var  falden  ned  fra 
Skyerne,  med  sin  kjække  Flok  midt  paa  Nytorvet.  De  franske 
Artillerister,  50 — 60  i  Tallet,  forsvarede  sig  modig  i  deres 
Kaserne,  og  først  da  samtlige  vare  faldne  i  den  ulige  Kamp, 
var  Schill  Herre  over  Stralsund. 

Schill  havde  nu  rolig  kunnet  indskibe  sig  og  redde 
sine  Folk  over  til  Sverige;  thi  i  Krigshavnene  laa  syv 
Kanonbaade  og  det  tidligere  svenske  Vagtskib,  og  i  Koffardi- 
havnene  laa  sytten  Handelsskibe  fix  og  færdige;  men  Schill 
kunde  ikke  gjore  sig  fortrolig  med  den  Tanke,  at  hele  hans 
Tog  var  mislykket,  og  han  selv  sunken  ned  til  en  hjemløs 
Æventyrer;  han  haabede,  at  Krigslykken  endnu  kunde  vende 

sig  til  Fordel  for  Østerrigerne*),  han  ventede  en  engelsk- 
svensk LandgangshaT,  Krigen  kunde  da  ogsaa  tage  en  anden 
Vending  i  Nordtyskland,  og  derfor  burde  Stralsund  holdes 
til  det  yderste.  Skjont  Voldene  vare  sunkne  sammen  og 
Gravene  til  Dels  opfyldte,  skjønt  alle  hans  Officerer  vare 
imod  hans  dumdristige  Plan,  holdt  han  dog  fast  ved  samme 
i  Tillid  til  de  fem  Hundrede  Kanoner,  han  havde  fundet  i 
Fæstningen.  Saaledes  gik  han  hurtig  sin  Skæbne  i  Mede; 
thi  en  overlegen  Styrke,  omtrent  6000  Mand  Hollændere  og 
Danskere,  rykkede  nu  frem  mod  Stralsund  under  den  hol- 
landske General  Gratien  og  den  danske  Generalløjtenant 
V.  Ewald.  Den  31te  Maj  stormedes  Byen,  som  Schill  og 
hans  Folk  forsvarede  med  stor  Tapperhed;  men  efter  nogle 
Timers  Modstand  blev  Stralsund  dog  tagen,  en  forbitret 
Kamp  udspandt  sig  nu  i  selve  Gaderne,  hvor  Preusserne 
dyrt  forsvarede  deres  Liv;  et  Par  Hundrede  Mand  sloge  sig 
igjennem  og  reddede  Livet,  men  Flertallet  blev  fanget  eller 
faldt;  blandt  disse  sidste  var  Schill  selv,  som  i  Haand- 
gemænget  blev  skudt  af  nogle  hollandske  Jægere.  Hollæn- 
derne huserede  nu  med  stor  Grusomhed  i  Stralsund  (de 
danske  Officerer,  særlig  General  v.  Ewald,  roses  for  deres 
store  Uegennyttighed,  og  det  tilskrives  Danskernes  strænge 
Disciplin,  at  Byen  ej  blev  udplyndret),  Napoleon  erklærede 
Schill  for  en  Røverhovding  og  hans  Trop  for  en  Røver- 
bande, forten  af  de  fangne  Menige  og  samtlige  Officerer, 
elleve  i  Tallet,  bleve  skudte  i  Wesel,  og  Resten  af  Sol- 
daterne (543)  kastedes  i  Fængsel  eller  sendtes  paa  Galejerne. 
Selv  Schills  Lig  undgik  ikke  Fjendens  Hævngjerrighed. 
Hollænderne  af  skare  Hovedet  og  fremviste  det  længe  i 
Leijden  som  en  Mærkværdighed.  Efter  Frihedskrigen  søgte 
Nettelbeck  forgjæwes  at  bevæge  den  preussiske  Regering  til 
at  fordre  det  udleveret,  hvad  først  skete  1837,  og  da  man 


*)    Den  21de  og  22de  Maj  slog  Ærkehertug  Karl  Napoleon  i  det 
blodige  Slag  ved  Aspern  og  Etlingen. 

anmodede  Kongen  om  Tilladelse  til  at  betegne  det  Sted, 
hvor  han  havde  fundet  sin  Heltedød,  med  en  Mindesten, 
afslog  Frederik  Vilhelm  dette  med  den  for  ham  betegnende, 
bornerte  Ytring :  »Det  er  ikke  passende  at  rejse  Æresminder 
for  Insubordination.« 


Østerrig  bukkede  kort  efter  under  for  Napoleons  Felt- 
herredygtighed i  Slaget  ved  Wagram  (6te  Juli),  og  saaledes 
sank  de  tyske  Patrioters  Forventninger  atter  til  Jorden,  og 
den  eneste  Frugt  af  Schills,  Dornbergs  og  Hertugen  af 
Brauuschweigs  Rejsninger  var  den  tarvelige  Trøst,  at  Tanken 
om  en  voldsom  Modstand  i  det  mindste  havde  slaaet  dybere 
Kødder  i  Nationen.  Atter  hvilede  Napoleons  Aag  tungt  over 
Landet,  og  først  da  hans  blinde  Overmod  og  næsten  afsindige 
Trods  var  straffet  med  Storarmeens  Undergang  i  Rusland, 
rejste  hele  Preussen  sig  med  beundringsværdig  Enighed  og 
Kraft,  Tyskland  høstede  nu  Frugten  af  Steins  og  Harden- 
bergs  civile  og  Scharnhorsts  militære  Reorganisation,  og  paa 
Leipzigs  Sletter  gik  det  napoleonske  Verdensherredømme 
under  for  stedse. 

C.  H. 


Marskalk  Moritz,  &reve  af  Sachsen. 

(Slutning). 


III. 

JNogle  Historieskrivere  have  berettet,  at  Moritz  nægtede 
at  overtage  Befalingen  over  den  sachsiske  Hær,  da  Avgust 
III  ved  sin  Tronbestigelse  bad  ham  derom;  men  dette  er 
uvist.  Derimod  er  det  vist,  at  Moritz  selv  tilbed  sit  Føde- 
land sin  Tjeneste,  da  de  politiske  Forviklinger  ved  den  tyske 
Kejser  Karl  VFs  Død  1740  gjorde  det  klart,  at  en  evropæisk 
Krig  stod  for  Døren.  Hans  Tilbud  blev  dog  ikke  mod- 
taget, fordi  den  sachsiske  Minister,  Grev  Briihl,  der  frygtede 
for  at  tabe  noget  af  sin  Magt,  ikke  ønskede  en  saa  selv- 
bevidst, energisk  Mand  som  Moritz  i  Spidsen  for  den  sach- 
siske Hær,  hvorved  hans  egen  Indflydelse  paa  de  militære 
Anliggender  vilde  have  været  tilintetgjort.  I  det  Sted 
blev  Kommandoen  betroet  Grev  Rutovski,  en  anden  uægte 
Søn  af  Avgust  II,  om  hvem  man  mente,  at  han  vilde  være 
føjeligere. 

Ved  Udbruddet  af  den  østerrigske  Arvefølgekrig  sendte 
Ludvig  XV  sin  Allierede,  Kurfyrsten  af  Bayern,  Karl  Al- 
bert, senere  som  tysk  Kejser  Karl  VII,  et  Hjælpekorps,  der 
i  Forbindelse  med  Bayrerne  og  under  KurfjTstens  Kommando 
overskred  Innfloden  og  langs  den  højre  Donaubred  rykkede 
frem  mod  Wien.  Moritz  førte  atter  her  Befalingen  over 
Avantgarden   og  drev  de  svage  østerrigske  Afdelinger,   han 

stødte  paa,  afsted  foran  sig,  saa  at  han  efter  en  Maaneds  For- 
løb naaede  St.  Polten,  otte  Mil  fra  Wien,  Denne  Hoved- 
stad, der  knn  havde  sex  Tusend  Mands  Besætning,  kunde 
ikke  vente  at  holde  sig  længe,  hvorfor  den  østerrigske 
Kejserdatter,  Maria  Theresia,  flygtede  til  Pressburg,  og  i 
den  fransk-bayerske  Hær  ventede  man  allerede  ved  Besæt- 
telsen af  Wien  at  se  Enden  paa  dette  korte  Felttog;  men 
Kurfyrsten,  der  var  raadvild  og  bævede  tilbage  for  ethvert 
Vovestykke,  lod  sin  Hær  fra  St.  Polten  tage  Vejen  til 
Bøhmen.  I  Spidsen  for  Avantgarden  naaede  Moritz  midt 
i  November  1741  Egnen  Syd  for  Prag,  medens  den  franske 
Hærs  Hovedstyrke  lejrede  sig  Vest  for  Byen,  og  Sachserne, 
der  over  Erzgebirge  vare  rykkede  ind  i  Bøhmen,  toge  Stilling 
nord  for  denne. 

Prags  Fæstningsværker  vare  mangelfulde  og  Garnisonen 
kun  henimod  tre  Tusend  Mand  stærk;  men  Studenterne  og 
Borgerne  havde  stillet  sig  til  Kommandantens  Baadighed, 
og  fra  Schlesien  nærmede  sig  en  østerrigsk  Uudsætningshær 
under  Storhertugen  af  Toscana.  Moritz,  der  havde  faaet  en 
stor  Indflydelse  paa  Kurfyrsten,  overtalte  nu  denne  til  at 
tillade,  at  der  blev  gjort  et  Forsøg  paa  at  tage  Staden  ved 
et  coup-de-main,  hvis  Udførelse  blev  fastsat  til  om  Morgenen 
den  26de  November,  da  Storhertugen  kun  var  tre  Dagsmarcher 
borte  fra  Prag.  Paa  fire  forskjellige  Punkter  skulde  Stormen 
foretages;  men  kun  to  Stormkolonner,  en  sachsisk  mod 
Karlsthor  og  en  anden  under  Moritz's  Anførsel  mod  Neuthor, 
naaede  at  komme  frem  til  den  bestemte  Tid  og  at  bestige 
Fæstningsværkerne  ved  Hjælp  af  Stiger.  Sachserne  maatte 
bestaa  en  varm  Kamp;  men  Moritz's  Folk  lykkedes  det 
næsten  ubemærkede  at  komme  ind  i  Staden,  i  det  de  ved 
Overrumplingen  af  den  af  Studenter  besatte  Portvagt  kun 
havde  et  Tab  af  et  Par  saarede.  Moritz  førte  nu  sine 
over  den  nedladte  Vindebro  fremrykkende  Dragoner  igjennem 
Gaderne  i  Byen,  hvis  Borgere  endnu  sov,  til  Broen  over 
Moldau,    hvor   han    mødte    Grev  Rutovski  med   Sachserne. 

Havde  disse  end  haft  den  mest  fremtrædende  Eolle  i  selve 
Kampen,  var  det  dog  Moritz,  der  som  Ophavsmand  til  An- 
grebet fik  den  største  Ros,  og  han,  der  hidindtil  kun  var 
bleven  betragtet  som  en  kjæk  og  dristig  Avantgardefører,  fik 
nu  Betydning  som  General.  Han  hostede  ogsaa  megen  An- 
erkjendelse,  fordi  Byens  Indtagelse  var  gaaet  for  sig  uden 
Excesser  fra  de  sejrende  Troppers  Side,  ja  næsten  uden  at 
Beboerne  havde  mærket  det,  hvorfor  disse  sidste  ogsaa 
følte  sig  i  en  saadan  Taknemmelighedsgjæld  til  ham,  at  de 
forærede  ham  en  Diamant  til  fyrretyve  Tusend  Thaiers 
Værdi. 

Efter  Prags  Indtagelse  ledsagede  Moritz  Karl  Albert 
til  Dresden,  hvor  en  Raadslagning  fandt  Sted  med  Kong 
Avgust,  Frederik  II,  Briihl  og  Rutovski.  Resultatet  af 
Raadslagningen  var,  at  Rutovskis  Korps  skulde  følge  en  af 
Frederik  II  paatænkt  Fremrykning  mod  Måhren  indtil  Iglau. 
Denne  Aftale  var  man  aldeles  ikke  tilfreds  med  i  det 
franske  Hovedkvarter,  dels  fordi  den  tydede  paa,  at  Frederik 
II  ikke  vilde  betænke  sig  paa  at  slutte  en  Separatfred,  naar 
han  blot  fik  Schlesien,  og  dels  fordi  den  berøvede  den 
franske  Hær  den  Støtte,  som  den  skulde  have  af  Sachserne, 
og  som  netop  nu  var  vanskelig  at  undvære,  da  Østerrigerne 
ved  at  tage  Linz  og  Passau  truede  Stillingen  i  Bøhmen  fra 
Donau.  Man  haabede  dog,  at  Frederik  II  vilde  forandre 
sin  Plan  og  komme  til  Hjælp;  men  da  han  atter  erklærede 
over  Iglau  at  ville  rykke  ind  i  Måhren,  blev  Moritz  sendt 
til  ham  for  at  gjøre  Indsigelse  mod  denne  Plan  eller  i  det 
mindste  at  forhindre  den  efter  Aftalen  i  Dresden  fore- 
staaende  Afmarche  af  det  sachsiske  Korps.  Indsigelserne 
frugtede  imidlertid  ikke,  Frederik  rykkede  midt  i  Februar 
1742  frem  over  Iglau,  og  da  Rutovski  efter  Moritz's  Op- 
muntring nægtede  at  gaa  længere  frem  end  til  denne  By, 
fik  han  strax  en  bestemt  Ordre  fra  Kong  Avgust  til  at 
følge  Preusserne.  Efter  denne  mislykkede  Mission  begav 
Moritz  sig  til   det  franske  Hovedkvarter   i  Pisek,    som  han 

16* 

dog  snart  forlod  for  at  overtage  Befalingen  over  Belejrings- 
korpset  foran  Fæstningen  Eger,  som  kapitulerede  sytten 
Dage  efter  hans  Ankomst.  Denne  nye  Vaabendaad  bidrog 
yderligere  til  at  forøge  det  Ry,  hvori  Moritz  var  kommen 
ved  Prags  Erobring,  og  det  blev  ham  nu  først  rigtig  klart, 
at  det  var  som  Feltherre,  han  havde  bedst  Udsigt  til  at 
erhverve  sig  den  saa  længe  ønskede  Berømmelse.  Ikke 
desto  mindre  foretog  han  sig  lige  fra  Egers  Belejring  en 
Rejse  til  Moskva,  hvor  Kejserinde  Elisabet  af  Rusland,  der 
i  Slutningen  af  1741  havde  besteget  Tronen,  opholdt  sig; 
hans  Øjemed  med  Rejsen  var  at  forsøge  paa  ny  at  gjøre 
sine  Fordringer  paa  Kurland  gjældende;  men  Forsøget  førte 
ikke  til  noget  til  Trods  for  Kejserindens  personlige  Yndest 
for  ham.  Da  Moritz  i  Juli  1742  kom  tilbage  til  Tyskland, 
blev  netop  Freden  i  Berlin  mellem  Preussen  og  Sachsen 
paa  den  ene  og  Maria  Theresia  paa  den  anden  Side 
sluttet;  herved  kom  den  fransk-bayerske  Hær  i  en  mislig 
Stilling,  i  det  den  omringedes  i  og  ved  Prag  af  Østerrigerne 
og  maatte  kalde  en  anden  fransk  Hær  under  Maillebois, 
der  fra  Westfalen  var  marcheret  til  Bayern  for  at  dække 
dette  Land,  til  Hjælp.  Til  denne  sidste  Hær  begav  Moritz 
sig,  og  skjønt  han  blev  modtagen  med  megen  Mistro,  fik 
han  dog  Kommandoen  over  dens  Avantgarde.  Marskalk 
Maillebois  rykkede  kun  frem  med  stor  Forsigtighed  og  Lang- 
somhed, hvilket  gav  Moritz  Anledning  til  spottende  Bemærk- 
ninger, hvorved  et  spændt  Forhold  opstod  imellem  dem; 
men  denne  Indrykning  i  Bøhmen  havde  dog,  til  Trods  for 
den  Udygtighed,  hvormed  den  blev  ledet,  til  Følge,  at 
Østerrigerne  opgave  Belejringen  af  Prag  og  kun  lode  Byen 
observere  af  lette  Tropper.  Omvendt  lykkedes  det  dem  dog 
at  hindre  Broglio,  der  satte  sig  i  Bevægelse  fra  Prag  for 
at  forene  sig  med  Maillebois,  i  at  opnaa  denne  Forening,  i 
det  denne  General  lod  sig  saaledes  imponere  af  de  østerrigske 
Strejfkorps,  at  han  trak  sig  tilbage  til  Eger  og  derfra  fort- 
satte Marchen  til  Øvrepfalz,   hvor  han  forenede  sig  med  en 

bayersk  Hærafdeling.  Under  dette  Tilbagetog  nærede  han 
stadig  Frygt  for  at  blive  afskaaren  fra  Donau  af  Østerrigerne, 
der  fulgte  ham  i  Hælene,  og  Moritz  maatte  flere  Gange 
fordrive  dem  for  at  skaffe  Luft.  Marskalk  Broglio  trak  sig 
efter  det  mislykkede  Forsøg  paa  at  forene  sig  med  Maille- 
bois  atter  tilbage  til  Prag  og  overgav  Befalingen  over  Hæren 
til  en  anden,  hvorpaa  han  begav  sig  til  Maillebois's  Hær, 
der  var  bleven  stærkt  formindsket,  overtog  Kommandoen 
over  den  og  gik  i  Vinterkvarter  mellem  Isår  og  Inn.  Moritz 
var  meget  misfornøjet  med  den  til  Vinterkvarter  valgte 
Stilling,  der  gav  Bøhmen  til  Pris,  og  gav  sin  Misfornøjelse 
Luft  i  et  Brev  til  Broglio,  hvorefter  han  begav  sig  til 
Paris  og  ankom  der  midt  i  Februar  1743.  I  Paris,  hvor 
Kygtet  om  ham  var  ilet  forud,  fik  han  en  udmærket  Mod- 
tagelse, Kongen  gav  ham  Bolig  paa  Slottet  i  Versailles,  og 
hvor  han  viste  sig,  paa  Gaden  eller  i  Theatret,  hilstes  han 
af  Folkets  begejstrede  Tilraab.  Hensigten  med  Moritz's 
Rejse  til  Paris  var  at  faa  Ludvig  XV  til  at  bevillige  de 
fornødne  Midler  til  Oprettelsen  af  et  polsk  Ulanregimeut 
ved  den  franske  Hær,  i  det  Moritz  under  Krigen  havde  set 
Nytten  af  et  saadant  Korps,  der  fandtes  ved  den  sachsiske 
Hær.  Han  fik  ogsaa  Penge  og  begav  sig  til  Dresden  for 
at  hverve ;  men  hans  Hvervning  blev  til  hans  store  Ærgrelse 
ikke  taalt  i  Dresden,  hvor  man  jo  havde  sluttet  Fred  med 
Østerrig,  saa  at  han  havde  Møje  med  at  faa  samlet  halv- 
femte Hundrede  Mand.  Aaret  1742  var  imidlertid  endt 
meget  uheldigt  for  Franskmændene  i  Bøhmen,  største  Delen 
af  den  derværende  Hærafdeling  maatte  midt  i  December 
med  stort  Tab  af  Mandskab  og  Materiel  foretage  et  Tilbage- 
tog fra  Prag  til  Eger,  og  anden  Juledag  maatte  Resten 
forlade  Prag  og  overgive  Byen  til  Østerrigerne,  saa  at 
disse  ved  Aarets  Slutning  havde  hele  Bøhmen  inde  med 
Undtagelse  af  Eger. 

Ved   Marskalk   Broglios    Hær   havde    man    tænkt    paa, 
som    Modvægt    mod    Overgeneralens    af    Sygelighed    for- 

aarsagede  Mangel  paa  Energi  ved  Felttogets  A  åbning  i 
1743  at  give  Moritz  Kommandoen  over  Reservekorpset,  et 
Navn,  der  passede  meget  daarlig,  da  det  skulde  gjøre  Tje- 
neste som  Avantgarde,  og  man  havde  i  den  Anledning 
flærnet  de  Generalløj tenanter,  der  vare  ældre  end  han. 
Denne  Plan  blev  imidlertid  tilintetgjort  af  den  med  Kongehuset 
beslægtede,  ærgjerrige  Prins  Conti,  der  udvirkede,  at 
Reservekorpset  blev  betroet  ham,  medens  Moritz  med  en 
stærk  Afdeling  blev  sendt  til  Amberg  for  at  byde  el  øster- 
rigsk  Korps,  der  stod  bag  Naabfloden,  Spidsen.  Prins 
Conti  havde  imidlertid  næppe  tiltraadt  sin  Kommando,  før 
han  blev  angreben  og  kastet  over  paa  den  venstre  Isarbred 
af  Østerrigerne,  hvis  derpaa  følgende  Manøvrer  og  betyde- 
lige Overmagt  tvang  Franskmændene  og  Bayrerne  til  fuld- 
stændig at  gjøre  Afkald  paa  at  dække  Bayern.  Broglio 
samlede  sine  Stridskræfter  ved  Regensburg,  hvor  ogsaa 
Moritz  stødte  til  ham,  og  Tilbagetoget  gik  nu  til  Ingol- 
stadt,  hvor  Bayrerne  skiltes  fra  Franskmændene,  der  fortsatte 
Marchen  til  Rhinen,  skarpt  forfulgte  af  Østerrigernes  lette 
Tropper.  Marskalk  Broglio,  der  blev  gjort  ansvarlig  for  den 
franske  Hærs  Uheld,  blev  under  Marchen  kaldt  bort  fra  sin 
Kommando,  som  han  overgav  til-Moritz,  og  denne  førte  Hæren 
over  Rhinen  og  kunde  kun  med  megen  Møje  hindre  Øster- 
rigerne i  at  følge  efter. 

Som  en  Følge  af  de  franske  Vaabens  Uheld  blev  Frankrig 
tilbøjeligt  til  Fred;  men  Østerrig,  til  hvem  England  og 
Nederlandene  havde  sluttet  sig,  afviste  Fredsforslagene.  Til 
Trods  for  den  uheldige  Stilling,  i  hvilken  Frankrig  befandt 
sig,  og  til  Trods  for  at  den  offentlige  Mening  stedse  mere  høj- 
røstet forlangte  Moritz  sat  i  Spidsen  for  Hæren,  kunde  man 
i  Versailles  dog  ikke  bryde  med  Fordommene  mod  Udlæn- 
dingen og  Protestanten,  men  overdrog  Befalingen  over 
Broglios  Hær  til  Marskalk  de  Coigny,  medens  Moritz  begav 
sig  til  en  anden  Hær,  der  opstilledes  bag  Lauter  og  deltes 
i  to  Korps,    af  hvilke  Moritz  fik  Befalingen    over   det  ene 

med  den  Opgave  at  dække  Øvre-Elsass.  Da  Coignys  Trop- 
per senere  afløste  ham  her,  besatte  han  Lmierne  langs 
Lauter,  hvor  han  forblev,  til  begge  Hære  i  Oktober  gik  i 
Vinterkvarter. 

Da  Moritz  midt  i  November  kom  til  Paris,  og  Folkets 
Stemme  stedse  heftigere  udtalte  sig  til  Gunst  for  ham,  kom 
Hoffet  i  stor  Forlegenhed.  Det  gjaldt  om  at  finde  en  Virke- 
kreds for  ham,  der  baade  kunde  tilfredsstille  ham  og  Folket, 
uden  at  den  dog  medførte  nogen  Kangforh øjeise  for  ham. 
En  saadan  Udvej  viste  sig  snart.  Man  havde  nemlig  i 
Sinde  at  understøtte  den  stuartske  Prætendent,  Karl  Edvard, 
ved  hans  Forsøg  paa  at  blive  Konge  i  England  med  et 
Korps  paa  ti  Tusend  Mand,  og  Kommandoen  over  dette  Korps 
gav  man  nu  til  Moritz  tillige  med  Ledelsen  af  dets  Overfart  over 
Søen  og  af  den  derefter  følgende  Landgang.  I  Begyndelsen 
af  Marts  1744  gjorde  Moritz  Forsøg  paa  at  indskibe  Korp- 
set i  Diinkirchen,  men  dette  blev  forhindret  af  stormfuldt 
Vejr,  og  da  imidlertid  en  engelsk  Flaade  var  bleven  op- 
mærksom paa,  hvad  der  foregik,  og  kom  til  for  at  hindre 
Foretagendet,  blev  dette  udsat  og  gik  snart  helt  i  For- 
glemmelse. Imidlertid  var  det  lykkedes  Marskalk  Broglio 
og  flere,  der  havde  arbejdet  for,  at  Moritz's  Fortjenester 
skulde  faa  deres  Løn,  at  faa  ham  udnævnt  til  Marskalk  af 
Frankrig  den  26de  Marts  1744;  han  sprang  ved  denne 
Lejlighed  over  otte  ældre  Generaler,  men  dersom  Ludvig  XV 
havde  haabet,  at  Moritz  til  Tak  for  Forfremmelsen  skulde 
opfylde  hans  Ønske  at  gaa  over  til  den  katholske  Religion, 
blev  han  skuffet.  Moritz  lagde  aldrig  Skjul  paa,  at  han  i 
Grunden  ingen  Religion  havde,  og  havde  han  maaske  engang 
talt  om  at  lade  sig  undervise  i  den  romerske  Kirkes  Lære, 
er  det  uden  for  al  Tvivl,  at  denne  Udtalelse  er  fremkommen 
som  en  Spøg. 

IV. 

Den  franske  Plan  for  Felttoget  1744  gik  ud  paa  med 
Hovedhæren  at  angribe  Nederlandene,  derved  binde  de  allierede 
Tropper  og  saaledes  hindre  dem  i  at  komme  Østerrigerne 
til  Hjælp  paa  andre  Steder.  Ludvig  XV  overtog  personlig 
Overkommandoen  over  den  af  firsindstyve  Tusend  Mand  be- 
staaende  Hovedhær;  under  ham  kommanderede  Hertugen  af 
Noailles  og  Moritz.  Hæren  sammendroges  mellem  Lens  og 
Valenciennes,  Moritz  ankom  til  den  midt  i  April,  og  Kongen 
en  Maaned  senere.  Den  fjendtlige  Hær,  der  var  næsten 
lige  saa  stærk,  og  som  bestod  af  Englændere,  Hannoveranere, 
Hollændere  og  Østerrigere,  slog  midt  i  Maj  Lejr  ved  Alost. 
Skjønt  Ludvig  XV  og  Noailles  vare  den  franske  Hærs  Che- 
fer, var  det  dog  Moritz,  der  i  Virkeligheden  ledede  Ope- 
rationerne, og  det  er  ikke  vanskeligt  at  se,  at  disse  stemmede 
overens  med  de  Grundsætninger,  han  havde  udtalt  i  sine 
»Eéveries«.  Moritz  siger  i  dette  Skrift:  »Jeg  holder  ikke 
af  Slag,  navnlig  ikke  i  Begyndelsen  af  Krigen,  og  har  den 
Overbevisning,  at  en  duelig  General  kan  fere  Krig  sit  hele 
Liv  uden  at  levere  Slag.  Intet  svækker  Modstanderen  mere 
og  befordrer  mere  ens  egen  Sag  end  denne  Methode.«  Det 
maa  absolut  forbavse  at  se  en  saadan  Udtalelse  fremkomme 
fra  den  tapre  Avantgardefører,  Prags  dristige  Bestormer, 
med  hvis  Karakter  den  fuldstændig  er  i  Strid;  men  man 
maa  erindre,  at  den  fremkom  paa  en  Tid,  hvor  den  ikke 
kunde  være  en  Frugt  af  Moritz's  Erfaring,  men  kun  frem- 
træder som  et  Resultat,  der  var  naaet  ad  theoretisk  Vej. 
Denne  Theori  blev  imidlertid  efter  Moritz's  Tid,  og  selv 
efter  Eevolutionskrigene ,  af  mange  dygtige  Strateger  be- 
tragtet som  en  stor  Sandhed ,  skjønt  Moritz  selv  kun  fast- 
holdt den  i  1744,  men  frafaldt  den  i  de  følgende  Felttog. 
At  dette  ikke  allerede  skete  i  det  nævnte  A  ar,  var  begrundet 
i,  at  dette  Felttogs  ejendommelige  Forhold  tillode  dens  An- 
vendelse. Det  er  vistnok  uden  Exempel  i  Krigshistorien,  at, 
som   det   skete  i  1744,    tre  Fæstninger,  Menin,   Ypern  og 

Veurne,  efter  hverandre  belejres  og  indtages,  uden  at  Fjen- 
dens betydelige  Hær  gjorde  det  mindste  Forsøg  paa  at 
hindre  det;  men  Grunden  hertil  var  den  Skinsyge,  de 
Rænker  og  den  Frygt  for  Ansvar,  der  herskede  mellem  Ge- 
neralerne i  de  Allieredes  Hære,  som  manglede  en  forud  be- 
stemt, fælles  Chef.  Medens  Veurne  belejredes,  indtraf  der 
i  det  franske  Hovedkvarter  Melding  om,  at  Østerrigerne  mod 
Forventning  vare  gaaede  over  Rhinen,  hvorfor  Kongen  og 
Noailles  med  den  halve  Del  af  Hæren  afgik  derhen,  medens 
Moritz  blev  tilbage  i  Flandern  med  den  anden  Halvdel,  i  det 
man,  efter  hvad  man  havde  set  af  de  Allieredes  Virksom- 
hed, mente,  at  det  var  nok  til  at  holde  dem  Stangen  der. 
Dette  viste  sig  ogsaa  at  være  rigtig  beregnet,  thi  skjønt  de 
Allierede  fik  en  Forstærkning  af  sytten  Tusend  Mand,  kunde 
Moritz  dog  i  sin  befæstede  Lejr  mellem  Menin  og  Courtray 
dække  de  erobrede  Fæstninger.  Da  England  og  Holland 
endelig  havde  indvilliget  i  at  lade  den  esterrigske  General, 
Hertugen  af  Aremberg,  faa  Overkommandoen,  satte  denne 
sig  i  Bevægelse,  gik  over  Schelden  og  rykkede  frem  til 
Lille,  som  han  traf  Foranstaltninger  til  at  belejre;  men 
herimod  gjorde  Holland  Indsigelse,  saa  at  Aremberg  atter 
maatte  vende  om  i  Slutningen  af  September  og  gaa  i 
Vinterkvarter. 

Da  Moritz  midt  i  December  kom  til  Paris,  havde  han 
allerede  længe  vidst,  at  han  vilde  faa  Overkommandoen  i 
det  næste  Felttog.  Kongen  satte  i  Frankrigs  farlige  Stilling 
sit  Haab  til  ham,  og  Hæren  mente,  at  med  ham  som  Chef 
var  Sejren  den  vis.  Felttoget  1744  havde  for  Moritz  været 
særdeles  lærerigt  med  Hensyn  til  den  Fjende,  han  havde  at 
bekæ^mpe,  og  han  havde  ikke  forsømt  yderligere  at  studere 
Krigsskuepladsen,  der  jo  fra  hans  Ungdom  ikke  var  ham 
fremmed.  Han  kunde  derfor  strax  efter  sin  Ankomst  til 
Versailles  forelægge  Kongen  Planen  for  Felttoget  1745,  og 
denne  blev  efter  omhyggelig  Drøftelse  antagen,  —  Da  Moritz 
i  Begyndelsen    af  April    begav    sig    til  Hæren    i  Flandern, 

var  han  meget  lidende;  thi  han  var  af  Vattersot  berøvet 
sine  Lemmers  fulde  Brug.  Voltaire  spurgte  ham  ved  Af- 
rejsen, hvorledes  det  i  denne  Tilstand  vilde  være  ham  muligt 
at  udholde  et  Felttogs  Strabadser,  men  Moritz  svarede: 
»Der  er  ikke  Tale  om  at  leve,  men  om  at  rejse.«  Midt  i 
April  brød  Moritz  med  Hæren  op  mod  Tournay,  foran 
hvilken  Fæstning  han  viste  sig  saa  uventet,  at  dens  Gu- 
vernør, dens  Kommandant  og  dens  højstkommanderende 
Artilleriofficer,  der  vare  i  Bryssel  til  en  Raadslagning,  fandt 
sig  afskaarne  fra  den. 

De  Allieredes  Hær,  tresindstyve  Tusend  Mand  under 
Hertugen  af  Cumberland,  havde  besluttet  ikke  denne  Gang 
at  forblive  i  Uvirksomhed;  saa  snart  den  fik  Meddelelse  om 
Moritz^s  Ankomst  foran  Tournay,  satte  den  sig  i  Bevægelse 
for  at  undsætte  denne  Fæstning,  og  Moritz  traf  sine  For- 
beredelser til  at  tage  imod  ham.  Han  blev  sine  tidligere 
omtalte  Grundsætninger  utro  og  skrev  til  Kongen,  at,  naar 
Fjenden  havde  lige  saa  stor  Lyst  som  han  selv  til  at  levere 
et  Slag,  vilde  han  gjærne  indlade  sig  derpaa.  Til  Trods  for 
sin  Iver  efter  at  komme  til  at  slaas,  viste  han  sig  dog  som 
den  kloge,  beregnende  Feltherre,  der  ikke  overser  noget, 
som  kan  have  Indfiydelse  paa  Slagets  Udfald  og  overlader 
saa  lidt  som  muligt  til  Tilfældet.  Under  heftige  Smerter 
kjørte  han  i  en  Kurvevogn  fra  det  ene  Punkt  til  det  andet 
af  den  Stilling,  i  hvilken  han  vilde  afvente  Angrebet,  be- 
stemte selv,  hvor  der  skulde  anlægges  Skanser,  og  sørgede 
for  Kolonneveje  og  Broer  bag  ved  Stillingen.  Da  Ludvig  XV 
var  bleven  underrettet  om,  hvad  der  forestod,  begav  han  sig 
til  Hæren  med  Daufinen,  men  han  havde  forpligtet  sig  til 
kun  at  være  tilstede  som  Tilskuer  og  afholdt  sig  med  stor 
Takt  fra  enhver  Indblanding  i  Hærens  Ledelse,  selv  i  det 
Øjeblik,  da  Sejren  syntes  at  hælde  til  de  Allieredes  Side. 
Den  franske  Hær  var  ligesom  Fjendens  kun  omtrent  tre- 
sindstyve Tusend  Mand  stærk,  da  Kesten  maatte  blive  ved 
Tournay,    hvor   Belejringsarbejderne    ikke    maatte    ophore. 

Stillingens  Midtpunkt  var  Landsbyen  Fontenoy,  der  var 
stærkt  forskanset;  her  stødte  det  franske  Centrum  og  højre 
Fløj  sammen.  Den  sidste  strakte  sig  til  den  ved  Schelde 
beliggende,  ligeledes  forskansede  Landsby  Antoing,  medens 
Centrum  naaede  til  Ramecroix,  og  venstre  Fløj  havde  besat 
Terrænet  mellem  denne  By  og  Trefoldighedsbjærget  Foran 
Centrums  Front  laa  Barryskoven,  i  hvis  østlige  Hjørne  der 
var  anlagt  en  med  en  Bataillon  og  fire  Kanoner  besat 
Skanse.  Højre  Fløjs  Front  var  dækket  af  nogle  smaa 
Værker  og  venstre  Fløjs  af  sumpigt  Terræn,  der  ved  Kunst 
var  gjort  endnu  mere  impassabelt ;  første  Linie  havde  over 
hundrede  Kanoner  i  dækkede  Opstillinger  og  bestod  i  øvrigt 
af  Fodfolk,  medens  Rytteriet  dannede  anden  og  tredje  Træf- 
ning. Efter  at  de  Allieredes  Hær,  der  havde  til  Hensigt  at 
angribe  den  franske  Hærs  Centrum  og  højre  Fløj,  i  et  Par 
Dage  havde  staaet  stille  i  en  halv  Mils  Afstand  fraMoritz's 
Stilling  for  at  ordne  sit  Artilleri,  begyndte  Slaget  den  Ilte 
Maj  tidlig  om  Morgenen  med  en  heftig  Kanonade  fra  begge 
Sider.  Klokken  ni  om  Formiddagen  satte  Angrebskolonnerne 
sig  i  Bevægelse;  men  overalt  bleve  de  af  den  voldsomme 
Kanonild  tvungne  til  Tilbagetog.  Da  besluttede  Hertugen 
af  Cumberland  at  benytte  sig  af  en  mellem  det  omtalte 
Skovhjørne  og  Fontenay  værende  slugtagtig  Fordybning  for 
ved  at  rykke  frem  derigjennem  at  sprænge  det  franske  Cen- 
trum. Ikke  ænsende  hverken  Kanonernes  heftige  Krydsild 
eller  det  franske  Rytteris  gjentagne  Angreb  trængte  det 
engelske  og  hannoveranske  Fodfolk  længe  fremad,  men  den 
lange  Kolonne,  omtrent  femten  Tusend  Mand,  blev  med 
hvert  Skridt  kraftigere  og  kraftigere  angreben  i  Flankerne 
og  samlede  sig  til  sidst  i  en  stor  Firkant,  der  til  Trods  for 
Cumberlands  heltemodige  Anstrængelser  blev  nodt  til  at 
standse.  Vel  blev  det  ene  Rytterangreb  afslaaet  efter  det 
andet,  skjønt  Moritz  selv  forte  sine  Eskadroner  i  Oden;  men 
da  friske  Tropper  trængte  frem  i  Flankerne,  samtidig  med 
at  det  franske  Rytteri  satte   sin  sidste  Kraft  ind,  begyndte 

den  engel sk-bannoveranske  Masse  at  vakle,  Ordenen  opløstes 
mere  og  mere,  og  de  Allieredes  Rytteri  maatte  ile  til  for 
at  dække  Tilbagetoget.  I  denne  Slagets  sidste  Time  for- 
nyedes Angrebet  paa  den  franske  højre  Fløj,  hvorfra  en  Del 
Tropper  vare  trukne  bort  til  Hjælp  for  Centrum;  men  det 
blev  ikke  ført  med  tilbørligt  Eftertryk  og  mislykkedes  derfor, 
i  det  tyve  Kanoner  maatte  efterlades  paa  Valpladsen.  Da 
Kong  Ludvig  fik  Melding  om  Slagets  heldige  Udfald,  red 
han  under  Troppernes  Jubel  langs  Fronten  og  omfavnede 
henrj^kt  Marskalken,  som  han  kunde  takke  for  Sejren,  der 
dog  havde  været  dyrekjøbt;  Tabet  var  lige  stort  paa  begge 
Sider;  men  dets  Størrelse  kan  ikke  nøjagtig  opgives. 
Franskmændene  havde  taget  nogle  og  tredive  Kanoner,  og 
Sejrens  nærmeste  Følge  var  Tournays  Kapitulation,  der  igjen 
fulgtes  af  den  nordvestlige  Del  af  de  østerrigske  Nederlandes 
Underkastelse ;  i  Løbet  af  Sommeren  besattes  Gent,  Briigge, 
Oudenarde,  Dendermonde,  Ostende  og  Nieuwport,  og  Moritz 
forlagde  sit  Hovedkvarter  til  Gent,  medens  Kongen  vendte 
tilbage  til  Versailles  efter  at  have  overøst  Marskalken  med 
Beviser  paa  sin  Naade.  Foruden  at  Moritz  fik  de  saa  kaldte 
»Entrées  au  Louvre«,  en  Æresbevisning  ved  Hoffet,  til- 
stodes der  ham  en  aarlig  Pension  paa  fyrretyve  Tusend 
Livres,  og  overdroges  der  ham  som  Guvernør  det  skjenne 
Slot  Chambord  med  sin  udmærkede  Jagt  til  Afbenyttelse 
paa  Livstid.  End  videre  blev  han  kort  efter,  ved  Hertugen 
af  Broglios  Død,  udnævnt  til  Statholder  i  Elsass,  hvilket 
gav  ham  en  aarlig  Indtægt  af  hundrede  og  tyve  Tusend 
Livres. 

Det  saae  ud,  som  om  Moritz  under  sit  Ophold  i  Gent 
kun  tilbragte  Tiden  med  at  bringe  sit  Helbred  paa  Fode 
igjen,  medens  han  i  Virkeligheden  lagde  Planer  til  at  be- 
nytte Fjendens  Uvirksomhed  i  Vinterkvartererne  til  at  gjøre 
et  godt  Koup.  Det  var  ham  magtpaaliggende  at  bringe  de 
østerrigske  Nederlande  til  fuldstændig  Underkastelse;  men 
dette    Maal    kunde    kun    naas,     naar    Landets    Hovedstad, 

Bryssel,  var  i  hans  Magt  I  denne  By  levede  de  Allieredes 
Generaler  et  lystigt  Liv  og  hengave  sig  til  en  saadan 
Tryghed,  at  de,  da  Moritz  nærmede  sig  med  sine  i  al 
Stilhed  samlede  Tropper,  først  tik  hans  Fremrykning  at 
vide  otte  Timer,  fer  han  den  29de  Januar  174()  stod  foran 
Byen.  Bryssels  vidtloftige  Forstæder,  som  de  Allierede  for- 
sømte at  afbrænde,  afgave  gode  Kvarterer  for  Fransk- 
mændene paa  denne  ublide  Aarstid,  og  for  at  hindre,  at 
de  senere  skulde  blive  afbrændte,  lod  Moritz  Fjenden  vide, 
at  ethvert  Forsøg  paa  at  stikke  dem  i  Brand  vilde  have 
Byens  Beskydning  med  gloende  Kugler  til  Følge.  Han 
undlod  heller  ikke  at  benytte  alle  andre  til  hans  Raadighed 
staaende  Midler  for  at  bringe  Splid  mellem  de  fjendtlige 
Generaler  og  gjøre  dem  modløse,  Beskydningen  af  Byens 
Fæstningsværker  begyndte,  og  da  der  efter  tre  Ugers  Forløb 
var  skudt  Breche,  foretog  man  en  Storm,  der  vel  mis- 
lykkedes, men  dog  havde  til  Følge,  at  Forsvarerne  overgave 
Byen,  hvis  Besætning,  tolv  Tusend  Mand,  blev  Krigsfanger. 
Denne  glimrende  Vaabendaad  fremkaldte  en  uhyre  Be- 
gejstring i  Frankrig,  hvor  ingen  uden  Kongen  og  Krigs- 
ministeren havde  været  indviet  i  Moritz's  Planer;  hans 
Fjender,  med  Prinsen  af  Conti  i  Spidsen,  maatte  tie  og  for 
Øjeblikket  ophøre  at  intrigere  for  at  faa  ham  styrtet.  Som 
Kommandant  i  Bryssel  ansattes  Moritz's  Ven,  General- 
løj tenant  Løwendahl,  efter  hvis  Udnævnelse  Moritz  begav  sig 
til  Paris  medførende  Kong  Frants  I's  i  Bryssels  Tøjhus 
fundne  Oriflamme.  Hans  Rejse  og  hans  Modtagelse  i  Hoved- 
staden og  ved  Hoffet  var  et  fortsat  Triumftog;  i  Versailles 
blev  der  efter  Kongens  Befaling  benyttet  det  samme  Ce- 
remoniel, som  Ludvig  XIV  havde  brugt  lige  over  for  Turenne 
og  Villars;  der  tilstodes  Moritz  den  højeste  Æresbevisning 
ved  Hoffet,  de  saa  kaldte  »grandes  entrées«,  og  skjænkedes 
ham  et  Naturalisationspatent. 

Midt  i  April  forlod  Moritz  atter  Paris  og  begav  sig  til 
Hæren    ved  Bryssel,    Kongen   fulgte   snart  efter,    og   man 

skred  nu  til  at  sætte  sig  i  Besiddelse  af  Antwerpen,  som  de 
Allierede  havde  rømmet,  i  Begyndelsen  af  Juni  holdt  Ludvig 
XV  sit  Indtog  i  denne  By  og  begav  sig  derpaa  tilbage  til 
Versailles.  Man  skulde  nu  have  troet,  at  Moritz  havde  faaet 
Overkommandoen  efter  Kongens  Bortrejse,  men  saa  stærke 
vare  Hofintrigernes  Virkninger,  at  man  opstillede  to  Hære 
paa  den  samme  Krigsskueplads  under  to  af  hinanden  uaf- 
hængige Førere.  Man  gav  oven  i  Kjøbet  Moritz  hans  værste 
Fjende  og  ivrigste  Modstander,  Prinsen  af  Conti,  til  Side- 
ordnet, i  det  man  lod  denne ,  der  med  sin  Hærafdeling  forst 
var  bestemt  til  at  operere  ved  Rhinen,  rykke  ind  i  Neder- 
landene. Det  var  til  at  forudse,  at  Freden  mellem  de  to 
Medbejlere  kun  kunde  holdes  ved  lige,  saa  længe  det  ikke 
blev  nødvendigt,  at  de  arbejdede  sammen,  hvilken  Nød- 
vendighed vilde  indtræde,  naar  de  Allierede,  der  havde 
rømmet  de  østerrigske  Nederlande  og  trukket  sig  tilbage  til 
Breda,  rykkede  frem.  De  holdt  sig  imidlertid  rolige,  medens 
Conti  belejrede  og  indtog  Mons  og  derpaa  lavede  sig  til  at 
belejre  Charleroi,  paa  samme  Tid  som  Moritz,  støttende  sig 
til  Antwerpen,  dækkede  Nordgrænsen.  Sidst  i  Juli  tilførte 
Prins  Karl  afLothringen  de  Allieredes  Hær  en  Forstærkning, 
der  bragte  Styrken  op  til  fem  og  halvfjerdsindstyve  Tusend 
Mand,  overtog  selv  Kommandoen  og  satte  sig  i  Bevægelse 
for  at  undsætte  Charleroi.  Herved  blev  Moritz  nødt  til  at 
ile  Conti  til  Hjælp;  men  da  han  ved  Hærenes  Forening  blev 
tvungen  til,  for  at  komme  i  den  rette  Stilling,  at  give  en 
af  Prinsens  Underbefalingsmænd  Ordre  til  at  udføre  en  Be- 
vægelse, nægtede  denne  at  adlyde,  i  det  han  skød  sig  ind 
under  sin  Chefs  Befalinger.  Herved  brød  Striden  mellem 
de  lo  Hærførere  ud  i  lys  Lue,  Moritz  truede  med  atter  at 
gaa  nord  paa  og  overlade  Prinsen  til  sin  Skæbne,  og  begge 
besværede  sig  hos  Kongen  over  hinanden;  men  skjønt  Conti 
tog  til  Versailles  for  personlig  at  støtte  sin  Sag,  blev  Stri- 
den dog  afgjort  til  Gunst  for  Moritz,  der  fik  Befalingen 
over   begge    Hære   i    Nederlandene,    medens    Conti   kaldtes 

tilbage  fra  sin  Post;  for  at  trøste  ham  gav  man  ham  Titel 
af  »Générallissime  des  armées«.  Heldigvis  for  Franskmændene 
havde  Charleroi,  hvor  Løbegravene  knapt  vare  aabnede, 
overgivet  sig  først  i  Avgust,  og  nu  vovede  Prinsen  af  Lo- 
thringen,  der  stod  nord  for  Namur,  ikke  at  gaa  angrebsvis 
til  Værks,  men  trak  sig  efter  en  Maaneds  Forløb  over  paa 
den  højre  Maasbred.  Marskalken  af  Sachsen  fulgte  ham 
ikke,  men  efterlod  et  Belejringskorps  foran  Namur  og  tog 
Stilling  nordvest  for  Ltittich  ved  Tongres.  Da  Prinsen  af 
Lothringen  erfarede  dette,  gik  han  atter  over  Floden  ved 
Maastricht,  men,  skjønt  han  nu  var  Moritz  overlegen,  be- 
nyttede han  sig  dog  ikke  deraf  og  spildte  Tiden  med  unyttige 
Stillingsforandringer,  indtil  Namurs  Kapitulation  midt  i  Sep- 
tember atter  tillod  Moritz  at  trække  Belejringskorpset 
til  sig. 

Man  ventede  nu,  at  dette  skulde  foranledige  Prins  Karl 
til  atter  at  gaa  over  paa  den  højre  Maasbred;  men  da  dette 
ikke  skete,  besluttede  Moritz  at  angribe  ham  og  rykkede 
den  Ilte  Oktober  frem  til  Angreb  i  ti  parallele  Kolonner. 
De  Allierede  stode  i  en  udstrakt  Stilling  fra  Landsbyen 
Fexhe  til  Liittichs  Forstad  og  holdt  en  Række  Landsbyer, 
hvoriblandt  Rocour,  efter  hvilken  Slaget  fik  sit  Navn,  be- 
satte med  Fodfolket,  der  tillige  forsvarede  nogle  Feltværker, 
som  skulde  dække  Stillingen.  Rytteriet  stod  i  Mellem- 
rummene mellem  Feltværkerne;  men  Terrænet,  der  var 
gjenneraskaaret  af  Hækker  og  Hulveje,  var  ikke  gunstigt  for 
denne  Vaabenart.  Moritz  havde  til  Hovedangrebspunkt  valgt 
de  Allieredes  venstre  Fløj,  imod  hvilken  han  henimod  Middag 
sendte  Løwendahl.  Denne  kunde  dog  paa  Grund  af  Terræn- 
vanskeligheder ikke  komme  saa  hurtig  frem  som  de  andre 
Angrebskolonner,  hvorfor  Fægtningen  maatte  holdes  staaende 
til  Klokken  tre,  da  Løwendahl  ved  et  samtidigt  Front-  og 
Flankeangreb  tvang  Fjenden  til  at  opgive  sin  Stilling.  De 
Allieredes  Rytteri,  som  søgte  at  opholde  Franskmændene, 
kunde  ikke  holde  Stand  mod  Ilden  fra  det  bag  Hækker  op- 

stillede  Fodfolk;  men  imidlertid  var  Angrebet  paa  de  Allieredes 
højre  Fløj  paa  Grund  af  en  Misforstaaelse  gaaet  i  Staa,  og  i 
Centrum  erobredes  Landsbyerne  Voroux  og  Kocour  først 
efter  en  voldsom  Kamp  og  store  Tab.  Dette  gjorde  det 
muligt  for  Prins  Kari  at  foretage  et  ordnet  Tilbagetog  til 
den  højre  Maasbred,  da  det  vanskelige  Terræn,  Mørkets 
Frembrud  og  de  Allieredes  gode  Orden  gjorde  Forfølgning 
umulig.  Kampen  kostede  de  Allierede  ti  Tusend  Mand, 
halvtredsindstyve  Kanoner  og  ti  Faner;  Franskmændenes 
Tab  var  fire  til  fem  Tusend  Mand.  De  bivuakerede  paa 
Valpladsen,  men  droge  Dagen  efter  atter  til  Lejren  ved 
Tongres,  hvor  fra  de  snart  efter  gik  i  Vinterkvarter.  Det 
var  om  Aftenen  fer  Slaget  ved  Rocour,  at  Marskalken  af 
Sachsen,  der  til  Soldaternes  Fornøjelse  underholdt  et  Skue- 
spillerselskab ved  Hovedkvarteret,  lod  Direktørens  Kone,  den 
smukke  Madame  Favart,  fra  Scenen  fremkomme  med  den 
bekjendte  Annonce:  »I  Morgen,  mine  Herrer,  er  der  ingen 
Forestilling  paa  Grund  af  Slaget,  i  Overmorgen  skulle  vi 
have  den  Ære  at  give  Landsbyhanen.« 

Af  den  Omstændighed,  at  Slaget  ved  Rocour  ikke  var 
blevet  sluttet  med  en  kraftig  Forfølgelse  af  Fjenden,  toge 
Moritz's  Fjender  Anledning  til  atter  at  rejse  Hovedet  og 
beskylde  ham  for  med  Vilje  at  have  undladt  aldeles  at 
tilintetgjøre  de  Allierede  for  at  trække  Krigen  i  Langdrag. 
Næppe  kom  det  Marskalken  for  Øre,  før  han  ilede  til  Ver- 
sailles, hvor  det  ikke  faldt  ham  vanskeligt  at  befæste  sig  i 
Ludvig  XV's  Gunst,  da  han  støttedes  af  den  almægtige 
Marquise  af  Pompadour;  han  modtog  ydermere  nye  Beviser 
paa  Kongens  Naade,  fik  Titelen  »Altesse  Sérénissime«,  der 
dækkede  hans  uægte  Fødsel  —  en  Plet,  der  stadig  var 
Moritz's  svage  Side  —  og  fik  sex  af  dé  ved  Rocour  erobrede 
Klanener  til  Foræring.  Da  man  imidlertid  i  Begyndelsen 
af  1747  frygtede  for,  at  Moritz  skulde  trække  sig  misfornøjet 
tilbage  til  Charabord,  blev  han  udnævnt  til  »Marechal 
general   des  camps    et    des  armées  du  Roi«,    der  gav  ham 

Kang  foran  de  andre  Marskalker  og  forhøjede  hans  Indtægter 
med  tredive  Tusend  Livres.  En  Omstændighed,  der  bidrog 
betydelig  til  at  befæste  Moritz's  Stilling  ved  Hoffet,  var,  at 
det  paa  denne  Tid  lykkedes  ham  i  Forening  med  den  sach- 
siske  Gesandt  at  faa  Dauphin,  der  var  Enkemand  uden  Børn, 
forlovet  med  Avgust  III's  anden  Datter,  Maria  Josefa,  til 
Trods  for  alle  de  Anstrængelser,  Modpartiet  ved  Hoffet  gjorde 
for  at  faa  truffet  et  andet  Valg.  Man  vaklede  længe  mellem 
den  omtalte  Prinsesse  og  Frederik  II's  Yndlingssøster,  Amalie, 
den  senere  Markgrevinde  af  Bayreuth.  Da  denne  Sag  var 
ordnet,  vilde  Moritz  atter  begive  sig  til  Armeen  i  Flandern, 
men  maatte  paa  Kongens  Befaling  først  overvære  Formælings- 
højtidelighederne  i  Paris;  som  en  Følge  heraf  kom  Mar- 
skalken først  til  Bryssel  sidst  i  Marts  1747;  han  havde 
været  meget  ængstelig  for,  at  de  Allierede  skulde  begynde 
Felttoget  inden  hans  Ankomst;  thi  de  havde  en  Styrke  af 
hundrede  og  halvtredsindstyve  Tusend  Mand  paa  Benene 
under  Hertugen  af  Cumberland  og  havde  truet  med  at  ville 
begynde  Fjendtlighederne  tidlig  paa  Aaret;  de  overlode  dog 
til  Franskmændene  at  tage  Initiativet. 

Den  franske  Hovedhær  samledes  ved  Bryssel  under 
Dækning  af  to  fremskudte  Korps,  der  i  April  og  Maj  tvang 
flere  mindre  Fæstninger  til  at  kapitulere.  De  Allierede  ind- 
saa  nu  Nødvendigheden  af  at  røre  sig  og  nærmede  sig  Ant- 
werpen uden  dog  at  foretage  noget  alvorligt  mod  denne  By, 
hvorfor  Moritz  heller  ikke  tog  Anledning  til  at  forandre  sin 
Stiiling;  men  da  Fjenden  sidst  i  Maj  slog  Lejr  mellem  Lier 
og  Højderne  ved  Iteghem,  gik  Moritz  bag  ved  Dylefloden 
og  lejrede  sig  mellem  Mecheln  og  Kotselaer.  Da  Fjendt- 
lighedernes Udbrud  ventedes  hvert  Øjeblik,  fik  Marskalkens 
Fjender  Kongen  til  at  afrejse  til  Hæren,  for  at  de  kunde 
give  ham  Æren  for  de  Sejre,  Moritz  muligvis  vandt.  Det 
varede  dog  en  Maaned,  inden  de  Allierede  kunde  beslutte 
sig  til  at  forlade  deres  Lejr,  og  først  i  de  sidste  Dage  af 
Juni    satte    de    sig   i  Bevægelse    i  lietning   af  Maastricht. 

Saa  snart  Moritz  fik  Underretning  om  Fjendens  Afmarche, 
brød  han  ogsaa  op  til  Tongres,  i  hvis  Omegn  de  Allieredes 
Avantgarde  til  deres  store  Overraskelse  stødte  paa  ham  den 
1ste  Juli;  Moritz  forvissede  sig  strax  ved  en  Rekognoscering 
om,  at  han  havde  hele  den  allierede  Hær  lige  over  for  sig, 
og  besluttede  med  Kongens  Samtykke  at  angribe  den  næste 
Dag,  i  det  han  havde  til  Hensigt  at  kaste  sig  over  Fjendens 
venstre  Fløj  for  derved  at  trænge  ham  bort  fra  Maastricht. 
Det  var  Hertugen  af  Cumberland  klart,  at  han  vilde  blive 
angreben,  og  han  indsaa,  at  Kampen  hovedsagelig  vilde 
komme  til  at  dreje  sig  om  Landsbyen  Lawfeld,  som  han 
derfor  besatte  med  fire  engelske  Regimenter  og  yderligere 
søgte  at  dække  ved  at  opstille  et  betydeligt  Antal  Kanoner 
paa  begge  Sider  af  den;  derimod  gav  han  Befaling  til,  at 
den  foran  Centrum  liggende  Landsby  Vlytingen  skulde  rømmes 
og  stikkes  i  Brand  næste  Morgen,  og  at  en  Del  af  den 
mindre  truede  højre  Fløj  skulde  forenes  med  den  venstre. 
Moritz's  Angrebsplan  gik  ud  paa,  at  medens  en  Hærafdeling 
skulde  bemægtige  sig  Byerne  Montenaken  og  Wylsé  for 
derfra  at  falde  Lawfeld  i  Flanken,  skulde  fire  Infanteri- 
brigader med  tyve  Kanoner  angribe  denne  By  i  Fronten, 
og  sex  Infanteribrigader  med  tyve  Kanoner  bemægtige  sig 
Vlytingen;  Rytteriet  skulde  tjene  som  Reserve.  Den  2den 
Juli  tidlig  om  Morgenen  begyndte  Angrebet  paa  alle  Punk- 
ter ;  Montenaken  og  Wylsé  toges,  og  deres  Besætninger  for- 
dreves; Udkanten  af  Lawfeld  erobredes;  men  til  Trods  for 
alle  Anstrængelser ,  og  skjønt  de  fik  Forstærkning,  vilde 
det  ikke  lyk  kes  Franskmændene  at  trænge  længere  frem  i 
Byen  end  til  dens  Midte;  Vlytingen  rømmedes  og  blev 
stukken  i  Brand  for  Øjnene  af  de  franske  Angrebskolonner, 
der  opholdtes  i  Fronten  og  kun  kunde  lade  Artilleriet  med- 
virke ved  Angrebet  paa  Lawfeld.  For  at  skaffe  Luft  gav 
Cumberland  Ordre  til  et  Angreb  i  Flanken  paa  de  to  mod 
sidstnævnte  By  fremrykkende  P'orstærkninger;  men  det  førtes 
ikke  med  behørig  Kraft  og  afvistes  af  det  franske  Artilleri. 

I  selve  Byen  blev  Kampen  heftigere  og  heftigere,  saa  vel 
Porsvarernes  som  Angribernes  Antal  voxede  stadig,  og^til  sidst 
kæmpede  otte  engelske  Regimenter  mod  otte  og  tredive  franske 
Batailloner  paa  det  snævre  Rum.  Det  lykkedes  en  kort  Tid 
Franskmændene  at  trænge  Forsvarerne  tilbage  til  den 
bageste  Udkant  af  Landsbyen ;  men  da  Cumberland  førte 
hele  sin  venstre  Fløjs  Infanteri  til  Hjælp,  maatte  de  atter 
tilbage  til  Byens  Midte.  Imidlertid  havde  de  Allierede  atter 
taget  Wylsé ;  men  Moritz  mente,  at  paa  dette  Punkt  maatte 
Begivenhederne  gaa  deres  Gang;  hvad  det  gjaldt  om,  var  at 
tage  Lawfeld.  Han  førte  nu  personlig  en  Del  friske  Tropper 
uden  om  Byen  for  at  tage  den  i  Ryggen,  og  dette  Angreb 
var  afgj ørende.  Saa  vel  Byens  Forsvarere  som  nye  tililende 
Forstærkninger  bleve  kastede,  Lawfeld  var  tagen,  og  dermed 
Slaget  vundet.  At  de  Allieredes  Tilbagetog  ikke  udartede 
til  Flugt,  kunde  de  takke  en  Del  af  det  engelske  Rytteri 
for,  i  det  dette  trods  det  franske  Rytteris  Overmagt  og 
den  voldsomme  Artilleri-Ild  modig  opofrede  sig  for  at  standse 
Forfølgelsen.  De  allierede  Tropper,  som  ikke  havde  del- 
taget i  Kampen  om  Lawfeld,  trak  sig  i  god  Orden  tilbage; 
om  Natten  sloges  tre  Broer  over  Maas,  og  næste  Dag  var 
Cumberland  med  hele  sin  |Hær  paa  Flodens  højre  Bred. 
Tabene  i  Slaget  vare  store,  størst  paa  fransk  Side ;  hver  Part 
gjorde  omtrent  fusende  Fanger,  men  de  Allierede  mistede  ni  og 
tyve  Kanonen  For  tredje  Gang  se  vi  Moritz  som  Sejrherre 
i  et  Hovedslag;  han,  der  efter  sine  opstillede  Theorier 
søgte  en  Feltherres  Triumf  i  at  undgaa  Slag  og  sejre  ved 
Manøvre,  forherligede  hvert  af  sine  tre  sidste  Felttog  ved  en 
glimrende  Sejr  i  aaben  Mark. 

Franskmændene  havde  haabet,  at  de  efter  Slaget  vilde 
kunne  tage  fat  paa  Maastrichts  Belejring;  men  da  Hertugen 
af  Cumberland  dækkede  denne  Fæstning  med  sin  endnu  i 
god  Orden  værende  Hær,  blev  dette  Haab  skuffet.  For  dog 
at  benytte  den  Stilstand,  der  var  indtraadt  i  de  større 
Operationer,    besluttede  Moritz  at  lade  Fæstningen  Bergen- 

17* 

op-Zoom,  et  af  Hollands  vigtigste  Grænsebulværker,  angribe. 
Forberedelserne  hertil  bleve  drevne  med  den  største  Hemme- 
lighedsfuldhed,  og  Udførelsen  betroet  til  den  hensynsløst 
energiske  Lowendahl,  der  var  den  rette  Mand  til  et  saa 
vanskeligt  Foretagende.  Fæstningen  var  nemlig  rigelig  for- 
synet med  alle  Fornødenheder,  Tilførslen  kunde  ikke  helt 
forhindres,  og  i  Nærheden  stod  et  fjendtligt  Korps  paa  tolv 
Tusend  Mand.  Løbegravene  aabnedes  midt  i  Juli,  og  Be- 
lejringen varede  to  Maaneder,  i  hvilket  Tidsrum  Moritz  vidste 
at  afparere  alle  Forsøg  paa  at  undsætte  Fæstningen.  Be- 
sætningen forsvarede  sig  tappert,  navnlig  med  Miner,  af 
hvilke  den  anvendte  ni  og  halvfjerdsindstyve,  medens  Be- 
lejrerne lode  en  og  fyrretyve  springe.  Da  Brecherne  midt 
i  September  vare  nogenlunde  gangbare,  foretog  Lewendahl 
en  natlig  Storm,  efter  at  han  først  havde  opflammet  sine 
Soldater  med  stærke  Drikke  og  med  Løfte  om  Plyndring. 
Vovestykket  lykkedes,  og  Fæstningen  blev  tagen,  men  skjønt 
Løweudahl  fik  Marskalkstaven ,  kunde  hans  Dygtighed  og 
Tapperhed  dog  ikke  bringe  den  Skamplet,  Byens  brutale 
Behandling  paasatte  ham,  i  Forglemmelse.  Sidst  i  Sep- 
tember forlod  Ludvig  XV  Hæren  efter  at  have  udnævnt 
Moritz  til  Generalkommandant  i  Nederlandene  med  en 
maanedlig  Gage  af  tusende  Louisdorer;  Felttoget  endte 
med  Indtagelsen  af  nogle  mindre  befæstede  Punkter,  der 
sikrede  Forbindelsen  mellem  Antwerpen  og  Bergen -op-Zoom. 
Vinteren  tilbragte  Moritz  i  Paris,  i  det  han  lagde  Planer 
til  i  det  kommende  Felttog  at  bemægtige  sig  Maastricht, 
efter  hvis  Erobring  han  mente,  at  en  fordelagtig  Fred  vilde 
være  sikker.  For  saa  snart  som  mulig  at  kunne  begynde 
denne  Fæstnings  Belejring,  vendte  han  allerede  i  Marts  1748 
tilbage  til  Brysscl,  som  han  dog  snart  forlod  for  at  tage 
■til  Antwerpen,  hvor  han  for  at  skuffe  Fjenden  ogsaa  be- 
stilte Kvarter  til  Lewendahl,  der  imidlertid  samlede  et 
Korps  ved  Namur,  hvorfra  han  langs  Maasflodeus  højre  Bred 
satte    sig    i    Bevægelse    mod    Maastricht.      Lige    saa   stille 

samlede  Moritz  Hovedhæren  paa  den  venstre  Maasbred 
og  sikrede  sig  ved '  en  Række  Skanser  mod  et  muligt 
Undsætningsforsøg  af  de  Allierede,  der  stode  ved  Breda, 
men  gik  til  Værks  med  deres  sædvanlige  Langsomhed. 
Begge  Flodbredder  bleve  forenede  ved  Skibsbroer  for  at 
vedligeholde  Forbindelsen  mellem  Belejringskorpsets  to  Dele, 
og  midt  i  April  bleve  Løbegravene  aabnede.  Fæstningen 
forsvaredes  godt,  men  kapitulerede  allerede  efter  tre  Ugers 
Forløb  i  Følge  højere  Befaling,  der  udstedtes  paa  Grund  af 
de  1  Aachen  sidst  i  April  undertegnede  Fredspræliminærer, 
som  i  Oktober  fulgtes  af  den  endelige  Fred. 


V. 

Med  Maastrichts  Erobring  ender  Moritz's  glimrende 
Feltherrebane.  Det  havde  for  hans  umættelige  Ærgjerrig- 
hed  ikke  været  nok  at  blive  Generalkommandant  i  Neder- 
landene, han  gjorde  tillige  Fordring  paa  at  udnævnes  til 
Guvernør  og  Statholder  i  de  erobrede  Provinser,  hvorved  han 
tillige  vilde  faa  hele  Civilforvaltningen  i  Hænde.  Forgjæves 
gjorde  man  ham  opmærksom  paa,  at  en  saadan  med  næsten 
uindskrænket  Magt  forbunden  Værdighed  var  uhørt  i  Frankrig; 
han  vilde  ikke  frafalde  sin  Fordring,  og  Ludvig  XV  maatte 
efter  lang  Tøven  give  efter  af  Frygt  for,  at  Marskalken 
skulde  tilbyde  en  anden  Stat  sin  Tjeneste.  Da  de  erobrede 
Provinser  ved  Fredsslutningen  bleve  tilbagegivne,  varede 
Moritz's  Herredømme  ikke  længe;  men  det  er  beklageligt, 
at  det  ikke  er  muligt  fuldstæ'ndig  at  gjendrive  de  mod  ham 
rejste  Beskyldninger  for  at  have  benyttet  sit  korte  Stat- 
holderskab til  at  berige  sig  paa  Nederlandenes  Bekostning. 
En  Del  af  disse  Beskyldninger  hidrøre  dog  maaske  fra,  at 
han  var  en  god  Ven  afLøwendahl,  der  ved  de  Udpresninger, 
han  for  egen  Regning  havde  foretaget  i  det  ulykkelige 
Bergen-op-Zoom,  var  bleven  bekjendt  for  sin  skamløse  og 
usle  Havesyge.     Det  er    ligeledOo    næppe    rigtigt,    naar    en 

af  Moritz's  Biografer  har  ment,  at  den  Animositet,  der 
herskede  mod  Marskalken  blandt  Hærens  Generaler  og  højere 
Officerer,  skrev  sig  fra  Harme  over  de  omtalte  Udpresninger; 
det  er  langt  rimeligere,  at  Grunden  til  Misfornøjelsen  var, 
at  de  højere  Officerer,  der  næsten  uden  Undtagelse  tilhørte 
Hofadelen,  vare  paa virkede  af  deres  Slægtninge  og  Venner 
blandt  Moritz's  Fjender,  ligesom  det  heller  ikke  kunde  være 
dem  behageligt,  at  han  ikke  søgte  sin  Støtte  hos  dem,  men 
i  den  offentlige  Mening,  der  allerede  den  Gang  havde  stor 
Magt  i  Frankrig;  ja  han  kan  end  ikke  siges  fri  for  at  have 
søgt  at  gjøre  sig  populær  blandt  Hærens  lavere  Klasser 
paa  de  højeres  Bekostning. 

Sine  sidste  Leveaar  tilbragte  Moritz  paa  Chambord,  dog 
ikke    i   Nydelsen    af  en    efter    saa   mange  Strabadser    vel- 
fortjent Ro,    men  med    sine    gamle  Fornøjelser  og  Udsvæ- 
velser.    Da    han    blev    holdt    skadesløs  for  Tabet  af  de  til 
hans    Værdighed    som    Statholder   i    Nederlandene    hørende 
Indtægter,    kunde  han  optræde    med    fyrstelig  Pragt.     Paa 
Chambord    var   der  et  Theater,    paa  hvilket  Kunstnere    fra 
Paris  spillede;  der  spiste  daglig  hundrede  og  fyrretyve  Per- 
soner ved  hans  Taffel,    og  i  hans  Stalde    fandtes  fire  Hun- 
drede udsøgte  Heste.     De  store  Skovstrækninger,  der  høre  til 
Chambord,  benyttedes  til  Jagter  ^i  den  mest  storartede  Stil. 
Over  sit  Ulanregiment,  til  hvis  Underhold  Kongen  maaned- 
lig  betalte  en  stor  Sum,    kunde  Moritz    disponere  som  over 
sin  private  Ejendom;   det  opholdt  sig  stadig  paa  Chambord, 
hvor  der  fandtes  Kaserner,  Stalde   og  Ridebaner  til  Brug  for 
det,    og    var  ^klædt    og  ^udrustet  efter  Moritz's|extravagante 
Smag  i    brogede  Dragter    af    orientalsk,    polsk    og   ungarsk 
Snit.     Blandt    Officererne    fandtes    der    Muhamedanere,    og 
Liveskadronen  bestod  af  Negere,  som   rede  paa  Skimler.     I 
al   sin  Pragt   og  Herlighed    plagedes    dog  Moritz   stadig  af 
Tanken    om   sin   illegitime  Fødsel.     Nederlandenes  Erobrer, 
Frankrigs  Redningsmand,  den  Mand,  der  havde  højere  mili- 
ære  Forrettigheder  end  Prinserne  af  Blodet,  gjorde  Udkast 

til  et  ynkeligt  Bønskrift  til  Kongen  om  at  faa  samme  Rang 
og  Æresbevisninger  som  Prinserne  af  suveræne  Huse;  An- 
søgningen er  aldrig  bleven  afsendt,  men  Koncepten  fandtes 
blandt  Marskalkens  Efterladenskaber.  En  anden  Tanke,  den 
gamle  Drøm  om  at  blive  suveræn  Hersker,  forfulgte  ham 
ogsaa  til  Graven.  Stadig  gik  hans  Tanker  til  Kurland;  men 
da  her  intet  var  at  gjøre,  fæstede  de  sig  paa  andre  fjærne 
Lande,  Madagaskar,  Corsika,  den  lille  0  Tabago,  hvor  der 
mulig  var  Trang  til  en  Konge.  Selv  Jøderne,  af  hvis  Tje- 
nester han  tidligere  saa  ofte  havde  maattet  benytte  sig, 
var  han  nu  beredt  til  at  vise  Gjentjenester;  han  vilde  mod- 
tage deres  Krone,  dersom  de  vilde  grundlægge  et  nyt  Jeru- 
salem paa  Amerikas  Sletter. 

I  Juni  1749  var  Moritz  for  sidste  Gang  i  Dresden, 
hvorfra  han  '  rejste  til  Berlin  og  besøgte  i  Sans-souci  Fre- 
derik II,  hvis  Vrede  mod  ham  fra  den  Gang,  Moritz  vilde 
forhindre  hans  Indmarche  i  Måhren,  havde  lagt  sig  efter 
Slaget  ved  Fontenoy,  der  havde  en  kort  Brevvexling  mellem 
dem  til  Følge,  i  hvilken  Frederik  i  begejstrede  Udtryk  har 
udtalt  sin  Beundring  over,  hvad  Moritz  havde  udrettet. 
Moritz  kom  i  Avgust  1749  tilbage  til  Chambord  og  saae 
ikke  Tyskland  mere.  Den  23de  November  1750  blev  han 
angreben  af  en  Underlivsbetændelse,  som  hans  svækkede 
Legeme  ikke  kunde  modstaa ;  at  Lægerne  aarelode  ham  fem 
Gange  i  fire  og  tyve  Timer,  bidrog  sandsynligvis  til  at  frem- 
skynde hans  Død,  der  indtraf  den  30te  November  mellem 
Klokken  sex  og  syv  om  Morgenen.  Det  er  ofte  blevet  paa- 
staaet,  at  Moritz  ikke  døde  en  naturlig  Død,  men  faldt  i  en 
Duel  med  sin  gamle  Fjende,  Prinsen  af  Conti;  det  er  dog 
ved  nyere,  nøjagtige  Efterforskninger  blevet  godtgjort,  at 
dette  Rygte  er  usandt.  Overalt  i  Frankrig  frembragte  Bud- 
skabet om  hans  Død  stor  Sorg,  i  det  alle,  fra  Kongen  til 
den  ringeste  Undersaat,  huskede  paa,  hvad  han  havde  været 
for  Landet.  Ludvig  XV  sendte  Avgust  III  en  egenhændig 
Kondolenceskrivelse,  og  Frederik  II  skrev  et  Sørgedigt  over 

ham.  Da  man  ikke  kunde  begrave  en  Protestants  Lig  i  en 
katholsk  Kirke,  blev  det  efter  det  sachsiske  Hofs  Forslag 
bisat  i  St.  Thomaskirken  i  Strassburg,  hvor  der  i  1777  rejstes 
et  Mindesmærke  over  ham. 

I  sit  Testamente  viste  Moritz  den  Kjærlighed ,  han 
altid  havde  næret  for  sine  Halvsøskende  og  deres  Familier; 
Hovedarving  blev  den  sachsiske  Kammerherre ,  Grev  Belle- 
garde, der  var  gift  med  hans  Halvsøster,  Grevinde  Rutovska, 
og  sin  Neveu,  Grev  Friesen,  testamenterede  han  den  Diamant, 
han  en  Gang  havde  faaet  af  Byen  Prag,  tillige  med  Manu- 
skriptet til  hans  »Réveries«.  Testamentet  indeholdt  tillige 
en  Bøn  til  Ludvig  XV  om  at  gjøre  Grev  Friesen,  der  var 
Marechal-de-camp  i  den  franske  Hær,  til  Guvernør  i  Cham- 
bord  og  Chef  for  hans  Ulanregiment ;  den  sidste  Bøn  blev 
opfyldt,  men  ikke  den  første,  i  det  Chambord  atter  blev 
inddraget  under  Kronen,  medens  Greven  blev  holdt  skades- 
løs med  en  Sum  Penge. 

Moritz's  Værd  som  Feltherre  kan  ikke  betvivles,  og  i 
egentlig  militær  Forstand  kan  han  vel  sættes  ved  Siden  af 
Mænd  som  Turenne,  Eugen  af  Sav  oven  og  flere;  men  han 
staar  tilbage  for  dem  deri,  at  han  ikke  stod  paa  nogen 
sædelig  Grundvold.  Kampen  for  at  vinde  Ære  og  Udmær- 
kelse kan  vel  vække  Beundring,  men  kan  ikke  medføre 
Menneskenes  oprigtige  Tilknytning  og  Agtelse;  disse  er- 
hverves for  Krigeren  kun,  naar  han  kæmper  for  noget 
højere  og  ædlere,  for  Kongen,  tor  Religionen  eller  for 
Fædrelandet. 

A,  P. 


Polen  ved  Midten  af  det  attende  Aarhundrede. 


111.     „Familien".   —   Czartoryskierne  som  Hofparti.   —   Første 
Reformforsøg  1736-50. 

Jcjfter  deu  indtraadte  af gj ørende  Vending  i  Czartorjski- 
ernes  politiske  Sympathier,  hengik  der  et  helt  Decennium, 
inden  de  foretoge  sig  noget  reformerende  Forsøg;  men  det 
er  dog  sandsynligt,  at  Tanken  om  i  Forbindelse  med  Kon- 
gen og  støttede  af  Kusland  at  gjennemfere  de  iieformer,  de 
holdt  for  nødvendige,  strax  har  været  levende  hos  dem. 
Som  en  Forberedelse  hertil  vare  de  i  Mellemtiden  ivrig 
sysselsatte  med  at  befæste  sig  i  deres  Stilling  ved  at  sætte 
sig  end  yderligere  i  Gunst  hos  Hoffet  og  i  St.  Petersborg 
og  saaledes  skaffe  deres  Slægtninge,  Venner  og  Klienter 
Embeder  og  Værdigheder.  Det  lykkedes  dem  tyve  Aar  i 
Træk  at  holde  sig  i  Gunst  hos  Hoffet,  og  i  dette  Tidsrum 
faldt  Familiens  Ledelse  stedse  mere  og  mere  i  Hænderne  paa 
Michael,  Underkansleren  i  Lithauen,  hvem  Avgust  fra  Ung- 
dommen af  havde  været  vant  til  at  underordne  sig.  Alle  vig- 
tigore Spørgsinaal  bleve  drøftede  i  Familieraadet ,  hvori 
ogsaa  den  gamle  Moder  og  Poniatovskis  Hustru  deltoge; 
Kansleren  aabnede  i  Reglen  Uaadslagningen,  og  den  gamle 
Poniatovski  udtalte  til  sidst  sin  Mening,  der  som  oftest 
blev  fulgt  af  de  andre,  da  han  udmærkede  sig  ved  en  hurtig 
Opfattelse  og  klar  Dommekraft,  hvilket  ogsaa  tillægges  ham  i 
hans  Søns  bekjendte  Memoirer.     Lige  til    sit  sex   og   halv- 

flerdsindsty vende  Aar  vedblev  han  at  være  kraftig  paa  Sjæl 
og  Legeme,  og  forst  fra  1752  begyndte  han  synlig  at  ældes 
og  trak  sig  mere  tilbage  fra  de  offentlige  Forretninger ;  men 
nu  kunde  Brødrene  Czartoryski  ogsaa  undvære  ham  og 
ønskede  ikke  engang  hans  Bistand.  Hele  Familiens  Or- 
ganisation paa  den  her  omhandlede  Tid  karakteriseres  træf- 
fende af  den  daværende  russiske  Gesandt  i  Warschau,  Grev 
Kayserling,  med  de  Ord,  at  »den  var  en  lille,  i  fortrinlig 
Orden  regeret  Republik,  i  den  store ,  særdeles  slet  regerede . 
Republik.« 

Hvor  forskjellig  Brødrenes  Karakter  end  var,  erkjende 
dog  selv  deres  Modstandere,  at  de  vare  af  sjælden  høj  Be- 
gavelse og  i  Dannelse  ragede  langt  op  over  Masseadelen,  ja 
endog  over  deres  bedre  oplyste  Standsfæller.  Ikke  nydelses- 
syge og  ødsle  som  disse,  men  arbejdsomme  og  sparsomme 
fra  Ungdommen  holdt  de  deres  Finanser  i  Orden  og  for- 
bedrede deres  Godser,  medens  det  modsatte  var  Tilfældet  med 
de  fleste  andre  »Herrer«.  Især  var  den  yngre  Broder,  Woiwoden 
af  Rusland,  en  ypperlig  Husholder;  sine  ved  Giftermaal 
erhvervede  talrige  Godser  forvaltede  han  saa  heldig  og 
indsigtsfuldt,  at  han  afbetalte  en  Million  Dukater  paa  dem 
og  endda  fordoblede  deres  Indtægter;  herved  havde  han 
altid  de  nødvendige  Pengemidler  til  sin  Raadighed,  hvor  det 
gjaldt  om  at  gjennemføre  Familiens  politiske  Formaal,  og 
»han  var  sine  Penges  Herre,  ikke  deres  Slave.«  Til  Trods 
for  deres  Økonomi  og  Sparsomhed  levede  begge  Brødrene  i 
Overensstemmelse  med  deres  Stand,  øvede  en  glimrende 
Gjæstfrihed  og  kunde  stundum  vise  sig  yderst  rundhaandede 
og  gavmilde,  især  over  for  unge  Mænd  af  Talent,  som  de 
af  klog  Politik  trak  til  sig  og  lode  uddanne.  Navnlig  Woi- 
woden forstod  sig  fortræff'elig  paa  at  bedømme  saadanne 
unge  Menneskers  Karakter  og  vinde  dem;  hvor  indesluttet, 
tavs  og  fornem  hans  Holdning  end  i  det  hele  var,  laa  der 
dog  en  vis  Fortryllelse  i  hans  Maade  at  være  paa,  og  skjønt 
der  altid  laa  et  eller  andet   egoistisk  Øjemed  til  Grund  for 

hans  Gavmildhed,  forstod  han  dog  at  skjule  dette ;  han  gjaldt 
almindelig  som  et  Mønster  paa  Klogskab,  Retskaffenhed  og 
Mildhed,  ophøjet  over  alle  Mængdens  Svagheder  og  Liden- 
skaber. Selv  Familiens  bitreste  Fjender  tilskrive  ikke  ham, 
men  Broderen,  hvad  der  mest  krænkede  dem,  og  dog  var 
han  i  Virkeligheden  den  af  Familien,  som  eftertrykkelig 
forfægtede  Familiens  Interesser  og  bibragte  dens  Modstandere 
de  haardeste  Slag. 

Kansleren  derimod,  som  af  Naturen  var  hj ærtelig  og 
munter,  vittig  og  omgængelig,  holdt  af  at  sige  sine  Tanker 
rentud  uden  Omsvøb,  og  opdraget  i  den  gamle  Feltmarskalk 
Flemmings  Skole  betragtede  han  det  næsten  som  en  Ret 
hensynsløst  at  sige  enhver  Sandheden,  enten  usminket,  ironisk 
eller  sarkastisk.  Selvfølgelig  saarede  han  derved  mange, 
men  paa  den  anden  Side  betragtede  andre  det  som  en  kato- 
nisk  Dyd,  der  svarede  til  hans  Stilling  og  Dygtighed  som 
Embedsmand.  Ingen  overgik  ham  i  Kjendskab  til  den 
polske  Stats-  og  Civilret,  og  hans  Domme  vare  hurtige  og 
træffende.  Ved  Besættelsen  af  Tribunalerne,  Starostierne  osv. 
forstod  han  at  udfinde  de  dueligste  Mænd  og  tog  næsten 
intet  Hensyn  til  deres  fornemme  eller  ringere  Extraktion, 
ja  valgte  endog  stundum  Mænd,  som  ved  Fødsel  eller  Om- 
stændigheder hørte  til  hans  politiske  Modstandere,  naar  For- 
holdene gjorde  det  muligt  uden  at  hindre  hans  Planer. 
Han  var  som  født  til  Partifører,  skyede  ingen  legemlig  eller 
aandelig  Anstrængelse  og  forfulgte  sine  Planer  med  den 
sejgeste  Udholdenhed.  Ingen  forstod  bedre  end  han  at 
omgaas  med  Adelen  paa  Landdagene;  ved  sin  Munterhed, 
Vittighed,  Aabenhed  og  Veltalenhed  rev  han  Mængden  med 
sig,  tilmed  da  han  besad  stor  Menneskekundskab  og  kunde 
nævne  Tusender  af  Adelsmænd  ved  deres  For-  og  Tilnavne 
samt  vidste,  hvorledes  hver  især  skulde  tages  og  vindes. 

Som  man  ser,  supplerede  Brødrene  hinanden  fortræffelig, 
og  fælles  for  dem  begge  var  en  kraftig  Selvfølelse  og  en 
Stolthed,  der  dog  hos  den  ældre  gik  over  til  Forfængelighed, 

som  var  haus  Akilleshæl.  Med  levende  og  energisk  Ær- 
gjerrighed  stræbte  de  uophørlig  efter  Magt  og  Indflydelse, 
til  sidst  endog  efter  Kronen;  men  til  Forskjel  fra  andre 
ærgjerrige  Familier,  der  kun  forfulgte  egennyttige  Øjemed, 
forbandt  de  tillige  Fædrelandets  Interesser  med  deres  egne 
og  stræbte  ikke  efter  Magten  alene  for  Magtens  egen  Skyld, 
men  ogsaa  for  ved  nyttige  Reformer  at  gavne  Landet.  Som 
Forholdene  vare,  maatte  de  vælge  mellem  Hammeren  og 
Ambolten,  og  man  kan  næppe  fortænke  dem  i,  at  de  hellere 
vilde  være  det  første  end  det  sidste.  Derimod  kan  man 
med  Føje  bebrejde  dem,  at  ogsaa  de  anvendte  Bestikkelser 
og  Magt  og  optoge  de  mest  slagfærdige  og  berygtede  Slags- 
brødre, de  saa  kaldte  Wolczynski-Ulve,  i  deres  Tjeneste,  saa 
ofte  det  syntes  dem  nødvendigt  at  sprænge  Land-  og  Rigs. 
dagene,  at  lade  Tribunalerne  besætte  med  Magt  osv.  At  de 
støttede  sig  til  Rusland,  maatte  de  fra  deres  Standpunkt  be- 
tragte som  en  Nødvendighed,  og  det  var  i  alt  Fald  ikke  dem 
der  først  kaldte  Russerne  ind  i  Landet. 

Da  Brødrene  havde  underkastet  sig  Avgust  III,  tik  de 
at  gjøre  med  en  ganske  anden  Mand,  end  hans  Fader  havde 
været.  Hvad  der  end  kan  siges  mod  Avgust  II,  maa  det 
dog  indrømmes,  at  han  besad  en  sjælden  Livsfylde  og  stedse 
var  opfyldt  af  —  rigtig  nok  ofte  luftige  —  Ideer,  Planer  og 
Foretagender.  Ganske  anderledes  forholdt  det  sig  med 
Sønnen.  Rigtig  nok  udmærkede  ogsaa  han  sig  ved  en  maje- 
stætisk Skikkelse;  men  ved  Siden  deraf  var  han  i  enhver 
Retning  aandelig  træg  og  yderst  indolent.  Selv  de  vigtigste 
Forretninger  kunde  ikke  vække  ham  af  hans  aandelige  Døs, 
og  med  den  højeste  Forestilling  om  sin  kongelige  Værdighed 
forbandt  han  derfor  den  største  Uduelighed  til  at  regere. 
Det  karakteriserer  ham  fuldkomment ,  naar  Frederik  den 
store  af  Preussen,  sigtende  til  en  vigtig  Sammenkomst  med 
ham  (1742)  i  Dresden,  hvor  Forhandlingerne  mellem  de  to 
Konger  pludselig  afbrødes  ved  Meddelelsen  om,  at  Operaen 
begyndte,    udbryder:     »Om    han    havde    kunnet    erobre    ti 

Kongeriger,  vilde  han  ikke  være  bleven  et  Øjeblik  længer, 
men  var  gauet  i  Operaen.«  At  en  saadan  Konge  overlod 
Forretningerne  til  andre  og  tilmed  til  Mænd,  som  ikke 
kjedede  ham.  ikke  traadte  hans  Selvfølelse  for  nær  og 
sørgede  for  Midler  til  Hoffets  Glans,  følger  af  sig  selv.  To 
Mænd  indtoge  efter  hinanden  denne  Stilling  hos  ham,  forst 
Grev  (siden  Fyrst)  Sulkovski  i  nogle  faa  Aar,  derpaa  Grev 
Briihl.  Sulkovski  var  en  uægte  Søn  af  Avgust  den  stærke 
og  synes  til  en  vis  Grad  at  have  arvet  Faderens  Natur,  især 
hans  Letfærdighed  og  Projektmageri.  Den  første  paadrog 
ham  Dronning  Maria  Josefas  (Datter  af  Kejser  Josef  I) 
Uvilje,  og  det  sidste  medførte  hans  Fald.  Han  udkastede 
nemlig  den  Plan,  at  Kongen  trods  sin  Anerkjendelse  af  den 
pragmatiske  Sanktion  strax  efter  Karl  VI's  Dod  skulde  be- 
mægtige sig  Bøhmen;  GreT  Briihl,  son)  tragtede  efter  hans 
Stilling,  røbede  Planen  for  Wienerhoffet  og  opnaaede  ved 
Hjælp  af  den  østerrigske  Gesandt,  Dronningen  og  hendes 
Skriftefader  Guarini  at  fortrænge  Sulkovski  (1788)  og  selv 
træde  i  hans-  Plads,  som  han  derpaa  beholdt  til  sin  Død  til 
Trods  for  eller  maaske  netop  paa  Grund  af  hans  rænkefulde, 
plan-  og  principløse  udenrigske  Politik  og  vilkaarlige  indre 
Forvaltning,  hvori  især  Ødselhed  og  Bestikkelse  vare  de  mest 
fremtrædende  Faktorer. 

Af  slig  Art  vare  altsaa  de  Mænd  ved  Hoffet,  med  hvem 
»Familien«  nærmest  havde  at  gjore.  1  Følge  den  polske 
Statsret  havde  Briihl  rigtig  nok  som  Udlænding  næsten  slet 
intet  at  sige  i  Polen;  men  faktisk  var  han  den  almægtige 
Mand,  og  kun  de,  der  vandt  ham  tor  sig,  kunde  haabe  at 
opnaa  noget  for  sig  eller  Republiken.  Det  var  derfor  dob- 
belt Skade,  at  de  to  Kejserhoffer  just  havde  paatvunget  den 
polske  Nation  denne  Konge  og  dette  Hof;  thi  Briihl  — 
som  forstod  at  forsone  Polakkerne  med  sig  ved  aldrig  al- 
vorlig at  insistere  paa  at  indvikle  Kepubliken  i  Sachsens 
ydre  Politik  og  ved  ikke  at  forstyrre  det  Nydelsesliv,  hvor- 
til de  efter  Avgust  IIFs    eget  Exempel    forfaldt   —   gjorde 

ikke  blot  intet  Forsøg  paa  at  hemme  det  indre  Anarki  i 
Polen  ved  Reformer,  men  lod  Tingene  gaa  deres  skjæve 
Gang  og  interesserede  sig  kun  for  at  skabe  sig  en  rig 
Indtægtskilde  ved  Bortgivelsen  af  Embeder  og  Værdigheder, 
hvilke  han  hyppig  solgte  til  de  højst  bydende  og  sjælden 
bortgav  uden  Betaling.  »Familien«  maatte  vinde  ham  for 
sig  ved  de  Midler,  hvorved  han  alene  var  at  vinde,  ved 
Eftergivenhed  og  Smigreri,  ved  Bestikkelse  og  hans  person- 
lige Interessers  Fremme  samt  ved  standhaftig  at  bekæmpe 
andre  store  Familiers  Opposition  mod  Hoifet,  der  til  Dels 
begunstigedes  derved,  at  Avgust  III,  bortset  fra  hans  tvungne 
Ophold  i  Warschau  under  Syvaarskrigen ,  mest  opholdt  sig 
i  Dresden  og  kun  afiagde  korte  Besøg  i  Polen,  Czartoryskierne 
have  næppe  nogen  Sinde  varig  hengivet  sig  til  Haab  om  at 
kunne  gjennemføre  Reformer  under  det  Briihlske  Regimente, 
men  derimod  benyttede  de  dette  til  at  udbrede  deres 
Indflydelse  over  hele  Landet  ved  at  skaffe  Slægtninge, 
Venner  og  Klienter  Embeder  trindt  omkring  i  alle  Land- 
skaberne. Næsten  i  alle  disse  besade  de  enten  selv  Godser 
eller  skaffede  sig  saadanne  til  Len  af  Kronen,  og  efter- 
haanden  som  deres  Børn  voxede  til,  bidroge  disse  ved  deres 
Gifte rmaal  til  at  befæste  Familiens  Indflydelse  og  Anseelse. 
Kansleren,  som  ingen  Sønner  havde,  lod  to  af  sine  Døtre 
efter  hinanden  ægte  den  rige  og  oplyste  Godsejer,  Grev 
Georg  Flemming;  den  tredje  Datter  giftede  sig  med  Fyrst 
Michael  Sapieha,  som  hørte  til  en  af  de  indflydelsesrigeste 
Familier  i  Lithauen.  Samme  Dag  (Oktbr.  1749)  fejrede  hendes 
Kusine,  Poniatovskis  Datter,  sit  Bryllup  med  Ivan  Clemens 
Ihanicki,  en  af  Republikens  rigeste  Magnater,  til  hvilke 
endelig  ogsaa  Avgust  Czartoryskis  Svigersøn,  F3Tst  Lubo- 
mirski,  hørte.  Alle  disse  fulgte  som  oftest  Kanslerens 
Vink,  og  dette  gjaldt  ogsaa  i  Reglen  om  de  længere  ude 
besla^gtede. 

Oppositionen    lededes  af  Familien   Potocki   med  Kron- 
storfeltherren  Josef  Potocki   i   Spidsen.     Ved  Leszczynskis 

Valg  havde  Potockieriie  og  Czartoryskierne  udsonet  sig  med 
hinanden;  men  nu  blussede  Fjendskabet  atter  op,  og  en 
grundet  Anledning  til  Besværing  fik  Oppositionen  derved,  at 
Rusland  under  Krigen  med  Tyrkerne  og  Tatarerne  1736 — 39 
gjentagne  Gange  lod  sine  Troppe  r  drage  gjennem  det  nev- 
trale  polske  Omraade,  uden  at  Regeringen  fandt  sig  for- 
anlediget til  at  protestere.  Efter  bitre  Besværinger  i  den 
Anledning  paa  Rigsdagen  i  Oktbr.  1738  maatte  Kongen 
omsider  gjore  Forestillinger  i  St.  Petersburg,  og  da  disse 
ikke  frugtede,  begyndte  Kronstorfeltherren  at  drive  Politik 
i  det  store  paa  egen  Haand  og  virkede  navnlig  for  at  for- 
maa  Sverige  og  Tyrkiet  til  at  hjælpe  Polen  under  en  even- 
tuel Krig  med  Rusland.  I  Begyndelsen  af  1739  sendte 
han  saaledes  sin  fortrolige  Gurovski  til  Konstantinopel  og 
lovede,  at  naar  Porten  vilde  sende  50,000  Tyrker  og  50,000 
Tatarer  som  Hjælpetropper  til  Polen,  skulde  der  ske  et  al- 
mindeligt Opbud  af  den  polske  Adel  til  en  Styrke  af  200,000 
Mand.  Ja,  daMiinnich  1739  atter  forte  sin  Hær  til  Dnjestr 
gjennem  polsk  Omraade,  begyndte  Josef  Potocki  formelig 
Krig  med  Rusland  paa  egen  Haand,  i  det  han  lod  de 
gjennemmarcherende  Russere  omsværme  af  Rytterskarer,  der 
overfaldt  enkelte  spredte  Afdelinger.  Efter  Russernes  Sejr 
ved  Chocim  og  Fredsslutningen  i  Belgrad  faldt  Potockis 
Planer  til  Jorden;  men  han  gjenoptog  dem  imidlertid 
kort  efter,  da  Karl  VI's  Død  (20de  Okt.  1740)  satte 
Evropa  i  en  krigersk  Bevægelse,  og  da  Forholdene  i  Rus- 
land efter  Kejserinde  Annas  Død  under  Birons  Regentskab 
for  den  umyndige  Kejser  Iwan  vare  alt  andet  end  befæstede. 
Da  Sverige,  bearbejdet  af  Frankrig,  der  ogsaa  havde  for- 
maaet  Avgust  III  til  at  skille  sig  fra  Østerrig  under  dettes 
Kamp  med  Frederik  II,  rustede  sig  til  Krig  mod  Rusland, 
traadte  Potocki  i  Forbindelse  med  Hoffet  i  Stockholm,  og  da 
Krigen  mellem  Sverige  og  Rusland  var  erklæret  (24de  Juli 
1741),  lod  han  i  Polen  udbrede  et  Skrift  for  at  rive  Na- 
tionen med  sig  til  Kamp  mod  Rusland  og  samlede  Tropper 

ved  Sulejov  og  Piotrovin.  Hoffet  befalede  ham  forgjæves 
at  føre  Tropperne  til  Storpolen ;  men  da  han  ingen  Anklang 
fandt  i  Landet,  og  der  endog  rejstes  aaben  Modstand  mod 
ham  og  nedlagdes  Protest  mod  hans  Adfærd ,  opgav  Stor- 
feltherren til  sidst  sin  Plan,  og  Tanken  om  paa  denne 
Maade  at  befri  Kepubliken  for  Ruslands  Overvægt  blev  først 
gjenoptagen  ved  Bar- Konføderationens  Dannelse, 

Befriet  for  denne  Bekymring  fortsatte  Brtihl  sin  af- 
vexlende  Politik.  Efter  at  han  var  traadt  i  Underhandling 
med  Frankrig  og  Bayern,  tog  han  Del  i  Karl  Albert  af 
Bayerns  Kejservalg  (1742),  men  slog  snart  ind  paa  en  ny 
Bane  og  styrede  for  fulde  Sejl  over  i  den  østerrigske  Lejr, 
da  Østerrig  efter  Breslauerf reden  med  Frederik  II  med  Held 
førte  Krigen  mod  Frankrig  og  Bayern,  og  da  Maria  Theresia 
gav  ham  rige  Godser  i  Bøhmen.  I  Decbr.  1743  sluttede 
han  en  mod  Frederik  II  rettet  Traktat  med  Østerrig,  og  da 
Frederik  II  i  Avgust  1744  rykkede  gjennem  Sachsen  til 
Bøhmen,  lod  Avgust  III  20,000  Sachsere  forene  sig  med 
Østerrigerne  og  gjorde  kort  efter  paa  Rigsdagen  i  Grodno 
et  Forsøg  paa  at  drage  Polen  med  ind  i  Krigen  med  Preus- 
sen, reformere  de  polske  Rigsdages  Forretningsorden  og  frem- 
for alt  —  forøge  Hæren.  At  »Familien«  i  det  mindste  til 
en  vis  Grad  havde  Del  i  dette  Skridt,  fremgaar  af  et 
mærkeligt  Skrift,  som  den  gamle  Poniatovski  paa  den  Tid 
udgav  anonymt  under  Titlen  »Brev  fra  en  polsk  Adelsmand 
til  en  af  hans  Venner  i  et  andet  Palatinat.«  Dette  Skrift 
indeholder  nemlig  en  lige  saa  gjennemtænkt  som  dristig  Plan 
til  en  Reform  af  Republikens  indre  Forfatning  paa  næsten 
alle  Omraader.  Midtpunktet  i  hele  Forslaget  er  dog  Hæ- 
rens Forøgelse  og  som  Følge  deraf  en  bedre  ordnet 
Finansforvaltning  og  nye  Indta^gtskilders  Tilvejebringelse  til 
den  forøgede  Hærs  Underbold.  Hærens  Forøgelse  skildres 
som  det  første,  mest  presserende  og  nødvendige  Skridt  for 
at  rive  Fædrelandet  ud  af  dets  »deplorable«  Stilling  og  be- 
skytte det  mod  ethvert  uventet  Indfald  og  mod  den  stærke- 

res  Ret.  »Hver  Adelsmand,  der  i  Sandhed  elskede  sit 
Fædreland,  dets  Ære  og  Berømmelse,  burde  vise  sin  Kjær- 
lighed i  Gjerningen  og  følge  det  Exempel,  som  Kastelianen 
af  Kiev  havde  dvet  paa  den  sidste  Rigsdag  ved  at  tilbyde 
Republiken  Tiendedelen  af  alle  sine  Indtægter.  Naar  man 
kun  alvorlig  vilde  det,  og  naar  baade  Adelen  og  Gejstlig- 
heden hurtig  lagde  Haand  paa  Værket,  vilde  Nationen  lige 
saa  hurtig  stige  i  Naboernes  Agtelse.  Man  maatte  ikke 
indvende,  at  Polen  var  for  svagt  befolket  til  at  holde  en 
stor  Hær;  thi  i  alt  Fald  kunde  man  raade  Bod  derpaa  ved 
at  indskrænke  Klostrenes  Tal  og  begunstige  Ægteskaberne. 
Til  Klostrene  tyede  mange,  selv  unge  Mennesker,  af  Ube- 
tænksomhed eller  Dovenskab,  og  ved  Inddragelsen  af  de  over- 
flødige Klostre  kunde  man  skabe  sig  Midler  til  fattige  Børns 
Opdragelse  og  til  milde  Stiftelser.  De  alt  for  talrige  kirke- 
lige Festdage  burde  betydelig  indskrænkes,  og  Byerne  have 
deres  gamle  Rettigheder  tilbage.  Man  burde  saa  vidt  mulig 
være  tolerant  mod  andre  Religionsbekj endelser  og  indrømme 
dem  fri  Gudstjeneste,  saa  vilde  sikkert  mange  vandre  ind  i 
Landet.  Selv  Hæren  skulde  lønnes  bedre  end  hidtil ,  der 
skulde  indføres  større  Disciplin  og  et  Rekruteringssystem 
efter  preussisk  Mønster.«  Blandt  de  vigtigste  af  Forfatteren 
i  øvrigt  nævnte  Midler  til  at  skaffe  Republiken  forøgede 
Indtægter  skulle  vi  nævne  Indførelsen  af  en  almindelig 
Told  for  alle  Varer,  der  skulde  erlægges  af  alle  uden  Und- 
tagelse, og  Ophævelse  af  Adelens  og  Gejstlighedens  hidtidige 
Frihed  for  visse  Skatters  Erlæggelse.  Desuden  foreslog  han 
bl.  a.  delvis  Afskaffelse  af  »liberum  veto«,  Reformer  i  Rets- 
plejen osv.  osv.;  Skriftet  slutter  med  en  Profeti  om,  at  alt 
nok  vil  gaa  godt,  naar  Reformforslagene  vedtages,  og  saaledes 
Orden  gjenoprettes  i  Republiken. 

Dette  Skrift,  som  i  fransk  Oversættelse  findes  i  Stats- 
arkivet  i  Berlin,  hvortil  det  i  Septbr.  1744  sendtes  af  den 
daværende  preussiske  Gesandt  v.  Wallenrodt,  og  den  Kjends- 
gjerning,    at    dets    Forfatter    to   Gange    (Novbr.    1740   og 

Decbr  1741)  i  vigtige  politiske  Ærender  sendtes  til  Paris  af 
Avgust  III,  tyder  paa,  at  »Familien«  tog  Del  i  Kongens 
store  Politik,  og  Poniatovskis  Formaninger  fandt  denne 
Gang  en  ikke  ganske  ufrugtbar  Jordbund.  Paa  Rigsdagen 
stemte  de  allerfleste  for  Hærens  Forøgelse,  og  der  syntes 
at  skulle  tilvejebringes  fuld  Enighed  om  Opdriveisen  af  de 
finansielle  Midler  dertil  osv. ,  da  der  pludselig  mdtraadte  et 
Omslag,  som  bragte  alt  til  at  strande.  Frankrigs  og  Preus- 
sens Gesandter  arbejdede  nemlig  ivrig  paa  at  forhindre 
Polens  Deltagelse  i  Krigen  til  Fordel  for  Maria  The  resi  a  og 
fandt  omsider  villige  Allierede  i  Oppositionens  Førere,  Kron- 
storfeltherren  J.  Potocki  og  Greverne  Tarlo,  Potocki  og 
Sapieha.  To  Deputerede  fra  Masovien,  Karvovski  og 
Vilczevski,  tilbøde  for  gode  Ord  og  Betaling  at  sprænge 
Rigsdagen.  Den  sidstnævnte  fik  lidt  efter  lidt  350  Dukater 
og  Løfte  om  3000  Dukater  og  en  Plads  som  Oberstløjtnant 
i  Frederik  II's  Hær;  men  paa  den  til  Rigsdagens  Spræng- 
ning fastsatte  Dag  erklærede  han  i  Rigsdagen,  at  han  »ikke 
vilde  være  sit  Fædrelands  Judas« ,  kastede  Pungen  med  de 
modtagne  350  Dukater  ud  midt  i  Salen  og  formanede  alle, 
der  havde  gjort  sig  skyldige  i  samme  Forbrydelse  som  ham, 
til  at  følge  hans  Exempel,  da  han  ellers  offentlig  maatte 
anklage  dem.  Indtrykket  var  uhyre,  mange  Stemmer  for- 
drede strax  Navnenes  Nævnelse,  Vilczevski  vægrede  sig  der- 
ved, men  nævnte  dog  til  sidst  den  preussiske  Gesandt  og  ni 
Landbud.  Stor  Tumult!  Grodzicki,  en  af  de  anklagede, 
raabte:  »Bevis  det!«,  og  da  Vilczevski  svarede:  »Jeg 
véd  det!«  skreg  han:  »Du  lyver!«  P1ere  af  de  anklagede 
paastode,  at  de  aldrig  havde  haft  ringeste  Samkvem  med 
den  preussiske  Gesandt,  og  andre  sagde,  at  de  forsætlig  selv 
eller  paa  Briihls  Anstiftelse  havde  lagt  »Snarer«  for  ham. 
Derved  fik  mange  Øjnene  op  for,  at  ogsaa  Vilczevski  havde 
handlet  i  Briihls  Ærende,  og  da  denne  noble  Herre  kort  efter 
blev  udnævnt  til  Kammerherre,  tvivlede  ingen  mere  om,  at 
jo  Briihl  havde  anstiftet  det   hele    for    at    bringe  Adelen  i 

Harnisk  mod  Frederik  IL  Hele  Intrigen  faldt  derfor  til 
sidst  ud  til  Ministerens  Skade,  alle  raabte  paa  en  Under- 
søgelse, og  saa  længe  denne  stod  paa,  vilde  man  ikke  raad- 
slaa  om  noget  andet,  saa  at  Eigsdagens  lovmæssige  Varig- 
hed var  til  Ende,  inden  man  havde  fattet  nogen  Beslutning 
enten  om  Hærens  Forøgelse  eller  om  Polens  Deltagelse  i 
Krigen  mod  Frederik  II.  Forinden  Eigsdagens  Slutning 
protesterede  de  preussiske  Befuldmægtigede  mod  Vilczevskis 
Anklage  og  betegnede  den  som  udgaaet  fra  en  Kabale, 
hvis  eneste  Øjemed  var  at  bringe  Splid  mellem  deres 
Konge  og  Eepubliken;  Udfaldet  af  Eigsdagen  betegnede 
Frederik  Il's  Sendemænd  som  værende  lig  med  en  Sejrvinding 
i  et  stort  Slag. 

Brilhl  vedblev  dog  lige  fuldt  at  holde  sig  paa  den  én  Gang 
betraadte  Bane.  Frankrig  og  Preussen  lovede  ham  forgjæves 
Eigsfyrsteværdigheden  og  et  Fyrstendømme,  Skriftefaderen 
Guarini  en  Kardinalshat  og  selv  Avgust  III  deres  Under- 
støttelse til  at  gjøre  Polens  Krone  arvelig  i  hans  Familie 
samt  desuden  et  Stykke  af  Bøhmen  og  Schlesien.  Hoffet  i 
Warschau  —  hvor  Avgust  havde  resideret  siden  Juni 
1744  —  havde  større  Tillid  til  Østerrig  og  Sømagterne  og 
afsluttede  i  Januar  1745  den  saa  kaldte  Kvadrupelalliance, 
i  hvis  hemmelige  Artikler  der  garanteredes  hans  Søn  den 
polske  Trone,  hvorimod  han  for  150,000  Pd.  Sterl.  lovede 
at  stille  30,000  Mand.  I  Warschau  og  Wien  paatænkte 
man  desuden  en  Udstykning  af  Frederik  IFs  Monarki,  og  i 
en  hemmelig  Traktat  af  Maj  1745  enedes  begge  Hofferne 
om  ikke  at  nedla3gge  Vaabnene,  før  hele  Schlesien  med 
Glatz  var  gjenerobret  for  Maria  Theresia,  og  Preusserkongen 
bleven  yderligere  ydmyget.  Da  skulde  Avgust  III  have 
Hertugdømmet  Magdeburg  med  Saalkredsen,  Fyrstendømmet 
Crossen  m.  m.  Disse  Forhaabninger  gik  imidlertid  ikke  i 
Opfyldelse,  Frederik  II  slog  baade  Sachserne  og  Østerrigerne 
og  tvang  dem  begge  til  Freden  i  Dresden  (Decbr.  1745), 
hvori    Maria    Theresia    atter    maatte    opgive    Schlesien,    og 

Avgust  III  betale  Preussen  en  Million  Daler.  Senere  tog 
Avgust  ingen  Del  i  den  esterrigske  Arvefølgekrig,  men 
sluttede  derimod  i  Foraaret  1746  en  Subsidietraktat  med 
Frankrig  og  formælede  i  Febr.  1747  sin  Datter  med 
Daufinen,  sin  Sen  Arveprinsen  i  Juni  1747  med  en  Datter 
af  Kejser  Karl  VII. 

I  Polen  havde  imidlertid  Modsætningerne  mellem  Czar- 
toryskierne  og  Potockierne  antaget  en  skarpere  og  vold- 
sommere Karakter.  Delte  i  to  Linier,  Sølv-  og  Guldlinien, 
overgik  sidstnævnte  Familie  langt  sine  Medbejlere  i  Hen- 
seende til  Grundbesiddelse,  Slægtskabsforbindelser  og  gammel 
Berømmelse;  i  Ukraine,  Podolien,  Rusland  og  Lillepolen 
besad  den  talløse  Godser  og  fyrstelige  Paladser,  deres  Hof- 
stat var  dannet  efter  kongeligt  Mønster  med  Hofmarskal  ker, 
Jæger-  og  Staldmestre,  Kammerherrer  osv.,  alle  af  god 
Familie,  de  havde  ikke  blot  en  af  Dragoner,  Kosakker  og 
Infanteri  bestaaende  Livvagt,  men  ogsaa  en  talrig  Milits 
og  Artilleri,  hvis  Officerer  fik  Patent  ^af  Kongen  og 
havde  samme  Rang  som  Kronarmeens  Officerer.  I  disse 
østlige  Provinser  kunde,  som  det  hedder  i  en  samtidig  Op- 
tegnelse, »ingen  erholde  et  Embede,  ingen  blive  valgt  til 
Rigsdagen  eller  Tribunalet,  ingen  erholde  et  Prælatur  eller 
rigt  Sognekald  uden  Potockiernes  Beskyttelse.«  Czartoryski- 
erne  støttede  sig  til  Hoffet,  Potockierne  til  deres  Popularitet 
hos  Masseadelon;  medens  hine  til  Dels  levede  efter  fransk 
Mønster  og  tilkjendegave  Uvilje  mod,  stundum  endog  Ringe- 
agt for  det  gammelpolske  Væsen,  klædte  Potockierne  sig  og 
levede  paa  Fædrenes  Vis,  viste  sig  trods  al  deres  Stolthed 
nedladne  over  for  »d'flrr.  Brødre«,  giftede  endog  stundum 
deres  Døtre  ind  i  ringere  Familier  og  øvede  Gjæstfrihedens 
»gammelsarmatiske«  Dyd  i  den  mest  udstrakte  Grad.  Blandt 
deres  Tilhængere  vare  de  mest  fremragende:  Woiwoden  af 
Krakau,  Lubomirski,  og  Woiwoderne  afSandomir  og  Lublin, 
den  ældre  og  den  yngre  Tarlo  (Onkel  og  Neveu).  Den 
sidstnævnte,    Adam    Tarlo,    var   en   af  de    mest    populære 

Mænd  i  Republiken  og  saa  at  sige  den  lavere  Adels  Afgud ; 
sin  Stilling  som  Woiwod  havde  han  i  en  Alder  af  22  Aar  — 
men  da  allerede  i  stort  Ry  som  ivrig  Tilhænger  af  Leszczynski 
ved  dennes  andet  Valg  —  faaet  af  Avgust  III  paa  Pacifi- 
kationsdagen.  Han  var  gift  med  en  Hustru,  der  var  meget 
ældre  end  han,  og  under  et  Besøg  i  Warschau  i  Vinteren  1744 
fattede  han  en  heftig  Kjærlighed  til  Woiwoden  af  Krakaus 
unge  og  skjønne  Datter.  Paa  et  Bal  hos  Kron  marskalken 
Bielinski  dansede  han  de  første  Danse  med  hende  og  bed 
derpaa  den  gamle  Poniatovskis  Datter  op;  men  denne  und- 
slog sig  imidlertid  —  efter  Sigende  paa  den  stolte  Moders 
Anstiftelse  —  med  de  Ord:  »Deres  Naade,  bliv  ved  at 
danse  med  hende,  som  De  har  danset  med  hele  Aftenen.« 
Tarlo  raabte  da  højt:  »En  Skjælm,  hvo  der  danser  med 
Woiwoden  af  Masoviens  Datter!«  og  da  hendes  ældste 
Broder  Kasimir  strax  traadte  i  Rækkerne  med  hende,  raabt« 
Tarlo  gjennem  Salen:  »Du  er  altsaa  en  Skjælm!«  Næste 
Dags  Morgen  duellerede  de  til  Hest,  men  uden  Resultat. 
Fra  begge  Sider  regnede  det  derpaa  ned  med  Paskviller,  og 
Tarlo  udfordrede  paa  ny  Poniatovski.  Nu  kom  hele  War- 
schau i  Bevægelse,  Kronens  Kansler  Zaluski  forbød  Duellen 
i  Kongens  Navn,  den  gejstlige  Ret  i  Warschau  truede  de 
ulydige  med  Exkommunikation ,  men  alligevel  fandt  den 
Sted  den  16de  Marts  1744  i  Mariemont  ved  Warschau  og 
med  saa  lidt  Hemmelighedsfuldhed,  at  hele  Skarer  af  War- 
schaus  Borgere  strømmede  ud  for  at  være  Vidne  til  Kampen. 
Først  skøde. Duellanterne  paa  hinanden  uden  at  træffe,  der- 
paa grebe  de  til  Kaarderne,  og  nu  blev  Tarlo  dræbt  ved  et 
Stik  midt  i  Hj ærtet.  ^  Hans  Død  og  et  hurtig  udbredt;  Rygte 
om,  at  Poniatovskis  Sekundant,  en  Major  v.  Korff,  skulde 
have  bibragt  ham  Dødsstødet,  satte  den  offentlige  Mening  i 
stærk  Bevægelse  mod  » Familien«  ;  men  Potockierne  holdt  sig 
dog  mod  Forventning  rolige,  og  den  gamle  Tarlo  indskræn- 
kede sig  til  en  retslig  Klage,  der  af  Czartoryskierne  be- 
svaredes  med    en   Proces    mod  Tarlos  Tilhængere    for  Ud- 

bredelsen  af  Paskviller;  denne  Proces  vandt  de  ved  Tri- 
bunalet for  1745,  og  gjennem  Briilil  opnaaede  de  endog, 
at  Kongen  gav  den  unge  Poniatovski  den  hvide  Ørns  Orden. 

Denne  Sag  havde  imidlertid  dog  rystet  hele  deres  Stil- 
ling, i  Lithauen  traadte  Familierne  Radzivil,  Sapieha  og 
Oginski  ivrigere  end  nogen  Sinde  op  imod  dem,  og  ved 
Hoffet  begyndte  Gr.  V.  Mniszeck,  der  siden  1 742  havde  været 
Hofmarskalk,  i  al  Stilhed  og  Forsigtighed  at  fortrænge  dem 
fra  Brtihls  Gunst  for  at  skabe  sig  selv  et  Parti.  Foreløbig 
bekæmpede  de  dog  Stormen;  men  de  Midler,  de  benyttede 
for  at  værge  sig  imod  Modstandernes  Angreb,  vare  rigtig 
nok  i  sidste  Instans  saadanne  som  et  eller  andet  Land- 
buds »liberum  veto«  eller  Udsættelse  af  Rigsdagsbeslutnin- 
gernes Underskrift  Jud  over  Rigsdagens  lovmæssige  Varig- 
hed osv.  Det  var,  som  tidligere  berørt,  paa  denne  sidste 
Maade,  de  fik  Rigsdagen  af  1746  opløst  uden  Resultat ;  denne 
Rigsdag  blev  —  som  en  samtidig  udtrykker  sig  —  »ikke 
sprængt,  ikke  endt,  men  udslukkedes«,  i  det  Lysene  nemlig 
af  det  ene  Parti  bleve  slukkede,  lige  saa  hurtig  som  det 
andet  tændte  dem  paa  ny.  Lige  saa  frugtesløst  endte  den 
følgende  Rigsdag  af  1748,  og  den  gamle  Woiwod  Nik. 
Potocki  mindede  ved  denne  Lejlighed  forgjæves  om  det 
gamle  klassiske  Ord:  »Venit  summa  dies  et  inevitabile 
fatum.« 

Endnu  heftigere  vare  dog  Partikampene  ved  Tribunaler- 
nes aarlige  Fornyelse,  da  Sejren  ved  Valgene  til  disse  var 
langt  vigtigere  end  en  Sejr  ved  Valgene  til  Rigsdagen.  Et 
eklatant  Exempel  herpaa  fik  man  ved  Tribunalet  for  1748. 
Som  en  Fremmed  maatte  Grev  Briihl  nemlig  i  Følge  Loven 
hverken  beklæde  noget  Embede  eller  eje  noget  Gods  i  Re- 
publiken;  kun  ved  en  Rigsdagsbeslutning  kunde  han  faa  sit 
Ønske  om  Indfødsret  opfyldt;  men  da  Rigsdagen  paa  denne 
Tid  opløstes  uden  at  have  fattet  Beslutninger,  søgte  han  en 
anden  Udvej  til  at  naa  sit  Maal,  og  hermed  vare  Czar- 
toryskierne   ham   efter  Sigende  behjælpelige.    Der  blev  fa- 

brikeret  et  Dokument,  hvoraf  det  fremgik,  at  Landsbyen 
Brylevo  i  Posen  for  300  Aar  siden  havde  været  i  Greverne 
Brylovies  Besiddelse,  og  Tribunalets  smidigste  Advokater 
opstillede  derpaa  en  Stamtavle,  der  beviste  Bruhls  Ned- 
stamning  fra  disse  Grever,  medens  Bruhls  Son  for  Tribunalet 
nedlagde  Paastand  om  Landsbyens  Udlevering.  Granovski, 
dens  hidtilværende  Besidder,  slog  sig  til  Ko  ved  en  rundelig 
Betaling,  og  Grev  Briihl  blev  af  Tribunalet  anerkjendt  som 
polsk  Adelsmand,  kjobte  Godser  og  skaffede  sig  og  sin  Søn 
Starostier;  i  1750  aftraadte  Avgust  Czartoryski  det  indbrin- 
gende Starosti  Warschau  til  den  sidstnævnte. 

Endnu  skandaløsere  gik  det  til  ved  Indsættelsen  af  Tri- 
bunalet for  1749.  Paa  alle  Landdagene  opbøde  Czar- 
toryskierne  alt  for  at  sætte  deres  Kandidater  igjennem  eller 
hidføre  Dobbeltvalg;  deres  Hensigt  var  at  lade  deres  Neveu 
Kasimir  Poniatovski  vælge  til  Marskalk.  Kasimir  kom  med 
stort  Følge  til  Petrikau,  hvor  Valgbrevenes  Prøvelse  og  Tri- 
bunalets Indsættelse  skulde  gaa  for  sig  under  Forsæde  af 
den  dertil  af  Kongen  valgte  Biskop  af  Posen,  Theodor  Czar- 
toryski. Hans  Tilhængere  udraabte  ham  til  Marskalk,  men 
Potockierne  grebe  til  Sablerne,  og  Kasimir  flygtede  ud  af 
Kirken  og  Byen.  Hans  Parti  holdt  dog  Stand,  og  det  rettede 
nu  sine  Bestræbelser  paa,  at  Tribunalet  overhovedet  ikke 
kom  i  Stand  5  efterhaanden  som  de  af  enkelte  Woiwodskaber 
valgte  opraabtes  til  Edsaflæggelse,  nedlagde  Czartoryskierne 
Protest  mod  Retmæssigheden  af  ethvert  dem  ubehageligt 
Valg,  og  da  dette  Exempel  fulgtes  af  Potockierne,  blev  Tri- 
bunalets Indsættelse  forhindret,  noget,  som  ikke  var  sket 
tidligere,  og  hvorfor  begge  Partier  skede  Skylden  paa 
hinanden. 

Disse  Tildragelser  synes  dog  at  have  gjort  et  usædvan- 
ligt Indtryk  paa  Hoffet.  I  det  mindste  udskrev  Kongen  en 
overordentlig  Rigsdag  til  den  4de  Avgust  1750  i  Warschau 
og  kom  allerede  i  April  selv  dertil  for  at  raadslaa  med  Se- 
natet om  de  mest  presserende  Reformer.    Af  saadanne  paa- 

tænkte  Hoftet  især  en  planmæssig  Sprængning  af  Ukraines 
Landdage,  der  beherskedes  af  Potockierne,  Rigsdagens  For- 
vandling til  en  Konføderation  med  Afgjørelse  efter  Stemme- 
flerhed og  en  ny  Skyldsætning  af  alle  Godser  for  at  forege 
Kronens  Indtægter.  For  at  sætte  disse  Reformer  igjenuem 
skulde  den  hæderlige  og  ansete  Patriot  V.  Rzevuski,  Woi- 
wod  af  Podolieii,  vælges  til  Marskalk  og  derfor  forud  opgive 
sit  Embede,  da  i  Felge  Loven  ingen  Woiwod  maatte  blive 
Landbud.  Ogsaa  Udlandets  Samtykke  til  disse  Reformer 
søgte  Hoffet  at  indhente;  men  det  laa  ikke  i  de  fremmede 
Magters  Interesse  at  styrke  Kongemagten  i  Polen,  og  navnlig 
lod  Østerrig  erklære,  at  Øjeblikket  ikke  var  heldig  valgt,  i 
det  et  saadant  Reformforslag  strax  vilde  fremkalde  et  For- 
bund mellem  Preussen,  Frankrig,  Sverige  og  Porten  til  den 
polske  Friheds  Beskyttelse.  Imidlertid  lod  Hoffet  sig  dog 
ikke  skræmme  heraf,  Rzevuski  nedlagde  virkelig  sit  Embede 
og  blev  valgt  til  Landbud;  men  aldrig  saa  snart  var  Rigs- 
dagen den  4de  Avgusfc  bleven  aabnet,  for  der  raabtes  paa, 
at  der  imod  al  Lov  og  Ret  sad  en  Senator  i  Landbudssalen. 
Rzevuski  erklærede  forgjæves,  at  han  ikke  længer  var  Woi- 
wod, Modstanderne  kaldte  det  hele  en  Komedie  og  vægrede 
sig  ved  at  skride  til  Marskal ksvalget,  saa  længe  han  indtog 
sit  Sæde.  Striden  herom  varede  i  tre  Dage,  saa  blev  der 
indgivet  en  skriftlig  Protest  mod  Rigsdagsbeslutningernes 
Gyldighed,  og  den  18de  Avgust  opløstes  Rigsdagen  uden  alt 
Resultat,  I  det  paafølgende  Senatsmøde  erklærede  Michael 
Czartoryski  offentlig,  at  den  samme  Haand,  der  havde  sprængt 
Petrikauertvibunalet ,  ogsaa  havde  sprængt  Rigsdagen;  men 
herimod  nedlagde  den  gamle  Kronstorfeltherre  J.  Potocki 
Indsigelse,  i  det  han  erklærede,  at  Rigsdagen  var  bleven 
sprængt  for  Rzevuskis  Skyld,  og  at  man  ved  at  sprænge  den 
kun  havde  varetaget  Adelens  Ret. 

IV.    Dannelsen  af  de  saa  kaldte  Patrioters  Parti.  -  Uoverens- 
stemmelse mellem  Hoffet  og  Czartoryskierne  (1750-54). 

Saaledes  var  ogsaa  det  andet  Forsøg  paa  ved  Rigs- 
dagens Hjælp  at  opnaa  en  Reform  strandet;  men  »Familien« 
steg  dog  i  den  nærmeste  Tid  til  endnu  større  Indflydelse, 
da  Oppositionen  mistede  sine  bedste  hidtidige  Førere,  bl.  a. 
i  Maj  1751  Kronstorfeltherren  J.  Potocki,  og  ingen  havde 
at  sætte  i  Stedet.  Rigets  Primas,  Ærkebisp  Adam  Komo- 
rovski  af  Gnesen,  hørte  ligesom  Kronens  Kansler,  Andreas 
Zaluski,  til  »Familiens«  Venner,  og  da  Kongen  nu  tilmed 
gav  den  ledige  Feltherrestav  til  den  gamle  Poniatovskis 
Svigersøn  Branicki,  hævede  V.  Rzevuski  til  Kronens  Under- 
feltherre (1751)  og  i  1752  gjorde  Poniatovski  til  Kastellan 
og  Michael  Czartoryski  til  Kansler  af  Lithauen,  vare  næsten 
alle  de  indflydelsesrigeste  Embeder  besatte  med  »Familiens« 
Slægtninge  og  Tilhængere.  Den  maatte  imidlertid  snart 
gjøre  den  Erfaring,  at  man  ikke  kunde  stole  paa  den  i  flere 
Retninger  mest  fremragende  blandt  disse,  den  i  1688  fødte 
Inan  Clemens  Branicki,  der  ejede  rige  Godser  og  sædvanlig 
med  fyrstelig  Glans  residerede  i  et  pragtfuldt  Slot  i  Bialy- 
stock.  I  sin  Ungdom  havde  han  vundet  Ry  i  fransk  Krigs- 
tjeneste, var  derpaa  efter  sin  Hjemkomst  hurtig  steget  op 
ad  Embedsstigen  og  nød  til  Trods  for  sine  franske  Sym- 
pathier,  sin  Kvindejagt  o.  desl.  stor  Anseelse  i  Republiken» 
Han  gjaldt  for  at  være  en  ren  og  fast  Karakter,  men  var  i 
Virkeligheden  yderst  forfængelig  og  svag  lige  over  for 
Smigrere;  endnu  i  sit  75de  Aar  lod  han  sig  saaledes  efter 
Avgust  lU's  Død  forlede  til  den  Tro,  at  han  kunde  blive 
hans  Efterfølger  paa  Tronen,  men  viste  sig  under  Interregnet 
aldeles  uskikket  til  at  stille  sig  i  Spidsen  for  et  Parti. 
Ogsaa  tidligere,  inden  Alderen  havde  gjort  sin  Indflydelse 
gjaldende,  havde  han  vist  Mangel  paa  Energi  og  Resolut- 
hed, og  da  »Familien«  1749  gav  ham  den  unge  og  skjønne 
Isabella  Poniatovski  til  Hustru,  haabede  den  maaske  netop 
derfor   at  kunne    lede    ham,    men  blev  snart  skuffet  i  saa 

Henseende  allerede  den  første  Gang,  da  den  store  evropæiske 
Politik  paa  ny  greb  mere  levende  ind  i  Polens  Partiforhold. 
Efter  Freden  i  Aachen  1748  beherskedes  den  evropæiske 
Politik  som  bekjendt  væsentligst  af  Modsætningen  mellem 
Frankrig  og  England,  som  overalt  bekæmpede  hinanden  med 
Diplomatiets  Vaaben.  Med  Frankrig  var  Preussen,  med 
England  Østerrig,  Rusland  og  til  Dels  Avgust  III  forbunden. 
Som  Kurfyrste  af  Sachsen  og  Konge  af  Polen  indtog  Kong 
Avgust  allerede  i  Følge  sine  Landes  geografiske  Beliggenhed 
en  Stilling,  der  maatte  gjore  det  særlig  magtpaaliggende  for 
begge  de  rivaliserende  Magter  at  vinde  ham.  Den  franske 
Udenrigsminister  d'Argenson  mente,  at  Frankrig  lettest  kunde 
vinde  ham  ved  at  love  ham  Understøttelse  til  hans  Søns 
Tronfølge  i  Polen,  ved  at  fremme  Warschauerhoffets  Planer 
og  ved  at  fri  ham  fra  at  maatte  søge  sin  Støtte  i  Rusland. 
Ludvig  XV  fastholdt  imidlertid  sin  allerede  i  nogen  Tid 
nærede  Plan  om  i  Tilfælde  af  den  polske  Trones  Vakance 
at  hæve  Prins  Conti,  Chefen  for  hans  hemmelige  Diplomati, 
paa  Tronen.  Allerede  før  Aachenerfreden ,  da  Frankrig  og 
Preussen  efter  Kejser  Karl  VII's  Død  (Jan.  1745)  gjorde 
Forsøg  paa  at  drage  Avgust  III  bort  fra  Østerrig  ved  at 
tilbyde  ham  den  tyske  Kejserkrone,  havde  Frankrig  i  Polen 
vundet  Venner  for  Prins  Contis  Ophøjelse.  Den  Gang  sendte 
Branicki,  hvis  Sympathi  for  Frankrig  lignede  en  gammel 
Ungdomskjærlighed,  sin  fortrolige  Ven  Mokranovski  til  Paris  for 
at  pleje  Underhandlinger  med  Prinsen  og  Ludvig  XV,  og  i 
1746  skal  en  anden  Polak  ved  Navn  Blandovski  have  været 
i  Paris  i  samme  Øjemed.  Vist  er  det  i  alt  Fald,  at  dette 
Projekt  flere  Aar  i  Træk  satte  Hofferne*  i  Wien  og  [St. 
Petersburg  i  Bekymring  ligesom  Daufins  Giftermaal  med 
Avgusts  Datter.  Beggejdisse  Hoffer  havde  deres  egne  Planer 
med  Hensyn  til  den  polske  Tronfølge,  Østerrig  tog  gjen- 
tagne  Gange  gjennem  sin  Gesandt  i  St.  Petersburg  Ordet 
for  Valget  af  en  Piast;  men  Bestucheff  vilde  kun  for  et 
Skins  Skyld  foreslaa  en  eller  to  Piaster  og  derimod  arbejde 


Polen  ved  Midten  af  det  attende  Aarhundrede.  283 

paa  at  faa  Karl  af  Lothriiigen,  Kejser  Frants  F's  Broder, 
valgt,  i  Nødsfald  med  Magt.  Begge  Hofferne  delte  den 
Overbevisning,  at  ogsaa  Frederik  11  billigede  Planen  om 
Contis  Valg,  og  endnu  i  1752  vilde  man  i  Wien  vide,  at 
Frederik  II  fra  Paris  af  havde  ladet  uddele  store  Summer 
blandt  forskjellige  polske  Magnater  for  at  modarbejde  Karl 
af  Lothringens  Valg. 

Samme  Aars  Sommer  sendte  England  og  Frankrig 
næsten  samtidig  nye  Gesandter  til  V\^arschau,  England  for 
at  bevirke  Republikens  Tiltrædelse  af  det  østerrigsk-russiske 
Forbund,  Frankrig  for  ved  alle  Midler  at  hindre  Tiltrædelsen. 
Den  engelske  Gesandt  var  Sir  H.  Williams,  en  afgjort  Mod- 
stander af  Frederik  II;  Frankrig  sendte  Grev  Broglie,  en 
Mand  af  lille  Væxt,  der  »bar  Hovedet  højt  som  en  lille  Hane« 
og  var  yderst  dristig  i  sine  politiske  Kombinationer,  hvad 
der  var  saa  meget  nødvendigere,  som  han  ved  sin  Ankomst 
til  Hoffet,  der  opholdt  sig  i  Besøg  hos  Branicki  i  Bialystock, 
allerede  forefandt  Sir  Williams  i  fortrolig  Samkvem  med 
»Familien«,  medens  det  tidligere  franske  Parti  næsten 
ganske  var  opløst.  Med  de  80,000  Franks,  han  medbragte, 
skaffede  han  dog  snart  Frankrig  nye  Venner,  og  at  han  for- 
stod at  tage  Polakkerne  paa  den  rette  Maade,  fremgaar  bl.  a. 
af,  at  han  inden  Aarets  Udgang  havde  udgivet  noget  over 
100,000  Franks  foruden  hine  80,000.  »Uden  26— -30  Per- 
soner og  Heste  i  mit  Følge«,  skrev  han  til  Paris,  og  det  er 
betegnende  for  Tilstandene  og  den  polske  Adels  Luxus, 
»tør  jeg  ikke  vise  mig  offentlig  her,  hvor  man  intet  har  at 
haabe,  naar  man  ikke  forstaar  at  gjøre  sig  gjældende  og 
vække  Opmærksomhed  ved  sin  Levemaade.«  Det  var  ham 
en  let  Sag  at  vinde  Branicki  og  Mokranovski  for  sig,  og 
allerede  i  Grodno  modtog  »Familien«  det  første  Slag. 

Den  1ste  Oktbr.  1752  aabnedes  nemlig  Rigsdagen,  paa 
hvilken  den  unge  Stanislaus  Poniatovski,  den  senere  Konge, 
første  Gang  mødte  som  Landbud;  flere  Dage  gik  hen  inden 
Marskalksvalget ,    fordi  der    var  Differens  mellem  Briihl  og 

»Familien«  om  Besættelsen  af  Michael  Czartoryskis  tidligere 
Embede  som  lithauisk  Underkansler,  hvortil  »Familien« 
anbefalede  Kanslerens  Svigersøn  Sapieha,  hvorimod  Potocki- 
erne,  Radzivilerne  og  selv  Branicki  virkede  for  Woiwoden 
af  Mscislav,  en  anden  Sapieha.  Briihl,  som  allerede  i  Stil- 
hed fandt  sig  besværet  af  »Familien«  og  paavirkedes  af  sin 
Svigersøn,  Hofmarskalk  Mniszeck,  der  gav  ham  Udsigt  til 
ved  Dannelsen  af  et  nyt  Hofparti  at  kunne  befri  sig  for 
Czartoryskiernes  Indflydelse,  hældede  til  Modstandernes  Side ; 
men  Kansleren  truede  da  med,  at  hvis  Briihl  ikke  valgte 
hans  Svigersøn,  skulde  intet  Marskalksvalg  finde  Sted  og 
ingen  Rigsdag  komme  i  Stand,  og  nu  gav  Briihl  efter.  Re- 
geringens vigtigste  Lovforslag  paa  denne  Rigsdag  angik 
Hærens  Forøgelse  og  Midlerne  til  dens  Opretholdelse,  Re- 
form af  Justitsvæsenet  og  Afskaffelsen  af  det  Misbrug  af 
»liberum  veto« ,  at  man  derved  ogsaa  kunde  gjøre  alle  tid- 
ligere enstemmig  fattede  Beslutninger  ugyldige  og  saaledes 
for  ét  Spørgsmaals  Skyld  gjøre  en  Rigsdag  helt  ufrugtbar. 
Disse  Reformslag  mødte  strax  afgjort  Modstand  hos  Oppo- 
sitionen, der  nu  lededes  af  Palatinen  af  Belz  (Potocki),  og 
Czartoryskierne ,  som  besvarede  denne  Modstand  med  at 
sprænge  alle  de  Landdage,  paa  hvilke  deres  Modstandere 
vare  i  Flertal,  udtalte  højt,  at  hvis  der  skulde  opnaas  noget 
ved  Rigsdagen,  maatte  den  forvandles  til  en  Konføderation. 
Herimod  protesterede  Branicki,  som  erklærede,  at  en  saadan 
vilde  føre  til  et  Forbund  med  Rusland,  der  maatte  betales 
med  Afstaaelsen  af  en  Provins,  og  Palatinen  af  Belz  hen- 
vendte sig  til  den  preussiske  og  franske  Gesandt  om  Under- 
støttelse med  Raad  og  Penge,  hvortil  de  begge  vare  meget 
villige.  Ingen  troede  Kongen  og  Briihl,  da  de  paa  Æres- 
ord forsikrede  Broglie,  at  de  ikke  paatænkte  en  Alliance 
med  Rusland,  og  selv  den  russiske  Gesandts  offentlige  Er- 
klæring om,  at  han  ingen  Instrux  havde  til  at  forhandle  ora 
et  Forbund  med  Republiken,  blev  betragtet  som  en  Skin- 
manøvre  af    Czartoryskierne.     Allerede   den    Wåe    Oktober 

blev  Rigsdagens  Aktivitet  hemmet  ved  Forebringelsen  af 
forskjellige  Klager  mod  Kongen,  navnlig  over,  at  Brtihls 
Søn  havde  faaet  Starostiet  Warscbau,  skjont  han  som 
Protestant  lovmæssig  in^en  Adkomst  havde  til  dette  Embede. 
Og  den  24de  Oktober  sprængte  et  Land  bud  ved  Navn  Morski 
Rigsdagen  ved  et  Manifest,  hvori  han  gav  Kongen  personlig 
Skyld  for  alle  Republikens  Ulykker  og  aabent  beskyldte  ham 
for  Brud  paa  »Pacta  conventa.« 

Czartoryskierne  og  deres  Venner,  som  vare  forberedte 
paa  dette  Udfald  af  Rigsdagen*),  havde  imidlertid  i  al 
Stilhed  og  i  Forstaaelse  med  Ruslands  og  Englands  Ge- 
sandter udarbejdet  et  den  iTdeOktbr.  dateret  Manifest,  som 
skulde  bane  den  Vej  til  en  Konføderation,  og  hvori  de  er- 
klærede, at  efter  det  ufrugtbare  Resultat,  alle  Rigsdagene 
fik,  behøvede  Fædrelandet  en  anden  »Hjælp«  til  Misbrugenes 
og  Ondernes  Af  hjælpelse.  Kongen  havde,  hed  det  videre, 
ikke  Skyld  i  disse,  men  tvært  imod  skaffet  Nationen  en  lang 
Freds  Lykke  og  Nydelse  og  ærlig  overholdt  Forfatningen. 
Skylden  laa  alene  i  Rigsdagens  Ufrugtbarhed,  og  deres 
Ønske  havde  stedse  været  at  benytte  denne  milde  Regering 
til  at  komme  Fædrelandet  til  Hjælp,  skaffe  Rigsdagen 
Varighed  og  Fasthed  til  at  gjengive  Lovene  den  tabte  Kraft 
og  gjennem  en  ny  Forfatning  afskaffe  de  utallige  Misbrug  i 
Retsplejen  osv. 

Dette  Manifest  blev  underskrevet  af  en  stor  Mængde 
Landbud,  hvoriblandt  Stanislaus  Poniatovski,  samt  af  Rigets 
Primas  Komorovski  og  en  Del  Bisper,  Kronkansleren  Ma- 
lachovski  og  Lithauens  Kansler  Michael  Czartoryski,  Li- 
thauens    Storgeneral    Radzivil   og  Palatinen    Podoski.     Den 


')  En  Rigsdag  blev  i  Følge  den  polske  Statsret  først  sprængt 
ved  et  eller  fiere  Landbuds  udtrykkelige  Erklæring  om,  at  de 
protesterede  mod  alle  Rigsdagens  Beslutninger.  Derimod 
blev  kun  dens  Virksomhed  hemmet  ved  et  Medlems  Erklæring 
om,  at  han  ikke  tilstedede  yderligere  Raadslagning,  før  det  af 
ham  paa  Bane  bragte  Spørgsmaal  var  afgjort. 

25de  Oktbi\  bragte  man  det  til  Branicki,  som  just  havde 
de  fleste  Senatorer  forsamlede  hos  sig  til  en  Raadslagning 
og  let  lod  sig  overtale  til  at  skrive  under,  og  Manifestet  blev 
derpaa  bragt  ind  i  en  stor  Sal,  hvor  der  fandtes  en  stor 
Mængde  Landbud  forsamlede.  Medens  nu  Podoski  med 
Pennen  i  Haanden  pressede  disse  til  at  skrive  under,  traadie 
Mokranovski  pludselig  ind  i  Salen,  bemægtigede  sig  Mani- 
festet og  ilede  gjennem  en  Bagdør  med  det  til  den  preus- 
siske Gesandt,  hos  hvem  netop  Broglie  ogsaa  var  i  dette 
Øjeblik*  Gresandterne  sendte  strax  Bud  efter  deres  polske 
Venner,  Palatinerne  af  Belz  og  Smolensk,  for  at  raadslaa 
om  det  truende  Slags  Afparering.  Palatinerne  raadede  til 
at  udstede  et  Antimanifest  og  sætte  en  Modkonføderation  mod 
Konføderationen;  men  Gesandterne  vilde  ikke  lade  det  komme 
til  en  Borgerkrig,  som  strax  vilde  hidføre  Kuslands  Ind- 
skriden  med  Vaabenmagt,  og  nøjedes  med  at  være  i  Be- 
siddelse af  Manifestets  Original  og  sønderrive  dette  efter 
først  ved  Mokranovskis  Hjælp  at  have  overtydet  Branickj 
om ,  at  han  falskelig  var  bleven  forledt  til  at  underskrive 
det  og  derved  havde  begaaet  en  upatriotisk  Handling. 

Dette  var  det  første  store  Nederlag,  som  »Familien« 
led,  og  det  var  saa  meget  smerteligere,  som  Maltzahn  med 
Føje  triumferende  kunde  skrive  hjem:  »Vi  ville  for  stedse 
brouillere  Kronstorfeltherren  med  Czartoryskierne  og  deres 
Parti.«  Snart  fulgte  et  andet,  der  var  endnu  føleligere.  I 
Efteraaret  1752  var  Broglie  med  Hoftet  gaaet  til  Dresden 
og  fortsatte  derfra  ivrig  sine  Bestræbelser  for  Tilvejebrin- 
gelsen af  en  nordisk  Liga  mod  Rusland  og  Østerrig;  han 
stod  i  uafbrudt  Korrespondance  med  de  franske  Gesandter  i 
Kjøbenhavn,  Stockholm  og  Konstantinopel  og  sparede  ingen 
Møje  og  Penge  for  at  forstærke  det  franske  Parti  i  Polen. 
Vel  nærede  man  Mistillid  til  ham  ved  Hoftet  i  Dresden,  vel 
beklagede  Dronningen  sig  over  ham  til  sin  Datter  Daufinen, 
og  vel  misbilligede  Pariserministeriet  hans  Færd,  men  Lud- 
vig XV    holdt    paa   ham    som  Udøver    al   hans   hemmelige 

Kabinetspolitik  bag  Ministeriets  Eyg,  og  Broglie  vandt 
Brlihls  Datter,  Hofmarskalkens  fHustrii,  Woiwodinden  af 
Krakau,  Lubomirska,  og  andre  fornemme  Damer  for  sig  og 
skrev  med  rette  til  Paris:  »Missionærer  af  denne  Art  have 
stedse  let  ved  at  vinde  Proselyter.«  Allerede  i  Efteraaret 
1753  troede  Wienerhoffet  at  vide,  at  hele  det  Potocki'ske 
Parti  var  vundet  for  Planen  om  Prins  Contis  Kandidatur, 
og  at  Frankrig  arbejdede  paa  at  sætte  den  igjennem  ved 
Portens  og  Preussens  Hjælp. 

Paa  samme  Tid,  i  Løbet  af  1753,  bleve  imidlertid  ogsaa 
Hofmarskalk  [Mniszecks  Bestræbelser  for  at  brouillere  Briihl 
med  »Familien«  mere  levende  og  heldige.  Det  lykkedes 
ham  i  Virkeligheden  at  nærme  den  hidtilværende  Opposition, 
Familierne  Rzevuski,  Malachovski,  Krasinski,  Vielopolski, 
Zaluski,  Radzivil,  Sapieha  og  Oginski,  til  Hoffet,  og  Briihl 
tog  mere  og  mere  Hei  syn  til  den  ved  Uddelingen  af  Kon- 
gens Naadesbevisninger.  Den  lithauiske  Kanslers  sarkastiske 
Væsen  havde  længe  vakt  hans  Uvilje,  og  fuldstændig  for- 
bitret paa  »Familien«  skal  han  være  bleven  derved,  at  den 
med  slet  dulgt  Stolthed  afslog  en  af  ham  ønsket  Familie- 
forbindelse; et  aabent  Brud  hidførtes  endelig  ved  Striden 
om  Ordinatet  (Majoratet)  Ostrog,  som  i  flere  Aar  holdt  hele 
Republiken  i  Spænding  og  Ophidselse.  Den  polske  Adel 
har  aldrig  yndet  Oprettelsen  af  Majorater,  hvortil  der  hørte 
en|Rigsdagsbevilling.  p]n  saadan  havde  Fyrst  J.  Ostrogski 
erholdt  ji  Aaret  1609.  Ved  sin  Død  skal  han  foruden  en 
rig  Skatlaf  Guld-  og  Sølvtøj,  Klenodier,  Perler  osv.  i  rede 
Penge  have  efterladt  ca.  300,000  ungarske  Dukater,  og  hans 
talløse  Godser,  der  for  Størstedelen  laa  i  Volynien  og  de 
andre  russiske  Landskaber,  blev^  forenede  til  et  Majorat 
med  Forpligtelse  for  de  sukcessive  Ejere  til  paa  egen  Be- 
kostning at  underholde  600  Mand  til  Kepublikens  Forsvar. 
Femten  Hundrede  Landsbyer,  Smaastæder  og  Byer  hørte  til 
Majoratet,  der  i  Følge  Erektionsbestemmelserne  [gik  i  Arv 
til  forskjellige  Familier,    bl.  a.  til    en  Søn   af  Hofmarskalk 

Lubomirski ,  hvis  mandlige  Afkom  uddøde  i  1720  med 
Alexander,  Starost  af  Sandomir.  Allerede  i  1673  liavde 
imidlertid  et  Medlem  af  Maltheserordenen,  Fyrst  Hieronymus 
Augustin  Lubornirski  søgt  at  gj  øre  Ordenens  Krav  paa  Ma- 
joratet  gjældende,  og  dette  Forsøg  gjentoges  nu  af  Avgust 
Czartoryski,  som  maaske  netop  af  Hensyn  dertil  var  ind- 
traadt  i  Ordenen  og  nu  liaabede  at  blive  rigt  forsørget  som 
Prior  eller  Kommandør  i  Ordinatet.  Paa  den  anden  Side 
rejste  Fyrst  Paul  Sanguszko,  der  var  gift  med  Alexander 
Lubomirskis  Søster,  Krav,  støttede  paa  dette  Slægtskab,  og 
satte  sig  med  Magt  i  Besiddelse  af  det.  Kong  Avgust  II  havde 
imidlertid  erklæret  sig  afgjort  mod  begge  Prætendenterne; 
men  det  lykkedes  dog  Sanguszkoerne  til  Trods  for  flere 
Modstræbelser  i  over  30  Aar  at  holde  sig  i  Besiddelse  og 
Nydelse  afMajoratet.  Hvor  rige  dettes  Indtægter  end  vare, 
forsloge  de  dog  ikke  til  sin  Tids  berømteste  Dranker,  den 
lithauiske  Hofmarskalk,  Fyrst  Janusz's  vilde  Liv.  Fyrsten 
kom,  da  Majoratet  ikke  maatte  behæftes,  i  bundlos  Gjæld, 
flygtede  for  sine  Kreditorer  fra  Dobno  og  faldt,  barnløs 
som  han  var,  paa  den  Tanke  at  udparcellere  Majoratet  til 
flere  Familier,  som  til  Dels  troede  at  have  Krav  paa  det. 
Kigtig  nok  var  han  ikke  Ejer,  kun  Nyder;  »men  hvem  var«  — 
siger  Szujski  —  »i  denne  Tid  vant  til  at  bryde  sig  om 
Retten!«  Den  7de  Debr.  1753  blev  Kjøbet  afsluttet,  Re- 
publikens første  Familier  —  Lubomirski,  Sapieha,  Potocki, 
Kronens  Kansler  Malachovski  og  Woiwoden  af  Rusland 
Avgust  Czartoryski  —  1  toge  Del  i  det,  og  den  be- 
rømteste polske  Advokat,  Czartoryskiernes  Retskonsulent, 
havde  aff*attet  Kjobekontraktaten.  Da  denne  blev  bekjendt, 
fremkaldte  den  overordelitlig  Forbitrelse  overalt  i  Polen 
alle  Czartoryskiernes  talrige  Modstandere  løb  strax  Storm 
mod  dem,  Adelen  paa  Majoratet  rejste  lydelig  Klage,  og 
dets  Milits,  for  hvis  Bevarelse  der  dog  var  sørget  i  Kjøbe- 
kontrakten,  vendte  sig  til  Branicki  om  Beskyttelse.  Branicki 
skrev    til  Kongen  (i  Dresden)    og   begav    sig    personlig    til 

Lemberg,  hvor  ogsaa  Kronens  Underfeltherre  Rzevuski,  den 
lithauiske  Storhetman  Radzivil,  nogle  Biskopper  og  Senato- 
rer aamt  en  Mængde  Adelsmænd  fra  Volhynien,  Podolien 
og  Rusland  indfandt  sig.  De  udstedte  derfra  et  Manifest, 
hvori  de  protesterede  mod  Majoratets  Deling,  Grev  Broglie, 
som  af  nogle  gamle  Pergamenter  udfandt  ^ller  lod  udfinde, 
at  Dronningen  af  Frankrig,  Maria  Leszxzynska,  stod  i  et 
fjærnt  Slægtskabsforhold  til  Fyrsterne  Ostrogski,  underskrev 
Protesten  i  hendes  Navn,  og  Branicki,  der  paa virkedes  af 
ham,  sendte  Mokranovski  i  Spidsen  for  Krontropper  til 
Dubno  for  at  besætte  denne  Fæstning  og  Majoratets  Godser. 
Paa  den  anden  Side  traf  Lubomirskievne  Anstalter  til  at 
erobre  Dubno  tilbage,  Stridsskrifter  for  og  imod  opfyldte 
Landet,  og  det  saae  ud  til  en  Borgerkrig.  Man  talte  om 
en  Konføderation,  og  Czartoryskiernes  Modstandere  henvendte 
sig  allerede  til  Broglie  om  de  fornødne  Pengemidler.  Alene 
Branicki  fordrede  60,000  Dukater  til  Kronarmeens  Udrust- 
ning, og  han  udtalte  til  den  preussiske  Gesandt,  at  han 
stolede  paa  Hjælp  af  Preussen,  saafremt  Czartoryskierne  fik 
Understøttelse  fra  Rusland.  Imidlertid  henvendte  Rigets 
Primas  Komorovski  sig  til  Kongen  for  at  besværge  den 
Storm,  der  truede  hans  Venner  Czartoryskierne,  og  Avgust 
III  befalede  da  Branicki  at  trække  Krontropperne  bort  fra 
Dubno  og  advarede  ligeledes  Lubomirskierne  mod  alle  Vold- 
somheder. Alles  Øjne  vendte  sig  nu  mod  den  forestaaende 
Rigsdag,  og  paa  Landdagene  i  Avgust  1754  gik  det  endnu 
voldsommere  til  end  sædvanlig.  Den  30te  Septbr.  1 754  blev 
Rigsdagen  aabnet;  de  fleste  Landbud  havde  faaet  Instrux 
om  at  virke  for  Majoratets  Integritet;  men  skjønt  Rigsdagen 
blev  sammen  til  den  31te  Oktbr.,  blev  der  ikke  engang  valgt 
en  Marskalk,  da  Tiden  gik  hen  med  frugtesløse  Forhand- 
linger —  under  gjeusidige  Beskyldninger  —  om  Majorats- 
spørgsmaalet,  og  den  21de  Oktbr.  indbragte  et  Landbud  en 
Protest  mod  Behandlingen  i  Rigsdagen  af  denne  Sag,  da  den 

henhørte  under  Domstolene.  Han  var  i  Felge  Kitovicz  kjøbt 
af  Ordinatets  Kjøbere,  og  da  Protesten  ikke  blev  tagen  til- 
bage, maatte  Kigsdagen  opløses  den  31te  Oktober.  Kongen 
nedsatte  derpaa  en  Kommission ,  som  skulde  begive  sig  til 
Dubno,  forfatte  et  Inventar  over  alle  Majoratsgodserne  og 
revidere  alle  Kravene.  Den  løbende  Forvaltning  overdrog 
han  til  Woiwoden  af  Inovraclav,  den  »upartiske«  Szoldrski, 
og  for  Fyrst  Janusz  Sanguszko  blev  der  udsat  en  Pension 
paa  160,000  polske  Gylden. 

Denne  Afgjørelse  var  et  fælles  Værk  af  Broglie,  Bra- 
nicki  og  Briihl.  Den  sidstnævnte  ytrede  lejlighedsvis  til 
Branicki,  at  Kongen  jo  kunde  overtage  Majoratets  Admini- 
stration, da  den  nuværende  Nyder  ikke  vilde  have  det 
længere,  Branicki  meddelte  denne  Ytring  til  Broglie,  og 
begge  kom  overens  om  at  tilbyde  Ministeren  10,000  Dukater, 
naar  han  vilde  sprænge  Rigsdagen  og  overgive  Majoratets 
Administration  til  to  af  Branicki  betegnede  Personer.  Til 
Mægler  mellem  sig  og  Briihl  valgte  de  dennes  Svigersøn 
Mniszeck,  Czartoryskiernes  Medbejler,  og  denne  erklærede 
allerede  ved  den  første  Sammenkomst,  at  Kongen  havde  til 
Hensigt  selv  at  overtage  Majoratets  Administration;  man 
kunde  derfor  spare  de  10,000  Dukater  og  i  Stedet  derfor 
give  Briihl  en  aarlig  Pension  som  Erstatning  for  de  Ind- 
tægter, han  havde  fra  Czartoryskierne ,  og  som  Middel  til 
varig  at  vinde  ham  for  Patrioterne.  Herpaa  stillede  Bra- 
nicki og  Broglie  strax  10,000  Dukater  til  hans  Disposition. 
Den  28de  Oktober  havde  den  sidste  Sammenkomst  mellem 
dem  fundet  Sted,  den  31te  Oktober  blev  Rigsdagen  sprængt, 
og  den  30te  November  nedsattes  den  ovenomtalte  Kom- 
mission, hvis  Medlemmer  overvejende  hørte  til  »Familiens« 
Modstandere.  Hele  Hoffet  var  overrasket  og  bestyrtet, 
Czartoryskierne  som  ramte  af  et  Lynslag,  og  Englands  og 
Ruslands  Gesandter  yderst  bestyrtede.  I  Forbindelse  med 
Czartoryskierne    havde  Rusland   nu    i   saa  mange  Aar  øvet 

størst  Indflydelse  ved  Hoffet  i  Warschau,  og  denne  Ind- 
flydelse maatte  synke,  naar  hine  sank;  men  »Familien« 
tabte  dog  i  sin  Stolthed  ikke  Modet.  Mellem  dem  og 
Brtihl  var  Bruddet  uopretteligt,  og  snart  traadte  den  i  den 
mest  afgjorte  Opposition  til  ham  og  Hoffet. 

(Sluttes). 

F.  Bøggild. 


IQ'' 


Jurgen  Fahrensbacli  *), 

(Billede  af  et  Krigerliv.) 


Historieforskeren,  der  søger  at  trænge  dybere  ind  i  en 
Tidsperiodes  Aand  og  Udvikling,  har  ofte  Anledning  til  at 
iagttage,  hvor  vaklende  Maalestokken  er  for  det,  vi  kalde 
berømt  og  stort.  Enhver  Tid  har  dog  sine  fejrede  Sværdets 
og  Aandens  Helte,  og  Samtiden  tror  vel  nok  i  dem  at  se 
Størrelser,  hvis  Navne  ville  naa  ud  over  Aarhundreder; 
men  næppe  ere  hundrede  Aar  forløbne,  førend  Navn  og 
Minde  ere  svundne  bort,  og  det  er  næppe  nok,  at  man 
vil  indrømme  Historieforskeren  Ret  til  atter  at  fremmane 
hine  Skygger.  Og  alligevel  have  alle  disse  »store«  Mænd 
engang  grebet  dybt  ind  i  deres  Tidsalder;  i  dem  spejler 
Tidsaanden  sig  med  sine  Dyder  og  Lyder;  fra  dem  maa 
man  slutte  sig  til  lavere  staaende  Klassers  Liv  og  Gjerninger, 
over  hvem  Graven  har  lukket  sig  uden  endog  blot  at  levne 
Efterverdenen  en  Ligsten  eller  Indskrift. 

En  slig  stor  Mand  var  ved  Slutningen  af  det  sextende 
Aarhundrede  Jurgen  Fahrensbach  von  Nelffi,  en  ægte  Æven- 
tyrer  og  Landsknægtfører,  opammet  i  Krigen  og  falden  i 
Krigen  ved  Belejringen  af  en  fjendtlig  Fæstning.  Lykken 
havde  hævet  ham  som  kun  faa  af  hans  samtidige,  og  vi  se 

ikke  ugjærae,  at  han  selv  har  bidraget  det  meste  til  at 
overvinde  de  Gjenvordigheder ,  under  hvilke  svagere  Na- 
turer fysisk  og  moralsk  vilde  være  bukkede  under.  Han 
fortjener  derfor  nok  at  vække  vor  Opmærksomhed ,  og  han 
har  ved  sit  daadrige  Liv  erhvervet  sig  Ret  til  selv  efter  et 
Tidsrum  af  tre  Aarhundreder  at  fængsle  vor  Interesse. 

Fra  Arilds  Tid  stod  den  tyske  Ridderorden  i  Preussen 
og  Lifland  i  inderlig  Forbindelse  med  hinanden.  Naar  i  et 
af  de  to  Lande  en  Slægt  naaede  Magt  og  Anseelse,  skete 
det  meget  hyppig,  at  yngre  Brødre  og  Sønner  droge  til 
Nabolandet  for  der  at  prøve  Lykken.  Nord  og  vest  for 
Floden  Memel  mede  os  stedse  de  samme  Navne;  de  dukke 
op  og  forsvinde  som  Ordensbrødre,  som  gejstlige  Magthavere, 
for  sluttelig  at  bosætte  sig  i  Landet  som  Landejendoms- 
besiddere, der  vare  Lensmænd  af  Ordenen  eller  af  et  af 
de  sex  Stifter  i  Store-Lifiand.  Saaledes  ere  mange  afLiflands 
gamle  Slægter  dragne  ind ;  kun  faa  af  dem  have  endnu  Efter- 
kommere, de  fleste  ere  uddøde  eller  dragne  hort,  da  Nød  og 
Elendighed  under  alle  Skikkelser  holdt  sit  Indtog  i  Landet; 
thi  der  krævedes  megen  Sejhed  til  at  bære  de  Omskiftel- 
ser og  Skæbnens  Slag,  der  have  ramt  Lifland  i  de  sex  Aar- 
hundreder af  dets  endnu  ej  afsluttede  Historie. 


L 


Fahrensbachernes  engang  saa  blomstrende  Slægt  er 
ogsaa  uddød  og  glemt.  I  fordums  Dage  havde  de  deres 
Stamborg  ved  Rhinen  i  Nærheden  af  Koln;  men  alt  i  Be- 
gyndelsen af  det  kortende  Aarhundrede  droge  enkelte  Med- 
lemmer af  Huset  til  Lifland;  i  Aaret  L314  omtales  Jakob 
von  Parembek,  Ridder  af  den  tyske  Orden  i  Lifland;  en  anden, 
Bertram,  ligger  ved  Aaret  1341  i  Stnd  med  Byen  Dorpat.  Fast 
Fodfæste  opnaaede  Fahrensbacherne  dog  først,  efter  at  de  som 

Biskoppen  af  Øsels  Lensmænd  havde  erhvervet  rige  Grundejen- 
domme. Da  Winrich  von  Kniprode  var  bleven  Stormester, 
fik  hans  Brodersøn  af  samme  Navn  i  Aaret  1385  Bispedøm- 
met Øsel  og  drog  sin  Søstersøn,  Vilhelm  Fahrensbach,  til  sig  fra 
Tyskland.  Den  unge  Mand  kom  med  kun  ti  rhinske  Gylden 
i  Lommen  til  Landet;  han  blev  af  sin  Onkel  gjort  til 
Kirkefoged,  Forvaltningen  af  tre  Slotte  blev  ham  over- 
dragen, og  det  varede  ikke  længe,  inden  han  erhvervede  sig 
en  stor  Formue.  De  af  Bispedømmets  Lensgodser,  der  vare 
til  fals,  opkjøbte  han,  Biskoppen  begunstigede  hans  Fore- 
tagender, men  Kapitlet  saae  skjævt  hertil  og  forbød  ham 
sluttelig  at  opkjøbe  flere  Godser.  Han  var  en  Mand  af  en 
haard  Karakter,  virksom,  hvor  det  drejede  sig  om  hans  egne 
Interesser,  hensynsløs  mod  sine  Undergivne,  og  han  holdt 
med  Sejhed  fast  ved  det,  han  engang  havde  erhvervet. 
Dette  godtgjorde  han  da  ogsaa,  da  hans  Beskytter,  Winrich 
von  Kniprode,  døde  i  Aaret  1419.  Kaspar  Schuwenflug, 
den  tidligere  Provst  paa  Frauenburg,  blev  valgt  til  Biskop 
af  Øsel  og  søgte  ved  verdslig  og  gejstlig  Magt  at  fravriste 
den  voldsomme  Lensmand,  hvad  denne  havde  tilegnet  sig 
ved  en  tre  og  tyveaarig  Virksomhed;  fra  begge  Sider  blev 
Striden  ført  med  den  største  Forbitrelse,  og  da  Vilhelm 
Fahrensbach  ikke  mødte  for  den  biskoppelige  Ret,  blev  han 
sat  i  Band. 

Fahrensbach  havde  henvendt  sig  til  den  nordiske 
Unionskonge  Erik  af  Pommern  og  klaget  over,  at  Biskoppen 
havde  stævnet  ham  for  den  gejstlige  Ret  i  Stedet  for 
Ridderretten.  I  sex  Aar  varede  Striden;  paa  Fahrenbachs 
Side  stode  hans  Sønner,  og  saa  liden  Skaansel  fandtes  der  hos 
Tidsaanden  den  Gang,  at  disse  ikke  betænkte  sig  paa  at 
slutte  sig  til  Sørøverne,  som  i  Avgust  1427  ødelagde  Stiftet 
Øsel.  Desuden  optraadte  Mesteren  i  Lifland  kun  lunkent 
for  Kirkens  Fordringer,  saa  at  Biskop  Kristian,  Kaspars 
Efterfølger,  maatte  ansøge  om  Stormesterens  Mellemkomst. 
Til   sidst   sejrede    dog    Fahrensbach.      Striden    drejede    sig 

hovedsagelig  om  Gaarden  Heimar  i  Sognet  Merjama,  og 
her  sad  nu  Slægten  Fahrensbach,  som  stedse  forgrenede  sig 
videre.  Kun  blev  Rigdommen,  som  Stamfaderen  Vilhelm 
havde  samlet,  ikke  paa  én  Haand.  I  Midten  af  det  sextende 
Aarhundrede  hører  Slægten  ikke  til  de  rige  i  Landet;  men 
det  trodsige  Sind,  Snuheden  og  Sejheden,  der  betegner  hin 
Vilhelm,  havde  den  bevaret.  Vi  skulle  ikke  videre  forfølge 
Slægtrækken,  men  endnu  kun  omtale  Volmar  Fahrensbach, 
Faderen  til  den  Helt,  vi  her  nærmere  ville  beskæftige  os 
med.  Han  var  Lensmand  i  Ordenens  Tjeneste,  havde  for- 
søgt og  prøvet  meget,  og  eftersom  han  stod  i  høj  An- 
seelse paa  Grund  af  sin  Forretnings  dygtighed,  maatte  han 
to  Gange  i  Mesterens  Ærende  drage  til  Kejser  og  Pave. 
Hans  Hustru,  af  Slægten  Cursel,  fødte  ham  elleve  Sønner, 
af  hvilke  den  tredje  yngste  er  Jiirgen  Fahrensbach,  som, 
da  vi  først  lære  ham  at  kjende,  træder  os  i  Møde  under 
den  vilde  Kamptummel,  der  førtes  ved  Tilintetgjørelsen  af 
Liflands  Selvstændighed,  mellem  Moskva,  Sverige  og  Polen. 
Allerede  havde  Krigen  varet  i  tolv  Aar,  og  det  engang  saa 
rige  og  frugtbare  Land  var  næppe  til  at  gjenkjende;  man 
kunde  ikke  længere  kalde  Lifland  »Blivland«  ;  thi  hvo  havde 
vel  haft  Lyst  til  at  blive,  hvor  tre  Magter  stredes  om 
samme  Besiddelse.  Endnu  droge  rigtig  nok  mange  ind  i 
Landet  for  at  gjøre  deres  Lykke;  men  det  var  andre  Svende, 
end  hine  Borgere  og  Eiddere,  som  i  fordums  Dage  havde 
fundet  et  Hjem  der.  Det  var  ikke  Stedet  til  at  drive  en 
fredelig  Haandtering  og  uden  Anstrængelse  at  erhverve  sig 
Formue.  Sværd,  Lanse  og  Hagebøsse  ble  ve  søgte,  og  lang- 
vejs fra  strømmede  alle  hid,  som  for  Guld  og  Bytte  og  et 
tøjlesløst,  kortvarigt  Soldaterliv  vare  beredte  til  at  sætte 
deres  Liv  og  Blod  paa  Spil.  Polakker,  Svenske,  Danske  og 
Russere  lode  Hververtrommerne  røre,  som  skulde  føre 
Herrer  og  Svende  til  deres  Faner;  de  lød  alle  Vegne 
omkring  i  Landet;  Landsknægtvæsenet  havde  allerede  fuld- 
stændig udviklet  sig  i  Østersøprovinserne  med  al  dets  Til- 

lokkelse,  dets  vilde  Higen  efter  Æventyr,    med  dets  raske, 
overdrevne  Nydelse  og  dets  ejendommelige  Poesi, 

Landsknægtene  fulgte  enhver  Herre,  der  lovede  dem 
Penge  og  Æventyr,  de  kæmpede  efter  given  Lejlighed  i 
Dag  for  denne,  i  Morgen  for  hin  Sag,  intet  laa  dem  fjærnere 
end  til  Stadighed  at  tage  et  politisk  Parti;  hvad  brøde  de 
sig  om,  enten  Polen  eller  Sverige  sejrede;  at  træde  i  Mo- 
skovitens Tjeneste  blev  rigtig  nok  oprindelig  anset  for  ære- 
løst; i  ham  saae  man  ligesom  i  Tyrken  den  fælles  Fjende 
af  Vestens  Kultur;  men,  da  endogsaa  Liflænderne  gave 
Exemplet  ved  at  træde  over  paa  russisk  Side,  fulgte  helt 
snart  Landsknægtene  efter,  Det  var  for  det  meste  Tyskere 
fra  Nord-  og  Sydtyskland,  men  ogsaa  Svenskere,  Ungarer 
og  Valloner;  ja  endogsaa  strængt  kalvinistiske  Skotter,  der 
ikke  forstode  et  Ord  Tysk,  droge  over  til  Lifland,  naar  de 
fandt  Behag  i  den  Mand,  der  hvervede  dem,  og  Solden,  som 
man  udbetalte  dem,  var  højere  end  i  deres  Hjemland.  Saa- 
ledes  var  det  Sæd  og  Skik  paa  den  Tid;  trængte  en  Krigs- 
herre til  Krigsfolk,  sendte  han  Bud  til  denne  eller  hin  Rit- 
mester og  Oberst,  afsluttede  en  Overenskomst  med  ham,  at 
han  skulde  stille  hundrede  eller  flere  Ryttere  og  Hageskyt- 
ter; jo  mere  bekjendt  Førerens  Navn  var,  desto  talrigere 
løb  Svendene  til  ham,  Bonden  fra  Ploven  og  Svenden  fra 
sin  Herres  Tjeneste.  Det  var  en  broget  Hob:  Sønner,  som 
løb  fra  deres  Forældre  eller  deres  Lærere  og  næppe  havde 
faaet  de  første  Dun  paa  Hagen,  og  graaskjæggede  Svende 
med  et  bistert  Blik,  i  æventyrlig  Dragt;  alle  vare  de  af 
Føreren  forenede  under  samme  Fane;  til  ham  aflagde  de 
Eden,  ikke  til  den  Sag,  som  de  tjente,  og  først  Obersten 
aflagde  Troskabseden  til  Fyrsten,  for  hvem  han  havde 
hvervet.  Indtraf  Solden  ikke  i  rette  Tid,  gjorde  Lands- 
knægtene ikke  mange  Omstændigheder:  i  Forstaaelse  med 
Føreren  eller  ogsaa  imod  hans  Vilje  bemægtigede  de  sig  et 
befæstet  Sted,  som  syntes  dem  at  yde  tilstrækkelig  Borgen 
for  den  udestaaende  Sold;    tøvede  man  fremdeles,  overgave 

de  Borgen  til  Fjenden,  eller  i  det  heldigste  Tilfælde  plyn- 
drede de,  indtil  de  havde  gjort  sig  dobbelt  betalte,  hvorpaa 
de  gik  fra  hinanden,  for  paa  det  nærmeste  Hverversted  at 
begynde  Spillet  forfra.  En  saadan  Landsknægtfører  i  svensk 
Tjeneste  var  Klavs  Cursel,  en  Adelsmand  af  lillandsk  Her- 
komst. Han  havde  udmærket  sig  mangfoldige  Gange  og 
til  sidst  faaet  den  vigtige  Post  som  Krigsoberst  over  alle 
svenske  Lejetropper.  Den  svenske  Magts  Hjørnesten  var 
den  Gang  den  gamle  Hansestad  Reval.  Her  sad  Gabriel 
Kristiernsen ,  Friherre  til  Mørby,  som  Gubernator,  og  ham 
paahvilede  det  at  udbetale  Klavs  Cursel  Lønningen  til  hans 
Lejetropper;  i  længere  Tid  vare  Pengene  udeblevne,  Lands- 
knægtene bleve  urolige,  og  de  Bud,  de  havde  sendt  til 
Sverige,  vare  vendte  tilbage  med  tomme  Hænder.  Da  be- 
sluttede de  en  Voldsdaad.  Tre  Ritmestere  stode  under 
Klavs  Cursels  Overbefaling,  foruden  andre  Hoffolk  og  Be- 
falingsmænd; han  kom  overens  med  dem  om  at  overraske 
Reval.  Løverdagen  den  7de  Juni  1570  trængte  de  ind  paa 
Slottet  og  toge  Gabriel  Kristiernsen  tillige  med  Hustru  og 
Barn  til  Fange;  man  tvang  ham  til  en  Overenskomst: 
Slottet  Reval  med  samt  alle  dertil  horende  Lande  og  Folk 
aftraadte  han  til  Oprørerne;  han  selv  tillige  med  hans 
svenske  Landsknægte  maatte  drage  ind  i  Byen  Reval ;  indtil 
Pinse  vilde  man  vente  paa  Lønningen;  kom  den  ikke  til 
den  Tid,  skulde  Slottet  være  Klavs  Cursels  og  hans  Fa- 
milies Ejendom.  Paa  denne  Maade  var  Landets  stærkeste 
Fæstning  falden  i  Hænderne  paa  hjemløse  Æventyrere,  og 
hvad  man  kunde  vente  sig  af  dem,  viste  Underhandlingerne 
med  den  danske  Prins  Magnus.  Klavs  Cursel  var  tilbøjelig 
til  at  optage  i  Slottet  200  Knægte  af  Prinsens,  som  den 
Gang  allerede  var  traadt  i  Forbindelse  med  Ivan  den 
skrækkelige  i  Rusland.  Hvad  der  var  blevet  af  selve  Reval, 
lod  sig  forudse;  Slottet  beherskede  med  sit  Sk-yts  Byen,  og 
det  vilde  ikke  have  varet  længe,  inden  Hertug  Magnus  havde 
bemægtiget   sig   den.     I   denne  Fare    besluttede  Svenskerne 

ved  List  at  frarive  Krigsobersten ,  hvad  han  ved  Vold 
havde  tilegnet  sig;  en  ægte  Soldaterstreg  skulde  med 
ét  Slag  give  Forholdene  en  fuldstændig  anden  Vending. 
To  svenske  Knægte  vare  af  Kristiernsen  i  Følge  Krigs- 
retsdom  dømte  til  Døden  og  for  at  undgaa  Profossen  løbne 
over  til  Klavs  Cursel,  hvor  de  bleve  vel  modtagne.  Disse 
Folk  lovede  man  nu,  saafremt  de  vilde  hjælpe  med  til  An- 
slagets Udførelse,  Frihed  for  Straf;  Niels  Dobbeler,  deres 
forrige  Kaptejn,  gav  dem  Penge;  de  skulde  da  foregive,  at 
de  havde  vundet  dem  i  Tærningespil ,  fejre  en  Fest  for  de 
nye  Kammerater  i  Slottet  og,  naar  alle  laa  og  sov  med  en 
stor  Kus,  hjælpe  Svenskerne  ind  i  Slottet  paa  Strikkestiger. 
Alt  gik  efter  Ønske,  de  intet  anende  bleve  overraskede;  med 
tre  Hundrede  Knægte  trængte  Niels  Dobbeler  ind  paa 
Slottet,  tog  Cursel  og  hans  Drikkebrodre  til  Fange,  Portene 
bleve  aabnede,  og  Kristiernsen  var  atter  Herre  paa  Slottet. 
Kun  faa  af  Cursels  Tilhængere  lykkedes  det  at  undfly;  op- 
skræmmede  ved  Skytsets  og  Geværildens  Torden,  indsaa  de, 
at  al  Modstand  var  forgjæves;  splitternøgne  søgte  de  at 
undkomme,  og  en  af  hine  heldige,  for  hvem  Flugten  lykke- 
des —  han  havde  ladet  sig  glide  ned  igjennem  en  Skorstens- 
pibe —  var  Jurgen  Fahrensbach  von  Nelffi. 

Den,  som  her  undgik  den  truende  Fare,  var  ingen 
uerfaren  Kriger.  Den  nittenaarige  Yngling  havde  været 
vidt  omkring  i  Verden;  født  i  Sognet  Merjama,  havde  han 
tidlig  mistet  sin  Fader;  af  elleve  Brødre  dode  de  otte;  kun 
tre  bleve  tilovers,  og  disse  gave  sig  til  Krigshaandteringen; 
der  var  dog  ingen  Ro  i  Landet  til  en  fredelig,  regelret  Ud- 
dannelse. Allerede  som  Dreng  forlod  Jurgen  Fahrensbach 
Hjemmet,  vi  vide  ikke  under  hvis  Ledelse,  for  i  Sverige  at 
lære  de  første  Begyndelsesgrunde  af  Krigsvæsenet.  Alt  i 
sit  tiende  Aar  fik  han  en  Kommando,  hvorpaa  han  drog  til 
Frankrig.  Her  vare  Partierne  stødte  haardt  imod  hinanden. 
Paa  den  ene  Side  stod  Karl  IX,  et  svagt  Barn,  ledet  af  sin 
herskesyge  Moder,  Katarina  af  Medici,  og  af  Guiserne,  der 

bestræbte  sig  for  at  tilbagevinde  den  tabte  Indflydelse,  draget 
ind  i  den  blodige  Kamp;  paa  den  anden  Side  stode  de  for- 
tvivlede Protestanter,  der  satte  deres  Liv  paa  Spil  for  Frihed 
og  Tro.  Det  kan  ikke  være  tvivlsomt,  paa  hvad  Side 
Fahrensbach  stod;  han  havde  hele  sit  Liv  igjennem  været 
en  ivrig  Protestant,  hvorfor  vi  maa  søge  ham  i  deres 
Rækker,  der  senere  havde  den  ærværdige  Coligny  til  Forer; 
men  længe  holdt  han  det  dog  ikke  ud  her;  endnu  ansaas 
Tyrken  for  Kristenhedens  skrækkeligste  Fjende,  og  netop 
den  Gang  havde  den  gamle  Suleiraan  stillet  sig  i  Spidsen 
for  sine  Hærskarer  for  at  afslutte  sit  berømmelige  Liv  med 
en  Stordaad.  Maltas  Belejring  var  strandet,  han  vilde  nu 
oprette  Nederlaget  og  haabede  at  underkaste  sig  Ungarn  i 
en  rask  Fart.  Østerrig  skjælvede  og  tillige  med  det  Occiden- 
ten, for  saa  vidt  den  følte  sig  truet  af  den  nye  Fare;  thi 
var  Ungarn  først  blevet  tyrkisk,  syntes  det  sidste  Bulværk, 
der  formaaede  at  standse  Osmannernes  Sejrstog,  at  være 
faldet.  Ogsaa  til  Frankrig  træ'ngte  Raabet  om  Hjælp,  og 
Jiirgen  Fahrensbach,  der  maaske  var  trættet  af  den  skif- 
tende Krigslykke,  tog  til  Wien  for  at  slutte  sig  til  den 
Hær,  som  Kejser  Maximilian  opstillede  imod  Tyrkerne.  Det 
er  bekjendt,  hvorledes  Suleimans  Magt  brødes  foran  Szigeths 
Mure,  og  hin  8de  September  15B6,  paa  hvilken  Zriny  drog 
i  Døden  med  sin  Helteskare,  betegner  et  Vendepunkt  i  den 
osm anniske  Historie.  Tyrkerne  droge  bort,  og  det  synes, 
som  om  Fahrensbach,  der  her  ikke  mere  kunde  vente  nogen 
Kamp,  kun  endnu  en  kort  Tid  har  tøvet  i  Kejserens  Lejr. 
Derpaa  dukker  han  op  i  Nederlandene,  hvor  der  netop  den 
Gang  med  Fortvivlelsens  Mod  blev  kæmpet  imod  spanske 
Tyranner  og  katholske  Voldsgjerninger.  Her  blev  han  i 
flere  Aar,  og  Ynglingen  blev  omsider  til  Mand,  men  til 
sidst  dreves  han  tilbage  til  Hjemmet.  Han  havde  sluttet 
sig  til  Klavs  Cursels  Skare  og  var  nu,  efter  at  Reval  atter 
var  faldet  i  Svenskernes  Hænder,  en  uformuende  Flygtning' 
som  maatte  se  til  at  bjærge  sig  forsigtig,  blot  for  at  redde 

det  kjære  Liv.  Han  undkom  lykkelig  til  Wiek'en,  der  laa 
hans  Slægts  Staragodser  Heimar,  Aurmé  og  Nelwe,  hvor 
han  var  fedt.  Man  forberedte  netop  et  Gesandtskab  til 
Czar  Ivan  den  skrækkelige ;  der  skulde  afsluttes  en  Stilstand, 
om  muligt  Fred,  og  næppe  havde  man  erfaret,  at  Fahrens- 
bach var  vendt  tilbage,  førend  man  lod  ham,  hans  Ungdom 
uagtet,  slutte  sig  til  Gesandtskabet;  thi  den  besværlige 
Krigshaandtering  havde  modnet  ham  til  en  helstøbt  Mand. 
Medens  Gesandtskabet  var  paa  Vejen  til  Moskva,  bemæg- 
tigede liflandske  Lejetropper  sig  nogle  russiske  Borge,  og 
Ivan  blev  rasende  og  befalede,  at  man  skulde  føre  Gesand- 
terne i  Lænker  til  Moskva.  Paa  denne  Maade  kom  Fahrens- 
bach i  russisk  Fangenskab,  og  hvad  det  havde  at  betyde, 
vidste  den  Gang  enhver:  kun  faaSpor  førte  ud  af  Tigerens 
Hule  tilbage  til  Friheden.  En  dyb  Fortvivlelse  greb  Fan- 
gerne. Med  den  truende  Død  for  Øje  ventede  de  hver  Dag 
Tyrannens  Hævn;  kun  Fahrensbach  alene  holdt  Hovedet 
oprejst,  og  Ivan,  der  var  vant  til  i  sine  Undersaatters  og 
Fangers  Ansigtstræk  at  se  Frygt  og  Bæven,  vandt  Agtelse 
for  den  dristige  Mand,  hvis  Øjenhaar  ikke  sitrede  for 
hans  blodige  Blik.  Og  snart  skulde  Nøden  tvinge  ham  til 
at  frigive  Fahrensbach.  Ivan  havde  i  de  sidste  Aar  hen- 
givet sig  til  alle  tænkelige  Udskejelser  og  Grusomheder; 
hans  egne  Undersaatter  vare  slagtede,  blomstrende  Byer, 
saasom  det  engang  saa  prægtige  Store-Novgorod ,  vare  øde- 
lagte ved  Mord  og  Brand  af  hans  æreløse  Stalbrødre; 
Hungersnød  og  Pest  havde  holdt  deres  Indtog  i  Rusland, 
saa  at  Khanen  paa  Krim,  Devlet  Girai,  formente,  at  Øje- 
blikket var  kommet  til  at  tilbageerobre  det,  som  Ivan  i 
bedre  Dage  havde  fraranet  ham;  han  forberedte  da  et  Hævn- 
tog til  Moskva,  og  snart  udgøde  hans  Skarer  sig  over  det 
værgeløse  Land;  thi  Ivan  var  flygtet  først  til  Kolomna,  der- 
paa  igjennem  Moskva  til  Sloboda'en,  og,  da  han  ej  heller 
troede  sig  sikker  her,  til  Jaroslaw.  Moskva  blev  opbrændt, 
af  Tartarerne,  og  Ivan,  hvis  Hovmod  ingen  Grænser  kjendte 

saa  længe  han  for  sin  egen  Person  følte  sig  sikker,  bojede 
sig  nu  for  Khanen  og  lovede  ham  at  afstaa  Astrachan.  I 
nye  ægteskabelige  Forbindelser  og  ved  nye  Mord  søgte  han 
at  glemme  den  lidte  Forsmædelse;  men  da  et  nyt  Indfald 
af  Tartarerne  atter  truede,  saae  han  sig  om  efter  Krigsfolk 
for  at  vise  Fjenden  tilbage.  Sine  egne  Feltherrer  havde 
Ivan  for  Størstedelen  myrdet,  og  i  denne  sin  Nød  faldt 
hans  Øje  paa  Fahrensbach,  han  vilde  skjænke  ham  Frihed 
og  Liv,  naar  han  vilde  fore  tyske  Lejetropper  —  thi 
paa  sine  Russere  stolede  Ivan  ikke  —  imod  Tartarerne. 
Fahrensbach  gik  ind  paa  Forslaget  5  at  fægte  i  selve  Fjen- 
dens Tjeneste  imod  de  Vantro  ansaa  han  ikke  for  util- 
ladeligt, og  virkelig  finde  vi  ham  føje  Tid  derefter  i 
Spidsen  for  syv  Tusende  Mand,  næsten  ligestillet  med 
den  højstbefalende,  Fyrst  Worolinski,  over  for  Tartarerne. 
Den  gamle  Kamplyst  luede  atter  op  hos  ham,  og  han  gjorde 
sig  ikke  Regnskab  for,  at  enhver  Fordel,  han  tilkæmpede 
sw  for  Ivan,  var  et  Saar,  som  af  hans  Haand  bibragtes 
hans  eget  Fædreland.  Den  ærlige  Historieskriver  Russov 
kan  heller  ikke  tilbageholde  sit  Misnøje:  »I  al  Evighed  har 
man  ikke  hørt,  at  Liflænderne  og  Udlændinge  have  slaaet 
sig  sammen  med  Moskoviten,  saaledes  som  i  disse  Aar,« 
Ogsaa  hos  Fahrensbach  finde  vi  altsaa  hin  kosmopolitiske 
Aand,  der  drev  Landsknægten  til  at  skifte  Fane  efter  Smag 
og  Behag,  kun  har  han  aldrig,  og  dette  være  sagt  til  hans 
Ros,  fægtet  imod  selve  Lifiand.  Om  hans  Virksomhed  i 
dette  Felttog  ere  vi  ikke  nøje  underrettede.  Ved  Okafloden 
bibragte  han  Tartarerne  et  fuldstændigt  Nederlag,  og  endnu 
have  nogle  Træk  af  hans  Heltemod,  formodentlig  ere  de 
gaaede  fra  Mund  til  Mund,  halvmythisk  bevaret  sig.  Fahrens- 
bach skal  være  reden  foran  alle  til  Striden,  og  i  begge 
Hæres  Paasyn  have  udfordret  de  modigste  Tartarer  til  Tve- 
kamp, besejret  og  dræbt  dem  og  »derfor  erhvervet  sig  stor 
Berømmelse  for  udmærket  Mod  og  særdeles  mandig  og 
heltemodig  Dyd,    saa   at  han    iblandt   mange  Folkeslag   er 

bleven  berømt  og  omtalt.     Der   er  endnu  bevaret  en  Sang, 
som  omhandler  dette.« 

Ivan  havde  gjærne  beholdt  den  dristige  Partigænger  i 
sin  Tjeneste:  men  netop  den  Gang  lagde  man  nye  Planer 
imod  Lifland,  og  Fahrensbach  havde  besluttet  for  ingen 
Pris  at  kæmpe  imod  sit  Fædreland;  han  undslap  til  Wien 
til  Kejser  Maximilian,  og  kort  Tid  derefter  kaldte  Frederik 
II  af  Danmark  ham  til  sig,  udnævnte  ham  til  Hofmarskalk, 
og  i  otte  Aar  blev  Fahrensbach  højt  æret  i  Kongens  Tje- 
neste. I  denne  Tid  synes  han  at  være  traadt  Kongen  per- 
sonlig nær;  der  lyder  en  Tone  af  fortroligt  Venskab  fra 
Frederiks  Breve ;  endnu  den  Dag  i  Dag  læse  vi  i  hans  stive 
Haandskrift:  »Jeg  drikker  dig  et  stort  Glas  Vin  til  og  for- 
bliver din  naadigste  Konge,  thi  jeg  lever,  hvor  du  lever.« 
De  store  Glas  med  Vin  have  de  vist  nok  ofte  tømt,  saa 
længe  som  Fahrensbach  endnu  var  ved  Hoffet  i  Kjøbenhavn 
eller  paa  Haderslev  Slot,  Kongens  Yndlingsopholdssted ,  og 
fortalte  mangt  et  forunderligt  Æventyr  af  sit  meget  be- 
vægede Liv;  men  til  Krigerdaad  bød  Frederiks  Regering 
den  Gang  ingen  Lejlighed.  Fahrensbach  saae  sig  da  om 
efter  nye  Krigsgjerninger,  og  de  daværende  polske  Forhold 
syntes  ham  gunstige  for  hans  Planer.  Her  havde  Kong 
Henrik,  Katarina  af  Medicis  tredje  Søn,  ved  Efterretningen 
om  sin  Broders  Karl  IX's  Ded  forladt  Polen  for  at  sætte 
den  franske  Kongekrone  paa  sit  Hoved.  Forgjæves  havde 
man  ved  Bud  og  Gesandtskaber  forsagt  at  bevæge  ham  til 
at  vende  om;  han  vilde  ikke  komme,  det  solbestraalede 
Frankrig  og  Festerne  i  Paris  lokkede  ham  mere  end  alle 
polske  Løfter.  Endelig,  da  ethvert  Haab  var  forsvundet,  af- 
satte et  Rigsdekret  ham,  og  derpaa  fulgte  et  dobbelt  Valg. 
Rigsdagen  og  største  Delen  af  de  polske  og  liflandske  Byer 
valgte  Kejser  Maximilian,  Minoriteten  derimod  Stefan 
Bathory,  Fyrste  af  Siebenburgen  (Transilvanien).  Stefan 
vandt  ved  sin  dristige  Bestemthed  Sejr,  men  de  preussiske 
Byer,   fremfor  alle  Danzig,    vilde  ikke  anerkjende  Bathory; 

Forbindelsen  med  det  tyske  Rige,  saaledes  som  den  vilde  blive 
grundlagt  ved  Maximilians  Valg,  var  dem  kjæreve;  Kejseren, 
sagde  de,    var  retmæssig  valgt  til  Konge  af  Polen,    Stefan 
Bathory  havde  derimod  usurperet  Kronen.     Efter  langvarige 
Underhandlinger  kom  det  til  et  Brud,  og  den  12te  Februar 
1577  blev  Byen  som  oprørsk  og  mened ersk  erklæret  i  Rigets 
Acht;  men  Danzig  stolede  paa  sine  faste  Mure  og  sine  Bor- 
geres tapre  Sindelag;  de  afbrændte  Klosteret  Oliva,  hvervede 
Knægte  og  vandt  dygtige  Anførere  til  deres  Tjeneste ;  Klavs 
fra  Køln,    Klavs  fra  Ungarn    og   ligeledes  Jiirgen  Fahrens- 
bach   kæmpede    her  tappert.     Med  Kong  Frederik  Il's  Til- 
ladelse   var    han  traadt   i  Byens  Tjeneste  og  var  Byen  be- 
hjælpelig med  at  opnaa  den  gunstige  Afgjerelse  ved  Over- 
enskomsten i  Marienburg.     Stefan  Bathory  lærte  her  til  sin 
egen  Skade  hans  Dygtighed  som  Kriger  at  kjende,  han  for- 
stod ogsaa  at  vurdere  den  hos  sin  Fjende  og   bestræbte  sig 
fra    nu    af    for    at    vinde   Fahrensbach    for    sin   Tjeneste. 
Imidlertid    steg    denne    højere   og  hfe?jere  i  Kong  Frederiks 
Gunst;    han  forlenede  ham  for  Livstid  med  Øen  Øsel,  alt- 
saa  netop  hint  Land,  i  hvilket  den  gamle  Slægt  havde  lagt 
Grunden  til  sin  Stilling.    Næsten  som  Landets  Konge  herskede 
Fahrensbach    her;    Forvaltningen    og  Forsvaret   af   det  hele 
paahvilede    ham;    han    skulde  indkalde    Stænderne  og   lede 
deres  Meden    Det  har  vist  nok  været  Kongen  magtpaalig- 
gende  at  vinde   den  tyske  Adel  og  det   tyske  Borgerskab  i 
Byerne  ved  Hjælp  af  en  Statholder  af  deres  eget  Blod;  det 
var  jo   forst   en    ganske  nylig  erhvervet   dansk  Besiddelse. 
Noget  nærmere  om  Fahrensbachs  Ophold  paa  Øsel  kjende  vi 
ikke;    hvor  Tilstandene  ere  ordnede,  tie  Kronnikerne;    men 
da  Stefan  Bathory  i  Aaret  1580   besluttede   aldeles  at  for- 
drive Russerne  fra  Lill  and,  kom  han  den  Mand  i  Hu,   som 
ved  Danzigs  Porte  og  ved  Weichselmiinde  havde  ydet  ham 
en  saa  tapper  Modstand;  han  henvendte  sig  til  Fahrensbach, 
og  med  Kong  Frederiks  Indvilgelse  overtog    denne  en  Stil- 
ling i  den  polske  Hær.     I  Følge  med  hundrede  tyske  Ryttere 

Og  halvtredsindstyve  Skytter  indtraf  han  den  12te  Juni  1580 
i  Bielono:  Stefan  modtog  den  modige  Mand  paa  det  bedste 
og  bestemte    ham    og  hans  Folk  til  i  Forening   med  Stor- 
kansleren   Zamoiski    at    danne    Hærens  Fortrav.     Han    blev 
tilkaldt   som  Medlem    af  Krigsraadet   og   forfægtede    strax 
fra    Begyndelsen    den    Anskuelse,    at   Krigens    Afgjerelse 
maatte  søges   foran  Pieskov;    men  han   trængte    ikke    strax 
igjennem.     Maalet    tabte  Stefan    rigtig  nok    ikke   af  Sigte; 
men    forst    hans    tredje  Felttog    førte    ham    foran  Pleskov's 
Mure.     Byen  Danzig    havde    den  Gang   til  Repræsentant  i 
den   polske  Lejr  Daniel  Hermann,   en    meget  dygtig  Mand, 
der  ligesom  Fahrensbach  havde  staaet  i  mange  Herrers  Tje- 
neste,   om  just  ikke    som  Kriger,    saa   dog  som  Diplomat. 
Daniel  Hermann  sluttede  sig  aldeles  til  Fahrensbach,  og  det 
er  hans  Beretninger,  som  vi  kunne  takke  for,  hvad  der  for- 
lyder  om   Fahrensbachs   Virksomhed    under  Krigen.     Først 
vendte    man  sig  imod  Polozk  og  derpaa  imod  Vieliki  Luki, 
hvor  Fahrensbach,  der  stedse  selv  udsatte  sig  for  Fare,  nær 
var  bleven    ramt    af  en  fjendtlig  Kugle.     Daglig  arbejdede 
han  selv    med   i  de    polske  Skanser,    og  da  Russerne  ved- 
bleve  med  deres  Modstand,  foreslog  han  at  tage  Fæstningen 
med  Storm.     Han  sagde,    at   han    ved  Stormen  vilde  være 
den  første  tillige  med  sine  Hoifolk,    thi  i  andre  Lande  var 
det  Skik,  at  de  højere  Befalingsmænd  tillige  med  Kaptejnerne 
gik  i  Spidsen  for   ikke    at    bringe    de    menige  og  uerfarne 
Krigsfolk   i  Fare;    men    ikke    alle  Kaptejnerne  tænkte  som 
Fahrensbach,    desuden  frygtede  Kongen    for   at    miste   den 
duelige  Krigshelt  og  forbod  ham   at  begive  sig  i  slig  Fare. 
Da  Slottet  imidlertid  var  indtaget,   og  den  russiske  Besæt- 
ning kæmpede  den  sidste  fortvivlede  Kamp,  lod  Fahrensbach 
sig  ikke  mere  holde  tilbage,  han  red  kæmpende  midt  ind  i 
de   fjendtlige  Skarer,    i    det   han    opmuntrede    hist    og    her 
holdt  igjen.     Da    han  saaledes  højt  til  Hest  trængte  frem, 
saae  de  overvundne  i  ham  endnu  det  eneste  Haab  om  Red- 
ning;   thi  medens  de  ved   den   haardnakkede  Modstand  for- 

bitrede  polske,  ungarske  og  tyske  Lejetropper  nedhug  alt, 
hvad  der  kom  dem  i  Vejen,  kunde  man  endnu  haabe  paa 
Naade  hos  Fahrensbach,  der  ikke  delte  Mængdens  vilde 
Raseri.  En  ung  fornem  Russer,  Vasili  Varka,  sprang  hen 
til  ham,  holdt  sig  fast  ved  hans  Stigbøjle  og  bad  bønlig 
for  sit  Liv;  men  Fahrensbach  formaaede  ikke  at  beskytte 
ham.  Landsknægtene  vare  saa  forbitrede,  at  de  dræbte  den 
ulykkelige  næsten  i  Fahrensbachs  Arme,  og  denne  selv  blev 
saaret  ved  denne  Lejlighed.  Hvorledes  skulde  Skaansel  og 
Naade  ogsaa  blive  udøvet  i  en  Krig,  der  i  over  tyve  Aar  var 
bleven  ført  med  uforlignelig  Bitterhed.  Der  blev  ikke  givet 
Pardon,  alt,*hvad  der  faldt  i  Fjendehaand,  var  redningsløst 
hjemfaldet  til  Sværdet.  Ved  Erobringen  af  Vieliki  Luki 
afsluttedes  det  andet  Felttog.  Ogsaa  Polen  vat  udmattet; 
allerede  begyndte  Underhandlingerne  om  Freden,  og  Fahrens- 
bach førte  sine  Lejetropper  tilbage.  Han  lagde  Vejen  over 
Kurland,  og  her  indtræffer  midt  i  det  brogede  krigeriske 
Liv  en  Episode,  som  grundlagde  Fahrensbachs  senere  huslige 
Lykke.  Den  gamle  Komthur  af  Doblen,  Thiesz  von  der 
Recke,  var  død  i  en  høj  Alder,  hans  Enke,  Sofia  von 
Fircks,  maa  trods  hendes  syv  og  tredive  Aar  have  været 
en  stadselig  Kone;  i  en  Alder  af  femten  Aar  havde  hun 
æ^jtet  den  tresindstyveaarige  Komthui ,  Stamfaderen  til 
den  endnu  blomstrende  Slægt,  og  fødte  ham  to  Sønner  og 
to  Døtre.  Fahrensbach  lærte  hende  at  kjende  her  i  Kurland 
og  anholdt  om  den  ti  Aar  ældre  Kones  Haand.  Hun  af- 
viste ham  ikke,  og  efter  alt,  hvad  man  har  hørt,  maa 
Ægteskabet  have  været  lykkeligt.  De  stemmede  ogsaa 
godt  overens,  hin  gamle  Komthur,  der  bevarede  sin  Friheds- 
og  sin  stolte  Uafhængighedsfølelse  indtil  det  sidste,  og  den 
dristige  Kriger,  hvem  ingen  Mur  var  for  høj,  ingen  Fjende 
for  mægtig.  Dog  kun  en  kort  Tid  kunde  Sofia  Fircks 
glæde  sig  med  sin  heltemodige  Gemal;  allerede  i  Be- 
gyndelsen af  Aaret  l.'^Hl  var  Ste^n  Bathory  ivrig  beskæf- 
tiget meJ  at  ruste  sig,  og  Jiirgen  Fahrensbach  havde  for- 
Historisk  Archiv.  1»78.    I.  20 

pliglet  sig-  til  at  stille  1500  Landsknægte,  Valloner  og 
Skotter,  i  Marken.  Kongen  udbetalte  barn  en  Maaneds- 
lønning  paa  10,000  ungarske  Gylden,  og  saa  snart  Krigs- 
trompeten  lød,  var  Fahrensbacb  en  af  de  første  paa  Pletten. 
Vi  kunne  ikke  forfølge  hint  Stefans  sidste  Felttog,  som  de- 
finitivt berøvede  Russerne  Litiand,  fra  Dag  til  Dag,  uagtet 
netop  her  Enkelthederne  gjøre  Fremstillingen  saa  tiltræk- 
kende. De  møjsommelige  Marcher  igjennem  øde  Skove, 
Kampene  foran  Pieskov,  Belejringen  af  Klosteret  Pitschur, 
hvor  et  Englesyn  ydede  Munkene  Mod  til  at  holde  ud;  at 
behandle  alt  dette  i  Enkelthederne,  vilde  føre  os  for  vidt. 
Foran  Pieskov  fandt,  som  Fahrensbach  havde  forudsagt, 
Afgjørelsen  Sted,  og  efter  Fredens  Afslutning  vendte  Felt- 
herren overøst  med  Ros  tilbage  til  sit  Hjem. 


II. 

Hermed  vilde  Fahrensbachs  Forhold  til  Polen  have  været 
opløst,  saafremt  han  ikke  personlig  havde  bragt  store  Ofre 
for  at  lønne  de  stedse  utilfredse  Lejetropper.  Hans  Gemal- 
inde havde  medbragt  ham  rige  Godser  i  Kurland,  deriblandt 
Auz,  den  gamle  Kjærlighed  til  den  liflandske  Hjemstavn 
vaktes  paa  ny  hos  ham,  og  han  tænkte  paa  at  bosætte  sig  i 
Landet.  Rigtig  nok  var  han  vendt  tilbage  til  Øsel;  men 
Stefan  Bathory  vilde  helt  og  holdent  knytte  ham  til  sig; 
thi  de  Mænd  vare  sjældne,  paa  hvis  Raab  Lejesvende  fra 
nær  og  fjærn  strømmede  sammen.  Lige  fra  Skotland  og 
til  Ungarn  havde  Fahrensbachs  Navn  en  god  Klang,  og  kun 
faa  formaaede  saaledes  som  han  at  stampe  Landsknægte  og 
Ryttere  frem  af  Jorden.  Kongen  tilbod  ham  Præsidentskabet 
Venden,  han  vilde  ansætte  ham  som  Krigsoberst  over  hele 
Lifland  og  erstatte  ham  Udgifterne  ved  Krigen  med  rige  God- 
ser i  Kurland  og  Lifland.  Det  var  kun  et  Sporgsmaal, 
hvorledes  Kong  Frederik  uf  Danmark  vilde  opfatte  hele 
denne  Sag;  han  kunde  naturligvis  ikke  have  noget  imod,  at 

Fahrensbach  fik  Erstatning  for  sin  Ulejlighed  og  sine  Ud- 
gifter; det  var  heller  intet  usædvanligt,  at  en  Undersaat 
besad  Ejendomme  i  to  Herrers  Lande;  det  maatte  allerede 
synes  betænkeligere,  naar  Fahrensbach  som  Præsident  i 
Venden  blev  en  højtstillet  Embedsmand  under  den  polske 
Krone;  men  ogsaa  dette  satte  Frederik  sig  ud  over  eller 
gav  sig  i  det  mindste  Udseende  af  at  ville  gjere  det.  Han 
ytrede,  at  Fahrensbach  selv  maatte  se  sig  for;  som  en 
erfaren  Mand  vilde  han  vide,  hvad  der  var  hans  Pligt. 
Afgj øreisen  trak  endnu  en  Tid  lang  ud;  Warschauer-Kigs- 
dagen  af  1 582  var  gaaet  fra  hinanden  uden  at  have  fremmet 
en  eneste  af  de  forelagte  Sager;  som  en  Følge  heraf  kunde 
Fahrensbachs  Bestalling  heller  ikke  udstedes,  og  imidlertid 
herskede  der,  i  det  mindste  efter  det  ydre  at  domme,  den 
bedste  Forstaaelse  imellem  Kongen  og  hans  Statholder. 
Endnu  den  29de  April  1583  skriver  Frederik  II  et  venligt 
Brev  til  Øsel  og  modtager  Fadderskabet  for  Fahrensbachs 
Søn;  rigtig  nok  kan  han  selv  ikke  give  Møde,  men  han 
sendte  sin  Raad,  Matthæus  Budden,  for  at  indtage  sin 
Plads  ved  Daaben;  men  snart  tog  Danmarks  udenrigske 
Politik  en  Vending,  som  tvang  Fahrensbach  til  at  stille  sig 
paa  et  bestemt  Standpunkt  imellem  de  stridende  Parter. 
Allerede  længe  svævede  der  truende  imellem  Polen  og 
Danmark  et  Stridsspørgsmaal ,  hvis  Løsning  kun  Sværdet 
kunde  hidføre.  Kongens  Broder,  Prins  Magnus,  havde 
maattet  opgive  Øen  Øsel  og  var  bleven  indskrænket  til 
Pilten,  og  Øsel  var  kommen  til  Danmark,  som  na  ogsaa 
gjorde  Fordring  paa  Pilten,  medens  Polen  erklærede  Stiftet 
for  en  uadskillelig  Del  af  Kurland.  Saa  længe  Magnus 
levede,  vedbleve  begge  Magter  at  staa  i  et  indbyrdes  ven- 
skabeligt Forhold  til  hinanden;  men  den  18de  Marts  1583 
døde  Prinsen,  hvorefter  Stiftet  strax  delte  sig  i  to  Partier; 
de  dansksindede  stode  skarpt  mod  Polakkerne,  og  til  sidst 
forlangte  endog  Hertug  Gotthard  af  Kurland,  at  Pilten  i 
Følge  Prins  Magnus's  Vilje,    som    havde  antaget  Gotthards 

Søn,  Hertug  Frederik,  i  Barns  Sted,  umiddelbart  skulde 
forenes  med  hans  Land.  De  religiøse  Partier  bidroge  til  at 
forøge  Fanatismen ;  thi  nu  gjorde  ogsaa  Biskoppen  afLifland 
Fordring  paa  at  katholisere  Stiftet  som  en  Kronens  Ejen- 
dom. Føreren  for  det  danske  Parti  var  Johann  Behr,  den 
rigeste  og  mest  ansete  Mand  i  det  lille  Land;  han  rejste 
selv  til  Danmark  og  fremstillede  den  Fare,  hvoraf  Luther- 
dømmet  og  den  danske  Ret  blev  truet;  men  Polen  var 
heller  ej  uvirksomt,  og  isår  nu  maatte  det  være  Stefan 
Bathory  magtpaaliggende  at  vinde  Fahrensbach  for  sig. 
Han  tilbød  ham  Statholderskabet  over  Pilten;  saaledes 
haabede  han  at  binde  ham  varig.  Frederik  fik  Nys  herom, 
i  heftig  Forbitrelse  skrev  han  til  den  tidligere  Ven,  og  For- 
bitrelsen tiltog,  da  han  hørte,  at  Fahrensbach  havde  mod- 
taget Starostiet  Venden,  Karkus,  en  Ejendom,  der  tidligere 
tilhørte  Prins  Magnus,  og  den  indre  Del  af  Lifiand.  At 
Fahrensbach  havde  knyttet  den  Betingelse  dertil,  ikke  at 
blive  anvendt  imod  Danmark,  ansaa  Frederik  fer  utilfreds- 
stillende; han  ytrede,  at  han  selv  vilde  have  brugt  ham 
imod  Polen  og  ansaa  det  for  umuligt  at  tjene  to  Herrer. 
I  Pilten  var  Krigen  imidlertid  udbrudt,  og  Kong  Frederik 
frygtede  for  sin  Besiddelse  paa  Øsel;  alt  længe  havde  han 
forberedt  sig  paa  et  muligt  Angreb,  paa  Arensburgs  Volde 
og  Fæstningsværker  blev  der  arbejdet,  Adelen  paa  Øsel 
var  bleven  opbudt  til  Ryttertjeneste  og  Borgerskabet  til 
Vogtertjeneste;  især  om  Vinteren,  naar  Strædet  var  tillagt 
med  Is,  og  der  var  tilvejebragt  Forbindelse  med  Fastlaudet, 
skulde  der  passes  godt  paa.  Men  hvad  hjalp  alle  Fæstnings- 
værker, naar  man  ikke  var  sikker  paa  Statholderen?  Og 
hvorledes  vilde  Fahrensbach  forholde  sig,  naar  Polen  foretog 
et  Angreb  paa  Øsel?  Var  det  ikke  til  at  befrygte,  at  han 
vilde  spille  hele  Landet  i  Hænderne  paa  den  ny  Herre? 
Den  1ste  Marts  1584  affordrede  Frederik  ham  det  Patent, 
som  udnævnte  ham  til  kongelig  dansk  Krigsoberst,  og  ikke 
længe    derefter   ankom    der   to  Kommissærer   til  Øsel   med 

Kongens  Fuldmagter;  Fahrensbach  skulde  indkalde  Stæn- 
derne til  Arensburg,  Georg  Schwabe  og  Konrad  Wrede, 
saaledes  hed  Kommissærerne,  havde  taaet  Paalæg  om  at 
forelægge  den  vigtige  Forhandlinger,  Fahrensbach  skulde 
paahøre  dem  og  rette  sig  efter  dem.  Det  forblev  ikke  længe 
en  Hemmelighed,  hvad  Kongen  havde  til  Hensigt;  ogsaa 
Statholderskabet  vilde  han  betro  i  andre  Hænder;  men 
Jiirgen  Fahrensbach  var  ikke  til  Sinds  saaledes  uden  videre 
at  vige  fra  sin  Stilling.  Den  var  ham  tildelt  paa  Livstid, 
de  12,000  Gylden,  som  Øsel  den  Gang  gav  i  aarlige  Ind- 
tægter, gjorde  det  kun  saa  meget  mere  tillokkende  at  be- 
klæde Posten  som  Statholder,  og  han  rustede  sig  til  Mod- 
stand. Rigtig  nok  indkaldte  han  Stænderne,  men  kun  for 
at  formane  dem  til  med  Fasthed  at  staa  ham  bi,  og  det 
faldt  ikke  vanskeligt.  I  den  sidste  Tid  havde  Kong 
Frederik  gjort  et  Forsøg  paa  at  foretage  en  Reduktion  af 
Godserne;  hvad  der  i  den  katholske  Tid  havde  været  Kir- 
kens Ejendom,  skulde  nu  hjemfalde  til  den  danske  Krone, 
Herved  bleve  Interesserne ,  fornemmelig  Adelens ,  som  i 
mangfoldige  Tilfælde  havde  erhvervet  slige  Godser,  traadte 
for  nær,  Fahrensbach  havde  repræsenteret  Adelen  og  kun 
lunkent  udført  Kongens  Befalinger,  hans  Parti  var  voxet  i 
en  overordentlig  Grad,  og  nu,  da  det  syntes  at  skulle  komme 
til  en  Konflikt,  var  det  beredt  til  at  optræde  for  Stat- 
holderen. Jiirgen  Vittinghof  til  Zerlle,  Reinhold  von  Vit- 
tinghof  og  Heinrich  SchuUmann,  Adelens  Repræsentanter, 
erklærede  paa  Fahrensbachs  Forlangende  baade  skriftlig  og 
mundtlig,  at  de  ikke  kunde  være  Kongens  Befaling  følgagtig. 
Da  derpaa  Schwabe  truede  med  Mord  og  Brand  i  Tilfælde 
af  Ulydighed,  skilte  de  sig  aldeles  fra  ham  og  forberedte 
sig  paa  med  Vold  og  Magt  at  forsvare  Øen.  Kongen,  sagde 
de,  kunde  ikke  tage  tilbage,  hvad  han  havde  tilstaaet  paa 
Livstid;  den  Befaling,  som  Kommissærerne  havde  fremvist, 
havde  de  tillistet  sig,  og  den  kunde  umulig  indeholde 
Kongens   sande  Mening.     Her    maatte    altsaa  Magten  være 

afgjørende,  og  for  at  komme  denne  i  Forkjøbet  rejste 
Fahrensbach  til  Preussen,  hvor  Markgrev  Georg  Frederik 
søgte  at  bilægge  den  polsk- danske  Krig.  En  Skrivelse  fra 
den  markgrevelige  Raad,  Levin  von  Bulaw,  som  var  Sjælen 
i  alle  disse  Underhandlinger,  viser,  hvor  stor  Kong  Frederiks 
Forbitrelse  maa  have  været;  Bulaw  fortæller,  hvorledes  han 
personlig  havde  underhandlet  med  Kongen;  men  denne  havde 
i  Begyndelsen  unaadig  tilbagevist  enhver  Mægling  i  Fahrens- 
bachs  Anliggende.  Det  var,  havde  Kongen  ytret,  utilgiveligt 
at  træde  i  polsk  Tjeneste  just  nu,  da  Striden  ungaaende 
Prins  Magnus's  Godser  luede  op;  det  var  ham  ligegyldigt, 
om  Fahrensbach  ogsaa  fik  hele  Lifland.  Kun  med  megen 
Møje  satte  Bulaw  endelig  igjennem,  at  Afgjørelsen  skulde 
opsættes  indtil,  hvad  der  forhaabentlig  snart  vilde  ske. 
Hovedstriden  imellem  Polen  og  Danmark  var  bilagt.  Kun 
maatte  Fahrensbach  endnu  engang  forpligte  sig  til  ikke  at 
tjene  imod  Danmark.  Hans  Gemalinde  var  flygtet  til  Gul- 
land, hvorfra  hun  senere  synes  at  være  dragen  til  Lifland; 
men  den  piltenske  Krig  vedvarede,  paa  de  Besiddelsers 
Vegne,  som  tilhørte  hans  Gemalinde,  havde  Fahrensbach 
maattet  yde  Ryttertjeneste,  og  netop  dette  bebrejdede 
Frederik  ham  især.  Nye  Kommissærer  og  en  dansk  Flaade 
under  Anførsel  af  Rigsadmiral  Hak  Holgersen  droge  til 
Øsel,  Fahrensbachs  Lejesvende  tabte  Modet,  og  efter  at 
Underhandlingerne  havde  varet  i  sex  Dage,  kapitulerede  til 
sidst  Slottet  Arensburg.  Kommissærerne  holdt  derpaa  deres 
Indtog,  Adelen  og  hele  Landskabet  maatte  gjøre  Kongen 
Afbigt  og  paa  ny  aflægge  Ed  og  Hyldest.  Faktisk  var 
altsaa  Striden  allerede  afgjort  til  Ugunst  for  Fahrensbach, 
og  Freden  imellem  Danmark  og  Polen  skulde  snart  berøve 
ham  enhver  Udsigt  til  at  gjense  Øsel.  Den  15de  April 
1585  var  Kronborger-Forliget  blevet  afsluttet,  og  det  var 
sikkert  ikke  tilfældigt,  at  Fahrensbach  ikke  med  et  Ord  blev 
omtalt  i  samme;  maaske  var  Afgjørelsen  falden  anderledes 
ud,    saafrerat  han  havde  bevaret  Øsel  indtil  det  sidste;   nu 

maatte  han  føje  sig  og  afvente  Erstatning  af  Polen;  thi 
Kong  Frederik  var  uforsonlig  i  sit  Had.  Stefan  Bathory 
var  imidlertid  glad  over  at  have  vundet  ham  helt  og  hol- 
dent for  sig  og  søgte  ved  rige  Gaver  at  erstatte,  hvad 
Fahrensbach  havde  mistet  for  hans  Skyld.  Han  stadfæstede 
ham  i  Starostiet  Venden,  udnævnte  ham  til  Hevidsmænd 
paa  Tarvast  og  skjænkede  ham  Karkus  med  de  tilhørende 
Jorder  til  Arv  og  Eje.  Naar  vi  dertil  la^gge,  hvad  Fahrens- 
bach besad  i  Kurland,  og  den  Stilling,  han  indtog  som  polsk 
Krigsoberst  over  heleLifland,  se  vi  i  ham  den  mest  ansete  Mand 
i  denne  Provins  og  den  Mand,  som  her  var  i  Besiddelse  af  de 
fleste  Godser.  Rask  er  sandelig  den  Flugt,  som  havde  hævet  den 
faderløse  Dreng,  der  som  Æventyrer  drog  fra  Land  til  Land,  til 
den  første  i  sin  Hjemstavn.  Han  var  kun  33  Aar  gammel ; 
hvor  meget  havde  han  ikke  allerede  oplevet  og  udrettet. 
Og  endnu  syntes  der  at  ligge  en  vid  Mark  aaben  for  hans 
Ærgjerrighed;  thi  der  blæste  en  skarp  Krigsluftning  i 
Polen,  fornemmelig  siden  Kong  Stefan  Bathory  var  død  i 
December  1586,  og  der  forestod  et  nyt  Kongevalg.  Som 
det  stedse  gik  i  Polen,  lod  der  sig  heller  ikke  nu  opnaa 
Endrægtighed;  med  Had  og  Fjendskab  stode  de  mægtigste 
Slægter  lige  over  for  hinanden,  og  kun  Stefans  Jærnhaand 
havde  hidtil  opretholdt  Ro.  Sborovski'er  og  Zamoiski'er, 
Polakker  og  Lithauere,  Protestanter  og  Katholiker  forfulgte 
modsatte  Planer,  og  man  kunde  næsten  kalde  det  en  Lykke, 
at  der  ikke  var  valgt  fire,  men  kun  to  Kandidater  til  den 
polske  Krone  Paa  den  ene  Side  stod  Ærkehertug  Maximi- 
lian  af  Østerrig,  paa  den  anden  Sigismund,  en  Søn  af  Kong 
Johan  af  Sverige.  Med  den  sidstnævnte  holdt  Overfeltherren 
Zamoiski  og  med  ham  Fahrensbach,  der  med  Troskab  be- 
varede sin  Stilling  og  fægtede  imod  de  kejserlige  Tropper. 
Da  Sigismund  III  endelig  vandt  Sejr,  maatte  han  vise  sig 
taknemmelig  imod  den  Mand,  som  til  Trods  for  al  den 
Lokkemad,  med  hvilken  Sborovski'ernes  Parti  søgte  at  vinde 
ham,   dog  havde   holdt  ud  hos  ham.     Paa  Kroningsdagen  i 

Krakau  skjænkede  han  ham  Indfødsret  i  Polen  og  Li- 
thauen  og  dermed  Berettigelse  til  at  beklæde  selv  de 
højeste  pjHibeder  i  Staten.  Og  strax  derefter  frembød  der 
sig  Lejlighed  til  at  vise  Kongen  Tjenester,  som  atter  gjorde 
Fahrensbachs  Betydning  gjældende.  Stortyrken  vilde  benytte 
Tronstridighederne  til  at  træuge  ind  i  den  sydlige  Del  af 
Riget;  var  Sigismund  nu  ikke  rask  ved  Haanden  til  at  af- 
værge Angrebet,  og  lykkedes  det  Osmannerne  at  faa  fasi 
Fodfæste  paa  polsk  Grund ,  kunde  man  være  sikker  paa  en 
langvarig  Krig  med  et  tvivlsomt  Udfald.  Det  gjaldt  om  med 
den  størst  mulige  Hurtighed  at  kaste  Tropper  hen  til  de 
mest  truede  Steder;  der  blev  overalt  rustet  ivrig,  de  Kri- 
gere, som  endnu  for  nylig  havde  staaet  i  Marken  imod  Ærke- 
hertug Maximilian ,  skulde  føres  imod  Tyrkerne.  Det  blev 
paalagt  Fahrensbach  at  hverve  Soldater  i  Lifland.  og  med 
sin  vante  Raskhed  udførte  han  dette  Paalæg;  ban  rykkede 
ufortøvet  ned  til  Podolien  med  sine  Folk,  og  forskrækket 
over  Polakkernes  uventede  Krigsberedskab  gjorde  Fjenden 
omkring  uden  at  lade  det  komme  til  Kamp;  Freden  var 
saaledes  sikret,  og  som  den  polske  Krones  Senator  vendte 
Fahrensbach  tilbage  til  Lifland,  hvor  netop  det  religiøse 
Spørgsmaal  satte  alle  Sind  i  Bevægelse.  Vi  kunne  ikke  her 
gaa  nærmere  ind  paa  det  Retsbrud,  livormed  Polen  haanede 
de  af  deres  Konge  besvorne  Privilegier  og  Kapitulations- 
dokumenter  og  med  Vold  søgte  at  indføre  den  katholske 
Religion  i  Lifland.  Fahrensbach  var  Protestant;  men  hans 
Stilling  som  vendisk  Præsident  og  som  den  øverste  Fører  af 
Krigsmagten  tvang  ham  til  at  tage  Parti  i  Striden.  Rigtig 
nok  maatte  Tilbøjelighed  og  Samvittighed  drage  ham  over 
til  hans  ulykkelige  Landsmænd;  hans  Embedspligt  bød  om- 
vendt at  træde  afgjort  op  imod  den  allerede  nu  tilsigtede 
Løsrivelse  fra  Polen.  Han  indskrænkede  sig  da  til  at  af- 
vende alle  Yderligheder  paa  begge  Sider,  sogte  at  gjøre  alt 
for  grov  Uret  god,  og  i  hint  sørgelige  Drama,  som  under 
Navn    af   Kalenderurolighederne    opnaaede    en    blodig    Be- 

rømmelse,  spillede  han  Mæglerens  Rolle.  Ikke  uden  hans 
Medvirkning  kom  det  da  til  sidst  til  en  Forsoning,  og  flere 
end  én  haardt  forfulgt  Hædersmand  —  deriblandt  David 
Hilchen,  Syndikus  i  Byen  Riga,  hvem  vi  kunne  takke  for 
et  Omrids  af  Fahrensbachs  Liv,  er  ved  ham  bleven  und- 
dragen sine  Fjender.  Da  derpaa  Prøvelsen  af  de  liflandske 
Lensdokumenter  fandt  Sted,  som  skilte  mangfoldige  ved 
deres  retmæssige  Ejendom,  maatte  ogsaa  Fahrensbach  i 
Følge  sin  Embedsstilling  virke  med  som  kongelig  Kommis- 
sær, og  om  end  hans  Navn  ikke  bliver  nævnt  blandt  dem, 
der  erklærede  Ret  for  Uret  og  nedarvet  Ejendom  for  polsk 
Kongegods,  finde  vi  ham  dog  ugjærne  indviklet  i  en  Sag, 
der  sikkert  ikke  var  ren.  Krigen  er  hans  Element,  Datidens 
dobbelttungede  Statskunst  har  ogsaa  kastet  sin  Skygge  over 
hans  Berømmelse,  men  der  udbrød  Krig  paa  ny,  og  han 
blev  reven  bort  fra  de  besværlige  Forvaltningsforretninger. 
Kong  Johan  af  Sverige  var  død  1592,  og  hans  Arving 
skulde  netop  være  den  Sigismund,  hvem  Zamoiski'erne  og 
Krigens  Udfald  havde  hævet  op  paa  Polens  Trone.  Dog 
Karl  af  Sødermanland,  en  kold  bestemt  Mand,  en  Onkel  til 
Sigismund,  overtog  Regentskabet,  fast  besluttet  paa  at  gjøre 
en  Ende  paa  Dobbeltregei ingen  og  at  sætte  den  svenske 
Krone  paa  sit  Hoved.  Det  var  let  nok  at  bringe  denne 
Plan  til  Udførelse;  allerede  Kong  Johans  lutherske  Religion 
havde  været  mistænkelig.  Sigismund  var  aabenlyst  traadt 
over  til  Katholicismen ;  men  Sverige  var  under  Gustav 
Vasas  Regering  blevet  fuldstændig  protestantisk,  og  man 
frygtede  for,  at  Jesuiterne  sammen  med  Kong  Sigismund 
vilde  holde  deres  Indtog  i  Landet ;  ogsaa  Sveriges  Ære  stod 
paa  Spil.  I  Valgkapitulationen  havde  Sigismund  forpligtiget 
sig  til  at  tilføre  Polens  Krone  den  svenske  Del  af  Lifland; 
herved  oprørtes  Nationens  Stolthed.  Skulde  der  være  flydt 
saa  meget  svensk  Blod  kun  for  at  forstørre  Polens,  den 
listige  Nabos,  Magt?  Alle  disse  Modsætninger  og  al  denne 
Frygt  forstod   Karl   af  Sødermanland   at   benytte;    ligesom 

Faderen,  Gustav  Vasa,  segte  han  en  Støtte  i  Borger-  og 
Bondestanden,  og  da  det  i  Aaret  1598  kom  til  et  Brud 
imellem  Onkel  og  Brodersøn,  kunde  han  imod  Sigismunds 
Lejehær  stille  et  Folk  i  Vaaben*  Sigismund  havde  be- 
sluttet at  styrte  Onkelen;  han  var  landet  med  sin  Hær  i 
Sverige;  Adelen,  som  var  begjærlig  efter  polsk  Frihed, 
tænkte  han,  vilde  stille  sig  paa  hans  Side.  Til  Fahrensbach 
havde  man  betroet  iVnferselen  over  Tropperne;  med  Omsigt 
havde  han  truffet  alle  Forberedelser;  men  Sigismund  havde 
skuffet  sig  med  Hensyn  til  sit  Partis  Magt;  da  det  i  Sep- 
tember 1598  kom  til  det  andet  Slag  ved  Stångebro,  stod 
rigtig  nok  en  Del  af  Adelen  paa  Sigismunds  Side;  men  de 
formaaede  ikke  at  modstaa  Dalekarlenes  drøje  Hug,  der  her 
ligesom  engang  paa  Gustav  Vasas  Tid  havde  rejst  sig  som 
én  Mand  for  Tro  og  Frihed.  Polakkerne  bleve  slaaede,  og 
traf  der  rigtig  nok  Fahrensbach  ingen  Dadel  —  Kongen 
ydede  ham  tvært  imod  den  største  Ros  for  hans  Forhold  — 
maatte  han  dog  tilbage.  Og  det  var  ikke  den  eneste  Sorg, 
der  ramte  ham,  da  han  dybt  nedbøjet  vendte  tilbage  til 
Karkus,  modtog  han  det  Sørgebudskab,  at  hans  Gemalinde, 
hans  Børns  Moder,  var  død;  fire  Sønner  og  en  Datter  havde 
hun  født  ham.  To  Sønner  vare  gaaede  forud;  da  døde  hun 
selv  i  Ægtefællens  Fraværelse  den  13de  Oktober  1598  efter 
et  næsten  attenaarigt  Ægteskab  i  sit  sex  og  halvtredsinds- 
tyvende Aar.  Jiirgen  Fahrensbach  var  dybt  rystet;  men 
Tidens  Krav  lod  ham  ikke  have  Ro  til  sørgelige  Betragt- 
ninger, Svenskerne  vare  trængte  ind  i  Lifland,  der  skulde 
nu  ikke  angribes,  men  et  Angreb  skulde  afværges.  Karl  af 
Sødermanland  havde  selv  stillet  sig  i  Spidsen  for  Hæren, 
de  utilfredse  Elementer  i  Lifland  vare  talrige,  man  var 
kjed  af  det  polske  Herredømme,  af  Bruddet  paa  Tro  og 
Love  og  Voldsregeringen.  Karl  trængte  rask  frem,  og  et 
af  de  første  Slag,  der  blev  ført,  var  rettet  imod  Fahrens- 
bach. Han  havde  i  Slottet  Karkus  efterladt  Besætning  og 
var  selv  ilet  til  den  polske  Hær,    da  Svenskerne  omlejrede 

hans  Borg;  Lejesvendene  i  Borgen  gjorde  Oprør,  stedte 
deres  Anfører  ned  og  overgave  sig  til  Svenskerne.  Saaledes 
blev  Fahrensbach  forst  ramt  haardt,  thi  her  havde  han  an- 
bragt hele  sin  Formue,  og,  hvad  der  var  endnu  værre,  hele 
det  rige  Krigsmateriel ,  som  han  stedse  holdt  i  Beredskab, 
faldt  i  Fjendens  hænder;  men  trods  sit  eget  Tab  mistede 
Fahrensbach  ikke  Modet,  og  snart  gaves  der  Lejlighed  til 
at  aftvætte  den  Plet,  der  ved  Stångebro  og  Karkus  var  sat 
paa  hans  krigerske  Berømmelse.  Kong  Karl  troede  sig 
stærk  nok  til  at  indtage  Landets  Hovedstad,  Riga;  ogsaa 
her  tænkte  han  at  kunne  gjøre  Regning  paa  Borgernes 
Understøttelse;  men  Sigismund  overdrog  Fahrensbach  at 
forsvare  Slottet  Riga,  Byen  skulde  Choiewicz  holde;  Si- 
gismund vilde  da  selv  ile  til  Hjælp  med  Undsætning.  Til 
Trods  for  Svenskernes  Heltemod  bleve  deres  Angreb  tilbage- 
slaaede,  og  Forsvaret  ført  med  et  saadant  Eftertryk,  at  Karl, 
der  selv  ingen  Feltherre  var,  opgav  Haabet  om  at  be- 
mægtige sig  Riga  og  med  uforrettet  Sag  maatte  paa  sine 
Skibe  vende  tilbage  til  Sverige.  Nu  turde  Polen  tænke 
paa  atter  at  gaa  frem  og  tilbageerobre,  hvad  de  første 
Uheld  havde  frarevet  det;  fremfor  alt  kom  Fellin  herved  i 
Betragtning,  efter  at  Volmar  allerede  havde  maattet  over- 
give sig. 

Fellin,  at  sige  Byen,  var.  ikke  særdeles  stærkt  befæstet; 
uagtet  den  var  omgiven  af  Mure  og  Grave  blev  den  tagen 
ved  det  første  Stormløb.  Saa  meget  desto  stærkere  be- 
fæstet var  Slottet  Fellin ;  beliggende  paa  en  Højde  dækkedes 
det  i  Syd  og  Øst  af  Felliner-Søen.  i  Nord  og  Vest  var  det 
omsluttet  af  dybe  dobbelte  Grave,  desuden  var  det  forsynet 
med  en  dobbelt  Mur,  og  det  var  saaledes  paa  en  Maade 
en  Dobbeltfæstning,  der  skulde  stormes.  Vældige  Taarne 
og  en  til  det  yderste  heltemodig  Besætning  gjorde,  at  det 
var  et  meget  farligt  Angreb.  Feltherren  Zamoiski  og 
Fahrensbach  var  den  Opgave  tilfiilden  at  indtage  Slottet, 
de  skulde   for    enhver  Pris    overvælde    det;    men  atter  og 

atter  blev  Angrebet  afslaaet.  Nu  stode  Rytterne  af  Hestene 
for  at  udfylde  Fodfolkets  fortyndede  Geledder;  den  første 
Mur  blev  tagen  med  stormende  Haand;  men  endnu  engang 
maatte  en  Grav  og  Mur  tages,  naar  man  vilde  overvælde 
Slottet.  Og  her  strandede  ethvert  Angreb;  Fahrensbach 
vilde,  som  han  ofte  tilforn  havde  gjort,  selv  sætte  sig  i 
Spidsen  for  de  stormende,  kun  med  Møje  fik  Zamoiski  ham 
holdt  tilbage*  Til  sidst  kunde  han  ikke  længere  holde  det 
ud  den  ene  Gang  efter  den  anden  at  se  sine  Eyttere  og 
Knægte  vige;  han  lovede  ikke  at  udsætte  sig  altfor  meget, 
men  hans  brændende  Kampiver  rev  ham  med  sig.  Sammen 
med  Voldemar  von  Mengden,  hans  Ledsager,  stormede  han 
selv  Fjenderne  i  Mode,  men  styrtede  snart  til  Jorden;  en 
flendtlig  Kugle  havde  gjennemboret  hans  hojre  Haand  og 
Underlivet,  og  dødelig  saaret  blev  han  baaren  tilbage  til  den 
polske  Lejr.  Rigtig  nok  havde  han  endnu  den  Glæde  at 
erfare,  at  han  ikke  havde  opofret  sig  forgjæves;  han  herte, 
at  Slottet  Fellin  sprang  i  Luften,  og  Sejrsbudskabet  traf 
ham  endnu  i  Live;  men  de  hidkaldte  Lægers  hele  Kunst 
strandede  paa  det  farlige  Saar.  Næppe  havde  Fahrensbach 
endnu  Tid  til  at  diktere  et  Brev  til  Kongen,  i  hvilket  han 
anbefalede  ham  sine  Børn  og  indgik  med  en  sidste  Forbøn 
for  sin  Ven,  David  Hilchen;  den  17de  Maj  1602  trykkede 
Krigskammeraterne  hans  Øjne  til. 

Det  var  Enden  paa  hans  meget  bevægede  Liv.  I  en 
Alder  af  ikkun  halvtredsindstyve  Aar,  men  allerede  graahaaret 
havde  den  dristige  Mand  endnu  kunnet  tage  Del  i  mangen 
en  Storm;  thi  hans  Legeme  var  staalhærdet  og  vant  til 
enhver  Fare  og  Møjsommelighed.  Fahrensbach  var  af 
Middelhøjde,  med  livlige  Øjne  og  et  skarpt  Blik;  rask  gik 
han  til  Gjerningen,  han  var  sejg  og  udholdende  i  sine 
Planer.  For  sin  Familie  var  han  en  trofast  Fader,  som  nok 
vidste  at  vurdere,  hvad  han  selv  savnede,  en  aandelig  Skole, 
som  en  rigtig  ledet  Opdragelse  giver.  Endnu  foreligger  der 
os  Breve,    i  hvilke  hans  Sønners  Lærer  aflægger  Beretning 

om  deres  Studier  paa  Skolen  i  Dorpat.  Da  han  ikke  var 
ubekymret  for  sin  Berømmelse,  sendte  han  til  den  paa  hin 
Tid  verdensberømte  Historieskriver  Chytræus  Data  af  sit  Liv 
for  at  forebygge  Vildfarelser  og  fuldstændiggjøre  mangelfulde 
Beretninger;  men  fremfor  alt  er  karakteristisk  hos  ham 
Glæden  ved  Farer  og  Æventyr,  som  har  ført  ham  fra  Krig 
til  Krig.  indtil  han  naaede  Fellin,  hvor  den  sidste  morderiske 
Kugle  ramte  ham. 

Jiirgen  Fahrensbach  er  ingen  ideal  Fremtoning,  men 
med  sine  Svagheder  og  Fortrin  et  Barn  af  det  sextende 
Aarhundrede  og,  til  Trods  for  mangen  en  Dadel,  der  maa 
ramme  ham.  en  helstøbt  Mand,  som  ikke  vil  undskyldes  for 
sine  Fejl;  thi  for  det,  han  udrettede,  forstod  han  at  træde 
i  Skrankerne. 

V.  L. 


Smaating. 


Matthias  Olsen  Bagger*)  stammede  fra  en  ubekjendt 
Slægt  og  var  atten  Aar  gammel,  da  han  fra  Sorø  Skole 
dimitteredes  til  Kjøbenhavns  Universitet,  ved  hvilket  han 
den  22de  Juli  1701  blev  indskreven  som  akademisk  Borger, 
han  maa  altsaa  antages  at  være  fedt  i  1683.  Snart  efter 
at  være  bleven  Student  maa  han  have  forladt  Danmark;  thi 
da  han  i  1706,  efter  at  have  taget  Bakkalaurei-Graden,  blev 
indviklet  i  Ubehageligheder  dels  med  Universitets-Pro- 
fessorerne, dels  med  Politiet,  som  Fører  og  Leder  for  nogle 
Studenter,  der  tænkte  paa  at  gaa  over  til  den  katholske  Ke- 
ligion,  blev  det  fortalt  om  ham  i  det  for  Konsistoriet  op- 
tagne Vidne-Forhør,  at  han  havde  tilbragt  tre  Aar  i  et 
Jesuiter  Kollegium  i  Strassburg.  Han  maa,  saa  snart  Sagen 
sattes  i  Bevægelse  mod  ham  og  de  øvrige  med  ham  kom- 
promitterede Studenter,  have  forladt  Kjøbenhavn.  Til  sin 
Broder,  den  sjællandske  Biskop  Jens  Bircherod,  sendte  Uni- 
versitetets Sekretær,  Professor  Hans  Bircherod,  Konsistoriets 
Stævning  til  Bagger,  at  han  med  det  snareste  skulde  for- 
føje sig  til  Kjøbenhavn  og  her  staa  Konsistoriet  som  sit 
lovlige  Værneting  til  Rette  for  sit  Forhold  i  den  omhandlede 
Anledning. 


*)  L.  Holberg:  Epistolæ  ad  virum  perillustrem  i  Opuscula 
Latina.  —  Samme  Forfatters  Epistler  IV  Bind,  Epist.  311. 
—  Werlauff:  Holbergiana  i  „Nyt  hist.  Tidsskrift"  VI, 
376-83. 

Bagger  sjnes  ikke  at  have  lystret  den  omhandlede  Opfor- 
dring, men  har  uden  Tvivl  strax  begivet  sig  til  Udlandet  og 
formodentlig  til  Paris,  hvor  han,  der  vistnok  alt  under  sit  Ophold 
i  Strassburg  havde  afsvoret  den  lutherske  Tro,  traf  sammen 
med  flere  danske  Apostater.  Da  Holberg  1725  gjorde  sit 
andet  Ophold  i  Paris,  traf  han  her  Bagger,  der  ved  Abbed 
Paul  Louis  Bignons  Indflydelse  var  ansat  som  Tolk  ved  det 
kgl.  Bibliothek,  en  Stilling,  han  dog  senere  opgav  efter  at 
have  optaget  sin  Løn.  Fra  dette  Tidspunkt  forte  Bagger  i 
over  tredive  Aar  et  omflakkende  og  æventyrligt  Liv;  han 
skiftede  oftere  Trosbekj endelse,  som  han  havde  ombyttet  den 
lutherske  Tro  med  den  romerske,  saaledes  opgav  han  atter 
denne,  var  en  Tid  lang  Kvæker  og  besøgte  som  saadan 
Amerika;  endog  Mosaismen  skal  en  Tid  lang  have  talt 
ham  blandt  sine  Tilhængere.  Efter  mange  Aars  Fra- 
værelse gjæstede  han  sit  Fædreneland  og  opsugte  Holberg, 
hvem  han  bebrejdede  den  Maade,  hvorpaa  han  havde  om- 
talt ham  i  Skildringen  af  sit  Levned.  Holberg  raadede 
ham  til  at  forandre  sit  Forhold,  samt  til,  hvis  han  agtede 
at  blive  Forfatter,  at  beskrive  sit  eget  omflakkende  Levned; 
men  hvad  Bagger  havde  lovet,  holdt  han  ikke.  Som  Hol- 
berg beretter,  havde  han  indyndet  sig  hos  en  »brav  Mand« 
i  Staden,  men  snart  blev  denne  brave  Mand  saa  kjed  af 
ham,  at  han  maatte  forvise  ham  sit  Hus,  hvori  han  havde 
optaget  ham.  Bagger  besteg  da  et  Skib  og  forlod,  som 
det  synes,  for  stedse  sit  Fædreneland.  Det  maa  have  været 
i  Aarene  1740 — 42,  at  han  sidste  Gang  var  i  Danmark.  I 
hine  Aar  forberededes  nemlig  den  af  Gram  bebudede  Ud- 
gave af  Knytlinga-Saga,  som  aldrig  blev  fuldfort,  og  af 
hvilken,  som  bekjendt,  kun  ganske  faa  Exemplarer  ere  til- 
overs. Til  den  latinske  Oversættelse  af  denne  Saga,  hvor- 
med den  islandske  Text  ledsagedes,  skal  Gram,  hvad 
langt  senere  er  blevet  oplyst,  have  benyttet  sig  af  Bagger, 
og  det  er  derfor   en  ikke  usandsynlig  Gisning  af  Werlauff. 

at  den  »brave  Mand«,  der  havde  taget  Bagger  i  sit  Hus, 
ikke  har  været  nogen  anden  end  Gram  selv.  Naar  Bagger 
for  sidste  Gang  forlod  Danmark,  og  hvor  og  i  hvilket  Aar 
han  døde,  er  ubekjendt. 

P.  W.  Becker. 

(Slutning). 


V.    Polen  umiddelbart  før  Sy  vaarskrigen  og  under  denne  Krig.  — 
Czartoryskierne  i  Opposition  mod  Hoffet. 

Uen  tidligere  berørte  diplomatiske  Kamp  mellem  den 
franske  og  den  engelske  Politik  antog  endnu  større  Dimen- 
sioner i  de  to  nærmeste  Aar  før  Syvaarskrigens  Udbrud,  der 
til  sidst  hidførtes  ved  et  uventet  Omslag  i  den  østerrigske 
Politik.  Ogsaa  Polen  blev  stærkt  berørt  af  denne  Kamp. 
I  Begyndelsen  syntes  det,  som  Rusland  ikke  vilde  lade  sine 
Venner  i  Polen  i  Stikken.  Rulhiere  siger  saaledes,  at 
Petersburgerhoffet  som  Garant  for  Republikens  Forfatning  og 
Frihed,  der  var  bleven  krænket  ved  Sekvestrationen  af  Ma- 
joratet  Ostrog,  skal  have  truet  med  at  understøtte  Czar- 
toryskierne med  hele  sin  Magt.  Han  vil  fremdeles  vide,  at 
man  overalt  i  Landet  skal  have  talt  om  russiske  Troppers 
forestaaende  Indmarche,  og  at  Czartoryskierne  antoge  et 
Sprog  og  en  Holdning,  som  om  de  vilde  gribe  til  Vaaben, 
ja  endog  erklære  Tronen  for  ledig.  Imidlertid  skete  ingen 
af  Delene,  men  derimod  fik  den  russiske  Gesandt  Grosz 
Ordre  til  at  gjøre  Bruhl  alvorlige  Forestillinger  i  Anledning 
af,  at  han  ved  Uddelingen  af  Embeder  og  Værdigheder  be- 
gunstigede Frankrigs  og  tilsidesatte  Ruslands  Venner.  Bruhl 
bestred  imidlertid  kraftig  Petersbuigerhoifets  Ret  til  at  gjøre 
denne  Art  Forestillinger.     »Hans  Majestæt  vilde  ikke  bøje 

sig  for  nogen  og  ikke  taale,  at  man  foreskrev  ham  Love ;  hvis 
ikke  Kroningseden  afholdt  ham  derfra,  vilde  han  hellere 
give  Afkald  paa  Tronen.  En  Offentlig gjorelse  af  paagjæl- 
dende  Note  vilde  fremkalde  det  største  Oprør  i  Polen; 
allerede  nu  brystede  Czar tory skier ne  sig  ved  Kuslands  Pro- 
tektion.« Da  Grosz  derpaa  henviste  til,  at  Noten  stod  i 
fuld  Overensstemmelse  med  den  af  Avgust  II  i  1716  med 
sine  Undersaatter  afsluttede  og  af  Rusland  med  begge  Kon- 
trahenters Samt3tte  garanterede  Traktat,  hvorved  det  for- 
pligtede sig  til  at  afvende  alt,  hvad  der  i  Polen  kunde  op- 
vække Partiaand  og  fore  til  den  ene  Del  af  Nationens  Strid 
med  den  anden  eller  med  Regeringen,  gjentcg  Briihl,  at  Kongen 
hellere  vilde  give  Afkald  paa  Tronen  end  finde  sig  i  et  saa- 
dant  Formynderskab,  og  at  han  havde  Magt  nok  til  at  tæmme 
sine  hovmodige  Undersaatter.  Trods  disse  Brtihls  tapre  Er- 
klæringer tog  han  dog  faktisk  mere  Hensyn  til  de  af  Rus- 
land anbefalede  Kandidater,  men  foreløbig  var  den  offentlige 
Mening  dog  Patrioterne  gunstig,  Hoffet  nærmede  sig  dem 
synlig,  og  Mokranovski  fik  et  Starosti  med  rige  Indtægter 
og  af  Ludvig  XV  Titel  af  fransk  General.  Det  franske 
Parti  voxede  i  Antal,  Broglie  udfoldede  en  omfattende  Virk- 
somhed, og  Branicki,  som  beredvillig  gik  ind  paa  alle  hans 
Ideer,  traf  Forberedelser  til  en  Konføderation,  arbejdede 
flittig  paa  at  faa  Kronarmeen  i  kampdygtig  Stand  og  sendte 
en  Agent  til  Konstantinopel  for  at  indlede  en  Forstaaelse 
med  Porten. 

Denne  Vending  i  de  polske  Partiforhold  blev  heller  ikke 
ubemærket  af  de  andre  fremmede  Hoffer,  og  navnlig  lagde 
Kaunitz  en  ikke  ringe  Vægt  paa  Frankrigs  forøgede  Ind- 
flydelse i  Polen  og  indledede  endog  i  Avgust  1755  Under- 
handlinger om  at  støtte  Prins  Contis  Kandidatur  mod 
Frankrigs  Hjælp  til  Schlesiens  Tilbageerobring.  Omtrent 
samtidig  begav  Broglie  sig  med  Orlov  til  Paris  og  kom  i 
Novbr.  s.  A.  tilbage  til  Dresden  med  Udkast  til  en  Subsidie- 
traktat  mellem  Sachsen  og  Frankrig.     En  lignende  mellem 

Sachsen  og  England  udløb  just  i  dette  Aar,  og  Lejligheden 
syntes  derfor  gunstig  for  Frankrig  til  ganske  at  drage  Hoffet 
i  Dresden,  som  ikke  kunde  undvære  Subsidier,  over  paa  sin 
Side.  Frankrig  bød  2  Millioner,  hvorfor  Sachsen  skulde 
holde  6000  Mand  parate  til  fransk  Tjeneste  og  forpligte  sig 
til  paa  den  tyske  Rigsdag  at  stemme  efter  Frankrigs  Ønske 
samt  for  Polens  Vedkommende  ikke  at  lade  nogen  russisk 
Soldat  komme  over  Grænsen  og  forud  billige  hin  af  Branicki 
og  Brogiie  projekterede  Konføderation.  I  Dresden  kunde 
man  imidlertid  ikke  beslutte  sig  til  at  gaa  ind  paa  den 
sidstnævnte  Betingelse  og  afbrød  i  Decbr.  1755  foreløbig 
disse  Underhandlinger.  Ogsaa  Frederik  II,  med  hvem 
Frankrig  paa  samme  Tid  underhandlede,  forkastede  til  sidst 
alle  de  franske  Forslag  og  afsluttede  i  Jan.  1756  sin  be- 
kjendte  Traktat  med  England,  der  forandrede  hele  den 
politiske  Situation  og  ogsaa  i  Polen  næsten  øjeblikkelig 
ytrede  sin  Virkning,  i  det  Branicki  standsede  Hærens  Ud- 
rustning saa  vel  som  Forberedelserne  til  en  Konføderation  og 
kaldte  sine  Agenter  tilbage  fra  Konstantinopel.  Det  var 
forgjæves,  at  Mokranovski,  hans  Kone  og  Søster,  Fyrstinde 
Lubomirska,  søgte  at  virke  paa  ham.  »Den  gamle  trak  sine 
Sejl  ind  for  at  afvente,  hvilken  Vind  dier  vilde  rejse  sig«, 
og  maaske  havde  han  ved  Broglies  Uheld  i  1755  tillige 
faaet  Øjnene  op  for,  at  den  franske  Kegering  samtidig  med, 
at  Brogiie  drev'  sin  antirussiske  Politik,  i  al  Stilhed  plejede 
Underhandlinger  i  modsat  Retning  med  Østerrig. 

Den  hidtilværende  britiske  Gesandt  i  Dresden,  Sir 
Williams,  var  imidlertid  bleven  forflyttet  til  St.  Petersburg, 
hvortil  han  efter  sit  Ønske  blev  ledsaget  af  sin  Ven  Avgust 
Czartoryskis  Neveu,  den  nu  23  Aar  gamle  Stanislaus  Avgust 
Poniatovski,  der  var  sine  Forældres  fjerde  Søn  og  kort 
forud  var  vendt  tilbage  fra  sine  Rejser  gjennem  T^^skland, 
Holland,  Frankrig  og  England.  Med  en  sjælden  legemlig 
Skjønhed  forenede  han  en  flersidig  Dannelse,  med  Munterhed 
og  Vid  megen  Hjærtensgodhed  og  alle  en   smidig  Verdens- 

21* 

mands  Fortrin.  Czartoryskierne  og  Poniatovskierne  havde 
med  Glæde  givet  deres  Minde  til  denne  Eej se,  og  det  er 
jo  bekjendt  nok,  at  den  blev  af  største  Betydning  ikke  alene 
for  den  unge  Mand  selv,  men  ogsaa  for  Polens  senere 
Skæbne.  Indfort  af  Sir  Williams  ved  Hoffet  tiltrak  han 
sig  den  næppe  tre  Aar  ældre  Storfyrstinde  Katarinas  Op- 
mærksomhed og  vandt  hendes  Kjærlighed,  og  af  den  Vaime, 
hvormed  han  i  sine  senere  Leveaar,  efter  de  bitreste  Er- 
faringer, skildrer  det  første  Bekjendtskab  med  hende  og 
deres  Kjærlighedsforstaaelse,  fremgaardet,  at  hun  maa  have 
gjort  et  dybt  Indtryk  paa  ham. 

Baade  Sir  Williams  og  den  østerrigske  Gesandt, 
Esterhazy,  søgte  ivrig  at  vinde  Rusland,  foruden  deres 
Guld  havde  de  en  Allieret  i  Kejserinde  Elisabets  Had 
til  Frederik  II,  og  det  saae  i  Virkeligheden  i  sidste  Halvdel 
af  1755  ud  til,  at  der  vilde  komme  en  Subsidie traktat  i 
Stand  mellem  England  og  Rusland.  En  saadan  var  allerede 
i  Sept.  vedtagen,  men  paa  Grund  af  nogle  Formspørgsmaal 
endnu  ikke  ratificeret,  da  der  pludselig  kom  Efterretning 
om  den  preussisk-engelske  Traktat  af  1756.  Hermed  var 
hele  den  politiske  Konstellation  forandret,  den  russisk- 
engelske Traktat  Wev  kun  et  Stykke  Papir,  og  Rusland  til- 
traadte  tvært  imod  den  fransk-østerrigske  Traktat  af  1ste 
Maj  1756  og  begyndte  at  trække  sine  Tropper  sammen  ved 
den  polske  Grænse. 

Dette  var  en  slem  Streg  i  Regningen  for  de  polske 
Patrioter.  De  forespurgte  sig  klagende  hos  Broglie,  om  da 
Frankrig  vilde  ofre  dem  for  sit  nye  Venskab  med  Rusland, 
men  fik  kun  tomme  Ord  til  Svar,  hvis  Hulhed  var  iøjne- 
faldende til  Trods  for  alle  Forsikringer  og  Løfter.  Broglie 
selv  gjorde  dog,  hvad  han  kunde,  og  opfordrede  den  franske 
Gesandt  i  Petersburg,  Douglas,  til  at  virke  for,  at  Rusland 
ingen  Tropper  lod  rykke  ind  i  Polen  uden  først  at  have 
truffet  Aftale  med  Branicki;  men  Rusland  gjorde  lige  det 
modsatte.     Ikke   med   Patrioterne,   men   med   sine   gamle 

Venner  forhandlede  det  om  Troppernes  Gjennemmarche, 
endnu  for  Krigens  Udbrud  kom  General  v.  Weimarn  til 
Polen  for  at  gjøre  det  russiske  Parti  bekjendt  med  Ruslands 
Hensigter  og  paavirke  andre  indHydelsesrige  Polakker  ved 
Breve  fra  Kejserinden  og  Bestucheff,  og  begge  Brødrene 
Czartoryski  modtoge  Kejserindens  Breve  med  den  største 
Ærbødighed  og  Taknemmelighed.  »Dette  Tegnpaa  den  højeste 
Gunst  og  Velvilje  hos  en  saa  stor  og  over  alle  ophøjet 
Kejserinde,  vilde«,  sagde  Avgust  Czartoryski,  »gjennem  alle 
Aarhundreder  blive  hellig  bevaret  i  deres  Familie.«  Wei- 
marns  Samtale  med  Brødrene  varede  i  flere  Dage,  og  de 
foresloge  ham  at  nedskrive  efter  deres  Diktat  en  Beretning 
til  Kejserinden  om  Polens  Stilling,  hvad  han  gik  ind  paa. 
Det  hed  heri  bl.  a.,  at  Ruslands  Indflydelse  i  Polen  til 
Skade  for  begge  Stater  var  betydelig  aftagen  paa  Grund  af 
Kejserindens  mangelfulde  Underretning  om  de  polske  An- 
liggender. En  Forandring  heri  maatte  først  og  fremmest 
fremkaldes  ved  paa  ny  at  bringe  Konstitutionen  af  1716— 
1717,  der  skyldtes  Peter  den  store,  til  eftertrykkelig  An- 
vendelse, hvorpaa  Republikens  Ro,  Frihed  og  Velfærd  be- 
roede. De  skildrede  derpaa,  hvorledes  Briihl  og  Mniszeck  i 
Besiddelse  af  Kongens  ubegrænsede  Tillid  havde  trængt 
alle  andre  saa  langt  tilbage,  at  de,  der  ikke  sluttede  sig  til 
dem,  levede  ligesom  i  Fredløslied.  Senatet  var  foragtet  og 
drejede  sig  efter  Vinden,  og  der  var  ingen  Modvægt  mod 
det  Parti,  som  under  Frankrigs  Indflydelse  havde  dannet  sig 
ved  Feltherrernes  Forbindelse  med  Kronen.  Paa  en  af  de 
sidste  Rigsdage  havde  den  franske  Gesandt  uddelt  ca.  100,000 
polske  Gylden,  og  mange  indflydelsesrige  Personer  fik  Pen- 
sioner fra  Frankrig.  Det  var  derfor  lige  saa  nødvendigt  som 
i  Ruslands  Interesse,  at  Kejserinden  benyttede  sine  i  Trak- 
taterne med  Republiken  hjemlede  Rettigheder  til  at  skride  ind 
mod  hint  Uvæsen. 

Saa  vidt  Beretningen,  der  ved  en  Kurér  oversendtes  til 
St.  Petersburg.    Hvad  im  i  øvrigt  Midlerne  til  en  Forøgelse 

af  Ruslands  Indflydelse  angik,  vendte  Brødrene  Czartoryski 
i  deres  Samtaler  med  Weimarn  stadig  tilbage  til  dette,  at 
»ligesom  i  alle  Fristater  saaledes  var  der  især  i  Polen  intet 
at  udrette  uden  Penge.«  I  Løbet  af  to  Aar,  sagde  Kans- 
leren, havde  hans  Broder  og  hans  Svigersønner  Sapieha  og 
Flemming  ofret  over  100,000  Daler  paa  at  modvirke  Frank- 
rigs Rænker,  og  saadanne  uhyre  Udgifter  kunde  Privatmænd 
i  Længden  umulig  vedblive  at  udrede.  Kejserinden  maatte 
derfor  stille  en  vis  aarlig  Sum  til  den  russiske  Gesandts 
Disposition  i  dette  Øjemed,  og  det  vilde  være  hensigts- 
mæssigt, om  de  enkelte  Summer  uddeltes  i  »Familiens« 
Navn,  for  at  Modtagerne  ikke  skulde  gjøre  for  store  For- 
dringer, hvad  der  sikkert  vilde  ske,  naar  de  vidste,  at  Pengene 
kom  fra  det  russiske  Hof! 

I  lignende  Retning  udtalte  sig  ogsaa  Rigets  Primas, 
Kronkansleren  Malachovski,  den  gamle  Poniatovski,  Stanislaus 
Poniatovski  m.  fl.,  og  overalt  hørte  Weimarn  Fordring  om 
flere  Penge  og  mere  Energi  fra  Ruslands  Side.  Medens 
disse  Forhandlinger  stode  paa  i  Polen,  havde  Frederik  II 
imidlertid  besat  hele  Sachsen  til  Dresden,  slaaet  Østerrigerne 
ved  Lowositz  (10de  Oktbr.  1756)  og  tvunget  den  sachsiske 
Lejr  ved  Pirna  til  Kapitulation  (17de  Oktbr.).  Avgust  III 
indtraf  derpaa  i  Warschau  med  Bruhl,  nogle  Uger  senere 
indtraf  ogsaa  Broglie,  sagtens  var  det  paa  hans  For- 
anledning, at  Branicki  opbød  alt  for  at  hindre  Russernes 
Marche,  og  Ophidselsen  i  Polen  blev  sluttelig  saa  stor,  at 
man  i  Wien  var  bange  for,  at  der  vilde  danne  sig  en  Kon- 
føderation i  Republiken  for  at  sætte  Magt  mod  Magt.  Hoffet 
i  Warschau  synes  virkelig  i  Jan.  og  Febr.  1757  at  have 
frygtet  for  et  pludseligt  Overfald,  men  Roligheden  blev  dog 
ikke  forstyrret,  og  det  blev  ikke  til  noget  med  Konfødera- 
tionen. Til  Trods  for  alle  Patrioternes  levende  Protester 
rykkede  russiske  Tropper  i  Foraaret  1757  ind  paa  Republi- 
kens Omraade  uden  at  finde  nogen  som  helst  Modstand, 
midt   i   Juni   opslog    General    Apraxin   sit  Hovedkvarter  i 

Kovno,  henimod  Slutningen  af  Juni  overskuede  hans  Tropper 
Østpreussens  Grænser,  og  den  30te  Avgust  sejrede  Rus- 
serne ved  Grossjågerndorf  over  Frederik  IFs  lille  Hær. 
Uden  at  forfølge  denne  Sejr  vendte  Apraxin  derpaa  tilbage 
til  Polen. 

Imidlertid  var  den  unge  Stanislaus  Poniatovski  af  sine 
Forældre  bleven  kaldt  tilbage  fra  St.  Petersburg,  for  at  han 
skulde  lade  sig  vælge  til  Landbud.  Han  forlod  St.  Peters- 
burg med  et  ivrigt  Ønske  om  at  vende  tilbage  dertil,  og 
Bestucheff  imødekom  hans  og  Storfyrstindens  Ønsker  ved  i 
et  Brev  til  Brtihl  at  anbefale  ham  til  Gesandt  i  St.  Peters- 
burg. Saa  vel  Briihl  som  den  gamle  Poniatovski  og  Brødrene 
Czartoryski  gik  beredvillig  ind  paa  denne  Ide,  og  den 
Vanskelighed,  som  laa  deri,  at  Kongen  i  Følge  den  polske 
Statsret  ikke  niaatte  udnævne  nogen  Gesandt  uden  en  Senats- 
beslutning, kom  man  ud  over  ved  at  lade  Kongen  udnævne 
Poniatovski  til  sachsisk  Gesandt  og  Kansleren  Czartoryski 
under  lithauisk  Segl  give  ham  Fuldmagt  til  at  repræsentere 
de  polske  Interesser.  Omkostningerne  overtog  »Familien«, 
da  Kongen,  som  var  berøvet  Indtægterne  af  Sachsen,  er- 
klærede sig  ude  af  Stand  dertil.  Derimod  gav  Avgust  III 
den  nye  Gesandt  den  hvide  Ørns  Orden  som  Tegn  paa  sin 
Velvilje,  og  Kitowicz  fortæller  som  et  Prognostikon  for 
Poniatovskis  senere  Ophøjelse  paa  Tronen,  at  han  ved  en 
Forvexling  af  Kongens  Kammertjener  fik  et  Ordensbaand 
med  Indskriften:  »pro  fide,  lege  et  grege«,  hvilket  Kongen 
alene  plejede  at  bære,  medens  der  derimod  paa  alle  andre 
Ordenstegn  stod:  »pro  fide,  lege  et  rege.«  Først  efter  Ud- 
nævnelsen protesterede  den  franske  og  østerrigske  Gesandt 
herimod,  men  forgjæves.  I  Jan.  1757  indtraf  Poniatovski  i 
St.  Petersburg  og  havde  den  Ilte  s.  M.  sin  første  Avdients 
hos  Kejserinden,  der  fandt  saa  megen  Behag  i  hans  noget 
højtravende  Tale,  hvori  han  bl.  a.  sammenlignede  Frederik  II 
med  en  giftig  Hydra,  at  hun  lod  den  trykke  i  den  officielle 
Tidende.     Den  unge  Diplomat  optraadte  i  det  hele  med  stor 

Behændighed  paa  sin  slibrige  Bane  ved  Petersburgerhoffet, 
hvor  ogsaa  Kjærlighedsforholdet  til  Storfyrstinden  og  Be- 
stucheffs  Gunst  lettede  ham  Vejen.  Den  østerrigske  Gesandt 
Esterhazy,  som  i  Foraaret  1757  underhandlede  om  en  ny 
Konvention  mellem  Rusland  og  Østerrig,  ydede  han  saa 
gode  Tjenester  hos  Storfyrstinden,  at  Kaunitz  i  et  Brev  til 
Esterhazy  anbefalede  denne  at  nære  fuld  Tillid  til  Po- 
niatovski  og  samvirke  med  ham  i  ét  og  alt.  Derimod  lod 
Frankrigs  Mistro  til  ham  sig  ikke  overvinde,  Grev  Broglie 
havde  ikke  glemt  sit  gamle  Had  til  Czartoryskierne  som 
Førerne  af  det  russiske  Parti,  og  Poniatovskis  Udnævnelse 
til  Gesandt  i  St.  Petersburg,  der  betragtedes  som  en  Til- 
nærmelse af  Brtihl  til  »Familien«,  havde  end  yderligere 
vakt  hans  Forbitrelse,  ligesom  den  da  ogsaa  havde  fortørnet 
Pariserhoffet. 

Broglie  søgte  derfor  allerede  i  Avgust  1757  at  udvirke 
den  unge  Gesandts  Tilbagekaldelse ;  men  Bestucheff.  der  ved 
Kejserindens  hyppige  Sygdorasanfald  end  mere  tilskyndedes 
til  at  tage  Hensyn  til  det  »unge«  Hof,  gjorde  imidlertid 
Modforestillinger,  ja  raadede  endog  efter  et  af  Elisabets 
Sygdomsanfald  Briihl  til  »jo  før  jo  hellere  at  gjøre  en  Ende 
paa  det  Ostrog'ske  Anliggende  og  finde  sig  til  rette  med 
den  Czartoryski'ske  Familie,  inden  det  Tilfælde  maaske  ind- 
traadte,  at  denne  gjennem  den  unge  Poniatovski  kunde  gjøre 
sig  Haab  om  en  saa  decideret  Protektion  hos  det  russiske 
Hof,  at  man  blev  tvungen  til  nolens  volens  at  gjøre  det, 
hvormed  man  nu  ad  frivillighedens  Vej  kunde  gjøre  sig 
Familien  forbunden.«  Frankrig  maatte  derfor  træde  op  paa 
den  alvorligste  Maade  for  at  udvirke  Poniatovskis  Rappel, 
som  omsider  blev  underskreven  af  Kongen  i  Oktbr.  1757 
under  Udtalelse  af  fuld  Tilfredshed  med  hans  Tjeneste. 
Ogsaa  Brtihl  undskyldte  i  et  eget  Brev  Forholdsreglen  med 
Nødvendigheden,  og  Kongen  erklærede  i  en  Samtale  med 
den  gamle  Poniatovski,  at  han  ikke  havde  kunnet  handle 
anderledes,    da   han  uden  Frankrigs   og  Ruslands  Subsidier 

»ikke  havde  en  Bid  Bred  til  sig  og  sia  Familie.«  Afskeds- 
efterretningen  vakte  imidlertid  stor  Bevægelse  1  St.  Peters- 
burg, hvor  selv  Kejserinden  gjentagne  Gange  offentlig  ud- 
talte sin  Beklagelse  derover.  Ogsaa  Esterhazy  skrev  til 
Briihl  om  at  gjere  Sagen  om  igjen,  og  —  presset  af  Stor- 
fyrstinden —  modtog  Bestucheff  slet  ikke  Warschauerhoffets 
Notifikationsskrivelse  og  lod  Briihl  erklære,  at  det  sachsiske 
Hof  for  bestandig  vilde  fordærve  sine  Anliggender  i  St. 
Petersburg,  dersom  det  ikke  tog  Rappellen  tilbage.  Skete 
dette  ikke  —  og  han  kunde  forsikre,  at  Poniatovski  i  lang 
Tid  hverken  havde  foretaget  sig  noget  mod  det  franske  eller 
i  Favør  af  det  engelske  Hof  — ,  maatte  man  ikke  mere 
gjøre  nogen  Regning  paa  ham  (B.).  Resultatet  blev,  at  Po- 
niatovskis  Afsked  toges  tilbage,  ja  Briihl  fordrede  endog  russisk 
Hjælp  til  at  blive  fri  for  Broglie,  og  da  derpaa  de  russiske 
Gesandter  i  Wien  og  Paris  fik  Ordre  til  at  besvære  sig 
over  denne,  fik  han  sin  Afsked  og  kom  i  Vinteren  1758 
tilbage  til  Paris.  Hans  Bortkaldelse  var  for  det  franske 
Parti  i  Polen  et  Nederlag,  det  ikke  formaaede  at  forvinde. 

Poniatovskis  forlængede  Ophold  i  St.  Petersburg  var 
imidlertid  den  sidste  Tjeneste,  Bestucheff  kunde  yde  Stor- 
fyrstinden. Apraxins  Tilbagetog  efter  Sejren  ved  .Jågerndorf 
betragtedes  nemlig  af  Ruslands  Allierede  som  et  aabenbart 
Forræderi,  som  en  Følge  af  deres  lydelige  Klager  blev  han 
afskediget,  og  der  indlededes  en  Undersøgelse  mod  ham, 
hvori  hans  gamle  Velynder  Bestucheff  og  til  en  vis  Grad 
ogsaa  Storfyrstinden  blev  inddragen.  I  Febr.  1758  blev  Be- 
stucheff fængslet  efter  først  at  have  tilintetgjort  en  Mængde  af 
sine  Papirer,  og  kort  efter  fængsledes  ogsaa  en  italiensk  Juveler 
ved  Navn  Berardi,  som  hyppig  havde  besørget  Kanslerens 
og  Poniatovskis  Breve  til  Storfyrstinden  og  hendes  Svar. 
Poniatovski  blev  af  Skræk  heftig  syg;  men  Storfyrstinden 
havde  Aandsnærværelse  nok  til  ligeledes  at  brænde  sine 
Papirer.  Begge  forsikre  i  deres  Memoirer,  at  saa  vel  Kans- 
leren   som  Katarina   havde    været  fuldstændig   uskyldige    i 

Apraxins  Tilbagetog,  og  dersom  Undersøgelsen  virkelig  havde 
leveret  Bevis*  for,  at  Bestucheff,  saaledes  som  man  paa  hin 
Tid  fortalte  i  Petersburgs  diplomatiske  Kredse,  skulde  have 
tilsigtet  at  udelukke  Storfyrsten  fra  Tronfølgen  til  Fordel 
for  Katarina,  vilde  vel  hans  Straf  ogsaa  være  bleven  haardere 
end  Afsættelse  og  Forvisning  til  et  af  hans  Godser  i  Om- 
egnen af  Moskva.  Hvad  Katarina  angaar,  lykkedes  det 
hende  i  to  Samtaler  med  Kejserinden,  hvem  hun  bad  om 
at  maatte  vende  tilbage  til  Tyskland,  at  opnaa  Forsoning. 
Den  franske  og  den  østerrigske  Gesandt  havde  spillet  en 
Hovedrolle  i  den  hele  Sag,  og  det  synes  næsten,  som  om 
man  fra  fransk  Side  endog  et  Øjeblik  har  tænkt  paa  at 
drage  Briihl  med  ind  i  Bestucheffs  Fald,  gaaende  ud  fra  en 
stærk  Mistanke  om,  at  disse  to  Mænd  skulde  være  blevne 
enige  om  at  skifte  Politik  i  Syvaarskrigen  og  gaa  over  fra 
Frankrig  og  Østerrig  til  Preussen.  Poniatovski  var  vel 
lykkelig  undgaaet  den  truende  Storm;  men  han  følte  dog 
selv,  at  hans  Stilling  i  St.  Petersburg  var  bleven  rystet,  og 
bad  i  April  1758  om  Orlov;  først  den  15de  Avgust  afrejste 
han  dog  til  Warschau,  og  det  var  tilmed  ikke  uden  Haab 
om  senere  at  vende  tilbage  til  St.  Petersburg,  noget,  som 
selv  Storfyrst  Peter  søgte  at  udvirke  hos  Voronzov! 

Ved  sin  Tilbagekomst  til  Polen  fandt  Poniatovski  store 
Landstrækninger  ved  Niemen,  Weichsel  og  Wartha  besatte 
af  Russerne  under  General  Fermor,  for  hvem  de  polske 
Garnisoner  i  B3^erne  overalt  vare  vegne  med  Undtagelse  af 
Danzigs,  der  i  Forening  med  Borgerskabet  beredte  sig  til  at 
møde  Magt  med  Magt.  I  Avgust  1758  leverede  Fermor 
Slaget  ved  Zorudorf,  men  gik  derpaa  strax  tilbage  til  Polen, 
og  fra  den  Tid  af  gjorde  Russerne  Polen  vest  for  Weichsel  til 
deres  Operationsbasis  i  Krigen  mod  Frederik II.  Aar  ud  og  Aar 
ind  bleve  deres  Tropper  liggende  her  og  betragtede  sig  i  ét  og 
alt  som  Landets  Herrer,  udskreve  vilkaarlig  Leverancer 
af  enhver  Art,  anlagde  Magasiner  og  behandlede  Adelen  og 
dennes  Bønder   »meget  indiskret,    ja  endog  med  Prygl  og 

Drab.«  Paa  den  anden  Side  respekterede  naturligvis 
Frederik  II  heller  ikke  Republikejis  Nevtralitet.  I  Slut- 
ningen af  Febr.  1759  sendte  han  General  Wobersno  med 
5000  Mand  og  5  Kanoner  fra  Glogau  til  Storpolen,  hvor 
han  ødelagde  Russernes  store  Magasiner  i  Posen  og  paa 
andre  Steder.  I  et  Manifest  af  2den  Marts  1759  erklærede 
Preusserkongen,  at  han  ikke  havde  til  Hensigt  at  optræde 
som  Republikens  Fjende,  men  kun  maatte  komme  sine  Fjen- 
ders Planer  i  Forkjøbet  og  straffe  ethvert  Brud  paa  Re- 
publikens Nevtralitet,  der  blev  begaaet  i  Favør  af  Rusland. 
I  Slutningen  af  Juni  og  Begyndelsen  af  Juli  s.  A.  trængte  hans 
General,  Grev  Dohna,  frem  til  Posen,  ødelagde  de  russiske 
Magasiner  i  Bromberg  og  paa  andre  Steder,  inddrev  Le- 
verancer af  enhver  Art  uden  Betaling  og  indlemmede  en 
Mængde  polske  Bønder  som  Rekruter  blandt  sine  Tropper. 
Et  lignende  Tog  gjennem  Storpolen  foretoges  i  Septbr.  1761 
med  samme  Held. 

Hoffet  og  dets  Parti  vilde  hellere  end  gjærne  have 
benyttet  disse  preussiske  Indfald  til  at  formaa  Republiken 
til  aabon  Krig  mod  Frederik  II;  men  Nationen  vilde  intet 
høre  herom,  hildet  som  den  var  i  almindelig  Nydelsessyge, 
aandelig  Udmattelse  og  den  falske  Indbildning,  at  Landets 
Uafhængighed  og  Integritet  bedst  vilde  bevares  derved,  at 
man  ikke  indlod  sig  paa  nogen  politisk  Forvikling  udadtil, 
da  saa  Naboernes  gj ensidige  Skinsyge  vilde  være  Beskyttelse 
nok.  Desuden  traadte  næsten  hos  alle  Landets  Nød  langt  i 
Baggrunden  for  de  personlige  og  Partiinteresserne.  »Fa- 
milien« stillede  sig  endnu  skarpere  over  for  Hoffet  end 
tidligere;  vel  havde  Briihl  fulgt  Bestucheffs  tidligere  om- 
talte Raad,  i  det  han  allerede  i  Marts  1758  lod  Kongen  hæve 
de  Ostrog'ske  Godsers  Sekvestration ,  og  den  unge  Stanislaus 
Poniatovski  havde  paa  det  varmeste  takket  for  »denne  Vel- 
gjerning,  der  vilde  binde  alle  Fædrelandets  og  Frihedens 
Venner  med  nye  Taknemmelighedsbaand  til  Monarken« ;  men 
hvis  Briihl   havde    gjort  Regning   paa   at  vinde  »Familien« 

ved  dette  Skridt,  blev  han  snart  skuffet.  Ved  enhver  Lej- 
lighed optraadte  Czartoryskierne  mod  Hoffet,  og  da  dette 
efter  Preussernes  oven  omtalte  første  Indfald  holdt  flere 
Konferencer  med  Senatet,  hvor  Biskop  Soltyk  af  Krakau, 
Hofmarskalk  Mniszeck  og  fl.  trængte  paa  energiske  Forholds- 
regler mod  Preussen,  udtalte  den  gamle  Poniatovski,  Avgust 
Czartoryski  og  fl.  sig  afgjort  derimod,  og  de  havde  ogsaa 
de  saa  kaldte  »Patrioter«  paa  deres  Side.  Dette  Parti,  der, 
som  vi  have  hørt,  var  blevet  stiftet  under  Indflydelse  af 
Grev  Broglie  for  at  befri  Polen  for  Ruslands  Overvægt, 
havde  navnlig  efter  Afsluttelsen  af  den  fransk -russiske 
Alliance  og  Broglies  Tilbagekaldelse  mistet  sit  Fodfæste  og 
opløstes  næsten  ganske.  De  Instruxer,  som  Broglies  Efter- 
følger Paulmy  fik  af  Ludvig  XV,  skulde  da  heller  ikke 
kunne  sætte  Liv  i  det  igjen,  thi  de  foreskreve  ham  en  passiv 
Politik,  sigtende  til  at  vedligeholde  det  bestaaende  Anarki  i 
Polen,  som  var  i  Frankrigs  Interesse,  og  forhindre  nogen 
anden  Magts  Forøgelse  paa  Polens  Bekostning.  Dette 
blev  —  ved  Siden  af  skjenne  Ord  om  hans  Interesse  for 
Polakkernes  Frihed  —  med  rene  Ord  udtalt  i  det  nævnte 
Aktstykke,  hvori  det  tillige  fremstilles  som  en  politisk  Vild- 
farelse, naar  man  hidtil  havde  forhandlet  med  Polen  som 
med  en  Magt,  der  havde  nogen  som  helst  Indflydelse  paa 
den  almindelige  Politik.  At  ogsaa  Hofferne  i  St.  Peters- 
burg,  Berlin  og  Wien  i  deres  Forhold  til  Polen  gik  ud  fra 
samme  Betragtning,  have  de  tidligere  Begivenheder  lært  os. 
Paulmy  kunde  selvfølgelig  under  disse  Omstændigheder  ingen 
indflydelsesrig  Rolle  spille.  Dog  vedligeholdt  han  en  for- 
trolig Forbindelse  med  Førerne  for  det  tidligere  franske 
Parti,  ligesom  disse  ogsaa  —  især  Branicki  og  Mokranovski  — 
stode  i  stadig  Forbindelse  med  Paris.  Paa  den  anden  Side 
nærmede  de  sig  imidlertid  ogsaa  mere  og  mere  til  deres 
hidtidige  Modstandere,  Czartoryskierne.  Begge  Parter  frygtede 
nemlig  nu  for,  at  Hoffet  vilde  benytte  de  i  Landet  liggende 
russiske  Tropper    til   at  tvinge  Nationen    til  alt,    hvad  det 

ønskede,  og  søgte  derfor  et  Rygstød  i  —  Preussen.  De 
erklærede  gjentagne  Gange  til  den  preussiske  Gesandt  i 
Warschau,  at  »de  og  deres  Frihed  vilde  være  fortabte,  der- 
som Frederik  II  bukkede  under  for  sine  talrige  Fjender«, 
og  da  Rigsdagen  for  1760  nærmede  sig,  bade  de  ham  ind- 
stændig om  at  lade  den  sprænge,  fordi  Hoffet  ellers  sikkert 
ved  Ruslands  Hjælp  vilde  sætte  sin  Hensigt:  at  tvinge  Re- 
publiken  til  en  Krigserklæring  mod  Preusserkongen,  igjen- 
nem.  Under  disse  Omstændigheder  vare  Valgene  naturligvis 
mere  stormende  end  nogen  Sinde.  Fra  begge  Sider  sprængte 
man  Landdagene.  Branicki  og  Patrioterne  gik  Haand  i 
Haand  med  »Familien«  og  bestemte  Mokranovski  til  Rigs- 
dagens Marskalk.  Mod  denne  erklærede  Hoffet  sig  derimod 
paa  det  bestemteste,  og  da  det  alligevel  lod  til,  at  hans 
Valg  ikke  kunde  forhindres,  lod  det  —  ved  et  Landbud  fra 
Podolien  —  Rigsdagen  sprænge  inden  Marskalks  valget. 

Lige  saa  lidt  som  denne  kom  den  overordentlige  Rigs- 
dag, der  af  Hoffet  sammenkaldtes  i  Foraaret  1761,  til  et 
frugtbringende  Resultat.  Hofpartiet  haabede  ved  de  russiske 
Troppers  Beskyttelse  og  Tryk  at  kunne  forvandle  den  til  en 
Konføderation  og  vinde  Stemmeflerhed,  og  detopnaaede  virkelig 
til  Dels  dette  ved  at  lade  en  Del  allerede  én  Gang  sprængte 
Landdage  foretage  Valg  paa  ny.  Man  talte  om,  at  Hoffet 
vilde  sætte  Kurprinsens  Tronfølge  igjennem,  og  Oppositionen 
nærede,  da  der  i  Begyndelsen  af  1761  blev  trukket  Tropper 
sammen  i  Nærheden  af  Warschau,  den  mest  levende  Be- 
kymring for,  at  man  fra  Hoffets  Side  vilde  anvende  Magt. 
Sit  eneste  Haab  i  saa  Tilfælde  satte  den  til  Preussen,  til 
hvis  Gesandt  den  henvendte  sig  med  Ben  om  eventuel 
Understøttelse  mod  Ruslands  Undertrykkelse.  Det  kom  dog 
ikke  dertil.  Efter  Midten  af  April  droge  de  russiske  Trop- 
per bort  til  Storpolen,  og  den  russiske  Gesandt  erklærede, 
at  hans  Hof  ikke  vilde  blande  sig  i  Tronfølgerspergsmaalet. 
Det  lod  endog  til,  som  om  Rigsdagen,  der  begyndte  den 
27de  April,    vilde  komme  til  Enighed  om  det  foreliggende 

Hovedspørgsinaal,  Møntreguleringen  (i  Anledning  af  den 
megen  slette  Ment,  som  under  Syvaarskrigen  var  kommen 
ind  i  Landet) ;  men  efter  faa  Dages  Forløb  blev  den  sprængt 
paa  en  usædvanlig  solen  Maade.  Over  40  Landbud,  hvor- 
iblandt Medlemmer  af  de  første  Familier,  undertegnede 
nemlig  i  Nærværelse  af  begge  Kanslerne  og  Kronfeltherrerne 
et  Manifest  mod  enhver  Beslutnings  Gyldighed,  fordi  Eigs- 
dagen  var  bleven  sammenkaldt  af  Kronen  alene  uden  forud- 
gaaende  Senatsbeslutning.  Begge  Oppositionens  Partier  havde 
forenet  sig  herom. 

Til  samme  Tid  bleve  Besværingerne  over  de  russiske 
Troppers  Tryk  og  Fordringerne  om  Erstatning  for  lidte 
Tab  og  Overgreb  mere  og  mere  højrøstede.  Kongen  havde 
allerede  tidligere  maattet  gjøre  Forestillinger  i  saa  Hen- 
seende i  St.  Petersburg,  og  den  18de  Maj  1761  blev  der 
endelig  i  Thorn  nedsat  en  Likvidationskommission  bestaaende 
af  den  russiske  Oberst  Putzkov  og  Starosten  Vychovski. 
Putzkov  deciderede  imidlertid  alene  efter  Gunst  og  Vilkaar, 
hele  Likvidationen  blev  af  Kusland  forsætlig  trukken  i 
Langdrag,  og  det  var  forgjæves,  at  Kongen  og  Brtihl  — 
bestormede  af  fornyede  Klager  —  besvore  Voronzov  om  at 
lade  de  russiske  Tropper  vise  større  Billighed.  Endnu  i 
1762,  da  Russerne  marcherede  hjem  efter  deres  Fred  med 
Frederik  II,  betalte  de  Leverancerne  paa  det  preussiske,  men 
ikke  paa  det  polske  Territorium.  Adelens  Stemning  mod 
Hoffet  og  Russerne  blev  derfor  bitrere  og  bitrere.  Allerede 
i  Efteraaret  1759  var  der  blevet  opsnappet  Breve,  hvori 
Frederik  II  under  Forsikringen  om,  at  mindst  100,000  Mand 
vilde  støde  til  ham,  blev  opfordret  til  at  lade  en  Hær  rykke 
ind  i  Polen.  Nu,  i  Efteraaret  1762,  erklærede  mange  polske 
Adelsmænd  til  den  preussiske  Gesandt  i  Warschau,  at  de 
intet  Øjeblik  vilde  betænke  sig  paa  at  optræde  med  Magt 
mod  Russerne,  naar  de  blot  kunde  stole  paa  at  have  et 
Rygstød  i  en  preussisk  Hær  paa  20,000  Mand.  Frederik  II 
havde  intet  Middel  til  at  imødekomme  disse  Ønsker,   men 

undlod  ikke  at  benytte  Polakkernes  Sympathi  til  sine  diplo- 
matiske Forinaal.  I  Krigens  sidste  Aar  ydede  flere  af  de 
fornemste  polske  Adelsmænd  ham  væsentlige  Tjenester  bl.  a. 
ved  at  underrette  ham  om  Tingenes  Tilstand  i  Polen,  be- 
sørge hans  Korrespondance  og  Sendelser  til  Jassy;  Kon- 
stantinopel og  Krim  og  selv  hidse  Tyrkerne  og  Tartarerne 
til  Krig  mod  Kusland.  Ganske  uegennyttig  og  patriotisk 
var  denne  Virksomhed  dog  ikke;  thi  den  kostede  Frederik 
flere  Tusende  Dukater.  Henimod  Slutningen  af  1762  blev 
Gjæringen  blandt  Gemytterne  saa  stærk,  at  den  russiske 
Gesandt  i  Warschau,  General  Vojejkov,  maatte  udstede  en 
off'entlig  Deklaration  om,  at  Kejserinden  af  Hensyn  til  der 
storpolske  Adels  Had  til  Rusland  og  Sympathi  for  Frederik  II 
havde  besluttet  at  sende  General  Volchonski  til  Storpolen 
med  12,000  Mand  friske  Tropper,  som  vilde  gaa  frem  med 
største  Strænghed  mod  alle  »opsætsige«.  At  Brtihl  i  Nøds- 
tilfælde kunde  gjøre  Regning  paa  Russernes  Understøttelse, 
vidste  i  øvrigt  allerede  før  denne  Erklæring  saa  vel  alle 
andre  som  især  »Familien«,  af  hvilken  den  russiske  Gesandt 
Vojejkov  i  flere  Aar  saa  godt  som  ingen  Notits  havde  taget, 
medens  derimod  den  preussiske  Gesandt  Benoit,  der  godt 
kjendte  Storfyrstindens  Tilbøjelighed  for  den  unge  Poniatovski, 
ikke  blot  traadte  i  et  fortroligt  Venskabsforhold  til  denne 
og  bragte  ham  i  nærmere  Forbindelse  med  Frederik  II, 
men  ogsaa  behandlede  »Familien«  med  særlig  Høflighed, 
maaske  ligesom  denne  ventende  paa  Kejserinde  Elisabets 
Død,  der  formodentlig  vilde  bringe  en  Forandring  i  Ruslands 
Politik. 

VI.    Krisen  i  1762  og  1763.  —  Avgust  IIPs  Død. 

Hvad  mange  havde  ventet  paa,  skete  hurtigere  end 
ventet.  I  Jan.  1762  døde  Kejserinde  Elisabet;  den  16de 
Jan.  var  Efterretningen  i  Warschau  og  hensatte  Hoffet  i 
den  yderste  Bestyrtelse.  Vel  trøst'^de  Brtihl  sig  i  Begyndel- 
sen ved  de  i  Kejser  Peters  Notiflkationsskrivelse  givne  ven- 

skabelige  Forsikringer;  men  Peter  III's  Forholdsregler  vare 
ikke  skikkede  til  i  Længden  at  berolige  ham,  og  allerede 
den  1  ste  Febr.  blev  det  klart,  at  Kejseren  vilde  slutte  Fred  med 
Frederik  II.  Briihl  besvarede  Erklæringen  herom  med,  at 
ogsaa  Avgust  III  vilde  være  villig  til  en  Fred  paa  billige 
Betingelser  for  at  vise,  hvor  megen  Pris  han  satte  paa 
Alliancen  med  Rusland;  samtidig  sendte  han  sin  ældste 
Son  til  St.  Petersburg  for  at  virke  for  Sachsens  Interesser 
ved  Fredsslutningen  og  for  Kurprinsens  Tronfølge  i  Polen; 
men  ved  Siden  deraf  arbejdede  han  trolig  Haand  i  Haand 
med  det  østerrigske  og  det  franske  Diplomati  paa  at  vække 
Mistillid  hos  Polakkerne  til  Rusland  og  Preussen.  En 
Masse  falske  Rygter  udspredtes,  deriblandt:  at  Frederik  II 
havde  tilbudt  Maria  Theresia  —  men  denne  af  Kjærlighed 
til  Polakkerne  afslaaet  —  at  afstaa  Glatz  og  Øvreschlesien 
mod  uhindret  Skadesløsholdelse  i  polsk  Preussen.  Trods 
Benoits  Protester  troede  Nationens  store  Masse  paa  dette 
Rygte,  og  selv  Branicki  skrev  et  Brev  til  den  franske  Ge- 
sandt, hvori  han  forudsatte  det  som  paalideligt  og  appellerede 
til  Frankrig  som  Polens  paalideligste  og  mest  uinteresserede 
Støtte.  Paulmy  sendte  (3dje  Febr.)  en  Afskrift  af  dette 
Brev  til  Frankrig;  men  Choiseul  svarede,  at  der  for  Øje- 
blikket insjen  Medicin  gaves  for  Polens  Onder,  og  at  man 
maatte  berolige  Polakkerne  og  afholde  dem  fra  ubetænk- 
somme Skridt.  Ogsaa  Czartoryskierne ,  hvem  Briihl  tilbød 
Regimenter,  Starostier  og  andre  Naadesbevisninger  for  at 
drage  dem  over  til  Hoffet,  gave  sig  Mine  af  at  tro  paa 
særlige  Farer  for  Polen  i  Ruslands  og  Preussens  Venskab, 
og  Brtihls  Bestræbelser  for  at  vinde  dem  bleve  lige  saa  frugtes- 
løse som  hans  Forsøg  paa  at  slutte  en  Nevtralitetstraktat  for 
Sachsen  med  Frederik  II  og  vinde  det  nye  Hof  i  St.  Peters- 
burg, Peter  III  viste  sig  ikke  blot  kold,  men  endog  paa- 
faldende  frastødende  over  for  Bruhls  Søn  og  gav  i  skærende 
Modsætning  dertil  den  unge  Adam  Czartoryski  Andreas- 
ordenen. 

SpændiDgeii  blandt  Polakkerne  tabte  sig  imidlertid  lidt 
efter  lidt,  efterhaaiiden  som  den  politiske  Horisont  op- 
klaredes. Vaabenstilstanden  af  16de  Marts  1762  mellem 
Eusland  og  Preussen  fulgtes  den  5te  Maj  af  en  definitiv 
Fred.  Strax  efter  dennes  Afslutning  begyndte  de  russiske 
Tropper  at  rykke  ud  af  Polen  og  efterlode  kun  smaa  Af- 
delinger til  deres  Magasiners  Beskyttelse,  Storpolen  og 
Polskpreussen  aandede  saa  at  sige  op  igjen,  og  den  Skræk, 
hvori  Nationen  blev  sat  derved,  at  en  Tatarhær  i  Juni  viste 
sig  paa  dens  Grænser,  varede  kun  kort.  Man  underhandlede 
med  Khanen,  som  gjorde  Fordring  paa  nogle  Grænsestrøg, 
sendte  ogsaa  nogle  Krontropper  derhen,  henvendte  sig  sam- 
tidig til  Konstantinopel  og  bevægede  til  sidst  ved  »anselige 
Gaver«  Khanen  til  at  trække  sig  tilbage.  Nu  indtraadte 
der  derimod  en  heftig  Kappestrid  om  nogle  ledige  Em- 
beder, og  det  er  betegnende  for  Tilstandene,  at  den  senere 
under  Navnet  »kjære  lille  Herre«  saa  bekjendte  Fyrst  Karl 
Radzivil,  der  søgte  tvende  af  disse,  rigere  end  sine  Konkurren- 
ter bød  Briihl  40,000  Dukater  for  den  lille  Feltherrestav,  og 
at  Palatinen,  Fyrst  Jablonovski,  som  søgte  Underkansler- 
embedet,  i  et  egenhændigt  Brev  af  16de  Avgust  1762 
bad  om  Frederik  IFs  bona  officia  i  St.  Petersburg,  for  at 
Katarina,  som  interesserede  sig  for  Czartoryskierne ,  ikke 
skulde  arbejde  imod  ham.  Den  endelige  Afgjørelse  af  disse 
og  flere  Embedsbesættelser  udsattes  til  den  forestaaende 
Rigsdag,  og  i  Mellemtiden  styrtede  Katarina  (9de  Juli) 
Peter  HI  fra  Tronen,  opkastede  sig  selv  til  Kussernes 
Selvherskerinde  samt  gav  de  uddragende  russiske  Tropper  i 
Polen  under  Soltikoff  Ordre  til  at  gjøre  Holdt,  hvad  der  af 
Briihl,  som  lod  Kongen  egenhændig  skrive  til  Soltikoff  i 
denne  Retning,  blev  opfattet  som  et  Tegn  paa  Gjenopret- 
telsen  af  Ruslands  tidligere  Forhold  (under  Elisabet  og 
Kansleren  Voronzov)  til  Polen.  Bruhl  kom  dog  snart  ud  af 
denne  Skuffelse,  og  det  første,  som  aabnede  hans  Øjne,  var 
den  stolte  og  sikre  Holdning,  »Familien«  strax  antog.     Den 

unge  Poniatovski ,  til  hvem  Katarina  ikke  havde  vovet  at 
skrive,  medens  Peter  III  regerede,  erholdt  nu  direkte  Efter- 
retninger fra  hende  gjennem  en  russisk  Kurer,  og  allerede 
den  29de  Juli  havde  han  meddelt  den  preussiske  Gesandt 
Benoit,  at  alt  stillede  sig  heldig  for  ham  (P.),  og  at  han 
stolede  paa  at  kunne  blive  ret  nyttig  for  Preussen.  Kort 
efter  meddelte  han  Benoit,  at  »Kejserinden  havde  følt  sig 
meget  smigret  ved  Frederik  II's  Artigheder  og  vilde  være 
taknemmelig  derfor  hele  sit  Liv.«  Naturligvis  anbefalede  Fre- 
derik II  Benoit  at  dyrke  Venskabet  med  Poniatovski,  da  han 
erfarede  Kejserindens  vedblivende  Følelser  for  denne.  Ka- 
tarina, der  allerede  tidligere  havde  vakt  Poniatovskis  Ær- 
gjerrighed  og  aabnet  ham  Udsigt  til  den  polske  Trone,  skrev 
nu  efter  sin  Tronbestigelse  regelmæssig  til  ham.  Den 
13de  Avg.  sendte  hun  ham  en  meget  udførlig  Beret- 
ning om  sin  Tronbestigelse  og  bad  ham  om  ikke  at 
komme  til  St.  Petersburg  i  dette  Øjeblik;  hun  havde  — 
skrev  hun  —  fusende  Hensyn  at  tage,  men  vilde  gjøre  alt 
for  ham  og  hans  Familie  og  sende  Grev  Keyserling  som  sin 
Gesandt  til  Polen  for  at  sætte  ham  (P.)  eller,  om  dette  ikke 
lod  sig  gjøre,  Prins  Adam  Czartoryski  paa  Tronen.  I  alle 
sine  følgende  Breve  til  henimod  Aarets  Slutning  gjen- 
tog  hun  Forsikringerne  om  sit  Venskab  og  Tjenstvillig- 
hed over  for  ham  og  »Familien«,  men  tillige,  at  han 
paa  ingen  Maade  maatte  bringe  sit  oftere  udtalte  Ønske  om 
at  komme  til  St.  Petersburg  til  Udførelse.  »Deres  Ankomst 
her  vilde«,  skrev  hun  til  ham,  »medføre  de  sørgeligste 
Følger;  hvis  De  kommer  hertil,  risikere  vi  begge  at  blive 
massakrerede.« 

Vanskeligere  og  vanskeligere  stillede  Sagerne  sig  imid- 
lertid for  Hoffet  og  for  Briihl.  Han  havde  lidt  efter  lidt 
lagt  sig  ud  med  alle  Partierne,  og  han  maatte  selv  tilstaa 
for  den  preussiske  Gesandt,  at  over  tre  Fjerdedele  af  de  til 
den  forestaaende  Rigsdag  valgte  Landbud  vilde  være  imod 
Hoffet.    Alle  hans  Betræbelser  for  ved  Besættelsen  af  hine 

ledige  Embeder  at  forsone  sig  med  Partierne  vare  strandede. 
Særlig  havde  han  erklæret  at  ville  tage  Hensyn  til  BranicMs 
Ønsker,  og  da  denne  nu  atter  nærmede  sig  til  »Familien«, 
hævede  Czartoryskierne  Hovedet  saa  meget  hejere  og  er- 
klærede uden  Omsvøb,  at  hvis  ikke  de  af  dem  foreslaaede 
Kandidater  bleve  valgte,  vilde  de  paa  Rigsdagen  modsætte 
sig  alt  uden  Undtagelse.  Endnu  kort  før  Rigsdagens  Aab- 
ning  forsøgte  Briihl  og  hans  Svigersøn  Mniszeck  at  komme 
til  en  Overenskomst  med  Rigets  Primas  og  Branicki.  Denne 
sidste  vilde  i  Forstaaelse  med  Czartoryskierne,  at  den  hæder- 
lige og  forretningsdygtige  Palatin  Andreas  Zamoyski  skulde 
have  Kanslerembedet;  men  Mniszeck  vilde  absolut  have 
Kastelianen  Tvardovski  valgt,  og  man  opnaaede  lige  saa  lidt 
Enighed  om  dette  som  om  de  andre  Embeders  Besættelse, 
Mokranovski  blev  imod  Hoffets  Ønske  forud  udset  til 
Rigsdagsmarskalk ,  hans  Valg  forekom  Hoffet  dobbelt  be- 
tænkeligt for  Dynastiets  Interesser  i  Betragtning  af  Kon- 
gens nedbrudte  Helbred  og  sandsynlig  nærforestaaende  Død, 
og  da  der  intet  andet  Middel  syntes  at  være  til  at  forhindre 
Valget  end  at  lade  Rigsdagen  sprænge,  opfordrede  Hoffets 
Venner  hemmelig  den  preussiske  Gesandt  til  paa  deres 
Bekostning  at  besørge  Sprængningen,  hvilket  han  dog  afslog. 
Kort  før  Rigsdagens  Aabning  strømmede  Landbudene 
sammen  i  Warschau.  De  fornemste  og  mægtigste  af  dem 
kom  denne  Gang  med  et  usædvanlig  stort ,  bevæbnet  Følge, 
og  særlig  udmærkede  den  unge  Fyrst  Radzivil  sig  heri. 
Kongen  havde  faa  Dage  forud  udnævnt  ham  til  Palatin  af 
Vilna,  efter  at  han  havde  lovet  at  betale  Briihl  60,000 
Dukater  i  Løbet  at  6  Uger.  Kitowicz  fortæller,  at  da 
Radzivil  sendte  sin  Sekretær  Bohusz  til  Mniszeck  med  Til- 
budet herom,  udbrød  den  sidste:  »Men,  min  Herre,  hvor- 
ledes kan  man  give  en  saa  høj  Værdighed  til  et  saadant 
forrykt  Menneske!«  Hertil  svarede  Bohusz:  »Just  derfor, 
thi  hvis  De  giver  Embedet  til  en  klog  Mand,  vil  den  li- 
thauiske  Kansler  drage  ham  over  paa  sin  Side;  men  derimod 

vil  det  aldrig  lykkes  ham  at  vinde  den  forrykte  for  sit 
Parti«,  og  dette  Svar  forekom  Mniszeck  saa  overbevisende, 
at  lian  udbrød:  »Bravo,  min  Herre!  Tæl  eders  Penge  op.« 
»Familien«,  hvis  Kandidater  saaledes  vare  blevne  tilside- 
satte, var  rasende.  Den  4de  Oktbr.  blev  Kigsdagen  aabnet. 
Salen  var  tæt  fyldt  ikke  blot  af  Landbudene,  men  ogsaa  af 
»Herrernes«  Følge  og  andre  Tilhørere.  Enhver  vidste,  at 
det  vilde  gaa  tumultuarisk  til,  og  Landbudene  havde  derfor 
mod  Sædvane  ikke  taget  Plads  efter  Woiwodskaber  og 
Kredse,  men,  saa  vidt  det  var  muligt  i  Trængselen,  ordnet 
sig  i  Partigrupper.  Siden  1749  havde  ingen  Kigsdag  naaet 
at  fatte  en  gyldig  Beslutning,  og  siden  J758  var  der  ingen 
Eigsdagsmarskalk  bleven  valgt.  Den  da  valgte  Adam  Ma- 
lachovski  overtog  nu  Forsædet  og  udtalte  energisk,  at  det 
var  paa  Tide  at  redde  Fædrelandet  ud  af  den  anarkiske 
Tilstand,  hvori  det  saa  længe  havde  smægtet.  Marskalks- 
valget  kunde  man  dog  ikke  enes  om  paa  Aabningsdagen, 
og  næste  Dag  nedlagde  den  unge  Poniatovski  Protest  mod 
enhver  Aktivitet  i  Rigsdagen,  saa  længe  den  unge  Grev 
Briihl,  der  i  Warschau  havde  ladet  sig  vælge  til  Landbud, 
forblev  i  Salen.  Det  gjorde  ham  —  sagde  han  —  ondt,  at 
han  maatte  optræde  mod  Greven,  hvem  han  personlig 
agtede,  men  Udlændinge  maatte  nu  engang  ikke  blande  sig 
i  deres  Regering.  Paa  disse  Ord  fulgte  der  en  ubeskrivelig 
Tumult,  Brlihls  Venner,  som  sade  i  Nærheden  af  ham, 
trak  Sablerne,  og  i  et  Øjeblik  foer  fra  alle  Sider  Sablerne 
ud  af  Skederne,  noget,  som  selv  paa  dette  tumultuariske 
Sted  dog  endnu  var  uhørt.  Et  Forslag  om,  at  »Herrernes« 
væbnede  Følge  skulde  forlade  Salen,  fandt  stærk  Modstand 
hos  Radzivil  og  andre,  og  Czartoryskiernes  Parti  forlangte 
heftig,  at  man  strax  skulde  undersøge,  hvem  der  forst 
havde  trukket  Sablerne.  Omsider  kom  dog  Poniatovski  igjen 
til  Orde  og  sagde:  »Vi  indfødte  Adelsmænd  have  alene 
Ret  til  at  give  os  selv  og  vore  Efterkommere  Love,  ingen 
Udlænding  maa  tage  Del  deri;    men  Navnet  Briihl  have  vi 

i  Aarhundreder  aldrig  hørt  iblandt  os,  og  fer  1749  har 
denne  Familie  ingen  Sinde  besiddet  et  adeligt  Gods  her. 
Vel  har  jeg  hørt  tale  om  et  Dekret  af  Petrikauertribunalet ; 
men  selv  bortset  fra,  at  et  senere  Dekret  af  Lublinertribunalet 
har  ophævet  det,  foreskrive  vore  Love  jo,  at  Indfødsretten 
kun  kan  erholdes  gjennem  Rigsdagen.  Lad  dette  tjene  som 
et  advarende  Exempel,  for  at  ikke  fremtidige  Yndlinge 
skulle  tilegne  sig  vor  Adels  Titler  og  Privilegier,  og  fremmede 
fortrænge  Indfødte.«  Imidlertid  havde  allerede  et  til  Hof- 
partiet hørende  Landbud  indbragt  et  Manifest,  hvori  han 
under  Henvisning  til  Krænkelsen  af  Landbudenes  Sikkerhed 
ved  det  væbnede  Følge  i  Salen  og  af  Republikens  Frihed 
ved  de  i  Landet  staaende  russiske  Tropper  protesterede  mod 
enhver  yderligere  Forhandling  i  Rigsdagen  og  derved 
sprængte  denne. 

Medens  disse  tumultuariske  Scener  stode  paa,  kom  det 
ogsaa  til  et  personligt  Sammenstød  mellem  den  gamle  Briihl 
og  Kansleren  Czartoryski  ved  en  Diner,  som  Kronstorfeltherren 
Branicki  gav  i  Anledning  af  Kongens  Kroningsfest,  og  hvor- 
til Briihl,  de  fremmede  Ministre  og  Kansleren  vare  ind- 
budte. Umiddelbart  før  man  satte  sig  til  Bords,  kom  der 
nemlig  Efterretning  om  Tumulten  i  Rigsdagen.  Briihl  er- 
klærede da,  at  han  ikke  vilde  finde  sig  i  slige  Voldsomheder, 
der  forbødes  af  Lovene;  men  Kansleren,  som  sad  i  den 
anden  Ende  af  Værelset,  raabte  saa  over  til  ham:  »Det 
sømmer  sig  kun  slet  for  Dem  at  tale  om  Lovene,  da  De 
ikke  er  Polak.«  —  »Det  skal  man  faa  Lov  til  at  bevise 
mig«,  svarede  Briihl,  hvorpaa  Kansleren  erklærede,  at  dette 
ikke  vilde  falde  vanskeligt.  »Det  er  paa  Tide,«  tilføjede 
han,  »at  man  vaagner  op;  Republikeu  vil  selv  bevise  Dem 
det.«  Alle  Herrerne  kom  i  Bevægelse,  og  Damerne  græd. 
»Republiken  véd  ikke,  hvad  den  vil,«  udbrød  Fyrstinde  Lu- 
bomirska  og  tilføjede,  i  det  hun  vendte  sig  mod  Kansleren: 
»Just  De  og  Deres  Familie  har  gjort  Briihl  til  polsk  Adels- 
mand.«    Kansleren  svarede  tørt:    »Netop  det  beviser  bedst. 

at  han  ikke  er  det,  siden  vi  skulle  have  gjort  ham  til  det; 
hvorfra  skulle  vi  have  Ret  dertil?  Hele  Akten  er  ugyldig  «  — 
I  en  anden  Kant  af  Værelset  gik  Kronstorfeltherrens  Hustru, 
der  frygtede  for  sine  Brødre  Poniatovski,  med  stolte  Skridt 
gjennem  Salen  og  raabte  med  høj  Stemme,  at  det  dog  var 
forfærdeligt,  at  Udlændinge  forstyrrede  Statens  Ro,  og  om 
en  Brtihl  fortjente,  at  man  for  hans  Skyld  skar  Halsen  over 
paa  hinanden.  »De  vil,«  sagde  hun  til  Briihl,  »snart  finde 
Folk,  der  forstaa  at  gjere  Dem  Modstand  og  inden  lang 
Tid  bringe  Dem  til  Fornuft;  der  gives  endnu  Polakker  i 
Polen!«  Den  østerrigske  Gesandt,  Grev  Sternberg,  søgte 
forgjæves  at  berolige  Gemytterne.  Briihl  forlod  Selskabet, 
saa  snart  hans  Vogn  var  kommen. 

Hele  Warschau  var  i  den  højeste  Ophidselse  stilstand. 
Den  6te  Oktbr*  sprængte  Landbudene,  ledsagede  af  et  talrigt 
Følge,  med  ladte  Pistoler  gjennem  Byens  Gader.  Nogle  af 
»Herrerne«  havde  3 — 400  bevæbnede  om  sig,  og  man  talte 
ikke  om  andet  end  en  Konføderation.  Samme  Dag  skrev 
Benoit  til  Hoffet  i  Berlin:  »Det  synes,  at  Hadet  til  Briihl 
og  alt,  hvad  der  hedder  Sachser,  er  steget  til  den  højeste 
Grad;  alle  ere  i  en  forbavsende  ophidset  Tilstand.  Jeg 
haaber,  at  man  endnu  en  Gang  vil  kunne  besværge  Stormen ; 
men  jeg  kan  ikke  indestaa  for  noget.  Skulde  noget  over- 
ordentligt tildrage  sig,  vil  jeg  sende  en  Stafet.«  Benoit 
søgte  i  Virkeligheden  at  berolige  Gemytterne,  og  allerede 
den  9de  Oktbr.  kunde  han  melde  til  Berlin,  at  Ophidselsen 
tabte  sig.  Czartoryskiernes  Parti  nøjedes  med  at  offentlig- 
gjøre  et  Manifest,  hvori  der  nedlagdes  Protest  mod  de 
voldsomme  Optrin  paa  Rigsdagen  og  dennes  Sprængning, 
som  havde  forhindret  dem  i  at  bevise,  at  Briihl  ikke  var 
polsk  Adelsmand.  Dette  Manifest  blev  underskrevet  af 
Brødrene  Czartoryski,  Kasimir  og  Stanislaus  Poniatovski, 
Artillerigeneralen  Potocki,  en  Lubomirski  og  nogle  andre 
Landbud  af  de  fornemste  Familier  samt  af  ca.  30  andre 
Landbud.    Hofpartiet  svarede  med  et  Antimanifest,  som  gik 

ud  paa,  at  Czartoryskierne  selv  havde  skaffet  Briihl  anerkjendt 
som  polsk  Adelsmand,  og  at  —  hvad  der  ikke  var  sandt  — 
deres  Haandlangere  i  Rigsdagen  ftjrst  havde  grebet  til 
Sablerne.  Ogsaa  dette  Manifest  var  underskrevet  af  ikke 
faa  anselige  Landbud,  hvoriblandt  ogsaa  Mokranovski. 

I  det  Senatskoncilium,  som  den  25de  Oktbr.  fulgte  efter 
Rigsdagen,  stødte  Partierne  endnu  en  Gang  haardt  imod 
hinanden.  Den  lithauiske  Kansler  Michael  Czartoryski  for- 
dømte skaanselløst  hele  Briihls  hidtidige  Regering  og  blev 
heri  paa  det  kraftigste  understøttet  af  Andreas  Zamoyski, 
der  siden  fremtraadte  som  en  af  Republikens  bedste  Mænd ; 
men  Senatets  Flertal  var  imod  dem,  og  ikke  engang  en 
Undersøgelse  angaaende  Rigsdagstumulterne  kom  i  Stand. 
Czartoryskierne  undlode  imidlertid  ikke  denne  Gang  Dannelsen 
af  en  Konføderation  af  egen  Drift,  men  fordi  de  hindredes 
deri  af  Katarina  og  Frederik  II,  som  trods  alle  Østerrigs, 
Frankrigs  og  den  tilbagekaldte  Bestucheffs  Bestræbelser  i 
modsat  Retning  havde  nærmet  sig  hinanden  betydelig. 
Katarina  havde  ikke  blot  bekræftet  Peter  IIFs  Fred  med 
Frederik,  men  ogsaa  vist  sig  tilbøjelig  til  en  Alliancetraktat 
med  ham  og  til  en  Forstaaelse  om  de  polske  Anliggender, 
navnlig  om  at  give  Polen  en  Konge,  som  behagede  dem 
begge,  og  som  navnlig  ikke  maatte  være  en  Prins  af  det 
østerrigske  Hus.  Om  dette  sidste  Punkt  lededes  Under- 
handlingerne paa  preussisk  Side  af  Benoit,  Grev  Solms 
(Gesandt  i  St.  Petersburg)  og  Legationsraad  v.  Korff,  der 
blev  sendt  i  en  selv  for  Benoit  hemmelig  Mission  til  War- 
schau;  paa  russisk  Side  af  »Familiens«  fortrolige.  Key serl i ng, 
der  nu  paa  ny  blev  udnævnt  til  Gesandt  i  Warschau. 
Allerede  den  21de  Febr.  1763  meldte  Korff:  »Efter  alt, 
hvad  jeg  ser  og  horer  (navnlig  af  Kammerherre  Poniatovski), 
vil  Stanislaus  Avgust  Poniatovski  være  Katarinas  Tron- 
kandidat.«  Ogsaa  Hoffet  i  Versailles  anvendte  sine  bona 
officia  for  »Familien«,  Gjennem  sin  Gesandt  i  Warschau 
lod  det  Czartoryskierne  forsikre,  at  de  kunde  gjøre  Regning 


344  Polen  ved  Midten  af  det  attende  Aarhundrede. 

paa  dets  Protektion  og  Understøttelse,  saafremt  de  vilde 
gaa  ind  paa  strax  at  modvirke  en  yderligere  Forøgelse  af 
Kuslands  Ind^delse  i  Polen. 

Til  Trods  for  alle  Keyserlings  utrættelige  Bestræbelser 
gik  det  dog  meget  langsomt  fremad  med  Underhandlingerne 
mellem  Eusland  og  Preussen.  Først  efter  Hubertsburger- 
fredens  Afslutning  (15de  Febr.  1763),  da  Avgust  III  faldt 
i  en  alvorlig  Sygdom,  kom  det  til  en  egenhændig  Brev- 
vexling  mellem  Katarina  og  Frederik  II,  hvori  de  udvexlede 
deres  Anskuelser  om  Polens  Fremtid.  Frederik  erklærede 
sig  beredt  til  at  træffe  en  Overenskomst  med  hende  i  saa 
Henseende,  og  hun  udtalte  da,  at  hun  vilde  foretrække  en 
Piast  —  der  dog  ikke  maatte  staa  ved  Gravens  Rand  eller 
modtage  nogen  Pension  af  en  hvilken  som  helst  Magt  — 
for  enhver  anden  Kandidat.  I  samme  Retning  udtalte  Panin 
sig  ogsaa  samtidig  til  Solms,  der  allerede  den  22de  Febr. 
ingen  Tvivl  nærede  om,  at  Kejserinden  kun  tænkte  paa 
Poniatovski.  Ruslands  Ønske  om,  at  Frederik,  saafremt 
sachsiske  Tropper  skulde  blive  dirigerede  mod  Polen ,  ikke 
vilde  tilstede  dem  Passage  gjennem  Preussen,  gik  han 
hurtig  ind  paa.  Til  Gjengjæld  for  disse  Tjenester  opfordrede 
Katarina  ham  i  Juli  1763  til  at  sende  hende  et  Udkast  til 
en  Alliancetraktat  mellem  dem. 

Medens  dette  stod  paa,  og  medens  Katarina  traadte 
skarpere  og  skarpere  op  mod  Avgust  III,  smigrede  man  sig 
i  Warschau  med  den  Forventning,  der  for  øvrigt  blev  delt 
af  mange  i  St.  Petersburg,  at  hendes  Herredømme  kun  vilde 
blive  af  kort  Varighed.  Ved  hvert  Rygte  om  Uroligheder  i 
Rusland  lagde  Hoffet  i  Warschau  aabent  sin  Glæde  for 
Dagen,  og  det  overrakte  Keyserling  en  Note,  hvori  der 
temmelig  utilsløret  blev  opkastet  Tvivl  om  Retmæssigheden 
af  Katarinas  Regering.  Kansleren  Czartoryski  havde  dog 
udtrykkelig  vægret  sig  ved  at  underskrive  denne  Note,  som 
Katarina  besvarede  med  at  fordre  en  eklatant  Satisfaktion 
for  Fornærmelsen. 

Den  følgende  Marts  Maaned  traf  Kong  Avgust  For- 
anstaltninger til  at  sammenkalde  en  overordentlig  Rigsdag, 
som  navnlig  skulde  modsætte  sig  den  russiske  Regerings 
Indblanding  i  Kurland;  her  havde  nemlig  Hertug  Biron  ved 
russiske  Troppers  Hjælp  forjaget  Kongens  Søn,  Prins  Karl. 
Derpaa  forlod  Kongen,  der  endnu  var  svag  og  lidende  efter 
sit  sidste  Sygdomsanfald ,  sin  polske  Hovedstad,  som  han 
ikke  mere  skulde  gjense.  Det  var  hverken  personligt  Had 
eller  udelukkende  Partihensyn,  som  bevægede  Czartoryskierne 
til  at  tage  afgjort  Parti  for  Rusland.  Rigtig  nok  var  deres 
Kamp  med  Modstanderne  ogsaa  en  Kamp  om  Magt  og  Ind- 
flydelse ;  men  de  havde  det  forud  for  Modstanderne,  at  de  tillige 
repræsenterede  Reformideen,  hvorom  hine  intet  vilde  høre. 
Efter  at  de,  som  vi  have  hørt,  flere  Gange  forgjæves  havde 
søgt  i  Forbindelse  med  Hoffet  i  det  mindste  at  gjøre  en 
Begyndelse  med  Reformer,  ble  ve  de  af  selve  Hofiet  trængte 
over  i  Oppositionen,  men  havde  derfor  ikke  ladet  deres 
Reformideer  falde,  men  tvært  imod  efter  Evne  virket  for 
deres  Udbredelse  i  Nationen.  En  væsentlig  Støtte  i  saa 
Henseende  havde  de  haft,  og  havde  de  endnu  i  Stanislaus 
Konarski,  hvis  berømte  Skrift  »Om  Midlet  til  heldige 
Raadslagninger«  udkom  iAarene  1760—63  og  i  kraftige  Ord 
skildrede  det  bestaaende  Anarki  og  de  fremherskende  Mis- 
brug paa  alle  Omraader;  særlig  drager  han  til  Felts  mod 
»liberum  veto«  og  til  Dels  ogsaa  mod  Konføderationerne, 
men  anbefaler  derimod  Afgj øreise  paa  Rigsdagene  ved 
Stemmeflerhed,  antyder  Ønskeligheden  af  et  arveligt  Konge- 
dømme, fremstiller  Troen  paa,  at  Naboerne  ikke  ville  til- 
stede Polens  Undergang,  som  en  stor  Vildfarelse  o.  s.  v. 
De  Erfaringer,  Nationen  havde  gjort  i  de  sidste  Tiaar  baade 
i  Henseende  til  Briihls  Administration,  Udlandets  Holdning 
og  det  indre  Anarki,  bidroge  til,  at  dette  Skrift  dog  gjorde 
noget  Indtryk,  og  at  navnlig  Tanken  om  Stemmeflerheds 
Indførelse  vandt  mange  Tilhængere  blandt  Polakkerne,  for 
saa  vidt  som  de  ikke  gik  endnu  videre  og  priste  Englands 

Forfatning  som  Mønster.  Om  Czartoryskiernes  Reformiver 
paa  denne  Tid  melder  Benoit  i  Juli  1763  til  sit  Hof: 
»Familien,  og  især  Stanislaus  Avgust  Poniatovski,  er  for 
nærværende  Tid  besjælet  af  en  saa  stor  patriotisk  Iver,  at 
de  intet  andet  have  i  Hovedet  end  deres  Forfatnings  Re- 
form, hvortil  Konføderationen  (Tanken  om  en  saadan  til 
Misbrugenes  Afskaffelse  var  just  da  paa  alles  Læber)  skal 
give  dem  Lejlighed.« 

De  Nederlag,  Czartoryskierne  havde  lidt  ved  de  om- 
talte Embedsbesættelser  og  endnu  daglig  led  ved  flere  mindre 
Embeders  Besættelse,  bidroge  maaske  nok  i  Forbindelse  med 
Udsigten  til  Kongens  Død  til  at  forøge  denne  deres  Iver 
og  til,  at  de  allerede  faa  Uger  efter  Rigsdagens  Sprængning 
henvendte  sig  til  Kejserinde  Katarina  med  deres  Ide  om 
Dannelsen  af  en  Konføderation  gjennem  tvende  af  Poniatovski 
selv  forfattede  Memoirer,  hvori  det  bl.  a.  hed:  »Nationen 
har  længe  ventet  paa,  at  »Familien«  skulde  give  Tegn  til 
Rejsning;  men  den  behøvede  Penge  og  Skydevaaben,  og  den 
vilde  maale  sine  Skridt  efter  Ruslands  Understøttelse.  En 
kort  Revolution  var  den  mindste  Ulykke  for  et  Land,  men 
man  maatte  strax  gribe  kraftig  fat  og  ikke  spare.«  Katarina 
svarede  i  et  kort  Privatbrev  til  Poniatovski  og  i  en  De- 
peche til  Keyserling  meget  imødekommende.  Til  den  første 
skrev  hun:  »Mit  Navns  Vægt  skal  ikke  fattes  Dem.  De 
og  Deres  Familie  kan  være  forvisset  om  den  yderste 
Hensynsfuldhed  fra  min  Side  ligesom  ogsaa  om  mit  Venskab 
og  min  Agtelse.«  Til  den  sidstnævnte  skrev  hun  bl.  a.: 
»De  kan  sige  Fyrsterne  Czartoryski  som  Svar,  at  ogsaa  jeg 
vilde  ønske  at  drage  Republiken  ud  af  det  Anarki,  hvori 
den  uheldigvis  befinder  sig,  og  at  jeg  sikkert  skal  hjælpe 
mine  Venner  med  Penge  og  Tropper;  men  fremfor  alt 
ønsker  jeg  at  vide,  hvor  mange  Penge  og  Tropper  der 
nødvendigvis  udkræves,  om  Konføderationen  skal  rettes  mod 
Kongen  eller  Misbrugene,  hvorledes  og  naar  den  skal  kaldes 
til  Live,  og  hvem  der  vil  stille  sig  i  Spidsen.« 

Som  Svar  paa  denne  Depeche  indsendte  Czartoryskierne 
en  ny  Memoire,  hvori  de  erklærede  selv  at  ville  stille  sig  i 
Spidsen  for  Konføderationen  og  karakteriserede  dennes  Øjemed 
raed  de  Ord:  »Vi  ville  sige  til  Avgust  III,  hvad  Gramont 
sagde  til  Ludvig  XIV:  »Det  er  i  Deres  Majestæts  Tjeneste, 
at  vi  føre  Krig  mod  Mazarin.««  Til  Planens  Udførelse  bade 
de  om  Beredskab  af  alle  Slags  Vaaben  til  15,000  Mand  og 
50,000  Dukater  til  Udrustning  af  et  lille  Korps  til  deres 
personlige  Beskyttelse,  hvilket  sidste  de  yderligere  insisterede 
paa  i  et  senere  Brev  til  Katarina,  hvori  de  meddelte,  at 
deres  personlige  Sikkerhed  allerede  var  bleven  truet.  Allerede 
i  den  anden  Halvdel  af  Marts  lod  Katarina  sine  Tropper 
sætte  sig  i  Bevægelse  mod  Polen ;  hun  bed  Keyserling  med- 
dele Czartoryskierne,  at  i  Smolensk  og  Kiev  var  alt  beredt, 
at  i  Maj  vilde  et  russisk  Korps  paa  30,000  Mand  staa  i 
Smolensk  og  et  do.  paa  44,000  Mand  ved  Kurlands  Græn- 
ser, og  at  af  de  50,000  Dukater  stode  30,000  strax  til 
Disposition,  og  Resten  skulde  snart  blive  sendt.  Kort  efter 
bød  hun  Keyserling  at  meddele  det  polske  Hof,  »at  saa- 
fremt  det  vovede  at  fængsle  nogen  af  Ruslands  Venner, 
vilde  hun  befolke  Sibirien  med  sine  Fjender  og  sende  det 
Saporogerkosakkerne  paa  Halsen,  fra  hvem  hun  just  havde 
modtaget  en  Deputation,  der  bad  om  Tilladelse  til  at  tage 
Hævn  over  den  polske  Konges  Fornærmelser.« 

Medens  disse  Underhandlinger  gik  for  sig,  kom  hele 
Lithauen  i  den  største  Bevægelse  ved  Valgene  til  Vilna- 
tribunalet,  hvor  Fyrst  Radzivil  (»den  kjære  lille  Herre«) 
ved  sine  »Hvidskjorters«  og  ovrige  Tilhængeres  Hjælp  med 
Magt  satte  sine  Kandidater  igjennem  og  konstitueiede  Tri- 
bunalet til  Trods  for  Czartoryskiernes  Modstand,  Protester 
og  Trusler.  Begge  Partier  væbnede  sig  mod  hinanden; 
Radzivil  forøgede  Antallet  af  sine  »Hvidskjorter«,  Kansleren 
Czartoryskis  Svigersøn  Flemming  havde  allerede  midt  i  Juni 
givet  2  Millioner  Gylden  ud  til  Rustninger,  og  det  saae  ud 
til  en  aaben  Borgerkrig.     Og  som  i  Øst  saaledes  var  ogsaa 


348  Polen  ved  Midten  af  det  attende  Aarhundrede. 

mod  Vest  hele  Kepubliken  i  Gjæriug.  De  voldsomme 
Skridt,  som  preussiske  Officerer  og  Embedsmænd  tillode  sig 
paa  Polens  Grænser,  havde  her  vedblivende  holdt  alle  i  Op- 
hidselse. De  udpressede  store  Summer  og  Leverancer,  bort- 
førte hele  Bondefamilier  med  al  deres  Ejendom  og  førte 
dem  til  Neumark  og  Pommern.  Selv  den  af  Frederik  II  i 
Driesen  nedsatte  Grænsekommission  tillod  sig  de  mest 
skrigende  Misbrug  og  Voldsomheder  mod  Polakkerne,  saa  at 
han  i  Juni  1763  maatte  ophæve  den,  efter  at  Benoit  i  et 
Brev  af  1ste  Juni  havde  advaret  ham  og  sagt:  »Man  be- 
gynder at  sætte  Himmel  og  Jord  i  Bevægelse  for  at  bevæge 
Kronstorfeltherren  til  at  forsamle  sin  Hær  til  Grænseprovin- 
sernes Beskyttelse.  Man  opfordrer  selv  de  fjærnere  Pala- 
tinaters  Adel  til  at  stige  til  Hest.«  Benoit  var  særdeles 
glad  over,  at  Frederik  omsider  skred  ind  imod  Uvæsenet, 
men  denne  Indskriden  kom  for  saa  vidt  for  sildig,  som  den 
én  Gang  vakte  Gjæring  i  Forbindelse  med  Reformideen  holdt 
sig  ogsaa  i  denne  Del  af  Republiken. 

Siden  1715  havde  Polen  ikke  oplevet  nogen  Kon- 
føderation; men  i  dette  lange  Mellemrum  havde  Stemningen 
for  en  saadan  ingen  Sinde  være  større  og  almindeligere  end 
nu,  og  Czartoryskierne  vare  da  ogsaa  gaaede  for  vidt  i  deres 
Opposition  mod  Hoffet  til  nu  at  kunne  træde  tilbage  uden 
at  opgive  sig  selv.  Den  Tid,  de  saa  længselsfuldt  havde 
imødeset  under  den  Periode,  da  Rusland  begunstigede 
Hoffet,  og  dette  viste  dem  og  deres  Venner  sin  Ugunst,  var 
jo  nu  desuden  kommen  med  Katarinas  Tronbestigelse.  Hertil 
kom,  at  efter  Tildragelserne  i  Vilna  kunde  de  og  alle  deres 
Tilhængere  iLithauen  vente  sig  de  bitreste  Forfølgelser  af  deres 
med  Hoffet  forbundne  Modstandere.  Radzivil  lod  sig  allerede 
forlyde  med,  at  han  om  Efteraaret  vilde  drage  til  Petrikau 
for  ogsaa  der  at  indsætte  et  Tribunal  efter  sit  Ønske,  og 
hvis  dette  lykkedes  ham,  vilde  de  i  Kronlandet  komme  i 
samme  Stilling  som  i  Lithauen.  Kort  sagt,  hele  deres 
Kredit  stod    paa  Spil,    hvis  de   ikke  nu,    efter  at  Rusland 

igjen  havde  tilvendt  dem  sin  Gunst,  formaaede  at  beskytte 
deres  Parti,  Efter  Vilna-Tildragelserne  henvendte  de  sig 
derfor  paa  ny  til  Katarina,  som  derpaa  i  en  Deklaration  op- 
fordrede Avgust  III  til  at  gjenoprette  Lov  og  Orden,  da  hun 
ellers  maatte  give  efter  for  de  velsindede  og  patriotiske 
Polakkers  Bønner  og  vilde  se  sig  tvungen  til  i  dette  Øjemed 
at  anvende  den  hende  af  Gud  forlenede  Magt.  Virkningen 
af  denne  trykte  og  overalt  i  Landet  udbredte  Erklæring, 
hvorved  det  blev  klart  for  alle,  at  Kejserinden  var  bestemt 
paa  at  understøtte  Czartoryskiernes  Parti  med  hele  sin  Magt, 
var  særdeles  stor,  Modpartiet  glemte  sit  Overmod,  og 
Czartoryskierne  bestyrkedes  i  Planen  om  en  Konføderation. 
I  en  senere  Memorial  til  Kejserinden  udviklede  de  nærmere 
deres  Plan ,  der  gik  ud  paa  at  bringe  Konføderationen  i 
Stand  i  Lithauen  i  Slutningen  af  Juli,  saa  snart  de  første 
10,000  Russere  vare  rykkede  derind;  samtidig  skulde  et 
andet  russisk  Korps  rykke  frem  til  Hviderusland  under 
Paaskud  af  at  tvinge  Avgust  III  til  at  give  den  oftere  for- 
langte Satisfaktion  for  den  lidligere  omtalte  Fornærmelse 
mod  Kejserinden,  Et  tredje  Korps  skulde  rykke  frem  fra 
Kiev  for  at  holde  Kronarmeen  i  Tømme  og  hjemsøge 
Mniszecks  og  andre  Modstanderes  Godser.  Naar  da  Trop- 
perne vare  trængte  ind  i  Hjærtet  af  Kronlandene,  vilde  man 
kalde  Konføderationen  til  Live  ogsaa  for  disse  Landsdele ;  de 
enkelte  Konføderationers  Marskalker  skulde  allerede  vælges 
paa  Landdagene  og  igjen  vælge  en  General  marskalk  samt 
komme  sammen  i  Warschau  eller  et  andet  Sted  for  at  op- 
rette Generalkonføderationen.  Saa  snart  denne  var  kon- 
stitueret, skulde  den  strax  anerkjende  den  Ruslands  Czarer 
hidtil  af  Republiken  nægtede  Kejsertitel,  proklamere  Biron 
som  Kurlands  retmæssige  Hertug,  erklære  sig  beredt  til  den 
af  Rusland  ofte  forgjæves  fordrede  Grænseregulering,  takke 
Kejserinden  for  hendes  Understøttelse  og  gjøre  alt  for  at 
befæste  et  varigt  godt  Forhold  til  Rusland.  Med  Hensyn 
til    de    videre    Skridt  lode  de  Katarina   Valget   mellem    en 

Pacifikationsrigsdag  (i  Lighed  med  Peter  den  stores  i  1716 
—17)  under  deres  Mægling  til  Udsoning  med  Kongen  eller 
en  til  Kongens  Død  bestaaende  Konføderation.  Det  sidste 
var  efter  deres  Mening  det  fordelagtigste;  thi  i  dette  Til- 
fælde blev  deres  Parti  organiseret  sammen,  Interregnet  kunde 
forkortes,  og  Katarina  kunde  uden  nye  Tropper  og  ny  Be- 
kostning sætte  en  Konge  efter  sit  Valg  paa  Tronen.  Til 
Udførelsen  behøvedes  der  200,000  Dukater,  hvoraf  mindst 
150,000  strax. 

1  Maanederne  Juni  og  Juli  udviklede  Czartoryskierne 
derpaa  en  feberagtig  Virksomhed,  de  fyldte  hele  Landet  med 
deres  Agenter  og  Breve,  samlede  og  rustede  Tropper  og 
udbredte  et  Manifest,  hvori  de  uden  at  nævne  sig  skildrede 
Fædrelandets  ulykkelige  Stilling,  opfordrede  alle  gode  Borgere 
til  en  Konføderation  »for  Troen,  Kongen,  Lovene  og  Fri- 
heden« og  —  i  Nødsfald  —  gave  Udsigt  til  en  fremmed  Magts 
Hjælp.  Keyserling  raadede  og  støttede  dem  trofast  ved  alle 
deres  Skridt,  anbefalede  deres  Agenter  til  Soltikoff,  hvem 
han  paalagde  at  skaane  deres  Venners  Godser  osv.  I  Juli 
rykkede  Soltikoffs  Korps  ind  i  Lithauen,  og  Lidenskaberne 
blussede  end  mere  op.  Radzivil  erklærede,  at  saafremt 
Russerne  øvede  Excesser  paa  hans  Godser,  vilde  han  med 
sine  egne  Tropper  overfalde  og  plyndre  Flemmings,  Oginskys 
og  Czartoryskiernes  Godser;  han  sendte  skyndsomt  Bud  til 
Dresden  for  at  indhente  Instruktioner.  I  de  derværende 
Kredse  talte  man  om  at  rejse  Tyrkerne  mod  Rusland  og 
gjorde  tillige  Regning  paa  Østerrigs  Understøttelse,  da 
Wienerhoffet  just  lod  Vejene  fra  Øvreschlesien  til  Polen 
sætte  i  Stand  for  at  lette  sine  Troppers  Marche,  og  da 
Kaunitz  virkelig  hele  Sommeren  førte  —  rigtig  nok  frugtes- 
løse —  Underhandlinger  med  Frankrig  om  at  træde  op  mod 
Rusland. 

Det  syntes  saaledes  alvorlig  at  true  med  en  blodig 
Borgerkrig,  da  Katarina  lige  saa  pludselig  som  uventet  hid- 
førte   en    afgjørende  Vending   ved    at  byde  sine  Venner  at 

gjøre  Holdt  I  to  Depecher  erklærede  hun  Keyserling,  at 
hun  ikke  vilde  vide  af  nogen  Konføderation  at  sige  før 
Kong  Avgusts  Død.  Hun  forstod,  skrev  hun,  sine  Venners 
Utaalmodighed  og  den  store  Interesse  i  Sagen,  soni  maatte 
undskylde  dem  for  hele  Verden.  De  kunde  være  forvissede 
om,  at  hun  vilde  beskytte  dem  i  Nydelsen  af  deres  Frihed 
og  Kettigheder  og  efter  Kongens  Død  handle  i  Favør  af 
dem;  men  hun  selv  havde  tillige  andre  Hensyn  at  tage; 
hun  kunde  ikke  uden  at  skade  sin  Berømmelse  tilstede,  at 
man  detroniserede  Kongen  uden  anden  Grund ,  end  at  han 
havde  for  stor  Tillid  til  en  Skjælm  og  Skrælling  af  Minister, 
der  havde  været  lige  saa  forvoven  i  sine  Foretagender  som 
slap  i  deres  Udførelse  og  nu  stod  paa  Gravens  Kand.  Des- 
uden vare  hendes  Kasser  tomme,  og  det  var  ikke  et  Øjebliks 
Sag  at  bringe  Finanserne  i  Orden.  Hendes  Hær  kunde 
heller  ikke  blive  i  Felten  i  dette  Aar,  og  hun  var  endnu 
uden  Alliance;  hun  vilde  ikke  gaa  længere,  end  hendes 
Interesse  bød  det,  og  befalede  dem  derfor  paa  det  alvorligste 
at  lægge  Baand  paa  deres  Venners  Voldsomhed.  Da  hun 
ikke  ønskede  et  aabent  Brud,  havde  hun  befalet  sine  Mi- 
nistre at  træde  i  Forbindelse  med  det  [sachsiske  Hof  og 
vilde,  at  hendes  Regimenter  snarest  mulig  skulde  vende  til- 
bage til  deres  Kvarterer. 

Spørger  man  nu,  hvad  der  bevægede  Katarina  til 
dette  pludselige  Omslag,  da  turde  Svaret  væsentlig  være 
givet  i  et  Par  Ord,  som  undslap  hende  i  en  af  hine  to 
Depecher,  nemlig:  »Jeg  vil  ikke  tilstede  nogen  Rusland 
skadelig  Omkalfatring.«  Det  er  maaske  sandsynligt,  at  hun 
fra  først  af  ikke  har  haft  nogen  klar  Forestilling  om  de 
Czartoryskiske  Reformideers  Omfang  og  kun  tænkt  sig  Kon- 
føderationen som  Middel  til  Misbrugs  Afskaffelse  og  For- 
øgelse af  Ruslands  Indflydelse,  men  ingenlunde  som  Middel 
til  at  detronisere  Avgust  III  og  saaledes  give  et  for  Monar- 
kerne slet  Exempel.  Mod  Tanken  om  en  Konføderation 
havde  hun  jo,    som  vi  have    hørt,    ikke  nedlagt  Indsigelse, 

Keyserling  billigede  den  og  til  en  vis  Grad  ogsaa  de  øvrige 
Reformideer,  og  Panin  udtalte  sig  endnu  efter  Avgust  III's 
Død  for  begrænsede  Reformer  i  Polen.  Det  bliver  da 
saaledes  øjensynligt,  at  Katarinas  Omslag  maa  være  bevirket 
ved  Paavirkning  uden  fra,  og  af  alle  Benoits  Depecher  fra 
denne  Tid  fremgaar  det  da  ogsaa,  at  han  har  forestillet 
Frederik  II  —  og  denne  har  vel  saa  bragt  Forestillingerne 
videre  til  Katarina  — ,  at  det  var  at  befrygte,  at  naar 
Reformideerne  realiseredes,  kunde  Polen  paa  ny  blive  en  for 
Naboerne  farlig  Magt.  I  samme  Aand  udtalte  Benoit  sig 
stadig  til  Keyserling.  hvem  han  bad  om  at  arbejde  mod 
Konføderationen,  en  Opfordring,  han  ligeledes  rettede  til 
Solms.  Det  lykkedes  ham  saa  vel,  at  »Familien«,  der 
maaske  nok  har  haft  en  Ræv  bag  Øret  lige  over  for  Rus- 
land, uden  hvilket  dens  Fremgangsmaade  paa  ingen  Maade 
vilde  kunne  kaldes  helt  eller  delvis  patriotisk,  senere,  da 
Katarina  trak  sig  tilbage,  kaldte  ham  »den  preussiske 
Djævel,  som  havde  forført  Grev  Keyserling.«  Frederik  II 
var  fuldstæ.udig  enig  med  Benoit,  og  den  danske  Gesandt 
v.  Osten  i  Petersburg  skrev  den  6te  Septbr.  til  sin  Ven 
Poniatovski,  at  Solms  havde  sagt  ham,  at  Kongen  af 
Preussen,  der  fremfor  alt  ønskede  Fredens  Opretholdelse, 
ikke  vilde  vide  af  nogen  Konføderation  før  Avgust  IIFs  Død. 
Vendingen  i  St.  Petersburg,  der  saaledes  utvivlsomt 
maa  tilskrives  Benoit,  Solms  og  selve  Frederik  II,  ind- 
traf kort  efter  Midten  af  Juli;  thi  allerede  den  26de 
Juli  overrakte  Katarina  den  sachsiske  Forretningsfører 
Prasse  en  Deklaration,  hvori  hun  udtalte  Ønske  om  en 
fredelig  Forstaaelse  med  Avgust  III  og  sammenfattede  sine 
Besværinger  i  tre  Punkter.  Blandt  disse  var  ogsaa  Tilside- 
sættelsen af  hendes  Venner  i  Polen;  men  hermed  forbandt 
hun  den  Erklæring,  at  hun  ikke  vilde  tilstede  nogen 
Forandring  i  Republikens  Forfatning,  men  vilde  være  dens 
fasteste  Støtte.  Senest  den  10de  Avgust  var  Efterretningen 
om    alt   dette    i  Warschau.     Czartoryskiernes  Overraskelse, 

Bestyrtelse  og  Uvilje  var  stor;  den  gamle  Kansler  blev 
syg.  I  første  Øjeblik  fordrede  de  af  Keyserling,  at  han 
skulde  formaa  Kejserinden  til  at  tage  Beslutningerne  tilbage. 
Dette  afslog  han  bestemt  i  et  Brev  til  Poniatovski,  men 
segte  tillige  at  berolige  »Familien«  ved  den  Forestilling,  at 
Kejserinden  jo  ikke  havde  erklæret  sig  mod  Konføderationen 
i  og  for  sig,  men  kun  mod  dens  Oprettelse  for  nærværende 
Tid.  Czartoryskierne  henvendte  sig  derpaa  med  en  Memo- 
rial til  selve  Katarina.  De  erklærede  sig  beredte  til  at 
underkaste  sig  hendes  Vilje,  men  bad  hende  om  Bistand 
til  at  kunne  trække  sig  med  Ære  ud  af  denne  Sag,  hvori 
ogsaa  hendes  Ære  var  pantsat.  Skildrende  de  Farer,  hvori 
de  og  Ruslands  Parti  svævede,  fordrede  de,  at  de  russiske 
Tropper  maatte  blive  staaende  i  Polen  endnu  i  nogle  Maa- 
neder,  for  at  de  og  deres  Venner  ikke  ogsaa  skulde  bukke 
under  ved  Konstitueringen  af  Petrikauertribunalet.  Katarina 
tog  i  det  mindste  saa  meget  Hensyn  til  denne  Memorial,  at 
de  russiske  Tropper  foreløbig  bleve  i  Polen. 

Imidlertid  havde  Keyserling  søgt  at  mægle  mellem 
Partierne  for  at  hindre  Sammenstød  ved  Konstitueringen 
af  Petrikauertribunalet.  Hofpartiet,  der  lededes  af  Mniszeck 
ogRadzivil,  havde  allerede  længe  rustet  og  var  fast  bestemt 
paa  at  opbyde  alt  for  ogsaa  herved  at  besejre  Modstanderne. 
Derimod  vare  Lubienski  (Rigets  Primas)  og  Kronstorfeltherren 
Branicki  tilbøjelige  til  en  Mægling  og  indfandt  sig  i  dette 
Øjemed  i  Avgust  i  Warschau,  hvor  der  strax  begyndtes 
Underhandlinger.  Poniatovski  vægrede  sig  først  ved  at  tage 
Del  i  disse,  Czartoryskierne  erklærede,  at  Reformen  havde 
været  Hovedsagen  for  dem,  og  at  alt,  hvad  man  ellers  vilde 
beslutte  i  deres  Favør,  var  dem  ligegyldigt.  Omsider 
fordrede  de  dog,  at  Hoffet  skulde  anerkjende  Vilnatribunalet 
for  ulovlig  konstitueret  og  give  dem  frie  Hænder  med 
Hensyn  til  Petrikauertribunalet.  Paa  den  anden  Side  var 
man  i  Begyndelsen  ligesaa  haardnakket,  men  lidt  efter  lidt 

opnaaedes  der  dog  en  Overenskorast ,  som  i  det  væseDtlige 
gik  ud  paa,  at  Vilnatribunalet  ikke  maatte  fuldbyrde  de 
mod  Czartoryskiernes  Tilhængere  allerede  udstedte  Dekreter 
og  ingen  nye  udstede. 

Samtidig  førte  Katarina  i  St.  Petersburg  Underhand- 
linger med  den  sachsiske  Forretningsfører  om  sine  Klage- 
punkter. Hun  forlangte  Birons  Anerkjendelse  som  Hertug 
af  Kurland,  hvorimod  hun  saa  vilde  benytte  enhver  Lejlighed 
til  at  skaffe  Prins  Karl  »et  Etablissement«  og  i  Mellem- 
tiden udsætte  »en  anstændig  Pension«  for  ham.  Dernæst 
forlangte  hun  en  fyldestgj ørende  Satisfaktion  for  hin,  af 
4  Ministre  undertegnede,  Skrivelse  af  10de  Jan.;  fremdeles, 
at  Kongen  ikke  længere  tilsidesatte  hendes  Venner  ved 
Naadesbevisninger,  at  der  paa  næste  Kigsdag  valgtes  en 
begge  Partier  lige  behagelig  Marskalk,  at  Radzivils  Avtoritet 
i  Lithauen  blev  formindsket,  at  Kanslerembedet  blev  besat 
med  en  Ven  af  Rusland,  og  at  hendes  Titel  som  Kejser- 
inde blev  anerkjendt  af  Republiken.  Derimod  vilde  hun 
afgjort  træde  op  imod  enhver  Konføderation  inden  Avgust 
IIPs  Død.  Da  man  fra  sachsisk  Side  erklærede  sig  beredt 
til  at  gaa  ind  paa  disse  Fordringer,  syntes  der  at  være 
Haab  om  at  kunne  gjenoprette  Roligheden  i  Polen,  og 
i  dette  Haab  havde  Keyserlirig  i  Slutningen  af  Avgust 
givet  Soltikoff  Ordre  til  de  russiske  Troppers  Tilbagemarche. 
Det  gik  dog  ikke  i  Opfyldelse  og  var  vel  heller  ikke  ærlig 
ment  fra  Ruslands  Side;  thi  kort  efter  satte  Katarina  ved 
en  Depeche  af  Septbr.  1763  til  Keyserling  nyt  Liv  og  Mod 
i  Czartoryskierne,  hvem  hun  lod  erklære,  at  hun  ingenlunde 
havde  unddraget  dem  sit  Venskab  og  sin  Beskyttelse,  og 
desuden  lagde  Petrikauertribunalet  alt  for  megen  Beslag  paa 
Lidenskaberne.  Ved  Deputeretvalgene  dertil  gik  det  næsten 
paa  alle  Landdagene  ikke  af  uden  Blodsudgydelse,  mange 
Landdage  bleve  lige  strax  sprængte  uden  at  have  foretaget 
Valg,  og  den  4de  Oktbr.,  da  Tribunalet  skulde  konstitueres, 

mødte  begge  Partier  med  talrige  bevæbnede  Skarer.  Frants 
Potocki,  den  unge  Briihls  Svigerfader,  skal  have  haft  15,000 
Adelsmænd  med  sig,  Branicki  skal  have  sendt  en  betydelig 
Del  af  Krontropperne  til  Petrikau,  og  ogsaa  Czartoryskierne 
havde  rejst  saa  meget  væbnet  Mandskab  som  mulig. 
Kitovicz  beretter,  at  de  skulle  have  haft  til  Hensigt  ved 
denne  Lejlighed  alligevel  at  lade  det  komme  til  en  Kon- 
føderation og  erklære  Kongen  for  afsat.  Hvordan  det  end 
forholder  sig  hermed,  er  det  i  alt  Fald  vist,  at  begge 
Partier  allerede  i  Petrikau  stode  fuldt  rustede  til  en  aaben 
Kamp  lige  over  for  hinanden,  da  der  den  8de  Oktbr.  kom 
Efterretning  om,  at  Avgust  III  var  død  i  Dresden  den 
5te  Oktbr.  Der  var  altsaa  nu  Interregnum  i  Landet,  og 
under  et  saadant  hvilede  i  Polen  alle  sædvanlige  Domstole. 
Petrikauertribunalets  Konstituering  havde  saaledes  ikke  mere 
noget  Maal,  enhver  vendte  derfor  tilbage  til  Hjemmet,  og 
Borgerkrigen  var  endnu  en  Gang  undgaaet;  men  Reform- 
spørgsmaalet  var  atter  skudt  ud  i  en  uvis  Fremtid,  og  de, 
der  havde  kæmpet  og  virket  for  det  et  helt  langt  Liv, 
skulde  snart  paa  den  bitreste  Maade  blive  skuffede  af  den 
Magt,  til  hvilken  de  havde  sat  deres  Lid.  Næsten  et  helt 
Aar  stredes  de  to  Partier  i  Polen  om  Valget  af  en  ny 
Konge.  Til  sidst  lykkedes  det  Czartoryskierne  ved  Rus- 
lands Hjælp  at  besejre  det  andet  Parti,  hvortil  Radzivil 
og  Branicki  herte,  og  (i  Septbr.  1764)  at  vælge  Stanislaus 
Avgust  Poniatovski  til  Konge;  dog  hvor  snart  viste  det 
si^  saa  ikke,  og  hvor  haardt  bedede  de  ikke  for,  at  de 
havde  været  hildede  i  den  store  Vildfarelse,  at  de  ved 
Valget  af  en  russisk  Protegé  skulde  kunne  tilvejebringe 
en  kraftigere  Regering  og  en  bedre  Tilstand  i  alle  Rigets 
Anliggender!  Repnin,  den  nye  russiske  Gesandt  i  War- 
schau,  blev  som  bekjendt  saa  at  sige  Polens  virkelige 
Konge,  fra  hvem  alle  Befalinger  udgik.  Alle  de  Reformer, 
Czartoryskierne    segte    at   gjennemfere    under    Poniatovski, 

strandede  paa  hans  Modstand,  og  i  April  1764  sluttedes 
(paa  8  Aar)  mellem  Katarina  og  Frederik  II  hin  berygtede 
Traktat,  der  ganske  bragte  Polen  i  Afhængighed  af  Rus- 
land og  Preussen  og  i  Virkeligheden  kan  betragtes  som  et 
indledende  Skridt  til  Polens  senere  Delinger. 

P.  Bøggild. 


Roms  sidste  Tribun*). 


(jola  di  Kieiizo,  Roms  sidste  Folketribun ,  slutter  den 
lange  Række  af  de  Mænd,  som,  grebne  af  Roms  Trolddoms- 
magt og  beherskede  af  Læren  om  det  romerske  Verdens- 
monarki,  have  kæmpet  for  at  kalde  et  forsvundet  Ideal  til 
Live.  Hans  Dremmebilleder  om  under  Pavedømmets  Fra- 
værelse atter  at  samle  Folkene  om  det  gamle  Capitolium 
og  gjenoprette  det  latinske  Verdensrige  kaldte  for  et  Øjeblik 
endnu  engang  den  sværmeriske  Tro  paa  Roms  verdens- 
borgerlige Ide  til  Live,  og  med  dem  tog  Menneskeheden 
ogsaa  Afsked  med  denne  antike  Tradition.  Ligesom  i  Na- 
turen gives  der  i  Historien  ogsaa  Luftsyn  fra  Fortidens 
fjærne  Regioner,  og  et  saadant  var  Folketribunen.  Cola  di 
Rienzos  Blanding  af  Dybsindighed  og  Naragtighed,  Sandhed 
og  Usandhed,  Kundskaber  og  Ubekjendtskab  til  sin  Tid  gjør 
ham  til  et  tro  Afbillede  af  Rom  i  dets  dybeste  Forfald. 
Hans  Historie  har  bredt  et  uforglemmeligt,  fantastisk  Trylleri 
over  det  ode  Rom,  og  hans  Magt  syntes  saa  gaadefuld,  at 
man  tilskrev  en  hjælpende  Dæmon  den.  Hans  Personligheds 
Genialitet  formaaede  at  drage  de  første  Mænd  paa  hans  Tid 
til  sig:  Paven  selv,  Kejseren,  Konger,  Folk  og  Rom  bleve 
fangne   i   hans    Tryllenet.     Den  Trolddomsmagt,    han    ud- 


0   Efter   F.    Gregorovius:     Geschichte    der   Stadt   Rom   im 

øvede,  var  tillige  hans  Tids  Hemmelighed,  en  Tid,  der, 
længselsfuld  af  Trang  til  Befrielse  og  Messiashaab,  bar  en 
ny  Aands  Fødsel  i  sit  Skjød.  Det  var  intet  Under,  at 
Italien  holdt  denne  geniale  Folketribun  for  sin  Heros  og 
Frelser,  da  han  dristig  udfoldede  sin  Fane  paa  Capitolium; 
han  var  den  latinske  Renaissances  Profet. 

Colas  besynderlige  Løbebane  var  kun  et  magisk  Skygge- 
spil; men  den  frembyder  saa  vide  Perspektiver  i  Fortid  og 
Fremtid,  at  den  yder  Filosofen  mere  Stof  til  Betragtning 
end  hundrede  Kongers  lange  og  larmende  Regeringer.  Hans 
storartede  Ideer  om  Italiens  Uafhængighed  og  Enhed ,  om 
Kirkens  og  Menneskeslægtens  Reform  vare  tilstrækkelige 
til  at  overstraale  hans  politiske  Daarskaber  og  gjøre  hans 
Minde  uforgængeligt.  Intet  Aarhuudrede  vil  glemme,  at 
det  var  denne  med  Blomster  bekransede,  afsindige  Plebejer 
paa  Roms  Ruiner,  der  lod  Frihedens  første  Straale  lyse 
over  sin  Tids  Morke  og  med  profetisk  Blik  viste  sit  Fædre- 
land det  Maal,  som  det  først  fem  Hundrede  Aar  efter  hans 
Tid  har  naaet. 


I. 

Før  Laurentius's  eller  Rienzos  Søn  havde  opfundet  det 
Æventyr,  at  han  var  en  Bastard  af  Kejser  Henrik  den 
syvende,  kjendte  man  ham  som  ægte  Søn  af  en  Krovært  i 
den  romerske  Region  Regola,  hvor  hans  Moder  Maddalena 
ved  Vandbæren  og  Vask  hjalp  med  til  at  fortjene  det  tarve- 
lige daglige  Brød.  Hans  Forældres  Fattigdom  ydede  ham 
intet  Middel  til  at  uddanne  sine  glimrende  Anlæg;  efter  sin 
Moders  Død  voxede  han  til  sit  tyvende  Aar  op  hos  en  Slægt- 
ning i  Anagni,  »en  Bonde  imellem  Bønder«,  som  han  selv 
klagede.  I  Aaret  1333  eller  1334  vendte  han  efter  sin 
Faders  Død  tilbage  til  Byen  og  havde  her  større  Lejlighed 
til  at  uddanne  sig  ved  Studier;  den  unge  Romer  lærte  mere 
ved  Selvundervisning   af  Naturen,    de   gamles   Skrifter   og 

Roms  Monumenter  end  af  sin  Fødebys  Magistre.  Hans 
Breve  vise,  at  han  var  velbekjendt  med  Biblen  og  Kirke- 
fædrene, ja  endog  med  den  kanoniske  Ret.  Livius,  Seneca 
og  Cicero,  Valerius  Maximus  og  de  gamle  Digtere  var  han 
fortrolig  med;  de  uddannede  hans  Stil,  gjorde  ham  vel- 
talende, nærede  hans  Aand  med  pompøse  Billeder  og  fyldte 
ham  med  Længsel  efter  den  store  Oldtids  Idealer.  Man  hørte 
ham  ofte  sige:  »Hvor  ere  hine  gode,  gamle  Romere?  Hvor 
er  deres  høje  Retfærdighed?  Gid  jeg  kunde  sætte  mig  selv 
tilbage  i  deres  Tid.«;  Nabolagets  uvidende  Mennesker 
stirrede  med  Forbavselse  paa  den  unge  Mand,  der  var  meget 
smuk,  og  om  hvis  Mund  der  plejede  at  spille  et  fantastisk 
Smil,  naar  han  forklarede  antike  Statuer  og  Relieffer  eller 
læste  Indskrifterne  paa  de  Marmortavler,  hvormed  Rom  var 
oversaaet.  Disse  prunkende  Indskrifter  vakte  hans  Fantasi, 
han  tænkte  sig  selv  i  hine  Heltes  og  Consulers  Sted  og 
smykkede  sig  med  lignende  Prædikater  og  Titler.  Det  var 
ogsaa  Oldtidens  Forfattere,  i  hvis  Læsning  han  fordybede 
sig,  der  udslettede  Grænsen  mellem  Fortid  og  Nutid  for 
ham  og  begejstrede  ham  til  et  saadant  Sværmeri,  »at  han 
besluttede  selv  i  Virkeligheden  at  udføre,  hvad  han  havde 
lært  ved  Læsning.«  vSaaledes  udviklede  der  sig  paa  den 
hemmelighedsfulde  Oldtids  Grund,  i  Roms  tragiske  Øde,  midt 
iblandt  et  Trællefolk,  af  hans  drømmende  Natur  en  for- 
underlig genial  Karakter,  der  hører  til  Middelalderens  mærk- 
værdigste Fremtoninger. 

At  Cola  betraadte  den  eneste  Løbebane,  der  med  Und- 
tagelse af  den  gejstlige  Stand  gav  en  fattig  Plebejer  Haab 
om  en  Stilling,  fremgaar  af,  at  han  allerede  var  offentlig 
Notar,  forinden  han  i  Januar  1343  af  den  nye  folkelige 
Regering,  der  ved  en  kort  før  stedfunden  Revolution  var 
traadt  i  Stedet  for  det  tidligere  Senat,  blev  sendt  til  Avignon 
for  som  Folkets  Ombud  at  retfærdiggjøre  denne  Omvæltning 
for  Paven  og  paa  ny  tilbyde  denne  Signoriet  over  Byen. 
At  dette  hæderlige  Hverv  blev  overdraget  Cola,  viser,  at 

hans  Kundskaber  til  Oldtiden  og  glimrende  Talegaver 
allerede  havde  gjort  ham  bekjendt  over  hele  Byen;  den 
unge  Romer  havde  længe  været  en  glødende  Fjende  af  Ari- 
stokraterne, ved  hvem  en  af  hans  Brødre  var  bleven  dræbt; 
han  havde  længe  tænkt  paa  at  befri  Staden  for  deres 
Voldsherredømrae  og  haabede  ved  sine  Forestillinger  hos 
Paven  at  kunne  virke  derfor  og  tillige  selv  vinde  Berøm- 
melse. Gesandtskabet  til  Avignon  var  den  første  politiske 
Begivenhed  i  hans  Liv  og  Begyndelsen  til  hans  mærkværdige 
Løbebane. 

Den  unge  Taler  opfyldte  udmærket  sit  Hverv  hos 
Paven  og  Cardinalerne  i  et  offentligt  Consistorium.  Den 
Frimodighed,  hvormed  han  skildrede  Roms  Lidelser  som 
Følge  af  Adelens  Overmod,  og  hans  oratoriske  Talent  vandt 
ham  Pavens  Bifald,  der  selv  ansaas  for  en  fortrinlig  Taler. 
Clemens  den  sjette  modtog  den  ham  af  Folket  atter  til- 
budne  Magt  uden  smaalige  Betænkeligheder,  han  lovede  at 
besøge  Staden,  naar  Krigene  mellem  Frankrig  og  England 
vare  bilagte,  og  udstedte  allerede  den  27de  Januar  1343 
den  Bulle,  hvorved  Jubilæet  fastsattes  til  hvert  halvtredsinds- 
tyvende Aar.  I  et  begejstret  Brev  meldte  Cola  Romerne 
sin  Sendelses  lykkelige  Udfald,  formanede  dem  til  at  gjøre 
sig  den  høje  Naadegave  værdige  ved  at  nedlægge  Vaabnene, 
satte  Paven  som  Byen  Roms  Befrier  over  Scipio,  Cæsar  og 
Metellus  og  opfordrede  Romerne  til  at  opstille  Clemens  den 
sjettes  Billedstøtte  i  Amphitheatret  eller  paa  Capitolium. 
Brevet  var  beregnet;  Afskrifter  af  det  cirkulerede  sikkert  i 
Avignon;  Cola  di  Rienzo  kaldte  sig  deri  allerede  romersk 
Consul  og  desuden  de  faderløses.  Enkernes  og  de  fattiges 
eneste  Folkegesandt  hos  den  romerske  Pave.  Disse  Titler 
og  Brevets  hele  opskruede  Stil  vise  os  allerede  Manden  fuld 
førdig,  saaledes  som  han  derefter  optraadte  paa  sin  historiske 
Skueplads  i  Rom.  Han  blev  endnu  nogen  Tid  ved  det 
pavelige  Hof,  hvor  han  undertiden  havde  Lejlighed  til  at  se 
Petrarca    og   udvexle   sine   Ideer   om   Roms  Gjenoprettelse 

med  Digterens  lige  saa  sværmerske.  Clemens  den  sjette 
fandt  saa  stor  Behag  i  Colas  Tale,  at  han  ofte  underholdt 
sig  med  ham;  Folkets  Gesandt  klagede  med  rette  over  den 
romerske  Adels  Forbrydelser,  afmalede  den  ophojede  Stads 
Ulykker  med  de  mest  levende  Farver  og  besvor  Paven  at 
blive  dens  Frelser.  Hans  Frimodighed  paadrog  ham  Cardinal 
Johan  Colonnas  Uvilje;  den  mægtige  Prælat  forsvarede  sine 
Slægtninge  og  stemte  Paven  imod  ham,  saa  at  Cola  ikke 
mere  blev  modtagen  ved  Hoffet  og  levede  i  stor  Trang  i 
Avignon.  Sandsynligvis  udvirkede  Petrarca  ham  Cardinalens 
Tilgivelse  og  Pavens  fornyede  Gunst,  saa  at  denne  optog 
ham  mellem  sine  Hoffolk,  en  stor  Udmærkelse  for  en 
Plebejer,  der  vidner  om  det  gunstige  Indtryk,  hans  Talenter 
og  Kundskaber  havde  gjort  paa  den  dannede  Clemens. 
Colas  dristige  Optræden  i  Avignon  var  bleven  bekjendt  i 
Rom  og  vakte  Stormændenes  Had,  saa  at  de  begyndte  paa 
Processer  imod  ham,  hvilke  dog  bleve  standsede  af  Paven. 
Ligesom  alle  de  avignonske  Paver  var  Clemens  den  sjette 
velvilligere  stemt  mod  det  romerske  Demokrati  end  mod  de 
adelige  Slægter,  og  de  bestræbte  sig  alle  for  at  tilfredsstille 
det  romerske  Folk  allerede  af  den  Grund,  at  de  derved 
haabede  at  bringe  Klagerne  over  deres  Fraværelse  fra 
Apostlenes  Sæde  til  at  forstumme.  Clemens  saae  i  Cola 
en  Mand,  der  kunde  være  ham  nyttig  i  Rom,  og  udnævnte 
ham  efter  hans  Begjæring  under  den  mest  smigrende  An- 
erkj endelse  af  hans  Dyder  og  Kundskaber  til  Notar  ved 
Byraadet,  en  Stilling,  der  indbragte  en  maanedlig  Len  af 
fem  Guldgylden. 

Da  han,  beklædt  med  dette  Embede,  efter  Paasken 
1344  atter  viste  sig  i  Rom  som  Pavens  Yndling,  lovprist 
for  sin  veludførte  Mission  og  Gjenstand  for  de  stores  Had, 
mod  hvilket  dog  Paven  og  hans  Embede  beskyttede  ham, 
var  han  allerede  en  anset  og  af  Folket  afholdt  Mand. 
Hans  offentlige  Stilling  gav  ham  Lejlighed  til  at  lære  Dom- 
mernes Bedragerier  og  Baronernes  Forbrydelser  at  kjende  og 

vinde  Indflydelse  hos  Borgerne;  han  skrev  med  en  Selvpen, 
af  Agtelse  for  sit  høje  Embede,  som  han  sagde,  og  ogsaa 
dette  lille  Træk  er  betegnende.  Beruset  af  Tanken  om  det 
gamle  Roms  Herlighed  og  sit  Kald  at  blive  Stadens  Befrier 
begyndte  han  at  holde  Raad  med  ligesindede,  samlede  Venner 
om  sig  og  forberedte  en  Revolution.  Den  var  et  Værk  af 
lange  Planer  og  hemmelig  Sammensværgelse. 

Forvirringen  i  Republiken  oversteg  den  Gang  alle  Græn- 
ser. Byen  og  Campagnen  var  i  den  røverske  Adels  Vold, 
og  Paven  vilde  med  Glæde  tage  imod  enhver  Mand,  der 
formaaede  at  tøjle  Adelen.  Colas  Straffetaler  for  Dommerne 
og  Øvrighedspersonerne  indbragte  ham  kun  Mishandlinger  og 
Haan;  men  hans  sindrige  Allegorier  begejstrede  Borgerskabet. 
Naar  Nutidens  Demagoger  ville  virke  paa  Mængden,  ud- 
brede de  Manifester  gjennem  Pressen;  i  det  fjortende  Aar- 
hundrede  ophidsede  de  Fantasien  ved  Lignelser  i  Billeder. 
Romerne  saae  en  Dag  paa  Senatspaladsets  Ydngge  et  be- 
tydningsfuldt Maleri:  et  Vrag  paa  det  af  Stormen  oprørte 
Hav;  en  grædende  Enke  knælende  i  Bøn;  om  Vraget  fire  i 
Havet  sunkne  Skibe  med  fire  druknede  Kvinder,  Babylon, 
Carthago,  Troja  og  Jerusalem,  der,  som  en  Indskrift  sagde, 
vare  gaaede  under  for  deres  Uretfærdigheds  Skyld.  Til 
venstre  to  Øer:  paa  den  ene  Italien  som  en  siddende,  skam- 
fuld Matrone  med  den  Indskrift :  »Du  berøvede  ethvert  Land 
Magten,  kun  mig  antog  du  til  Søster«;  paa  den  anden  de 
fire  Cardinaldyder  som  sørgende  Kvinder  med  Indskriften: 
»Du  besad  enhver  Dyd;  nu  finder  du  din  Undergang  i 
Havet.«  Til  højre  paa  en  tredje  0  Troen  som  en  hvid 
Kvindeskikkelse  paa  Knæ  med  Hænderne  hævede  mod 
Himlen:  »O,  store  Fader  og  Herre,  hvor  skal  jeg  tage  Bo, 
naar  Rom  ødelægges?«  Over  Hovedmaleriet  vingede  Dyr, 
Løver,  Ulve  og  Bjørne,  forestillende  Baronerne,  andre  Dyr  de 
slette  Raadsherrer  og  falske  Dommere,  andre  de  lastefulde 
Plebejere.  Oven  over  det  hele  endelig,  mellem  Petrus  og 
Paulus,    den   skrækkelige  Verdensdommer  med    to  Sværd  i 

Munden.  Da  Folket  saae  denne  apokalyptiske  Lignelse, 
geraadede  det  i  den  dybeste  Forbavselse;  i  det  Ijortende 
Aarhundrede  var  Politiet  enten  aldeles  ukjendt  eller  kun 
meget  mangelfuldt  indrettet.  Ingen  lagde  Hindringer 
i  Vejen  for  saadaune  Demonstrationer;  Bodsprædikanter 
og  Demagoger  kunde  i  fuldstændig  Frihed  holde  Taler 
til  Folket. 

En  af  det  gamle  Korns  berømteste  Indskrifter,  lex 
regia,  et  Brudstykke  af  den  Senatsbeslutning,  hvorved  Herre- 
dømmet blev  overdraget  Kejser  Vespasian,  var  ikke  undgaaet 
den  unge  Antikvars  Blik.  Cola  havde  fundet  denne  Bronce- 
tavle  i  Lateranet,  hvor  den  paa  Bonifacius  den  ottendes  Tid 
var  bleven  anvendt  ved  Bygningen  af  et  Altar  og  anbragt 
med  Indskriften  nedad;  Kirkens  Ombygning  efter  en  lide- 
brand havde  atter  bragt  den  for  Lyset.  Den  Anvendelse, 
Cola  gjorde  af  dette  Minde  om  Kejserdespotiet,  var  sælsom, 
men  genial.  Han  lod  Tavlen  indmure  bag  Lateranets  Kor, 
og  omkring  den  afmale  Senatet,  der  overdrog  Vespasian 
Kejsermagten.  Da  indbød  han  Adel  og  Folk  til  en  offentlig 
Tale  i  Basilikaen;  selv  fornemme  Baroner  som  den  yngre 
Stefan  Colonna  og  hans  Søn  Johan  indfandt  sig,  fulde  af 
Nysgjerrighed,  foruden  mange  Dommere  og  Retslærde. 
Cola  besteg  en  smukt  prydet  Tribune,  han  bar  en  hvid 
togalignende  Dragt  og  en  hvid  Hovedbedækning  med  for- 
underlige Symboler  af  gyldne  Kroner  og  Sværd.  »Det  op- 
højede Koma,«  sagde  den  sælsomme  Taler,  »ligger  i  Støvet; 
det  kan  ikke  engang  se  sit  eget  Fald,  fordi  begge  dets 
Øjne,  Kejseren  og  Paven,  ere  udrevne.  Komere!  se,  hvor 
stor  Herlighed  Senatet,  der  beklædte  Kejserdømmet  med 
Magten,  engang  var  i  Besiddelse  af.«  En  Skriver  forelæste 
lex  regias  Indhold  for  de  forbavsede  og  uvidende  Tilhørere; 
Cola  talte  videre  om  det  romerske  Folks  forsvundne  Majestæt 
og  nuværende  Elendighed;  med  Hensyn  til  det  forestaaende 
Jubilæum,  under  hvilket  Staden  ikke  burde  mangle  Levneds- 
midler, formanede  han  til  Fred,  og  til  Slutning  klagede  han 

over  sine  Fjender,  der  forvanskede  hans  Tale  og  Handlinger. 
Med  al  sin  besynderlige  Blanding  af  Vildfarelse  og  Sandhed 
var  den  mærkværdige  Scene  i  Lateranet  et  af  de  beundrings- 
værdigste Øjeblikke  i  Colas  Liv;  der  var  ingen  af  hans 
Tilhørere,  selv  af  de  brutale  Baroner,  som  ikke  tilraabte 
ham  Bifald,  og  ingen,  der  ikke  troede  paa  Romerfolkets 
Majestætsrettigheders  legitime  Vedvaren ;  thi  det  var  en  na- 
tional Overtro.  Petrarca  vilde  henrykt  have  omfavnet  den 
sindrige  Taler. 

Hele  Rom  talte  om  Cola  di  Rienzo ;  men  Baronerne  be- 
tragtede kun  den  forunderlige  Notar  som  en  uskadelig 
Enthusiast.  Det  morede  Johan  Colonna  at  indbyde  ham 
til  Taffels,  hvor  han  maatle  holde  Taler.  De  fornemme 
Herrer  brast  i  Latter,  da  han  engang  sagde :  »Naar  jeg  er 
bleven  Hersker  eller  Kejser,  vil  jeg  lade  denne  Baron  hænge 
og  hin  halshugge,«  og  pegede  med  Fingeren  paa  Gjæsterne. 
Han  gik  omkring  i  Rom  som  en  Nar,  som  Brutus  kunde 
man  have  sagt,  dersom  han  havde  været  en  Mand  af  hans 
Slags.  Ingen  anede,  at  denne  Nar  meget  snart  skulde  komme 
i  Besiddelse  af  den  frygtelige  Magt  at  lade  de  romerske 
Stormænds  Hoveder  springe. 

En  anden  Allegori  vistes  paa  Sankt  Angelos  i  Pescherias 
Mur:  Plebejere,  Konger  og  en  Matrone  brændende  paa 
Baalet;  en  Engel,  trædende  med  blottet  Sværd  ud  af  en 
Kirke  for  at  befri  Matronen;  Sankt  Peter  og  Sankt  Paul 
paa  et  Kirketaarn,  raabende:  »Engel,  Engel,  frels  vor 
Moder,  der  huser  os«;  en  Due  fra  Himlen,  der  byder  en 
Spurv  en  Myrtekrans,  medens  flygtende  Falke  styrte  i 
Luerne ;  den  lille  Fugl  sætter  Myrtekronen  paa  Matronens 
Hoved;  en  Indskrift:  »Jeg  ser  den  store  Retfærdigheds 
Tid  komme;  oppebier  den !«  Mango  Tilskuere  vendte  sig  fra 
Billedet,  trækkende  paa  Skuldrene,  og  sagde,  at  der  be- 
høvedes andet  end  Malerier  til  at  forandre  Roms  Tilstand; 
andre  mente,  at  det  var  store  Tegn.  Man  fandt  en  Dag 
en  Seddel  paa  Sankt  Georg  i  Velabros  Dor,  hvorpaa  der  stod 

skrevet:  »Om  kort  Tid  ville  Romerne  vende  tilbage  til  deres 
gamle  gode  Stat.« 

Medens  Rom  beskæftigede  sig  med  disse  profetiske  og 
ophidsende  Kundgjørelser,  ledede  Cola  en  Sammensværgelse, 
i  hvilken  ringere  Borgere  og  velhavende  Kjebmænd  toge 
ivrig  Del.  Man  forsamlede  sig  hemmelig  paa  Aventiner- 
bjærget,  hin  allerede  dødsstille  Hej,  der  engang  havde  ydet 
Demagogen  Cajus  Grachus  det  sidste  Hvilested  paa  hans 
Flugt.  Colas  Taler  gjorde  et  levende  Indtryk  paa  de 
sammensvorne,  der  vare  opflammede  af  sværmerisk  Patriotisme 
og  ædel  Sorg  over  Roms  Forstyrrelse;  man  udkastede 
Planer  til  at  styrte  Baronerne  og  besvor,  hvad  man  havde 
vedtaget.  Det  var  til  stor  Fordel  for  Cola,  at  han  kunde 
beraabe  sig  paa  Pavens  Gunst  og  overensstemmende  med 
Sandheden  forsikre,  at  Clemens  den  sjette  selv  var  opbragt 
paa  Adelen.  Omvæltningen  i  Aaret  1343  og  dens  hurtige 
Anerkjendelse  af  Paven  gav  de  sammensvorne  Haab  om  et 
heldigt  Udfald. 

Vigtige  Begivenheder  i  det  øvrige  Italien  havde  en 
mægtig  Indflydelse  paa  Stemningen  i  Rom  og  forberedte  det 
kommende.  Den  unge  Andreas,  Dronning  Johannas  Gemal, 
blev  den  18de  September  1345  myrdet  i  Aversa,  og  hans 
Broder  Ludvig  af  Ungarn  rustede  sig  til  et  Hævntog  mod 
Neapel.  Det  anjouske  Monarki,  der  hidtil  havde  været  Basis 
for  Pavedømmets  verdslige  Stilling  i  Italien,  og  paa  hvis 
Magt  det  nationale  Parti  havde  støttet  sig,  sank  i  en 
anarkisk  Tilstand,  derved  tilintetgjordes  den  Magt,  der 
havde  virket  sammenholdende  og  ordnende  lige  til  Rom  og 
Romagna,  og  Dørene  aabnedes  for  fremmed  Invasion.  Un- 
garerne, der  havde  hærget  Italien  i  det  niende  og  tiende 
Aarhundrede,  kom  igjen,  og  medens  dette  Land  sitrede  ved 
Tanken  om  et  Indfald  af  Ludvigs  vilde  Krigere,  havde  den 
tyske  Werners  store  Kompagni  allerede  dannet  sig  og  drog 
plyndrende  og  brandskattende  gjennem  Toscana  og  Lom- 
bardiet.    Ulykkesvangre  Tider  nærmede  sig,  og  den  ulykke- 

lige  Nation  sukkede  efter  en  Frelser.  Kun  en  glimrende 
Daad  holdt  Patrioternes  Mod  oppe;  det  var  Florentinernes 
Kevolution;  de  havde  i  Aaret  1343  fordrevet  deres  Tyran, 
Hertugen  af  Athen,  derefter  indsat  en  demokratisk  Regering, 
udelukket  Adelen  fra  alle  Embeder  og  overdraget  Magten 
til  Lavene.  Paa  denne  Tid  opløstes  overhovedet  den  gamle 
patriciske  Kommunalforfatning  i  Stæderne,  Adelen  ude- 
lukkedes af  Kommunen,  og  selv  i  mindre  Republiker  erholdt 
Lavene  med  deres  Priorer  hele  Magten. 

Lensvæsenets  Undergang  gjorde  Italienerne  uroligere 
og  begjærligere  efter  Nyheder;  man  søgte  efter  Regerings- 
former, skabte  og  ombyttede  dem  hvert  Øjeblik.  Den  feber- 
agtig levende  republikanske  Stat  var  et  bestandigt  Experiment 
for  at  opnaa  en  kunstig  Ligevægt.  Ogsaa  i  Rom  stræbte 
Haandværkerne  efter  Magten,  men  med  mindre  Held.  De 
dannede  her  tretten  af  Staten  anerkjendte  Lav  under  Kon- 
suler, der  som  et  Slags  Raad  vare  med  til  enhver  vigtig 
Beslutning  i  Republiken;  de  maa  allerede  den  Gang  have 
haft  Lokale  til  deres  Forsamlinger  paa  Capitolium.  Ved 
enhver  Omvæltning  frembøde  disse  Lav  Elementerne  til  en 
tolkelig  Regering;  men  Folkeherredømmets  Tid  var  endnu 
ikke  kommen  i  Rom.  Endnu  havde  Arveadelen  den  ude- 
lukkende Ret  til  Valgbarhed  til  Senatet,  og  der  bestod 
derfor  i  Rom  ved  Siden  af  hinanden  to  politiske  Korpora- 
tioner uden  nogen  indbjTdes  Forbindelse:  Folkeregimentets 
med  de  »gode  Mænd«  og  Lavene  som  Grundlag,  og 
Adelens  med  to  Senatorer  i  Spidsen  for  Staten.  Dersom 
denne  Adel  havde  været  en  virkelig  Magt  i  Byen,  navnlig 
en  Pengemagt  som  i  Venedig,  vilde  den  let  have  fortrængt 
Plebejerne;  men  dens  Interesser  som  Godsherrer  i  til  Dels 
fjærne  Landskaber,  dens  Familiekrige  og  Pavens  Avtoritet, 
der  beskyttede  Folket,  søndersplittede  ogsaa  dens  Kraft. 
Borgerskabet  stod  i  stedse  fastere  Geledder  over  for  Aristo- 
kratiet. Foruden  Lavene  dannede  ogsaa  den  gamle  Inddeling 
i    tretten     Regioner    med    deres    Kapitanoer    et   Sammen- 

knytningspunkt,  medens  Cavalerottiernes  Klasse,  det  vil 
sige  de  rige  Borgere  af  de  gamle  Folkeslægter,  der  tjente  til 
Hest  i  Bymilitsen,  dannede  en  ny  Adel  i  deres  egen  Midte. 
Tiden  nærmede  sig,  da  Folkepartiets  Sejr  over  de  regerende 
Familier  ogsaa  maatte  blive  afgjort  i  Rom,  ligesom  i  Firenze 
og  andre  Byer. 

Da  Cola  di  Kienzo  skred  til  Udft?relsen  af  sin  Plan, 
vare  Folkets  Lidelser  utaalelige.  »Staden  Rom  var  i  den 
dybeste  Nød ;  der  var  ingen,  som  regerede.  Hver  Dag  blev 
der  kæmpet  og  plyndret  overalt;  man  skjændede  Nonner,  ja 
endog  Børn,  man  rev  Hustruen  ud  af  hendes  Ægtemands 
Seng.  Naar  Arbejderne  begave  sig  til  deres  Gjerning. 
plyndrede  man  dem  selv  uden  for  Roms  Porte.  Pilegrimene 
bleve  plyndrede  og  myrdede,  Præsterne  vare  Ddgjerningsmænd; 
Forbrydelsen  og  Uretfærdigheden  overskred  enhver  Grænse. 
Der  gaves  ingen  Hjælp  mere;  Undergangen  truede  alle. 
Retten  sad  kun  i  Spydstagen,  der  var  ingen  anden  Hjælp 
end  Selvforsvar  med  Frænder  og  Venner.  Daglig  saae  man 
bevæbnede  samle  sig.« 

Man  var  i  Maj  Maaned  1347.  Senatet  styredes  den 
Gang  af  Robert  Orsini  og  Petrus  Colonna;  den  romerske 
Milits  laa  under  Stefan  Colonna  ved  Corneto,  Roms  Korn- 
kammer, for  at  skaffe  Korn,  og  Cola  ilede  med  at  benytte 
sig  af  den  mægtigste  Barons  Fraværelse.  Han  havde  ind- 
viet Pavens  gejstlige  Vicar,  Biskop  Raimund  afOrvieto,  i  sin 
Plan  ;  thi  saa  retfærdige  syntes  Grundene  til  en  Omvæltning, 
at  denne  Prælat  havde  lovet  den  sin  Understøttelse ;  saaledes 
blev  Revolutionen  strax  fra  forst  af  stillet  under  Kirkens 
Avtoritet. 

Den  19de  Maj  gik  Herolder  gjennem  Staden  og  indbede 
Folket  til  at  mede  ubevæbnet  til  et  Parlament  paa  Capito- 
lium,  naar  Klokken  gav  Signalet  dertil;  kun  de  indviede 
vidste,  hvad  det  havde  at  betyde.  Ved  Midnatstid  hørte 
Cola  Pinsemessen  i  Sankt  Angelo  i  Pescheria,  hvor  de 
sammensvorne    forsamlede    sig.    Pinsedags  Morgen    traadte 

han  ud  af  Kirken,  fuldsta^ndig  harniskklædt  kun  med  blottet 
Hoved,  omgiven  af  sine  medsammensvorne.     Foran  ham  bar 
man    tre    store  Faner:     Frihedens   røde    og  gyldne  Banner 
med    Roms    Billede,    Retfærdighedens   hvide    Banner   med 
Sværddrageren    Sankt   Paul,    Fredens    Banner   med   Sankt 
Petrus;    en  fjerde  Fane,    Sankt  Georgs,    blev,    da  den  var 
gammel  og  pjaltet,    baaren  i  en  Kasse  paa  en  Lanse.     Re- 
volutionen begyndte  som  en  Procession  til  (yapitolium;  kun 
nogle  faa  bevæbnede   dækkede  Toget.     Den   pavelige  Vicar 
gik  med    usikre  Skridt   ved  Siden  af  Cola,    og  begge.   Bi- 
skoppen og  Demagogen,    stege  op   til  Paladset  paa  Capito- 
lium;  Cola  betraadte  Talerstolen,  i  en  henrivende  Tale  be- 
skrev han  Roms  Trældom  og  Befrielse;    han  erklærede,    at 
han  af  Kjan-lighed    til  Paven    og    for  Folkets  Redning   var 
villig  til  at  ofre  sit  Liv;  Tusender  af  Stemmer  tiljublede  ham 
Bifald.     Derpaa  forelæste  en  af  de  sammensvorne  en  Række 
Dekreter:   at  enhver  Morder  skulde  straffes  med  Døden;  en 
falsk  Anklager   med    den   anklagedes  Straf;    at  Processerne 
skulde  tilendebringes   i  Løbet   af  femten  Dage;    at  enhver 
Byregion    skulde    stille  hundrede  Mand  Fodfolk  og  fem  og 
tyve  Mand  Ryttere,  der  hver  skulde  have  Skjold  og  Len  af 
Staten;  at  de  for  Fædrelandet  faldnes  efterladte  skulde  have 
Pension;    at  Enker,  faderløse,  Klostre  og  fromme  Stiftelser 
skulde    understøttes   af   Staten;    at    et    Vagtskib   ved   den 
romerske  Kyst  skulde  beskytte  Handelen;    at   de  offentlige 
Toldindtægter  skulde    anvendes  til  Folkets  bedste;    at   alle 
Borge,    Broer  og  Porte  skulde    staa   under  Folkets  Rektors 
Bevogtning;    at   ingen  Aristokrat   maatte   have  Fæstninger; 
at    alle    Kommuner    i    Byens    Distrikt   skulde    have    deres 
Rektorer  fra  Rom;    at  Baronerne  skulde  holdes  til  at  sikre 
Gaderne,    ikke  huse  Banditer    og  levere  Korn  til  Rom;    at 
der  skulde  indrettes  et  Kornmagasin  i  hver  Region.     Parla- 
mentet antog  disse  gode  Love    med  stormende  Bifald;    det 
overdrog  Cola  Signoriet  over  Byen,    uindskrænket  Magt  til 

som  Republikens  Eeformator  og  Bevarer  at  erklære  Krig  og 
slutte  Fred,  straffe,  udnævne  Embedsmænd  og  udstede  Love. 

Den  nye  Diktator  forlangte  klogelig  Pavens  Vikar  til 
Kollega,  hvorved  Folkeregeringen  sikrede  sig  Pavens  An- 
erkjendelse.  Rom  beherskedes  af  en  mageløs  Trolddom;  de 
bestyrtede  Senatorer  flygtede,  mange  Stormænd  forlede  Byen, 
ikke  en  Draabe  Blod  blev  udgydt.  Hver  Dag  drog  Folket 
til  Forsamlinger;  i  et  andet  Parlament  antog  Cola  Titelen 
»Tribun«,  fordi  han  var  en  Folkets  Mand  og  vilde  gjen- 
oprette  det  gamle  Tribunats  Berømmelse.  Tilfældigvis 
svævede  en  hvid  Due  over  det  forsamlede  Folk,  hvilken 
Omstændighed  Cola  udlagde  som  en  himmelsk  Indvielse  af 
hans  Udnævnelse;  han  kunde  uden  Anstød  tage  Titelen 
Tribun,  hvis  Betydning  var  alle  bekjendt;  men  han  forøgede 
den  med  pompøse  Prædikater,  der  vidnede  om  hans  sværmerske 
Sind;  han  kaldte  sig:  Mkolaus,  ved  vor  naadigste  Herre 
Jesu  Kristi  Avtoritet  den  strænge  og  naadige,  Frihedens, 
Fredens  og  Retfærdighedens  Tribun  og  den  hellige  romerske 
Republiks  ophøjede  Befrier. 

Hurtig  udbredte  det  Budskab  sig  over  hele  Italien  og 
hinsides  Alperne,  at  Republiken  Rom  var  bleven  forløst  fra 
sine  Tyranner  og  ved  en  vidunderlig  Helt  havde  gjenvundet 
sin  tabte  Frihed. 


II. 

Aristokraterne  vare  blevne  overraskede  af  Pinserevolutio- 
nen; vel  ilede  Stefan  Colonna  fra  Corneto  tilbage  til  Byen, 
men  formaaede  kun  at  give  sin  Vrede  Luft  i  Ord.  Tri- 
bunen sendte  ham  Befaling  til  at  forlade  Rom;  den  graa- 
hærdede  Helt  sønderrev  Brevet  og  raabte:  »Hvis  den  Nar 
gjør  mig  mere  vred,  skal  jeg  lade  ham  kaste  ud  af  Vinduerne 
paa  Capitolium.«  Stormklokken  lød,  det  rasende  Folk  ilede 
bevæbnet  til,  og  Stefan  flygtede,  kun  ledsaget  af  en  Tjener, 
til  Palæstrina.     Tribunen  forviste  nu  alle  Stormænd  til  deres 

Godser,  besatte  alle  Stadens  Fæstninger  og  Broer  og  ud- 
bredte Skræk  ved  den  strængeste  Retspleje;  da  han  følte 
sig  i  fuldstændig  Besiddelse  af  Magten,  indbod  han  Adelen 
til  Hylding  paa  Capitolium;  Magnaterne  indfandt  sig  af 
Frygt;  selv  den  unge  Stefan  Colonna,  Rainald  og  Jordan 
Orsini,  Savellierne,  Annibaldierne  og  Contierne  mødte,  de 
besvore  Republikens  Love  og  stillede  sig  til  dens  Tjeneste; 
ogsaa  Dommerkollegierne,  Notarerne  og  Lavene  hyldede 
Tribunen,  og  saaledes  var  hans  Regering  anerkjendt  af  alle 
Stænder. 

Under  ingen  tidligere  Omvæltning  havde  Hovedmændene 
tænkt  paa  at  kundgjøre  deres  Regeringstiltrædelse  uden  for 
Byens  Omraade;  men  Cola  opfattede  strax  Rom  i  Forhold 
til  Italien  og  Verden,  Hans  Udsendinge  bragte  Breve  til 
alle  Italiens  Kommuner,  Fyrster  og  Voldsherrer,  selv  til 
Kejser  Ludvig  og  Kongen  af  Frankrig.  I  disse  Skrivelser 
meddelte  Tribunen  Stæderne  i  den  romerske  Provins,  at 
Rom,  befriet  ved  ham,  endelig  havde  fundet  Fred  og  Ret- 
færdighed, og  opfordrede  dem  til  at  takke  Gud,  gribe  til 
Vaaben  for  at  udrydde  alle  Tyranner  og  til  en  bestemt  Tid 
sende  Gesandter  til  Rom,  hvor  et  almindeligt  Parlament 
skulde  raadslaa  om  |hele  den  romerske  Provins's  Bedste. 
Italiens  Stæder  opfordrede  Cola  til  i  Forening  med  ham  at 
afkaste  Tyrannernes  Aag  og  slutte  et  nationalt  Broderskab; 
thi  Roms  Befrielse  var  ogsaa  »hele  det  hellige  Italiens.« 
Ogsaa  dem  indbød  han  til  at  sende  Gesandter  til  et  National- 
parlament i  Rom  den  1ste  Avgust.  Den  store  og  geniale 
Tanke,  at  gjøre  Italien  til  en  Konføderation  med  Rom  til 
Hoved,  blev  her  udtalt  for  første  Gang  og  vakte  hele  Ver- 
dens Forbavselse  ved  sin  Nyhed  og  Dristighed.  Saaledes 
fremtraadte  Cola  di  Rienzo  strax  fra  Begyndelsen  af  med 
høje  nationale  Ideer  om  sit  Fædreland;  til  Paven,  om  hvis 
Anerkjendelse  det  først  og  fremmest  gjaldt,  maa  Vikaren 
strax  efter  Revolutionen  have  sendt  Underretning;  thi  først 
i  Begyndelsen  af  Juni  meldte  Cola  selv  ham  sin  Ophøjelse. 

Den  enfoldige  Biskop  af  Orvieto  spillede  kun  en  stum  Rolle 
ved  Siden  af  Tribunen ;  alle  Breve  udfærdigedes  alene  af  Cola, 
og  ikke  med  et  eneste  Ord  omtales  hans  Kollega  i  nogen 
politisk  Akt* 

Medens  hans  Sendebud  med  en  forsølvet  Stav  i  Haanden 
gjennemvandrede  Italien,  indrettede  Cola  sin  Regering  paa 
Capitoliura ;  med  Undtagelse  af  Senatorernes  Afskaffelse  blev 
Forfatningen  uforandret:  det  store  og  lille  Raad,  Tretten- 
mændene ,  Dommerkollegierne  bleve  bestaaende.  Cola  for- 
langte endog,  at  hans  egen  Embedstid  kun  skulde  vare  tre 
Maaneder;  men  Romerne  hørte  næppe  tale  herom,  for  de 
som  Tegn  paa  Skræk  søuderreve  deres  Klæder  og  svore 
hellere  at  dø  end  opgive  hans  Regering.  Hans  første  Omsorg 
var  at  indrette  en  ham  hengiven  bevæbnet  Styrke;  390 
Cavalerotti,  prægtig  udrustede  Borgere  til  Hest,  og  13 
Faner  Fodfolk,  hver  paa  100  Mand,  forekom  ham  tilstrækkelige 
til  at  forsvare  hans  Regering.  Desuden  havde  han  en  Liv- 
vagt af  100  unge  Mænd  fra  hans  egen  Region  Regola,  der, 
bevæbnede  med  Lanser,  gik  i  Spidsen,  naar  Kromandens 
Søn  drog  igjennem  Rom  i  en  hvid  Silkedragt  med  gyldne 
Frynser  og  et  kongeligt  Banner  vajende  over  sit  Hoved. 
Den  bevæbnede  Milits  gav  Retfærdigheden  Eftertryk,  og  det 
var  Colas  største  Fortjeneste,  han  straffede  uden  Persons 
Anseeise;  en  forbryd ersk  Cisterciensermunk  blev  halshugget; 
samme  Skæbne  havde  en  Baron  af  Huset  Annibaldi,  og  en 
Exsenator,  Martin  Stefaneschi,  Herre  af  Portus,  der  havde 
plyndret  et  strandet  Skib,  blev  hængt  paa  det  samme  Ca- 
pitolium,  hvor  han  engang  havde  regeret  Republiken  i  Pragt 
og  Glans.  Denne  Exekution  udbredte  Dødsskræk  blandt 
Adelen;  Roms  Paladser  vare  den  Gang,  ligesom  senere  de 
fremmede  Gesandters  Kvarterer,  Asyler  for  Forbrydere  af 
alle  Slags;  men  Tribunen  lod  med  Magt  hente  en  Røver 
fra  Paladset  Colonna  og  lod  ham  henrette.  For  den  mindste 
Usikkerhed  paa  deres  Godser  maatte  Baronerne  give  store 
Pengebøder ;    flere    af    dem    sade    i    Capitoliets   Fængsler. 

24* 

Falske  Dommere  bleve  stillede  i  Gabestokken;  der  var  en 
Augiasstald  af  Misbrug,  Bestikkelse,  Underslæb,  Løgn  og 
Bedrageri  at  rense,  og  ingen  kjendte  den  romerske  For- 
valtnings forfærdelige  Tilstand  bedre  end  den  forhenværende 
Notar  ved  Byraadet.  En  Fredsdomstol  heramede  Fejderne 
i  Byen  og  udsonede  Partierne  med  hverandre,  og  Cola  kunde 
rose  sig  af  at  have  bragt  1800  i  Dødsfjendskab  med 
hverandre  værende  Borgere  til  Forsoning.  De  landflygtige 
tilbagekaldtes,  de  nødlidende  bleve  gavmildt  understøttede. 
Et  strængt  Politi  straffede  Ægteskabsbrydere  øg  Spillere; 
den  slaviske  Brug  af  Ordet  »Herre«  til  enhver  Adelsmand 
forbødes ;  kun  Paven  maatte  kaldes  Herre,  ligesom  Baronerne 
ej  heller  maatte  have  deres  Vaaben  paa  deres  Huse,  men 
kun  Paven. 

En  ordnet  Forvaltning  formerede  Stadens  Indtægter  af 
Skorstensskatten ,  lenspligtige  Stæders  Afgifter,  den  aarlige 
Canon,  som  enkelte  Stæder  f.  Ex.  Tivoli,  Toscanella,  Velle- 
tri,  Corneto  havde  at  betale  i  Penge  eller  Korn,  Told- 
indtægterne ved  Broer,  Veje  og  Floder  og  endelig  Ind- 
tægterne af  Monopolet  paa  Ostias  Saliner.  Cola  beregnede 
Indtægterne  af  Skorstensskatten  for  hele  Bydistriktet  til 
100,000  Guldgylden,  Indtægterne  af  Saltmonopolet  til 
den  samme  Sum  og  endelig  Indtægten  af  Tolden  og  Lens- 
afgifterne  til  100,000  Guldgylden;  men  Rigtigheden  af  disse 
Angivelser  er  vistnok  tvivlsom.  Nogle  Skatter  bleve  af- 
skaffede ,  men  de  bestaaende  strængt  indkrævede.  Gode 
Love  ordnede  Torvepriserne  og  fyldte  Kornmagasinerne ;  selv 
fra  Sicilien  kom  der  Korn,  og  Tribunen  begyndte  atter  at 
bebygge  den  ede  Campagne.  Landevejenes  Sikkerhed  gjen- 
oplivede  Handel  og  Vandel,  Bonden  dyrkede  atter  ubevæbnet 
sin  Mark,  Pilegrimme  vandrede  uantastet  til  Eoms  Hellig- 
domme. En  religiøs  Aand  gjennemtrængte  det  forløste  Folk; 
den  i  Forbrydelser  nedsunkne  Borgerdyd  hævede  sig  atter  i 
denne  Straale  af  Frihedens  og  Fredens  Lys. 

Den    Mand,    der   i  saa    kort   Tid   havde    udrettet   saa 

meget,  blev  snart  berømt  over  hele  Verden.  Det  var  en 
latterlig  Fabel,  naar  søfarende  fortalte,  at  selv  det  flærne 
Babylons  Sultan  frygtede  Tribunen,  men  det  var  maaske 
ingen  Overdrivelse,  naar  et  af  de  hjemvendende  Sendebud 
fortalte:  »Jeg  drog  ad  Vejene  og  igjennem  Skovene  med 
min  Embedsstav  i  Haanden ;  utallige  Mennesker  have  knælet 
for  den  og  kysset  den  med  Glædestaarer,  fordi  Landevejene 
nu  ere  blevne  fri  for  Røvere«.  I  de  første  Maaneder  af  sin 
Kegering  fortjente  Cola  at  være  Roms  Afgud,  og  at  den 
republikanske  Friheds  nye  Æra  dateredes  fra  ham.  Folket 
saae  i  ham  et  af  Gud  udvalgt  Menneske,  og  ingen  dadlede 
endnu  den  forfængelige  Pragt,  hvormed  Tribunen  omgav  sig, 
naar  han  drog  igjennem  Rom,  siddende  paa  en  høj  Stridshest 
i  Fløj  eisdragt  med  et  blinkende  Staalscepter  i  Haanden,  om- 
ringet af  Spyddragere  og  fulgt  af  et  festligt  Tog  af  Cava- 
ierotti  og  Embedsmænd,  Adelsmænd  og  Folk. 

Imidlertid  indløbe  Svarene  paa  Colas  Skrivelser.  Den  i 
Begyndelsen  forskrækkede  Pave  var  beroliget  eller  lod  i 
det  mindste,  som  han  var  det.  Han  beklagede  sig  vel  over, 
at  man  havde  forandret  Forfatningen  uden  ham;  men  han 
billigede  fuldstændig  Omvæltningen  og  bekræftede  Nikolaus 
og  Raimund  som  Roms  Rectorer.  Pavens  velvillige  Breve 
vakte  en  glad  Stemning  i  Byen,  og  daglig  indtraf  der  Af- 
sendiuge  fra  Byerne  til  Nationalparlamentet.  Synet  af  dem 
opfyldte  Rom  med  Selvbevidsthed  og  Stolthed  og  bestyrkede 
Cola  i  Troen  paa  sin  Mission  og  den  romerske  Magt;  Ca- 
pitolium  syntes  virkelig  at  blive  Italiens  politiske  Midt- 
punkt. Vel  optoge  flere  af  Lombardiets  Voldsherrer  først 
Tribunens  Indbydelsesskrivelser  med  Foragt;  men  de  er- 
klærede sig  snart  villige  til  at  sende  Gesandter  til  National- 
parlamentet. Lucca  og  Firenze,  Siena,  Arrezzo,  Todi,  Terni, 
Pistoja  og  Foligno,  Assisi,  Spoleto,  Rieti  og  Amalia  kaldte 
Tribunen  den  ophøjede  Fyrste  og  Fader  og  udtalte  deres 
Haab  om,  at  Roms  Forvandling  vilde  blive  til  Held  for 
Italien;    alle  Stæder  i  Campagnen  og  Maritima,    Sabina  og 

det  romerske  Tuscien  hyldede  Capitoliet  ved  festlige  Gesandt- 
skaber, og  gintet  giver  et  tydeligere  Vidnesbyrd  om  den 
Magt,  Koms  ærværdige  Navn  udøvede,  end  den  Anerkjendelse, 
som  Cola  di  Rienzo  fandt  hos  næsten  alle  Herrer  og  Stæder 
i  Italien,  hvis  Kommuner  ikke  styredes  af  Sværmere,  men 
af  alvorlige  Statsmænd.  Man  troede  vidt  og  bredt  paa,  at 
den  romerske  Republik  kunde  opstaa  igjen  i  sin  gamle 
Glans;  Menneskeheden  bøjede  sig  den  Gang,  som  til  Dels 
endnu,  under  denne  Civilisationens  Moders  Højhed.  Der 
gaves  ingen  oprigtig  Kristen,  der  ikke  betragtede  Pavernes 
Residens  i  Avignon  sorn  en  Forbrydelse  mod  den  hellige 
Stad;  dens  Befrielse  fra  Tyrannerne  og  Pilegrimsrejsernes 
Sikkerhed  syntes  et  Almenanliggende;  den  saa  lykkelig 
tilendebragte  Revolution  var  en  stor  Begivenhed,  som  kunde 
have  Pavernes  Tilbagekomst  og  Rigets  Gjenoprettelse  til 
Følge.  Den  var  knyttet  til  alle  de  moralske  og  politiske 
Ideer,  der  bevæge  Folkene  i  deres  Inderste,  og  det  er  en 
simpel  Retfærdighed  at  anerkjende,  at  Cola  di  Rienzo  op- 
fattede og  udtalte  disse  hans  Tids  Ideer  paa  en  genial 
Maade. 

Den  italienske  Nationalfølelses  daværende  Repræsentant 
Petrarca  giver  det  bedste  Vidnesbyrd  om  Colas  Trolddoms- 
magt over  sin  Tid  og  den  Strøm  af  antike  Ideer,  der 
gjennemtrængte  den.  »Da  denne  Romer  af  den  laveste  Byrd 
fremstod,«  skrev  han  senere,  »da  han  vovede  at  tilbyde  Re- 
publiken  sine  svage  Skuldre  og  støtte  det  vaklende  Rige, 
rejste  Italien  sig  atter  som  ved  et  Trylleslag,  og  det  romerske 
Navns  Skræk  og  Berømmelse  trængte  frem  til  Verdens 
Ende.«  Petrarca  hilste  Tribunen  som  den  Mand,  han  længe 
havde  søgt  og  endelig  fundet,  som  en  Helt,  der  var  sprunget 
i  fuld  Rustning  ud  af  hans  eget  Hoved,  og  han  begejstredes 
over  det,  der  foregik  i  Rom.  Fra  Avignon  sendte  han 
Lykønskninger  til  Cola  og  det  romerske  Folk.  »Jeg  ønsker 
eder  Klogskab  og  Mod,«  udraabte  han,  »thi  I  ville  ikke 
mangle  Kraft  til  at  hævde  Friheden   og  gjenvinde  Riget.« 

Han  kaldte  Cola  den  nye  Camillus,  Brutus  og  Komulus  og 
formanede  Komerne  til  at  ære  deres  Befrier  som  en  Ud- 
sending fra  Gud. 

Den  i  hele  Verden  fejrede  Digters  Bifald  opflammede 
Colas  Fantasi  og  bestyrkede  ham  i  alle  hans  Drømme;  han 
lod  Petrarcas  Brev  oplæse  i  Parlamentet,  hvor  det  gjorde 
et  mægtigt  Indtryk;  han  indbød  ham  selv  til  at  forlade 
Avignon  og  pryde  Byen  med  sin  Nærværelse,  som  Ædel- 
stenen smykker  en  Ring.  I  Stedet  for  Petrarca  kom  hans 
Fest-Ode.  Han  helligede  Roms  Frihed  og  dens  nye  Helt 
sit  skjønneste  Digt:  den  romerske  Revolution  fandt  i  ham 
sin  Digter,  som  alle  andre  Revolutioner  siden  have  fundet 
deres  Frihedsdigtere ;  dette  var  Colas  Ijtteligste  Tid,  da  han 
i  Straaleglans  viste  sig  paa  Capitolium  for  den  hele  Verden; 
vi  skulle  nu  se,  hvilken  Skikkelse  han  forstod  at  give  sine 
dristige  Ideer. 

Tribunen  havde  underkastet  sig  alle  Stormændene; 
nogle,  navnlig  af  Huset  Orsini,  traadte  endog  i  Republikens 
Tjeneste,  kun  Gaetanievne  og  Stadens  Præfekt  hyldede  ham 
ikke.  Johan  af  Veco,  sin  Faders  Efterfølger  i  Præfekturet, 
havde  ved  Brodermord  i  1338  opkastet  sig  til  Viterbos 
Tyran  og  Hersker  i  Tuscien;  Cola  satte  ham  i  Akt,  af- 
satte ham  fra  Præfekturet,  hvilket  Embede  han  lod  over- 
drage sig  selv  ved  en  Parlamentsbeslutning,  og  rustede  sig 
til  Krig.  Johan  af  Veco  stolede  paa  sin  Magt  og  lombar- 
diske Lejetropper,  Tribunen  henvendte  sig  om  Hjælp  til 
Firenze,  hvor  hans  Gesandt  fandt  villig  Øre,  inen  Forbunds- 
hjælpen  fra  denne  Stad  og  Siena  kom  for  sent,  hvorimod 
Perugia,  Todi,  Narni  og  Corneto  forstærkede  den  romerske 
Milits  indtil  1000  Ryttere  og  6000  Mand  Fodfolk.  Denne 
Hær  belejrede  allerede  fra  Slutningen  af  Juni  under  Nikolaus 
Orsinis  Anførsel  Borgen  Vetralla  og  ødelagde  Viterbos 
Omegn,  Præfekten  tabte  Modet,  og  Tribunen  var  inderlig 
glad  ved  at  bevilge,  hvad  han  forlangte.  I  Følge  et  den 
16de    Juli    afsluttet   Forlig   kom   Johan    af  Veco   til  Rom, 


376  Roms  sidste  Tribun. 

kastede  sig  ydmyg  for  Colas  Fødder,  besvor  Kepublikens 
Love  og  modtog  af  den  Præfekturet  som  Vasal.  Saaledes 
blev  dette  berømte  Embede  strax  et  Len  af  Folket,  efter  at 
tidligere  først  Kejseren  og  siden  Paven  havde  bortgivet  det. 
Synet  af  Tusciens  mægtige  Tyran  for  hans  Fødder  gav 
Cola  den  første  Følelse  af  Herskermagt;  han  roste  Hæren, 
der  triumferende  drog  til  Capitolium,  som  en  Imperator. 
Den  tilkæmpede  Fordel  var  stor;  thi  den  udvidede  Ke- 
publikens Magt  over  hele  det  romerske  Tuscien,  og  man  saae 
dens  Virkninger  i  et  Edikt,  med  hvilket  Tribunen  aabnede 
den  lange  Række  dristige  Edikter,  der  efter  hans  længe 
overvejede  Plan  skulde  gjengive  Byen  Rom  de  gamle 
Maj  estætsrettigheder. 

I  en  Folkeforsamling  lod  han  oplæse  og  vedtage  den 
Lov,  at  alle  Jurisdiktioner,  Embeder  og  Privilegier,  som  det 
romerske  Folk  nogen  Sinde  havde  uddelt,  igjen  vare  tilfaldne 
det.  Forinden  havde  han  forelagt  en  Forsamling  af  romerske 
Jurister  og  de  italienske  Stæders  Udsendinge  det  Spørgsmaal, 
om  den  romerske  Republik  var  beføjet  til  at  tage  disse  Rettig- 
heder tilbade,  og  dette  Raad  havde  enstemmig  bejaet  det. 
Derved  gav  Tribunen  sit  sælsomme  Edikt  Betydningen  af 
en  Dom  af  det  italienske  Folk  ved  sine  udvalgte  Retslærde ; 
det  var  et  radikalt  Skridt;  thi  det  vendte  sig  selvfølgelig 
ikke  blot  mod  Adelen,  men  ogsaa  mod  Kirken  og  Riget; 
alle  den  hellige  Stols  ægte  og  uægte  Privilegier,  alle  den 
kejserlige  Magts  Rettigheder  ble  ve  derved  annullerede,  og 
det  romerske  Folk  erklæret  for  deres  fremtidige  Magikilde. 

Mindre  som  en  Følge  af  dette  Dekret  end  under  Ind- 
trykket af  Præfektens  Underkastelse  overgave  mange  romerske 
Borge  sig  til  Tribunen;  men  naar  det  fjærne  Gaeta  sendte 
Hyldingsgaver  og  anraabte  om  hans  Beskyttelse,  var  dette 
kun  Virkningen  af  Roms  gamle  og  hellige  Navns  Trylle- 
kraft.  En  Drøm  blev  virkelig  Magt;  alle  Landskaber  i  det 
romerske  Ducat  erklærede  sig  for  Romerfolkets  Vasaller,  alle 

Sabinas  Kommuner  forpligtede  sig  til  at  hylde  Kepubliken 
den  1ste  September. 

Den  1ste  Avgust  nærmede  sig,  der  var  allerede  kommet 
glimrende  Gesandtskaber  fra  25  Byer.  Da  Cola  opfordrede 
Italienerne  til  at  sende  saadanne  til  Rom,  var  det  haus 
Hensigt  at  samle  et  konstituerende  Parlament  for  hele 
Italien  paaCapitolium;  Tanken  var  storartet  og  aldeles  ikke 
upraktisk;  thi  Foiholdene  vare  gunstige  for  et  selvstændigt 
Italiens  Dannelse:  Paven  og  Kejseren  vare  langt  borte, 
Riget  næsten  opløst,  Neapel  i  Anarki,  den  romerske  Adel 
kastet  til  Jorden,  Borgerskabet  herskende  i  de  fleste  Re- 
publiker, og  Begejstringen  for  Friheden,  Hadet  til  Tyran- 
nerne, Bevidstheden  om  den  italienske  Nation  og  Roms 
Tryllemagt  udbredt  i  vide  Kredse;  men  den  heldige  Stilling 
var  des  værre  kun  øjeblikkelig  og  mere  et  Skin  end  en 
Virkelighed.  For  at  benytte  den  udfordredes  der  en  mere 
energisk  Mand  end  Cola  di  Rienzo,  som  var  begavet  med 
et  henrivende  Talent  og  store  Ideer,  men  hverken  Stats- 
mand eller  General.  Han  levede  i  almindelige  Theorier, 
som  han  med  logisk  Konsekvens  forstod  at  udvikle  til  et 
storartet  Tankesystem;  men  han  blev  upraktisk,  modlos  og 
svag,  naar  den  virkelige  Verden  traadte  ham  i  Møde.  Hans 
Berømmelse  og  Glans  forvirrede  ham,  Forfængeligheden  be- 
mægtigede sig  hans  svage  Forstand,  han  udtydede  alle  Ita- 
liens mystiske  Messiasforhaabninger  og  sværmeriske  Munkes 
Drømme  om  den  hellige  Aands  Rige  som  gjældende  sig  selv 
og  betragtede  sig  som  den  af  Gud  udvalgte  Frelser  for  det 
faldende  Rige;  men  Frygt  for  Modstand,  ja  for  den  virke- 
lige Gjerning  selv  lammede  hans  Viljekraft;  hans  nationale 
Program,  at  danne  et  enigt  Italien  med  Rom  som  Midt- 
punkt, var  saa  dristig,  at  han  selv  blev  bange  derfor.  Man 
beskæftigede  sig  med  den  i  Tyskland,  Italien  og  Avignon 
uden  dog  at  fatte  dens  hele  Betydning;  selv  i  Stæderne 
rejste  sig  Modstand  derimod,  og  det  ringe  Antal  af  25 
Stæder,  der  sendte  Gesandter  til  Rom,  viser,  hvor  stor  denne 

Modstand  var.  1  Stedet  for,  at  det  italienske  Parlaments 
Sammenkaldelse  udelukkende  skulde  have  haft  et  nationalt 
Øjemed,  erklærede  han  allerede  af  Frygt  og  Forfængelighed, 
at  dets  nærmeste  Hensigt  var  hans  egen  Ophøjelse  til  Kidder- 
værdigheden  og  Kroning  som  Tribun. 

Til  denne  Fest  havde  Cola  bestemt  den  1ste  Avgust, 
fra  Oldtiden  af  en  Festdag  for  Komerne.  Aftenen  før  droge 
Stædernes  Gesandter,  de  fremmede  Riddere,  Colas  Gemalinde 
med  hendes  Moder  og  et  glimrende  Følge  af  adelige  Damer, 
de  prægtige  Ryttere  fra  Perugia  og  Corneto,  og  Tribunen  i 
en  guldbroderet,  hvid  Silkedragt  med  den  pavelige  Vikar  ved 
sin  Side,  Sværddrageren  foran  og  Bannerbæreren  bag  ved 
sig  og  et  pragtfuldt  Følge  under  klingende  Spil  til  La- 
teranet;  her  begav  Tribunen  sig  om  Aftenen  med  sit  Følge 
til  Døbekapellet,  hvor  han  dristig  dykkede  ned  i  den  antike 
Badekumme,  hvor  Kejser  Constantin  efter  Legenden  var 
bleven  renset  for  sit  Hedenskab  og  sin  Spedalskhed.  Her 
rensede  han  sig  i  duftende  Rosenvand  for  alle  Syndens 
Pletter,  medens  Pavens  Vikar  med  betænkeligt  Aasyn 
stirrede  ned  i  Kristenhedens  vanhelligede  Døbebækken; 
dette  Bad  blev  snart  nok  regnet  for  en  af  Colas  største 
Forbrydelser;  men  den  aandrige  Ridder  opkastede  det  Spørgs- 
maal,  om  ikke  det  Bad,  der  havde  været  den  spedalske 
Hedning  Constantin  tilladt,  passede  sig  bedre  for  en  Kristen, 
som  havde  befriet  Rom  fra  Tyranniets  Spedalskhed,  om  Sten- 
kummen var  helligere  end  Templet,  den  Kristnes  Fod  be- 
traadte,  eller  Herrens  Legeme,  han  nød.  Fra  Badet  lagde 
han  sig  i  hvide  Klæder  paa  en  i  dette  ældgamle  Døbekapel 
opstillet  Seng  og  slumrede  ind,  om  endskjønt  han  var 
bleven  forskrækket  ved  dette-  Lejes  ominøse  Fald.  Om 
Morgenen  hyllede  han  sig  i  Skarlagen  og  bestog  Jubelaars- 
logen  i  Lateranet;  her  beklædte  Folkets  Syndikus  og  andre 
Adelsmænd  ham  med  Sværdet,  Bæltet  og  de  gyldne  Sporer, 
medens  festlige  Messer  tonede  fra  Kirken.  Fra  nu  af  kaldte 
Cola  sig  den  hellige  Aands  Kandidat,  Ridder  Nikolaus  den 

strænge  og  naadige,  Stadens  Befrier,  Jordklodens  Ven,  Tri- 
bunus  Augustus. 

Med  denne  Fest  forbandt  han  en  politisk  Akt,  Efter 
en  kort  Tale  til  Folket  lod  han  Capitoliets  Notar  forelæse 
et  Dekret  af  følgende  Indhold:  Cola  erklærer,  efter  at 
have  modtaget  Badet  i  den  glorværdige  Kejser  Constantins 
Kumme,  til  Gud  Faders,  Sons  og  Helligaands,  Apostel- 
fyrsternes og  Sankt  Johannes's,  Kirkens  og  Pavens  Ære,  til 
Held  for  Rom,  det  hellige  Italien  og  Verden,  med  Ønsket 
om,  at  den  hellige  Aands  Gave  raaa  blive  udgydt  over 
Byen  og  Italien  og  for  at  efterligne  de  gamle  Kejseres 
Højmod:  Det  romerske  Folk  er  efter  den  allerede  afsagte 
Dom  endnu  i  fuldkommen  Besiddelse  af  Verdensherredømmet 
ligesom  i  Oldtiden;  alle  Priviligier,  der  staa  i  Strid  med 
denne  Myndighed,  ere  kasserede;  i  Kraft  af  det  ham  over- 
dragne Diktatur  erklærer  han  Rom  for  Verdens  Hovedstad 
og  Kristendommens  Grundvold;  han  erklærer  alle  Italiens 
Stæder  for  fri  og  skjænker  dem  den  romerske  Borgerret; 
Rigsmonarkiet  og  Kejservalget  tilkommer  Staden,  det  romerske 
og  italienske  Folk,  og  han  indbyder  derfor  Prælater,  de  ud- 
valgte Kejsere,  Ludvig,  Hertug  af  Bayern,  og  Karl,  Konge 
af  Bøhmen,  Kurfyrsterne,  Kongerne,  Hertuger,  Prinser, 
Grever,  Markgrever,  Stæder  og  Folk,  som  gjøre  Fordring 
paa  Ret  til  dette  Valg,  til  anstundende  Pinse  at  mede  for 
ham.  Pavens  og  det  romerske  Folks  befuldmægtigede  i  det 
helligede  Lateran,  for  at  bevise  deres  Ret;  i  modsat  Fald 
vil  han  gaa  frem  imod  dem  efter  Retten  og  den  hellige 
Aands  Inspiration. 

Romerne,  der  vare  vante  til  alle  de  verdenshistoriske 
Skuespil,  Kejsere,  Paver  og  Øvrighedspersoner  havde  opført 
for  dem,  sløve  for  Porskjellen  mellem  det  ophøjede  og  latter- 
lige, opfyldte  af  umaadelig  Anestolthed  og  gjennemtrængte 
af  Roms  Verdensherredømme,  lo  hverken  af  dette  Edikt 
eller  af  Tribunen,  der  med  blottet  Sværd  som  en  Kejser 
huggede    til   tre  Sider   i  Luften    og    udraabte:     »Dette   er 

mit«;  men  det  tiljublede  ham  stormende  Bifald.  Denne 
vanvittige  Proklamation  var  den  sidste  Konsekvens  af  Stadens 
Fordringer  paa  den  imperatoriske  Majestæt;  Tanken  om  det 
gamle  Verdensmonnarki ,  der  holdtes  i  Live  ved  Fortidens 
Skrifter  og  Monumenter,  og  den  antike  Bys  Kæmpeskygger, 
der  hvilede  over  Rom,  holdtes  af  Efterkommerne  for  et 
virkeligt  Væsen,  og  man  kan  sige,  at  en  stor  Del  af  Roms 
Historie  i  Middelalderen  kun  er  en  fortsat  Ligtale  over  det 
antike  Roms  Herlighed. 

Pavens  Vikar  var  bleven  overrasket.  Da  han  hørte 
Ediktet,  stod  den  bestyrtede  Biskop,  som  Colas  naive  Biograf 
fortæller,  som  en  Træmand.  Han  lod  dog  opsætte  en 
Protest  i  Pavens  Navn;  men  Pavkernes  Lyd  overdøvede  den 
protesterende  Notars  Stemme,  som  Trommehvirvlerne  den 
dødsdømtes  Ord  paa  Skafottet* 

Et  overdaadigt  Festmaaltid  i  Lateranet,  hvor  Biskop 
Raimund  sad  ved  det  pavelige  Marmortaffel  ved  Tribunens 
Side,  sluttede  Dagens  Højtideligheder.  De  fremmede  Ge- 
sandter, Stormændene,  Borgerne  og  de  romerske  Fruer 
spiste  ved  andre  Borde,  og  Folket  jublede  uden  for  La- 
teranet, hvor  der  strømmede  Vin  af  Næseborene  paa  Marcus 
Aurelius's  Broncehest.  Folkelige  Forlystelser  og  Turneringer 
forherligede  denne  og  den  følgende  Dag,  saa  at  Rom  ikke  i 
mange  Tider  havde  oplevet  en  lignende  Fest;  Gesandterne 
bragte  Tribunen  kostbare  Gaver,  ja  selv  de  romerske  Baroner 
og  Borgere  tilbøde  ham  Foræringer. 

Den  2den  Avgust  fejrede  Cola  Italiens  Pjuhedsfest  eller 
Stædernes  Broderskab  paa  Capitolium;  han  overgav  deres 
Gesandter  store  og  smaa  Faner  med  Sindbilleder  og  satte 
gyldne  Ringe  paa  deres  Fingre  til  Tegn  paa  Formælingen 
med  Rom.  Florentinerne,  som  han  vilde  hædre  med  Italiens 
Banner  med  Romas  Billede  imellem  Italien  og  Troskaben, 
vægrede  sig  ved  at  modtage  det  af  Frygt  for,  at  det  skulde 
blive  betragtet  som  en  Forlening,  og  ogsaa  andre  Stæders 
Gesandter   modtoge    kun    Symbolerne   under   Forbehold    af 

deres  Republikers  :Rettigheder.  Derpaa  udsendtes  der 
Budskaber  i  Verden  for  at  melde  de  store  Begivenheder, 
overlevere  de  tyske  Fyrster  deres  Indbydelser,  formane  Eng- 
lands og  Frankrigs  Herskere  til  Fred,  og  forkynde  alle 
Lande,  at  Roms  ophøjede  Tribun  havde  besluttet  at  ordne 
Verden  i  Fred.  Denne  besynderlige  Ende  fik  Italiens  første 
Nationalparlaments  mislykkede  Sammenkaldelse  i  Rom; 
intet  praktisk  blev  opnaaet  eller  udrettet;  en  politisk 
Tanke  af  den  største  nationale  Betydning  forstyrredes  ved 
dens  fantastiske  Forbindelse  med  Begrebet  om  Verdens- 
herredømmet og  viste  sig  kun  i  symbolske  og  theatralske 
Scener. 

Dog  Cola  di  Rienzo  havde  allerede  gjort  mere  end  nok 
for  at  udfordre  Pavemagten  og  maatte  nu  frygte  for  Følgerne. 
Ogsaa  Rigsmagten  havde  han  udfordret;  men  den  frygtede 
han  ikke,  da  de  to  stridende  Kejsere  kappedes  om,  hvo  der 
kunde  nedværdige  sig  selv  og  Riget  dybest  for  Paven  og  det 
romerske  Folk. 

Italien  troede  endnu  en  Stund  paa  Folketribunens 
Mission,  og  hans  egen  Tro  paa  den  bestyrkedes  kort  efter 
ved  festlige  Gesandtskaber  fra  store  Fyrster.  Dronning 
Johanna,  der  var  medskyldig  i  sin  Mands  Mord,  bævede  for 
den  ungarske  Konges  Hævn,  hvis  Hær  allerede  stod  i 
Aqvila;  hun  anbefalede  sig  til  Tribunen  og  nedlod  sig  til 
at  søge  Fru  Tribunessaens  Gunst,  hvem  hun  sendte  Forærin- 
gen Saa  stor  var  Colas  Anseelse  i  Verden,  at  begge  Parter 
søgte  om  hans  Voldgiftskj endelse;  thi  ogsaa  Ludvig  af 
Ungarn  opfordrede  ham  til  at  hjælpe  sig  med  at  hævne 
Kong  Andreas's  Mord  og  foreslog  ham  et  Forbund.  Et 
Gesandtskab  fra  Prinsen  afTarent,  anført  af  en  Ærkebiskop, 
bad  om  hans  Venskab;  Hertugen  af  Durazzo  kaldte  ham  sin 
troeste  Ven.  Cola  modtog  alle  disse  Gesandtskaber  med 
Stolthed;  men  Hensyn  til  Paven,  der  beskyttede  Dronning 
Johanna,  hindrede  ham  endnu  i  aabent  at  erklære  sig  for 
Kongen  af  Ungarn;  hans  Biograf  fortæller,  at  ogsaa  Ludvig 

af  Bayern  sendte  ham  Gesandter  for  at  bede  om  hans  Mægling 
hos  Paven,  og  det  er  ikke  utroligt.  Ikke  Besindighed,  kun 
Frygt  afholdt  Cola  fra  at  opkaste  sig  selv  til  Roms  Kejser ; 
han  havde  i  Stilhed  undfanget  denne  Plan ;  men  det  belejlige 
Øjeblik  syntes  ham  endnu  ikke  kommet.  I  Stedet  derfor 
opførte  han  den  15de  Avgust  paa  Mariæ  Himmelfartsdag  i 
Rom  et  Forspil  paa  sin  fremtidige  Kejserkroning,  sin  In- 
koronation  som  Tribun. 

Hans  opfindsomme  Vanvid  fandt  paa  at  lade  sig  krone 
med  sex  Kroner,  fordi  Oldtidens  Tribuner,  hans  Forgængere, 
efter  hans  Mening  vare  blevne  kronede.  Han  tænkte  paa 
forskjellige  allegoriske  Kranse  og  maa  sikkert  have  læst  om 
de  gamle  Ca^sarers  forskjellige  Kroner.  Nogle  af  de  Kranse, 
han  bestemte  til  sin  Kroning,  lod  han  med  Vilje  flette  af 
Planter,  der  voxede  paa  Constantins  graa  Triumfbue.  La- 
teranets  Prior  rakte  ham  den  første  Krone  af  Egeløv  og 
sagde:  «Tag  denne  Egekrans,  fordi  du  har  befriet  Bor- 
gerne fra  Døden.«  Sankt  Peters  Prior  gav  ham  Vedbend- 
kronen og  sagde:  »Tag  Vedbenden,  fordi  du  elsker  Re- 
ligionen.« Myrtekronen  overleverede  Sankt  Pauls  Dekan 
med  de  Ord:  »Tag  Myrten,  fordi  du  har  agtet  Embedet 
og  Videnskaben  og  afskyet  Gjerrigheden.«  Sankt  Lorenzos 
ærværdige  Abbed  paasatte  ham  Lavrbærkronen  med  lig- 
nende Ord*  Den  femte  Krone  af  Olivengrene  gav  Sankt 
Maria  Maggiores  Prior  og  sagde:  »Ydmyghedens  Mand, 
modtag  Olivenkransen,  fordi  du  har  overvundet  Stoltheden 
med  Ydmyghed« ;  intet  usandere  Ord  var  nogen  Sinde  sagt 
en  af  Jordens  mægtige.  Den  sjette  Krone  var  af  Sølv,  den 
og  Scepteret  blev  overrakt  af  Sankt  Spiritos  Prior  med  de 
Ord:  »Ophøjede  Tribun,  modtag  den  hellige  iVands  Gaver 
med  Krone  og  Scepter,  og  modtag  ogsaa  den  gejstlige 
Krone.«  Endelig  gav  Folkets  Syndikus  ham  Verdensæblet 
i  Haanden  med  de  Ord:  »Ophøjede  Tribun,  modtag  og 
udøv  Retfærdigheden;  skjænk  Fred  og  Frihed,«  hvorefter 
han  kyssede  ham,     Cardinalen  af  Ostias  Vikar  var  med  et 

højtideligt  Aasyn  til  Stede  ved  denne  Ceremoni,  hvorfra  Biskop 
Kaimund  klogelig  holdt  sig  borte,  medens  et  som  Tigger 
klædt  Menneske,  Ironiens  Aand,  atter  tog  Kronerne  af  Tri- 
bunen, og  blot  ikke  turde  berøre  Sølvkronen,  som  Ærke- 
biskoppen af  Neapel  holdt  fast  paa  den  kronedes  Hoved. 
Cola  huskede  nemlig  paa ,  at  man  i  Oldtiden  plejede  ved 
Haan  og  Spot  at  minde  Triumfatorerne  om  al  jordisk  Stor- 
heds Forfængelighed.  Vi  smile  over  Colas  Vanvid ;  men  hine 
Tiders  romantiske  Væsen,  som"  er  blevet  fremmed  for  os, 
gjør  den  forklarlig.  Og  var  der  ikke"  blandt  de  legitime 
Kongers  mystiske  Kroningsceremonier  mange,  der  egnede  sig 
bedre  til  at  vække  en  Filosofs  Smil,  end  den  romerske 
Tribuns  uskyldige  Blomsterkranse?  Forfængeligheden  for- 
virrede Colas  Forstand,  han  betragtede  sig  nu  som  en  Old- 
tidens Helt,  ja  endog  som  en  Verdensfrelser ;  han  undsaa 
sig  ikke  ved  at  sammenligne  sig  med  Kristus,  da  han,  lige- 
som denne,  i  sit  33te  Aar  havde  fuldendt  sit  Værk  og  for- 
løst Rom  fra  Tyrannerne.  En  from  Munk,  der  hørte  den 
Mands  forbryderiske  Praleri,  hvem  lian  selv  havde  betragtet 
som  et  Himmelens  Sendebud,  saae  bekymret  paa  ham  og 
græd  bitterlig. 

Ligesom  Kejserne  saaledes  udstedte  Tribunen  ogsaa 
Kroningsedikter :  han  tilstod  hele  Italien  romersk  Borger- 
ret og  forbød  Kejsere  og  Fyrster  med  Vaaben  i  Haand  at 
betræde  Landet  uden  Pavens  og  det  romerske  Folks  Til- 
ladelse. Disse  Edikter  vare  upaaklagelige,  men  hvormed 
skulde  han  give  dem  Eftertryk?  Da  han  ikke  selv  var 
Krigsmand,  maatte  han  udnævne  vaabenøvede  Aristokrater 
til  Hærførere,  hvem  han  ikke  selv  turde  stole  paa.  Saaledes 
gjorde  han  Johan  Colonna  til  Anfører  i  Krigen  mod  de  af 
ham  for  forskjellige  Forbrydelser  i  Akt  erklærede  Gaetanier, 
de  underkastede  sig  og  aflagde  i  Begyndelsen  af  September 
Lenseden  for  atter  snart  at  bryde  den. 

Tribunen  vidste,  at  Adelen  sammensvor  sig  imod  ham 
og  ogsaa   ved  Pavens  Hof  arbejdede    paa   hans  Fald.     Det 

faldt  ham  derfor  ind  ved  ét  Slag  at  bemægtige  sig  de  for- 
nemste, og  de  gik  uden  Mistanke  i  Fælden;  han  indbød 
dem  til  Taffels  paa  Capitolium  den  14de  September,  de  ind- 
fandt sig,  og  efter  endt  Maaltid  ble  ve  Gjæsterne,  fem  Orsi- 
nier  og  to  Colonnaer,  anholdte  og  førte  i  Fængsel.  Den 
graahærdede  Helt  Stefan  Colonna  gik  hele  Natten  bestyrtet 
op  og  ned  i  den  tillaasede  Sal,  bankede  paa  Dørene  og  til- 
bød Bevogterne  store  Summer,  men  forgjæves.  Om  Mor- 
genen traadte  Munke  ind  for  at  berede  Fangerne  til  Døden ; 
alle  skjælvede  og  skriftede,  kun  Stefan  vilde  ikke  tro  paa 
sin  Død.  Forbryderklokken  lød,  og  Rettens  Betjente  førte 
Adelsmændene  ind  i  den  med  Rødt  og  Hvidt  betrukne  Sal; 
det  ophidsede  Folk  ventede  Aristokraternes  Henrettelse,  men 
sindige  Borgere  holdt  Cola  tilbage.  Han  frygtede  maaske 
ogsaa  selv  sine  Ofre  lige  saa  meget,  som  de  frygtede  ham. 
Han  betraadte  Talerstolen  med  et  fantastisk  Smil,  holdt  en 
Tale  over  Texten:  Forlad  os  vor  Skyld  og  erklærede  det 
forsamlede  Folk,  at  han  havde  tilgivet  de  angerfulde  Ba- 
roner. De  besvore  derpaa  atter  Republikens  Love.  Gaaende 
over  fra  den  ene  Yderlighed  til  den  anden  overvældede  Tri- 
bunen dem  nu  med  Æresbevisninger,  indbød  dem  til  et 
Forsoningsmaaltid ,  ja  ned  endog  Alterens  Sakramente  i 
Forening  med  dem  i  Kirken  Aracoeli,  den  17de  September, 
De  vendte  tilbage  til  deres  Paladser  eller  Borge,  bedøvede 
af  Dødsangest  og  Skam  og  brændende  af  Begj ærlighed  efter 
at  hævne  sig  paa  Plebejeren,  der  havde  drevet  dette  Spil 
med  dem.  De  besindigere  i  Rom  vare  uvillige;  man  sagde, 
at  Cola  havde  tændt  et  Baal,  som  han  ikke  mere  var  i  Stand 
til  at  slukke. 

Denne  listige  Handling  gjorde  Opsigt  overalt.  Paven, 
der  for  længst  var  forbitret,  blev  dybt  bestyrtet ;  i  det  f jærne 
Avignon  forekom  Tribunens  Magt  ham  frygteligere,  end  den 
i  Virkeligheden  var,  og  han  bad  ham  selv  om  at  frigive 
eller  benaade  Adelsmændene.  Mange  dadlede  Tribunens 
Svaghed,    og   han    havde  virkelig    bevist,    at  Naturen  ikke 

havde  bestemt  ham  til  at  spille  en  Tyrans  KoUe;  selv  den 
ringeste  Stads  Tyran  vilde  med  Foragt  have  vendt  sig  fra 
et  Menneske,  der  bragte  sine  Fjender  i  Fælden,  ikke  for  at 
ombringe,  men  for  at  ydmyge  og  vanære  dem.  Tribunen 
havde  ikke  plettet  sig  med  unyttig  udgydt  Blod,  men 
han  havde  gjort  sig  forhadt  paa  den  ene,  foragtet  paa  den 
anden  Side. 

Stedse  mere  truende  Skyer  stege  op  over  ham;  Paven 
havde  besluttet  at  skride  ind;  Titelen  Tribun,  Ridderbadet, 
Stædernes  Indbydelse  til  Kroningsfesten,  den  af  pavelige 
Stæder  fordrede  Tribut  og  alle  de  udbredte  Ideer  om  Italiens 
Enhed  og  Broderskab  og  det  romerske  Folks  Majestæt  op- 
bragte Clemens  den  sjette.  Han  skrev  til  sin  Legat  paa 
Sicilien,  Cardinal  Bertrand,  at  han  skulde  begive  sig  til 
Kom,  hvis  det  paa  nogen  Maade  var  muligt.  Den  fjendt- 
lige Stemning  i  Avignon  lagde  sig  for  Dagen  ved  Mis- 
handling af  et  af  Colas  Sendebud;  man  overfaldt  ham  ved 
Durances  Bredder,  brød  hans  Stav  i  Stykker,  sønderrev 
hans  Brevskaber,  saarede  ham  og  forbød  ham  Adgang 
til  Byen. 

Colas  Handlinger  egnede  sig  ogsaa  til  i  Pavens  Øjne  at 
give  ham  Udseende  af  den  farligste  af  alle  revolutionære. 
Naar  Clemens  ikke  tidligere  erklærede  sig  imod  ham,  laa  dette 
i  den  almindelige  Beundring,  Tribunen  vakte,  Frygten  for  det 
Opsving,  det  romerske  Folk  tog,  og  til  Dels  i  Avignons  Af- 
stand fra  Rom.  Udførelsen  af  Tribunens  Planer  vilde  have 
tilintetgjort  Pavens  verdslige  Magt;  han  støttede  sig  ikke 
til  noget  iParti,  men  appellerede  til  den  italienske  Nation; 
han  tog  intet  Hensyn  til  Kejseren,  forlangte,  at  Paven 
skulde  tage  sit  Sæde  i  Rom,  og  proklamerede  dog  til  samme 
Tid  Rom  som  Hovedstaden  for  det  hele  Italien.  Han  paa- 
stod,  at  Rom  og  Kirken  vare  ét,  ligesom  Riget  og  Rom 
vare  ét.  Han  udtalte  derved,  at  denne  Stad  var  Universal- 
monarkiets og  begge  Verdensmagters  Kilde  og  Centrum,  og 
protesterede    aabenbart   mod   den  Sætning,    at  Kirken    var, 

Historisk  Archiv.    1878.    I  25 


386  Roms  sidste  Tribun. 

hvor  Paven  var.  Han  vilde  atter  have  overdraget  det 
romerske  Folk  Pavevalget,  hvis  han  naaede  en  virkelig 
Magt,  og  Paven  indsaa  nu,  at  der  var  Spergsmaal  om  noget 
andet  end, at  gjøre  Byens  Styrelse  demokratisk;  at  der  var 
en  national  Modsætning  mellem  det  forladte  Eom  og  Avignon, 
og  at  dette  Pavernes  Exil  vakte  en  Bevægelse ,  som  truede 
Kirken  med  et  Skisma  og  Pavedømmet  med  Tabet  af  sin 
historiske  Stilling  i  Italien. 

Der  var  en  fast  Konsekvens  i  Colas  forunderlige 
Drømme.  I  det  romerske  Senats  og  Folks  Suverænitet  søgte 
han  Grundlaget  for  Italiens  nationale  Omdannelse,  som  han 
efter  at  have  erklæret  alle  Italienere  for  frie,  romerske 
Borgere  søgte  at  gjøre  til  et  nationalt  Eomerrige;  efter 
hans  Plan  skulde  alle  Italienere  have  Ret  til  at  vælge 
deres  Kejser  ved  24  af  dem  udvalgte  Valgherrer;  Kejseren 
skulde  være  en  Italiener;  saaledes  vilde  Nationens  Enhed 
blive  gjenoprettet  ved  en  latinsk  Cæsar,  Italien  befriet  for 
sin  Adsplittelse  og  »uværdige  fremmedes«  skjændige  Herre- 
dømme. Den  19de  September  udnævnte  han  to  Doctores 
juris,  Paul  Vajani  fra  Rom  og  Bernard  de  Possolis  fra 
Cremona,  til  sine  Gesandter  og  sendte  dem  til  Italiens 
Stæder  og  Herrer  for  at  vinde  dem  for  denne  mærkværdige 
Plan.  Den  geniale  Tribun  haabede  at  naa  et  højt  Maal, 
som  han  dristig  og  klart  stillede  sit  Folk  for  Øje  uden  at 
ane,  at  det  forst  skulde  naas  gjennem  endnu  et  halvt  Aar- 
tusendes  Forvildelser,  Synder  og  Lidelser.  Det  var  Cola 
di  Rienzos  uvisnelige  Hæder,  at  han  formaaede  i  sin 
elendige  Tid  at  udtale  denne  nationale  Ide,  medens  det 
bliver  en  Skam  for  Italienerne,  at  de  ej  heller  den  Gang, 
da  Pavedømmet  var  i  Landflygtighed  og  Kejserdømmet  for- 
nedret, vare  i  Stand  til  at  blive  en  politisk  Nation. 

Imidlertid  besluttede  Paven  at  skride  ind  mod  den 
dristige  Revolutionsmand.  Alle  Cardinaler  og  Colonnaernes 
og  Orsiniernes  Slægtninge  ved  Hoifet  i  Avignon  fordrede 
Proces  imod  Cola,  der  allerede  fuldstændig  havde  fortrængt 

sin  Kollega,  den  pavelige  Vikar  Raimund.  Allerede  den 
7de  Oktober  gav  Paven  Legaten  Bertran/i  de  Deus  Fuld- 
magt til  at  afsætte  Cola  og  udnævne  nye  Senatorer;  den 
12te  Oktober  sendte  han  Cardiiialen  en  udførlig  Skrivelse, 
hvori  han  opregnede  alle  Colas  Forbrydelser  og  befalede 
at  lade  ham  blive  i  Embedet,  naar  han  indskrænkede  sig  til 
Byens  Styrelse  og  lovede  Kirken  Lydighed,  men  i  modsat 
Fald  afsætte  ham  og  om  mulig  anlægge  Sag  imod  ham  for 
Kjætteri.  Romerne  skulde  han  sætte  en  Frist  til  at  forlade 
Cola  under  Trusel  om  Interdikt;  han  skulde  uddele  Korn 
og  Penge  iraellem  dem  og  anbefale  Sabinerne  at  standse 
enhver  Forbindelse  med  Rom.  Over  70  Adelsmænd  i  Rom 
modtog  Breve,  hvori  de  opfordredes  til  at  understøtte  den 
betroede  Legat  i  ét  og  alt. 

Da  Cola  hørte  om  den  fjendtlige  Stemning  i  Avignon, 
skrev  han  udførlig  til  Clemens  den  sjette,  opregnede  alle  sine 
Fortjenester,  retfærdiggjorde  sine  Handlinger  og  klagede  over, 
at  Paven  belønnede  hans  Tjenester  med  Processer,  da  dog  en 
Kurér  vilde  være  tilstrækkelig  til  at  faa  ham  til  at  nedlægge 
sit  Embede,  naar  det  fordredes.  Hans  Fjender  samlede  sig 
imidlertid  fra  alle  Kanter,  og  Tribunen  maatte  nu  møde  deres 
Angreb  som  en  Mand. 

De  hævngjerrige  Baroner  grebe  først  til  Vaaben;  Or- 
sinierne  havde  imod  deres  Ed  forskanset  Marino  og  gjort 
denne  faste  Borg  ti]  et  Samlingssted  for  Reaktionen.  Tri- 
bunen erklærede  dem  i  Akt,  de  svarede  med  Strejftog  lige 
til  Roms  Porte,  satte  over  Tiberen,  bemægtigede  sig  Nepi 
og  brandskattede  Byens  Omraade.  Nu  drog  Tribunen  i 
Løbet  af  Oktober  med  20,000  Fodfolk  og  800  Ryttere  mod 
Marino,  Egnen  blev  gruelig  ødelagt,  det  halve  Rom  laa  der 
og  plyndrede,  og  man  rustede  sig  til  Storm.  Da  kom  den 
befuldmægtigede  Legat  til  Rom  og  opfordrede  i  Pavens 
Navn  Cola  til  at  møde  for  sig.  Tribunen  ophævede  Be- 
lejringen og  drog  til  Rom.  Med  sine  Ryttere  red  han  til 
Vatikanet,   harniskklædt   fra  Isse   til  Fod,  men  tillige  iført 

den  med  Perler  og  Guld  broderede  Dalmatica,  som  Kejserne 
plejede  at  bære  ved  deres  Kroning,  og  som  han  havde 
kastet  om  sig  i  Sakristiet,  steg  han  med  et  vildt  Blik  op 
ad  Paladsets  Trappe  med  Sølvkronen  paa  Hovedet  og  Staal- 
scepteret i  Haand;  Trompeterne  lede  skingrende  foran  ham. 
»Du  har  ladet  mig  kalde  «  sagde  han  til  Cardinalen,  »hvad 
er  der  til  Tjeneste?«  Den  forbavsede  Legat  svarede:  »Jeg 
har  nogle  Meddelelser  fra  vor  Herre,  Paven.«  »Hvilke 
Meddelelser?«  raabte  Tribunen  med  hævet  Stemme,  Legaten 
saae  paa  ham  og  tav,  Tribunen  vendte  ham  foragtelig 
Ryggen,  gik  i  sin  Kejserdalmatica  ud  af  Paladset  med  et 
fantastisk  Smil,  steg  til  Hest  og  bred  atter  op  til  Marino. 
Cardinalen  blev  i  Rom  uden  at  vide,  hvorledes  han  skulde 
udføre  Pavens  Befalinger.  Da  hans  Forstaaelse  med  Colon- 
naerne  og  Orsinierne  rygtedes,  maatte  han  snart  efter  flygte 
til  Montefiascone. 

Til  Krigen  mod  Marino  opbød  Cola  alle  Forbundsfæller 
og  forlangte  Hjælp  af  Firenze.  Uheldigvis  kunde  han  ikke 
indtage  Borgen,  og  dette  gav  Colonnaerne  Mod  til  at  ud- 
føre et  for  længst  aftalt  Angreb  mod  Rom,  hvor  Folket 
desuden  var  udmattet  af  Mangel,  Krigens  Besværligheder  og 
Tab,  og  flere  Cavalerottier ,  der  ikke  havde  faaet  Len  og 
vare  utilfredse  med  Cola,  allerede  underhandlede  med  Ari- 
stokraterne. Den  gamle  Stefan,  hans  ridderlige  Sønner, 
Slægtninge  og  Venner,  forsamlede  sig  alle  i  Slottet  Palæ- 
strina  og  samlede  her  4000  Fodfolk  og  600  Ryttere,  hvori 
de  bleve  ivrig  understøttede  af  Cardinallegaten  i  Monte- 
fiascone* Mod  disse  frygtelige  Modstandere  rustede  Cola 
sig  med  feberagtig  Iven  I  Henhold  til  Forbundet  sendte 
Ludvig  af  Ungarn  ham  300  Ryttere,  Præfekten  sendte  Korn 
og  kom  selv  med  sin  Søn  og  100  Ryttere  til  Byen.  Den 
mistroiske  Tribun  gjentog  sit  forræderske  Spil;  han  lod 
Præfekten  og  hans  Ledsagere  føre  i  Fængsel  fra  Taffelet, 
deres  Heste  og  Vaaben  uddelte  han  blandt  Romerne  og 
undskyldte  for  Parlamentet  sin  Troløshed   med  den  fangnes 

forræderske  Hensigter.  Angest  og  Utaalmodighed  ophidsede 
ham,  han  spiste  ikke  mere  og  kunde  ikke  sove. 

Det  var  om  Morgenen  den  20de  November.  Storm- 
klokken lød;  Krigerne  samlede  sig.  Cola  ordnede  1000 
Ryttere  eg  et  talrigt  Fodfolk  i  tre  Træfninger  under  adelige 
Anførere;  thi  flere  Baroner  vare  enten  paa  Grund  af  Familie- 
stridigheder eller  af  -andre  Grunde  endnu  i  Republikens  Tje- 
neste. Feltraabet  var:  »den  hellige  Aands  Ridder.«  I 
Morgendæmringen  bred  man  op  mod  Porten  Sankt  Lorenzo, 
mod  hvilken  Fjendernes  Angreb  var  rettet. 

Baronerne  vare  brudte  op  om  Natten  og  rykkede  frem 
til  Klosteret  Sankt  Laurentius,  Regnen  faldt  i  Strømme,  og 
Luften  var  kold.  Den  yngre  Stefan  Colonna,  der  var  Hærens 
Anfører,  holdt  Krigsraad;  man  herte  Stormklokken  ringe  i 
Staden  og  var  ikke  ganske  enig  om,  hvad  der  var  at  gjøre. 
Exsenatoren  Petrus  Colonna,  en  forhenværende  Gejstlig,  blev 
ængstelig:  en  Drøm,  i  hvilken  han  havde  set  sin  Hustru  i 
Enkedragt,  tyngede  ham.  Han  raadede  til  at  vende  tilbage 
til  Palæstrina;  de  andre  Colonnaer  talte  derimod,  og  da  nogle 
Cavalerottier  i  Rom  havde  lovet  at  aabne  Porten,  red  Stefan, 
kun  ledsaget  af  en  Svend ,  hen  imod  den.  Han  anraabte 
Vagten  og  fordrede  Adgang.  »Jeg  er  romersk  Borger  og 
en  Ven  af  Republiken,«  sagde  han ,  »jeg  vil  vende  tilbage 
til  mit  Hjem.«  Anførerne  for  Vagten  kastede  Nøglerne  til 
Porten,  der  kun  kunde  aabnes  inden  fra,  ned  paa  Vejen  som 
Bevis  paa,  at  man  ikke  vilde  lukke  op.  Da  Baronerne  saae, 
at  de  vare  skuffede,  besluttede  de  blot  at  drage  mod  Porten 
med  klingende  Spil  og  derpaa  trække  sig  tilbage  til  Palæ- 
strina, Saaledes  gjorde  to  Afdelinger.  Da  den  tredje  Skare, 
i  hvilken  de  berømteste  Riddere  befandt  sig,  vilde  gjure 
det  samme,  saae  man,  at  Forten  stod  aaben.  Romerne 
havde  netop  sprængt  den  inden  fra  for  at  gjøre  et  Udfald. 
Johan  Colonna,  Stefans  Sen,  en  Yngling  paa  20  Aar,  troede, 
at  de  sammensvorne  havde  aabnet  den  og  sprængte  i  ung- 
dommelig Dristighed   ind  ad  den,    kun   ledsaget  af  en  tysk 

Ridder.  Ved  Synet  af  dem  gjorde  det  romerske  Rytteri  først 
fejgt  omkring,  men  da  man  saae,  at  ingen  fulgte  ham, 
vendte  man  sig  imod  ham.  Den  ulykkelige  vilde  flygte,  men 
Hesten  styrtede  med  ham  i  et  Hul. 

Uden  for  søgte  Stefan  sin  Søn;  anende,  hvor  han  var 
bleven  af,  red  ogsaa  han  igjennem  den  halvaabne  Port. 
Solen  var  staaet  op,  Ynglingen  laa  nøgen  og  mishandlet  i 
en  blodig  Vandpyt,  omringet  af  det  rasende  Folk,  der  havde 
dræbt  ham.  Stum  red  Faderen  tilbage,  opflammet  af  Sorg 
og  Kjærlighed  vendte  han  atter  om;  et  Stenkast  ramte  ham, 
hans  saarede  Hest  kastede  ham  af,  og  i  et  Øjeblik  var  han 
dræbt.  Ophidsede  af  Raseri  stormede  nu  Baronerne  mod 
Porten,  fra  hvilken  de  lige  saa  forbitrede  Romere  strømmede 
ud.  Tribunens  Banner  sank,  han  raabte:  »Gud,  har  dufor- 
raadtmig!«  Men  Romerne  sejrede,  og  Aristokraterne  flygtede. 
Petrus  Colonna,  en  svæ-r  Mand,  var  falden  af  Hesten  og 
flygtet  ind  i  en  Vingaard  ved  Porten;  han  bad  forgjæves  om 
Livet,  men  blev  nedhugget.  Aristokraterne  kastede  deres 
Vaaben  og  spredte  sig  i  en  forfærdet  Flugt;  de  nøgne  Lig 
af  mere  end  80  store  og  fornemme  Herrer,  forhen  Folkets 
frygtede  Plageaander,  bleve  til  om  Eftermiddagen  udstillede 
for  Pøbelens  Spot.  Fra  dette  Slag  rejste  den  romerske  Adel 
sig  ikke  mere;  de  store  Slægters  Magt,  der  saa  længe  havde 
regeret  Republiken,  blev  den  20de  November  1347  knækket 
for  bestandig. 

Tribunen  havde  skjælvet  af  Frygt,  da  han  saae  de 
første  Vaaben  blinke;  men  nu  bekransede  han  sig  med 
Oliegrene,  lod  Trompeterne  blæse  og  førte  sine  Skarer 
triumferende  til  Capitolium.  Han  skrev  fantastiske  Sejrs- 
beretninger,  som  hans  Sendebud  bragte  om  til  Italiens  Stæ- 
der med  Olivengrene  i  Hænderne.  Hele  Rom  var  beruset 
af  Rædsel,  Sorg  og  vild  Glæde;  men  i  Stedet  for  efter  sin 
Sejr  hurtig  at  rykke  imod  Marino  og  Palæstrina  holdt  Cola 
Triumftog;  Dagen  efter  Fægtningen  førte  han  sin  Søn 
Lorenzo  til  Porten  af  samme  Navn,  til  det  Sted,   hvor  den 

ridderlige  Colonna  var  falden;  her  dobte  han  ham  af  Blod- 
pytten til  Ridder  Laurentius  af  Sejren,  hvorpaa  Rytteriets 
Anførere  maatte  give  ham  Ridderslaget.  Denne  brutale 
Handling  paadrog  ham  Foragt,  Ridderne  vægrede  sig  ved 
længere  at  tjene  ham.  de  fornemme  forlode  hans  forhen 
glimrende  Hof,  og  han  omgav  sig  med  nederdrægtige  Menne- 
sker. Ude  af  Stand  til  at  taale  Lykken  forvandlede  Folkets 
Mand  sig  til  en  udskejende  TjTan;  Rygtet  om  Roms  Be- 
friers forandrede  Væsen  udbredte  sig  overalt,  Petrarca  til- 
skrev ham  sørgmodige  Breve  og  beklagede  hans  Genius's 
Undergang. 

Cola  udpressede  Penge;  han  forhøjede  Saltskatten  for  at 
lønne  sine  Tropper,  Folket  knurrede,  han  vovede  næppe  at 
sammenkalde  det  mere.  Sejren  over  Colonnaerne  var  hans 
Lykkes,  ikke  hans  Magts  Toppunkt.  Han  viste  snart  en 
grænseløs  Svaghed.  Orsinierne  strejfede  atter  mod  Rom  og 
fremkaldte  Mangel  i  Byen,  Luca  Savelli  og  Sciaretta  Co- 
lonna stillede  sig  nu  i  Spidsen  for  Aristokraterne  og  sluttede 
Forbund  med  Cardinallegaten  i  Montefiascone.  Da  Legaten 
truede  med  Akt,  Band  og  Kj ætterproces ,  tabte  Tribunen 
Modet,  tog  atter  den  pavelige  Vikar  til  Kollega  og  er- 
klærede, at  han  underkastede  sig  Paven.  Han  kaldte  sig 
nu  kun  Tribunus  Augustus,  tog  alle  sine  Dekreter  om  Roms 
Majestætsrettigheder,  ja  endog  Indbydelsen  til  Rigsfyrsterne 
tilbage.  For  at  fjærne  Mistanken  om,  at  han  ved  Ludvig 
af  Ungarns  Bistand  vilde  opkaste  sig  til  Tyran,  lod  han  ved 
den  pavelige  Vikars  Hjæ^lp  den  7de  December  vælge  sig  et 
Raad  blandt  Folket  paa  39  Medlemmer;  men  dette  Folke- 
raads  Vægring  ved  at  gaa  ind  paa  en  Saltskat  og  Valget  af 
en  Krigsøverste  var  allerede  et  daarligt  Tegn.  Striden 
mellem  ham  og  nogle  af  de  valgte  havde  vistnok  til  Folge, 
at  hele  Raadet  blev  jaget  bort  af  Folket,  og  det  viste  Cola, 
at  han  endnu  ikke  havde  mistet  al  Gunst.  Romerne  vilde  ikke 
mere  finde  sig  i  det  pavelige  Regimente;  da  Cola  sagde,  at 
han  vilde    regere    Byen  efter   Cardinallegatens  Betingelser, 

fordrede  de  heftig  at  høre  disse  Artikler ;  men  han  nægtede 
det.  Vikaren  saae  sig  i  Fare;  under  Forbandelser  mod 
Hykleren  Cola  og  "de  trodsige  Romere  flygtede  han  den 
Ilte  December  til  Montefiascone.  Cola  var  saaledes  atter 
Enehersker,  haabede  nu  at  vinde  Folket,  ja  selv  at  forsone 
sig  med  Aristokraterne;  men  hans  Anseelse  var  allerede 
saa  rystet,  at  det  svageste  Stod  maatte  kaste  hans  Magt 
over  Ende. 

Den  3dje  December  havde  Paven  udstedt  en  heftig 
Bulle  til  det  romerske  Folk,  brændemærket  Cola  som  For- 
bryder, Hedning  og  Kjætter  og  formanet  Romerne  til  at 
jage  ham  fra  sig  som  et  skabet  Faar.  Iblandt  Tribunens 
Forseelser  havde  han  fremhævet,  at  han  vilde  omstyrte 
Kirken  og  Riget  og  i  sit  Vanvid  selv  stræbte  efter  Kejser- 
kronen; han  havde  fængslet  Gejstlige  og  endog  vovet  at 
erklære,  at  Rom  og  Kirken  vare  ét.  Cola  faldt,  endnu  for- 
inden denne  Bulle  naaede  Rom.  De  gjerrige  Romere  tænkte 
paa  Jubilæet,  som  Paven  kunde  unddrage  dem ;  de  havde  at 
vælge  imellem  Friheden,  der  kun  krævede  Ofre,  og  Under- 
kastelsen, der  lovede  Overflod.  Den  tiltagende  Fare  gjorde 
Cola  modløsere  for  hver  Dag;  mørke  Drømme  om  Capito- 
liums  Fald  ængstede  ham ;  en  Ugles  Tuden  imellem  Ruinerne 
vakte  Frygt  og  Gru  hos  ham.  Han  led  ofte  af  Svimmel- 
hed og  besvimede  hyppig.  Et  Tilfælde  styrtede  ham  fra 
Capitolium. 

Overensstemmende  med  Forbundet  havde  Ludvig  af 
Ungarn  Ret  til  at  hverve  Tropper  i  Rom;  i  dette  Øjemed 
befandt  en  for  sine  Forbrydelser  berygtet  neapolitansk  Baron, 
Greven  af  Minorbino  sig  i  Rom.  Da  han  var  Cola,  der 
allerede  engang  havde  stævnet  ham  for  Retten  for  Røveri 
og  kun  taalte  ham  af  Hensyn  til  den  ungarske  Konge, 
forhadt,  indlod  Greven  sig  i  en  Sammensværgelse  med 
Luca  Savelli.  Tribunens  Drabanter  vilde  opslaa  en  Stæv- 
ning mod  Savelli  paa  Kirken  Sankt  Angelos  Der,  Neapoli- 
tanerne   hindrede   dem    deri.       Da    Cola   derpaa    stævnede 

Greven  af  Minorbino  for  Retten,  forskansede  denne  sig 
med  sine  Lejetropper,  lod  Sankt  Angelos  Klokker  ringe  og 
udstødte  Raabet  »Folk!  Folk!  Tribunen  do!«  Paa  Ca- 
pitoliets  Klokkeringning  mødte  kun  fem  af  Colas  Troppe- 
delinger;  Folket  og  Adelsmændene  af  hans  Parti  udeblev. 
Han  sendte  en  tysk  Høvedsmand  mod  Oprørernes  Barrikader, 
Høvedsmanden  faldt,  og  nu  troede  Cola  alt  tabt.  Italiens 
og  Roms  Befrier  veg  tilbage  for  et  Par  trodsige  ungarske 
Lanser.  Hans  syge  Fantasi  saae  hele  Staden  i  Oprør,  hvad 
der  saa  langt  fra  var  Tilfældet,  at  han  ved  en  rask  Hand- 
ling let  kunde  have  overvældet  Rebellerne;  men  han  havde 
ikke  længere  et  Barns  Mod,  han  kunde  næppe  tale.  Han 
aflagde  sit  Tribunats  Insignier,  tog  Afsked  med  sine  Venner, 
klagende  over,  at  han  efter  en  god  Regering  paa  syv  Maa- 
neder  blev  jagen  fra  Capitolium  af  de  ondes  Misundelse. 
Han  græd;  de  omstaaende,  Folket,  de  bedste  Borgere  græd, 
men  ingen  holdt  ham  tilbage.  Med  klingende  Spil  og  vajende 
Bannere  steg  Folketribunen  ned  af  Capitolium  og  drog  til 
Engelsborg,  hvor  han  indesluttede  sig.  Hele  Rom  var  dybt 
bestyrtet.  Det  var  den  13de  December  1347,  at  Cola  di 
Rienzos  Regering  tog  denne  uventede  og  lydløse  Ende. 
Romerne  havde  levet  i  en  skjøn  Drøm,  af  hvilken  de  nu 
vaagnede  op  til  Virkeligheden  i  Skikkelse  af  den  hjemven- 
dende, hævntørstende  Adels  Reaktion. 

(Sluttes). 
M.  A. 


En  ældgammel  Landsbyhistorie. 


JJen  følgende  lille  Fortælliug  er  tagen  af  Frankernes 
Historie  i  ti  Bøger,  som  har  den  bekjendte  Biskop  Gregor 
af  Tours  (født  540)  til  Forfatter.  Vor  Forfatter  hørte-  til 
den  romerske  Provinsadel,  beklædte  en  af  Kirkens  højeste 
Værdigheder  og  var  en  indflydelsesrig  Person  ved  Merovin- 
gernes  Hof.  Ved  Fødsel,  Stand  og  Forfattervirksomhed 
danner  Gregor  ligesom  en  Overgang  fra  Oldtiden  til  Middel- 
alderen, han  er  den  sidste  romerske  Historieskriver  og  den 
første  i  den  paafølgende  barbariske  Tidsalder;  hans  Værk  er 
uskatterligt  for  os,  han  er  den  vigtigste  Kilde  til  vor  Kjend- 
skab  om  Mero vingernes  Rige,  og  den  udførlige  og  behage- 
lige Maade,  hvorpaa  han  fortæller,  medens  han  indfletter 
hyppige  Anekdoter  fra  sin  Samtid,  er  os  lige  saa  vigtig  som 
hans  Beretning  om  de  politiske  Begivenheder.  Med  Hensyn 
til  de  sidste  har  man  al  Aarsag  til  at  underkaste  hans  An- 
givelser en  stræng  Kritik,  thi  de  Tildragelser,  han  ikke  selv 
har  oplevet,  fortæller  han  ikke  blot  efter  ældre  Forfatteres 
skriftlige  Optegnelser,  men  tyr  ogsaa  til  Folkesagnene. 
For  vort  Vedkommende  lægge  vi  dog  mindre  Vægt  paa  saa- 
danne  Enkeltheder;  os  er  det  temmelig  ligegyldigt,  hvem 
Fredegunde  lod  forgifte,  og  hvad  de  Kongesønner  hed,  hvis 
lange  Lokker  bleve  afklippede.  Det  Billede,  vi  her  oprulle 
efter  Gregor  af  Tours*),    skal  ikke  beskæftige   sig  med  de 

*)  S.  Gregorii  episc.  Turonensis :    Hist.  Francor.  III.  15. 

frankiske  Fyrsters  Misgjerninger  eller  deres  Stormænds  Neder- 
drægtigheder; det  er  kun  en  lille  Landsbyhistorie,  som  giver 
os  et  ludblik  i  en  østfraukisk  Stormands  Godsstyrelse  og 
Gaardsdrift;  hvad  der  her  meddeles,  har  ganske  vist  tildraget 
sig  alt  i  Aar  533  efter  Kr. ;  men  i  Hovedtrækkene  holdt  de 
her  skildrede  Forhold  sig  uforandrede  Aarhundreder  igjennem, 
kunne  ogsaa  til  Dels  tænkes  analoge  med  Forholdene  i 
Norden  og  have  herved  deres  store  Betydning.  I  det  følgende 
gjengive  vi  nu  Gregors  latinske  Text  saa   godt  som  ordret. 


»Frankerkongerne  Theuderich  og  Childebert  sluttede  et 
Forbund ;  de  tiisvore  hinanden ,  at  ingen  af  dem  vilde  røre 
sig  mod  den  anden,  og  de  udvexlede  Gisler,  for  at  det,  de 
havde  lovet,  skulde  staa  des  fastere.  Mange  af  de  store 
Romerfamiliers  Sønner  bleve  givne  som  Gisler;  men  paa 
Grund  af,  at  der  igjen  opstod  Misstemning  mellem  de  to 
Konger,  bleve  de  erklærede  for  Kongstrælle,  og  hvem  der 
havde  faaet  nogen  af  dem  i  Bevogtning,  tilegnede  sig  dem 
som  Trælle.  Mange  undvege  ved  Flugten  og  vendte  tilbage 
til  deres  Hjemstavn,  nogle  holdtes  tilbage  i  Trældom ;  iblandt 
disse  var  Attalus,  et  Barnebarn  af  den  salige  Gregor,  der 
forhen  var  Biskop  i  Langres;  han  var  bleven  erklæret  for 
Kongens  Træl  og  gjort  til  Hestevogter;  thi  han  var  i  Tjeneste 
hos  en  Tysker  i  den  trierske  Landsdel. 

Til  sidst  udsendte  den  salige  Gregor  Svende  for  at  op- 
søge ham.  Disse  fandt  ham  og  bøde  den  tyske  Ma)id 
Gaver;  men  denne  forsmaaede  dem  og  sagde:  »Den,  der 
er  af  saa  god  Byrd,  maa  løskjøbes  med  10  Pund  Guld.« 
Da  nu  Udsendingene  vendte  tilbage  med  den  Besked,  talte 
en  vis  Leo,  der  var  ansat  i  sin  Herres  Kokken,  saalunde: 
»Naar  du  vil  give  mig  Orlov,  kan  jeg  maasko  bringe  ham 
hjem  fra  Fangenskabet.«  Hans  Herre  glædede  sig,  og  Leo 
begav  sig  paa  Stand  hen  i  hin  Egn  og  vilde  hemmelig  bort- 
føre Drengen,  men  magtede  det  ikke.     Derpaa  slog  han  sig 

sammen  med  et  Menneske  og  sagde:  »Følg  med  mig 
og  sælg  mig  til  hin  Tyskers  Hus,  min  Kjøbepris  skal  være 
din  Gevinst,  naar  jeg  blot  faar  fri  ildgang  til  Huset  for  at 
kunne  udfore,  hvad  jeg  har  i  Sinde.« 

Den  anden  aflagde  ham  en  Ed  og  trak  afsted  med 
ham,  solgte  ham  for  12  Guldstykker  og  fjærnede  sig;  men 
Kjøberen  udspurgte  den  nye  Tjener  om,  hvilket  Arbejde 
han  forstod,  og  denne  svarede:  »Jeg  er  en  kyndig  Mester 
i  at  tilberede  alt,  hvad  der  spises  ved  et  Herskabsbord;  jeg 
tror  ikke,  der  lever  nogen,  som  er  min  Lige  i  denne  Kunst; 
thi  jeg  siger  dig  for  sandt,  selv  om  du  vilde  anrette  Kongen 
et  Maaltid,  kunde  jeg  og  finde  Kongeretter,  og  ingen  kunde 
gjøre  det  bedre  end  jeg.«  Og  den  anden  sagde:  »Velan, 
nu  nærmer  Søndagen  sig,«  —  thi  saaledes  plejer  det 
fremmede  Folk  at  kalde  Herrens  Dag  —  »paa  denne  Dag 
vil  jeg  indbyde  mine  Naboer  og  mine  Frænder  til  mit  Hus, 
og  det  er  min  Vilje,  at  du  tilbereder  mig  et  Maaltid,  som 
de  maa  beundre  og  sige :  »I  Kongens  Hus  have  vi  ikke 
set  noget  bedre.«  Dertil  svarede  Tjeneren:  »Min  Herre 
maa  befale,  at  man  hidskaffer  mange  unge  Høns,  og  jeg  vil 
gjøre  efter  dit  Bud.«  Altsaa  gjorde  Svenden  Tilberedelser, 
som  han  havde  sagt,  Herrens  Dag  brød  frem,  han  beredte 
et  stort  Gjæstebud  med  mange  Lækkerbidskener,  og  alle 
toge  godt  for  sig  af  Retterne  og  roste  Maaltidet,  og  derpaa 
gik  Vennerne  hjem. 

Herren  skjænkede  nu  Svenden  sin  Gunst,  og  denne  fik 
Raadighed  over  alt,  hvad  hans  Husbond  havde  i  Forraad, 
blev  højligen  elsket  af  denne  og  uddelte  Mad  og  Drikke  til 
alt  Tyendet;  men  da  Herren  efter  et  Aars  Forløb  følte  sig 
ganske  tryg  for  hans  Vedkommende,  gik  Svenden  en  Dag 
ud  paa  en  Eng  tillige  med  Drengen  Attalus,  Hestevogteren. 
Der  lagde  han  sig  ned  paa  Jorden,  langt  fra  den  anden, 
vendte  Ryggen  til  ham,  paa  det  at  man  ikke  skulde  se,  at 
de  talte  sammen,  og  sagde  saa  til  Drengen:  »Nu  er  Tiden 
kommen,  da  vi  maa  tænke  paa  Hjemmet;   naar  du  i  denne 

Nat  har  drevet  Hestene  ind  i  Indelukket,  raader  jeg  dig  til 
ikke  at  lade  dig  overvælde  af  Søvnen ;  men  vær  rede,  saa  snart 
jeg  kalder  paa  dig,  thi  da  ville  vi  vandre.«  Nu  havde  hin 
Tysker  indbudt  mange  Venner  til  Gjæstebud,  og  iblandt  dem 
var  hans  Maag,  der  havde  ægtet  hans  Datter.  Som  de  nu 
midt  paa  Natten  rejste  sig  for  at  begive  sig  til  Ro,  fulgte 
Leo  sin  Herres  Maag  med  Aftendrikken  og  rakte  ham  den 
søde  Mjød;  men  saalunde  talte  Manden  til  ham:  »Sig  mig 
dog,  du  min  Svigerfaders  højt  betroede  Mand,  om  du  kan, 
naar  du  vil  beslutte  dig  til  at  tage  hans  Heste  og  drage  til 
din  Hjemstavn  y«  Dette  sagde  han  leende  som  i  Spøg. 
Ligervis  svarede  ogsaa  den  anden  og  sagde  Sandheden  som 
i  Spøg:  »Om  Gud  vil,  tænker  jeg  derpaa  i  denne  Nat.« 
Og  atter  talte  den  første:  »Da  vaage  mine  Svende  over 
mig,  paa  det  at  du  ikke  skal  medtage  nogle  af  mine  Sager.« 
Og  de  skiltes  med  Latter. 

Da  alle  nu  sov,  kaldte  Leo  paa  Attalus,  og  da  de  havde 
sadlet  Hestene,  spurgte  han  denne,  om  han  havde  et  Sværd. 
Drengen  svarede:  »Nej,  kun  et  Korsspær.«  Derpaa  gik 
Leo  ind  i  sin  Herres  Kammer  og  greb  dennes  Skjold  og 
Sværd;  og  da  Herren  spurgte,  hvem  der  var,  og  hvad  han 
vilde,  svarede  han:  »Jeg  er  din  Svend  Leo,  og  jeg  vil 
vække  Attalus,  paa  det  at  han  strax  kan  staa  op  og  drive 
Hestene  ud  paa  Græs;  thi  han  ligger  og  sover  som  en 
beruset.«  Herren  sagde:  »Gjør,  som  du  vil!«  og  sov  ind; 
men  den  anden  gik  ud  af  Døren,  væbnet  med  Vaabnene 
og  fandt  ved  Guds  Naade  Gaardporten  aaben,  som  han  ved 
Nattens  Frembrud  havde  slaaet  til  med  Hammer  og  Kile 
for  at  holde  Hestene  i  Forvaring.  De  takkede  Gud,  skyndte 
sig  derfra  og  medtoge  ogsaa  de  øvrige  Heste ;  ogsaa  en  Bylt 
Klæder  førte  de  bort  med  sig;  men  da  de  kom  til  Mosel- 
floden  og  begjærede  at  sættes  ovei  den,  bleve  de  anholdte  af 
Folkene;  de  lode  da  Heste  og  Klæder  i  Stikken,  svømmede 
over  Floden  paa  deres  Skjolde  og  kom  op  paa  den  modsatte 


398  En  ældgammel  Landsbyhistorie. 

Flodbred.  Og  i  Nattens  Skygge  trængte  de  ind  i  en  Skov 
og  skjulte  sig  der. 

Nu  var  det  blevet  den  tredje  Nat,  i  hvilken  de  droge 
afsted  uden  at  faa  en  Bid  Mad.  De  fandt  ved  Guds  Sty- 
relse et  Træ  fuldt  af  Frugter,  et  af  den  Slags,  man  i  Al- 
mindelighed kalder  Blommetræ;  de  spiste  deraf,  og  noget 
styrkede  derved  tiltraadte  de  Vejen  til  Champagne.  Som 
de  droge  fremad,  hørte  de  Hovslagene  af  galoperende  Heste 
og  sagde  til  hinanden:  »Lader  os  kaste  os  til  Jorden,  paa 
det  at  de  sig  nærmende  Folk  ikke  skulle  se  os.« 

Og  se,  tilfældigvis  stod  der  en  stor  Brombærbusk  lige 
ved;  de  skyndte  sig  hen  bag  denne  og  kastede  sig  til 
Jorden  med  dragne  Sværd,  for  at  de  strax  skulde  kunne 
værge  sig  med  Vaaben  i  Haand,  om  de  bleve  anfaldne  af 
Skarnsfolk;  men  da  Forfølgerne  havde  naaet  det  Sted,  hvor 
Tornebusken  stod,  holdt  de  stille,  medens  Hestene  stallede, 
og  en  af  Mændene  sagde:  »Fordømt!  disse  Skurke  und- 
slippe os  og  ere  ikke  til  at  finde;  men  ved  min  Salighed, 
hvis  vi  fange  dem,  lader  jeg  den  ene  ophænge  i  Galgen  og 
den  anden  sønderhugge  med  Sværdet.« 

Det  var  altsaa  Tyskeren,  der  talte  saaledes,  deres  egen 
Herre,  som  var  kommen  hid  fra  Rheims  for  at  søge  dem,  og 
sikkerlig  vilde  han  have  fundet  dem  paa  Landevejen,  om 
ikke  Natten  havde  forhindret  det.  Derpaa  sporede  Rytterne 
Hestene  og  rede  videre ;  men  de  tvende  naaede  endnu  samme 
Nat  til  Staden,  gik  ind  i  den  og  traf  en  Mand,  som  de 
spurgte  om  Vej  til  Præsten  Faulellus's  Hus;  og  han  viste 
dem  det.  Som  de  skraaede  over  Gaden,  ringede  Klokken 
netop  til  Ottesang;  thi  det  var  Herrens  Dag.  De  bankede 
paa  Presbyterens  Dør  og  traadte  ind,  og  Drengen  fortalte, 
hvorledes  de  vare  blevne  forfulgte  af  hans  Herre.  Til  ham 
sagde  Præsten:  »Altsaa  bliver  mit  Syn  opfyldt;  thi  jeg 
saae  i  denne  Nat  to  Duer  komme  flyvende  og  sætte  sig 
paa  min  Haand.  den  ene  af  dem  var  hvid,  den  anden  sort.« 

Og  Svenden    sagde  til  Præsten:     »Herren  have    For- 

barmelse  med  os  paa  sin  hellige  Dag!  Vi  bede  dig  give 
os  noget  at  spise;  thi  det  er  nu  paa  den  fjerde  Dag,  at  vi 
hverken  have  nydt  Bred  eller  Grød« ;  men  han  skjulte 
Drengene,  gav  dem  Brød,  der  var  dyppet  i  Vin,  og  gik  til 
Messen. 

Og  Tyskeren  fulgte  endnu  stadig  efter  dem,  og  atter 
søgte  han  at  opspore  Flygtningene ;  men  han  blev  ledet  paa 
Vildspor  af  Præsten  og  vendte  hjem  med  uforrettet  Sag. 
Drengene  kom  ved  Hjælp  af  Maaltidet  igjen  til  Kræfter,  de 
forbleve  to  Dage  i  Præstens  Hus,  da  toge  de  Afsked  og 
naaede  endelig  til  den  hellige  Gregor;  men  den  gejstlige 
Herre  frydedes,  da  han  saae  Flygtningene,  og  faldt  grædende 
sit  Barnebarn  Attalus  om  Halsen ;  men  Leo  frigav  han  samt 
hans  hele  Slægt  og  gav  ham  Land  at  eje,  og  paa  dette 
levede  denne  alle  sine  Dage  som  en  fri  Mand.« 


Saaledes  lyder  denne  gamle  Landsbyhistorie  fra  Triers 
Omraade,  og  i  al  sin  Korthed  giver  den  os  et  ganske  godt 
Indblik  i  Trællenes  Forhold  til  deres  Herrer  og  i  hele  den 
daglige  Færden  hos  en  tysk  Høvding  ved  Middelalderens  Be- 
gyndelse. Til  en  forklarende  Oplysning  bør  maaske  endnu 
anføres,  at  Vaaningshuset  var  en  stadselig  Træbygning,  under 
hvis  mægtige,  fritliggende  Bjælkelag  Røgen  fra  Arnen  bølgede, 
til  den  fandt  en  Udgang  gjennem  Aabningen  i  Taget.  Ved 
Siden  af  Huset  laa  Lader,  Stalde  og  aabne  Skur,  ligesom 
Badstuen  hyppig  nævnes.  Hertil  kom  endnu  Fruerstuen 
(caminatum),  et  Værelse,  som  kunde  opvarmes,  og  hvor  de 
kvindelige  Beboere  passede  deres  Dont,  og  endelig  den  store 
Hal,  Paladset,  hvis  Tag  bares  af  Træsøjler,  medens  Bænke 
med  Æressæder  for  de  fornemme  Gjæster  vare  anbragte 
langs  Siderne. 

I  Midten  af  Gaardspladsen  laa  den  Gang  som  nu  Mød- 
dingen, hvor  Heste  og  Kvæg  om  Natten  bleve  drevne  sammen 
til  Beskyttelse  mod  røveriske  Overfald,  og  hele  Gaardsrummet 

var  indhegnet  med  et  Gærde  eller  en  Mur,  ved  hvis  Port 
Lænkehunden  havde  sin  Plads.  Det  var  denne  Gaardport, 
som  om  Natten  blev  rammet  til  med  Trækiler,  men  som 
Leo  til  alt  Held  for  sig  fandt  aaben,  da  han  med  Attalus 
foretog  sin  dristige  Flugt,  og  lige  saa  uhindret  kom  han 
forbi  den  vagtsomme  Hund ,  der  kjendte  den  betroede 
Bryde,  og  gjennem  den  Vrimmel  af  Hytter,  der  tjente  til 
Boliger  for  de  Livegne  og  Trælle  som  Vognmanden,  Smeden, 
Mølleren,  Sværdfegeren,  Læderarbejderen,  ja  selv  Guldsmeden, 
hvis  tarvelige  Huse  tilsammen  dannede  en  hel  Torp  omkring 
Herresædet. 

E.  R. 

(Slutning). 

III. 

iribunens  Tog  fra  Capitolium  var  Aristokraterne  saa 
uventet,  at  de  ikke  vilde  tro  det  og  forst  efter  tre  Dages 
Forløb  vovede  sig  til  Byen.  I  Begyndelsen  forandredes 
intet;  Colas  Anordninger  bleve  ikke  omstødte,  hans  Slægt- 
ninge ikke  forfulgte,  og  Engelsborg,  hvor  han  befandt  sig 
under  de  Orsiniers  Beskyttelse,  der  hørte  til  haus  Parti, 
ikke  angreben;  men  snart  holdt  Kardinallegaten,  Bertrand  de 
Deus,  sit  Indtog  i  Kom,  som  han  tog  i  Besiddelse  i  Kirkens 
Navn,  ophævede  alle  Tribunens  Dekreter,  gjenO})rettede 
den  gamle  Regeringsform  og  gjorde  Bertold  Orsini  og  Luca 
Savelli  til  Senatorer.  Derpaa  vendte  han  tilbage  til  Monte- 
fiascone,  indstævnede  Cola  som  Kjætter  og  Oprører  for  sin 
Domstol  og  erklærede  ham  i  Akt.  Den  pavelige  Magts 
pludselige  Restauration  formaaede  imidlertid  ikke  at  berolige 
den  oprørte  Stad,  hvor  de  demokratiske  Lidenskaber  bølgede 
i  stærke  Strømme,  Cola  endnu  havde  Tilhængere,  og  Adelens 
Magt  var  knækket.  Extribunen  havde  snart  efter  sit  Fald 
begivet  sig  til  Civita-Vecchia ;  dog  denne  Stad  gik  over  til 
Legaten,  og  han  trak  sig  atter  tilbage  til  Engelsborg,  men 
da  han  nu  indsaa,  at  haus  Tid  for  Øjeblikket  var  forbi,  og 
frygtede  for  Forræderi  af  Orsinierne,  der  tænkte  paa  mod 
gode  Betingelser  at  udlevere  ham  til  Avignon,  undveg  han 

Historisk  Archiv.     1878.     I.  26 


402  Roms  sidste  Tribun. 

i  Begyndelsen  af  Marts  1348  fra  Rom  og  begav  sig  under 
mange  Farer  til  Kongeriget  Neapel,  hvor  han  haabede  at 
finde  Beskyttelse  hos  sin  Forbundsfælle,  Ludvig  af  Ungarn, 
der  den  24de  Januar  sejrrig  var  dragen  ind  i  Neapel.  Paven 
forlangte  ham  udleveret  af  Kong  Ludvig,  kun  Rygtet  talte 
om  hans  Skæbne  og  Opholdssted;  det  hed  sig,  at  han  vilde 
vende  tilbage  med  ungarske  Tropper  og  havde  sat  sig  i  For- 
bindelse med  det  store  Kompagni. 

Denne  frygtelige  Bande  blev  anført  af  Werner  afUers- 
lingen,  der  havde  staaet  i  Ludvig  af  Ungarns  Tjeneste  og, 
efter  at  være  afskediget  af  ham  i  Neapel,  af  tyske  Leje- 
tropper  og  andre  Æventyrere  havde  dannet  et  Kompagni  paa 
3000  Mand,  hvormed  han  plyndrende,  myrdende  og  bræn- 
dende gjorde  et  Røvertog  til  Latium.  Dette  Tog  kunde 
vise  Italienerne,  at  den  flygtende  Tribuns  Ideer  havde  været 
store  og  patriotiske;  thi  det  nationale  Forbund,  han  havde 
opfordret  dem  til,  vilde  have  forhindret  fremmede  Leje- 
troppers  Indfald.  -Det  var  ikke  Colas  Skyld  alene,  at  hans 
gavnlige  Planer  fik  et  saa  bedrøveligt  Udfald;  Rom  bævede 
for  Hertug  Werner,  men  blev  for  denne  Gang  befriet  for 
den  Skjændsel  at  falde  i  Hænderne  paa  en  Bande  Lejetropper, 
da  Werner  forlod  Latium,  og  Kompagniet  snart  efter  traadte 
i  Kirkens  Tjeneste. 

Colas  Haab  om  den  ungarske  Konges  Hjælp  slog  fejl; 
thi  Rom  var  uden  Betydning  for  Ludvig,  der  fire  Maaneder 
efter  sit  Indtog  i  Neapel  vendte  tilbage  til  sit  Land  af  Frygt 
for  den  i  Syditalien  herskende  Pest.  Medens  Extribunen 
vandrede  om  i  Abruzzerne,  forfulgtes  han  af  Kirkens  Band- 
buller, Paven  befalede  sine  Legater  at  tilintetgjøre  hans 
Planer  om  at  vende  tilbage,  stadfæstede  alle  mod  Cola  af- 
sagte Domme  og  erklærede  ham  i  Akt  som  Kj ætter;  men 
den  ulykkelige  Flygtning  havde  en  Tilfredsstillelse:  det 
forfærdelige  Anarki,  i  hvilket  Staden  faldt  tilbage,  efter  at 
der  under  hans  Regering  havde  hersket  Fred  og  Orden. 
Uenighed    mellem   Adel    og   Folk,    Familiefejder    overalt, 

Røveri  og  Forbrydelser  paa  alle  Gader  og  Landeveje.  Aaret 
1348  var  frygteligt  ved  den  sorte  Død  eller  Pesten,  der 
hærgede  Italien  og  det  vestlige  Evropa  med  ukjendt  Raseri. 
Dens  Ødelæggelser  vare  grænseløse,  dog  mindre  i  Rom  end 
i  mange  andre  Byer.  I  Siena  og  dens  Omraade  døde  over 
80,000  Mennesker,  i  Firenze  tre  af  hver  fem,  i  Bologna  be- 
gravede man  de  to  Tredjedele  af  Befolkningen.  Dens 
Følger  vare  en  fuldstændig  Omvæltning  i  alle  Formue- 
forhold, Dyrtid,  Usædelighed  og  Udskejelser  at  alle  Slags. 
Gjentågne  Jordskjælv  formerede  i  flere  af  Italiens  Stæder 
den  umaadelige  Elendighed;  den  9de  og  10de  September 
rystedes  Rom  saa  stærkt,  at  Beboerne  forlode  deres  Huse 
og  i  hele  Uger  boede  i  Telte;  Sankt  Paul  forvandledes  til 
en  Dynge  Ruiner,  Colosseum  og  de  andre  Oldtidens  Byg- 
ninger lede  betydelig. 

Alle  disse  Plager  forhøjede  Folkenes  Begj ærlighed 
efter  Jubelaarets  Syndsforladelse,  der  for  deres  formørkede 
Fantasi  syntes  at  være  en  Forløsning  for  de  dæmonij.ke 
Magter.  I  Stedet  for  det  pompøse  Skuespil  af  deres  Stads 
Verdensherredømme,  som  Cola  havde  givet  Romerne,  gav 
Paven  dem  nu  det  store  Skuespil  af  en  Valfart  fra  hele 
Occidenten,  der  atter  stillede  Kirkens  Verdensherredømme 
for  Øje  og  til  Gjengjæld  for  Tabet  af  deres  Frihed  gav 
dem  reelle  Indtægter.  Efter  Colas  Fald  havde  Paven 
virkelig  intet  bedre  Middel  til  at  sikre  sig  Rom  end  Ju- 
bilæet. Da  det  gjaldt  om  under  Sammenstrømning  af 
Pilegrimmene  at  have  en  fast  Regering,  sørge  for,  at  der  var 
Sikkerhed  paa  Landevejene  og  Overflødighed  paa  Torvet, 
udnævnte  Paven  Gerald  de  Ventodur  fra  Limoges  til  over- 
ordentlig Senator  for  hele  Aaret. 

Efter  Julen  dækkedes  Italiens  Landeveje  af  Pilegrimme. 
Gjæstgivergaardenes  Antal  var  utilstrækkeligt;  ofte  lejrede 
hele  Skarer  i  den  bitre  Nattefrost  sig  om  antændte  Baal. 
Om  ogsaa  Matteo  Vittanis  Udsagn,  at  Pilegrimraenes  Antal 
ved  Fastetiden  udgjorde  1.^00,000  Mennesker,  er  overdrevent, 

26* 

kommer  vistnok  Middeltallet  af  5000  Mennesker,  der  daglig 
droge  ind  i  Byen  og  forlode  den,  Sandheden  nær.  Eom 
var  en  eneste  Gjæstgivergaard,  og  enhver  Husejer  Vært. 
Som  sædvanlig  var  der  Mangel  paa  Hø,  Halm,  Brænde,  Fisk 
og  Grønt,  men  Overflødighed  af  Kjød.  Man  klagede  over, 
at  Romerne  af  Begj ærlighed  forbøde  Indførsel  af  Korn  og 
Vin  for  at  opskrue  Priserne;  den  forarmede  Stad  blev  atter 
rig  i  nogle  Aar  ved  Occidentens  Penge. 

Som  Jubilæumskardinal  og  Vikar  sad  Anibaldo  af 
Ceccano  i  Vatikanet  med  en  Sværm  af  Prælater  og  Skrivere, 
som  havde  opslaaet  deres  Kontorer  der.  Man  har  ondt  ved 
at  forestille  sig  Trængslen  af  Mennesker,  der  søgte  Aflad, 
og  Virksomheden  ved  den  massevise  Udstedelse  af  Aflads- 
breve; Vatikanet  bestormedes  til  enhver  Tid  af  Ansøgere  fra 
alle  Stænder  og  Nationer  og  Tusender,  der  begj  ærede  Op- 
hævelsen af  Band.  Kardinalen  var  den  vigtigste  Person  i 
Rom;  han  indsatte  og  afsatte  Embedsmænd,  solgte,  lovede 
eller  nægtede  Afladsbreve  og  krænkede  ved  sit  hovmodige 
Væsen  de  endnu  frihedsbegejstrede  og  ved  Overflødigheden 
overmodige  Romere.  Extribunens  Tilhængere  vakte  Urolig- 
heder ;  der  blev  endog  skudt  efter  Kardinalen.  Han  vovede 
sig  ikke  paa  Gaden  uden  Hjælm  under  Hatten  og  Panser 
under  Kjolen;  han  lod  mistænkte  anholde  og  lægge  paa 
Pinebænken,  udstedte  en  ny  Aktserklæring  mod  Cola  og  hans 
Tilhængere,  hvem  han  tilskrev  Attentatet,  og  belagde  Rom 
for  otte  Dage  med  Interdikt.  I  Juli  forlod  han  Byen  for  at 
begive  sig  som  Legat  til  Neapel,  men  undervejs  døde  han, 
efter  hvad  man  sagde,  af  Gift. 

Rom  kom  nu  under  Vikaren  Ponzio  Perottis  gejstlige 
Regering,  medens  den  verdslige  overtoges  af  Senatorerne 
Petrus  Colonna  af  Genazzano  og  Johan  Orsini. 

I  Høsten  tiltog  Pilegrimmenes  Tal;  mange  fornemme 
Herrer  og  Damer  indfandt  sig,  blandt  dem  Ludvig  af  Ungarn, 
der  var  vendt  tilbage  og  nu  erholdt  Aflad,  før  han  for 
stedse  forlod  Italien,  hvor  han  havde  sluttet  Forlig  med  sine 

Modstandere.  Ogsaa  Petrarca  var  paa  denne  Tid  i  Rom 
og  betragtede  skamfuld  Capitolium,  den  nu  forhadte  Skue- 
plads, hvor  hans  ideale  Helt  havde  glimret  saa  straalende. 
Hvor  var  nu  Cola  di  Kienzo,  den  store  Tribun?  Naar  nys- 
gjerrige  Pilegrimme  spurgte  efter  denne  Mand,  om  hvem 
Rygtet  havde  fortalt  dem  saa  meget  forunderligt,  sagde  man 
dem,  at  han  levede  som  Eneboer  i  Abruzzerne  eller  var 
dragen  over  Havet  til  Frelserens  Grav,  kun  nogle  enkelte 
fortalte  hemmelighedsfuldt,  at  man  havde  set  ham  forklædt 
vandre  om  mellem  Pilegrimmene  i  Rom. 

Næppe  var  Jubelaaret  til  Ende,  for  et  Anarki,  skrække- 
ligere end  nogen  Sinde  fer,  bred  ind  over  Rom.  De  nye 
Senatorers  Regering  var  uden  Kraft,  Adelen  foragtede 
Lovene,  tog  Røvere  og  Banditer  i  Sold  og  opfyldte  Stad  og 
Land  med  Misgjerninger.  Luca  Savelli  bemægtigede  sig 
Herredømmet  og  forjog  den  pavelige  Vikar  Ponzio  Perotti. 
Paven  var  raadvild;  vel  havde  han  den  anden  November 
1351  udnævnt  Pfalsgrev  Bertold  Orsini  og  Petrus  Colonna 
til  Senatorer,  men  han  gav  snart  efter  Trettenmændene, 
hvem  Folket  i  sin  Nød  havde  gjort  til  Regenter,  Tilladelse 
til  at  ordne  Byens  Regering  efter  deres  Tykke.  Romerne 
vare  kjede  af  Senatorernes  Dobbeltregering,  der,  valgte  imellem 
de  fjendtlige  Slægter,  kun  forfulgte  deres  Partiformaal ; 
Clemens  den  sjette  lyttede  beredvillig  til  deres  Klager  og 
nedsatte  en  Kommission  af  fire  Kardinaler  til  at  afgjøre 
Porfatningsspørgsmaalet. 

Opmuntrede  ved  Pavens  gunstige  Stemning  optog  det 
romerske  Folk  imidlertid  Kampen  med  Adelen  og  hjalp  sig 
selv.  Velmenende  Borgere  samlede  sig  den  26de  December 
1351  i  Santa  Maria  Maggiore  og  besluttede  at  overdrage 
Magten  til  en  gammel  og  agtet  Plebejer.  Man  drog  i  Masse 
til  Johan  Cerronis  Hus  og  førte  ham  til  Capitolium;  Luca 
Savelli  flygtede  fra  Senatspaladset,  Klokken  kaldte  til  Par- 
lament; Borgerne  mødte  ubevæbnede,  Baronerne  i  Vaaben. 
Med  høje  Raab  forlangte  Folket  Cerroni  til  Stadens  Rektor, 

Og  snart  blev  Plebejeren  i  Pavens  Navn  af  Vikaren  indsat 
paa  Capitolium.  Saaledes  var  denne  ublodige  Omvæltning 
ogsaa  et  Øjebliks  Værk,  Olemens  den  sjette  var  fuld- 
kommen tilfreds,  ønskede  Komerne  til  Lykke  og  sendte  dem 
14,000  Guldgylden  til  Foræring,  Han  stadfæstede  Johan 
Cerroni  som  Senator  og  Kapitano,  ja  forlængede  endog  hans 
Regering  til  Julen  1353;  Romerne  stode  aldrig  i  et  ven- 
skabeligere Forhold  til  Paverne,  end  medens  disse  opholdt 
sig  i  Avignon. 

Roligheden  vendte  atter  tilbage ;  Cerronis  Regering  kunde 
endog  minde  om  Tribunens  første  Tid  uden  dennes  geniale 
Ideer  og  fantastiske  Handlinger;  men  nu  var  det  igjen 
Præfekten,  der  vægrede  Hylding  og  foranledigede  en  Krig 
i  Tuscien,  hvor  han  efter  Colas  Fald  paa  ny  havde  opkastet 
sig  til  Tyran.  De  florentinske  Hjælpetropper  og  Roms 
Milits  lejrede  sig  under  Jordan  Orsini  for  Viterbo;  men 
de  udrettede  intet  og  gik  med  Skjændsel  fra  hinanden, 
saa  at  Tyrannen  af  Vico  allerede  den  19de  Avgust  1352 
holdt  sit  Indtog  i  Orvieto,  hvor  Folket  overdrog  ham  Magten 
for  Livstid. 

Dette  Uheld  rystede  Johan  Cerronis  Anseelse ;  Sammen- 
sværgelser omringede  ham,  Tribunens  virksomste  Fjende, 
Luca  Savelli,  undergravede  ogsaa  bans  Regering,  og  Colas 
Skæbne  ventede  hans  Efterfølger.  Modløs  og  træt  erklærede 
han  i  September  Parlamentet,  at  hans  Embede  var  ham 
utaaleligt;  dette  vakte  Uroligheder  og  Tumult,  saa  at  Cerroni 
snart  flygtede  fra  Rom.  Den  gamle  Folkemand  ansaas  for 
en  af  de  retskafneste  Mænd ;  men  han  gjorde  sig  dog  ingen 
Samvittighed  af  at  medtage  den  offentlige  Skat.  Ligesom 
Cola  drog  han  til  Abruzzerne,  Asylet  for  Forbrydere, 
Banditer  og  Hellige ;  der  erhvervede  han  sig  et  Kastel,  hvor 
han  indesluttede  sig.  Saaledes  styrtedes  Folke  regeringen 
i  Rom  for  anden  Gang,  Under  Forbehold  af  pavelig  Stad- 
fæstelse lode  Pfalsgrev  Bertold  Orsini  og  Stefanello  Co- 
lonna   sig   udraabe    til    Senatorer,    men   Paven   anerkjendte 

dem  ikke,  og  hans  Vikar  satte  dem  i  Band  som  Røvere  af 
Kirkegods. 

Imidlertid  blev  den  hellige  Stol  ledig.  Clemens  den 
sjette  døde  den  6te  December  1352  i  Avignon  efter  en  Re- 
gering af  10  Aar.  Han  havde  Ry  for  at  være  en  gavmild, 
ødsel,  Kunst  og  Videnskab  elskende  Herre,  men  ingen 
Helgen.  Pragten  ved  hans  Hof  i  Avignon,  hvor  han  udvidede 
det  pavelige  Palads  med  store  Anlæg,  var  kongelig,  men 
Curien  fuld  af  Laster,  medens  Pavedømmets  store  Dimen- 
sioner svandt  under  Frankrigs  Tryk.  Ved  Kjøb  havde  han 
erhvervet  Paverne  Avignon,  som  de  tragtede  efter  for  at 
regere  der  som  uafhængige  Fyrster;  men  han  saae  før  sin 
Død  hele  Kirkestaten  i  Oprør.  Pepolierne  i  Bologna.  Man- 
fredierne  i  Faenza,  Francesco  Ordelaffi  i  Torli,  Johan  Ga- 
brielli  i  Gubbio  vare  under  Vaaben,  medens  Præfekten  i 
Orvieto  herskede  lige  til  Rom.  Bologna  blev  af  Pepolierne 
solgt  til  Johan  Visconti,  Lombardiets  og  den  største  Del 
af  Piemonts  Voldshersker ,  der  ogsaa  kastede  sit  graadige 
Blik  paa  Toscana. 

Den  30te  December  besteg  Kardinalen  af  Ostia,  Stefan 
d'Albret,  en  Limusiner  fra  Malrnont,  den  hellige  Stol  som 
Innocens  den  sjette.  Han  var  en  Modsætning  til  sin  For- 
gænger, en  retfærdig,  stræng  og  barsk  Mand,  af  munkeagtig 
Retning,  rensede  strax  den  lastefulde  Curie  fra  al  ud- 
svævende Luxus,  gjenkaldte  mange  af  sin  Forgængers  For- 
leninger,  sendte  de  tøjlesløse  Prælater  til  deres  Stifter  og 
reformerede  hele  Kirkens  Forvaltning.  Til  at  bringe  Rolig- 
hed til  Veje  i  Italien  og  gjenoprette  Kirkestaten  udnævnte 
han  med  forstandigt  Blik  en  overordentlig  Mand;  thi  den 
30te  Juni  1353  udnævnte  han  Kardinal  Albornoz  med  den 
mest  udstrakte  Fuldmagt  til  sin  Legat  og  G  eneral  vikar  i 
Kirkestaten  og  Italien.  Gil  eller  Ægidius  d' Albornoz  var  en 
spansk  Grande,  der,  efter  at  have  været  en  tapper  Kriger, 
var  bleven  Gejstlig  og  Ærkebiskop  af  Toledo.  Under  Peter 
den  grusomme  flygtede  han  til  Avignon,  hvor  Clemens  den 

sjette  modtog  ham  ærefuldt  og  udnævnte  ham  til  Kardinal 
og  Biskop.  Hans  Indflydelse  ved  Innocens  den  sjettes  Valg 
havde  været  stor,  og  nu  blev  han  hans  fortroligste  Raad- 
giver.  Det  var  altsaa  den  Mand,  der  skulde  berolige 
Italien  og  gjenoprette  Kirkestaten,  der  atter  optog  Cola  di 
Eienzos  afbrudte  Værk  og  aabnede  Tribunen  selv  en  ny 
Løbebane. 

Imidlertid  regerede  Bertold  Orsini  og  Stefanello  Co- 
lonna  uden  Stadfæstelse  Rom  under  vedvarende  Urolig- 
heder. Dyrtiden  var  stor,  det  knurrende  Folk  beskyldte  Se- 
natorerne for,  at  de  af  Begjærlighed  havde  frigivet  Korn- 
udførselen fra  Corneto.  Paa  Capitoliets  Torv ,  hvor  Folket 
den  15de  Februar  1353  forsamlede  sig,  var  der  kun  lidet 
og  dyrt  Korn;  man  opløftede  Oprørsskriget :  Folk!  Folk! 
og  snart  blev  Senatshuset  stormet,  Stefanello  flygtede  for- 
klædt gjenuem  et  Vindue;  men  den  stolte  Bertold  traadte 
væbnet  ud  af  Porten  for  at  stige  til  Hest.  En  Hagel  af 
Sten  modtog  ham,  og  efter  faa  Øjeblikkes  Forløb  saae  man 
kun  en  to  Alen  høj  Stendynge,  under  hvilken  en  død  Senator 
laa  begraven.  Romerne  bleve  dog  saa  forskrækkede  over 
deres  egen  Daad,  at  de  ikke  foretoge  sig  nogen  ny  Om- 
væltning. Uden  Modstand  delte  Partierne  Senatet  imellem 
sig,  og  Johan  Orsini  og  Petrus  Sciarra  droge  som  Senatorer 
ind  paa  Capitolium.  Det  er  næsten  umuligt  at  beskrive 
den  forvirrede  Tilstand,  overalt  Strid  og  Kamp,  paa  alle  Gader 
Raabet:  Folk!  Folk!  og  Partiskrigene:  Orsini!  Colonna! 
Med  Længsel  erindrede  man  sig  nu  Colas  glimrende  Tid, 
og  man  hørte  Raabet:  »en  Tribun!«  I  AvgustMaaned  var 
hele  Staden  forskanset,  Orsinier  og  Colonnaer  kæmpede  om 
Barrikaderne.  Da  forenede  de  velsindede  Borgere  sig  endnu 
en  Gang  for  at  styrte  Adelen.  En  Romer  af  en  gammel 
Folkeslægt,  Francesco  Baroncelli,  forhen  Colas  Gesandt  i 
Firenze  og  nu  Senatets  Skriver,  blev  udset  til  Republikens 
Redningsmand,  Folket  rejste  sig  den  14de  September  1353, 

forjog  Baronerne  fra  Capitoliet,  og  Baroncelli  greb  Diktator- 
magten  under  Titel  af  den  anden  Tribun. 

Hans  Regering  var  en  svag  Efterligning  af  Colas; 
ogsaa  han  meddelte  Florentinerne  sin  Ophøjelse  og  ind- 
rettede Staden  efter  florentinsk  Monster;  han  holdt  stræng 
Justits,  ordnede  Finanserne,  gav  Amnesti  og  regerede  nogle 
Maaneder  med  Lykke;  men  Paven  nægtede  ham  Anerkjendelse, 
og  det  skulde  tvært  imod  blive  den  tørste  Tribun,  der  for- 
drev den  anden  fra  Capitolium. 


IV. 

Efter  sin  Flugt  fra  Rom  havde  (;0la  di  Rienzo  ført  et 
sælsomt  Liv.  Han  havde  begivet  sig  til  den  vilde  Egn  ved 
Monte  Majella,  et  majestætisk  Bjærg  i  Abruzzo.  Der  levede 
Eneboere  af  Fraticellernes  Sekt,  ægte  Sønner  af  Sankt  Fran- 
ciscus,  som  de  kaldte  sig,  nedsunkne  i  mystisk  Begejstring, 
som  end  mere  var  forøget  ved  Tidens  Begivenheder,  Pesten, 
Jordskjælvene ,  Italiens  Forvirring,  Pavernes  Landflygtighed 
og  Jubilæet.  Den  af  Kirken  fordømte  Lære  om  Kristi 
Fattigdom  var  deres  Dogma;  de  ventede  en  ny  Franciscus's 
eller  Messias's  Gjenkomst  for  at  reformere  den  udartede 
Kirke,  opbygge  et  nyt  Jerusalem  og  virkeliggjøre  den  hellige 
Aands  Rige.  Kt  indre  Slægtskab  drev  den  hellige  Aands 
Kandidat  til  disse  Mystikere ;  den  romerske  Folketribun  for- 
vandlede sig  uden  Møje  til  en  Theolog.  To  Aar  levede  han 
her  som  Eneboer,  indhyllet  i  en  Bodsdragt,  en  ægte  Middel- 
alderens Søn,  nedsunken  i  Anger  over  sine  glimrende 
Synder.  En  Dag  kom  der  en  Eremit  Fra  Angelo  til  ham 
og  meddelte  ham  hemmelighedsfulde  Aabenbaringer,  i  Følge 
hvilke  Verdens  Fornyelse  ved  en  udvalgt  Hellig  var  nær- 
forestaaende.  Han  betegnede  ham  selv  som  dette  Redskab 
og  opfordrede  ham  til  at  hente  den  romerske  Konge  Karl 
til  Kejserkroning  i  Rom;  thi  baade  Kejserdømmet  og 
Pavedømmet   maatte   ved    Undergjerninger   og  Tegn    føres 

tilbage  til  Rom,  da  der  allerede  var  forløbet  40  Aar  af 
Exilet. 

Den  geniale  Drømmer  og  den  mystiske  Hellige  sade  i 
dybe  Betragtninger  over  den  nye  Verdensepoke  ved  Foden 
af  det  øde  Bjærg.  Cola  erkjendte  henrykt,  at  Aabenbarin- 
gerne  tydede  paa  ham,  hans  forbigangne  og  tilkommende 
Løbebane;  han  indsaa,  at  hans  Exil  kun  havde  været  en 
forud  bestemt  Prøvelsestid,  og  at  han  endnu  altid  var  den 
hellige  Aands  Udsending  og  kaldet  til  at  være  Verdens  Be- 
frier. Tanken  om  at  sidde  paa  Capitolium  som  Roms 
Hersker  med  sine  purpurklædte  Fødder  paa  Baronernes 
Nakker  indhylledes  nu  i  en  Sky  af  religiøse  Forestillinger, 
i  hvilke  dog  hans  Tilbagekomst  blev  den  faste  Kjærne. 
Colas  dristige  Tanker  vare  ikke  ganske  uden  Mening;  for- 
kastet af  Paven  maatte  han  nu  nærme  sig  Kejseren  og  for- 
søge, om  han  med  sine  Ideer  om  Monarkiet  kunde  gjøre 
Indtryk  paa  ham.  Efterstræbelser,  Frygt  for  Udlevering, 
Neapels  grænseløse  Forvirring,  ethvert  andet  Opholdssteds 
Usikkerhed ,  og  endelig  hans  Planer  bevægede  Cola  til  at 
drage  forklædt  over  Alperne  og  begive  sige  til  den  romerske 
Konges  Hof,  uagtet  han  maatte  frygte  saa  vel  hans  som 
Rigsfyrsternes  Vrede. 

Havde  Ludvig  af  Bayern  levet  endnu,  kunde  den 
romerske  Flygtning  have  været  sikker  paa  en  god  Mod- 
tagelse; men  han  var  allerede  død  den  Ilte  Oktober  1347, 
og  Karl  den  fjerde  regerede  uden  Medbejler  i  Tyskland. 
Han  var  en  stræng  Katholik,  kold,  forstandig,  med  Sans  for 
Videnskabelighed,  uden  Ærgjerrighed  og  uden  store  Ideer. 
Da  Cola  i  eJuli  1350  vovede  at  vise  sig  med  nogle  Led- 
sagere i  Prag,  først  forklædt,  men  siden  givende  sig  til 
Kjende,  var  Karl  den  fjerde  nysgjerrig  efter  at  se  den  Romer, 
der  havde  faaet  hele  Verden  til  at  tale  om  sig  og  havde 
stævnet  ham  selv  for  sit  Tribunal.  Extribunen  bevarede 
en  rolig  Holdning,  og  hans  Tillid  fortjente  Strafiøshed  og 
Sikkerhed;    Kongen    hørte    med  Forbavselse    paa   hans  for- 

underlige  Taler  og  forlangte,  at  han  skulde  nedskrive  sine 
Ideer.  Flygtningen  opfordrede  ham  til  et  Romertog,  men 
tilbød  ham  kun  profetiske  Drømme  i  Stedet  for  praktiske 
Midler.  Han  havde  engang  henrevet  Italienerne  ved  Tanken 
om  Nationaluafhængigheden,  nu  undskyldte  han  sine  Edikter, 
erklærede,  at  han  aldrig  havde  tænkt  paa  for  Alvor  at  fra- 
rive Tyskerne  det  legitime  Herredømme,  og  tilbød  ved  sin 
Indflydelse  at  aabne  Kongen  Adgang  til  Italien.  Det  var 
ogsaa  her  i  Prag,  at  han  opfandt  det  Æventyr,  at  han  var 
en  uægte  Søn  af  Henrik  den  syvende,  Karls  Bedstefader. 

Karl  den  fjerde  havde  allerede  modtaget  andre  Anmod- 
ninger fra  Italien.  Firenze,  Siena  og  Perugia,  de  eneste 
Stæder,  der  havde  modstaaet  Tyranniet,  truedes  daglig  mere 
og  mere  af  Johan  Viscontis  overvældende  Magt ;  de  ventede 
sig  ingen  Hjælp  af  Paven,  ved  hvis  Hof  mailandske  Penge 
havde  en  uimodstaaelig  Magt,  og  henvendte  sig  hemmelig 
til  Karl  den  fjerde.  Selv  Petrarca  kaldte  i  et  Brev  af  24de 
Februar  1350  Kongen  til  Italien  som  »den  af  Gud  udsendte 
Redningsmand  og  Befrier.«  Cola  opsatte  udførlige  Skrifter 
til  Kongen  og  Ærkebiskoppen  af  Prag;  han  anførte  deri 
uomstødelige  Sandheder  om  Italiens  og  Roms  Forhold,  om 
Legaternes  og  Rektorernes  slette  Regering,  om  Gejstlighedens 
Verdslighed,  Havesyge,  Simoni  og  Trættekjærhed,  og  an- 
klagede Paverne  for  Kejseren,  ikke  alene  fordi  de  havde 
forladt  Rom,  men  fordi  de  ved  deres  Afmagt,  Herskesyge 
og  List  havde  bevirket  Italiens  Adsplittelse  og  Rigets  Op- 
løsning. Extribunen  var  farligere  for  Pavemagten  i  Prag, 
end  han  havde  været  i  sin  Magt  paa  Capitolium ;  men  Karl 
den  fjerde  var  ikke  den  Mand,  for  hvis  Domstol  saa  store 
Spørgsmaal  kunde  afgjøres. 

Kongen  og  Ærkebiskoppen  nedlode  sig  til  at  besvare 
Colas  Breve;  saa  stor  var  Ærefrygten  for  Navnet  Rom,  og 
saa  mægtigt  Indtrykket  af  Tribunens  Ry,  hvis  Talent  og 
Kundskaber  forbavsede  disse  bøhmiske  Herrer  Karl  den 
fjerde  dadlede  i  sine  Breve  som  stræng  Katholik  Colas  vild- 

farende  Lære  og  hans  Udfald  mod  Paven  og  Gejstligheden, 
afviste  saa  vel  hans  Tilbud  sona  Æren  at  være  i  Slægt  med 
ham  og  formanede  ham  til  Anger  over  hans  Forfængelighed 
og  »fantastiske«  Drømme.  Tribunens  kjætterske  Meninger 
forskrækkede  Bøhmerne,  Kongen  frygtede  for  at  ophidse 
Paven  ved  at  frigive  en  saadan  Mand,  han  befalede  derfor 
at  fængsle  ham  og  meddele  Paven  dette.  Den  taknemmelige 
Clemens  den  sjette  overdrog  derpaa  Ærkebiskoppen  af  Prag 
at  holde  Cola  i  sikker  Bevogtning.  Forgjæves  rettede  den 
ulykkelige  Bønskrifter  om  sin  Befrielse  til  Kongen  og 
aandrige  Forsvarsskrifter  til  Ærkebiskoppen;  han  søgte  at 
rense  sig  for  Kjætteriet  og  vinde  Karl  den  ijerde  ved 
Løfter.  Kongen  vilde  redde  hans  Liv  og  holdt  ham  trods 
Pavens  gjentagne  Fordringer  om  Udlevering  et  helt  Aar  i 
sikker  Forvaring  paa  Slottet  Raudnitz  ved  Elben-,  Roms 
Befrier  levede  her,  angreben  af  det  uvante  Klima,  i  et 
strængt,  men  ikke  umenneskeligt  Fangenskab.  Cola  havde 
meget  at  gjøre  Bod  for;  dog  var  hans  Samvittighed  ikke 
betynget  med  nogen  af  de  Forbrydelser,  som  hans  Tids 
lovpriste  Herskere  og  Tyranner  i  fuldt  Maal  gjorde  sig 
skyldige  i.  Frihedssværmeren  ventede  rolig  sin  Dødsdom; 
paa  Grund  af  de  fra  Avignon  sendte  Procesakter  erklærede 
Ærkebiskoppen  ham  skyldig  i  Kjætteri,  og  Karl  den  fjerde 
udleverede  ham  derpaa  i  Juli  1352  til  de  pavelige  Ud- 
sendinge. Fangen  havde  selv  forlangt  at  føres  til  Avignon, 
hvor  han  vilde  forsvare  sig  for  Paven  og  endnu  haabede  at 
finde  Venner.  Hans  Holdning  var  mandigere  i  Lænker  end 
paaCapitolium;  hans  Forsvarsskrifter  fra  Prag  ere  de  bedste 
Monumenter,  han  har  sat  sig;  thi  de  vise  os  en  Mand,  der 
var  overbevist  om  sin  Mission,  en  frimodig  og  standhaftig 
Tankens  Helt. 

Paa  hans  Rejse  til  Pavehoffet  strømmede  Folket  overalt 
sammen  for  at  se  den  berømte  Romer.  Da  han  viste  sig 
j  Avignon  i  et  bedrøveligt  Optog  mellem  Rettens  Betjente, 
opvakte    han    hele    Byens    Medlidenhed.       Om    hans   Ven 

Petrarca  end  ikke  var  mægtig  nok  til  at  rive  ham  ud  af 
Inkvisitorernes  Kløer,  var  han  dog  ædel  nok  til  højt  og 
lydelig  at  beklage  hans  Skæbne;  han  ophørte  ikke  med  at 
lovprise  Tribunens  Regerings  herlige  Begyndelse  og  be- 
tragtede ham  som  en  Frihedens  Martyr,  hvis  eneste  Brede 
efter  Kirkens  Mening  var  hans  højhjærtede  Plan  at  befri 
Fædrelandet  og  gjenoprette  den  romerske  Republiks  Glans. 
Der  blev  nedsat  en  Ret  af  tre  Kardinaler,  men  ikke  fældet 
nogen  endelig  Dom.  Imidlertid  opfordrede  Petrarca  Romerne 
til  ved  et  festligt  Gesandtskab  at  anmode  Paven  om  at  ud- 
levere dem  deres  Medborger,  »thi  om  man  endog  har  vovet 
at  frarive  eder  Rigsmyndigheden« ,  skrev  han,  »er  denne 
vanvittige  Anmasselse  dog  endnu  ikke  gaaet  saa  vidt,  at 
man  tør  nægte,  at  1  selv  have  Ret  over  eders  egne  Borgere ; 
naar  eders  Tribun  i  alle  ædle  Mænds  Øjne  fortjener  Beløn- 
ning og  ikke  Straf,  kan  han  ikke  mere  passende  modtage 
den  noget  Sted  end  der,  hvor  han  har  erhvervet  sig  den  ved 
kraftig  Daad.« 

Romerne  sendte,  som  det  synes,  Breve  til  Avignon  og 
begjærede  gjentagne  Gange  hans  Tilbagekomst.  Den  offent- 
lige Mening ,  der  stedse  lydeligere  udtalte  sig  for  ham ,  be- 
skyttede imidlertid  hans  Liv,  ligesom  Curiens  Frygt  for  at 
krænke  Romerne  alt  for  dybt  og  vel  ogsaaKarl  den  fjerdes 
Forbønner.  Colas  storartede  Ideer  vare  dog  hans  bedste 
Forbundsfæller,  og  den  Omstændighed,  at  deres  Tryllemagt 
var  i  Stand  til  at  aabne  Fængslerne  i  Prag,  Raadnitz  og 
Avignon,  beviser  mere  end  alt  andet  hans  Genis  Magt. 
Cola,  hvis  Død  ej  heller  Paven,  der  engang  havde  været 
hans  oprigtige  Velynder  og  var  en  liberal  Mand,  ønskede, 
levede  i  en  anstændig  Forvaring,  dog  med  Dødsdommen 
svævende  over  Hovedet.  Han  trøstede  sig  i  sin  Ensomhed 
med  Titus  Livius  og  den  hellige  Skrift  og  kunde  gjærne 
have  tilbragt  Resten  af  sit  Liv  i  Avignons  Taarn,  naar 
den  lunefulde  Skæbne  ikke  atter  havde  bragt  ham  for  Lyset. 

Clemens  den  sjette  døde,  oglnnocens  den  sjette  besteg 

den  hellige  Stol.  Fast  besluttet  paa  at  gjenoprette  Kirke- 
staten overdrog  den  nye  Pave,  som  vi  have  set,  det  vanske- 
lige Hverv  til  Kardinal  Albornoz.  Hans  Blik  faldt  ogsaa 
paa  Cola;  Fangen  hilste  Tronskiftet  som  en  Vending  i  sin 
egen  Skæbne  og  saae  deri  Opfyldelsen  af  Fra  Angelos  Pro- 
fetier. Han  undfangede  strax  nye  Ideer  og  rettede  et  Bon- 
skrift  til  den  nye  Pave,  hvori  han  tilbød  fsig  som  Redskab 
til  at  befrie  Italien  fra  alle  Tyranner  og  gjengive  det  sin 
naturlige  Enhed  under  Pavestolens  Avtoritet.  Innocens  den 
sjette  troede,  at  han  kunde  være  KirkenUil  Nytte,  gav 
ham  højhjærtet  fri  for  al  Censur,  amnesterede  ham,  førte 
ham  ud  af  Fængslet  og  sendte  ham  til  Albornoz,  for  at 
denne  kunde  benytte  sig  af  hans  Indsigt  i  Italiens  Forhold 
og  Indflydelse  i  Rom.  Saaledes  droge  en  stor  Statsmand 
og  en  genial  Drømmer  som  Tyranbetvingere  fra  Avignon 
til  Italien. 


V. 

Johan  Visconti  modtog  Kardinalen  ærefuldt  i  Mailand, 
men  med  stolt  Tilbageholdenhed.  Bologna  lukkede  sine 
Porte  for  ham,  men  Firenze  modtog  ham  med  Klokkeklang 
og  festlige  Processioner.  Legaten  begav  sig  til  Montefiascone, 
der  næsten  var  den  eneste  By  i  Kirkestaten,  som  anerkjendte 
Pavens  Myndighed.  Den  oprørske  Præfekt,  Johan  af  Vico, 
belejrede  Todi,  men  maatte  netop  paa  denne  Tid  ophæve 
Belejringen,  da  Fribytteren  Fra  Monreale,  en  vandrende 
Johanniterridder,  han  havde  taget  i  Sold,  havde  forladt  ham 
for  at  stifte  et  Kompagni  for  egen  Regning.  Albovnoz's 
Opgave  var  nu  at  samle  Stridskræfter  for  hurtig  at  besejre 
Præfekten.  Dette  kunde  han  ikke  gjøre  uden  Roms  Med- 
hjælp, og  her  var  Extribunens  Indflydelse  af  Vigtighed. 

Innocens  den  sjette  skrev  til  Romerne  den  16de  Sep- 
tember: han  vidste,  at  de  længtes  efter  Colas  Tilbagekomst, 
han  havde  amnesteret  deres  Medborger    og  sendte  [ham  til 

Rom,  hvor  han  forhaabentlig  vilde  læge  Stadens  Saar  og 
befri  den  fra  Tyrannerne;  de  maatte  modtage  ham  godt. 
Cola  turde  dog  endnu  ikke  drage  til  Kom,  baade  fordi  Kar- 
dinalen, i  hvis  Folge  han  var,  ikke  holdt  det  for  passende, 
og  fordi  Francesco  Baroncelli  endnu  var  Byens  Herre.  Den 
anden  Tribun  niodte  dog  de  samme  Vanskeligheder,  som 
den  første,  og  gjorde  sig  skyldig  i  de  samme  FejL  I 
Slutningen  af  1353  blev  Baroncelli  forjagen  fra  Capitolium 
og  sandsynligvis  selv  dræbt  under  et  Oprør,  for  hvilket  Cola 
vistnok  ikke  var  fremmed.  Romerne  tilbøde  nu  Kardinalen 
Signoriet  for  Paven,  som  de  gjorde  til  deres  livsvarige  Se- 
nator med  Ret  til  selv  at  vælge  sin  Stedfortræder;  deres 
Forventninger  bleve  dog  skuifede,  Albornoz  tog  intet  Hensyn 
til  Cola,  men  udnævnte  en  anden  Senator,  og  selv  Paven 
omtalte  ham  ikke  mere  med  et  Ord. 

Efter  Roms  Underkastelse  kunde  Kardinalen  føre  Krigen 
med  Eftertryk  mod  Præfekten.  Rom,  Firenze,  Siena  og 
Perugia  sendte  ham  Hjælpetropper,  og  Præfekten  under- 
kastede sig  efter  svære  Tab  og  gjentagne  Underhandlinger 
i  Orvieto.  Han  gjorde  Afkald  paa  alle  sine  Erobringer, 
hvorimod  Kardinalen  lod  ham  beholde  hans  Arvegodser. 
Legatens  Held  forandrede  Forholdene  i  Italien  til  Gunst 
for  Kirken;  Umbrien,  Sabina,  Tuscien  og  Rom  adlede  nu 
Paven,  Viterbo  modtog  atter  pavelig  Besætning,  og  Albornoz 
byggede  der  en  fast  Borg.  Hele  Italien  gjenlød  af  hans 
Ry,  og  havde  Cola  besiddet  hans  Egenskaber  som  Felt- 
herre og  Statsmand,  vilde  han  have  været  Aarhundredets 
første  Mand. 

Romerne,  der  havde  tjent  i  Hæren  for  Orvieto  og 
Viterbo,  havde  opsøgt  Cola,  hilst  paa  ham  med  Glæde,  ind- 
budt ham  til  Rom  og  forlangt  ham  til  Senator  af  Kar- 
dinalen. De  henvendte  sig  ogsaa  til  Paven,  og  denne  paa- 
lagde  endelig  Albornoz  at  gjøre  ham  til  Senator,  dersom 
han  fandt  det  hensigtsmæssigt.  Kardinalen  overlod  det  til 
Cola  selv  at  skaffe  sig  Penge  og  Tropper,    og  denne  fandt 

paa  Raad.  Han  vidste,  at  der  i  Perugias  Banker  laa  store 
Summer,  som  den  frygtelige  Monreale  havde  afpresset 
Italiens  Stæder.  Johanniterridderen  havde  siden  sin  i^d- 
skillelse  fra  Præfekten  dannet  et  »stort  Kompagni«  efter 
Werners  Mønster  og  dermed  paa  det  skammeligste  ud- 
presset store  Summer  af  de  italienske  Stæder  ved  Trusler 
om  Belejring  og  Plyndring.  For  Øjeblikket  havde  han  ud- 
lejet Kompagniet  under  en  Underbefalingsmand  til  Vene- 
tianerne for  at  gjøre  Tjeneste  mod  Visconti,  medens  han 
selv  blev  tilbage,  rugende  over  Planer  til  at  erhverve  sig 
et  varigt  Herredømme  i  Italien.  To  af  hans  Brødre  levede 
i  Perugia,  Ridder  Brettone  af  Narba  og  Arimbald,  Doktor 
juris.  Extribunen  fortryllede  disse  unge  Provenzalere  med 
veltalende  Porestillinger  om  sine  tilkommende  Bedrifter  i 
Rom  og  om  den  Ære,  der  ventede  dem  selv,  naar  de 
understøttede  hans  Forehavende.  De  laante  ham  flere 
Tusende  Guldgylden,  hvortil  Monreale  uvillig  gav  sit  Sam- 
tykke, og  nu  hvervede  den  lykkelige  Extribun  nogle  Hun- 
drede Mand  Lejetropper,  anlagde  atter  en  Skarlagen sdragt 
og  drog  til  Legaten  i  Montefiascone;  denne  udnævnte 
ham  i  Pavens  Navn  til  Senator  og  ønskede  ham  lykkelig 
Rejse. 

Da  Cola  efter  at  være  dragen  igjennem  Tuscien  nærmede 
sig  Rom,  oplivedes  atter  gamle  Minder  og  Drømme,  og  man 
opførte  Æreporte,  Cavalerottierne  droge  den  kommende  i 
Møde  til  Monte  Mario  med  Oliegrene  i  Hænderne:  Folket 
strømmede  ud  af  Porten  for  at  hilse  paa  sin  gamle  Befrier 
og  se  den  vidunderlige  Mand  ,  der  for  syv  Aar  siden  havde 
forladt  Capitolium  og  siden  havde  oplevet  en  saa  sælsom 
Skæbne,  som  Flygtning  og  bandlyst,  som  Eneboer  og  som  Fange 
i  det  fjærne  Prag  og  Avignon  hos  Kejser  og  Pave,  og  dog 
nu  vendte  tilbage  med  Ære  som  Senator  i  Kirkens  Navn. 
Cola  holdt  sit  Indtog  den  1ste  Avgust  1354  gjennem  den 
med  Tæpper  og  Blomster  prydede  Stad,  gjennem  de  tæt- 
fvldte  Gader,    hvis  Huse  vare    besatte  lige  til  Taget  med 

jublende  Mennesker.  Ved  Capitolium  modtoges  han  ærbødig 
af  Embedsmændene,  og  den  forrige  Senator  overrakte  ham 
Herskerstaven.  Cola  holdt  en  aandrig  Tale  til  Folket,  i 
hvilken  han  sammenlignede  sig  med  den  isyvAar  forstødte 
og  afsindige  Nebucadnezar.  Folket  tiljublede  ham  Bifald, 
men  fandt  ham  dog  meget  forandret;  i  Stedet  for  den  ung- 
dommelige folkevalgte  Tribun  stod  der  en  aldrende,  svær 
Embedsmand  hos  den  franske  Pave;  kun  havde  Erfaringen 
hverken  styrket  hans  Vilje  eller  oplyst  hans  Forstand. 

Han  indrettede  sin  Regering:  Brødrene  Brettone  og 
Arimbald  gjorde  han  til  Krigsøverster ;  han  forkyndte  alle 
Stæder  fjærn  og  nær  sin  Tilbagekomst  og  Ophøjelse,  men 
hans  Breve  savnede  hans  tidligere  høje  Tankeflugt  og  de 
Ideer,  hvormed  han  havde  fortryllet  Italienerne.  Folket 
havde  modtaget  ham  med  oprigtig  Glæde;  men  Aristokra- 
terne holdt  sig  uvillige  tilbage.  Han  indbod  Adelen  til 
Hylding  paa  Capitolium  den  5te  Avgust,  men  kun  enkelte 
indfandt  sig,  ja  Stefanello  Colonna  besvarede  endog  hans 
Indbydelse  med  at  mishandle  hans  Udsendinge  og  gjøre  Røver- 
tog lige  til  Roms  Porte.  Saaledes  vendte  den  gamle  Til- 
stand tilbage,  og  efter  syv  Aars  Fraværelse  gjenoptog  Cola 
sin  Regering  paa  samme  Punkt,  hvor  han  havde  afbrudt  den, 
som  om  intet  var  passeret. 

Han  drog  mod  Palæstrina  for  endelig  at  ødelægge 
denne  Aristokratrede  med  1000  Romere  og  Ombuddet  fra 
Campagnaen;  men  man  tjente  ham  med  Uvilje  i  Hæren, 
daglig  forefaldt  der  Stridigheder,  og  det  manglede  ikke  paa 
Forrædere.  Byen  og  Omegnen  blev  vel  tagen  og  ødelagt; 
men  den  faste  Borg  spottede  enhver  Belejring  og  fik  tilført 
rigelig  Proviant  lige  for  Næsen  af  denne,  den  sletteste  af 
alle  Generaler. 

Allerede  i  Avgust  ophævede  Cola  Belejringen,  thi  Fra 
Monreales  pludselige  Ankomst  kaldte  ham  tilbage  til  Rom. 
Johanniterridderen  kom  til  Rom  med  40  af  sine  Høveds- 
mænd  for  sine  Brødres  Skyld,    der   havde  laant  Senatoren 

store  Summer,  uden  at  have  faaet  noget  derfor;  han  anede 
Sværmerens  snarlige  Undergang  og  vilde  se,  om  der  var 
noget  at  gjøre  for  ham  i  Rom.  Han  havde  sikkert  nok  i 
Sinde  at  opkaste  sig  til  Hersker  der,  naar  hans  store  Kom- 
pagni vendte  tilbage.  Han  talte  uforsigtig  og  foragtelig  om 
Cola;  Rygtet  gik,  at  Colonna  havde  kaldt  ham  til  Rom  for 
at  styrte  Cola.  Denne  indbod  ham  venlig  til  Capitolium, 
men  saa  snart  han  viste  sig,  blev  han,  alle  hans  Høveds- 
mænd og  hans  Brødre  lagte  i  Lænker  og  kastede  i  Fængsel. 
Cola  anlagde  Sag  imod  ham  som  en  Rover,  der  havde  fyldt 
Italien  med  aibeskrivelig  Elendighed;  men  hans  vigtigste 
Maal  var  at  faa  fat  paa  Johanniterridderens  Penge,  som 
han  trængte  til.  Den  skrækkelige  Fribytter  viste  intet 
Spor  af  Anger  og  betragtede  i  Tidsalderens  Aaud  sine  For- 
brydelser som  en  Krigers  hæderlige  Bedrifter,  Mer  var  be- 
rettiget til  at  søge  sin  Lykke  ved  Sværdet  i  denne  falske 
og  usle  Verden;  han  skammede  sig  blot  over,  at  han  saa 
taabelig  var  gaaet  i  en  Nars  Fælde,  og  frygtede  ikke 
Døden.  Han  talte  som  en  Cato  eller  Seneca  om  Livets 
Usselhed,  saae  foragtelig  paa  Romerne,  der  ved  Døds- 
klokkens Klang  havde  samlet  sig  paa  Capitolium,  og  er- 
indrede sig  fuld  af  Stolthed,  at  Folk  og  Stæder  havde 
skjælvet  for  ham.  »Romere« ,  sagde  denne  blodbestænkte 
Røver,  »jeg  dør  uskyldig;  eders  Armod  og  min  Rigdom  ere 
Grunden  til  min  Død;  jeg  vilde  have  hævet  eders  sunkne 
Stad  op  af  sine  Ruinen«  Man  førte  ham  til  Capitoliets 
Trappe;  der  stod  Løveburet  og  et  Madonnabillede,  foran 
hvilket  de  dødsdømte  hørte  deres  Dom;  han  var  prægtig 
klædt  i  brunt  guldbræmmet  Fløj  el  og  modtog  rolig  Dods- 
hugget. 

Den  retfærdige  Skæbne  havde  ramt  en  Forbryder ;  hans 
Misgjerninger,  Ødelæggelser,  Røverier,  Mord  og  Brand  for- 
tjente denne  vanærende  Ende  ved  et  skjændigt  Forræderi. 
Cola  havde  engang  bævet  tilbage  for  at  berøve  de  med  List 
fangne  Aristokrater  Livet;    nu  havde  han  fundet  en  Tyrans 

Mod  til  at  afhugge  en  Monreales  Hoved,  og  alle  hans 
samtidige  vilde  have  prist  hans  Daad  som  en  Retfærdigheds- 
handling,  naar  den  ikke  havde  set  ud  som  en  skammelig 
Utaknemmelighed  mod  hans  Velgjørere,  Monreales  Brødre. 
Han  bemægtigede  sig  de  Rigdomme,  Johanniterridderen 
havde  ført  med  sig;  de  beløb  sig  til  100,000  Guldgylden, 
hvormed  han  kunde  lønne  Soldaterne.  For  Fremtiden  blev 
Cola  Roms  forhadte  Tyran,  Adelen  frygtede  og  skyede 
ham,  men  Paven  og  x41bornoz  vare  glade  over,  at  han  havde 
ryddet  Italiens  frygteligste  Svøbe  af  Vejen.  Innocens 
tilskrev  Kardinalen,  at  han  for  Roms  og  Italiens  Bedste 
ansaa  det  fornødent  at  forlænge  Colas  Senatormagt;  til 
denne  skrev  han  og  opfordrede  ham  til  Taknemmelighed 
samt  til  at  gaa  frem  med  Mildhed  mod  de  svage,  med 
Strænghed  mod  de  onde. 

Cola  hvervede  nye  Tropper  og  lod  paa  ny  Palæstrina 
belejre.  Alt  gik  godt;  Colonnaerne  kom  i  den  yderste 
Nød,  og  deres  Fald  syntes  afgjort.  Dersom  Cola  den  Gang 
havde  været  maadeholden,  vilde  han  sandsynligvis  kunne 
have  regeret  mange  Aar  som  Senator;  men  Herskesygens 
Dæmon  forvirrede  hans  Hjærne,  og  Pengemangel  drev  ham 
til  farlige  Forholdsregler.  Han  lagde  en  Skat  paa  Forbrugs- 
artikler,  lod  en  agtet  og  afholdt  Borger,  Pandolfuccio, 
der  havde  været  hans  egen  Gesandt  i  Firenze,  henrette 
paa  blot  Mistanke.  Det  var  hans  værste  Gjerning;  snart 
lod  han  denne,  snart  hin  fængsle  og  gav  dem  fri  imod 
Løsepenge.  Ingen  vovede  mere  at  lukke  Munden  op  i 
Raadet,  Cola  selv  var  unaturlig  ophidset,  han  lo  og  græd 
i  samme  Øjeblik.  Folkets  Stemning  viste  ham,  at  man 
sammensvor  sig  mod  hans  Liv;  han  udskrev  en  Livvagt 
paa  50  Mand  af  hver  Region,  der  skulde  være  beredt,  naar 
Klokken  lød. 

Den  8de  Oktober  vaktes  Cola  af  Raabet:  »Folk! 
Folk!«  De  Regioner,  hvor  Cclonnaerne  og  Savellierue 
boede,    droge    mod  Capitolium,    hvis   Klokke   ikke    lod.     1 

Begyndelsen  miskjendte  Cola  Opstandens  Betydning;  men 
da  han  hørte  Raabet:  »Ned  med  Forræderen,  der  har 
indført  Skatterne«,  indsaa  han  Faren;  han  vilde  samle 
sine  Folk  om  sig;  men  alle,  Dommere,  Notarer,  Skild- 
vagter, Venner  søgte  deres  Frelse  i  Flugten.  I  fuld  Rust- 
ning med  Roms  Banner  i  Haanden  traadte  han  ud  paa 
Paladsets  Balkon  for  at  tale  til  Folket;  men  man  frygtede 
hans  Stemmes  Tryllemagt  og  overdøvede  den.  Sten  og 
Spyd  kastedes  imod  ham,  en  Pil  gjennemborede  hans 
Haand;  han  udfoldede  Roms  Banner  og  viste  paa  de 
gyldne  Bogstaver  Senatus  Populusqve  Romanus,  der  skulde 
tale  for  ham;  man  svarede  med  Raabet:  »Ned  med  For- 
ræderen!« Nu  trak  han  sig  tilbage;  medens  Folket  satte 
Ild  paa  Palissaderne  og  søgte  at  trænge  ind  i  Paladset,  hissede 
han  sig  fra  Salen  ned  i  en  indre  Gaard ;  alt  var  endnu  ikke 
tabt;  Salen  brændte,  Trappen  styrtede  sammen,  saa  at  (fet 
var  vanskeligt  for  de  stormende  at  trænge  ind;  Livvagten 
havde  Tid  til  at  samle  sig,  og  et  Omslag  i  Folkets  Stemning 
kunde  finde  Sted.  Cola  stod  imidlertid  ubestemt  i  Gaarden ; 
snart  tog  han  Hjælmen  af,  snart  satte  han  den  atter  paa, 
som  om  han  derved  aabenbarede  sine  vexlende  Beslutninger, 
at  dø  som  en  Helt,  eller  flygte  som  en  fejg.  Den  første 
Dør  brændte.  Havde  Cola  nu  begivet  sig  ud  til  det  rasende 
Folk  for  paa  Capitolium  at  modtage  Døden  af  sine  Romeres 
Hænder,  vilde  han  have  endt  som  en  Oldtidens  Helt;  men 
den  bedrøvelige  Skikkelse,  i  hvilken  han  forlod  Capitolium, 
faar  enhver  mandig  Sjæl  til  at  rødme.  Tribunen  kastede 
sin  Rustning  og  Embedsdragt,  med  afklippet  Skjæg  og 
sværtet  Ansigt  sneg  han  sig  i  en  pjaltet^Kappe  med  en  Pude 
paa  Hovedet  ud  imellem  Mængden.  De  mødende  tilraabte 
han  med  fordrejet  Stemme :  »Ned  med  Forræderen!«  Da  han 
havde  naaet  den  sidste  Port,  greb  en  Mand  ham  ved  Armen 
med  detKaab:  »Det  er  Tribunen!«  Hans  gyldne  Armbaand 
forraadte  ham.  Man  greb  ham  og  førte  ham  ned  til  Løve- 
buret og  hint  Madonnabillede,   hvor  Fra  Monreale,  Pandol- 

luccio  og  saa  mange  andre  havde  hørt  deres  Dødsdom.  Der 
stod  Tribunen,  omringet  af  Folket;  alle  tav;  ingen  vovede 
at  lægge  Haand  paa  den  Mand,  der  engang  havde  befriet 
Rom  og  henrevet  Verden  til  Beundring.  Med  Armene  kors- 
lagte over  Br3^stet  saae  han  omkring  sig  og  tav.  Cecco  del 
Vecchio  stødte  ham  Sværdet  i  Livet;  man  slæbte  det  mis- 
handlede og  hovedløse  Legeme  ned  fra  Capitolium  til  Co- 
lonnaernes  Kvarter  og  hængte  det  paa  et  Hus,  hvor  det  i 
to  Dage  var  et  Maal  for  Gadedrengenes  Stenkast.  Paa  den 
tredje  Dag  brændte  Jøderne  efter  Colonnas  Befaling  paa  et 
Baal  af  terre  Nælder  Levningerne  af  Roms  Befrier,  Tribunus 
Augustus,  i  Avgusts  Mausoleum.  Det  var  den  sidste  Scene 
i  dette  sælsomme  Sørgespil,  Asken  spredtes  for  Vinden, 
som  Arnold  af  Brescias. 

M.  A. 

JNaar  en  Forfatter  beskæftiger  sig  med  historiske  Per- 
soner, hvis  Tilværelse  bekræftes  af  sikre  Vidnesbyrd,  be- 
staar  hans  Hverv  i  at  skildre  deres  Personlighed  saa  paa- 
lidelig  og  troværdig  som  mulig;  men  helt  anderledes  stiller 
Sagen  sig,  naar  der  er  Tale  om  Vilhelm  Tell;  hans  Be- 
drifter leve  i  det  schweiziske  Folks  Minde,  ja  have  endog 
begejstret  talrige  fremmede  Forfattere;  men  saa  snart  vi 
søge  at  underkaste  disse  hans  Bedrifter  en  historisk,  kritisk 
Undersøgelse,  saa  snart  vi  gaa  til  selve  Kilderne,  svigter 
Jorden  under  vore  Fødder,  vi  komme  til  den  Er kj  endelse,  at 
vi  ikke  mere  have  med  Historiens  Vished,  men  i  det  højeste 
med  Sagnets  luftige  Skikkelser  at  gjere;  alle  ædruelige 
Granskere,  der  i  de  sidste  fyrretyve  Aar  med  samvittigheds- 
fuld Alvor  have  syslet  med  dette  Æmne,  ere  da  ogsaa 
fuldstændig  enige  om,  at  alt,  hvad  man  har  fortalt  os  om 
Vilhelm  Tell,  i  populære  Skildringer,  i  Digternes  Værker, 
ja  selv  i  mangt  et  historisk  Arbejde,  i  Virkeligheden  aldrig 
kan  være  gaaet  saaledes  til,  og  den  nyere  Tids  kritiske  Op- 


*)  Jtr.  især  J.  E.  Kopp:  Geschichtsblåtter  aus  der  Schweiz, 
I,  Side  234—45  og  314—20,  II,  Side  323—64.  —  Wilh.  Vi- 
scher:  Die  Sage  von  derBefreiung  derWaldstådte.  Leipz. 
1867.  —  Alb.  Rilliet;  Les  origines  de  la  confédération 
Suisse ,  histoire  et  legende,  Side  200—327.  Geneve  1869.  — 
E.  L.  Rochholz:    Tell  und  Gessier.    Heilbronn  1877. 

fattelse  er  kun  uenig  i  et  eneste  Punkt:  er  alt,  hvad  man 
har  fortalt  os,  kun  et  frit,  vilkaarligt  Spil  af  en  ubunden 
Fantasi,  eller  ligger  der  en  historisk  Kjærne  skjult  under 
dette  Slør? 

Her  kan  altsaa  ikke  blive  Tale  om  en  Levnedsbeskrivelse 
af  Vilhelm  Tell  i  Ordets  almindelige  Betydning;  vi  kunne 
hverken  omhyggelig  samle  og  ordne  de  Enkeltheder,  der  ere 
os  overleverede,  og  ej  heller  give  vidtgaaende  Oplysninger 
om  de  Tildragelser,  der  virkelig  ere  gaaede  for  sig;  vi 
kunne  her  saa  meget  lettere  gaa  hen  over  alt  dette,  som  vi 
allerede  i  en  tidligere  Aargang  af  dette  Tidsskrift  have 
givet  en  sammenhængende  Fremstilling  af  hele  Edsforbundets 
ældste  Historie ,  til  hvilken  vi  altsaa  kunne  henvise  vore 
Læsere*);  hvad  vi  derimod  her  have  at  gjøre,  er  at  vise, 
hvorledes  denne  Sagnfigur  er  bleven  Schweizerfolket  saa 
kjær,  og  hvorledes  hans  Taageskikkelse  lidt  efter  lidt  antager 
fastere  og  bestemtere  Former. 

De  tre  Skovkantoner,  som  dannede  Kjærnen  i  hele  Eds- 
forbundet,  maatte  gjennemgaa  en  langsom  Udviklingsproces 
og  bestaa  mangfoldige  Kampe  for  at  erhverve  og  hævde 
deres  Uafhængighed.  Tidligst  naaede  Uri  en  forholdsvis 
gunstig  Stilling;  allerede  i  Aaret  1231  lykkedes  det  denne 
lille  Kommune  at  unddrage  sig  den  Fare  at  blive  en  habs- 
burgsk  Besiddelse;  men  dette  Held  skyldtes  Kong  Henriks 
Mellemkomst,  der  udløste  det  lille  Landeomraade  fra  de 
habsburgske  Grever,  til  hvem  det  var  pantsat,  og  stillede 
det  umiddelbart  under  Rigets  Overhojhed.  En  halv  Snes 
Aar  senere  tyede  den  frie  Befolkning  i  Kanton  Schwiiz 
til  Kejser  Frederik  II,  som  med  stor  Beredvillighed  efter- 
kom dens  ønsker  og  stillede  den  umiddelbart  under  den 
kejserlige  Overhøjhed ;  thi  den  Gren  af  det  habsburgske  Greve- 
hus, Habsburg-Laufenburgerne,  som  beherskede  Schweizerne, 
havde  stillet   sig   paa  Pavens  Side  i   den  gigantiske  Kamp 


•)   Historisk  Archiv  1874  II,  Side  458—80  og  504-60. 

mellem  Pave-  og  Kongedømme;  at  Schweizerne  i  øvrigt 
have  haft  særlige  Undertrykkelser  og  tyranniske  Handlinger 
at  beklage  sig  over  fra  deres  Grevers  Side,  derom  hnde  vi 
ingen  Antydning.  Med  Schweizerne  forbandt  sig  nu  Be- 
folkningen i  en  Del  af  det  senere  saa  kaldte  Unterwalden, 
og  de  laa  i  langvarige,  dog  oftere  afbrudte  Kampe  med 
Habsburgerne ;  mod  Slutningen  af  den  store  Mellemregering 
maatte  begge  disse  Omraader  dog  paa  ny  bøje  sig  under 
Habsburgernes  Grevemyndighed  og  naaede  saaledes  ikke 
denne  Gang  den  eftertragtede  Uafhængighed  under  Rigets 
Overhøjhed.  Det  var  den  ældre  habsburgske  Grevelinie 
under  den  berømte  Rudolf  af  Habsburg,  som  ved  Kjøb 
havde  erhvervet  sig  Schwuz  og  Unterwalden  fra  Håbs- 
burg-Laufenburgerne ,  og  da  denne  Mand  snart  efter  blev 
tysk  Konge  (1273—91),  maatte  den  rebelske  Befolkning  for 
en  længere  Tid  slaa  sig  alle  Uafhængighedstank  er  af 
Hovedet,  men  havde  i  øvrigt  ingen  skjellig  Grund  til  at 
klage,  fik  tvært  imod  forskjellige  Benaadninger  og  Privilegier 
og  kæmpede  desuden  selv  mere  end  én  Gang  tappert  under 
habsburgsk  og  tysk  Banner  for  Kong  Rudolf.  Efter  hans 
Død  indgik  de  tre  Kantoner  et  evigt  Forbund,  som  væsentlig 
var  rettet  mod  hans  Søn  Albrecht,  men  de  maatte  paa  ny 
underkaste  sig  Habsburgerne,  og  først  efter  hans  Mord 
lykkedes  det  dem  at  slaa  det  afgj ørende  Slag  ved  Morgarten, 
hvorpaa  de  fornyede  deres  ældre  Forbund  i  Brunnen,  den 
9de  December  1315;  det  følgende  Aar  erkj endte  Kong 
Ludvig  deres  Uafhængighed. 

Disse  Kampe  strække  sig  saaledes  over  et  Tidsrum  af 
halvfjerdsindstyve  Aar;  men,  som  det  saa  hyppig  gaar,  i 
den  folkelige  Bevidsthed  sammentrængtes  de  lidt  efter  lidt 
Inden  for  en  snæver  Tidsperiode;  flere  Slægtled  havde 
arbejdet  paa  at  erhverve  sig  Uafhængigheden,  nu  søgte  man 
at  forklare  samme  ved  en  enkelt,  mægtig  Anstrængelse ;  Be- 
givenheder, der  maaske  laa  mere  end  en  halv  Snes  Aar  fra 
hverandre,   tænkte  man  sig  som  samtidige,    man  satte  dem 

i  indbyrdes  Forbindelse  og  tabte  de  Ketsspergsmaal ,  der 
havde  dannet  Grundlaget  for  hele  Konflikten,  af  Syne,  saa 
meget  mere  som  de  vare  særdeles  indviklede.  I  Stedet 
derfor  søgte  man  nu  mere  letfattelige  Aarsager  til  Dalenes 
Rejsning,  f.  Ex.  Undertrykkelser  og  Excesser  fra  Fogedernes 
Side,  og  i  de  Egne,  hvor  Mindet  om  tilsvarende  Tildragelser 
havde  holdt  sig  mest  levende,  traadte  Sagnene  herom  i 
Forgrunden;  endelig  havde  man  allerede  tidlig  glemt,  at 
hvert  Land  fra  første  Færd  havde  været  stillet  paa  en  for- 
skjellig  Maade  over  for  Huset  Habsbiirg,  og  forestillede  sig, 
at  Begivenhederne  havde  udviklet  sig  aldeles  ensartet  i 
samtlige  Skovkantoner. 

Traditionen  havde  saaledes  i  den  folkelige  Bevidsthed 
antaget  et  Præg,  der  afveg  særdeles  meget  fra  den  rette 
Sammenhæng,  den  blev  dernæst  yderligere  omdannet  af 
Digtere,  som  her  søgte  Æmner  til  poetisk  Behandling,  og 
af  Historieskrivere,  som  søgte  at  give  den  historisk  Sand- 
synlighed, og  saaledes  opstod  lidt  efter  lidt  alle  disse  vel- 
bekj endte  Fortællinger  om  Skovkantonernes  Frihedskampe  og 
Forbundets  Oprettelse. 

I  hine  Sagnfremstillinger  fremtræde  to  selvstændige 
Grupper  af  Personaliteter;  paa  den  ene  Side  Riitli-Mæn- 
dene  fra  Schw^tiz  og  Unterwalden,  der  med  Stauffacher  i 
Spidsen  forene  sig  for  at  udjage  de  overmodige  Fogeder, 
paa  den  anden  Side  Vilhelm  Tell  fra  Uri,  der  gjer  aaben 
Modstand  mod  Fogedens  tyranniske  Befaling,  krænkes  paa 
det  dybeste  i  sine  helligste  Følelser,  ja  endog  beroves 
Friheden,  som  han  imidlertid  snart  gj  en  vinder,  hvorpaa  han 
dødelig  rammer  Voldsmanden  og  saaledes  paa  én  Gang  tager 
Hævn  over  den  Række  af  Uretfæ^rdigheder,  der  ere  begaaede 
mod  ham  selv,  og  frier  sit  Fædreland. 

Disse  to  Elementer  i  Traditionen  ere  kun  forenede  ved 
et  svagt  Baand;  hvis  man  skiller  dem  fra  hinanden,  kan 
hvert  af  dem  bestaa  aldeles  særskilt,  og  naarman  gjor  dem 
til  Gjenstand  for  en  nøjere  Undeisegelse,    røbe  de    en    for- 

skjellig  Oprindelse.  De  Fortællinger,  som  have  Hensyn  til 
Schwtiz  og  Unterwalden,  synes  nærmest  at  hvile  paa  Mindet 
om  de  Begivenheder,  der  gik  for  sig  ved  Midten  af  det 
trettende  Aarhundrede,  den  Gang  da  Befolkningen  i  Schwiiz 
ogSarnen,  hvad  vi  véd  med  Sikkerhed,  havde  rejst  sig  mod 
det  yngre  habsburgske  Hus*);  hvad  særlig  Navnet  Stauf- 
facher  angaar,  der  nævnes  som  Hovedet  for  denne  Kejsning, 
da  er  det  en  meget  naturlig  Reminiscens  om  den  frem- 
trædende Kolle,  flere  Mænd  af  denne  Slægt  havde  spillet  under 
Schwliz's  langvarige  Uafhængighedskamp**). 

Saaledes  stiller  Forholdet  sig  imidlertid  ikke  med 
Hensyn  til  Vilhelm  Tell;  alt,  hvad  vi  véd  om  den  faktiske* 
og  retslige  Tilstand  i  Uri  paa  den  Tid,  da  dets  Beboere 
kæmpede  jævnsides  med  Schwiiz's  og  Unterwaldens  Be- 
folkning, giver  os  ingen  som  helst  Vejledning  til  at  indpasse 
Tells  Bedrifter  i  Historiens  Ramme;  for  i  det  hele  taget  at 
kunne  give  disse  Sagn  et  historisk  Grundlag,  maatte  man 
søge  tilbage  til  en  langt  tidligere  Tid,  og  her  glipper  ethvert 
Tilknytningspunkt  os.  Hertil  kommer  endnu ,  at  hele 
Episoden  med  Skuddet,  der  jo  danner  et  Hovedpunkt  i  For- 
tællingerne om  Vilhelm  Tell,  meder  os  igjen  saa  ofte  og 
under  saa  tilsvarende  Former  i  andre  Folkeslags  Sagn,  at 
man  fristes  til  at  opfatte  den  hele  Fortælling  som  et 
Brudstykke  af  en  ældgammel  Mythe***). 

Det   vil    næppe   lykkes    nogen  Forfatter  i  Beretningen 


*)    Se  den  citerede  Afhandling  i  Aargangen  1874  II,  S.  508—10. 

**)  Rudolf  Stauffacher  nævnes  1291  og  1303,  Werner  Stauffacher 
1314,  jfr.  Hist.  Archiv  1874,  II,  S.  523,  532  og  546. 

***)  De  forskjellige  Sagn  om  Bueskytten  og  Æblet  ere  sammen- 
stillede af  Frederik  Schiern:  Historiske  Studier  I,  40  — 
62  og  J.  J.  Hisely:  Mém.  et  doc.  de  la  soc.  d'histoire  de 
la  Suisse  romande  II,  601—633.  —  Blandt  de  forskjellige 
Forsøg,  der  ere  blevne  gjorte  for  at  paavise  Oprindelsen  og 
forklare  Betydningen  af  den  formentlige  Mythe ,  skulle  vi 
særlig  henvise  til  det  nyeste  af  E.  L.  Rochholz:  Tell 
und  Gessier. 

om  Tell  at  udsondre  et  virkelig  historisk  Element ;  men  saa 
meget  kan  man  dog  slaa  fast :  Tell,  den  dygtige  Bueskytte, 
var  allerede  tidlig  en  populær  og  afholdt  Sagnfigur  i  Landet 
Uri;  senere  hen  begyndte  man  at  sætte  ham  i  Forbindelse 
med  Uris  mest  storslaaede  og  heroiske  Bedrift,  altsaa  med 
Forbundets  Grundlæggelse.  Nu  talte  man  om  Tell  som 
en  Mand,  der  havde  spillet  en  Rolle,  og  naturligvis  en 
fremtrædende  Rolle,  ved  denne  Lejlighed;  Digtere  og  For- 
fattere bemægtigede  sig  Æmnet,  og  saaledes  bredte  Tells 
Ry  sig  langt  uden  for  Uri  og  de  andre  Skovkantoner,  han 
gjaldt  nu  som  en  af  Forbundets  tidligste  Stiftere,  ja  vel 
endog  som  den  egentlige  Hovedmand  for  Rejsningen. 

Vi  have  bevaret  en  Sang,  der  rimeligvis  er  forfattet  i 
Luzern  i  den  anden  Halvdel  af  det  femtende  Aarhundrede; 
den  fortæller,  at  Landfogeden  i  Uri  tvang  Vilhelm  Tell 
til  at  skyde  et  Æble  af  sin  Søns  Hoved,  og  at  Skytten 
først  havde  taget  en  anden  Pil  frem  og  derpaa  erklærede, 
at  den  skulde  have  ramt  Fogeden,  hvis  han  havde  fejlet 
første  Gang;  nu  rejste  sig  en  stor  Kamp,  de  ugudelige 
Fogeder,  der  havde  tilladt  sig  alle  Slags  Skjændigheder, 
bleve  udjagne  af  Landet,  og  unge  og  gamle  aflagde  Ed 
paa  et  Forbund,  som  med  Guds  Hjælp  længe  vil  staa 
i  Ære*). 

Det  er  rimeligvis  til  denne  Sang.  Melchior  Rus  s 
hentyder,  naar  han  i  sin  »Eds forbundets  Krønnike«  **)  af 
1482  ved  at  omtale  Fogedernes  tyranniske  Handlinger  til- 
føjer: »Saaledes  gik  det  ogsaa  Vilhelm  Tell  (Korfatteren 
skriver  snart  Tell,  snart  Theil),  der  af  Landfogeden  blev 
tvungen,  saa  han  maatte  skyde  Æblet  af  sin  egen  Søns 
Hoved,    og  hvis  han  ikke  havde  gjort  det,    havde  han  selv 


=)  Se  R.  V.  Li  1  i  en  er  o  n:  Die  historischen  Volkslieder  der 
l5eutschen  vom  13ten  bis  I6ten  Jahrhundert,  IL  S.  109.  — 
Digtet  har  senere  faaet  forskjellige  Udvidelser,  og  heral  frem- 
gaar  det,  at  Atfattelsestiden  maa  ligge  lør  1474. 

^)   Melchior  Russen :    Eidgenossische  Chronik.   Bern  1834. 

niaattet  dø,  som  1  senere  ville  faa  at  høre  i  en  Sang, 
hvorledes  det  gik  ham.«  Denne  Sang  har  Russ  imidlertid 
ikke  vedføjet,  men  meddeler  derimod  et  nyt  Kapitel  med 
Overskriften:  »Hvorledes  det  gik  Vilhelm  Theil  paa  Søen.« 
Indholdet  heraf  er  i  Korthed  følgende :  Vilhelm  Theil  vilde 
hævne  den  Udaad,  der  var  tilføjet  ham  af  Landfogeden 
samlede  Kommunen  og  beklagede  sig  med  Taarer  i  Øjnene 
over,  hvad  der  var  vederfaret  ham.  Dette  fik  Fogeden  at 
vide  og  lod  ham  fange  og  binde  tor  at  føre  ham  til  Schv^iiz, 
til  Slottet  i  Søen*);  Fogeden  tog  selv  med,  og  da  man  var 
kommet  ud  paa  Soen,  rejste  sig  et  saa  stærkt  Uvejr,  at 
unge  og  gamle,  Kvinder  og  Børn  paakaldte  Gud  og  alle 
Helgener,  og  da  Vilhelm  Theil  var  en  kæmpestærk  Mand 
og  forstod  sig  meget  vel  paa  Sejlads,  Baadfolkene  derimod 
ikke  kunde  faa  Skibet  i  deres  Magt,  raabte  de  alle  til  Land- 
fogeden, at  han  skulde  lade  Vilhelm  Tell  fri,  og  da  denne 
ogsaa  gjærne  vilde  frelse  sit  Liv,  sagde  han  til  ham:  »Til- 
tror du  dig  at  bringe  os  i  Land?  hvis  det  er  Tilfældet,  vil 
jeg  give  dig  fri.«  Da  svarede  Vilhelm  Theil,  at  han  med 
Guds  Hjælp  vilde  føre  dem  i  Land,  naar  han  da  maatte 
faa  »Prist  og  Sikkerhed.«  Nu  lod  man  ham  løs,  han  sejlede 
saa  dygtig,  at  han  kom  til  en  Stenflade,  styrede  Skibet  med 
Bagstavnen  op  til  denne  Flade,  der  endnu  den  Dag  i  Dag 
kaldes  »Wilhelm  T  ellen  blatt«,  greb  sin  Armbrøst,  der 
laa  i  Bagstavnen,  sprang  op  paa  Klippen,  spændte  Buen  og 


O  Krønniken  sigter  til  den  lille  0  i  Lowerzersø ;  her  har  imid- 
lertid aldrig  ligget  noget  Slot,  men  kun  været  opkastet  nogle 
Forskansninger  i  1515  af  Sch wiizerne  selv  for  at  dække 
Vejen  fra  Art.  Den  hvide  Bog  kalder  Borgen  Swandow, 
hvilket  senere  omformes  til  Schwanow;  men  selv  Navnet  er 
kun  kommet  ind  i  Sagnene  ved  en  Reminiscens  om  Røver- 
borgen Schwanau  ved  Strassburg,  der  ved  en  mindeværdig 
Belejring  blev  erobret  1333  af  de  rhinske  Stæder;  selv  Bern, 
Luzern  og  Freiburg  havde  sendt  deres  Kontingenter,  da  For- 
styrrelsen af  Rhinfarten  ogsaa  ramte  det  indre  Schweiz,  hvis 
Transithandel  gik  over  Basel. 

skød  Landfogeden.  Uvejrets  Voldsomhed  hindrede  Skibet  i 
at  lande  paa  ny,  medens  Tell  igjen  naaede  Skovkantonerne 
og  klagede  endnu  heftigere  end  tidligere.  Saaledes  rejste 
sig  stor  Strid  mellem  Herskabet  og  Landene.  Vore  Læsere 
ville  se,  at  Euss  nærmest  knytter  Sagnet  til  de  første 
Kampe  (ved  Aar  1250)  mellem  Kantonerne  og  Habsburg- 
Laufenburgerne ;  men  heraf  kan  dog  ikke  sluttes  noget  som 
helst  med  Hensyn  til  Tidsregningen,  da  Forfatteren  har 
indføjet  Stykket  paa  den  mest  forvirrende  Maade,  ja  lader 
Slutningen  af  Historien  danne  en  Indledning  til  Slaget  ved 
Morgarten  1315. 

I  Obwaldens  hvide  Bog*)  fortælles  Tells  Historie  paa 
en  lidt  forskjellig  Maade.  I  Sarnen,  i  Obwaldens  Archiv, 
lindes  en  Samling  Dokumenter,  som  man  paa  Grund  af 
Omslaget  har  kaldt  den  hvide  Bog;  Indledningen  til  samme 
dannes  af  en  Krønnike,  der  er  skreven  ved  Aar  1470  og 
fortæller  Forbundets  Stiftelse  saa  vel  som  nogle  senere  Be- 
givenheder. Her  finde  vi  for  første  Gang  Historien  om 
Bonden  fra  Melchi,  hvem  Unterwaldens  Foged  Landenberg 
fratog  hans  Oxer  og  senere  lod  blinde,  fordi  Sønnen  havde 
gjort  Modstand  mod  Landenbergs  Svend**).  Den  hvide 
Bog  taler  fremdeles  om  den  brave  Mand  i  Altsellen,  som 
med  et  Øxeslag  dræbte  Herren,  der  vilde  krænke  hans 
Hustru,  og  endelig  om  Stoupacher,  der  havde  vakt  Gesslers 


*)  Se  Geschichtsfreund  der  fiinf  Orte,  XIII,  S.  66. 
**)  Man  kalder  i  Reglen  den  unge  Mand  Melchthal.  Herved  maa 
imidlertid  først  bemærkes,  at  det  ikke  er  et  Egennavn,  men 
betyder  Manden  fra  Melchthal;  men  for  det  andet  foreligger 
her  en  Forvexling  mellem  to  Lokaliteter  Melchi  (im  Melchi), 
som  den  hvide  Bog  har,  og  Melchthal,  som  er  en  Fordrejelse, 
der  skyldes  Petermann  Ktterlin.  Tæt  ved  det  Sted,  hvor 
Bækken  Melcha  falder  i  Aa,  som  gjennemløher  Obwaldens 
Hoveddal,  ligger  paa  Bækkens  venstre  Side  Fliielli  Kapel; 
neden  for  dette  —  i  Retning  mod  Sarnen  —  kaldes  en  Stræk- 
ning Land:  im  Melchi,  hvorimod  Melchthal  er  en  snæver 
skovrig  Bjærgdal,  hinsides  den  Kjrde,  der  strækker  sig  øst 
for  Sarnen. 

Vrede  ved  sin  smukke  Bolig  og  derfor  begiver  sig  til  Uri, 
hvor  han  møder  en  Mand  af  Familien  Fiirst  og  den  unge 
Bondesøn  fra  Melchi.  Sluttelig  fortælles,  hvorledes  disse  tre 
Mænd  lidt  efter  danne  en  større  Sammensværgelse,  hvis 
Medlemmer  mødes  paa  Kiitli. 

Krønniken  beretter  nu  yderligere,  hvorledes  Fogeden 
Gessier  begav  sig  til  Uri  og  lod  anbringe  en  Hat  paa  en 
høj  Stang  med  Befaling  til,  at  man  skulde  vise  denne  Hoved- 
bedækning samme  Ærbødighed  som  Landsherren  selv.  Nu 
var  der  en  brav  Mand  ved  Navn  Thåll*),  som  ogsaa  havde 
aflagt  Ed  med  Stauffacher  og  hans  Venner;  han  gik  frem 
og  tilbage  foran  Hatten  uden  at  hilse  og  blev  derfor  meldt 
for  Herren,  som  lod  ham  hente,  hvorpaa  Thall  søgte  at 
undskylde  sig  med,  at  han  ikke  havde  gjort  det  med  Vilje, 
og  at  han  ikke  havde  tænkt  sig,  at  Fogeden  vilde  lægge 
saa  stor  Vægt  paa  denne  Sag:  »Hvis  jeg  var  betænksom 
(witzig),  hed  jeg  vel  anderledes  og  ikke  Tall**)«.     Nu  var 


*)  Ellers  kalder  den  hvide  Bog  ham  Thall,  Tal  eller  Tall. 
♦*)  Vi  møde  af  og  til  allerede  i  det  ottende  Aarhundrede  Navnet 
Tallo  og  Tello,  meii  Forklaringen  af  dette  Navn  er  i  disse 
Tilfælde  meget  usikker  og  synes  nærmest  at  vise  hen  til  en 
keltisk  eller  rhæto-romansk  Oprindelse.  Naar  man  har  talt 
om  en  Urifamilie  Tell,  der  paa  Mandssiden  uddøde  1684,  paa 
Kvindesiden  1720,  beror  dette  paa  en  i  Kirkebøgerne  fore- 
tagen Forfalskning  af  Navnet  Nåll  eller  Nell.  Det  ellers  i 
Schweiz  forekommende  Navn  Teller  og  lignende  tilsvarende 
have  deres  Oprindelse  fra  Lokalnavne,  hvis  Betydning  er  en 
lille  Dal,  en  Græsning  paa  en  Bjærgskrænt  eller  en  med 
Bjærgfyr  bevoxet  Strækning.  —  Den  hvide  Bog  gjør  Tell  til 
et  Øgenavn,  „den  ubetænksomme  eller  Klodrianen",  og  denne 
Opfattelse  gaar  igjen  hos  Pettermann  Etterlin,  ja  selv  i 
Urner-Spiel.  Navnets  Oprindelse  er  da  Udsagnsordene 
talen,  dalen  og  flere  lignende ,  som  betyde  „tale  ufornuftig, 
snakke"  o.  s.  v.  Det  er  aabenbart,  at  Forfatteren  af  den 
hvide  Bog  i  Skyttens  Ubetænksomhed  og  Fremfusenhed  vil 
søge  en  Undskyldning  for  hans  Handling,  men  saaledes  svinder 
rigtig  nok  ethvert  Præg  af  Ileltedaad  bort;  Gessiers  Drab 
bliver,  som  vi  snart  ville  faa  at  se,  i  den  hvide  Bog  hverken 

Tall  en  meget  god  Bueskytte,  havde  ogsaa  smukke  Børn, 
og  dem  lod  Herren  komme,  tvang  ham  til  at  skyde  Æblet 
fra  Hovedet  af  et  af  disse  og  lagde  selv  Æblet  paa  Barnets 
Hoved.  Tall  saae  da,  at  Modstand  ikke  var  mulig,  tog  en 
Pil,  som  han  gjemte  i  sit  Kogger,  lagde  en  anden  Pil  paa 
sin  Armbrøst,  spændte  Vaabnet,  bad  Gud  om  at  værne 
Barnet  og  skød  Æblet  af  Barnets  Hoved.  Fogeden  spurgte 
nu,  livad  den  anden  Pil  skulde  betyde,  og  da  Tall  nødig 
vilde  ud  med  Sproget,  lovede  han  ham  at  skaane  hans  Liv 
mod  en  fuldstændig  Tilstaaelse.  Da  svarede  Tall :  »Havde 
mit  Skud  fejlet,  vilde  jeg  med  denne  Pil  have  ramt  eder 
selv  eller  en  af  eders.« 

Landfogeden,  der  kun  havde  lovet  at  spare  Talls  Liv, 
lod  ham  nu  binde  og  sagde,  at  han  vilde  føre  ham  til  et 
Sted,  hvor  han  hverken  skulde  faa  Sol  eller  Maane  at  se. 
Svendene  førte  ham  derpaa  ned  i  en  Baad,  lagde  hans 
Vaaben  i  xAgterstavnen  og  sejlede  ned  ad  Søen  henimod 
Axen,  da  en  saa  heftig  Storm  brød  løs,  at  alle  maatte  frygte 
at  omkomme  i  Bølgerne.  Fogeden  lod  sig  overtale  af  sine 
Folk  og  lod  Talls  Baand  løsne,  hvorpaa  denne  stillede  sig 
ved  Roret  og  styrede,  medens  han  stadig  skjævede  hen  til 
sit  Vaaben.  Da  de  nu  nærmede  sig  det  Sted,  som  kaldes 
»ze  Tellen  blatten«*),    bed  han  Korfolkene  gjøre  deres 


en  Nødværgehandling,  thi  Tell  er  jo  alt  fri,  eller  en  Hand- 
ling af  Blodhævn ,  thi  Sønnen  er  jo  ikke  trutfen ,  men  kun 
et  simpelt  Mord. 
*)  Den  hvide  Bogs  Forfatter  sætter  aabenbart  ikke,  saaledes 
som  Russ,  Klippens  Navn  i  nogen  som  helst  Forbindelse  med 
Tells.  Der  er  tvende,  herhen  hørende  Stedbenævnelser  „Tel- 
len", nemlig  Bjærget  Tellen,  en  brat  Klippeskrænt  fra 
Ruggiwald-Egg  ved  Axenberg,  og  den  ved  samme  Skrænts 
Fod  liggende  lille  Bugt.  Ligesom  Dall,  (Tall,  Tell)  betyder 
en  lille  Dal,  kan  det  nemlig  ogsaa  betyde  en  lille,  af  bratte 
Skrænter  omsluttet  Bugt.  —  Fjældskred  have  her  hyppig 
fundet  Sted,  det  sidste  indtraf  i  Maj  1801  og  rev  Boliger, 
Møller,  Bulværker,  Mennesker  or;  Dyr  ud  i  den  oprørte  Sø. 
Strækningen   i  Omegnen  er   derhos    dækket   af  Rullesten,  og 

Bedste,  thi  iiaar  denne  Klippe  engang  var  passeret,  havde 
de  overstaaet  det  værste;  men  saa  snart  han  troede  at 
kunne  naa  Klippefremspringet,  styrede  han  Baaden  derhen, 
greb  sin  Bue,  sprang  op  paa  Fladen,  stødte  Baaden  tilbage 
og  lod  den  drive  paa  Soen  ;  selv  ilede  han  derimod,  saa  hurtig 
han  kunde,  gjennem  Bjærgene,  løb  gjennem  Schwiiz  paa 
Nordsiden  af  Bjærgene  til  Kiissnach  i  Hulvejen  (die  hohle 
Gasse),  hvor  han  naaede  hen  for  Herren,  og  da  de  kom 
ridende,  stillede  han  sig  bag  en  Busk,  spændte  Armbrøsten, 
skød  Herren  og  løb  derpaa  igjen  gjennem  Bjærgene  hjem 
til  Uri*). 

Efter  at  den  hvide  Bog  paa  denne  Maade  har  fortalt 
Gessiers  Historie,  vender  den  tilbage  til  Stoupacher  og  hans 
Fæller  og  beretter,  hvorledes  de  nu  vare  blevne  saa  mægtige, 
at  de  kunde  begynde  at  bryde  Herrernes  Borge,  saaledes 
TaarnetUnt er  Stegen  (nær  vedAmsteg),  som  endnu  ikke 
vai'  færdigt,  og  som  skulde  kaldes Twing  Uren,  fremdeles 


Beboerne  i  Omegnen  slet  ikke  kaldes  Vilhelm  Tells  Klippe, 
men  „an  der  Tell  en"  o:  Klippefladen  ved  Bugten. 
^)  Russ  lader,  som  vi  have  set,  Tell  skyde  Gessier  strax  efter 
Springet,  hvad  der  jo  ogsaa  falder  langt  naturligere  og  tjær- 
ner  en  hel  Del  af  det  uhyggelige  ved  Drabshandlingen ,  ikke 
at  tale  om,  at  den  hvide  Bogs  Forfatter  indvikler  sig  i 
en  Række  Modsigelser  og  Urimeligheder,  af  hvilke  vi  kun 
skulle  fremhæve  følgende:  Ved  Foden  af  Rigi,  lige  tæt  ved 
Flækken  Kussnach,  ligger  den  saa  kaldte  Gesslersborg.  Naar 
Fogeden  nu  paa  sin  Fart  fra  Uri  landede  i  Kussnach,  havde  han 
kun  at  tilbagelægge  et  Par  Hundrede  Skridt  for  at  stige  op 
til  sin  Borg  og  udhvile  sig  efter  den  udstaaede  Rædsel. 
Det  gjør  han  imidlertid  ikke,  men  rider  videre  ad  den  Vej, 
som  fra  Kussnach  fører  til  Zugersø.  Hvor  den  stolte  Herre 
vil  hen,  faa  vi  ikke  at  vide;  men  da  han  er  kommen  i  Nær- 
heden af  Zuger-Landsbyen  Immense,  til  den  ubetydelige  Vej- 
snævring, som  kaldes  „die  hohle  Gasse",  rammes  han  af 
Skyttens  Pil.  Langt  mere  rimelig  lader  Russ  Fogeden  drage 
til  Borgen  „im  See"  o:  Lowerzer-See;  her  har  imidlertid,  som 
vi  have  hørt,  aldrig  staaet  nogen  Borg. 

Swandow,  nogle  i  Schwiiz  og  nogle  i  Stans,  navnlig  det  paa 
Rostzberg,  som  blev  vundet  ved  en  Jomfrus  Hjælp.  Kun 
Borgen  i  Sarnen  var  saa  mægtig,  at  man  ikke  kunde  vinde 
den,  men  derimod  lykkedes  dette  ved  List,  om  Juledagen, 
da  Herskabet  var  i  Kirke. 

Takket  være  den  Edspagt,  som  de  hemmelig  havde  af- 
sluttet indbyrdes  (saaledes  ender  den  hvide  Bog),  vare  de 
tre  Lande  blevne  saa  stærke,  at  de  vandt  Overhaand;  de 
sluttede  sig  sammen  i  et  Forbund ,  som  fra  nu  af  lykkedes 
dem  vel,  og  de  værgede  sig  mod  Herrerne  og  gave  dem 
ikke  mere,  end  hvad  der  tilkom  dem. 

I  den  hvide  Bog  finde  vi  altsaa  for  første  Gang  hele 
Tells  Historie  med  alle  de  os  saa  velbekjendte  Træk,  og 
denne  Fortælling  vandt  snart  en  videre  Udbredelse,  da 
Petermann  Etterlin  optog  samme  i  sin  »Edsforbundets 
Krønnike«,  der  udkom  1507.  Foruden  den  hvide  Bog  be- 
nyttede Etterlin  ogsaa  Sangen  om  »Bueskytten  og  Æblet« 
og  laante  enkelte  Træk  fra  denne  sin  Kilde ;  herfra  har  han 
saaledes  rimeligvis  hentet  Fornavnet  »Vilhelm«,  der  jo 
findes  dels  i  Digtet,  dels  hos  Melchior  Russ,  hvilken  For- 
fatter imidlertid  næppe  har  været  kjendt,  i  hvert  Fald  ikke 
er  benyttet  af  Etterlin  paa  dette  Sted.  Da  vi  nu  saae,  at 
Skytten  i  den  hvide  Bog  kun  førte  Navnet  Tall  eller  Thålh 
kunne  vi  heraf  med  Rimelighed  slutte,  at  den  beromte 
Skytte  i  de  gamle  Urisagn  ikke  har  haft  andet  Navn,  og  at 
det  først  er  Digtets  Forfatter,  som  efter  sin  Tids  Skik  og 
Brug  har  villet  forsyne  sin  Helt  med  et  Familie-  og  et 
Fornavn ;  det  kan  være  tvivlsomt,  hvorfra  han  just  har  taget 
Navnet  Vilhelm;  men  den  Formodning  er  dog  ikke  aldeles 
usandsynlig,  at  Forfatteren  har  kjendt  det  engelske  Digt  om 
William  of  Cloudesly  og  herfra  har  hentet  det  ellers  i  Uri 
ikke  meget  brugelige  Navn*);  efter  Etterlins  Tid  har  Tell 
beholdt  dette  Fornavn. 


*)   Den  engelske  Ballade    om  den  fredløse,   engelske  Bueskytte 
er   til  Dels   oversat   af   St.  St.  Blicher,   se   nærmere    Fr. 

Historisk  Archiv:     1878.     I.  28 

I  den  hvide  Bog  og  hos  Etterlin,  der  yderligere  har 
populariseret  den  hvide  Bogs  Fortællinger,  stilles  Riitli- 
Mændene  og  Tell  saaledes  Side  om  Side  med  hverandre  og 
have  næsten  intet  med  hinanden  at  gjøre;  Mændene  fra 
EUtli  fremtræde  som  Landets  virkelige  Befriere,  og  Historien 
om  Tell  indflettes  kun  som  en  simpel  Episode;  men  Uris 
Befolkning  havde,  som  vi  se  af  Sangen  om  Æbleskuddet, 
fremhævet  og  lovprist  deres  Bueskytte  Tell  som  den  forste 
Ophavsmand  til  Dalenes  Befrielse  og  som  Edsforbundets 
Grundlægger. 

Fra  Uri  udgaar  nu  en  ny  Fremstillingsmaade  af  samt- 
lige Sagn,  saaledes  at  dels  den  særlige  Urner- Opfattelse 
fremhæves,  dels  de  tvende  forskjellige  Sagnkredse  saa  vidt 
mulig  sammensmeltes  til  én.  Dette  opnaaedes  ved  at  om- 
forme alle  Fortællingerne  om  Kantonernes  Befrielse  til  et 
Skuespil,  hvilket  synes  at  være  skrevet  nogle  Aar  efter,  at 
Etterlins  Krennike  udgik  i  Trykken*).    I  dette  Skuespil  er 


Schierns  Hist.  Studier  I,  S.  57—62.  At  denne  Form  af 
Sagnet  virkelig  har  været  bekjendt  i  Schweiz,  fremgaar  af 
de  Udvidelser,  Visen  om  Tell  senere  fik.  I  en  Udgave,  som 
er  trykt  i  Ziirich  omtr.  1545,  findes  saaledes  Afstanden  fra 
Maalet  angiven  til  120  Skridt,  netop  den  samme  Afstand, 
som  findes  i  den  engelske  Ballade.  Vilde  nogen  nu  spørge, 
hvorfra  Schweizerne  netop  skulde  faa  Kjendskab  til  dette 
engelske  Digt,  vil  jeg  henvise  til  Ingram  af  Coucys  store 
Indfald  (Aar  1375),  da  han  med  en  Lejetroppehær  paa  ikke 
mindre  end  50,000  Mand  udplyndrede  hele  Landet  mellem  Jura, 
Reuss  og  Limat. 

Som  Tillæg  til  den  oven  for  citerede  Bog:  „Die  Sage  von 
der  Befreiung  der  Waldstådte"  har  V\^ilh.  Vischer  med- 
delt det  ældste  Folkeskuespil,  udgivet  i  Strassburg  hos 
Christ.  Muller  under  Titlen:  „Ein  hubsch  spyl  gehalte  zu 
Ury  in  der  EydgnoszschafFt  vo  dem  Wilhelm  Thellen,  jhrem 
Landsmann  (!)  und  ersten  Eydtgnossen."  Senere  har  Vischer 
fundet  en  lidt  ældre  Udgave  af  samme  Skuespil,  trykt  i  Ztirich 
hos  Augustin  Friess.  Tellskuespillets  Alder  lader  sig  ikke  be- 
stemt fastslaa;  men  da  vi  have  en  Omarbejdelse  af  s^mme,  og 
denne  Omarbejdelse  opførtes  ]^yaarsdagl545,  maa  det  ældste 
Skuespil  vel  være  affattet  omtrent  1525. 

Vilhelm  Tell  Handlingens  Hovedperson,  han  er  den  første, 
der  forener  sig  med  Stauffacher  og  Erni  (Arnold)  af  Melch- 
thal,  den  første,  der  knytter  Forbindelsen  med  de  øvrige 
Venner;  efter  Scenerne  med  Hatten,  Bueskuddet  og  Fogedens 
Død  er  det  fremdeles  ham,  der  holder  Talen  til  det  samlede 
Folk  og  opfordrer  Uris  Mænd  til  at  forjage  Tyrannerne  og 
slutte  sig  til  det  Forbund,  som  er  afsluttet  mellem  ham  og 
hans  Venner;  da  alle  samtykke  heri,  er  det  endelig  ham, 
som  fremsiger  Edsformularen. 

Denne  Fremstilling,  hvorefter  Tell  altsaa  var  en  af  de 
tre  liutli-Mænd,  ja  endog  den  mest  fremtrædende,  vandt 
hurtig  en  betydelig  Udbredelse  og  trængte  længe  alle  andre 
Fremstillinger  i  Baggrunden.  Tellskuespillet  oplevede  den  ene 
nye  Udgave  efter  den  anden,  og  saaledes  blev  Vilhelm  Tell, 
den  dygtige  Bueskytte,  den  sande  Nationalhelt  for  hele 
Schweizerfolket  og  fejredes  som  saadan  ved  de  talrige 
Skyttefester,  hvor  Befolkningen,  Qærn  og  nær,  mødtes  til 
lystige  Vaabenovelser  og  festlige  Sammenkomster  med  ]?fabo- 
byer  og  Kommuner.  De  gamle  Traditioner  havde  vistnok, 
som  vi  se  af  den  hvide  Bog,  fremhævet  en  Fiirst  som  Uris 
Kepræsentant  ved  det  ældste  Edsforbund*);  men  denne  Rolle 
tilfaldt  for  Fremtiden  Vilhelm  Tell,  han  blev  fejret  som  den 
mest  fremtrædende  blandt  de  første  Frihedsmænd,  og  det  i 
den  Grad,  at  de  tre  Fæller  hyppig  simpelthen  betegnes  som 
de  tre  TeH'er. 

Lidt  efter  lidt  foregik  imidlertid  en  Forandring  i  d^enne 
Opfattelse ;  en  Del  af  Schweizerbefolkningen  betragter  ganske 
vist  endnu  Tell  som  en  af  de  tre  medsammensvorne;  men 
alle,  der  vare  mere  bevandrede  i  de  historiske  Undersøgelser, 
frakjendte  ham  denne  Hæder,  og  denne  Opfattelse  maatte 
ogsaa  mere  og  mere  udbrede  sig  blandt  Folkets  Masse;  denne 
Paavirkning  skyldtes  navnlig  Ægidius  Tschudis  fortrin« 


*)  Kunrad  (ikke  Walther)  der  Fiirste  er  en  virkelig  historisk 
Personlighed,  men  i  øvrigt  kun  en  simpel  Grundejer  i  Uri,. 
der  nævnes  i  Retsdokumenter  fra  1291  og  1301. 

lige  Krønnike*),  der  affattedes  i  den  anden  Halvdel  af  det 
sextende  Aarhundrede,  og  som  lige  til  vore  Dage  har  været 
den  nærmeste  Kilde  til  Schweizes  Historie  i  Almindelighed 
som  til  Edsforbundets  ældste  Historie  i  Særdeleshed.  Tschudi 
tyede  til  Etterlin,  ja  til  selve  den  hvide  Bog,  og  Tells 
Rolle  bliver  derfor  hos  ham  langt  mindre  fremtrædende ;  Tell 
er  nu  kun  den  dygtige  og  kjække  Bueskytte,  der  rammer 
Tyrannen,  som  udpønser  en  umenneskelig  Daad ;  men  de  tre 
Mænd,  som  først  slutte  den  hemmelige  Pagt,  ere  Walther 
Fiirst  fra  Uri,  Werner  Stauffacher  fra  Schwiiz  og  Arnold 
Melchthal  fra  Unterwalden.  Tschudis  Opfattelse  var  nu  i 
lang  Tid  den  ene  herskende,  til  ham  henvendte  sig  alle,  der 
søgte  Belæring  om  den  ældre  Schweizerhistorie ,  ja  selv 
Johan  v.  Mullers  Geschichte  der  Schweizerischen  Eidgenossen- 
schaft  hviler  ene  og  alene  paa  hans  berømte  Forgængers 
Forskninger,  og  det  samme  er  Tilfældet  med  Schillers  be- 
rømte Digtning. 

Tell  er  saaledes  fortrængt  fra  sin  Rolle  som  Eds- 
forbundets  Grundlægger;  man  vil  endnu  indrømme,  at  han 
ligesom  de  øvrige  Mænd  aflagde  Eden  paa  Riitli  (hos 
Schiller  er  dette  ikke  engang  Tilfældet);  men  man  ophørte 
at  lade  ham  figurere  iblandt  dem,  der  hidførte  hine  Sammen- 
komster og  ledede  de  Raadslagninger,  som  fulgtes  af  Fogeder- 
nes Forjagelse.  Hans  Person,  der  en  Tid  lang  havde  stillet 
de  andre  i  Skygge,  maatte  nu  atter  tage  Plads  jævnsides 
med  de  Mænd,  som  samtidig  repræsenterede  saa  vel  de  tre 
smaa  Kantoner,  der  havde  grundlagt  Edsforbundet,  som  de 
tre  Afsnit  i  M'enneskelivet ,  hvis  Samvirken  var  nødvendig 
for  Fædrelandets  Vel;  Walther  Fiirst  forestillede  man  sig 
gjærne  som  en  værdig,  betænksom  Olding,  Stauffacher  som 
•en  moden  Mand  og  Arnold  Melchthal  endelig  som  en  Yngling, 


-■*)  Ægidius  Tschudi's  store  Krønnike  udkom  først  1734;  men 
de  paagjældende  Afsnit  bleve  allerede  i  Forfatterens  Levetid 
benyttede  af  andre  Forfattere  som  Heinrich  BuUinger  og 
Josias  Simler. 

hvis  brændende  Iver  og  Heftighed  nødvendigvis  maatte  tejles 
og  ledes  af  hans  ældre  Stalbredre. 

Den  Ære  at  have  grundlagt  Edsforbundet,  der  hidindtil 
havde  været  samlet  paa  den  kjække  Uriskyttes  Hoved,  var 
saaledes  nu  bleven  fordelt  paa  en  mere  retfærdig  og  ligelig 
Maade;  men  Nutidens  Historieforskere  have,  som  alt  antydet, 
gjort  et  betydeligt  Skridt  videre.  I  det  de  støtte  sig  til  et 
nøjagtigt  Studium  af  hele  den  Tid,  der  ligger  forud  for 
Edsforbundets  Stiftelse,  hævde  de  med  Bestemthed,  at  heller 
ikke  denne  nye  Fordeling  er  retfærdig-,  den  Fortjeneste  og 
Ære  at  have  grundlagt  Edsforbundet  tilkommer  hverken  den 
mystiske  Sagnfigur,  Vilhelm  Tell,  eller  de  tre  ubestemte  Taage- 
skikkelser,  man  nu  i  Reglen  fremhæver  som  Edsforbundets 
Grundlæggere.  Forbundet  var  ikke  et  Værk  af  nogle  Maa- 
neder,  som  Traditionen  vil  faa  os  til  at  tro,  men  skyldes 
hele  Skovkantonernes  Befolkning,  der  Slægtled  i  Træk  samledes 
i  Folkeforsamlingerne,  dieLandsgemeinden,  og  villig  ud- 
gød sit  Blod  i  Kampen,  til  man  endelig  naaede  det  ædle  Maal, 
der  eftertragtedes ;  det  er  en  Uretfærdighed  mod  de  Tusender 
af  Mænd,  som  kæmpede  med  en  saa  utrættelig  Udholdenhed, 
længere  at  kaste  Vrag  paa  den  nyere  Forsknings  Resultater, 
ene  og  alene  fordi  vi  maa  bringe  det  Offer  at  opgive  nogle 
romantiske  Æventyr,  der  aldrig  have  fundet  Sted,  og  hvis 
Ugrundethed  alt  længst  er  paavist;  ville  vi  fremtidig  holde 
paa  hine  traditionelle  Fremstillinger,  maa  vi  i  ethvert  Fald 
kun  tænke  os  dem  som  en  i  Folkets  Fantasi  foregaaet  poetisk 
Omformning  af  de  tre  Skovkantoners  langvarige  Frihedskamp. 

F.  C.  Granzow. 

I. 
Sixtus  IV  og  Julian  della  Rovere  som  pavelig  Nepot. 

bixtus  den  fjerde  var  den  første  Pave  af  Familieii 
della  Rovere,  der  nu  i  rigtMaal  banede  sig  Vej  til  Kardinal- 
kollegiet og  som  saa  mange  andre  Nepotslægter  hurtig 
naaede  et  beremt  Navn,  der  dog  for  længst  ,vilde  være 
dukket  under  i  Tidens  Strøm,  hvis  den  ikke  i  Julius  II 
havde  skjænket  Kirken  en  af  dens  mest  daadskraftige 
Paver. .  Paa  denne  Mand,  der  fra  den  laveste  Stand  hævede 
sig  til  den  højeste  Værdighed,  Kristenheden  kan  bortgive, 
passer  "paa  en  Prik  én  af  Machiavellis  dybsindige  Be- 
mærkninger, der,  ret  forstaaet,  viser  os  den  menneskelige 
Stræbens  hele  Intethed.  Den  florentinske  Statsmand  skriver 
nemlig  i  Castruccio  Castracanis  til  Dels  romanagtige  Levneds- 
løb: »En  underlig  Sag  er  det  dog,  naar  man  ret  betænker, 
hvorledes  de  Mænd,  som  have  udfort  de  betydeligste  Ting 
Og  udmærket  sig  fremfor  andre  Jævninger,  for  største 
Delen  ere  udgaaede  fra  en  lav  og  mørk  Herkomst  og  i 
deres  Ungdom  forfulgtes  af  Lykkens  Ugunst  .  .  .    Jeg  tror, 


*)  Efter  Moritz  Brosch:     Papst  Julius  II.     Gotlia  1878. 

at  Lykken  herved  ligesom  vil  vise  Verden,  at  den  alene  og 
ikke  Kløgten  gjør  Menneskene  mægtige  og  derfor  begynder 
at  lægge  sin  Magt  for  Dagen  til  en  Tid,  da  den  kan  be- 
virke alt,  Klogskaben  derimod  intet.«  Skjent  denne  af 
Machiavelli  her  udtalte  Anskuelse  vel  ingenlunde  er  en  al- 
gyldig  Sandhed,  finder  den  dog  fuld  Bekræftelse  i  Julius  II's 
Levnedsløb;  man  er  i  Reglen  tilbøjelig  til  at  opfatte  denne 
Paves  Karakter  som  storslaaet ,  skrækindjagende,  men  mere 
end  én  af  Julius  II's  indsigtsfulde  samtidige  have  udtalt,  at 
en  stor  Del  af  det  storslaaede  udelukkende  maa  skrives  paa 
Lykkens  Regning.  »Han  var  en  Mand,  der  sikkert  var 
mere  lykkelig  end  klog,  mere  kjæk  end  stærk«,  skriver 
Franc.  Vettori.  »Fremfor  alt  blev  denne  Pave  anset  for 
et  Vidunder  af  Lykke;  thi  Himlen  tillod,  at  hans  Vilje  og 
fantastiske  Ønsker  gik  i  Opfyldelse,  lige  fuldt,  hvad  enten 
den  var  rettet  mod  det  gode  eller  det  onde«,  saaledes  ud- 
taler Girol.  Priuli  sig,  og  en  tilsvarende  Ytring  findes  hos 
Guicciardini:  »Fyrsternes  Tvedragt,  Tidsforholdene,  den 
Ærefrygt,  Kirken  nød,  alt  dette  bidrog  mere  end  Pavens 
Maadehold  og  Klogskab  til,  at  han  ikke  led  Skibbrud  med 
samt  sine  vidtrækkende  Planer.«  Idet  vi  lade  Pavens  frem- 
ragende Personlighed  vederfares  fuld  Retfærdighed,  maa  vi 
særlig  fremhæve  denne  Lykkens  Medbør,  thi  ingen  Sinde 
vilde  Julian  della  Rovere  være  naaet  til  den  gejstlige  Hæders 
højeste  Trin,  hvis  han  ikke  ved  Skæbnens  Gunst  havde  haft 
en  Onkel,  Sixtus  den  fjerde,  til  Pave.  Allerede  som  Kar- 
dinal havde  Sixtus  antaget  sig  denne  sin  Brodersøn  og  der- 
ved draget  ham  ud  af  de  mest  trykkende  Kaar.  Senere 
hen  i  Tiden,  da  to  Medlemmer  af  Familien  vare  naaede  op 
paa  Pavetronen,  og  della  Rovererne  vare  blevne  en  italiensk 
Dynastslægt,  var  der  naturligvis  ingen  Mangel  paa  tjenst- 
færdige  Hofgenealoger,  som  kunde  paavise  Slægtskabet  med 
en  piemontesisk  Adelsfamilie  af  samme  Navn;  men  Samtiden 
vidste  bedre  Besked  om  Giulianos  og  hans  Onkels  Udspring; 
man  vidste,  at  Slægten  hørte  hjemme  i  Savona  i  Ligurien, 

Og  at  det  var  saa  langt  fra,  at  den  kunde  gjore  sig  til  af 
sin  Adel,  at  den  ikke  engang  var  af  borgerlig  Herkomst. 
Der  er  vel  sagtens  nok  en  Del  Overdrivelse  i  de  mange 
Haande  Fortællinger  om  de  forskjellige  Udveje,  Giuliano 
har  maattet  gribe  til  for  at  skaffe  sig  det  nødtørftige  Under- 
hold; sikkert  er  vistnok  kun,  at  han  har  været  henvist  til 
Handels-  eller  Haandværksstanden*  Lige  saa  usikre  Efter- 
retningerne ere  i  denne  Retning,  lige  saa  vaklende  ere  de 
om  hans  nærmere  Familieforhold;  som  hans  Fader  nævnes 
Raffael  Rovere,  hans  Moder  skal  have  været  en  Grækerinde, 
Theodora  Manerola,  og  endelig  angives  Albizzola  ved  Savona 
som  hans  Fødeby  (1443).  I  Giov.  Bembos  Levneds- 
beskrivelse findes  i  det  hele  taget  den  mest  bestemte  Notits 
om  Giulianos  Ungdomsliv ;  i  Følge  samme  har  Julian  staaet 
i  Tjeneste  hos  venetianske  Kjøbmænd,  og  kort  før  hans 
Onkel  blev  Kardinal  stjal  han  to  Dukater  fra  sin  sidste 
Principal.  At  denne  Angivelse  er  usandsynlig  i  højeste  Grad, 
ja  ligefrem  usand,  fremgaar  noksom  af  den  senere  Paves 
Karakter  og  hele  Livsanskuelse;  men  lige  saa  umuligt  det 
er  at  tænke  sig  Julius  H  som  gemen  Tyv,  lige  saa  utro- 
værdig denne  Meddelelse  derfor  lyder,  lige  saa  overilet  vilde 
det  være  at  anse  den  for  greben  helt  ud  af  Luften.  Giov. 
Bembo  havde  gode  Forbindelser  blandt  de  venetianske  Pa- 
triciere, og  hans  Fortælling  viser  saaledes,  hvad  den  sam- 
tidige Generation  kunde  holde  Julius  II  i  Stand  til,  eller 
hvad  man  vovede  at  beskylde  ham  for. 

Da  Onkelen  blev  kreeret  til  Kardinal,  betraadte  Giuliano 
della  Rovere  ogsaa  den  gejstlige  Løbebane,  og  ved  Sixtus 
IV's  Pavevalg  aabnede  de  mest  glimrende  Udsigter  sig 
ogsaa  for  ham.  Selvfølgelig  blev  han  kaldet  til  Kardinal- 
kollegiet, hans  Udnævnelse  fandt  Sted  den  15de  December 
1471  under  Titelen  St.  Pietro  ad  Vineula,  den  samme,  hans 
Onkel  havde  ført  som  Kardinal;  lige  saa  lidt  kunde  Til- 
delelsen  af  rige  Præbender  udeblive,  enhver  pavelig  Nepot, 
der   ikke  var  alt  for    tilbageholden,    kunde  med   Sikkerhed 

gjøre  Krav  derpaa.  Man  kaii  dog  egentlig  ikke  paastaa,  at 
Paven  viste  en  særlig  Forkj  ærlighed  for  denne  sin  Slægt- 
ning^ sin  Naades  Fylde  lod  han  særlig  tilflyde  Brødrene 
Pietro  og  Girolamo  Riario,  hvem  han  udgav  for  Børn  af 
sin  Søster  Bianca  og  en  aldeles  upaaviselig  Paolo  Riario, 
men  som  rimeligvis  vare  hans  egne  Sønner.  Den  ældste  af 
disse  Brodre,  Pietro,  blev  optagen  som  Kardinal  sammen 
med  Fætteren  Julian,  men  nød  kun  to  Aar  godt  af  sin  høje 
Stilling,  da  han  alt  i  Januar  1474  afgik  ved  Døden  af  Gift 
eller  paa  Grund  af  Uma adelighed  og  Udsvævelser;  hvad  man 
i  øvrigt  fortæller  om  denne  Riario,  viser,  hvor  fabelagtig 
hurtig  Nepotismen  var  skudt  frem;  Pietro  skal  nemlig  have 
forødt  ikke  mindre  end  300,000  Dukater  til  sit  Taffel 
alene,  medens  en  Menneskealder  tidligere  en  af  de  dygtigste 
Kardinaler,  Julius  Cesarini,  kun  havde  4000  Dukater  af 
denne  sin  høje  Stilling. 

Den  anden  af  Brødrene,  Girolamo  Riario,  havde  Sixtus 
den  fjerde  kaaret  til  sin  verdslige  Nepot  og  forlenet  med 
Imola  og  senere  med  Porli,  Landskaber,  som  af  Navn  vare 
pavelige  Statholderskaber,  men  i  Virkeligheden  selvstændige 
Besiddelser.  Det  var  hverken  med  Sixtus's  eller  med 
Girolamos  gode  Vilje,  at  der  ikke  faldt  mere  af  til  denne 
sidste;  tvært  imod  bragte  de  hele  Italien  i  Forvirring  blot 
for  at  kunne  fiske  i  rørt  Vande;  Sixtus  IV's  Politik  havde 
ene  til  Formaal  at  hæve  denne  Son,  og  man  maa  undre  sig 
over,  at  der  under  saadanne  Omstændigheder  endnu  kunde 
blive  noget  tilovers  for  andre  Slægtninge. 

I  de  første  Aar  af  Onkelens  stormfulde  Pontifikat 
træder  Giuliano  della  Rovere  ikke  frem  i  Forgrunden;  naar 
samtidige  Historieskrivere  saaledes  kalde  ham  en  Middel- 
maadighed  i  Forstand  og  Dannelse,  eller  naar  de  alene  rose 
ham  for  Beskedenhed  og  Religiøsitet,  vil  dette  vistnok  kun 
sige,  at  Kardinal  Julian  skjønt  pavelig  Nepot  ikke  har  givet 
megen  Anledning  til  Omtale.  Naar  Sixtus  IV  saaledes  fra 
Septbr.  1475  til  Juli  1477    plejer   meget   vidtløftige,    men 

lidet  alvorlig  mente  Underhandlinger  om  et  italiensk  For- 
bund mod  Tyrkerne,  har  Kardinalen  vel  heller  ikke  ladet 
det  mangle  paa  salvelsesfulde  Taler,  men  hans  Medvirkning 
lader  sig  lige  saa  lidt  paavise  ved  denne  Lejlighed  som 
under  Festlighederne  i  Jubilæumsaaret  1475  eller  ved 
senere  Begivenheder  i  samme  Aarti.  Dette  var  vistnok  et 
sandt  Held  for  Giuliano,  som  saaledes  ikke  blev  trukken 
ind  med  i  Sixtus  IV's  skamløseste  Handlinger,  Pazziernes 
Sammensværgelse.  Pavedømmets  mest  ufortrødne  Parti- 
gængere  maa  forstumme  lige  over  for  denne  Forbrydelse, 
der  ikke  paa  nogen  som  helst  Vis  lader  sig  besmykke ;  man 
maa  læse  selve  Akterne  i  Originalen  for  at  tro  det  muligt, 
naar  man  ved  Drøftelsen  af  Mordplanen  først  hører  Paven 
afvise  enhver  Tanke  om  Blodsudgydelse,  men  senere  ved  den 
Indvending,  at  Sagen  ellers  ikke  lader  sig  realisere,  læser 
hans  Udbrud  til  Sønnen:  »Du  er  et  Dyr,  at  du  kan  sige 
noget  saadant  til  mig,«  derimod  intet  som  helst  Forbud 
mod  Snigmordet,  selv  ikke,  da  man  giver  ham  at  forstaa, 
at  man  venter  hans  Absolution  for  en  Forbrydelse,  der 
tilsigter  at  hæve  den  pavelige  Magt;  kort  ikke  andet  end 
den  stadig  tilbagevendende  Frase:  »Jeg  vil  ikke  se  noget 
Blod«  *). 

Girolamos  og  hans  Faders  Forbitrelse  mod  Firenze 
skrev  sig  fra  den  Modstand,  de  mødte  i  deres  dynastiske 
Planer;  til  Gjengjæld  svore  de  Huset  Medici  Undergang, 
men  Sammensværgelsen  strandede,  kun  Giuliano  Medici 
myrdedes,  og  Pavens  rasende  Vrede  kj endte  nu  ingen 
Grænser ;  Bandbullen  udslyngedes  mod  Firenze  og  Republikens 
Behersker,  Lorenzo  Medici,  det  inderligste  Forbund  blev  ind- 
gaaet  med  Kong  Ferdinand  af  Neapel,  og  Krigen  rasede 
overalt  paa  Halvøen  mellem  Firenze  og  Venezia  paa  den 
ene.  Paven  og  Neapel  paa  den  anden  Side. 


*)  Om  Pazziernes  Sammensværgelse  henvises  til  det  paagjæl- 
dende  Afsnit  af  Machiavellis  florentinske  Historie,  der 
findes  oversat  i  Hist.  Archiv  1870  I,  Side  68-83. 

Som  alt  sagt  spillede  Kardinal  della  Rovere  ingen  som 
helst  fremtrædende  Kolle  i  disse  uhyggelige  Rænkespil  og 
blodige  Begivenheder;  men  paa  den  anden  Side  traadte  han 
heller  ikke  aktivt  op  imod  Pavens  og  hans  Sen  Girolamos 
Færd;  tvært  imod  se  vi  ham  i  fuld  Besiddelse  af  Onkelens 
Gunst,  han  faar  de  indbringende  Bispedømmer  Viviers  og 
Vande,  og  i  Sommeren  1480  sendes  han  som  pavelig  Legat 
til  Kong  Ludvig  den  ellevte  af  Frankrig;  han  skulde  se  at 
mægle  Fred  mellem  Ludvig  og  Maximilian  af  Østerrig  og 
udvirke  Kardinal  de  la  Balues  Frigivelse,  hvem  den  franske  " 
Konge  holdt  fangen  i  et  Jærnbur.  I  Februar  1482  kunde 
Giuliano  della  Rovere  med  velforrettet  Sag  vende  tilbage 
til  Kom. 

Forvirringen  i  Italien  havde  nu  naaet  sit  Højdepunkt. 
Neapolitanerne  havde  ført  Krigen  mod  Firenze  med  .stort 
Held,  indtil  Lorenzo  af  Medici  ved  et  dristigt  Besøg  i 
Neapel  vandt  Kong  Ferdinand  for  sig  og  naaede  Fred  med 
ham;  men  herved  kastedes  Republiken  Venezia  over  paa 
Pavens  Side,  Freden  var  endnu  fjærn,  og  for  at  gjore 
Ulykken  topmaalt,  bemægtigede  Tyrkerne  sig  Otranto  (26de 
Juli  1480).  End  ikke  denne  overhængende  Fare  kunde 
tilvejebringe  Enigheden,  næppe  vare  Tyrkerne  atter  dragne 
bort,  før  Paven  og  hans  værdige  Søn  spandt  nye  Rænker; 
thi  saa  længe  Freden  herskede  i  Italien,  var  Girolamo  som 
en  Fisk  paa  Landjorden.  Nu  smigrede  han  sig  med  at 
vinde  Faenza,  ja  muligvis  endog  selve  Neapel,  og  dette 
skulde  naas  ved  Venskabet  med  Venezia;  Greven  kom  selv 
til  denne  By,  og  her  traf  han  og  Timandsraadet  nærmere 
Aftaler,  som  rimeligvis  gik  ud  paa  en  Deling  af  Hertug- 
dømmet Ferrara. 

Under  denne  nye  Krig  begynder  Kardinal  Julian  ret 
egentlig  at  spille  en  politisk  Rolle,  endnu  staar  han  fuld- 
stændig paa  sine  Slægtninges  Side,  og  Sixtus  den  fjerde  be- 
troede ham  den  ikke  uvigtige  Sendelse  at  drage  den  mægtige 
romerske    Adelsslægt    Colonna    bort     fra    Forbundet    med 

Neapel;  Sendelsen  mislykkedes  imidlertid  fuldstændig ;  spillede 
han  maaske  allerede  nu  under  Dække  mod  sin  Onkel  og 
Fætteren  Girolamo?  Dette  lader  sig  ikke  godtgjere;  men 
et  Par  Maaneder  senere  finder  man  anført,  at  Julian  med 
de  øvrige  Kardinaler  ydmyg  anmodede  Paven  om  at  slutte 
en  Separatoverenskomst  med  Neapel  og  saaledes  gjengive 
Italien  Freden.  Man  vil  saaledes  fere  Pavens  Frafald  tilbage 
til  Giuliano  della  Eoveres  Indflydelse,  men  viser  ham  vistnok 
herved  alt  for  stor  Ære;  thi  selv  om  tyve  Julianer  havde 
tigget  om  Fred,  vilde  Sixtus  sikkert  aldrig  have  bekvemmet 
sig  dertil,  hvis  han  og  Sønnen  ikke  snarere  vare  blevne 
bange  for,  at  Venezias  Eaad  skulde  føre  dem  bag  Lyset; 
uden  at  agte  alle  fagre  Løfter  fra  Timændenes  Side  sluttede 
man  (December  1482)  Fred  med  Kong  Ferdinand,  i  Forbund 
med  ham  haabede  man  nu  at  kunne  høste  væsentlige  For- 
dele; skulde  dette  Haab  skuffes  —  saaledes  gik  det  jo 
virkelig  —  kunde  man  jo  snart  atter  sadle  om.  Det  var 
en  skjændselsfuld  Fred  for  begge  Kontrahenter,  Paven  prisgav 
sine  allierede,  Venezianerne ,  Kong  Ferdinand  ofrede  sine 
Venner,  Colonnaerne,  og  Resten  af  Sixtus  den  fjerdes  Ponti- 
fikat opfyldtes  nu  af  de  Voldshandlinger,  som  udøvedes  mod 
denne  Familie;  man  maatte  dog  i  det  mindste  se  at  redde 
nogen  Fordel,  siden  Freden  med  Neapel  ikke  lovede  yder- 
ligere Udbytte,  og  et  Forsøg  paa  et  nyt  Forbund  med 
Venezia  ynkelig  strandede.  Italien  skulde  vinde  en  kort- 
varig Fred  paa  en  hel  uventet  Maade,  aldeles  uden  Pavens 
Medvirkning,  ja  lige  mod  Sixtus  IV's  inderligste  Ønsker. 
Den  heldige  Fredsmægler  var  ingen  mindre  end  General  Gian 
Giacomo  Trivulzio,  den  øverste  Hærfører  for  de  mod  Venezia 
opererende  mailandske  Tropper. 

Denne  berømte  Milaneser  ville  vi  gjentagne  Gange 
komme  til  at  mede  i  det  følgende,  og  mærkeligt  nok  næsten 
stadig  i  Venedigs  Fjenders  Lejr,  men  samtidig  stadig  i 
hemmelig  Forhandling  eller  god  Forstaaelse  med  det  vene- 
zianske Raad.    Saaledes   var   det  Sæd    or*  Skik   blandt  hin 

Tids  Lejetrop-Førere ,  og  Trivulzio  lignede  sine  Collegaer  i 
det  Punkt,  at  han  gjærne  vilde  drive  Politik  paa  egen 
Haand,  medens  han  i  øvrigt  stod  hojt  over  dem  i  Karakter 
og  udholdende  Troskab  mod  den  Hersker,  til  hvem  han  var 
bunden.  Han  var  vel  ingen  Ridder  uden  Frygt  og  Dadel 
som  Bayard,  men  en  Hærfører,  fuld  af  urokkelig  Pligt- 
følelse, dør  med  ubøjelig  Strænghed  vaagede  over  Disciplinen 
blandt  sine  tøjlesløse  Bander;  han  var  en  Hader  af  al 
Pral,  men  satte  sin  Stolthed  i  kun  at  love,  hvad  han  kunde 
holde;  rig  paa  Verdens-  og  Menneskekundskab  kunde  man 
ofte  høre  ham  bryde  ud  i  kyniske,  ja  selv  i  gemene 
Ytringer,  men  aldrig  lod  han  sig  forlede  til  gemene  eller 
lave  Handlinger, 

Medens  Venezia  var  indviklet  i  Krigen  mod  Ferrara, 
som  støttedes  af  Neapel  og  Hertugen  af  Milano,  havde  det 
venezianske  Raad  vedligeholdt  sine  venskabelige  Forbindelser 
med  Trivulzio,  skjønt  Generalen,  som  sagt,  førte  Milanos 
Hære  mod  Kepubliken.  Under  Trivulzios  Auspicier  kom  det 
nu  til  Underhandlinger  mellem  samtlige  krigsførende  Magter, 
der  hurtig  kom  til  Forstaaelse,  og  den  7de  Avgust  1484 
kunde  Freden  i  Bagnolo  underskrives.  Paven  og  hans 
Søn  Girolamo  følte  Jorden  svigte  under  deres  Fødder, 
enhver  Udsigt  til  at  høste  Fordel  af  alle  deres  spundne 
Rænker  blegnede,  alt  blev  i  Italien  ved  status  quo 
ante;  kun  Venezia  vandt  en  ringe  Part  af  Ferraras 
Omraade. 

Efterretningen  om  Fredsslutningen  var,  bogstavelig 
talt,  et  Dødsstød  for  Sixtus  den  fjerde.  Han  havde  ikke 
med  tilstrækkelig  Opmærksomhed  fulgt  Venezias  Forhand- 
linger, optagen,  som  han  var,  af  Forfølgelserne  mod  Huset 
Colonna,  og  nu  kom  Freden  som  et  Lyn  fra  klar  Himmel. 
Hans  lumske  og  hævngjerrige  Adfærd  mod  Colonnaerne 
havde  sluttelig  drevet  Kardinal  della  Rovere  over  i  deres 
Rækker;  han  aabnede  sine  forfulgte  Venner  et  Tilflugtssted 
i   sit   Palads    og   kom    derved    i    heftig  Ordtvist    med    sin 

Fætter  Girolamo,  som  bebrejdede  ham,  at  han  gjorde  fælles 
Sag  med  Kirkens  Fjender.  Med  bidende  Haan  svarede 
Kardinalen,  at  Grevens  Færd  vilde  dog  nok  sluttelig  styrte 
Paven  og  alle  Kardinaler  i  Fordærvelse,  Girolamo  svarede 
med  Trusler  om  at  plyndre  og  svie  Huset  af  over  Hovedet 
paa  Kardinalen  og  jage  ham  ud  af  Rom*  Denne  hele  Ord- 
tvist fandt  Sted  i  Pavens  Nærværelse,  og  Girolamo  lod  det 
ikke  blive  ved  Ord,  men  lod  sig  ogsaa  henrive  til  Volds- 
handlinger mod  Fætterens  Ejendom;  han  rev  Bygnings- 
stilladset  ned  foran  Kardinalens  Palads  og  anvendte  Bjælkerne 
til  Lavetter.  Maaske  kunde  man  endog  have  oplevet  den 
Skandale  at  se  Pavens  krigerske  Brodersøn,  Kardinalen,  i 
fjendtligt  Sammenstød  med  Pavens  verdslige  Nepot  og  for- 
mentlige Søn ,  hvis  ikke  al  Girolamos  Herlighed  var  ramlet 
sammen  ved  Faderens  Død. 

Da  Sixtus  den  fjerde  fik  Underretning  om  Freds- 
slutningen, sammenkaldte  han  —  saaledes  beretter  en  i 
Reglen  vel  underrettet  venetiansk  Patricier  —  Gesandterne 
fra  de  forbundne  Magter,  paa  Milano  nær;  hans  Hellighed 
udspurgte  dem  enkeltvis,  om  deres  Hersker  ogsaa  var  vel- 
tilfreds med  den  afsluttede  Traktat.  Lige  til  det  sidste 
Øjeblik  synes  han  ikke  at  have  opgivet  Haabet  om  at 
kunne  udsaa  Tvedragt  mellem  Magterne ;  maaske  kunde  dog 
Kong  Ferdinand  og  Republiken  Firenze  vindes  for  et  Frafald 
fra  den  under  Milanos  Initiativ  indgaaede  Fred.  Hans  Haab 
skuffedes  dog,  samtlige  Gesandter  bevidnede  deres  Tilslutning 
til  den  indgaaede  Overenskomst,  som  fyldestgjorde  det  al- 
mindelige Ønske  om  Ro,  og  Pavens  Harme  over  dette 
uventede  Svar  skal  have  været  saa  stor,  at  han  faldt  i  Af- 
magt og  laa  femten  Timer  uden  Bevidsthed;  i  Kardinal 
Raffael  Riarios  Nærværelse  afgik  han  derpaa  ved  Døden,  den 
12te  Avgust  1484. 

Sixtus  IV  er  den  anden  Pave  i  det  femtende  Aar- 
hundrede,  hvis  Hjærte  skal  være  bristet  af  Sorg  over,  at 
Italiens  Fred  ikke  lod  sig  forstyrre,  og  Krigens  Furie  ikke 

kunde  slippes  løs;  han  var  en  Mand  uden  Tro  og  Trofast- 
hed, uden  Skam  og  uden  Samvittighed,  en  Ypperstepræst, 
under  hvem  Nepotismen  sked  frem  som  en  yppig  Ukrudts- 
plante og  trivedes  frodigere  end  nogen  Sinde  tidligere. 


IL 

Kardinal  St.  Pietro  ad  Vincula  og  rnnocentius  VIH. 

Efter  Sixtus  IV's  Død  brød  én  uundgaaelig,    vild  For- 
virring løs  i  Eom»    Om  Retssikkerhed  var  der  paa  hin  Tid 
ikke  Tale  i  den  evige  Stad;   tvært  imod,  jo  mægtigere  en 
Pave  havde  været,   desto  stærkere   var  Tilbageslaget  efter 
hans  Død.    Alle,   paa  hvis  Ruin    den    afdøde    havde  villet 
grunde   sin  Nepotfamilies  Storhed,    alle,    hvem    han    havde 
bøjet  og  berøvet,  hævede  deres  Hoved  paa  ny  og  rejste  sig 
mod  hans  Yndlinge,  som    nu  med  egen  Kraft  maatte  fast- 
holde,   hvad  Lykken   havde   kastet   i    deres    Skjød.     Under 
saadanne  Forhold  havde  de  fleste  ikkun  Valget  imellem  selv 
at  plyndre  eller  lade  sig  udplyndre,  og  alle  havde  kun  den 
tarvelige  Trøst,    at   det   var   bedre    at   indtage  en  truende 
Holdning,   end  selv    at   være    udsat  for   andres  Trusler   og 
svæve  i  Fare  for  Liv  og  Gods.    Den  fuldstændigste  Ejendoms- 
usikkerhed,  de  romerske  Adelsfamiliers  Anarki,  Kardinalernes 
rastløse  Ærgjerrighed ,    Prælaternes  Havesyge    og  Embeds- 
jagen,    Tusender   af  hjemløse  Æventyreres  krybende  Væsen 
og   den   tøjlesløse   Voldsomhed   hos   andre    Tusender,   hvis 
Sværd  og  Dolk  stode  til  den  mest  bydendes  Raadighed;  alt 
dette    og   meget   andet   Raadenskab   havde  hidindtil   været 
skjult  af  en  pralende  Luxus,    en  Fernis   af  Kultur   og  fine 
aandeligø  Nydelser;  men  naar  den  Mand,  som  havde  baaret 
Tiara'en,  og  omkring  hvem  al  Ki'ybet  færdedes,  samledes  til 
sine  Fædre,  syntes  Jorden  at  briste,  og  al  den  Ryggesløshed 
og  alt  det  Had,    der  hidtil  ligesom  havde   ruget   i  Under- 
verdenens Huler,    brød  nu  som  dæmoniske  Skikkelser  frem 


448  Pave  Julius  II  og  Kirkestatens  Grundlæggelse. 

for  Dagens  Lys.  Saaledes  var  en  pavelig  Mellemregering  i 
det  femtende  Aarhundrede,  og  det  Mellemrum,  som  fulgte 
efter  Sixtus  den  fjerdes  Død,  hørte  til  de  værste.  De 
færreste  Kardinaler  toge  Del  i  Ligfærden  over  den  afdøde; 
ogsaa  Giuliano  della  Rovere  holdt  det  ikke  for  raadeligt  at 
vise  sig  offentlig,  men  satte  sit  Palads  i  Forsvarsstand,  som 
gjaldt  det  at  udholde  en  Belejring. 

I  Conclavet  gik  Kardinal  Molfetta,  Johan  Baptista  Cibo 
fra  Genova,  af  med  Sejren  og  besteg  den  pavelige  Trone 
som  Innocentius  VIIL  Giuliano  della  Rovere  havde  haft 
den  ledende  Rolle  ved  Valgrænkerne,  han  var  den  egentlige 
»Pavemager«,  og  han  rakte  da  ogsaa  den  nyvalgte  Hersker 
den  tredobbelte  Krone.  Innocentius  anerkj endte  ogsaa  della 
Roveres  Magt,  lod  sig  i  Begyndelsen  af  sit  Pontifikat  vilje- 
løs lede  af  den  rastløse,  ærgjerrige  Kardinal  og  fornægtede 
ganske  sin  fredsommelige,  fejge  Natur.  Den  kloge  della 
Rovere  havde  saaledes  ved  dette  Valg  varetaget  sine  egne 
Literesser,  og  naar  han  i  Conclavet  havde  stillet  sine  rige 
Præbender  til  Raadighed  for  at  vinde  vaklende  Kardinalers 
Stemmer,  var  det  et  Udlæg,  som  rigelig  forrentede  sig; 
strax  efter  Valget  indrømmede  den  nye  Pave  ham  Værelser 
i  sit  Palads,  for  at  han  stadig  kunde  have  sin  Raadgiver 
om  sig,  og  Kardinal  St.  Pietro  ad  Vincula  gererede  sig  i 
det  hele  som  en  anden  Pave.  »Vi  have  mere  end  nok  i 
én  Pave  og  behøve  ikke  to,«  udbryde  Gesandterne  fra 
Milano,  Firenze  og  Ferrara,  »og  hvis  vi  ikke  maatte  tage 
Hensyn  til  hans  Hellighed,  vilde  vi  hævne  os  paa  denne 
Rovere«.  Ogsaa  af  det  venetianske  Raads  Skrivelser  til 
Kardinalen  fremgaar  tydelig  nok,  at  han  gjaldt  for  Pavens 
højre  Haand. 

Denne  Giuliano  della  Roveres  overmægtige  Indflydelse 
maa  det  vistnok  tilskrives ,  *  at  Paven  lod  sig  bestemme  til 
at  deltage  i  den  neapolitanske  Baronkrig.  Ferdinand  af 
Neapel  havde  lige  saa  megen  Skyld  i  denne  Krig  som  den 
neapolitanske  Adel;   Kongen  drev  ved   sin  tyranniske  Færd 

Baronerne  til  det  yderste ,  og  den  neapolitanske  Adel  vilde 
for  enhver  Pris  hindre  en  stærk  Kongemagts  Opkomst; 
men  hvorfor  vilde  nu  Paven  blande  sig  i  denne  Kamp? 
Det  venetianske  Eaad  søgte  at  faa  Innocentius  VIII  til  at 
afstaa  herfra;  det  forestillede  ham,  at  hans  Indblanding 
nødvendigvis  maatte  medføre  den  højst  betænkelige  Ifølge: 
en  fremmed  Invasion;  men  heller  ikke  herfor  veg  Paven 
tilbage.  Det  er  nu  utænkeligt,  at  den  statskloge  Kardinal 
ikke  skulde  have  indset,  hvilke  Farer  og  fordærvelige  Følger 
denne  Pavens  Partitagen  kunde  have  for  Italien,  og  det  var 
hverken  Innocentius  VIIl's  eller  hans  Yndlings  Skyld,  naar 
Udlandets  Indblanding  denne  Gang  endnu  udeblev;  hvorfor 
deltog  han  saa  alligevel  i  denne  Krig?  Det  var  ganske 
vist  en  traditionel  pavelig  Politik  at  vedligeholde  den  usikre 
Tilstand  i  Neapel,  og  della  Kovere  var  ganske  Manden  for 
at  opfriske  en  saadan  Politik;  men  det  var  dog  vistnok 
snarere  Familiehensyn,  som  spillede  den  afgjørende  Kolle. 
Kardinalen  havde  en  Broder,  Giovanni  della  Rovere,  Roms 
Præfekt,  der  ogsaa  havde  nydt  sin  Onkel,  Sixtus  IV's 
særlige  Gunst,  var  saaledes  bleven  gift  med  en  Datter  af 
Hertugen  af  Urbino  og  havde  faaet  Sinigaglia  og  Mondavio 
i  Markerne  til  Len.  Blandt  de  Betingelser,  Innocentius  VIII 
havde  maattet  indgaa  før  sit  Valg,  fandtes  ogsaa  Løftet  om 
at  udnævne  Kardinalens  Broder  til  Kirkens  Generalkaptejn. 
At  della  Rovere  lod  sig  give  dette  Løfte,  viser,  at  han 
nærede  ivrig  Interesse  for  sin  Familie,  og  da  han  havde  vist 
den  nye  Pave  uvurderlige  Tjenester  under  Conclavet,  var  det 
jo  ikkun  billigt,  at  han  betingede  sig  en  Løn  derfor;  længere 
frem  i  Tiden,  da  han  selv  var  bleven  Pave,  udstedte  han 
en  tordnende  Lov  mod  al  Simoni  ved  Pavevalget;  men  ved 
sin  Onkels  Død  havde  Kardinalen,  som  vi  se,  andre  Be- 
greber om  Sagen  og  vidste  at  finde  sig  til  rette  i  sin  Tid. 
Bemeldte  Broder,  Roms  Stadpræfekt,  ejede  ogsaa  Besiddelser 
i  Neapel,  saaledes  Hertugdømmet  Sora^;  den  Fare  laa  over- 
ordentlig nær,    at  Kong  Ferdinand    vilde  lægge  Haand  paa 

dette  Hertugdømme  nu,  da  Hensyn  til  Pave-Onkelen  ikke 
mere  holdt  ham  tilbage,  og  lige  saa  rimeligt  er  det,  at  della 
Kovererne  netop  af  denne  Grund  toge  Parti  med  den  neapoli- 
tanske Adel  og  vidste  at  drage  Paven  med  ind  i  denne 
Krig;  at  Kardinal  ad  Vincula  derimod  skulde  have  drømt 
om  at  gjenoprette  Pavens  Lenshøjhed  over  Neapel,  er  meget 
usandsynligt;  thiGiuliano  della  Rovere  var  utvivlsomt  ingen 
romantisk  Sværmer. 

Kardinalen  greb  den  gunstige  Lejlighed  til  at  følge 
sine  krigerske  Lyster;  med  Høvedsmanden  for  den  pavelige 
Garde  og  sine  gamle  Venner,  Colonnaerne,  drog  han  mod 
Orsinierne,  ødelagde  og  afbrændte  deres  Besiddelser  i  Roms 
Omegn.  I  det  hele  taget  lagde  denne  Krig  ret  for  Dagen, 
hvor  dybt  den  italienske  Soldateske  var  sunken;  denne  Be- 
gyndelse paa  Krigen  svarede  værdig  til  al  den  [Jdaad  og  Neder- 
drægtighed, som  ellers  gjorde  sig  gjældende*  Kong  Ferdinand 
nød  høj  Berømmelse  som  en  Heros  i  Lumskhed  og  For- 
ræderi; men  det  er  i  Grunden  et  Spørgsmaal,  om  han 
virkelig  var  saa  meget  værre  end  Giuliano  della  Rovere  og 
dennes  Modstandere,  Orsinierne.  Virginio  Orsini  truede 
med  at  ville  stikke  Kardinalens  Hoved  paa  sin  Lansespids 
og  bære  det  gjennem  Byen,  enTrusel,  der  lyder  mindre  af- 
skylig end  den  Beskyldning  for  Giftmord  mod  en  af  Orsi- 
nierne, som  lægges  della  Rovere  til  Last,  og  saa  var  der 
endda  Tale  om  hans  dyrebare  Broder  i  Kardinalkollegiet, 
Kardinal  Orsini,  som  havde  sluttet  Forlig  med  Paven  og 
var  kommen  til  Rom ,  hvor  tre  af  hans  Tjenere  af  Kar- 
dinalerne Rovere  og  Colonna  skulle  være  blevne  lejede  til 
Giftmordet.  Ved  saadanne  Midler  søgte  man  den  Gang 
at  naa,  hvad  der  ikke  vilde  lykkes  i  aaben  Kamp,  og  saa 
vidt  kunde  selv  en  af  de  mest  berømte  Kirkefyrster  for- 
vilde sig. 

Giuliano  della  Rovere  mistvivlede  snart  om  at  kunne 
overvælde  Kongen  ved  Pavens  og  Baronernes  forenede 
Kræfter,  hvorfor  han  og  Innocentius  VHI,  som  vi  alt  have 

antydet,  saae  sig  om  efter  en  fremmed  Intervention.  I 
Marts  1486  tinde  vi  Kardinalen  i  Genova,  hvor  han  skulde 
søge  at  opdrive  Penge  og  Skibe  til  Krigen,  for  senere  at 
gaa  til  Frankrig  og  formaa  Hertug  René  af  Lothringen  til 
at  optræde  som  Prætendent  imod  det  aragoniske  Hus  i 
Neapel,  ligesom  han  skulde  paakalde  den  franske  Konges 
Hjælp.  Kardinalen  forblev  imidlertid  i  Genova,  som  han 
foregav,  for  at  afvente  Lothringerens  Ankomst;  men  i  Virke- 
ligheden var  han  vel  bange  for  at  tabe  Begivenhederne  i 
Rom  for  meget  af  Sigte;  thi  Innocentius  VHI  var  som  et 
Rør,  der  svajede  for  Vinden;  nu  var  hans  krigerske  Genius 
borte,  og  Kardinalen  fik  snart  denne  Forandring  at  føle. 
Det  var  atter  Gian  Giacomo  Trivulzio,  der  optraadte  som 
Fredsmægler.  Den  neapolitanske  Konge  havde  ved  denne 
Tid  skudt  sine  Tropper  frem  mod  Rom,  den  pavelige  Hær- 
fører, Robert  Sanseverino,  havde  lidt  et  Nederlag,  og  Paven 
blev  bange.  Trivulzio,  der  opholdt  sig  i  den  neapolitanske 
Lejr,  kom  nu  som  Mægler  til  Rom,  hvor  Paven  modtog  ham 
som  sin  Redningsmand  i  Nøden,  og  næppe  vare  otte  Dage 
forløbne,  før  Freden  var  sluttet  (Avg.  1486). 

Kardinal  St.  Pietro  ad  Vincula  blev  paa  det  bitreste 
skuffet  ved  denne  Fred;  men  han  var  ikke  den  Mandj,  som 
strax  gav  tabt,  han  ilede  til  Rom  og  søgte  paa  ny  at  udsaa 
Tvedragtens  Frø  for  at  vedligeholde  den  Qendtlige  Mod- 
sætning mellem  Pavestaten  og  Neapel.  For  øvrigt  gik  han 
herved  ud  fra  den  rigtige  Forudsætning,  at  de  neapolitanske 
Baroner,  hans  egen  Broder  derunder  indbefattet,  ikke  havde 
nogen  som  helst  Sikkerhed,  naar  det  aragoniske  Kongehus, 
sikret  mod  enhver  Fare  fra  Rom,  uhindret  kunde  forfølge 
sine  hævngjerrige  Planer.  Kong  Ferdinand  havde  ganske 
vist  lovet  sæ^rdeles  meget  i  Fredsslutningen,  i  denne  Ret- 
ning havde  Pavedømmet  opnaaet  alt  muligt;  han  skulde 
igjen  tage  Baronerne  til  Naade,  sikre  Gejstligheden  fuld 
Uafhængighed  i  deres  Forvaltning  og  Retspleje,  anerkjende 
Pavedømmets  Lenshøjhed    og  endog  betale  en  aarlig  Lens- 

afgift.  Saaledes  stod  det  paa  Papiret,  og  til  alt  Uheld  for 
Innocentius  VIII  vedblev  det  kun  at  staa  paa  Papiret.  Det 
krænkede  Paven  paa  det  dybeste,  at  Kongen  ikke  holdt  en 
Smule  af  siae  Løfter,  men  handlede  lige  stik  imod  dem,  ja 
endog  føjede  Spot  til  Haan.  Naar  GuicciardiDi  imidlertid 
fortæller,  at  Innocentius  mistvivlede  om  at  kunne  udrette 
noget  og  i  slet  Lune  derover  for  Fremtiden  hengav  sig  til 
betydningsløse  Adspredelser,  forholder  det  sig  ikke  ganske 
rigtig;  han  forsøgte  tvært  imod  at  drive  Politik  paa  egen 
Haand,  men  udrettede  lige  saa  lidt  noget  herved  som  ved 
sin  tidligere  Føjelighed  mod  Giuliano  della  Rovere,  gav 
tvært  imod  Verden  et  Exempel  paa  uafbrudt  Vaklen,  Halv- 
hed og  Fornægtelse  af  sin  egen  Gjøren,  uden  Spor  af  Be- 
vidsthed om,  hvad  han  til  given  Tid  vilde.  Strax  efter  sin 
Fredsslutning  med  Neapel  nærmede  Paven  sig  Venezia  og 
bragte  ogsaa  en  Liga  til  Veje  med  denne  Republik,  hvad 
der  naturligvis  vakte  Milanos,  Ferraras  og  Florentinernes 
højeste  Mistillid.  Lorenzo  af  Medici  kunde  ikke  skjule  sin 
Uvilje  og  Harme  herover;  »jeg  tror  alt  slet  om  denne  Pave«, 
sagde  han  til  Ferraras  Gesandt,  »Kirkestaten  har  stadig 
været  Italiens  Ruin;  thi  deres  Styrere  ere  Ignoranter,  som 
ikke  vide,  hvorledes  Stater  skulle  regeres,  og  derfor  bringe 
alt  i  Fare.«  Næppe  var  Forbundet  med  Venezia  kommet  i 
Stand,  saa  nærmede  Innocentius  VIII  sig  helt  uventet 
Firenze  og  formælede  sin  Søn  Franceschetto  Cibo  med  en 
Datter  af  Lorenzo.  Hos  Venezias  Doge  undskyldte  Paven 
sig  med,  at  dette  Giftermaal  ikke  skulde  piaavirke  hans 
Politik  til  Gunst  for  Firenze,  og  nogle  Maaneder  senere  lod 
han  Trivulzio  i  samme  By  afgive  den  Forsikring,  at  han 
helt  og  holdent  forlod  sig  paa  Lorenzo.  Innocentius  VIII 
troede  aabenbart,  at  Falskhed  og  Falskhed  alene  gjorde 
Statsmanden;  men  en  Politik,  der  saaledes  knyttede  For- 
bindelser alle  Vegne  og  vakte  Anstød  overalt,  var  selv 
Datidens  Italienere  for  slem,  ikke  fordi  den  var  gjennem- 
gaaende  umoralsk,    men  fordi  den  var  taabelig.    Trivulzios 

Dom  over  denne  Pave  var  derfor  betegnende:  »Han  er 
saa  fuld  af  Gjerrighed,  Falskhed  og  Nederdrægtighed  som 
en  almindelig  Skjælm;  hvis  han  ikke  havde  Folk  om  sig, 
der  kunde  indgyde  ham  lidt  Mod,  vilde  han  krybe  sammen 
som  en  Hare  og  gaa  til  Grunde  som  den  ynkeligste  Pjalt.« 

Det  var  altsaa  Kardinal  ad  Vinculas  sørgelige  Op- 
gave at  bevare  sin  Gunst  hos  en  Pave  af  denne  Støbning, 
og  paa  enkelte  smaa  Afbrydelser  nær  lykkedes  dette  ham 
ogsaa  i  det  hele,  skjont  Pavens  Mistillid  mod  della 
Eovererne  glimtvis  kom  til  Udbrud.  Dog  Paven  var  rask 
til  at  glemme  sin  Vrede,  vankelmodig  og  upaalidelig  i  sit 
Had  som  i  Fjendskab;  alt  hos  ham  bar  Præg  af  forsagt 
Svaghed  og  flygtig  Tilbøjelighed  eller  Uvilje;  Øjeblikkets 
Indtryk  bestemte  hans  Politik  og  Valget  af  de  Personlig- 
heder, af  hvem  han  lod  sig  beherske.  Kardinal  St.  Pietro 
ad  Vincula  vedblev  altsaa  i  det  hele  at  staa  paa  bedste  Fod 
med  Paven,  og  Innocentius  VIH  bestræbte  sig  for  at  holde 
hans  Broder,  Stadpræfekten,  skadesløs  for  Tabet  af  hans 
neapolitanske  Hertugdømme  ved  at  faa  ham  antagen  som 
Lejetrop-Anfører  hos  Venetianerne,  et  Ønske,  Republikens 
Kaad  villig  gik  ind  paa,  medens  det  samtidig  ønsker  Kar- 
dinalen til  Lykke  over,  at  han  ikke  blot  staar  i  sin  gamle, 
men  endog  i  forøget  Gunst  hos  hans  Hellighed.  Naar  en 
Magt  som  Venezia  saaledes  søgte  at  vinde  della  Roveres 
Gunst,  kan  man  slutte  sig  til,  hvor  fast  og  indflydelsesrig 
en  Stilling  han  har  indtaget,  og  man  faar  herved  et 
Begreb  om  Kardinalens  indsmigrende  Evner  og  Forførelses- 
kunst. 

De  sidste  tre  Aar  af  Innocentius  VlIPs  Pontifikat  gik 
hen  under  fortsatte  forargelige  Kjævlerier  med  Neapel,  uden 
at  han  traf  Foranstaltninger  til  at  raade  Bod  paa  de 
skrækkelige  Tilstande  i  Rom,  som  var  bleven  en  sand 
Røverkule,  takket  være  Byadelens  Tøjlesløshed  og  de  pave- 
lige Embedsmænds  Bestikkelighed.  Først  mod  Slutningen 
af  sin  Regering  saae  Paven  sig  nødsaget  til  at  forsone  sig 

med  Kong  Ferdinand,  da  han  hverken  kunde  vinde  Hjælp  i 
Italien  eller  uden  for  samme.  Drømmeren  paa  St.  Peters 
Stol,  der  aldrig  kunde  vurdere  sine  egne  Kræfter,  saae  sig 
til  sin  Fortvivlelse  stillet  over  for  den  Umulighed  at  kunne 
byde  sin  Modstanders  Trods,  han  maatte  bøje  sig  for  Nød- 
vendigheden; hin  Tids  Pavedømme  var  aabenbart  en  Sum 
af  Tvedragt,  Krigslyst,  Had  og  Herskesyge,  og  man  maa  kun 
undre  sig  over,  at  det  under  Alexander  VI  kunde  blive  — 
endnu  værre* 

Det  lader  sig  vanskelig  godtgjøre,  hvad  Part  Kardinal 
St.  Pietro  ad  Vincula  har  haft  i  Pavens  magtlystne  Politik; 
men  naar  man  ser  baade  ham  og  hans  Broder  indtage  en 
fjendtlig  Holdning  over  for  den  neapolitanske  Konge,  er  det 
rimeligt,  at  de  have  føjet  sig  efter  Pavens  Ønsker  og 
snarere  have  bidraget  til  at  skærpe  end  til  at  mildne  Kon- 
liikten.  Dog  da  den  snu  Konge  af  Frygt  for  Karl  VIII  i 
Frankrig,  som  alt  begyndte  at  pønse  paa  sit  Erobringstog, 
byggede  en  gylden  Bro,  hvor  over  Paven  med  Anstand  kunde 
iværksætte  sit  Tilbagetog,  sluttede  ogsaa  den  kloge  Kar- 
dinal Julian  sit  Forlig  med  Arago nieren;  Kong  Ferdinand 
og  della  Rovere  hørte  op  at  bekæmpe  hinanden,  da  de  havde 
hinanden  behov;  thi  Kardinalen  vilde  have  et  Rygstød 
under  det  nærforestaaende  Pavevalg.  Skade,  at  denne  gode 
Forstaaelse  ikke  skulde  vare  meget  længere  end  Conclavet; 
thi  snart  skulde  della  Rovere,  tilsidesættende  alle  Hensyn 
og  Forpligtelser,  blive  en  af  Hovedmændene  til  den  fremmede 
Invasion,  som  vel  skulde  styrte  Huset  Aragonien  fra  Tronen, 
men  ogsaa  Fædrelandet  i  Trældom. 


III. 

Borgia  og  della  Rovere. 

Den  Retsløshed  og  det  vilde  Anarki,  der  havde  hersket 
under  Innocentius  VIII,  trivedes  end  yppigere  efter  hans 
Død  (25de  Juli  1492)  og  dannede  en  værdig  Indledning  til 

Alexander  YI's  Valg.  Romerne  hilste  den  nye  Pave  vel- 
kommen som  Redningsmand  i  Noden,  men  skulde  snart  i 
ham  finde  en  ubarmhjærtig  Tyran,  hos  hvem  ingen  Skaansel 
var  at  vente.  Vi  have  mangfoldige,  i  det  enkelte  gaaende 
Beretninger  om  Underhandlingerne  ved  dette  Conclave,  som 
varede  fra  den  6te  til  den  Ilte  Avgust;  de  lade  sig  alle 
sammenfatte  i  følgende  Citat  efter  Machiavelli:  »Man  har 
valgt  Alexander  VI,  Roderigo  af  Valencia,  af  Huset  Borgia, 
en  Søstersøn  af  Pave  Calixtus  III.  Valget  gik  for  sig  ved 
Simoni,  han  bestak  alle  Kardinaler,  mest  dog  Ascanio 
(Sforza),  som  har  kaaret  ham  til  Pave.«  Fraset  en  ringe 
Unøjagtighed  har  den  italienske  Statsmand  Ret.  Conclavet 
var  sammensat  af  fem  og  tyve  Kardinaler,  deriblandt  mod 
alle  Regler  tvende  vel  af  Innocentius  udnævnte,  men  endnu 
ikke  proklamerede;  Roderigo  Borgia  havde  aabnet  alle  sine 
Kasser,  tyve  Kardinaler  grebe  begjærlig  til,  kun  fem  for- 
smaaede  Spanierens  Guld  og  holdt,  i  det  mindste  da  i  dette 
Tilfælde,  Hænderne  fri  for  denne  Synd.  Blandt  disse  fem 
Hædersmænd  var  ogsaa  Giuliano  della  Rovere. 

Denne  Kardinalens  Handling  vidner  under  alle  Om- 
stændigheder om  et  vist  moralsk  Mod.  Allerede  tidligere 
havde  der  i  Kardinalkollegiet  fundet  heftige  Sammenstød 
Sted  mellem  Borgia  og  della  Rovere,  og  Kardinal  Julians 
fornemme  Afslag  til  den  gavmilde  Spanier  gjorde  naturligvis 
ikke  Forholdet  bedre ;  Borgia,  der  havde  andres  Bestikkelig- 
hed at  takke  for  sit  umaadelige  Held,  maatte  med  skæbne- 
svanger Nødvendighed  mistro  dem,  hvem  han  havde  kjøbt, 
og  forfølge  dem,  han  ikke  havde  formaaet  at  kjobe.  Giuliano 
della  Rovere  maatte  for  Fremtiden  være  belavet  paa  at  blive 
anset  for  en  personlig  Fjende  af  Paven,  snart  traadte  han 
da  ogsaa  selv  i  aabenlyst  Fjendskab  til  Alexander  VI,  og 
med  faa  Aars  Afbrydelse  holdt  dette  Fjendskab  ud,  saa 
længe  Borgias  Pontifikat  varede.  Forsigtighed  og  Kløgt  af- 
holdt Kardinalen  fra  nogen  Sinde  at  forlade  sig  paa  Spa- 
nieren, og  om  han  end  for  en  kort  Stund  forsonede  sig  med 

Borgia,  ja  endog  arbejdede  for  hans  Families  Væxt  og 
Fremme,  nærmede  han  sig  dog  kun  med  Forsigtighed  Løvens 
Hule,  var  altid  betænkt  paa  sin  Sikkerhed  og  holdt  sig  saa 
vidt  mulig  borte  fra  Eom.  Della  Rovere  hadede  Alexander 
VI  med  Hovedet,  ikke  med  Hjærtet;  man  kan  tænke  sig, 
at  han  nærede  Afsky  for  den  store  Forbryder  paa  St.  Peders 
Stol;  men  denne  moralske  Afsky  lader  sig  dog  kun  formode, 
ikke  paavise,  og  der  fandtes  ganske  andre  Motiver  til  Fjend- 
skab mellem  de  tvende  Mænd.  Nydelsessyge  og  Magtlyst 
var  Alexander  VI's  Særkjende,  Rastløshed,  Frygt  og  Ær- 
gjerrighed  besjælede  hans  Fjende  Kardinalen,  og  Kirken, 
som  havde  fostret  dem,  havde  ej  Plads  nok  for  dem  begge; 
men  de  vare  ingenlunde  saa  forskjellige  i  Karakter,  som 
man  gjærne  vil  forestille  sig  under  Indtrykket  af  al  den 
Rædsel,  der  knytter  sig  til  Alexanders  Navn,  og  af  det  Præg 
af  uimodstaaelig  Vælde,  der  hos  Samtid  som  hos  Nutid  om- 
straaler  Julius  II's  Skikkelse. 

Allerede  nogle  Maaneder  efter  Pavevalget  var  Kardinal 
Julians  Stilling  bleven  saa  vanskelig,  at  han  forlod  Rom  og 
gik  til  sit  Bispedømme  Ostia,  hvis  velbefæstede  Kastel 
ydede  ham  foreløbig  Sikkerhed.  Han  fuldstændiggjorde 
Fæstningsværkerne,  hvervede  Tropper  for  at  kunne  udholde 
en  Belejring  og  maatte  i  øvrigt  sætte  sin  Lid  til  sin 
Forbundsfælle,  Kong  Ferdinand  af  Neapel,  der  ogsaa  strax 
var  kommen  i  Strid  med  Borgia.  Den  gamle  Aragonier 
opbød  imidlertid  al  sin  Statsklogt  for  at  opnaa  et  Forlig, 
der  kunde  tilfredsstille  alle  Parter,  og  det  lykkedes  ham 
tilsyneladende.  Paven  fik  en  stor  Sum  Penge  og  en  Brud 
for  sin  yngste  Søn  Jofré,  Kong  Ferdinand  sikrede  sig  mod 
Overgreb  fra  Alexander  VI's  Side,  og  en  pavelig  Liga  med 
Milano  og  Venezia  blev  simpelthen  lagt  til  Side.  Kardinal 
•ad  Viucula  fik  fuldstændig  Tilgivelse,  Tilladelse  til  at  blive 
i  Rom  eller  opholde  sig,  hvor  det  behagede  ham,  samt  Løfte 
om  rige  Præbender,  og  endelig  tog  Paven  hans  Broder, 
Herren  af  Sinigaglia,  under  sin  særlige  Beskyttelse. 

Kardinalen  havde  med  en  Blanding  af  Haab  og  Æng- 
stelse fulgt  Kongens  og  Pavens  Underhandlinger.  Han 
turde  vente,  at  Kongen  vilde  sætte  hans  Tilbagevenden  til 
Eom  igjennem  for  at  have  en  Støtte  i  Kardinalkollegiet; 
men  han  kunde  ogsaa  vente,  at  Kongen  vilde  give  ham  til 
Pris  for  at  gjøre  sig  Paven  fuldstændig  bevaagen.  Della 
Kovere  søgte  derfor  ogsaa  at  opnaa  venetiansk  Mægling 
mellem  sig  og  Alexander;  saaledes  handler  ingen  Mand, 
der  vil  undgaa  al  Berøring  med  en  Borgia,  og  den  Paa- 
stand, at  den  senere  Julius  II  ikke  har  villet  have  noget 
med  dette  Uhyre  at  gjøre,  er  fuldstændig  uholdbar.  Naar 
Forsoningen  mellem  de  tvende  magtlystne  Prælater  sluttelig 
dog  slog  fejl,  hidrørte  det  fra,  at  della  Kovere  havde 
Menneskekundskab  nok  til  at  være  paa  sin  Post  over  for 
Borgia;  han  havde  al  mulig  Grund  til  at  være  bange  for 
ham,  men  han  var  alt  for  meget  en  Kirkefyrste  fra  sin  Tid, 
til  at  han  skulde  føle  Gysen  for  en  Forbryder  under  Pave- 
kronen —  noget,  man  i  Mands  Minde  havde  været  vant  til. 
I  sin  hele  Holdning  og  alle  sine  Ytringer  viste  han  saa 
liden  Bitterhed  og  Afsky  for  Alexanders  Adfærd,  at  selv 
saa  skarpe  Iagttagere  som  de  florentinske  Diplomater  kunde 
komme  paa  den  rigtig  nok  fejlagtige  Tanke,  at  intet  maatte 
være  lettere  end  igjen  at  føre  Pave  og  Kardinal  sammen,  naar 
blot  den  første  vilde  holde  sig  inden  for  visse  Skranker. 
Det  langvarige  Fjendskab  mellem  Alexander  VI  og  Giuliano 
della  Kovere  var  altsaa  fra  den  sidstes  Side  kun  en  Akt  af 
politisk  Beregning  og  klog  Forsigtighed,  og  intet  videre; 
man  gjør  Brud  paa  Historien,  naar  man  i  denne  Henseende 
vil  fremstille  Paven  som  en  retfærdig,  der  gyser  tilbage  for 
alt  Samkvem  med  de  ondes  Fyrste. 

Forsoningen  mellem  Paven  og  Giuliano  della  Kovere 
blev  ikke  af  lang  Varighed;  i  Slutningen  af  Aaret  1493, 
kun  et  Par  Maaneder  efter  det  oven  for  omtalte  Forlig, 
tinde  vi  allerede  Kardinalen  i  fuld  Strid  med  Alexander  VI, 
en    Maaneds   Tid   senere    (25de    Januar    1494)    døde    hans 

Forbundsfælle  Kong  Ferdinand,  hvem  det  havde  været 
saa  magtpaaliggende  at  holde  Freden  vedlige  lige  over 
for  Karl  VIIFs  mere  og  mere  truende  Holdning,  og 
allerede  i  Begyndelsen  af  April  samme  Aar  havde  della 
Kovere  paa  ny  søgt  sin  Tilflugt  i  Ostia.  Her  traf 
han  nu  de  mest  paatrængende  Aftaler  med  Colonnaerne 
om  Byens  Forsvar,  henviste  Kastellets  Besætning  an- 
gaaende  dens  Forhold  til  sin  BrQder,  Stadpræfektens  Be- 
falinger, og  gik  derpaa  (den  23de  April  1494)  i  dybeste 
Hemmelighed  om  Bord  i  et  Skib,  som  skulde  bringe  ham 
til  Genova.  Skjønt  denne  Flugt  synes  lige  saa  hurtig  be- 
sluttet som  udført,  var  den  vistnok  vel  motiveret.  Vene- 
zianeren  Mar.  Sanuto,  der  aldrig  nedskriver  sine  Beretninger 
efter  løs  Snak,  meddeler  en  Historie  om  en  vellykket  Streg, 
der  bragte  Kardinalen  paa  det  rene  med  sin  mægtige  Mod- 
standers Hensigter.  Giuliano  della  Rovere  havde  anstillet 
sig  villig  til  at  følge  Pavens  Opfordring  og  komme  til 
Eom,  men  havde  sendt  en  anden  Prælat  i  sit  Sted;  om 
Natten  trængte  imidlertid  Mordere  ind  i  det  Palads,  hvor 
han  var  tagen  ind,  og  myrdede  denne  gejstlige  i  den  Tro, 
at  det  var  Kardinalen.  Denne  Historie  lyder  ikke  meget 
sandsynlig,  men  i  en  Depeche  fra  den  venetianske  Gesandt 
i  Rom  finder  man  følgende  Passus:  »Jeg  tror  snarest,  at 
Aarsagen  til  dette  Kardinalens  Frafald  har  været  en  eller  anden 
falsk  Mistanke,  man  har  bibragt  ham«,  og  her  har  man  dog 
vistnok  den  samme  af  Sanuto  berettede  Fortælling,  men  i 
den  Version,  hvori  man  forebragte  den  for  Paven.  Ret  be- 
tegnende for  Pavedømmet  og  Prælatvælden  fra  hin  Tid  er 
det,  naar  selv  paalidelige  Hjemmelsmænd  idelig  og  idelig 
diske  op  med  saadanne  Historier;  Infessura  fortæller  saaledes 
om  Giuliano  della  Rovere,  at  han  engang  tidligere  havde 
indbudt  Paven  til  en  Frokost  i  Magliano,  og  Alexander  var 
paa  Vejen  derhen,  men  vendte  fastende  om  igjen,  da 
han  hørte  et  Skud,  som  han  tog  for  et  Tegn  til  Forræderi. 
Saaledes    stod    det    altsaa   til    med    de    selskabelige   For- 

bindeiser  og  den  indbyrdes  Sikkerhed  mellem  hin  Tids 
høje  og  højeste  Kirkefyrster,  og  della  Roveres  Flugt  fra 
Ostia  er  det  bedste  Bevis  paa,  at  det  stod  saaledes  til.  ^ 


I  Neapel  herskede,  som  vi  alt  have  berørt,  en  Side- 
linie af  det  aragoniske  Kongehus,  der  siden  1435  havde  be- 
mægtiget sig  Landet;  men  deres  Besiddelse  blev  idelig 
anfægtet  fra  fransk  Side;  saaledes  mindes  vel  adskillige  af 
vore  Læsere,  at  den  ridderlige  Kong  René  af  Anjou  og 
Provence  med  sin  ædle  Hustru  Isabella  længe  havde  søgt 
at  gjøre  den  første  Aragonier,  Alfons  I,  Tronen  stridig*). 
Den  franske  Konge  Karl  VIII  \/ilde  nu  optage  Renés  og 
Huset  Anjous  Fordringer  og  gjøre  dem  til  sine,  og  hermed 
forbandt  han  æventyrlige  Planer  om  at  gaa  til  Konstan- 
tinopel, forjage  Tyrkerne,  gjenoprette  det  græske  Kejser- 
dømme og  sluttelig  befri  Jerusalem,  alt  til  Hobe  Planer, 
der  stode  i  underlig  Modsætning  til  hans  svage,  forkrøblede 
Legeme  og  indskrænkede,  aandelige  Evner.  Hans  italienske 
Planer  bleve  imidlertid  befordrede  ved  de  elendige  Tilstande 
og  den  evige  Uenighed  paa  Halvøen,  og  særlig  søgte  Volds- 
herskeren  i  Milano,  Ludvig  Moro,  at  fremkalde  en  fransk 
Invasion,  da  han  havde  fortrængt  sin  Brodersøn  fra  Regeringen 
og  nu  truedes  af  en  Liga  mellem  Paven,  den  nye  Kong 
Alfons  II  af  Neapel  og  Pietro  af  Medici,  der  i  April  1492 
var  fulgt  sin  Fader  Lorenzo  i  Herredømmet  over  Firenze. 
Saaledes  var  altsaa  den  politiske  Stilling,  da  den  hævnfnysende 
della  Rovere  flygtede  fra  Ostia. 

Efter  et  kort  Ophold  i  Genova  begav  Kardinalen  sig 
over  Nizza  til  sit  Bispedømme  Avignon  og  derfra  til  den 
franske  Hoflejr  i  Lyon,  hvor  han  indtraf  den  1ste  Juni  1494 
og    blev   modtagen   med    store   Æresbevisninger.     Giuliano 

della  Rovere  udfoldede  nu  hele  sin  glødende  Iver  for  at 
paaskynde  Karl  VIII's  Erobringstog  mod  Italien,  og  næst 
Ludvig  Moro  har  Kardinalen  særlig  fremmet  denne  In- 
vasion, som  danner  Indledningen  til  Halvøens  Undertryk- 
kelse. Han  staar  for  Fremtiden  fuldstændig  i  fransk  Sold, 
drager  med  Kongen  over  Alperne,  Qærner  alle  de  Betænke- 
ligheder, som  lige  til  det  sidste  rejse  sig  i  den  franske  Lejr 
mod  det  hele  Foretagende,  opmuntrer  de  forsagte,  spreder 
Mistænksomheden  hos  andre  og  forstaar  lige  godt  at  blotte 
de  italienske  Magters  Svaghed  som  at  beherske  Kongen 
gjennem  hans  egne  svage  Sider.  De  italienske  Forbunds- 
fællers Falskhed  skræmmer  ham  ikke,  lige  saa  lidt  som  al 
Pral  med  Aragonerens  Magt,  Krigsdygtighed  og  storartede 
Forberedelser  til  Modstand;  han  kjendte  til  Bunds  de 
neapolitanske  Tilstandes  Hulhed,  de  italienske  Lejetroppers 
Fejghed,  deres  Føreres  Upaalidelighed ,  de  italienske  Re- 
publikers  Usselhed  og  Dynasternes  og  Duodestyrannernes 
Vanslægtethed ;  han  véd,  at  man  kun  behøver  at  lægge 
Tender  ved  den  Statsbygning,  som  er  opført  gjennem  den 
mest  usminkede  Fordærvelse  og  kun  holdes  sammen  ved  den 
mest  lumpne  Falskhed,  og  da  vil  den  hele  Stads  rednings- 
løs gaa  op  i  Luer.  De  klogeste  Franskmænd,  de  sidste 
Levninger  af  Ludvig  XFs  diplomatiske  Garde,  tvivlede  om 
det  heldige  Udfald  af  disse  Erobringsplaner;  kun  Guds 
synlige  Hjælp,  saaledes  ytrer  Comines  gjentagne  Gange  i 
sine  Memoirer ,  og  ikke  Kongens  mangelfulde  Forberedelse 
sk3ddtes  det  senere  Held.  (/omines  og  hans  Fæller  havde 
kun  Øje  for  al  den  Usselhed,  som  omgav  Karl  VIII,  og  for 
den  Letfærdighed,  hvormed  man  skred  til  et  Foretagende, 
der  satte  Frankrigs  Ære  og  Lykke  paa  Spil;  derimod  saae 
de  ikke  og  kunde  længe  ikke  begribe  hine  Italieneres  langt 
større  Ynkeligheder.  Kun  Kardinal  ad  Vincula  alene  kjendte 
sine  Landsmænd  og  vidste,  at  de  stode  lige  saa  langt  under 
Franskmændene  i  Kraft  som  over  dem  i  Kultur ;  han  forud- 
saa  Begivenhedernes  Gang,  og  ved  denne  sin  Forudseenhed 

viste  han  sig  for  første  Gang  i  sit  Liv  som  Statsmand; 
men  han  hjalp  ogsaa  til  at  fremkalde  og  paaskynde  de  Be- 
givenheder, som  skulde  styrte  Nationen  i  Fordærvelse,  og 
til  Trods  for  alle  sine  senere  pralende  Fraser  om  Barbarev- 
nes Forjagelse  viste  han  sig  dog  —  som  en  Italiener  af 
meget  tvivlsom  Patriotisme. 

Det  franske  Erobringstog  truede  lige  saa  meget  Alexander 
VI  som  hans  Forbundsfælle  Alfons  II;  thi  den  Fare  laa 
nær,  at  della  Rovere  kunde  faa  en  Kirkeforsamling  sammen- 
kaldt og  ved  de  fransksindede  Kardinalers  og  Prælaters  Bi- 
stand faa  det  Pavevalg,  som  var  sat  igjennem  ved  Simoni, 
erklæret  for  ugyldigt.  Paven  maatte  enten  holde  fast  ved 
sit  Forbund  med  Neapel  eller  ofre  alle  de  Fordele,  han 
havde  vundet  for  sine  Børn,  og  overgive  sig  paa  Naade  og 
Unaade  til  Kong  Karl.  Han  valgte  det  første  Alternativ, 
men  han  havde  ingen  ret  Tillid  til  den  Modstand,  Kong 
Alfons  kunde  stille  op  mod  Frankrig,  og  var  ikke  Mand  for 
rolig  at  se  paa,  hvorledes  hans  Forbundsfælle  forspildte  sin 
egen  Krone  og  satte  hans  i  Vove.  Dog  Pavedømmet  havde 
ingen  betydelig  Vaabenstyrke  til  sin  Raadighed,  Karl  VIII 
havde  berøvet  ham  hans  øvrige  Forbundsfæller,  hans  aande- 
lige  Magt,  der  øvede  sin  Vælde  vidt  ud  i  det  fjærne,  tabte 
sin  Betydning  over  for  den  næ^re  Fare,  Halvøens  Stater 
bøjede  med  tyrkisk  Fatalisme  deres  Hoveder  under  den 
truende  Fare,  og  Udlandets  Magter,  Habsburgerne,  England 
og  Spanien,  havde  nylig  indgaaet  fordelagtige  Fredsslutninger 
med  Frankrig  og  vare  mest  tilbøjelige  til  foreløbig  at  se, 
hvorledes  Sagerne  vilde  udvikle  sig.  Alexander  VI  vendte 
sig  da  —  til  den  høje  Port,  til  Regeringen  i  Konstantinopel 
med  Anmodidng  om  Hjædp.  Hans  Forbundsfælle,  Kong 
Alfons,  havde  selv  rettet  Anmodninger  til  Sultanen  om 
tyrkiske  Hjælpetropper,  og  Venezias  Timandsraad  synes  at 
have  tilhvisket  Paven  samme  Raad.  Alexander  VI  gik  ind 
herpaa;  men  denne  Gang  overgik  Eleven  sin  Lærer,  han 
anmodede  Porten  om  at  formaa  Republiken  til  i  den  fore- 

staaende  Kamp  at  tage  Parti  mod  den  »allerkristeligste« 
Konge  af  Frankrig.  Vi  have  Ordlyden  af  de  Instruktioner, 
som  den  pavelige  Gesandt,  Georg  Buzardo,  fik  med  til  Kon- 
stantinopel, og  om  deres  Ægthed  er  der  aldrig  bleven  rejst 
nogen  berettiget  Tvivl.  Noget  anderledes  forholder  det  sig 
med  Storherrens  Svar  paa  det  pavelige  Nødraab;  thi  man 
kan  ikke  nægte,  at  der  foreligger  nogen  Mulighed  for  en 
Forfalskning,  skjent  det  meddeles  af  flere,  fuld  paalidelige 
Hjemmelsmænd.  Svaret  er  dateret  d.  15de  September  1494, 
indlader  sig  ikke  paa  Alexanders  VI's  Begjæring  om  Hjælp, 
men  indeholder  kort  og  godt  en  Anmodning  til  Paven  om 
at  hjælpe  Storherrens  Broder  og  farlige  Tronprætendent, 
den  tyrkiske  Prins  Dschem,  ind  i  en  bedre  Verden  mod  en 
Udbetaling  af  300,000  Dukater.  At  Bajaset  H  kunde  rette 
en  saadan  Anmodning  til  Paven,  maa  ikke  forundre  nogen, 
da  de  mægtigste  af  Evropas  Holfer  havde  kappedes  om  den 
Fordel  at  faa  den  ulykkelige  Flygtning  i  deres  Magt,  for  at 
raade  over  de  store  tyrkiske  Pengesummer,  som  vare  ud- 
lovede for  hans  Bevogtning;  Pavehoffet  havde  været  den 
heldige  i  Concurrencen ,  Innocentius  VIII  havde  faaet  ham 
udleveret  af  Frankrig,  og  Pavehoffet  havde  siden  regel- 
mæssig oppebaaret  45,000  Dukater  om  Aaret  i  Slutteripenge. 
At  dette  for  Pavedømmet  saa  skandaløse  Dokument 
overhovedet  kom  frem,  kunde  Alexander  VI  ogsaa  takke 
della  Rovere  for;  thi  hans  Gesandt  blev  paa  Tilbagekomsten 
fra  Konstantinopel  opsnappet  af  Kardinalens  Broder  i  Nær- 
heden af  Sinigaglia.  I  Bazardos  Følge  var  ogsaa  et  tyrkisk 
Sendebud,  der  imidlertid  undkom,  takket  være  hans  Hests 
Hurtighed,  men  maatte  lade  sin  hele  Bagage  og  45,000 
Dukater,  Pavens  Syndeløn  for  dette  Aar,  i  Giovanni  della 
Roveres  Hænder.  Forgjæves  søgte  Venezias  Raad  ved 
direkte  Henvendelse  til  de  tvende  Brødre  at  faa  Tyrkens 
Ejendele  udleverede  igjen;  disse  vare  alt  for  glade  over  det 
gjorte  Coup  og  undlode  ikke  hos  Karl  VHI  at  drage  al 
mulig  Fordel  af  de  opsnappede  Instruxer,  som  bleve  kolpor- 

terede  i  Firenze,  hvor  Franskmændene  allerede  vare  rykkede 
ind.  Det  var  alt  det  Udbytte,  Alexander  VI  høstede  af  sit 
Nødraab  til  Tyrken,  og  det  var  kun  en  slet  Trøst,  at 
Bajaset  II  virkelig  ogsaa  anmodede  den  venetianske  Regering 
om  at  støtte  Paven  og  Alfonso,  thi  Eepubliken  svarede 
høflig,  men  undvigende,  at  den  for  at  gjøre  Sultanen  til 
Behag  vilde  formane  begge  de  stridende,  mod  Venezia  lige 
venskabelig  sindede,  Parter  til  fredeligt  Forlig. 

Som  Forholdene  nu  stode,  maatte  slige  Mæglingslorsøg 
selv  om  de  vare  alvorlig  mente,  blive  frugtesløse.  Den 
store  franske  Hær  var  allerede  over  Firenze,  hvor  Pietro 
Medici  tiltryglede  sig  et  Forlig,  men  derpaa  forjoges  af  Be- 
folkningen *),  trængt  videre  frem  mod  Syd,  og  uden  at  have 
mødt  nogen  Modstand  af  Betydning  holdt  Kong  Karl  Nyaars- 
aften  sit  Indtog  i  det  forsvarsløse  Rom.  Paa  Pavens  An- 
modning vare  de  neapolitanske  Tropper  afmarcherede  nogle 
Dage  før,  thi  Alexander  VI  vilde  ikke  ved  et  unyttigt  For- 
svar yderligere  ægge  sin  mægtige  Fjende;  selv  begav  han 
han  sig  under  Bedækning  af  nogle  faa  spanske  Lejetropper 
til  Vatikanet,  hvorfra  han  undveg  til  Kastellet  St.  Angelo, 
som  kunde  udholde  en  Belejring.  Han  stod  nu  ene  over  for 
den  franske  Konge  og  maatte  belave  sig  paa  at  underkaste 
sig  eller  at  bedrage  ham,  og  Alexander  VI  vilde  ikke  have 
været  en  Borgia,  hvis  han  ikke  først  havde  prøvet  sin  Lykke 
ved  Bedrageri.  Det  var  ingen  let  Opgave,  Paven  havde 
stillet  sig,  og  naar  den  lykkedes  over  al  Forventning,  havde 
Kongens  Omgivelse  mest  Skyld  deri;  nogle  af  disse  Herrer 
forlangte  med  Heftighed  at  komme  videre  til  Neapel,  hvor 
man  ventede  sig  Guld  og  grønne  Skove,  andre  lokkedes  ved 
pavelige  Forleninger.  Større  Vanskeligheder  mødte  fra  de 
Italienere,  som  holdt  med  Frankrig,  og  mest  da  navnlig  fra 
det  franske  Parti  i  Kardinalkollegiet.  Disse  Kirkefyrster, 
som  vare  Pavens  dødelige  Uvenner,  bestormede  idelig  Kongen 

med  Advarsler  mod  den  samvittighedsløse  Borgia  og  med 
Bønner  om  Sammenkaldelsen  af  en  Kirkeforsamling.  Forrest 
i  disses  Rækker  stod  Giuliano  della  Rovere.  Franskmændenes 
March e  havde  hidindtil  været  en  uafbrudt  Række  af  Held, 
og  naar  Kongen  og  hans  Mænd  vilde  være  oprigtige,  maatte 
de  indrømme,  at  Begivenhedernes  Gang  havde  givet  Kardinal 
St.  Pietro  ad  Vincula  Ret  i  alle  hans  Forudsigelser.  Alle 
de  dristige  Ønsker,  som  havde  drevet  Kardinalen  over  i 
Franskmændenes  Lejr,  vare  til  Dels  alt  gaaede  i  Opfyldelse; 
hans  Stilling  ved  Kong  Karls  Hof  gav  ham  en  Magt,  der  i 
det  mindste  for  Øjeblikket  havde  mere  at  betyde  end  den 
pavelige,  som  næppe  naaede  ud  over  Engelsborgs  Volde; 
selv  var  han  igjen  Herre  over  sin  Fæstning  Ostia,  medens 
Paven  ikke  mere  var  Herre,  men  kun  Beboer  af  Engelsborg 
og  hvert  Øjeblik  maatte  være  belavet  paa  at  vandre  i  fransk 
Fangenskab. 

Det  var  en  ulige  Kamp,  som  Borgia  havde  at  udkæmpe 
mod  della  Rovere;  alle  Fordelene  syntes  at  være  paa  den 
sidstes  Side,  og  naar  Paven  alligevel  naaede  sit  Maal  at 
føre  Kongen  bag  Lyset,  havde  han  dermed  fuldbyrdet  et 
Kunststykke,  der  vidner  lige  saa  højt  om  hans  egen  diplo- 
matiske Duelighed  som  om  Kongens  Uerfarenhed  og  hans 
Raadgiveres  Letsindighed  og  Egennytte.  Forgjæves  havde 
Flertallet  af  Kardinalerne  drevet  paa  en  Proces  mod  Borgia 
og  hans  Afsættelse,  Kirkens  Reform,  Udskrivning  af  et  nyt 
Pavevalg,  o.  s.  v.  »De  skrege  højest  mod  Paven,«  siger 
Comines,  »som  i  Conclavet  havde  taget  mest  Betaling  af 
Alexander  VI« ;  men  den  franske  Konge  og  hans  Raadgivere 
maatte  sige  sig  selv,  at  den  Vej,  Kardinalerne  vilde  lokke 
dem  ind  paa,  kun  kunde  tilbagelægges  ved  Udfoldelsen  af 
den  mest  hensynsløse  Energi;  Fristeren  paa  Engelsborg 
naaede  derfor  sit  Maal  med  sine  Indrømmelser  og  Løfter 
om  Neapels  lette  Erobring;  Alexander  stolede  paa  den 
menneskelige  Ubetydelighed  hos  Kongen,  medens  della  Rovere 

Søgte  at  vække  en  stor  Beslutning  i  den  Mands  Sjæl,  som 
savnede  al  aandelig  Storhed. 

Den  15de  Januar  kom  det  til  et  Forlig  mellem  Paven 
ogKongKaiL  Betingelserne  lede  gunstige  nok  for  den  sidste; 
han  skulde  besætte  Terracina,  Civita  Vecchia,  Viterbo  og 
Spoleto  til  sit  Tilbagetog,  have  Prins  Dschem  udleveret  (dog 
skulde  Paven  nyde  den  aarlige  Sum  fra  Tyrkiet),  Pavens 
Søn,  Cæsar  Borgia,  skulde  ledsage  ham  som  pavelig  Legat 
til  Neapel,  hvilket  vilde  sige  det  samme  som  at  være  Gissel 
i  Franskmændenes  Hænder,  de  franske  Kardinaler  skulde 
have  deres  Præbender  og  Embeder  uden  Forringelse  med 
fuld  Frihed  til  at  blive  i  Kom,  o.  s.  v.  Alexander  VI  havde 
maattet  linde  sig  i  alt  dette;  men  han  havde  undgaaet 
enhver  traktatmæssig  Forpligtelse  til  at  forlene  Karl  VIII 
med  Neapel,  og  han  havde  vidst  at  bevare  Engelsborg,  som 
Kongen  havde  betinget  sig  rømmet.  Den  allerkristeligste 
Konge  have  paalagt  den  hellige  Fader  tunge  Betingelser, 
men  hvad  der  alene  kunde  have  ydet  ham  nogen  Sikkerhed 
mod  Borgias  Troløshed,  havde  han  ej  opnaaet. 

Kardinal  della  Rovere  skal  have  protesteret  mod  dette 
Forlig;  han  viste  den  mest  haardnakkede  Modstand  mod 
alle  Kongens  Anstrængelser  for  at  forsone  ham  med  Paven 
og  var  ikke  til  at  formaa  til  at  tilgive  sin  Fjende  eller 
modtage  hans  Tilgivelse.  Han  foretrak  et  klart,  aabent 
Fjendskab  for  en  lumsk  Tilnærmelse,  der  truede  ham  med 
Undergang  fra  denne  Pave,  med  hvem  han  kun  havde  ét  til 
fælles:  en  gjensidig,  dyb  Mistillid.  To  Gange  opswgte 
Karl  VIII  i  egen  Person  Kardinalen  for  at  overtale  og 
formilde  ham;  det  var  forgjæves  —  Kovere  vilde  for  ingen 
Pris  formilde  sin  bitre  Stemning  mod  Borgia.  Ved  sin 
sidste  Sammenkomst  med  Kongen  overrakte  Alexander  ham 
et  Brev,  hvori  han  meddelte  Kardinal  St.  Pietro  ad  Vincula 
en  udtrykkelig  og  ubetinget  Tilladelse  til  at  blive  i  Bom 
og  bød  ham  al  optænkelig  personlig  Sikkerhed;  Giuliano 
della  Rovere  foretrak  aldrig  at  gjere  Brug  af  samme,   han 

blev  hos  Kongen  og  fulgte  ham  til  Neapel,  for  ogsaa  at 
vinde  en  Part  af  det  aragoniske  Bytte,  ora  ikke  just  for  sin 
egen  Person,  saa  dog  for  sin  Broder  Giovanni,  der  som 
Lejetrop-Fører  i  Kongens  Tjeneste  rykkede  ind  i  det  neapoli- 
tanske med  de  første  franske  Tropper. 

Karl  VIII  forlod  Rom  den  28de  Januar  1495,  —  samme 
Dag  som  hans  Modstander  Alfonso  II,  en  raa  og  grusom 
Tyran,  i  panisk  Skræk  nedlagde  Regeringen  til  Fordel  for 
sin  Søn,  Ferdinand  II;  den  22de  Februar  rykkede  Kongen 
ind  i  Neapel,  og  med  Hovedstaden  faldt  hele  Riget  i  hans 
Magt;  thi  om  end  nogle  Landstrækninger  i  Apulien  og 
Calabrien  vedbleve  at  være  aragoniske,  maatte  Aarsagen 
hertil  alene  søges  i,  at  man  ikke  kunde  opdrive  franske 
Tropper  nok  til  Besætning;  ~  paa  Forsvar  tænkte  ingen. 
Neapolitanerne  ere,  som  en  af  det  nyere  Italiens  mest 
aandrige  Forfattere*)  har  udtalt,  uovertræffelige  i  den 
Kunst  at  lade  sig  erobre  og  bringe  et  forhadt  Herredømme 
til  Fald  ved  Erobrerens  Vaaben.  Ogsaa  Kardinal  Giuliano 
maa  have  vidst  at  vurdere  deres  Evner  i  denne  Retning, 
ellers  havde  han  dog  umulig  kunnet  forudse  Erobringstogets 
heldige  Udfald  med  saa  urokkelig  Sikkerhed,  og  ellers  vilde 
han  ikke  have  taget  en  saa  fremtrædende  Del  i  dets  Ledelse- 
Franskmændenes  Held  havde  hos  ham  været  en  Gj  ens  tand 
for  Beregning,  og  medens  dette  Held  havde  naaet  sit  Højde- 
punkt, medens  Kongen  uden  Modstand  holdt  Hof  i  Neapel^ 
medens  den  unge  Ferdinand  II  som  en  Konge  uden  Land 
paa  Sicilien  afventede  fremmed  Hjælp,  fik  Kardinal  St.  Pietro 
ad  Vincula  de  første  Betænkeligheder.  Medens  Fransk- 
mændenes Lykke  virkede  blændende  paa  andre,  begyndte 
han  at  maale  og  veje  dens  Varighed  og  med  samme  over- 
legne Sikkerhed  at  tyde  de  optrækkende  politiske  Uvejrs- 
skyer.    Milanos  og  Venezias  Holdning  blev   med  hver  Dag 


*)    Gius.  Ferrari:  Teoria  dei  periodi  politici.     (Milano-Napoli 
1874)  S.  222. 

betænkeligere,  Spanien  indtog  en  truende  og  Paven  en  troløs 
Holdning,  Meget  hurtig  havde  Cæsar  Borgia  vidst  at  und- 
drage sig  sin  Rolle  som  Gissel,  han  var  flygtet  til  Rom  og 
der  fra  til  Spoleto,  hvis  Borg  trods  den  trufne  Aftale  ikke 
var  udleveret  til  Frankrig.  Hertil  kom  endelig,  at  den 
tyrkiske  Prins  Dschem  pludselig  var  afgaaet  ved  Døden  kort 
efter  Indtoget  i  Neapel ;  ved  Kongens  Hof  nærede  man  ikke 
den  mindste  Tvivl  om,  at  Alexander  VI  havde  bibragt  ham 
en  snigende  Gift  for  at  vinde  den  uhyre  Morderløn,  og  ved 
Prinsens  Død  havde  Frankrig  tabt  en  kostbar  Borgen  for 
Tyrkiets  Nevtralitet.  Under  alt  dette  levede  Karl  og  hans 
Fæller  lystig  i  Neapel  uden  at  træffe  de  ringeste  Anstalter 
for  at  sikre  det  vundne;  men  det  var  ikke  en  Roveres  Sag 
at  staa  tankeløs  og  raadløs  over  for  en  saadan  Stilling.  Ledet 
af  den  Overbevisning,  at  det  franske  Herredømme  i  Italien 
nu  var  truet  af  Fare,  gjorde  han  et  Forsøg  paa  at  løsrive 
sig  fra  Frankrig,  og  under  venetiansk  Mægling  indledede 
han  Underhandlinger  med  —  Alexander  VI.  Hvad  der 
imidlertid  kan  have  bevæget  Kardinalen  til  at  opgive  dette 
Forsøg,  vide  vi  ikke;  det  var  fra  hans  Side  et  voveligt 
Experiment,  og  efter  at  det  var  slaaet  fejl,  holdt  han  igjen 
trofast  ved  Frankrig. 

Della  Rovere,  der  havde  fulgt  Franskmændene  under 
deres  Fremmarche,  var  ogsaa  i  Kongens  Følge,  da  han  til- 
traadte  Tilbagetoget  over  Rom  og  Siena.  Karl  VIII  lod  kun 
utilstrækkelige  Troppemasser  tilbage  for  at  hævde  sit  ny- 
vundne Kongerige  og  stod  derfor  endnu  i  Spidsen  for  en 
statelig  Hær,  som  Paven  undveg  ved  at  gaa  til  Perugia. 
Alexander  VI  havde  nu  aabent  erklæret  sig  mod  Kongen 
og  sammen  med  Spanien,  den  tyske  Kejser  Maximilian, 
Milano  og  Venezia  indgaaet  en  Liga  (31te  Marts  1495)  til 
Værn  mod  de  franske  Erobringer,  hvorfor  dristige  Raad- 
givere  heriblandt  vel  ogsaa  Kardinal  Julian,  søgte  at  bevæge 
Kongen  til  et  snildt  Skaktræk,  som  maatte  lamslaa  Fjenderne. 
Karl  skulde  blive   staaende   i  Rom.    hvor  Colonnaerne  vare 

30* 


468  P^-^^  Julius  II  og  Kirkestatens  Grundlæggelse. 

godt  fransksindede,  Orsinierne  slet  paveligsindede ;  man  skulde 
da  anordne  et  nyt  Pave  valg  med  Forhindring  af  al  Simoni, 
og  Alexander  VI,  den  skamløseste  Pave,  Aarhundreder  havde 
set,  var  saa  berygtet,  at  en  ny  Pave  vilde  have  kunnet 
vinde  alle  Kristnes  Sind  og  Hj ærter.  Dog  en  saadan  Plan 
blev  ikke  iværksat,  og  det  franske  Tog  maatte  nu  uund- 
gaaelig  mislykkes.  Efter  en  forbitret  Kamp  lykkedes  det 
vel  den  franske  Hær  ved  Fornuovo  at  bane  sig  en  Vej 
gjennem  Ligaens  Tropper  (6te  Juli  1495),  men  herved  havde 
man  dog  ikkun  vundet  et  sikkert  Tilbagetog.  Neapels 
Erobring  havde  været  Kongen  et  let  Spil,  som  Giuliano  della 
Rovere  havde  lovet;  men  Landets  Besiddelser  svævede  nu 
i  Luften,  og  lige  saa  usikker  var  Kardinal  St.  Vinculas  Lykke ; 
han  var  for  Fremtiden  i  rum  Tid  ikkun  en  romersk  Kardinal 
i  fransk  Sold. 

Saa  længe  Karl  VIII  udøvede  en  dominerende  Indflydelse 
i  Italien,  havde  Kardinalens  Stilling  været  højst  anset  og 
misundt;  men  alt  som  det  franske  Navns  Trylleri  svandt, 
blev  denne  Stilling  mere  og  mere  ubehagelig.  Giuliano 
della  Rovere  havde  tilstrækkelig  Livserfaring  til  ikke  at 
vide,  hvad  der  ventede  ham  i  Frankrig:  en  Konge,  der  var 
stolt  som  en  Paafugl  og  enfoldig  som  en  Due,  en  Skare 
Hoffolk,  for  hvem  enhver  Italiener  var  en  velkommen  Synde- 
buk, Klager  paa  alles  Læber  over  den  slette  Vending, 
Sagerne  toge  i  Neapel,  men  ingen  alvorlig  Vilje  til  at  raade 
Bod  herpaa  ved  energiske  Anstrængelser;  kort  sagt  overalt 
store  Ord  og  Lofter  om  store  Bedrifter,  men  intet  Steds 
Daadskraft  eller  Forstand  til  at  redde  det  mest  mulige  fra 
det  almindelige  Skibbrud,  og  midt  i  dette  Kaos  af  Stolthed 
og  Svaghed,  Daarskab  og  Magtbegjærlighed ,  lunefulde  Ind- 
fald og  permanent  Tankeløshed  maatte  Kardinal  della  Rovere 
nu  holde  ud  i  syv  lange  Aar  —  en  retfærdig  Straf  for  den 
store  Forbrydelse,  han  havde  evet  mod  sit  Fædreland.  Det 
er  altsaa  ganske  naturligt,  at  Kardinalen  strax  i  Begyndelsen 
af  sin  Landflygtighed  gjorde  et  nyt  Forsøg  paa  at  befri  sig 

fra  de  franske  Lænker,  han  henvendte  sig  paa  ny  til  Venezia 
og  lod  forespørge,  hvor  vidt  der  forelaa  nogen  Hindring  for 
hans  Ophold  paa  Republikens  Omraade.  Snart  kom  dog 
della  Rovere  paa  andre  Tanker,  han  maatte  i  saa  Fald  frem- 
træde som  Overløber  og  en  Protegé  af  den  mægtige  Re- 
publik, en  Rolle,  som  ikke  kunde  tiltale  ham.  Saa  var  det 
dog  bedre  at  leve  i  frivillig  Landflygtighed  som  en  mod  Paven 
fjendtligsindet  Kardinal,  og  naar  han  trængte  til  Beskyttelse, 
da  at  kræve  den  der,  hvor  han  kunde  pukke  paa  Lon  for 
ydede  Tjenester. 

Stemningen  ved  det  franske  Hof  vedblev  at  være  ud- 
præget fjendtlig  mod  Paven,  man  stoppede  alle  Pengebetalin- 
ger til  Rom,  og  der  var  endog  Tale  om  at  vælge  en  Mod- 
pave, til  hvilken  Værdighed  man  havde  udset  Kardinal  St. 
Pietro  ad  Vincula.  Della  Rovere  har  naturligvis  smilet  ad 
dette  Drømmebillede  og  søgte  kun  at  skaffe  rede  Penge  til 
Veje  for  et  nyt  italiensk  Krigstog;  dog  maatte  der  endnu 
hengaa  flere  Maaneder,  før  Kongen  kunde  beslutte  sig  hertil 
og  overdrage  Kardinalen  dets  Ledelse,  og  imidlertid  undlod 
Alexander  VI  ikke,  saa  vidt  det  stod  til  ham,  at  skade  sine 
Døds^ender,  della  Rovererne ;  først  skulde  Pavens  Harme  gaa 
ud  over  Kardinalens  Broder,  Stadpræfekten,  hvis  Len  Sinigaglia 
Borgia  vilde  overdrage  sin  ældste  Søn  Juan,  og  heri  fandt 
Paven  ogsaa  en  værdifuld  Støtte  i  Venezia,  hvis  Raad  var 
forbitret  paa  Giovanni  della  Rovere,  fordi  han,  skjont  Soldat 
i  Republikens  Tjeneste,  havde  udplyndret  Sultan  Bajasets 
Sendebud  og  derved,  som  oven  for  omtalt,  bragt  Staden  i 
Forlegenhed,  Stadpræfekten  havde  enten  ingen  Anelse  om 
disse  Rænker,  eller  ogsaa  var  han  ikke  i  Stand  til  at  træde 
op  imod  dem,  i  alt  Fald  blev  han  i  Neapel,  hvor  han 
tappert  forsvarede  sit  Hertugdømme  Sora  mod  Spanierne  og 
Huset  Aragonien. 

Paven  og  de  øvrige  Deltagere  i  den  italienske  Liga 
pintes  imidlertid  endnu    stadig   ved  Tanken   om    et  fornyet 

fransk  Angreb  og  saae  sig  om  til  alle  Kanter  for  at 
finde  udenlandske  Forbundsfæller.  Spanien  havde  alt  ydet 
en  saadan  Hjælp,  Ferdinand  den  katholske  havde  afsendt 
sin  berømte  Feltherre  Gonsalvo  af  Cordova  med  sex  Tusende 
Mand,  og  disse  spanske  Hjælpetropper  havde  væsentlig  bi- 
draget til  at  rense  Neapel  for  Franskmændene  og  gjengive 
Ferdinand  II  hans  Kongerige.  Mindre  Held  havde  Ligaen 
haft  med  sin  anden  mægtige  Forbundsfælle,  Kejser  Maximilian. 
Paa  Ludvig  Moros  og  Venezias  Opfordring  indfandt  han  sig 
ogsaa  (Avg.  1496)  for  at  spærre  Alpepasserne  mod  Frankrig; 
men  han  medførte  kun  utilstrækkeligt  Mandskab,  da  hans 
italienske  Venner  nølede  med  at  skaife  de  fornødne  Penge- 
summer. Med  bidende  Haan  kalder  en  samtidig  Italiener 
Maximilian  for  en  Lejetrop-Fører,  der  med  Forglemmelse  af 
sin  kongelige  Værdighed  kæmper  i  Venezias  og  Milanos 
Tjeneste,  og  lige  saa  lidet  smigrende  ere  de  venezianske 
Gesandters  Indberetninger :  »Saa  ofte  hans  Majestæt  kommer 
paa  den  Tanke  at  forlange  Penge  af  os,  arrangerer  han 
det  saaledes,  at  der  bliver  Tale  om  et  Indfald  over  Burgund. « 
Maximilian  havde  nemlig  givet  Italienerne  Løfte  om  at 
rykke  over  dette  Land  ind  i  Frankrig  og  diktere  Freden  for 
Paris,  hvorved  Venezia  skulde  betænkes  med  Nizza,  Mar- 
seille og  Boulogne,  naar  Republiken  blot  vilde  rykke  ud  med 
100,000  Dukater.  Trods  alle  disse  sine  store  Løfter  vendte 
Kejseren  mod  Slutningen  af  Aaret  tilbage  til  Tyskland  uden 
at  have  udrettet  noget  som  helst. 

Maximilians  Italienertog  blev  fulgt  af  et  fransk  Mod- 
angreb, der  under  Kardinal  della  Roveres  Førelse  blev 
rettet  mod  Genova,  men  ligeledes  fuldstændig  mislykkedes. 
Dette  Udfald  blev  skæbnesvangert  for  Kardinalen,  det 
rystede  hans  Anseelse,  formindskede  hans  Selvtillid  og  gav 
hans  Modstandere  nyt  Mod;  de  forlangte,  at  han  skulde  ud- 
stødes af  Kardiiialkollegiet,  at  han  skulde  bandlyses,  og 
Paven  hidkaldte  Gonsalvo    af  Cordova   med   hans  Spaniere; 

thi  dem  var  der  ingen  Brug  for  mere  i  Neapel*).  Den 
spanske  Feltherre  rykkede  mod  Ostia,  hvor  Kardinal  St. 
Pietro  ad  Vinculas  Banner  endnu  vajede;  men  næppe  havde 
Spanieren  plantet  sine  første  Kanoner  mod  Fæstningen,  for 
Besætningen  overgav  sig  paa  Naade  og  Unaade,  og  Gonsalvo 
vendte  i  Triumf  tilbage  til  Eom ,  hvor  han  skal  have  for- 
manet Paven  til  at  ændre  sin  Vandel,  der  vakte  Forargelse 
i  hele  Kristenheden.  Alexander  herte  taalmodig  paa  den 
kjække  Spaniers  Ord,  var  glad  over,  at  Gonsalvo  trods  al 
sin  Foragt  havde  tjent  ham  og  tænkte  i  øvrigt  kun  paa  at 
nytte  sin  Sejr;  han  vilde  gjere  sin  Eegning  op  med  Kar- 
dinalen for  at  hindre  della  Boverernes  Lykkestjærne ,  som 
syntes  i  Færd  med  at  dale,  i  at  gaa  op  paa  ny. 

Kardinalen  skulde  foreløbig  gjøres  fejelig  ved  at  be- 
røves sine  Beneficier,  og  det  er  hejst  rimeligt,  at  han  er 
bleven  urolig  derover;  thi  allerede  i  Juni  1497  indberettede 
den  venezianske  Gesandt,  at  det  nu  var  kommet  til  Forlig 
mellem  Alexander  VI  og  Giuliano  della  Rovere,  en  Efter- 
retning, som  dog  vistnok  var  forhastet.  Ved  denne  Tid 
indtraf  imidlertid  i  Rom  en  Begivenhed,  som  maatte  ryste 
Paven  paa  det  dybeste;  hans  ældste  Sen,  Hertugen  af 
Gandia,  blev  myrdet**),  og  Giuliano  della  Rovere,  som 
kj endte  Alexander  VI's  store  Kjærlighed  til  sine  Børn, 
sendte  hans  Hellighed  en  Condolenceskrivelse ,  hvori  han 
erklærede,  at  han  ikke  vilde  have  felt  større  Smerte,  hvis 
hans  egen  Broder,  Bypræfekten,  var  afgaaet  ved  Doden. 
Da  Kardinalen  nedlod  sig  til  at  skrive  saaledes,  levede  han 
i  Splid  med  det  franske  Hof  som  en  landflygtig  Herre,  der 
tidligere  havde  spillet  en  betydelig  Rolle  i  Verdensbegiven- 
hederne,   men  nu   maatte    se    paa,    hvorledes  Verden    rolig 


*)  Her    var  Ferdinand    II   allerede    død   den   7de    Oktober   1496 
og  efterfulgt  af  sin  Onkel,    den  ædle  Frederik  af  Aragonien. 
**)   Se  nærmere  Afhandlingen  Lucretia  Borgia,   Hist.  Archiv 
1875  I,  S.  296. 

gik  sin  Gang  uden  at  spørge  synderlig  efter  ham.  Dette 
var  for  della  Rovere  en  utaalelig  Existens,  og  for  at  komme 
ud  af  samme  saae  han  for  Tiden  ingen  anden  Udvej  end  at 
forsone  sig  med  Borgiaerne. 

Denne  Udsoning  blev  snart  en  Nødvendighed;  thi 
Borgiaernes  Vælde  var  synlig  i  Premvæxt.  Karl  VIII  var 
død  (7de  April  1498),  og  hans  Efterfølger  Ludvig  XII 
nærmede  sig  Paven  for  at  opnaa  Skilsmisse  fra  sin  Hustru 
og  Dispensation  til  et  nyt  Ægteskab  med  sin  Forgængers 
Enke;  kort  efter  maatte  Savonarola  lade  sit  Liv  paa  Baalet 
(23de  Maj  1498),  og  med  ham  forsvandt  den  sidste  In- 
karnation af  det  italienske  Folks  Samvittighed,  der  fra 
nu  af,  knust  og  tilintetgjort,  sank  sammen  under  Pave- 
dømmets Aag*). 

Vi  kjende  ikke  nøjere  de  Betingelser,  hvorpaa  Over- 
enskomsten mellem  Paven  og  della  Rovere  kom  i  Stand; 
men  det  blev  i  hvert  Fald  Italien,  som  atter  maatte  betale 
Omkostningerne.  Fra  September  1498  se  vi  Kardinalen 
overtage  Rollen  som  Borgiaernes  diplomatiske  Agent  ved  det 
franske  Hof,  han  fik  to  Hverv  at  udføre,  og  han  skilte  sig 
tilfredsstillende  fra  dem  begge.  For  det  første  skulde  Pave- 
sønnen Cæsar  Borgia  have  en  Hustru,  og  Paven  havde  kastet 
sine  Øjne  paa  Kong  Frederik  af  Neapels  Datter ;  thi  Svoger- 
skabet med  det  aragoniske  Hus  kunde  maaske  aabne  Bor- 
giaerne Vejen  til  Neapels  Kongetrone.  Kardinalen  lod  det 
ikke  mangle  paa  Iver  ved  denne  Lejlighed:  »Kong  Frederiks 
Datter  nægter  paastaaelig  at  give  sit  Samtykke ;  hvor  meget 
jeg  anstrænger  mig  i  denne  Sag,  og  hvor  megen  Sved  det 
har  kostet  mig,  maa  De,  hellige  Fader,  hellere  se  af  andres 
Breve,  end  af  mit.«  Da  Cæsar  trods  Kardinalens  over- 
strømmende Ros  ikke  var  heldig  i  dette  Frieri,  fik  della 
Rovere   i  Stedet  et  Giftorm  aal  bragt  i  Stand  mellem  ham 


*)    Om  Savonarola:     Se   nærmere  Hist.  Archiv  1870  II,   Side 
104-132. 

Og  Kongen  af  Navarras  Søster  og  havde  saaledes  heldig  skilt 
sig  fra  sit  ene  Hverv. 

Samtidig  med  Cæsar  Borgias  Formæling  bleve  Venezia 
og  Frankrig  enige  om  en  Deling  af  Milano,  paa  hvilket 
Hertugdømme  Ludvig  XII  gjorde  Arvefordringer  gjældende. 
Paven  var  Tredjemand  i  dette  værdige  Forbund,  thi  han 
vilde  for  enhver  Pris  skaffe  sin  kjære  Cæsar  et  selvstændigt 
Hertugdømme,  og  della  Rovere  var  den  ivrige  Mægler 
mellem  de  tre  Kontrahenter.  Den  9de  Februar  1499  aflagde 
Ludvig  Xn  og  de  venezianske  Sendemænd  i  Angers  en 
højtidelig  Ed  paa  dette  Forbund,  og  Kardinalen  holdt 
Missalen,  hvorpaa  Kongen  aflagde  Eden;  den  kirkelige  Vel- 
signelse var  en  betydningsfuld  Ceremoni,  den  skulde  besegle 
L^ndergangen  af  Italiens  Selvstændighed  for  Aarhundreder, 
og  vi  møde  saaledes  Kardinal  St.  Pietro  ad  Vincula  som  en 
af  Hovedmændene  for  denne  vanhellige  Pagt  og  som  den 
samvittighedsløse  Paves  villige  Redskab. 

Ludvig  Moro  bukkede  uden  Modstand  under  for  de  to 
Stormagters  Hære  og  søgte  sin  Frelse  i  Flugten.  I  Spidsen 
for  de  franske  Tropper  møde  vi  fra  nu  af  vor  gamle  Ven, 
Gian  Giacomo  Trivulzio,  de  lombardiske  Stæder  jublede 
Sejrherren  i  Møde,  Milanos  stærke  Kastel  faldt  ved  For- 
ræderi, og  den  6te  Oktbr.  1499  kunde  Ludvig  XII  holde  sit 
Indtog  i  sit  nye  Hertugdømmes  prægtige  Hovedstad ;  i  hans 
Følge  saas  della  Rovere  Side  om  Side  med  sin  gamle  Fjen- 
des Søn,  Cæsar  Borgia,  der  nu  kunde  kro  sig  som  fransk 
Hertug  af  Valentinois.  Kardinalen  havde  for  Fremtiden  at 
tjene  tvende  Herrer,  Kongen  af  Frankrig  og  Paven;  man 
maa  lade  ham,  at  han  fortræff'elig  forstod  at  løse  denne 
Opgave,  og  han  benyttede  først  og  fremmest  den  skjonne 
Enighed  til  at  sikre  sin  Broder,  Stadpræfektens  Stilling,  saa 
vidt  der  da  kunde  være  Tale  om  Sikkerhed  over  for  en 
Borgia.  Alexander  VI  tog  igjeii  Giovanni  della  Rovere  til 
Naade,  ja  forærede  ham  endog  de  40,()CX)  Dukater,  han  engang 
havde  frataget  Sultanens  Sendemand,  og  Kardinalen  svarede 

fra  Milano  med  en  Takkeskrivelse  i  de  varmeste  Udtryk, 
kyssede  hans  Helligheds  Fødder  og  erklærede,  »at  han  alt 
længst  havde  ladet  den  ophøjede  Hertugs  (o :  Cæsar  Borgias) 
Anliggender  være  sig  lige  saa  magtpaaliggende  som  sine  egne.« 
Dog  Giuliano  della  Rovere  indskrænkede  sig  ikke  til  at 
skrive  slige  Breve,  hans  Tjenstvillighed  gik  videre,  han  gik 
i  Borgen  for  betydelige  Laan,  som  Cæsar  Borgia  sluttede  i 
Milano;  thi  Pavesønnen  skulde  nu  have  sin  Part  af  Byttet 
og  med  fransk  Hjælp  erobre  Romagn aen.  Det  første  Angreb 
gjaldt  Forli  og  Imola,  som  tilhørte  Børnene  af  hin  Girolamo 
Riario,  hvem  vi  tidligere  have  lært  at  kjende  som  Kar- 
dinalens egen  Fætter*).  Saa  vidt  gik  altsaa  della  Rovere, 
han  hjalp  til  at  udplyndre  Efterkommerne  af  sin  egen  Onkel 
og  største  Velgjører,  der  havde  hævet  ham  af  Støvet.  Det 
var  dog  maaske  mindre  Utaknemmelighed  fra  hans  Side  end 
Svaghed;  thi  det  gamle  Afhængighedsforhold  til  Frankrig 
hvilte  trykkende  paa  ham,  og  ikke  mindre  hans  nye  Af- 
hængighed af  Paven. 

Kardinal  julian  gik  heller  ikke  ganske  tomhændet  bort 
fra  den  store  Plyndring,  han  fik  det  indbringende  Abbedi 
Chiaravalle,  som  laa  i  Nærheden  af  Milano  og  havde  tilhørt 
hans  Kollega,  Ascanio  Sforza,  en  Broder  til  Ludvig  Moro; 
men  for  øvrigt  var  han  tydelig  nok  gjort  mat,  han  turde 
ikke  driste  sig  til  at  foretage  noget  mod  de  forhadte  Bor- 
giaer,  hvis  Lykke  blomstrede  frodig  op  ved  hver  Udaad,  der 
blev  begaaet  af  dem  eller  deres  Forbundsfæller;  de  trium- 
ferede over  Frankrig,  som  maatte  hjælpe  dem,  selv  halvt 
imod  sin  Vilje,  og  over  Venezia,  som  blev  trængt  af 
Tyrkerne  og  derfor  ikke  turde  forspilde  Pavens  Gunst.  Det 
var  Lastens  og  Forbrydelsens  Triumf;  ved  Jubelfesten  1500 
svarede  hele  Kristenheden  sin  Tribut  til  Rom,  og  Borgia 
fik  nye  Midler  til  at  lønne  sine  Soldater  og  Banditter.     En 


*)    Om   Girolamo   Riarios   Enke,    Katarina  Sforza,   se    nærmere 
den  citerede  Afhandling,  Lucrezia  Borgia,  Side  302 — 5. 

kort  Stund  syntes  della  Koveres  Time  at  være  slaaet.  Den 
Efterretning  udbredte  sig  i  Italien  og  over  Alperne,  at 
Alexander  VI  laa  paa  det  yderste;  en  Kamin  i  Vatikanet 
var  styrtet  ned  og  havde  begravet  Paven  under  en  Dynge  af 
Grus  og  Sten  (Juli  1500).  I  Virkeligheden  var  Borgia 
sluppen  med  et  Par  Skrammer;  men  de  fremmede  Gesandter 
vilde  vide  bedre  Besked,  og  Frankrig  kom  i  stærkt  Røre  og 
lod  sine  Tropper  fra  Milano  rykke  frem  mod  Kom  for  at 
fremme  della  Roveres  Valg.  Dog  Ludvig  XII  satte  sig 
forgjæves  i  Bevægelse  for  at  hæve  en  tro  Tjener  af  Frankrig 
paa  St.  Peters  Stol,  og  Giuliano  della  Rovere  glædede  sig 
for  tidlig.  Alexander  VI  kom  sig  igjen,  et  nyt  Pavevalg 
fandt  altsaa  ikke  Sted,  og  St.  Pietro  ad  Vincula  maatte  trøste 
sig  med  bedre  Tider. 

Har  Paven  taget  Kardinalen  dette  Mellemspil  ilde  op? 
Det  er  ikke  urimeligt;  thi  der  kan  paavises  Spor  til,  at  For- 
holdet mellem  Borgiaerne  og  della  Rovere  ikke  mere  var  saa 
intimt.  Kardinalen  havde  en  Stund  begivet  sig  til  sit  Ærke- 
bispedømme  Bologna,  men  fandt  ikke  Forholdene  ret  hygge- 
lige, her  i  umiddelbar  Nærhed  af  Cæsar  Borgia,  der  uafbrudt 
fortsatte  sit  Erobringstog  mod  Smaatyrannerne  i  Romagnaen. 
Della  Rovere  begav  sig  derpaa  i  Forsommeren  1501  til 
Milano,  hvor  alle  Fjender  af  Huset  Borgia  samlede  sig  om 
ham ;  thi  det  gjaldt  om  at  forhindre  det  paatænkte  Ægteskab 
mellem  Pavens  Datter,  Lucrezia,  og  Arveprins  Alfonso  af 
Ferrara,  af  den  berømte  Familie  Este,  et  Ægteskab,  som 
Paven  maatte  tilkjebe  sig  med  de  største  Indrømmelser*). 
Det  er  nok  muligt,  at  Kardinalen  heller  ikke  har  været  ledig 
ved  denne  Lejlighed,  og  han  havde  ogsaa  et  Ord  at  tale 
med;  thi  Esterne  havde  blandt  andet  betinget  sig  Aftrædelsen 
af  Conto  og  Pieve,  som  hørte  under  hans  Ærkebispedømme. 
Giftermaalet  kom  imidlertid  dog  i  Stand;  men  della  Rovere 
havde  demaskeret  sig  som  en  tvivlsom  Ven,  og  Alexander  VI 


*)  Om  Lucrezia  Borgia,  se  Hist.  Archiv  1875  I.  Side  506--20. 

havde  baade  politisk  Skarpsindighed  og  Samvittighedsløshed 
nok  til  at  forekomme  en  saadan  Mands  slemme  Hensigter. 
Han  forsøgte  tvende  Gange  at  bemægtige  sig  della  Rovere, 
men  trods  den  store  Øvelse,  Paven  efterhaanden  havde  vundet 
ved  Udførelsen  af  deslige  Attentater,  strandede  de  dog  begge 
paa  hans  Offers  Klogskab,  og  Kardinalen  styrkedes  herved  i 
den  tidligere  fattede  Beslutning  ikke  at  lade  noget  forlyde 
om  sit  Opholdssted.  Yi  kunne  derfor  ikke  bestemt  paavise 
della  Roveres  Skridt  under  de  sidste  Aar  af  Alexander  VI's 
Pontifikat,  men  maa  trøste  os  med,  at  det  ikke  gik  Venezias 
Timandsraad  en  Smule  bedre;  denne,  ellers  saa  godt  be- 
tjente, Myndighed  maa  gjentagne  Gange  indrømme,  at  det 
ikke  er  lykkedes  at  udfinde  Kardinalens  Opholdssted.  Det 
eneste'  vi  kunne  fastholde  med  Sikkerhed,  er,  at  Giuliano 
della  Rovere,  kort  efter  at  han  sidste  Gang  var  undsluppen 
Pavens  Sporhunde,  forlod  Italien  og  gik  til  Frankrig,  hvor 
han  synes  at  have  opholdt  sig  til  Alexander  VI's  Dod. 

(Forts.) 
C.  H. 

